
Karácsony csillagai 
Előhang 


Ennek a tanulmánynak a megírására az késztetett, hogy "97 karácsonyára 
gyártott televíziós műsoromból idő hiányában ki kellett hagynom a címben 
(Jászol a Csillag alatt) is jelzett karácsonyi égboltról szóló részt. Miután erről 
meséltem a Magyar Művészeti Akadémia adventi , műsoros estjén" is, és mert 
kezembe akadt Par GÁBOR hasonló tárgyú könyvecskéje (Karácsony a magyar 
csillagos égen), úgy gondoltam, hogy amit erről érdemesnek tartok még elmon- 
dani, jobb, ha írásban is rögzítem. , Még" — mondom, hisz Jelképkalendári- 
umomnak mind első, mind második, bővített kiadásában, A fa mitológiájában és 
A Nap könyvében elég sokat írtam a karácsony csillagászati szimbolikájáról. A 
témának egyébként meglehetős irodalma van, különösen nagy a száma a bet- 
lehemi csillag csodáját magyarázó munkáknak. Olyanról azonban nem tudok, 
amely rendszerbe foglaltan láttatja és taglalja, annak felismerése nyomán, 
miszerint a jeles napok szimbolikáját, különösen pedig a szent időkét, amilyen 
a karácsonyi tizenketted is, meghatározza az égi látnivaló — és az égbolt épp 
nem látható része, ahol akkor a Nap jár —; földhözragadtabban fogalmazva: 
hogy az időszak csillagaiban tükröződnek az ünnepi, ünnepelt események. Az 
ember egykor az ünnepi drámát fölírta az égre, a csillagok, csillagképek kö- 
zött osztotta ki a főbb szerepeket. Így próbált megfelelni az isteni akaratnak: 
„mind a mennyben, úgy (legyen) a földön is”. S ez sikerült is neki, hiszen ami 
csillag karácsony éjszakáján leragyogott reá, amit a templomi oltárképekről 
leolvashatott, amiről a pap prédikált, arról szóltak az időszak szokásai, arról 
árulkodtak a karácsony díszei, tárgyi kellékei. 

A csillagok 


Nem tudom, rajtakapták-e már azon magukat — azok, akiknek szokása fel- 
felpillantani az égre sötétedés után —, hogy gyakrabban fordulnak délnek, mint 
másfelé. Ha van ennek ésszerű oka, magyarázata, akkor az az lehet, hogy az 
északi féltekéről nézve a kelő és nyugvó csillagok ugyanúgy delelnek (kulmi- 
nálnak), mint a Nap vagy a Hold, ami szó szerint azt jelenti, hogy pályájuk 
csúcsát tőlünk délre érik el; arrafelé láthatóak a legtisztábban, mivel a pára és 
a légszennyeződés is annál ritkább, mennél magasabbra pillantunk. Télen 
maga a látnivaló is délre vonzza a tekintetünket, hiszen napnyugta után az 
égboltnak ez a része a legelragadóbb látvány. Egyáltalán, a téli égbolt sokkal 
, mutatósabb", mint a tavaszi, nyári vagy az őszi. Mintha a Teremtő így akarna 
a hosszú téli éjszakákért kárpótolni minket. 

De maradjunk karácsony éjszakájánál. Éjféltájt ekkor delel, azaz halad át a 
meridiánon: az észak-déli irányt kirajzoló képzeletbeli főkörön az Orion, az 
egész égbolt talán legszebb, mindenesetre egyik legfeltűnőbb csillagképe. 
Hogy ez igaz, azt hihetetlen változatosságú csillagmitológiai szereplése tanú- 
sítja, no meg az, hogy a Göncöl és a Fiastyúk mellett az Oriont képesek azono- 
sítani a legtöbben. 

A déli irány jelentőségét illetően: régóta foglalkoztat, hogy a középkori 
templomok déli falára kívül vagy belül miért festették az óriás ,, Krisztushordo- 
zó": Szent Kristóf alakját. Úgy vélem, ez összefügg azzal, hogy Szent Kristóf — 
mint azt már korábban kiderítettem (Jankovics 1987: 186skk, 1997: 206skk) — 
az Oriont mintázza. Az Orion évente kétszer , delel" pontban 12 órakor — ami 
azért nem jelent óraműpontosságot - először a téli napfordulót követően, ka- 
rácsony éjszakáján, az éjféli mise idején, ekkor látható is; másodszor a nyári 
napforduló után, Szent Iván napján, a déli nagymise órájában, amikor viszont 
nem látható, mivel a , vállán ül" a kis Jézus, akarom mondani: a Nap. Szent 
Kristóf, vagyis az Orion , hozza el" nékünk a Megváltót, és e két jeles időpont- 
ban a templom főtengelye és az arra merőleges meridiánon tartózkodó Orion 
a Nappal, vagy anélkül keresztet alkot. Nem lenne csoda, ha Szent Kristóf déli 
templomfalra festett képmásai erre emlékeztették volna a híveket. (A templo- 
mokat egykor keletelték, ami azt jelenti, hogy hosszanti tengelyük egybeesett 
a Napnak a templom felszentelése napja szerinti kelés- és nyugvópontját össze- 
kötő vonallal, többnyire a keleti-nyugati iránnyal.) Hogy példát is mondjak: 
Krisztushordozó óriás Kristóf látható a firenzei San Miniato al Monte középkori 
kolostortemplomában, a belső déli falon. A hazai emlékanyagból csupán egy 
töredék maradt fenn: a II. világháborúban , halálos sebet" kapott, majd hely- 
reállítás helyett földig rombolt budavári Mária Magdolna templom Kristófjá- 

nak a lába. (Más külföldi példákról és a hazai freskóirodalomban számontartott, 
mára elpusztult mintegy 20 ilyen jellegű Szent Kristóf-ábrázolásról I. TÓTH 
1974: 90, 164-165.) 

Az Orion egyenlítői csillagkép, kelésétől nyugovásáig összesen 12 órán át 
látható. Az egyenlítőtől észak felé közeledve a télközépi sötétség időtartama 
egyre nő, a mi szélességi körünk tájékán majd 18 óra. Ez azt jelenti, hogy 
telente, ha tiszta az égbolt, az Orion teljes, látóhatár feletti útját végigkövethet- 
jük. Az Orion nemcsak szép, csillagászati szempontból is kiemelkedő fontossá- 
gú csillagkép. Ezért volt „ominózus” Szent Kristófként is. Az , övén" melyet 3, 
egymás mellett, egy vonalban ragyogó, feltűnő csillag alkot, halad át (manap- 
ság) az égi egyenlítő. , Feje" fölött mintegy 13 foknyira ível az ekliptika: a Nap 
és a többi planéta pályája, amit ugyanott keresztez átlósan a Tejút: a régiek. 
hite szerint az eget és a földet összekötő , útvonal", amelyen az Orion is , jár" . 
(Lévén a karácsony keresztény ünnep, az adatok — mint az Orion delelési ideje, 
az égi egyenlítő csillagokhoz viszonyított helyzete — nem mára, hanem általá- 
nosságban és átlagosan az elmúlt 2000 évre, a keresztény világérára értendők. 
Az égi látvány tekintetében Krisztus születésének ideje és korunk között — az 
úgynevezett precesszió okán — majdnem két órányi az eltérés. Időszámításunk 
kezdetén az Orion karácsony éjfelén még nem egészen ért a zenitre, ma vi- 
szont már addigra el is hagyta azt.) 

Szépség dolgában az Orionhoz méltó a környezete. Felette, kissé jobbra az 
állatövi Bika csillagzat böködi szarvaival a Tejutat, hátán a , kotló" Fiastyúkkal; a 
Bika fölött a Tejúton , döcögő" Szekeres látható. Az Orion felett balra a Bika 
után következő állatövi és tejút-csillagképet, az Ikreket pillanthatjuk meg. Alat- 
ta, a Tejút túloldalán a Kis Kutya, lejjebb, a Tejút innenső oldalán pedig a Nagy 
Kutya csillagkép járja a maga útját. 

Fényesen ragyogó, ismert nevű csillagokból állnak mind. Az Orion feltűnő 
, vén" kívül (Mintaka, Alnimal, Alnitak: delta, epszilon, zéta Orionis) szem- 
betűnőek a , vállai": a Betelgeuse (alfa Orionis) és a Bellatrix (gamma Orionis), 
valamint a , lába"; a Rigel csillag (béta Orionis; a testrészek idézőjeles emlege- 
tése nem játék a szavakkal, ezek az arab csillagnevek fordításai; ami pedig a 
görög ábécé betűit illeti, a csillagászok a csillagok látszólagos fényességi sor- 
rendjét jelölik velük). A Bikának a „bal szeme" ragyog a legfényesebben (Alde- 
baran: alfa Tauri); az Ikrek két legfényesebb csillagának (Castor és Pollux: alfa és 
béta Geminorum) egy mitológiai marhatolvaj ikerpár adta a nevét. A Szekeres 
Capellája (alfa Aurigae) az északi égbolt második legfényesebb csillaga, a Kis 
Kutya (Canis Minor) alfája; a Procyon a negyedik. A Nagy Kutyáé (Canis Maior); a 
Sirius viszont az egész égbolt legfényesebb csillaga. A Sirius majd négyszer 
fényesebb, mint a felsoroltak közt utána legnagyobb fényerejű Rigel, de a ne- 
vezett csillagok mind ott vannak az égbolt 24 legfényesebb csillaga közt. Cso- 

da-e, hogy az égboltnak ez a szegmense megihlette a mitopoétákat? Hogy 
lenne csoda, amikor e fényes pontok egyúttal fényjelek is, melyek eleink szá- 
mára az óra, naptár számlapját, fokbeosztását helyettesítették. 

Bár az említetteknél jóval haloványabb és nem is tejútcsillagkép, mint ama- 
zok, az Ikrek másik állatövi szomszédja, a Rák csillagzat szintén figyelmet érde- 
mel. Napjárta csillagai: az Északi és Déli Csacsi (Asellus Borealis, Asellus Australis), 
valamint a köztük homályló csillaghalmaz: a Jászol (Praesepe) révén. Másutt 
már megírtam, itt épp csak megemlíteném, hogy a két Szamár csillag, melye- 
ket már Babilonban e néven ismertek, és Krisztus színre lépte előtt még a 
nyári napfordulón , ült a hátukra" a megdicsőült Nap, szolgált alapul a messi- 
ásra vonatkozó jóslathoz, aminek értelmében Jézusnak, mint megtestesült nap- 
istennek két szamáron kellett bevonulnia Jeruzsálembe, ha azt akarta, hogy 
királyként fogadja az írástudó nép (Zak 9,9; Mt 21,2 skk; JaNkovics 1996B: 
290; 1997: 175skk). 

Karácsony szimbolikájának csillagos hátterét nemcsak az égbolt ekkor lát- 
ható csillagai alkotják, hanem az égnek nem látható területe is, ahol az épp 
születendő Nap tartózkodik. Mint ismeretes, Jézus Krisztus születésnapját az 
egyház azért helyezte december 25-ére (hivatalosan 350-ben, de már jó 100 
évvel korábban is ekkor ünnepelték), mert a pogány Róma legfőbb istenének: 
a legyőzhetetlen Mithras Sol napistennek ez volt a születésnapja, amikor is a 
téli napforduló után ismét növekvő Fényért mondtak köszönetet, és mert az 
egyház joggal remélte, hogy a népszerű Mithras nagyszámú hívét ily módon 
könnyebben téríthetik Jézus hitére. (Ugyanezen okból tették át a heti ünnep- 
napot a zsidó szombatról a római Sol napjára: vasárnapra.) 

Ott, ahol a Nap télen tartózkodik, a Tejút kettéágazik. Egészen pontosan, 
az egyik ága kihasasodik, míg a másik megszakad. Jelképesen szólva, a Nap a 
tejútágak körülölelte fekete űrbe nyomuló kihasasodásban várja, hogy meg- 
szülessék. Adott összefüggésben nem kell túl élénk fantázia ahhoz, hogy a szó- 
ban forgó tejúthasadékot úgy fogjuk föl, mint egy éppen vajúdó nő feltáruló 
ölét. Még a Napra vonatkoztatott , vár" ige is ideillik. A napforduló körüli idő- 
szakban a nap keléspontjának északról dél felé tartó mozgása előbb lelassul, 
majd a legdélibb ponton mintha megállna néhány napra, hogy aztán - eleinte 
alig érzékelhetően — ismét meginduljon fordított, ellenkező irányba: észak- 
nak. Ilyeténképpen fogalmazva ki is mondtam, mi indította be a téli napfor- 
dulói születés-szimbolika kiötlőinek a képzeletét. A Tejutat egy adott jelkép- 
rendszeren belül sok ezer év óta női princípiumnak, mégpedig az égitestek 
szülőanyjának képzeli az ember (Óegyiptomban például Nut égistennő alak- 
jában, a görög mitológiában Létó, Léda, Nemeszisz, Galathea néven, de ugyan- 
itt tárgyi alakban mint világfa, kifröccsenő anyatej az , ég királynőjéhez", Hé- 
rához is kapcsolódik, s okunk van feltételezni, hogy a legfőbb anyaistennő 

többi , csillagos" megjelenési formája a világ más részein szintén tejútistennő 
volt. Bővebben I. Jankovics 1991: 87-112.) Régi vesszőparipám, hogy a szim- 
bolikus gondolkodás és a tudományos megközelítés közti folytonosságra fel- 
hívjam a figyelmet. A Tejúttal kapcsolatos eme ősrégi hiedelmek is alkalmat 
adnak erre; hiszen mik a csillagok, melyek sorába a mi Napunk is tartozik? 
Bizony, a Tejút, azaz galaktikánk , gyermekei" ők egytől egyig! Még azok a 
szabad szemmel alig látható , csillagalmák" is, melyek messzebbre estek a Tej- 
út , fájától". 

A Tejút hiedelmi jelentősége az egyik ok, amiért a régi ember nemcsak az 
éppen látható, hanem azt a nem látható égi teret is számon tartotta gondolat- 
ban, ahová a látóhatár mögött eltűnő Tejút vezette a tekintetét. A másik ok az, 
amiért a Tejút hiedelmi jelentősége oly nagy volt — különösképpen Krisztus 
születésétől, vagyis akkortól kezdve, amettől fogva a Nap a téli napforduló 
idején a Tejúton tartózkodik. Az ok éppen ez: a Tejútnak a látóhatárhoz, illet- 
ve az égtájakhoz (következésképpen a Naphoz) viszonyított helyzete alapján 
tájékozódtak az időben eleink. A tejútkarok voltak a gigantikus csillagóra (és 
naptár) mutatói. Képzelhetjük, mekkora jelentősége lehetett számukra annak 
a fölismerésnek, hogy az időmérés (naptár) szempontjából oly fontos napfor- 
dulók (sok helyütt az évkezdés naptári helyei), épp a Tejút és az Állatöv téli és 
nyári kereszteződésébe esnek. És esnek mindmáig, sőt, a téli napforduló még 
vagy 1400 éven át oda fog esni. Karácsony szimbolikus jelentőségét - nem 
vallásos tartalmáról beszélek most - ez teszi egyetemessé és érvényessé még 
láthatóan másfél évezredig. (A kérdés taglalását bővebben I. Jankovics 1997.) 

Az égnek ez a területe, mely nyáron, a nyári napforduló körüli napokban 
figyelhető meg déli irányban huzamosabb ideig, nem kevésbé elbűvölő lát- 
ványt nyújt, habár nem olyan gazdag fényes csillagokban, mint a téli égbolt. 
Fent, a Tejút elágazásánál látható a soha le nem nyugvó Hattyú, a napmíto- 
szokban egyetemesen szerepet játszó csillagkép (a név — mint másutt már ki- 
mutattam -, kapcsolatban áll a Tejút , Madárút" jellegű elnevezéseivel). Tőle 
jobbra, a Tejút mellett a Lant (Apollón napisten lantjának csillagképmása) ra- 
gyog. A Lant jobb oldali szomszédja az alábukó napistent formázó Hercules, 
fejéről lehulló koronájával (Északi Korona). Ennek a területnek, egyben az északi 
égboltnak is a legfényesebb csillaga a Lant Vegája (alfa Lyrae). Rajta kívül a 
Hattyú, a Sas és a Skorpió alfája (alfa Cygni: Deneb, alfa Aquilae: Altair, alfa 
Scorpii: Antares) tartozik az égbolt 24 legfényesebb csillagainak sorába. A fel- 
sorolt csillagképek és csillagok mind főszerepet játszottak a Nap évenkénti 
halálának és újjászületésének (eltávozásának és visszatértének) a mítoszaiban. 

Természetesen sem a görög, sem az arab csillagnevek nem utalnak közvet- 
lenül a karácsonyra. A ma is használatos görög, latin elnevezések, a hiedelmi 
szempontból jelentősebb csillagkép- és csillagnevek legalábbis mind jóval 

Krisztus születése előtt keletkeztek, az arab csillagnevek pedig, miközben per- 
sze a maguk nemében beszédesek (l. Rigel: , Láb", Deneb: „Farok”, Betelgeuze: 
„Orion válla”, Nath: „Szarv” stb.), nem keresztény szellemben fogantak. Van 
azonban köztük olyan, ami beleillik a képbe. A Kígyótartó két legfényesebb 
csillaga (alfa, béta Ophiuchi) A Pásztor (feje) és a Pásztor kutyája (Ras Alhague, 
Kelb Alrai) arab nevet viselik. Közvetve azonban mind kapcsolatba hozhatók a 
karácsony szimbolikájával, amennyiben karácsony a téli napfordulóval, Jézus 
születésének története a napisten születésének mítoszaival párhuzamba állít- 
ható. (És párhuzamba állítható: itt és most erről csak annyit, hogy a mi kará- 
csony szavunk szláv eredetű, s egyebek közt , téli napforduló" volt a jelentése.) 

Hasznunkra szolgálhatnak azonban a nem hivatalos magyar és nem ma- 
gyar csillag(kép)nevek. Ezek, mégha némelyikük ősi pogány eredetű is, több- 
ségükben olyan nép száján éltek, amelyiknek karácsony volt az egyik legjelen- 
tősebb ünnepe. Ha tehát e nevek kapcsolatba hozhatók a karácsonnyal, az 
nem lehet véletlen. A csillagoknak, csillagképeknek persze az itt említetteken 
kívül más neveik is voltak, aminek többek közt az az oka, hogy jelző és hiedel- 
mi szerepük is sokféle volt. 

Kezdjük mindjárt a 7ejúttal: Ég útja, Éjjeli kegyelet, Hajnalszakadék, Isten baráz- 
dája, Isten útja, Jézus útja, Szent Mihály útja, Szalmásút, A sámán távoli útja. Ezek a 
nevek abban az ősi, egyetemes képzetben gyökereznek, mely szerint az eget és a 
földet összekötni látszó Tejúton száll alá a születendő gyermek lelke, a hazajáró 
lélek és az embert próbáló, tanácsokkal ellátó istenség vagy gonosz szellem, s 
ezen az úton is távoznak oda, ahonnét jöttek. A jó szellemek felülről, a gonosz 
szellemek alulról, a Tejút alvilági szakasza felől érkeznek, azokon a kapukon át, 
amelyeket a régiek a Tejút és az Állatöv kereszteződéseivel, illetve a nappálya 
fordulópontjaival azonosítottak. Ezért úgy hitték, az ég és föld közötti kapcsolat 
akármikor nem, csak akkor jöhet létre, ha a Nap (a Hold és esetleg más planéta 
is) az átkelőhelynél található éppen, hogy mint a patakba vetett köveken, a lel- 
kek átugrálhassanak rajtuk a Túlnanról Ide, vagy Innét Odaátra vezető útjuk 
során. Ha mindenáron ésszerű magyarázatot keresünk e hiedelemre, akkor, azt 
hiszem, abból kellene kiindulnunk, hogy az ember jelért, útmutatásért fordult az 
ég felé, az égiekhez, amit az égitestek: mindenekelőtt a Nap és Hold járását és a 
Tejút forgását értő hajdani csillagnéző meg is kapott. 

Orion öve: Juhászbot, Kampófa, Pásztorbot, Úr pálcája, Három király csillagai, s 
azok külön-külön: Rónakirály, Rónaórzó, Rónapallér. Megjegyzendő, hogy az 
Orion övének mind mint 3 fős csoportozatnak, mind mint felsőbbrendű lény 
varázspálcájának Eurázsia-szerte ismertek a névváltozatai. 

Mindenekelőtt tudni való, hogy a csillagképnek nevet adó görög héroszt 
„Állatok urának”, vadásznak illetve pásztornak tekintették, a késő császárkori 
Rómában pedig a kereszténységgel versengő mithraizmus névadó istenének, 


12 


KARÁCSONY CSILLAGAI 


Mithrasnak a , csillaglelkével" azonosították. Mithras, a perzsa származású nap- 
isten, akire mint megváltóra tekintettek hívei, eredetileg pásztoristen volt, ez 
magában is magyarázza, , pálcája" miért éppen pásztorbot (a kampófa is azt 
jelenti, vö. juhászkampó). Hogy egy távoli példát is mondjak, a lappok Apónak 
nevezték, aminek szintén megvan a maga karácsonyi vonatkozása. (Vö. Télapó, 
Karácsony Apó; a gyerekek ma is úgy tudják, hogy a Mikulás a Lappföldön la- 
kik. L. JANkovics 1997: 318 skk.) Magának a csillagképnek egy ismertebb népi 
elnevezése maradt fönn (Kaszáscsillag), de hogy kinek, minek hitték, arra néz- 
vést érdemes egy egyébként jellemzően városi, iparoscsaládból származó köl- 
tőnktől, Tóth Árpádtól (1886-1928) idézni. Poétánk egy egész verset szentelt 
az Orionnak (Kaszáscsillag címmel), s a versnek majd minden sora arról tanús- 
kodik, hogy szerzője milyen jól ismerte (még) a csillagos eget, s tudta azt is, 
miként illik az Oriont szólítani: „Örök Orion, a vén égi ember", „Téli csillag”, 
„Öreg csillag, Orion”, „Csillagapám, fénysubás öreg égi pásztor”, „Kaszáscsil- 
lag, az öreg”. 

Ikrek. Az európai hagyományban bibliai-egyiptomi mintára Ádám és Éva égi 
testeként ismeretes e kettős csillagzat. Ebben a vonatkozásban a Tejút a Tudás 
fája, a környező kígyócsillagképek (Sárkány, Kígyó) a paradicsomi kígyót testesítik 
meg. Figyelemre méltó, hogy Indiában és Szibériában a , tejútfa" azonosul is a 
, kígyóval". (L. a Tejút indiai Kígyóösvény nevét, a szibériai sámándobokon gyík, 
kígyó, pikkelysor képében ábrázolt világfát vagy tejutat.) Ehhez jó tudni, hogy 
sok kígyófaj fán él, fán vadászik. 

Az Ikrek két legfényesebb csillaga, a Castor és a Pollux egy mitológiai férfi- 
ikerpár után kapta a nevét. Marhapásztorok és — tolvajok ők, mint annyian a 
görög mitológia hősei közül. Mítoszi hagyomány szerint Apollón napisten az 
Ikrek csillagzat és hónap olümposzi védnöke volt, és az Ikrek havában is szüle- 
tett (ikernővérével, Artemisz holdistennővel együtt). Ráadásul ő is a nyájak 
patrónusa volt, előbb farkas, majd vezérkos, végül emberi alakban. (Nincs itt 
hely arra, hogy ennek az átalakulásnak mítosztörténeti okait elemezzük, le- 
gyen elég annyi, hogy mai tudásunk szerint az állatait féltő ember legelébb (?) 
a nyájait főként éjjelente dézsmáló ragadozókat próbálta bárányáldozattal , le- 
kenyerezni", ezért kölcsönzött farkasalakot égi patrónusának, aki a hiedelmek 
ésszerűsödése során előbb a farkasokkal is szembeszegülő vezérkos, utóbb pe- 
dig a farkasölő pásztor (A. lükokthonosz) képét öltötte magára, egyben a sötét- 
séget szétoszlató Nappal is azonosult. Megjegyzendő, hogy Apollón otthoná- 
val, az Ikrekkel szemben lakik Apollón mitológiai ellenfele — a Tejút köti őket 
össze! — a Farkas csillagkép, mely a régiek hite szerint telente elnyeléssel fe- 
nyegeti az arra járó Napot. Elterjedt motívum ez is: ókori kínai költő versében 
már találkozunk vele, s mindmáig él a ma is népszerű Piroska és a farkas című 
mesében (Jankovics 1996:122; 1997:39—-40). 

Népünk Bojtárok kettősének nevezte a Castort és a Folluxot. Ez az eredeti 
magyar elnevezésnek tűnő név is a csillagkép isteni lakóinak foglalkozására 
utal. (Ha valaki nem tudná: a bojtárok a pásztor segédei.) 

A Bikának nincs tárgyunkhoz illőbb névváltozata, hívták persze Tehénnek, 
Ökörnek is. A felette látható Szekeres (más magyar nevén: Fuvaros, Kocsis) 
Capellája, mely a mitológiai kecskeistennőről, Amaltheiáról kapta a nevét, va- 
lamint két kísérője: a Hoedi, a magyar hagyományban is hasonló nevet viseltek 
(Kecskés, Gödölyék). 

Részben hasonló a helyzet a két Kutya-csillaggal.. Magyar nevük Ebecske 
(Procyon), Ebcsillag (Sirius), de nevezték őket Határjáró csillagnak (Procyon), il- 
letve Ebédhordó, Szilkehordó csillagnak (Sirius). A határt télen, nyáron a pászto- 
rok járták ebeikkel, ebédet nekik és a tavasztól őszig mezőkön dolgozóknak 
hordtak az asszonyok, gyermekek. 

A Rák két Csacsiját (Szamárkák) és a Jászolt népünk ugyane néven ismerte. 

Ami a télen nem látható égcikkelyt illeti, a Tejút ezen hasadékos részét a 
mesei képzelet a világfa odvaként alvilágba vezető lejáratként, kincsesbar- 
langként fogta fel. Barlangként ábrázolják a kentaurokról szóló görög míto- 
szok. Két kentaur csillagzat (Nyilas, Kentaur) is található errefelé a Tejúton, s 
úgy tartották, hogy a kentaurok barlangban laknak. A Kentaur csillagkép név- 
adójának, Phólosz kentaurnak a neve azt is jelenti: , barlangban téli álmot 
alvó". I 

A Hattyú, mely a Napot a Tejúttal nemző égistennek kölcsönözte egyik gö- 
rög mítosza szerint csillagtestét, a magyarban a Köröszt nevet kapta. Mély ér- 
telmű elnevezés ez, ha számba vesszük, hogy a Hattyú a Tejúton: a , Madár- 
úton" repül, amit Jézus útjának neveztek eleink, s mi más a Köröszt, ha nem 
épp , keresztút", azaz Jézus útja" Ez nem játék a szavakkal. Jézus keresztjét a 
megváltás eszközeként a középkori művész jelképes útnak, lajtorjának ábrá- 
zolta. A képzet legősibb ismert formájával Óegyiptomban találkozunk. Az 
egyiptomi Halottak könyve a Tejutat, a Napot szülő és fölfaló, majd újraszülő 
Nut istennőt Létrának nevezi, s olykor - koporsófedelek belső oldalán , létra- 
fokokkal" is ábrázolja. Mithrashoz a beavatandó híveknek egy jelképes — való- 
ságos, 7 fokú lajtorján kellett fellépdelniük, s ez a létra lényegében a sámánlét- 
rával, Jákób lajtorjájával, s azzal az égbe vezető létrával azonos, amely az orto- 
dox ikonok egyik kedvelt témája (Joannész Klimakhosz látomása), s megjelenik a 
nyugati egyházművészetben is, mint Krisztus hétfokú keresztje, vagy egy ke- 
reszthez támasztott létra, amelyen Jézus megfeszítése előtt maga kapaszkodik 
fel. Később a létra a filozófusok, szabadkőművesek szimbólumaként él tovább, 
végül pedig mint populáris jelkép, a karácsonyfában ölt ismét testet. 

A karácsonyfa lépcsőzetes formája gyertyás , létrafokaival" a fény növeke- 
dését is kifejezi. Mennél magasabban vannak ugyanis a gyertyák, annál sűrűb- 

ben állnak, következésképpen pillantásunk is, ahogy fölfelé halad a fán, azt 
egyre fényesebbnek érzékeli. 

A Hattyú, a Sas meg a tejútelágazásnál található többi csillag(kép) már em- 
lített napmítoszi vonatkozásain kívül figyelmet érdemelnek a térség csillag- 
(zatjainak karácsonyhoz nagyon is illő magyar nevei. Az Altairé (Juhász, Tévely- 
gő juhász), a Végáé (Csősz), a Hattyú orrának környékén látható csillaghalmazé 
(Szérű), a Skorpióé (Bögöly), a jelentésbelileg is kissé távolabbi Északi Koronáé 
(Krisztus urunk asztala, Mária kertje, Rúzsáskert). Figyelemre méltó, hogy nem- 
csak az ókori csillagnevek tanúsítják a Tejút és az Állatöv két kereszteződésé- 
ben lévő csillagok és csillagképek közt , vert" spirituális híd hajdani létezését 
(a csillagnéző római pontifex neve , hídverőt" jelent), amire a már idézetteken 
kívül a legjobb antik példa a Capella csillag és a Bak csillagkép közti feltétele- 
zett rokonság: a mítoszi hagyomány szerint Amaltheia kecske istennő (Capella) 
volt az anyja a kecskeszarvú Pánnak, akit az égen a Tejút melletti Bak testesí- 
tett meg. (A Bak latin neve Capricornus, görögül Aigokerosz. Mindkettő , kecske- 
szarvút" jelent.) Mint arra Par GÁBOR is fölhívja a figyelmet (Par 1997: 16), a 
régi magyar névadás is a tejúthíd teremtette kapcsolatra épített: a Bojtárok 
kettősével (Castor és Pollux) és a két Eb csillaggal (Procyon, Sirius) szemben ott a 
(Tévelygő) Juhász (Altair), a Juhászbottal (Orion öve) a Pásztor és Kutyája (Ras 
Alhague, Kelb Alrai), a Szilkehordóval (Sirius) a Csősz (Vega). 

Nemcsak a Tejúton s annak szomszédságában, hanem az egész égbolton 
világlanak pásztornak, háziállatnak képzelt csillagok. Még szép, mikor a falusi 
társadalom hajdani csillagnézői a pásztorok voltak, akiket a munkájuk a kez- 
detektől fogva arra szorított, hogy rendre a szabad ég alatt éjszakázzanak. 
Mégis feltűnő, hogy az ilyen jellegű csillagnevek a Tejúttól távolodva ritkul- 
nak, majd el is fogynak. A Tejúthoz még közel esik a Bika állatövi szomszédja: 
a Kos. Halovány csillagai tiszta téli koraestéken is látszanak, noha őszi csillag- 
zat. A Lovacska (Csikó, Kisló, Kistátos) és a Fegazus (Nagytátos) jellegzetesen őszi 
csillagkép, míg az Ökörhajcsár a fényes alfájával (Arcturus: Nyájór, Ökörpásztor) a 
tavaszi égbolton ragyog, de azért már a tél utóján is megpillanthatjuk. 

Miben összegezhető a mondottak jelentősége? 

Talán abban, hogy e nevekből és a hozzájuk kapcsolódó mítoszokból, hie- 
delmekből kideríthető: az antik csillaghit a közelmúltig elevenen élt a népha- 
gyományban, mely a karácsonyi Születést úgy fogja föl, mint az istenség (előbb 
pogány napisten, utóbb Jézus) alászállását a Tejúton, csillagpásztorok és/vagy 
csillagangyalok közt a Földre. A Földre? Csillagászati értelemben nem a Föld- 
re, hanem a Tejút Földünk által takart látóhatár alatti alsó szakaszára: a Tejút 
barlangjába. Ez a régi ember szemében nem ellentmondás. Épp ellenkezőleg. 
Az, hogy a megtestesülés egyidejűleg az égen (égitestek alakjában) és a földön 
(ember képében) is bekövetkezik, ráadásul a csillagnéző (pásztor és mágus) 

szemével nézve — úgymond - egy vonalban (mind Mithras, mind a Krisztus- 
Nap barlangban születik, s ez egyaránt jelenthet földből és látóhatár mögül 
való világrajövetelt), ami csak megerősítette abbéli hitében, hogy a Szent Ese- 
mény valóban megtörtént. 

A csillagangyal-csillagpásztor analógiát — azt hiszem — meg kell magyaráz- 
nom. A csillagok ugyan nem viselnek angyalos neveket nálunk — pásztorosakat 
viszont, mint láttuk, igen —, ám, ha a Tejúton Isten, Jézus és a lelkek járnak, 
sőt, tündérek is (népünk nevezte Tündérútnak is), akkor nyilván az angyalok is 
azon közlekednek. Mindemellett a Szentírásból is kiviláglik, az apokrif köny- 
vek pedig, mint például Énokh apokalipszise és az egykori gnosztikus iratok 
egyenesen állítják, hogy az angyalok , mennyei seregeinek sokasága" (Lk 2,13), 
mely a pásztoroknak azon az éjszakán megjelent, csillagokat, csillagképeket, 
planétákat, különféle csillagászati fogalmakat: dekánokat, az eget behálózó 
körök metszéspontjait, fokait személyesíti meg; egyszóval „csillaglelkek”. Ami- 
ből az is következik, hogy a pásztoros nevű csillagok alkalmasint szintén an- 
gyalok, mondhatni , angyalpásztorok." A MAxoLpi házaspár írja a tiszatardosi 
betlehemezőkről: a , betlehemes játék négy szereplője fehér ruhát visel egy- 
formán, csak az öreg burkolódzik subába, (...) mégis a többi pásztornak is "vad 
farkasbőr` külsejéről tesz említést a szöveg,” (miközben) „az angyalokkal egy- 
forma inget, keresztes süveget viselnek" (kiem. tőlem; in: Par 1997: 87). Ebből arra 
következtethetünk, hogy a betlehemesek, amikor ez a fajta előadásmód rög- 
zült, az angyalt és a pásztort még analóg szerepkörnek tekintették, mégpedig 
aszerint, hogy aki (valójában , ami", hisz csillagokról van szó) angyal az égben, 
az a földön pásztor. Mindenesetre angyal és pásztor egyaránt főszereplője a ka- 
rácsonyi történetnek, nélkülük a hagyományos ünneplés nem képzelhető el. 

Nemcsak az állócsillagok és csillagképek, s természetszerűleg a Tejút, ha- 
nem az ég örök vándorai, a planéták sőt egyes vélekedések szerint az alkalmi 
látogatók; az üstökösök is szerephez jutnak a karácsonyi égbolton , bemuta- 
tott" színjátékban. Nem annyira a mondott időben várható előfordulásuk, hi- 
szen arra, mivel ritkaságszámba megy, nem lehet jelképrendszert építeni, ha- 
nem inkább az asztrológia szerinti jelképes, — úgymond -— , ideális" helyzetük 
szerint. 

, Akiről" a történet szól, az nem más, mint a Nap, mely karácsony éjszaká- 
ján épp nem látható, mivel egyrészt éjszaka van, másrészt csillagmítoszi, 
mithraikus hagyomány szerint ez (újjászületésének éjszakája. A Hold csupán 
jelképesen van jelen a , darabban", erről a maga helyén fogunk szólni. Hason- 
ló az 5 szabad szemmel látható bolygó szerepe is. Vénuszé a legfontosabb, 
ezért róla szintén külön szólunk majd. 

Ami a , többieket" illeti, közülük a Merkúr olümposzi megszemélyesítője 
(Hermész, Mercurius) az istenek hírvivője és a lelkek vezetője (pszükho- 

pomposz) volt. Ezt a szerepkörét a keresztény felfogás egyrészt az angyali hír- 
vivőre: Gábor főangyalra, másrészt a lelkek megítélőjére: Mihály arkangyalra 
ruházta. Az angyalt, aki a pásztoroknak szent karácsony éjszakáján jó hírt ho- 
zott, Gáborral azonosították, hiszen ő volt az, aki 9 hónappal korábban Mári- 
ával tudatta, hogy áldott állapotban van (Lk 1,26skk). Mihályt mint a Tejúton 
karácsonykor alászálló lelkek vezetőjét azonosíthatjuk. (A Tejút egyik régi fran- 
cia neve Szent Mihály útja volt.) 

A Mars bolygó csak az asztrológus-közönségnek játszik — több mint intriku- 
si szerepkörben. Mint a Bak jegyében (havában) , erőben" (exaltatióban) lévő 
planéta, ő vezérli a betlehemi gyermekgyilkosság néven ismert hadműveletet 
(Mt 2, 1skk). Hogy a laikus is értse: Mars, a Vérszemű csillag a háború és a véron- 
tás istene, a régi hit szerint; a Bak hónap a december 22/23-ától kezdődő csil- 
lagászati hónapot jelöli; a betlehemi gyermekgyilkosság áldozatairól decem- 
ber 28-án, aprószentek ünnepén emlékeznek meg a katolikusok. 

A Jupiter, az „égi király” a királyok, a királyság csillagaként kap szerepet a 
történetben. Csillagászok vélekedése szerint a betlehemi csillagként ismert 
fényjelenség valójában a Jupiter és a Szaturnusz háromszori együttállása lehe- 
tett a Halakban, a Kr. e. 7. esztendőben (Mt 2,2; Soucek 1973: 26-37). Ez a 
coniunctio, amint felfedezője, JOHANNES KEPLER (1571-1630) később megfogal- 
mazta, sokatmondó jel lehetett az asztrológiában járatos kortársak számára. A 
Jupiter új király eljövetelét hirdette (ettől félt Heródes is, akit zsidó alattvalói 
trónbitorlónak tekintettek: Mt 2,3skk), még pedig a zsidók számára, mivel a 
Szaturnuszt mint a szombat planétáját az egykorú felfogás a zsidók , csillagá- 
nak" tartotta (a pogányok, de maguk a zsidók is; a próféta szidalmazza is őket, 
amiért csillagaként imádják: Ám 5,26). Mivel az együttállás a Halakban, az új 
korszak csillagképében következett be, ráadásul háromszor egymásután, amit 
- ahogy a mesékből és a közmondásokból tudható — az isteni igazság megerő- 
sítésének hittek, az ókeresztények (zsidókeresztények) a halat választották 
Krisztus királysága jelképének. (A Halak azért lett az új korszak csillagképe, 
mert Krisztus születésével egy időben a tavaszpont - az egyházi újévszámítás 
sarokpontja a zsinagógiai naptárban — a Kos csillagképből a Halakba hátrált. 
Ezzel tisztában voltak a pogányok és a zsidók is, de igazán fontosnak csak az új 
világot hirdető keresztények tartották. Ezért vezettek be új időszámítást.) 

A Szaturnusz másképp is szerepet kap a történetben, mégpedig helleniszti- 
kus hatásra. A Szaturnusz a mondott Bak jegyben (hónapban) uralomban (domi- 
ciliumban) van az asztrológia szerint. Ennek okán Heródes királyt, a betlehemi 
gyermekek fő-fő gyilkosát a mitológia Saturnusának (a görög Kronosznak) felel- 
tethetjük meg, aki égi trónusát féltette saját gyermekeitől, s ezért fölfalta őket. 

A várandós Mária — Advent 


A karácsonyi időszak három ünnepi szakaszra bontható; adventre, azon be- 
lül karácsony vigiliájára; karácsonyra, szűkebb értelemben karácsony első-, má- 
sod- és harmadnapjára; valamint vízkeresztre mint a karácsonyi tizenketted 
záróünnepére. Ennek megfelelően az égi misztériumjátéknak is 3 felvonása 
van, jóllehet az egymásutániság itt — tekintettel arra, hogy az éjszakai látvá- 
nyosság a mondott perióduson belül alig módosul — inkább térben, mint idő- 
ben értendő. 

Adventnek, az , úrjövetre" való várakozás idejének a csillagszimbolika szem- 
pontjából szintén hármas jelentése van: Az első az eredeti bűnhöz köthető, 
hiszen annak eltörlésére jő e világra a Megváltó. A második a várandós Mári- 
ához, a harmadik pedig a Születésről jelt adó betlehemi csillaghoz. 

December 24-én az ősszülőkről, Ádámról és Éváról emlékezünk meg, nyu- 
gati keresztények. Ebben a megváltás céljának teológiai értelmezése mellett 
egyszerű naptári és korszakolási jelképiség is megfogalmazódik. A bűnbeesés 
ószövetségi története egy korszak lezárását (az Ószövetség érvényességének le- 
jártát), Jézus születése egy új korszak kezdetét s az Újszövetség érvényre jutását 
jelenti a kereszténység számára; Ádám-Éva napja illetve a rákövetkező Szüle- 
tésnap pedig az óév végét és az új esztendő kezdetét. (Európában a karácsony 
nagyon sokáig az újév napja volt!) 

Az Ikrek csillagkép megfeleltetése Ádámmal és Évával — a Tejúté pedig a 
Tudás fájával -, illetőleg pogány megfelelőikkel alighanem egyidős a , terem- 
téssel", vagyis visszanyúlik arra az időre, amikorra a zsidó időszámítás és fun- 
damentalista felfogás a bibliai teremtést teszi — ez pedig egyes feltételezések 
szerint nem más, mint az az időszak, amikor a tavaszpont és a zsinagógai egy- 
házi évkezdet még az Ikrek csillagképbe esett (csillagász szemmel ez kb. Kr. e. 
6480 és 4320 között volt, a zsidó időszámítás szerint viszont Isten egész ponto- 
san Kr. e. 3761. október 6-án mondta, hogy: „Legyen világosság!"). Mindazo- 
náltal ma is szenteste emlékezünk meg az ősszülőkről, s a karácsony esti misz- 
tériumjátékoknak a bűnbeesés története mint a Születés prológusa vagy in- 
kább, egészen a közelmúltig mint a Dráma első felvonása elmaradhatatlan 
része volt. Ez mutatja a képzet elevenségét. (L. SÜTŐ ANDRÁS: Csíksomlyói pas- 
sió; a témáról bővebben I. Jankovics 1991: 77; 1997: 344-345.) 

A középkori Európában a karácsony, de már advent sem csak a születendő 
Gyermek, hanem a várandós Szűzanya ünnepe is volt. (A hagyományaihoz 
ragaszkodó ortodoxiára ez ma is áll.) Ez nyomban kiderül, ha sorra vesszük a 
keresztény művészet vonatkozó tárgyi dokumentumait. A Krisztus születése, Pász- 
torok imádása, Királyok imádása, Madonna a kis Jézussal (Szoptató Madonna) tárgyú 
képeken sokáig nem a Gyermek a főalak, hanem Mária. A későgótikus szár- 

nyasoltárokon, majdhogynem függetlenül attól, mely szent személyt vagy ese- 
ményt megörökítendő készült, az oltár tengelyében álló központi alak szinte 
mindig a Szent Szűz. A legkedveltebb téma persze a Születés, mely vagy a 
központi faragott kép tárgya (Krisztus születése oltárok), vagy a Pásztorok illető- 
leg a Királyok imádásának ábrázolásával egyetemben az oldalsó táblák valame- 
lyikén látható. Az oltárszekrény középképe, lett légyen festett vagy faragott, 
ez utóbbi esetben is az Eseményre utal, valamilyen formában. Vagy Máriát 
ábrázolja karján a Kisdeddel, esetleg , Napba öltözött asszonyként" (erről alább 
külön lesz szó), máskor az Angyali üdvözlet (Jézus fogantatása) jelenetét, a vá- 
randós szent asszonyok: Mária és Erzsébet találkozását, ritkábban egy Pietát (Má- 
riát, ölében halott Fiával), a Hétfájdalmú Szűzanyát, esetleg a Megfeszített Krisz- 
tust Máriával a kereszt lábánál. A legutóbbi példát leszámítva mindig Mária a 
főalak. A gyermekségtörténet epizódjainak ábrázolásain márcsak a gyermek- 
felnőtt közti méretkülönbségnél fogva is, de Mária jelentőségét, még egyszer 
mondom: tengely-voltát a kompozíciós rend is hangsúlyozza. Ez különösen az 
ortodox Születés-ikonokon szembetűnő. 

Az érett reneszánsz és a barokk művészetében nyugaton a két főszereplő 
aránya és a kompozíció többé-kevésbé változatlan, ám a világítás mégis a Gyer- 
meket helyezi a kép eszmei középpontjába, akkor is, ha ő maga alig látszik. A 
tridenti zsinat (1545-1563) és az ellenreformáció szellemének a hatására 
ugyanis Jézus maga lesz a Fény forrása. 

Ha a neki szentelt ünnepek számát illetően ez nem is tűnik fel, hiszen csak 
egy Mária-ünnep fémjelzi: a dec. 8-i Szeplőtelen Fogantatás emléknapja, advent 
mégis a , nehézkes Mária" időszaka. Ez mindenekelőtt a liturgia szimbolizmu- 
sában ölt formát, mely adventet a hajnalhoz hasonlítja: mert miként a hajnali 
derengés előre jelzi a naptámadatot, úgy advent is a napisten — akarom mon- 
dani — a Jézus Krisztus születésére való várakozás, felkészülés jegyében telik. 
Erre utal, hogy az időszak hagyományos liturgikus színe a lila és a rózsaszín (az 
utóbbi advent 3. vasárnapján). Mindkettő a hajnalpírt idézi. Nagyböjt színei is 
a lila meg a rózsaszín (az utóbbi nagyböjt 4. vasárnapján, az ún. rózsavasárna- 
pon), és pedig ugyanezért. A húsvéti föltámadás is napkelte értelmű, úgy is 
ábrázolták (GRÜNEwALD vagy KOLOZSVÁRI Tamás például). A Mária körüli adven- 
ti figyelemre utal, hogy advent jellemző szertartása a — Szeplőtelen Fogantatás 
napja kivételével - december 16-ig kifejezetten az Ő tiszteletére tartott hajnali 
mise: a rorate. A mise hagyományos kezdőéneke után kapta e nevet: Rorate coeli 
desuper, , Harmatozzatok, égi magasok", de az elnevezés, melynek forrása Ézsa- 
iás könyvében olvasható (Ézs 45,8), és a mise időpontja között a kapcsolat 
ennél mélyértelműbb. Máriára utal ugyanis, a „tövis nélküli Rózsára" — ezt a 
nevet a Szűz épp ekkor ünnepelt szeplőtelensége okán kapta —, melyet még a 
hajnali harmat sem szeplősít meg. Latinul a rózsa rosa, a harmat 7os, a hajnal 

pedig aurora. A hajnal jelzőfénye a Hajnalcsillag (Vénusz): Mária egyik neve és 
„égi teste" (Stella Matutina, régies fordításban „Szép Hajnali Csillag"). Monda- 
nom sem kellene talán, hogy a 3 latin szó közös gyökerű (erről bővebben I. 73— 
88 o.), nem véletlenül, hiszen a harmat hajnali nedvesség, hajnalban feslik a 
rózsa, és a , harmatos rózsa" ma is fogalom. 

Mária és a Vénusz bolygó közti kapcsolatról itt most csupán annyit, hogy a 
Szűzanya az Esthajnalcsillag pogány úrnőjének szinte minden attribútumát 
megörökölte a galambtól a nyusziig, így természetesen a virágait is, köztük 
első helyen a rózsát. Venus istennő Flora néven a virágzó tavaszi természet 
megszemélyesítője volt (latin flos: , virág"). A kereszténységben ebbéli szerepét 
Szűz Mária vette át. A (vad)virágok egész sorát róla nevezték el. Egyiküknek- 
másikuknak azonban még a régi neve is fennmaradt. Így például a mészkő- és 
dolomitsziklákon honos kosborféléé, amit mi Boldogasszony papucsának hívunk, 
latin neve (Cypripedium calceolus) azonban Vénusz cipellőjének hangzik magya- 
rul. (L. még Jankovics 1997: 121-131, 142-144.) 

Máriához a népi vallásosságban is hozzátapadt a „hajnali”, „hajnalban nyug- 
vó” jelző. Az esztendőnek átellenes időszakában, a nyári napfordulói Szent Iván- 
kor, amikor a Tejútnak épp az a része, a megnyílt Hajnalszakadék látható éjsza- 
kánként, amelyből karácsonykor a Nap, illetve Jézus születik, énekelték egy- 
kor hazánkban Máriához az alábbi szentiváni éneket: 


„O fennyesseges szép Hajnal 
Ki nékünk mennyből adatál 
Üdvözlégy tellyes malasztal.” 


(Cantus Catholici 1651, 7.) 


Ugyancsak a nyári és a téli napfordulóhoz kötődik az a képzet, mely Máriát 
— Jézussal egyetemben - több ezer éves előképek nyomán a napfordulói kapuk 
megszemélyesítőjének fogja fel (JANkovics 1996B: 86; 1997: 183-184). Nép- 
énekben: 


„Fehér rózsa, Mária, 

minket Jézus találja, 

szent igével igézte, 

arany gyűrűvel pecsételte, 

ajtón szentséges szép szűz Mária, 
ablakon négy szép őrző angyal, 
midőn a kakas megszólal, 

piros hajnal meghasad...” 


(Zétény, Szlovákia) 

Középkori latin himnuszban: 


„Ave regina coelorum, 
Ave domina angelorum, 
Salve radix, salve porta, 
Ex qua mundo lux est orta.” 
(Horváth 1921: 199) 
Saját fordításomban: 


z Üdvözlég , mennyek úrnője, 
Angyaloknak királynője, 
Üdv néked, gyökér és ajtó, 
E világnak fényt támasztó." 


S végül, íme egy pozsonyi német gyermekversikének - körtáncos , naphí- 
vogatónak" — az első két sora: 


„Liebi Frau machs Türl auf 
Lass die hebi Sunn herauf” 


„Miasszonyunk, tárd ki az ajtócskát, 
Hadd lássuk meg a drága Napocskát.” 


Az ajtó, a kapu, a „megnyílnak az egek" metaforája -— mely utóbbi, mint 
már jeleztem, arra a két naptári időszakra vonatkozik, amikor a Nap a Tejúton 
tartózkodván „feltárja annak kapuit”, s ily módon nyit utat ég és föld között a 
lelkek számára, — a Születés jelképrendszerén belül azonos a megnyíló anyaöl- 
lel, s amennyiben a Napról, napistenről van szó, a Tejút hasadékával, mely — 
nem győzöm ismételgetni —, Szent Ivánkor látszik a legszebben, és amelyet 
karácsonykor hagy el a Nap. Ilyeténképpen Mária a Napot , felfaló" és , újra- 
szülő" ősi tejút-faistennők örökébe lépett. Erről már szintén írtam másutt 
(1991: 99-111), itt csak egy, ideillő példát említek. Jézus szűzi fogantatásának 
dogmája — feltevésem szerint — azon a mindennapi megfigyelésen alapszik, 
hogy a Nap keleten kél (naptámadat) és nyugaton nyugszik (napáldozat, 
napszentület). Ezért ábrázolják Nut tejút- és faanyát a szájánál, a testében meg 
az ágyékánál napkoronggal. Ezért esnek a mesehősnők , világmegváltó hős 
fiaikkal" a szájukon át teherbe (Jankovics 1987: 61-62). És ez lehet a magyará- 
zata annak is, hogy az Angyali üdvözlet hagyományos ábrázolásain a Szentlélek 
galambja nem Mária ölére, hanem — az Aalam látott képeken kivétel nélkül — 
a fejére ereszkedik. i 

Mária ölének és a tejúthasadé knak člen megfeleltetése olvasható 
le azokról a Krisztus születése képekről, amelyeken a kis Jézus nem szalmán, 
hanem arany sugarak közt, mandorlában fekszik (Huco VAN DER Gors: Porti- 

nari-oltár, Firenze, Uffizi; A németlipcsei oltár Krisztus születése táblája, Magyar 
Nemzeti Galéria). A mandorla, ez a mandula, egyben vulva alakú dicsfény 
(figyelem, profán tárgyú reneszánsz ábrázolásokon Vénuszt keretezi! aminek a 
hal-szimbolikához is köze van, nevezik vesica piscisnek, „halhólyagnak” is), köz- 
vetve a tejútanyaöl nyílására utal, melyet a születő (nap)-gyermek fénye fölra- 
gyogtat. A szalma-mandorla-szőke szeméremszőrzet analógia igen kifejező, 
mindamellett megalapozott is (gondoljunk a Tejút Szalmásút nevére!). A ke- 
nyérben megtestesülő (nap)isten sugarainak mi felelhetne meg e földön leg- 
inkább, ha nem épp a kicsépelt búza napfényben csillogó, aranyos szalmája? A 
szalma -— mind a szín, mind az állag vonatkozásában az emberi haj, szőrzet 
egyik megkülönböztető jelzője. Nem lényegtelen, hogy a naphéroszi hőst szü- 
lő mesebeli tündérek, királykisasszonyok aranyhajúak, hogy Szűz Mária a nyu- 
gati művészetben rendszerint világos, nem egyszer szőke hajú, s a szőkeséghez 
-— nemcsak Európában, hanem az alapvetően sötéthajú népek körében is a 
felsőbbrendűséget társították (az aranyhajú Nappal szembeni hódolat okán, 1. 
Jankovics 1996B: 135, 146-147). Nem a közönséges szőkeséghez, amit példá- 
ul az angol nyelv a franciából kölcsönzött blond(e) jelzővel fejez ki, hanem amit 
sokértelműen fairnek mond. (Az ófelnémettel közös gyökerű, óangol eredetű 
fair jelentései: , gyönyörű", , szép", , csinos", , hibátlan", , friss", elbájoló", — 
, tündéri" értelemben, a fairy: „tündér” nem a fairből képződik, és mégis! — 
, világos", , szőke", , tiszta", „áttetsző”, , átlátszó", , méltó", , igazságos", , méltá- 
nyos", , helyes", , tisztességes", , jó", , kedvező" — időjárás is.) 

Ha e magyarázat profánul is hangzik, valljuk meg, a mandorla tökéletes 
példa egy — bizonyos értelemben profán mondanivaló — dehát mi is a fogam- 
zás, születés emberi vonatkozásban? — tökéletes szublimálására. 

Feltevésemet látszik alátámasztani, hogy mandorla csak Jézust keretezi, oly- 
kor közvetve, a Szentháromság másik két személyén keresztül: egyedül, vagy 
együtt a Szűzanyával, de sohasem tetszőlegesen, hanem olyan helyzetekben, 
amelyek valamely naptári fordulóponthoz kapcsolódnak. 

Így a tavaszponthoz (márc. 21.) az Angyali üdvözlet tárgyú képeken, melye- 
ken a Szentlelket küldő Atyaistent (a nemzőatyát), a Szentlélek galambját (az 
isteni mag képviseletében) vagy a már megfogant Jézus-magzatot a Szűzanya 
méhében övezi mandorla alakú dicsfény. (Gábor arkangyal névünnepe márc. 
24., Jézus fogantatásának ünnepe, magyar nevén Gyümölcsoltó Boldogasszony 
napja márc. 25, ez utóbbi poritosan 9 hónappal előzi meg Jézus születését.) 
Húsvét is a tavaszponthoz kapcsolódó ünnep, Jézus nagypénteki pokolra szál- 
lásának ortodox ábrázolásain a Megváltót mindig mandorla keretezi. Jézus 
nagyszombaton még az alvilágot járja. Márc. 21. nagyszombat legkorábbi idő- 
pontja. Mi sem természetesebb, hogy a feltámadó Krisztus is sokszor mandor- 
lában jelenik meg. 

A nyári napfordulóval (jún. 21.) egyrészt a Maiestas Domini ábrázolások hoz- 
hatók összefüggésbe. Az Úr megdicsőülése épp napisteni természetére való 
tekintettel a nappálya eme csúcspontjának feleltethető meg. Másrészt Keresz- 
telő Szent János (Szent Iván, jún. 24.) némely ortodox képmása, melyen a szent 
férfiú a mandorlába foglalt magzat vagy csecsemő Jézust , ringatja". Az ábrá- 
zolásnak a naptár szerint szomszédos Mária és Erzsébet találkozása ünnep (júl. 
2.) ad értelmet a Szentírás szerint (Luk 1,36—42). 

Az őszponthoz (szept. 23.) is két szálon kapcsolódik mandorlás ábrázolás. 
Egyrészt a Napba öltözött asszony képmásai révén, másrészt az ítélkező Krisztus 
képein. Mindkettő az őszi zsidó évkezdés hagyományán alapul. A Jelenések köny- 
ve Napba öltözött asszonya (Jel 12, 1-5) az új világkorszak kezdetét szimboli- 
zálja, míg az Utolsó Ítélet a régi kor lezárultát. Az év végének és az új év kezde- 
tének időpontja mint hasonlat vált a , világvége" — tulajdonképpen korszakvál- 
tás — feltevés szerinti dátumává. (Közbevetőleg jegyzem meg, hogy az augusz- 
tus 6-i Urunk színeváltozása ünnep szent eseményének ortodox ábrázolásain 
Krisztust , mandorla-szerű" kör, rombusz vagy négyszög alakú dicsfény övezi. 
A , színeváltozás" az évszakfelező ünnep hagyományvilágának és a régi naptá- 
raknak a tanúsága szerint szintén évszakváltást jelzett egykoron. Az ókori Eu- 
rópában, a kelták és a rómaiak parasztkalendáriumában augusztus elejére esett 
az ősz kezdete.) 

A téli napfordulót (dec. 21.) szintén két ábrázolástípus jeleníti meg man- 
dorlába foglalt Gyermekkel: a Szeplőtelen fogantatásé (dec. 8.) és persze a kará- 
csonyi Születésé. 

A Szeplőtelen fogantatás megjelenítésének fő forrása szintén a Jelenések 
könyvében olvasható a Napba öltözött asszonyról szóló leírás. A Szűzanya man- 
dorlában, holdsarlón állva lebeg, lába a bűnbeesés kígyóján tapos, méhét oly- 
kor a Nap takarja (, Napba van öltözve"), ami a középkori felfogás szerint azt 
jelenti, hogy Jézussal várandós (ünnepe - ne feledjük! — adventbe esik), sok- 
szor viszont a már megszületett Gyermeket hordozza a karján. Fejét korona, 
vagy a szentírási szöveghez hűen 12 csillag keríti. 

Miért lett az őszpontot jelző Napba öltözött asszonyból adventi várandós 
Mária? A válasz egy mondatban: azért, mert a korai egyház a zsidó naptárt a 
birodalmi római kalendáriumra cserélte fel. A Napba öltözött asszony az őszi 
zsidó újév korszakváltás szerinti új időszámításának allegóriája (bővebben a 
41—42. o.). Azt fejezi ki, hogy a zsidó polgári év, aminek előírás szerinti idő- 
pontja az őszi napéjegyenlőséghez legközelebbi újhold, immár nem a Mérleg, 
hanem a Szűz csillagkép , Napba öltözésével" veszi kezdetét. (Ugyanerről éne- 
kel VERGILIUS sokak számára ma is titokzatos értelmű IV. Eclogájában.) Mindad- 
dig, amíg a keresztények — valójában keresztény hitre tért zsidók — a mózesi 
törvényekhez igazodtak, és a polgári év kezdetét a zsidó hagyományok szerint 

ülték meg, a Jelenések asszonya az őszi évkezdethez kötődő allegorikus alak 
volt, mihelyt azonban az egyetemesség és az evilági hatalom igézetében a biro- 
dalmi vallási szokások szinkretizálása mellett döntöttek, vagyis az őszpont he- 
lyett a téli napfordulót, a Legyőzhetetlen Nap Születésnapját tették meg az 
esztendő első napjának, az allegorikus nőalak: a Napba öltözött Szűz csillag- 
kép (mely az Ízisz-kultusz és a messiási próféciák Septuaginta-beli félrefordítá- 
sa okán már korábban Mária csillagképe lett; 1. Ézs 7,14) a Nappal várandós 
pogány tejútistennőkkel azonosult. Asztrológus-csillagász szemmel nézve 
mindkét helyzet fontos együttállás: a Nap és egy csillagcsoport jeles napot 
jelző együttállása. A , szerepcserét" igazolta, hogy mindkét esetben Mária mi- 
tikus előképe a , névadó". A Szűz csillagképben, a Tejút fő csillagában, a 
Siriusban (s közvetve, anyján: Nuton keresztül magában a Tejútban is) egy- 
aránt Íziszt tisztelték az óegyiptomiak. A jelentésátvitel elfogadhatónak tűnt, 
ugyanakkor a hellenisztikus istenanya-kultusznak behódoló keresztények az új 
jelkép-együttest Máriához méltóbbnak is hihették, annyival méltóbbnak, 
amennyivel a Tejút a Szűz csillagképnél hatalmasabb, feltűnőbb égi jelenés. 
Számos bizonyítékkal felérő példával támaszthatnám alá ezt a magyarázatot, 
íme egy közülük, talán a legfontosabb. A Tejutat — a neve is jelzi ezt — nemcsak 
a szülő, hanem a szoptató istenanyával is társították a régiek, s olykor azonosí- 
tották is vele (Jankovics 1991: 92-98). Így Máriára, aki karján a kisdedet tart- 
ja, mandorlába és „Napba van öltözve” s az oltárok főalakja, úgy tekinthetünk, 
mint a napgyermeket szoptató tejútistennőre. A gótikus oltárok főtengelyében 
álló szobrainak S alakot formáló mozdulat-szkémája szintén a „tejes” égi átló S 
alakjára emlékeztet. Ebben az összefüggésben a vulva alakú mandorla a nap- 
szülő tejúthasadékot ragyogja be. 


A jó pásztor — karácsony 


Jézus személyében az isteni Pásztor ölt testet, aki úgy tekint népére, mint 
„a pásztor nélkül való juhok"-ra (Mt 9,36; Mk 6,34); aki magáról mondja: „Én 
vagyok a jó pásztor” (Jn 10,11); s akit már születésekor így mutat be a próféci- 
ára hivatkozó evangélista: „a fejedelem, a ki legeltetni fogja az én népemet, 
Izráelt” (Mt 2,6; Mik 5,2—4); aki királyi székében ítélkezve az Utolsó Ítélet 
alkalmával elválasztja az igazakat a bűnösöktől, „miként a pásztor elválasztja a 
juhokat a kecskéktől" (Mt 25,32). Amikor Jézus mennybemenetele előtt , vég- 
rendelkezik", pásztorságának evilági teendőit az itt hagyottak közül Péterre 
testálja, háromszor mondván. „Legeltesd az én juhaimat!" (Jn 21, 15-17.) Az- 
óta is főpásztornak nevezzük az egyházi főméltóságokat, a püspököktől a kato- 

likus pápáig, méltóságuk jelvényei, a (katolikus) pásztorbot, püspöksüveg és 
palást (lat. pluviale: szó szerint ,esőköpeny") mind a pásztorságra emlékeztet- 
nek. Még a falusi protestáns tiszteletesnek is lelkipásztor a neve. 

E kép nemcsak az evangélistáknál szerepel, hanem az apostoli levelekben 
is (pl. Zsid 13,20; 1Pt 2,25), és az ókeresztény művészetben szintén a , jó pász- 
tor" Jézus legjellemzőbb megjelenítési formája. Mint már jeleztem, a pogány 
napistenek, amilyen Apollón vagy Mithras, egyik aspektusukban pásztoriste- 
nek voltak, de az újszövetségi hasonlatot alighanem közvetlenül az Ószövetség- 
ből merítették a zsidókeresztény írók. Legismertebb példája az , Úr az én pász- 
torom” kezdetű 23. zsoltár. Tegyük hozzá, a pátriárkák, Mózes, Jézus őse: Dá- 
vid és a próféták is javarészt pásztorok voltak. A pásztor a hagyomány képvise- 
lője, jelképe a királynak, a prófétának és tanítónak egyaránt. Ézsaiás, aki a 
zsidókat a babiloni fogságból hazaengedő perzsa uralkodót, Küroszt messiás- 
nak (szabadítónak) nevezi, mondatja Istennel: , Én vagyok az Úr, (...) Ki 
Czirusnak azt mondja: Pásztorom!” (Ézs 44, 13-28). 

A hasonlat a kereszténység elterjedésével nem avul el. Az ószövetségi egy 
Isten pásztori teendője, hogy egységben, együtt tartsa népének gyakran szét- 
húzó, elkódorgó gyermekeit, s megóvja őket a farkasoktól: azaz az idegenek- 
től, ellenségektől. A zsidó vallás megkülönböztető monoteizmusa, melyet e 
hasonlat is kifejez, a nép, később nemzet fennmaradását szolgálta, egyetemes 
vallásként az egész emberiség együvétartozásának eszméjévé lett. Jézusra vo- 
natkoztatva is vissza-visszatér a farkassal hadakozó jó pásztor alakja (pl. Jn 
10,12); Jézus a hamis prófétákat nevezi báránybőrbe bújt farkasoknak (Mt 
7,15); s e szavakkal küldi el igét hirdetni tanítványait: „Imé, én elbocsátlak 
titeket, mint juhokat a farkasok közé” (Mt 10,16). A kereszténység tanítása 
szerint minden ember, aki betér a közös akolba, tagja lesz a nyájnak, így e 
hasonlat az emberek közötti egyenlőséget is kifejezi. 

Mindezek alapján nem meglepő, hogy Jézus születéséről az angyal pászto- 
rokat értesít először (Lk 2,8skk), és ők is hódolnak elsőként az istállóban a 
Kisded előtt, és a „jó hír” első terjesztői is ők. A mozzanat csak Lukácsnál 
szerepel, aki nem volt zsidó, és emellett a legkésőbb íródott evangélium szer- 
zője. Ebből következik, hogy hellenisztikus műveltsége okán nem feltétlenül 
kellett ószövetségi forrásokra támaszkodnia. Nyilvánvaló, hogy a mennyei Pász- 
tor az ő népének (a pásztoroknak) mutatkozik meg először (a Halak korának 
uralkodójaként viszont halászoknak), de ennek csillagászati okai is vannak, 
nemcsak jelképesek. 

Logikus tudniillik, hogy az angyalok (valójában csillagok) azokhoz szólja- 
nak elsősorban, akik értettek e szóból; akik — Lukács szavaival: „künn a mezőn 
tanyáztak és vigyáztak éjszakán az ő nyájok mellett", s akik - mint fentebb 
írtam már - hagyományosan a közösség , csillagnézői" voltak mindenütt. (Épp 

csak megjegyzem, hogy a napkeleti bölcseket is csillag igazítja útba, azaz Bet- 
lehembe.) A metafora részeként került az esemény leírásába az istálló és a 
jászol, amibe a Gyermeket fektetik (Lk 2,7). Ez a kép is csak Lukácsnál szere- 
pel. A pásztor a téli hideg és a ragadozók elől tereli akolba, istállóba állatait, 
szalmán hálatja és jászolból, szénával eteti őket, s maga is ott alszik velük. 

A keresztény művészet Krisztus születése ábrázolásain mind az istálló, mind 
pedig a szalma — mégpedig búzaszalma: ennek is megvan a maga értelme, 
Jézus gabona- illetve kenyéristeni természetére emlékeztet — nélkülözhetetlen 
díszlet, kellék a jászol mellett álló szamárral, ökörrel együtt. A két állatról egy 
VIII. századi irat, az apokrif pszeudo-Máté evangéliuma tesz először említést, de 
minthogy javarészt ószövetségi példázatokon alapul szerepeltetésük (Mtörv 
22,10; Ézs 1,3), noha a képnek hellenisztikus előzménye is van (l. JANKOVICS 
1997; 354), és mivel mind teológiai, mind csillagmitológiai szempontból, mind 
pedig a zsáner szintjén is szervesen illeszkednek a metaforába, nem hiányoz- 
hattak egyetlen ezután készült Krisztus születése képről. (Azoknak, akik erről 
valamilyen oknál fogva nem tudnak: az ökrész is pásztor, magyarul gulyás a 
neve, a szamár pedig legalábbis nálunk a juhpásztor, juhász hagyományos 
hátasállata volt.) 

Az istálló a nyugati művészetben gyakran tényleg csak díszlet, szalmatetős 
„diadalkapu” egy barlang, a Születés barlangja előtt. Ortodox ikonokon nyoma 
sincs az istállónak. Jézus barlangban születik, az állatok is a barlangban , istál- 
lóznak”. A barlangról először Jakab apokrif ősevangéliuma (II-III. sz.) tesz emlí- 
tést, de mint az istálló analógiája ez is tökéletesen a helyén van, csillagmítoszi 
szempontból is. Mondhatjuk, ezért válhatott a Születés helyszínévé, noha a 
Szentírásban szó sem esik barlangról, és ma már (ismét) tudjuk, hogy perzsa 
(mithraista) eredetű kép. (Mithras földből, barlangban születik, ezért épült 
föld alá a mithraista szentély.) 

Mind az istálló, mind a barlang a Tejút hasadékát, a Napot szülő tejútanya 
ölét asszociálja. (Gondoljunk arra, hogy a Nap, mielőtt , megszületik", a látó- 
határ alatt, a Föld takarásában tartózkodik!) Igen, az istálló is, noha e hasonlat 
adott összefüggésben eléggé triviálisnak hangzik. Kétségtelen azonban, hogy 
pogány mítoszokban és népmesékben használatos az istálló-metafora, mégpe- 
dig a Tejút két hasadéka közül feltevésem szerint az alsóra vonatkozik, (amely- 
ben a Farkas csillagkép , lakik"). Még finomkodónak is tekinthetjük a metaforát, 
ha figyelembe vesszük, hogy a tejútistennő végbélnyílására utal. A felette lévő 
másik hasadék a hüvelynek felel meg. (Vö. lat. anus: , végbélnyílás", „anyóka”.) 
Szerepel a motívum Héraklész naphérosz munkái közt, mégpedig épp a Nyilas 
csillagképben végzett nagytakarításként. A hős Augeiász istállóit két , elveze- 
tett" folyóval, tulajdonképpen a Tejút ágaival mossa ki (5. munka. L. JANKOvICS: 
1996B: 222). S hogy népmesei példát is mondjunk: mesehős boszorkánytól 

táltoscsikót kap szolgálata fejében. A csikó a boszorkány gyermeke, s ganéj- 
dombból kell kiásnia, amelybe a csikó hét ölnyire van , eltemetve". (A pelikán 
madárról c. mese, az Állatsógorok típus keretében.) 

A Tejúthoz lyukadunk ki, ha a Jézuska szalmájára gondolunk. Lásd a Szal- 
másút tejútnevet, és annak mesebeli párhuzamait. (A Babszem Jankó c. mesében 
Szalmaszórás, Szénaszórás, Hamuszórás a neve. Ez utóbbit illetően vö. azzal a 
Zobor-vidéki népszokással, melynek keretében a , karácsonyi szalmát", amin 
szentestéről virradóra háltak, reggelre kelvén elégették, s a gyermekeket meg- 
hempergették a hamujában.) 

Itt említem meg, amire a bibliai szimbolika elemzői nemigen szokták felhívni 
a figyelmet, hogy Jézus nemcsak mint pásztor, hanem mint juhakol, vagyis mint 
istálló is szerepel az evangéliumokban, egészen pontosan az akol ajtajaként: , Én 
vagyok a juhoknak ajtaja” (Jn 10,7). Sokszorosan beszédes kép ez. Teológiai érte- 
lemben az akol az egyházat, azaz a hívek közösségét jelenti, amit a középkori 
latinban Corpus Christi Mysticumnak, Krisztus Titokzatos Testének is neveztek. Át- 
vitt értelemben Krisztus az az , ajtó", amelyen át a lelkek eljutnak Isten országába: 
„senki nem mehet az Atyához, hanem én általam” (Jn 14,6). Csillagmitológiai 
felfogás szerint viszont ez a metafora arra a helyzetre vonatkozik, amikor a Nap a 
Tejúton tartózkodik: a fordulópontok valamelyikének az ajtajában. Az ajtó, kapu 
egykor a fordulópontok elterjedt elnevezése volt. A két ős-János szent névünnepe, 
mint azt már sokszor megírtam, a nevük okán s ezért került a fordulópontok 
tőszomszédságába a római naptárban: az evangélistáé december 27-ére, a keresz- 
telőé június 24-ére. Latinul ui. tanua , ajtót", , kaput" jelent. 

A jelképes juhakolajtó egyben az a nyílás, amelyen át Isten Báránya evilágra 
jön. Ebben a jelentésében az ajtó már Máriával (a tejúthasadékkal) azonos, 
legalábbis a későbbi keresztény jelképformáló logika szerint. A jelentés a tejút- 
hasadékban tartózkodó Napról megy át (vagy megy vissza?) magára a tejútha- 
sadékra, s a jelentésátvitel az egyházra vonatkoztatott ház-metaforában megis- 
métlődik. A hívek nem csupán Krisztusban kedves testvérek, hanem Máriában 
is. Az anyaszentegyház elnevezés ezt fejezi ki. Egyébként a világok közötti átjá- 
rót megtestesítő ajtóisten képe nem zsidókeresztény lelemény. Az egyiptomi 
Anubiszt mint a holtak kísérőjét és mérlegelőjét „Magas Ajtónak" nevezték, 
melyen át az elhunyt a túlvilágra, Ozirisz elé jut. Figyelemre méltó, hogy 
Anubisz a Nagy Kutya tejútcsillagképet is megtestesítette, ami megfelel Ha- 
dész-kapui minőségének. (A görögök a Tejút és az Ikrek kereszteződését Ha- 
dész-kapunak nevezték. L. még a 46. o.) 

A Jézus-Bárány metaforát János evangélista , találja ki". Keresztelő Szent 
János szavaival mutatja be így Jézust a sokaságnak: „Imé az Istennek ama bá- 
ránya, a ki elveszi a világ bűneit!" (Jn 1,29-36). A Jelenések könyvében a Bárány, 
a megöletett és az ítélkező áll a látomás középpontjában (Jel 5-7; 12-15; 17; 

19; 21-22). Isten báránya már az apostolok szemében is egy a húsvéti bá- 
ránnyal, vagyis azzal a báránnyal, amelyet zsidó szokás szerint húsvét előes- 
téjén feláldoztak és Jézus társaságában elfogyasztottak (1 Pt 1,19; 1 Kor 5,7). Az 
Utolsó Vacsora széder-esti lakoma volt. A megfeleltetés közvetlen okai: Jézus 
halálának és a bárányáldozatnak időbeli átfedése; a zsidó előírás, aminek ér- 
telmében a húsvéti bárányt úgy kell felszeletelni, hogy csontjai ne sérüljenek, 
s amivel egybecsengett, hogy Jézusnak a keresztfán a szokással ellentétben 
nem törték el a lábait; a szavak, amelyeket Jézus az Utolsó Vacsorán mondott 
önnen testét és vérét jelölve meg eucharistiaként: , Vegyétek, egyétek; ez az én 
testem" (Mk 14,22). A bárány húsa nem a kenyérnek, hanem a bornak felel 
meg. A héber nyelvben a , szőlő" és a , bárány" jelentésű szavak közt sok a 
hasonló alakú. 

A bárány-metaforát, melyet a meghaló Istenre vonatkoztatva már évezre- 
dekkel János előtt alkalmaztak a Mediterráneumban és a Közel-Keleten (l. 
Dionüszosz mítoszát, az Argo-mondát, Ábrahám áldozatát egyebek mellett), 
egyetemes érvényűvé megintcsak egy csillagászati fordulat avatta. Jézus szín- 
relépte ugyanis — mint már jeleztem — egybeesett a precesszióból adódó nagy 
korszakváltással: nagyjából időszámításunk kezdetétől a tavaszpont, mely egy- 
úttal a húsvétszámítás , szeglete" is, többé már nem a Kos, azaz az „Égi Bá- 
rány”, hanem a Halak csillagképébe esett egészen napjainkig. Amit TERTULLI- 
ANUSra támaszkodva úgy is fogalmazhatnánk: a Bárány (Krisztus) meghalt, hogy 
fickándozhassanak a halacskák. (Az ókeresztény szerző halaknak nevezte a víz- 
ben megkeresztelt keresztényeket.) 

A Pásztorok imádása képeken ezért is több értelmű a pásztorok által Jézus- 
nak hozott ajándék, a szopós bárány. GIOVANNI DA MILANO táblaképén (XIV. sz.) 
a pásztor két fehér és egy fekete bárányt hajt az istállóhoz két fekete kecske 
társaságában. A mondott állatok sorrendben a tisztákat, a megtért bűnösöket 
és a kárhozatra ítélendő lelkeket szimbolizálják. Másutt a szopós bárány — oly- 
kor megkötözött lábbal — magát a majdani áldozatra szánt Kisdedet jelképezi. 
Mindemellett a szopós bárány hajdanában a , télvíz" állatjelképe volt, mivel a 
pásztorok a juhokat tudatosan úgy fedeztették, hogy az ellés tél utójára, január 
végére, február elejére essék. 

A Krisztus-bárány metafora értelmezése körül sok a zavar. Például Jézust 
nyilvánvalóan hím bárány, fiatal kos képében kellene elképzelnünk, mint Apol- 
lónt vagy az egyiptomi Amon napistent, ugyanakkor Máté evangéliumának az 
Utolsó Ítéletre vonatkozó részét szokás úgy fordítani, hogy az ítélkező Krisztus 
az igazakat és a bűnösöket úgy választja el, mint a pásztor a juhokat a kosoktól 
(és nem a kecskéktől! Mt 25, 32-33). Ebbe a hibába a műtörténészek — például 
A keresztény művészet lexikonának szerzőcsapata — is beleesnek. A ravennai Sant" 
Apollinare Nuovo mozaikján — mint írják — „ezért láthatók Jézus jobbján a juhok 

(üdvözültek), balján pedig a kosok (a kárhozottak)." Holott elég egy pillantást 
vetni a mozaikra, hogy a háziállatokat egy kicsit is ismerők számára kiderüljön: 
nem kosok, hanem kecskék azok, hiszen szakálluk van! (Ha már Sanctus 
Apollinarisról szó esett, bizonyos, hogy e legendás szent Apollónéra emlékezte- 
tő nevének köszönheti, hogy mint jó pásztor jelenhetett meg a juhok alakjában 
ábrázolt 12 apostol karéjában a ravennai Sant" Apollinare in Classe apszismozaik- 
ján. Az ellentmondást kerülendő szokás hivatkozni arra, hogy a bárány-hasonlat 
a Messiásra vonatkoztatva félrefordítás eredménye, mondván, hogy az ószövet- 
ségi , szenvedő szolga" kifejezést ferdítették volna , áldozati bárányra", mivel a 
szolga és a bárány a héberben ugyanaz a szó lenne. Én ugyan ennek nem talál- 
tam nyomát a héber—-magyar szótárban, de ha így is volna, az csak erősítené a 
metaforát, hiszen a hagyományos jelképalkotásban a nyelvi homofónia kulcssze- 
repet játszott (l. népi etimologizálás). Így például a bárány és a télvíz jelképes 
összepárosítását illetően említésre érdemesnek tartom, hogy a héberben a , bá- 
rány”, „Kos csillagkép" (tále) rokon hangzású a , harmatos" szóval (tálúl; vö. a 
Gedeon harmatos birkagyapjáról szóló bibliai példázattal: Bír 6,37—40). A fent 
idézett állítással szemben viszont kétségtelen, hogy Ézsaiás próféta messiási jö- 
vendölésében az , Úr szolgájának" szenvedéseit a mészárszékre vitt bárány sor- 
sához (Ézs 53,7) hasonlítja.És az is kétségtelen, hogy a Sant" Apollinare in Classe 
VI. századi mozaikképei már Ábel és Ábrahám ószövetségi áldozatához hason- 
lítják Jézus önfeláldozását (Ter 4,2-8; 22,1 skk). Ábrahám történetének eme 
epizódja az aranygyapjas kosról — a Kos csillagképről — szóló ógörög elbeszélés 
bibliai párhuzama (Graves 1970: I. 357—359). 

A racionális elme számára az is ellentmondásosnak tűnik, hogy a Szentírás 
Jézust hol pásztorként, hol juhakolajtóként, hol meg egyenesen bárányként 
emlegeti. Holott nem az. E jelképek sorába illeszkedik a karácsonyi népszo- 
kásokban egykor főszerepet játszó istállószalma, az ún. karácsonyi szalma is, amit 
a Felvidéken magyarjaink báránykának, karácsonyi báránykának, Isten bárányá- 
nak neveznek (BáLiNr 1989: 63-64), alighanem Jézus nap- és kenyéristeni ter- 
mészete okán, hiszen a Nap érlelte és learatott gabona kicsépelt szalmája (az 
aratás és cséplés — ezt már az óegyiptomi gabonaisten: Ozirisz történetéből 
tudjuk — az isten szenvedésének növényi metaforája) úgy fénylik, mint a Nap, 
egyszóval az , aranygyapjúra" is emlékeztet. 

A pásztor, a juhakol, a bárány, amennyiben vezérkos - Jézus az —, de még az 
akol földjére szórt szalma is egy dologban biztosan megegyeznek: mind óvják, 
védelmezik a nyájat a hideg és/vagy a farkasok ellen. Hadd idézzek egy XVIH. 
századi betlehemes énekből, amit a karácsonyi, ún. pásztormisén volt szokás 
énekelni, s ami Jézust a farkasűző pogány kosistenhez teszi hasonlóvá: 

a Istennek báránya, 
Egeknek adománya, 

Juhoknak jó telet, 

Adjál sűrű tejet, 
Farkasoktul tartsd meg, 
Bárányokkal áldd meg..." 


(Pásztor Lajos gyűjtése) 


Hiedelmi szinten egyébként ember (a pásztor) és állat (bárány) megfelelte- 
tése egymásnak , természetes" dolog, a totemisztikus és , átváltozós" eredetmí- 
toszokban, mesékben általános. A görögök úgy mesélték, hogy az aranygyap- 
jas kost Poszeidón tengeristen nemzette Theophanéval (az „Istent világra ho- 
zóval"), egy Kos-sziget nevű helyen, miután az istennőt juhhá, magamagát 
pedig kossá változtatta (KERÉNYI 1977: 122). A Fehérlófia-típusba tartozó mesé- 
ink egyikében (/uhfijankó) a hős, aki származását már csak a nevében viseli, 
egy juhászt és annak fekete juhocskáját mondhatja szüleinek. 

A pásztor, a juhakol és a bárány — hadd mondjam így -— a , szalma" ragyogá- 
sától övezetten teológiailag helytálló metaforasor. A glóriába foglalt Szenthá- 
romságot idézi meg, a három Személyt egy Istenben, azaz az isteni teljességet. 
Nem annyira persze a nyugati, mint inkább a keleti, különösen pedig a kopt és 
az örmény egyház felfogása szerint, amelyben a Szentháromság inkább Szent- 
családként jelenik meg - ez jobban is illik a karácsony családias bensőségessé- 
géhez -, amennyiben a Fiút , nemző" Szentlelket a Fiúval foganó Szűzanya (az 
égi Atyát pedig földi duplikációja: Szent József) helyettesíti a háromságban. 
Ehhez az , eretnek" elképzeléshez az egyiptomi istencsaládok Atya-Anya—Fiú 
hármasa szolgálhatott mintául. Ebben az összefüggésben az Atyaisten a pásztor 
(I. az „Úr az én pásztorom" kezdetű zsoltárt), a Szűzanya az akol ajtaja (akit — 
mint arra már példát is láttunk — a középkori himnuszok a , Mennyeknek meg- 
nyílt kapuja", „Mária, mennyeknek boldog kapuja" néven szólongattak: Hor- 
várH 1921: 198-199), a Fiú pedig a ma született Bárány, míg a szalma az isteni 
fény, — kicsit földhöz ragadtabban — a karácsonykor születő Nap ragyogása. 

Ez utóbbi nem szókép csupán, hiszen a napistenek mindenkor gabonaiste- 
nek is voltak, és ez a szerep még Jézusra vonatkoztatva is kézzelfoghatóan 
megőrződött a régi aratási szokásokban, az utolsóként learatott kéve nevében 
(jézus, jézuskéve) és a hozzá kapcsolódó hiedelmekben (BÁLINT 1977: II. 24; 
Jankovics 1996A: 90), de jelen van a középkori vallásos művészetben is. Se 
szeri, se száma azoknak a Krisztus születéseképeknek, amelyeken a Kisded 
fölé ugyan szalmatető borul, ám nem szalmán, hanem fénysugarak közt, 
mandorlában pihen (van rá példa a Budapesti Szépművészeti Múzeumban is), 
vagy a Kalászos Madonna ábrázolásainak (l. még az Esztergomi Keresztény Múze- 
umban). Csoda-e ezek után, hogy eleink Szómásútnak nevezték Jézus útját: a 
Tejutat, amelyen Köröszt mutatja, merre van a Jézus-Nap születési helye: az 

égi Betlehem (mely név magyarul annyit tesz: a , Kenyér háza"). (A szénáról, 
szalmáról, s hiedelmi szerepükről a karácsonyi népszokásokban valamint kap- 
csolatukról a Tejúttal bővebben I. BÁLINT 1989: 6lskk; Jankovics 1996A: 141; 
1997: 354-356.) 

Láttuk, hogy az ég csillagszemű juhászai mellett a földi pásztorok is a pász- 
toristen első hódolói közé tartoztak. Már Lukács evangéliumában, s később a 
hivatalos, egyházi művészetben is. Ez a magyarázata annak, hogy a pásztorok 
a legutóbbi időkig a karácsonyi ünnepkör nélkülözhetetlen közreműködői vol- 
tak, a koraközépkortól kezdve a liturgiának is részeivé váltak, s csak legújab- 
ban szorultak ki — ma sem mindenütt — a templomból. Az alábbiakban BÁLINT 
SÁNDOR könyvéből tallózom (BáLINT 1989: 6skk). 

Hagyományosan a pásztorokra hárult karácsony vigiliáján a sötétséget, 
telet megjelenítő gonosz szellem kiűzése a faluból. (Szláv eredetű karácsony 
szavunk bizonyos orosz nyelvjárásokban nemcsak , téli napfordulót", , évfor- 
dulót", hanem , halált", ,végórát", „gonosz szellemet" is jelentett, ami arra 
vall, hogy mint nyugaton, egykor keleten is karácsony éjszakáján fordult az 
esztendő.) Amit tettek, egyúttal a termékenység növelését, egész pontosan: a 
termékeny időszak visszahozatalát is célozta. Göcsejben a pásztorok szentes- 
te, a sötétség beálltával, csöngő, kolomp rázásával, kanászkürtöt fújva, ostort 
pattogtatva végigvonultak a falun. Mint mondták: mennek Betlehembe. Nagy- 
atádon a juhászok a karácsony-napi pásztormisére mentek hasonlóképpen: 
a kisbojtárok elől csengettyűkkel, a bojtárok kolompokkal, a juhászok meg 
karikásaikat cserdítgetve. Másutt házról házra jártak így, s köszöntőt mond- 
tak. Régebben lövöldöztek is, hol karácsony előestéjén, hol az éjféli mise 
alkalmával: — mint mondták , örömöt lőnek". Ugyancsak a pásztornép dolga 
volt eredetileg karácsonya vigiliáján vagy karácsony napján, esetleg apró- 
szentek napján (dec. 28.) az ún. aprószentek-hordás. Karácsony böjtjén eh- 
hez ők szedték a nyár-, nyír-, veresgyűrűsom- és fűzfavesszőket — ezeket ne- 
vezték aprószenteknek, amelyeket csomóba kötve a pásztormisén meg is ál- 
datták a nappal -, majd végigjárták velük a házakat. Minden olyan házhoz 
elmentek, ahonnét marhát őriztek. Érsekvadkerten például velük volt a csa- 
lád is, a feleség és a gyerek vitte a kosarat az ajándékoknak: ételnek, italnak. 
A pásztor belépett a szobába, és elmondta a köszöntőt, mire a gazda vagy a 
gazdasszony köténybe csavart visszakézzel kihúzott 3 vesszőt a kötegből, rá- 
vágott a pásztor farára e szavak kíséretében: , frissek legyenek és szaporodja- 
nak a barmok." 

A pásztor a karácsonyi liturgia elmaradhatatlan szereplője volt. Szűr bara- 
nyai német falucskában a juhászok a nyájat is felhajtották a templomhoz, egy 
somogyi hagyomány szerint viszont az uraság egyik , őspásztora" karácsony 
éjjel maga tartott istentiszteletet az akolban az embereknek és állatoknak. 

, Érthető", ha az officium pastorum, vagyis a pásztorok tiszteletadása hozzá- 
tartozott a mise praetridentinus liturgiájához, de még barokk hagyományrend- 
jéhez is” (Bánr 1989:95). A hagyomány szerint Assisi Szent Ferenc állított 
először betlehemet a karácsonyi éjféli mise alkalmával az Assisi szomszédságá- 
ban lévő Greccioban, méghozzá élő szereplőkkel és élő állatokkal. Az élőkép 
statisztái pedig környékbeli pásztorok voltak. Nálunk még a múlt században is 
élt e hagyomány; a Szeged-felsővárosi minorita templomba , felsőtanyai me- 
zőkről, havas legelőkről jöttek a karácsonyi éjféli szent misére ezen küldöttek. 
Virágokkal varrott subájukat szőrével fordították kifelé. Hájjal kent zsíros ha- 
juk a subájukra omlott. Kampósbotjuk kopogott a templom kőpadlóján. (...) A 
felsőtanyai juhászok voltak ezek. A pásztorok karácsonyi adózását szállították 
be a Jézuska bölcsőjéhez. (...) Sikoltoztak a dudák. (...) Hajlongtak a kifordított 
subás pásztorok és a kegyes öregasszonyok k..... forogtak a templomban a szent 
öröm éjszakáján. (...) Apátfalva (Csongrád) egyházi följegyzései között olvas- 
suk, hogy a pásztorok és juhászok kérésére a plébános 1872-ben megengedte, 
hogy a pásztorok miséjén az ő rendes viseletükben ismét megjelenhetnek.(...) 
Ajándékaikat: báránykát, sajtot, tejet, vajat offertórium (felajánlás) idején az 
oltár körüljárása után a szentély közepére állított asztalra rakták. Ezeket mise 
végén a szegények között osztották szét" (i.m.: 96—97). 

A templomi pásztorok előadta betlehemesjátékból lett idővel a házról ház- 
ra járó gyermekek betlehemezése, de az ő karácsonyi énekeiket ma is énekel- 
jük a templomokban. És az ő karácsonyi szereplésüknek állít halhatatlan em- 
léket a sok emlegetett népi csillagnév a Tejúton: Szalmásúton s környékén. A 
Kecskés, a Bojtárok kettőse, a Kos, a Bika, a Jászol, a Szamárkákkal, az Apó a Ju- 
hászkampójával, a Szilkehordó, hogy az ekkor épp nem látható, de történetünk 
szempontjából éppoly fontos csillagokat ne is említsem. (A pásztoroknak per- 
sze kutyáik is vannak, — az égen az Ebecske és az Ebcsillag — s bár e nevek ókori 
keletkezésűek, következésképpen Lukács és a többi ókeresztény szerző bizo- 
nyosan ismerte őket, a születéstörténetben és annak feldolgozásaiban a pász- 
tor ma elmaradhatatlannak hitt állatkísérője mégsem szerepel. Nem szerepel- 
hetett, legalábbis pozitív előjellel nem, hiszen bibliai felfogás szerint a kutya 
tisztátalan állat, megítélése Jézus idejében a farkaséval azonos, s ma is így 
vélekednek felőle az egész Közel-Keleten: Mt 7,6; Fil 3,2; 2Pt 2,22; Jel 22,5.) 

S így teljes az ünnep: miközben az éjszakai égen a kozmikus Esemény csil- 
lagos előadása folyik, a falusi otthonokban, a tűzhely hunyorgó parazsától és a 
petrólámpa pislogó lángjától megvilágítva maga a ház válik egy éjszakára bet- 
lehemi istállóvá, melyben az Eseményt a betlehemező gyerekek adják elő, a 
templomokban az oltárokon, falakon pompázik a gyertyafényben, képeken 
megfestve, aranyozott szobrokba faragva az alkalmilag felállított betlehemek 
formájában. A szószékről a pap idézi föl, mi is történt azon az éjjelen, az oltár 

körül pedig a helybéli pásztornép játssza és énekli el. Minden együtt, tökéle- 
tes egységben. 


Királyok királya — vízkereszt 


TOROCZKAY-WIGAND EDE karácsonyi vonatkozású magyar csillag(zat) nevei- 
nek olvastán feltűnhet, hogy a pásztoros elnevezések nagy számával szemben 
a Máté evangéliumában szereplő napkeleti bölcsekre mindössze egy elnevezés 
utal — igaz, csillagmitológiai szempontból világszerte igen jelentős hármas ez — 
az Orion övének Háromkirályok neve, míg Krisztus királyságára egy csillag(zat- 
név sem emlékeztet. Mi lehet ennek az oka? Talán az, hogy a népi magyar 
csillagneveket, mármint azokat, amelyek nem a hivatalos elnevezések tájnyel- 
vi változatai, a pásztornép adta, s a pásztorok egyebek mellett annak is tudatá- 
ban lehettek, hogy a pásztor és a király metaforikusan megfelelnek egymás- 
nak. (A betlehemes , angyalpásztorok" koronát viselnek a fejükön!) 

Ha a szentírási helyeket összevetjük, nem beszélhetünk a pásztorok túlsú- 
lyáról. A Gyermeknézőbe igyekvő mágusok és pásztorok egyenlő súllyal egy- 
egy evangéliumban szerepelnek — mintegy egymás megfelelőiként: az előzőek 
csak Máténál (2,1—12), az utóbbiak - láttuk — csak Lukácsnál. Ha a király és a 
pásztor szavak előfordulási gyakoriságát nézzük, — figyelembe véve az ószövet- 
ségi szövegeket is — a király szó már csak történelmi okok folytán is sűrűbben 
fordul elő, mint a pásztor. A két foglalkozás viszont mint jelképes titulus össze- 
mosódik; a király őse a pásztorbotjára támaszkodó , pusztai fejedelem": a pász- 
torkodó törzs- illetve nemzetségfő volt. Ez a megfeleltetés: a király mint a nép 
pásztora általában jellemzi a korábban pásztorkodó letelepült népek gondol- 
kodását. Egyiptom fáraói is pásztorkirályok voltak valamikor a , történelem 
előtti” korban. Erre egyebek mellett a fáraói regáliák: a stilizált pásztorbot 
(juhkampó) és az ostor (légycsapó) emlékeztetnek. A királyi jogar és a (pász- 
tor)bot közti megfelelést a nyelv is őrzi. Például a héber sébot, aminek , bot", 
, pálca", , lándzsa", jogar", , törzs" (!) és , család" (!) a jelentése, de jelenthet 
, üstököst" (!) is összetételekben. Bileám híres jóslatában, mely Dávidra, általá- 
ban a messiásra vonatkozik, ez a szó szerepel: , Csillag származik Jákóbból és 
királyi pálcza Izráelből" (Szám 24, 17), amiből értelemszerűen következik, hogy 
a próféta a messiást „botos csillaghoz” vagyis üstököshöz hasonlítja —- ennek 
viszont a betlehemi csillaggal kapcsolatos elképzelések szempontjából van je- 
lentősége. A sébot magyarázhatná, miért gondolták egyesek, hogy Jézus szüle- 
tését is , csak" üstökös jelezhette. 

Más kérdés, hogy a királyság intézményétől a próféták sokáig óvták a zsidó- 
kat. Az egy isten szolgáiként Isten egyeduralmát féltették a királyoktól (1Sám 

8,7), hiszen eredetileg Jahve volt a Király (Zsolt 29,10; Ézs 33,22; Ez 43,7), S 
az, hogy a királyok Királya legyen, már rangvesztésnek hat, mivel ez volt a 
királyságokból összetákolt ókori birodalmak uralkodóinak a címe is, például a 
már említett perzsa Kürosznak, akit Ézsaiás mint Izrael szabadítóját lelkesült- 
ségében egyenesen messiásnak nevez (Ézs 45,1). Ugyanezzel a logikával ma- 
gyarázható, hogy a dinasztiaalapító Dávid, akit érdemeiért a zsidók ma is szent- 
ként tisztelnek, megkapta az Isten Fia címet, s ezért ez lett az ő házából várt, 
Isten küldte messiás (tk. király) titulusa is. Vagyis, hogy a királyók Királyát 
presztízsveszteség ne érje, a királyt emelték föl az Ő trónusához, szó szerint; a 
királyt (Dávidot, a messiást, a keresztények Jézust) Isten jobbján ülve képzelik 
el (vagy éppen fordítva: az Urat a király jobbja mellett: Zsolt 16,8; 110,5; Mt 
25,34; 26,64; ApCsel 7,56; Róm 8,34). Az istenfiúság tana a pogány misztéri- 
umvallások hatására úgy módosult a kereszténységben, hogy a Fiú, noha em- 
beri testben töltött egy bizonyos időt a földön, egylényegű az égi Atyával, azaz 
maga is Isten. Ezért a jó pásztoréhoz hasonlóan rászállt a királyi, a , királyok 
Királya" cím is. Már csak annál az oknál fogva is, hogy a héber Másiáh és görög 
megfelelője: a Khrisztosz , királyt", szó szerint , fölkentet" jelent. Hogy egy ide- 
illő szentírási szövegrészt idézzek: „... a Bárány ellen viaskodnak, és a Bárány 
meggyőzi őket, mert uraknak Ura, és királyoknak Királya, ..." (Jel 17,14; 1. 
még Mt 21,5; 27,11—42; Lk 19,38; 23,2; Itim 6,15). 

A pásztor-király megfeleltetés szándéka tükröződik abban, ahogy a Lukács 
és a Máté által elbeszélt születéstörténet „különbözik”, azaz, ahogyan párhu- 
zamba állítható. (A modern bibliakutatás az eltérésekre figyel, a régiek viszont 
a párhuzamosság nyújtotta többértelműséget tartották fontosnak. Ez sajátos- 
sága a mitologikus gondolkodásmódnak.) Karácsony szokásvilága és a régi ke- 
resztény művészet tanúsítja ezt. (Arra, hogy a mágusok miképpen lettek kirá- 
lyokká az európai hagyományban alább még visszatérünk. Az azonban valószí- 
nű, hogy királlyá válásuk a Máté-elbeszélést metaforikusan szorosabbra vonta 
a hívek szemében a Lukács-féle változattal.) 

Az evangéliumokból kiolvasható párhuzamosságok és megfelelések a kö- 
vetkezők (a már említetteken kívül, például amit Par GÁBOR is hangsúlyoz, ne- 
vezetesen, hogy a pásztorok népi, a , királyok", azaz a perzsa mágusok , urbá- 
nus” vagyis hivatalos csillagnézők voltak, s mint ilyenek, szintén megfeleltet- 
hetők egymással. 

Ugyanaz a helyszín mindkét történetben. Csak , királyok" (napkeleti böl- 
csek) hódolnak a Kisdednek az egyik, csak pásztorok a másik elbeszélés- 
ben. A mágusokat Máténál szó szerint csillag irányítja Betlehembe, de an- 
gyal tájékoztatja őket Heródes gyilkos szándéka felől; a pásztoroknak kikö- 
vetkeztethetően csillagot megszemélyesítő angyal adja tudtul a nagy ese- 
ményt. 

Az eltérések: a pásztorok Jézust még születése éjszakáján látogatják meg, a 
, királyok" később, egy közelebbről nem azonosítható időpontban. A pászto- 
rok egy vendégfogadó istállójában találnak rá. A mágusokról viszont azt írja 
Máté, hogy „bemenvén a házba, ott találák a gyermeket..." Nem tudjuk, vit- 
tek-é ajándékot a pásztorok a kis Jézusnak, avagy sem, a bölcsek viszont ara- 
nyat, tömjént és mirhát helyeztek a lába elé. Az ajándékok számából következ- 
tettek később arra, hogy a napkeleti bölcsek hárman lehettek. (A Szentírás sem 
a pásztorok számát, sem az övékét nem adja meg.) 

Karácsony szokásvilágában még tudatosabbnak tűnik szembeállításuk. A 
pásztorra és a foglalkozására utaló jelképek, szokások karácsony vigiliáján, első- 
és másodnapján jutnak főszerephez, a háromkirályoknak viszont az ünnepi 
időszak zárónapja, vízkereszt jut. A párhuzamba állítás a betlehemes játékok- 
ban érhető leginkább tetten. A karácsonyi pásztorjátéknak a vízkereszti há- 
romkirályok látogatása játék, heródesjáték vagy csillagozás felel meg, s olykor, 
mint azt már jeleztem, a kétféle játéktípus elemei keveredhetnek egymással. 
Viszont a betlehemesjáték pásztorai már ugyanúgy hoznak ajándékokat a Jé- 
zuskának, mint a bibliai mágusok, és nevük is van, csakúgy, mint a királyoknak 
a IX. századtól kezdve. Sokhelyütt a pásztorokat alakító személyek száma is 3- 
ra csökken, vagyis megegyezik a királyokéval (Magyar Néprajz VII. 1990: 232— 
238; A magyarság néprajza II. 407). 

A keresztény művészet tudatosan állítja párhuzamba a két eseményt. Góti- 
kus Krisztus születése oltárok tábláin a két epizód ábrázolása, ha külön táblán is, 
mindig együtt szerepel. A képeken a helyszín azonos. A mágusok — most már 
egyértelműen királyok - éppúgy istállóban vagy barlangban teszik tiszteletü- 
ket, mint a pásztorok. A pásztorok a királyokhoz hasonlóan ajándékot hoznak, 
és a számuk is gyakran ugyanannyi, sőt, előírás szerint hárman vannak még a 
Krisztus előtt térdeplő angyalok is! (I. pl. Manteca: Királyok imádása, Huco 
VAN DER Goes: Portinari oltár, Firenze, Uffizi, GIORGIONE; Pásztorok imádása, 
Washington, National Gallery; Bronzino: Pásztorok imádása, Budapest, Szép- 
művészeti Múzeum; Krisztus születése oltár, Bártfa). 

Ortodox ikonokon a két esemény együtt szerepel, bár ez nem feltétlenül 
jelent egyidejűséget. A kép közepét a barlang foglalja el a jászolban fekvő 
Kisdeddel és az Ót lehelletükkel melengető állatokkal, de a főalak az , em- 
berfeletti" méretű Mária a barlang előterében. Felettük a csillag és angyalok 
láthatóak, míg a többi, apró termetű mellékszereplő: József, a pásztorok és a 
barlang felé tartó napkeleti bölcsek a kép szélein helyezkednek el. (Érdekes- 
ségképpen említem meg, hogy míg a nyugati egyház dec. 25-én ünnepelte a 
IV. századtól hivatalosan is Jézus születésnapját, akit — ugye — ekkor a pászto- 
rok köszöntenek, addig a keleti egyház kezdetben jan. 6-át tekintette a Meg- 
váltó születésnapjának, azt a napot, amelyen a napkeleti bölcsek látogatásá- 

ról is megemlékeztek. Mintha ez az eltérés is a két esemény jelképes párhu- 
zamait szaporítaná.) 

A megfeleltetés önmagában is magyarázza, miért szorult a népi csillagnevek 
körében a , király" a ,pásztor" mögé, amit már a valóságos királyoknak és kör- 
nyezetüknek a falusi embertől való távolsága is indokolhatna éppen. Bizonyára 
közrejátszott ebben, hogy karácsonyi népszokásainkat a pogány magyar hagyo- 
mány is alakította, méghozzá épp a pásztornépnek köszönhetően nem kis mér- 
tékben. Erre Vıskı KáRoLytól Par GÁBORIg szinte minden szerző felhívja a figyel- 
met. Nem kerülhető meg azonban az sem, hogy míg a pásztori csillagnevek 
természetesen következnek a népi csillagnézők foglalkozásából, az időszak ün- 
nepeiből és az égi látnivalóból, és bonyolult csillagmitológiai konstrukció sem 
olvasható ki belőlük, addig a Háromkirályok csillagai elnevezést — miközben a 
szóban forgó 3, egymás mellett lévő és egy vonalban mendegélő, karácsonytájt 
különösen jól és sokáig látható csillagocska tényleg kínálja magát e névre, s ezért 
belső fejlemény is lehetett volna éppen - alighanem mégiscsak a rejtélyes ókori 
vallás, a mithraizmus szimbólumvilága és mondanivalója ihlette. 

Mivel e témáról már elég sokat írtam (JANKovics 1996B: 280 skk; 1997: 29 
skk, 185 skk, 206 skk, 320 skk), itt épp csak annyit foglalkoznék vele, amennyi 
jelen mondandóm megértéséhez feltétlenül szükséges. 

Ma már tudjuk, hogy a napkeleti bölcsekről szóló elbeszélés perzsa, mithra- 
ista ihletésű történet. Ez utóbbi legrégibb ránk maradt változatában mágusok 
szerepelnek, akik minden évben a téli napfordulókor 3 napot töltenek egy 
barlangban a megváltó égi Király (Mithras) születésére várva és az eget für- 
készve, hogy megpillantsák a Csillagot, mely alászáll, hogy (nap)testet öltve 
megszülessék a barlangban. Amikor ez bekövetkezik, a mágusok koronáikat a 
Gyermek lába elé helyezik. A barlang jelképes és valóságos helyszín egyszerre. 
Jelképes, amennyiben a Nap látóhatár mögötti születési helyét, a tejúthasadé- 
kot szimbolizálja, de valóságos is, mivel a régiségben a barlangok voltak az 
égitestek és a napjárás megfigyelésének természetes helyei. Barlang mélyéről 
nézve a (fényesebb) csillagokat nappal is nyomon követhették, a barlang falára 
eső napfény helyének napi változásaiból pedig — a falfelület jellegzetességeit 
vagy éppen mesterséges jeleket használva viszonyításul — a naptári forduló- 
pontok - például a téli napforduló — időpontját is kiszámíthatták előre. (Ez 
nem puszta feltevés, bizonyítékaink vannak arra nézve, hogy barlangokat, ké- 
sőbb mesterséges földalatti járatokat, akár még kutakat is ilyen célokra hasz- 
náltak. L. pl. Jankovics 1996B: 75 skk; TOMPKINS 1978: 179.) 

Nem egyértelmű a Csillag „kiléte”. Egyes változatokban magának az isten- 
nek a csillaglelkével, másokban a Gyermeket szülő istenanyával azonosítható. 

Mondanám, hogy ez az ókeresztény, zoroasztriánus -gnosztikus eredetű szü- 
zsé a forrása a barlang és a csillag szerepeltetésének az evangéliumi Születés- 

történetben, ahogy a mágusok is itt említett koronáik révén lettek később kirá- 
lyokká, ha nem tudnám, hogy a tejúthasadék—barlang, barlang=anyaméh 
egyetemes metafora, s hogy a betlehemi csillag mibenlétére is már sokan sok- 
féleképpen adtak elfogadható magyarázatot, végezetül, ha nem lenne termé- 
szetes, hogy a királyok Királya előtt hódolók magától értetődően azonosulnak 
földi királyokkal. Mindamellett kétségtelen, hogy Zoroaszter tanítása hatott a 
judaizmusra, s a végső soron ugyancsak iráni eredetű mithraizmus a keresz- 
ténységre gyakorolt igen nagy hatást. Tény az is, hogy a 3 napkeleti bölcset az 
ó- és a koraközépkori művészet rendre perzsa viseletben jeleníti meg, ugyan- 
olyanban, amilyent Mithras és két kísérője (!), Cautes és Cautopates visel az 
egykorú ábrázolásokon. 

Mithras Sol Invictus a római birodalom napistene, egyben főistene volt, ám 
mielőtt azzá lett volna, a csillagászati szempontból oly fontos Orion csillagké- 
pet testesítette meg (SremEL 1980). Napistenné válása nagyjából a Krisztus 
születését követő III. században következett be - csillagászati értelemben min- 
denesetre —, akkor tehát, amettől fogva a nyári napforduló idején, vagyis a 
Nap éves pályafutásának a csúcsán — a római naptár szerint június 25-én! — a 
Nap már együtt áll az Orion csillagképpel, jelképes értelemben azonosul vele. 
(Ik. valóságosan is: ha nem vakítana el bennünket a napfény, s látnánk az 
Oriont, úgy tűnne, mintha a Nap lenne az ember formájú csillagzat feje. A 
napisteneket rendre úgy ábrázolták, mint egy óriást, akinek a feje helyén , nap- 
arc" van.) 

A Nap és az Orion együttállására a mondottak okán az ember az Orion 
, eltűnéséből" következtethet. Vagyis hogy az éjszakai égen hiába keresgéli nap- 
nyugtától napkeltéig, mivel a csillagkép a Nap fényébe öltözve, nappal halad 
át felettünk. Ovidius idejében, aki Jézus idősebb kortársa volt, és az eseményt 
meg is énekli, az Orion május 11-én tűnt el teljesen a lenyugvó Nap fényében 
és a nyári napfordulókor, hajnalban volt látható legközelebb: 


ar... A TÉSZEL 
ily szót lök, mikor a csillagos égre tekint: 
"Rejtve maradt az öved most és tán holnap is így lesz, 
Orion! De hiszen látni fogunk azután." 
S még mondhatná azt is, ha nem annyira ittas: 
Solstittumnak lesz napja valóban e nap!" 


(Fasrt VI: 785-90) 
A mondottakból logikusan következik, hogy ennek az istennek az év és az 
ég átellenes pontján kell megszületnie, ott, ahová a Tejút is vezet, s ahol a Nap 


pályája mélypontján, a téli napfordulókor tartózkodik, és amikor az Orion, az 
isten csillagos teste fennen ragyog az égen. És valóban, Mithras Sol Invictus 

kereken 6 hónappal korábban, december 25-én egy barlangban (a tejúthasa- 
dékban) születik meg minden esztendőben. A szimbólumokra fogékonyabb 
olvasónak ezek után már nem is kellene magyaráznom, miért épp az Orion 
övének 3 csillagát nevezték el a , háromkirályokról". Nyilvánvaló jelképes ér- 
telme mellett azonban a Napban megtestesülő csillagisten látására igyekvő 3 
csillagkirály történetéhez fűzhetünk más tudós magyarázatot is. 

Az Orion elsősorban az égi egyenlítő csillagképe. Mint már jeleztem, ko- 
runkban az égi egyenlítő egyenesen az Orion övén, azaz a Háromkirályok csilla- 
gain halad keresztül, vagyis az egyenlítőt bizonyos értelemben a királyok égi 
útvonalának tekinthetjük. Az ekliptika és az egyenlítő az elmúlt kétezer évben 
a Halakban illetve a Szűzben, a keresztények zodiákus csillagképeiben találko- 
zott, amit úgy is mondhatnánk, hogy a királyok útján járók a Halak (a Szűz) 
csillagképben találkozhatnak a Nappal minden esztendőben. (A kettő közül a 
Halak-beli találkozás a fontosabb, lévén ez a korszak jelölő csillagképe.) 

Van egy ókori csillagászati ábrázolás, amivel az egykorú mithraeumokban, 
mithraista szentélyekben sűrűn találkozhatni. Ez az ábrázolás a metszéspont- 
jában X jelet formázó két égi körív, az ekliptika és az egyenlítő éggömböt 
kerítő. együttese. Gyakori előfordulása — nemcsak mithraista szentélyekben 
találkozunk vele — jelzi, milyen fontosnak tartották a régiek. Platón például 
olyan fontosnak tartotta e jelet, hogy Timaioszában azt írta róla: amikor a 
világ teremtője létrehozta a mindenséget, anyagát a Khí (X) betű formájára 
gyúrta (ULANSEY 1997). Hoi találkozunk még ebből a korból ezzel a jellel? 
Ókeresztény emlékeken a Krisztus-név kezdőbetűjeként, az úgynevezett Krisz- 
tus-monogramokban, amelyekről távoli — pl. maja — párhuzamok nyomán 
már korábban feltételeztem, hogy a naptári fordulópontokon Napot , befo- 
gó” kereszt alakú egyszerű műszert is szimbolizálta (Jankovics 1996: 64). A 
Krisztus-monogram a mitologika alapján megfelel Platón X jelének, hiszen 
mi más is lehetne az égi kereszteződést — naptári fordulópont helyét! — vizs- 
gáló eszköz ebben a gondolatrendszerben, mint egy kereszt alakú földi mű- 
szer? Az égi jelek földi leképezése a tudományos érdeklődéstől függetlenül 
is bevett gyakorlat volt az archaikus és a törzsi műveltségekben. Bizonyított 
esete ennek a szemléletnek a kolumbiai Vaupés terület indiánjainak világké- 
pe. Ők ugyanis egész kultúrájukat az Orion , alá rendelik" a szó szoros értel- 
mében. Falvaik elrendezése, településeik belső szerkezete, közösségi házuk 
és abban a szent cselekmények tere mind-mind az Oriont illetve az Orion övét 
formázza, miközben a Vaupés folyót, amely mentén laknak, a Tejút földi 
megfelelőjének tartják (REICHEL-DOLMArorr 1982). Ez a szemléletmód ko- 
rántsem egyedülálló, az észak-amerikai kogi indiánok vagy az Ob folyó men- 
tén élő obi-ugorok hasonlóképpen rendezték be saját kisvilágukat, sőt, egy 
feltevés szerint a 3 gizehi nagy piramis a Nílus szomszédságában szintén 

azért épült volna úgy, ahogy, hogy megfeleljen az Orion öve Tejúthoz közeli 3 
csillagának. (Az írott források tanúsítják, hogy az óegyiptomiak a Tejutat és a 
Nílust megfeleltették egymásnak.) 

Visszatérve tárgyunkhoz, sok más értelmezés adja magát még. Mithrast 
és kísérőit perzsa, úgynevezett frígiai sapkájuk alapján azonosíthatjuk a 
háromkirályokkal, illetve a Mithras-gyermekkel és az előtte hódoló mágu- 
sokkal: lévén Orion maga Mithras, övének csillagai pedig — legalábbis a , ma- 
gyar" égbolton — a mágusok. De emlékezve a többi magyar csillagnévre: 
Cautes és Cautopates az Ikrekkel is azonosíthatók, mint Bojtárok kettőse a Pász- 
torbotot markoló , főpásztor" Apó mellett, elvégre Mithrashoz úgy viszonyul- 
nak kísérői, mint a bojtárok a pásztorhoz, vagy a már említett kelet-magyar- 
országi (tiszatardosi) betlehemesjáték két pásztorszereplője az „Öreghez”. 
Emlékeztetnénk arra, hogy az Oriont sok nép, köztük a fentebb emlegetett 
Vaupés-terület indiánjai (deszanák, baraszanák, piratapuyák és mások) ős- 
apjuk csillagképmásának tekintik, s a lappok épp ezért hívják Apónak, övé- 
nek csillagait pedig az Apó fiainak. 

Egy magyarázat szerint Cautes és Cautopates a kelő és a nyugvó Napot 
személyesítik meg Mithras, a delelő Nap oldalán; egy másik értelmezésben ők 
a Ráktérítőn és a Baktérítőn járó Nap megszemélyesítői, Mithras pedig az 
egyenlítő feletti Napot testesíti meg. A két magyarázat némiképp ellentmond 
egymásnak. Ha a 3 napszakot régi szokás szerint megfeleltetjük a 3 világos 
évszaknak (pl. a napkeltét a kikeletnek), akkor a delelő Mithras-Sol nem lehet 
más, mint csak a Ráktérítőn járó Nap (az északi féltekén a Nap a nyári napfor- 
dulókor a Ráktérítő magasságában tűz merőlegesen a Földre), Cautes és 
Cautopates az egyenlítő és a Baktérítő között osztozkodhatnak (a tavaszi és az 
őszi napéjegyenlőségkor a Nap az Egyenlítő, a téli napforduló idején a Bak- 
térítő felett tartózkodik). 

Leegyszerűsítendő a kérdést a szimbolikus homálynak és az adatok hiányá- 
nak köszönhetően megelégedhetünk azzal is, hogy a kísérők eredetileg az k- 
reket testesíthették meg, hiszen a Cautesra és Cautopatesra, egész pontosan: 
iráni előképeikre, Rásnura és Szraosára vonatkozó forrás csak annyit mond, 
hogy az égi Csinvat-hídon kísérik Mithrát. A Csinvat-híd a Tejút jelképe lehe- 
tett, s tény, hogy mind az Ikreket, mind az Oriont tejútcsillagzatnak tartották. 

De ezzel még mindig nem merítettük ki a témát. Az iráni források az Ori- 
ont, az Orion övét rendszerint együtt emlegetik a szomszédos Sir:usszal, az ég- 
bolt legfényesebb csillagával. Jó példa erre, hogy a Sirius egyik iráni neve 
(Tistrja) azt jelenti: a , három égitestből álló csillagképhez tartozó". A szóban- 
forgó csillagkép, ebben a szövegmagyarázók megegyeznek, az Orion öve. Az 
iráni adat megintcsak nem egyedülálló. A világ minden részéről, például Kí- 
nából, Egyiptomból, Indiából, a finn ősiségből tudunk csillagmítoszi példát 

felhozni arra nézve, hogy az Orion övét és a Siriust a régiek összetartozónak 
tekintették (Jankovics 1987: 69; 1997: 42,156,188,209). Ennek az a magyará- 
zata, hogy az Orion övének 3 csillaga egy vonalban sorakozik, s az őket összekö- 
tő egyenes, ha bal felé meghosszabbítjuk, egy nyújtott karú szűk arasznyira 
, eltalálja" a Siriust. A csillagászati kézikönyvek is gyakran így adják meg az 
Orion öve és a Sirius kölcsönös helyzetét. 

Nem csoda, ha e véletlenszerű, ám szembetűnő , együttállás" ősidőktől fog- 
va megmozgatta a csillagnézők képzeletét. Bár általam ismert írott forrás nem 
támasztja alá feltevésemet, mégis azt kell hinnem, hogy nevezett együttállás, 
vagy inkább szomszédság karácsony szent történetéhez is alapul szolgált. Még- 
pedig annak okán, hogy miképpen az Orion övének csillagait a háromkirályok 
égi testével, úgy a Siriust magával a Szűzanyával azonosíthatjuk. Mint már je- 
leztem, a Sirius az egyiptomi Ízisz istennő csillaga volt, s azt a jól ismert tényt 
is, miszerint a Mária istenanyaságát körülvevő késő ókori, koraközépkori kép- 
zeteket javarészt ókori anyaistennők Íziszben szinkretizálódott személyétől köl- 
csönözték. SZENT JEROMOS is Így jár el, amikor Máriát Stella Marisnak, , Tenger 
Csillagának" nevezi. Ez az elnevezés a csillagok közül a Siriust, a bolygók közül 
a Vénuszt illette. Ez nem ellentmondás: a régiek bizonyos csillagokat, mint 
lelket a testtel, párba állították a bolygókkal. Vénusz egyik csillaglelke épp a 
Sirius volt. Az egyik - mondom -, a régiek ugyanis többféle lelket különböztet- 
tek meg. (A csillaghit rekonstruálható felfogásának értelmében a planéták asze- 
rint váltanak lelket, ahogy látszólagos haladásuk során más-más csillag egye- 
sül velük, illetve válik el tőlük.) Ezzel kapcsolatban említésre érdemes, hogy a 
középkori nyugati, és általában az ortodox keresztény művészetben Mária fej- 
kendőjét olykor egy, rendszerint azonban 3 csillag ékesíti: egy a homlokán és 
egy-egy a vállain. 

Megint egy olyan képzetről van szó, amely a mondottnál szélesebb körben 
terjedhetett el. Ismerhették pogány eleink is. Ha helytálló, amit Szent László 
és a kun vitéz legendájának csillagos magyarázataképpen írtam (JANKOVICS 
1987), akkor eleink e képzetet sajátjuknak tekinthették már megkeresztelke- 
désük előtt is. A legenda az én olvasatomban , megkeresztelt" pogány csillag- 
monda, melynek leányszereplője — a legkeresztényibb változatban maga Szűz 
Mária - többek közt a Siriushoz kapcsolható. Ezt, mármint azt, hogy eleink a 
Siriust a legújabb korig , csillagnőnek" tekintették, tanúsítják annak népi elne- 
vezései: Sántakata, Sántaleány, Tündérfő (!), Árvaleányszeme, valamint a csillag- 
pásztorokhoz illő Ebédhordó, Szilkehordó név. (Az ennivalót mindig leányok, 
asszonyok vitték a pásztoroknak és a földeken dolgozóknak: az Orion legismer- 
tebb magyar neve: Kaszáscsillag, szomszédságában az Ebédhordóval erre, és az 
Orion öve—Sirius emlegetett összekapcsolására utal. A szóbanforgó Kasza ui. az 
s ÖV" maga.) 

Mária és a Sirius , azonosítása" nincs ellentmondásban azzal, amit fentebb 
Mária és a Tejút megfeleléséről írtam. Figyelemre méltó ebből a szempontból 
a kétértelmű Tündérfő név (kétértelmű, mert érthetjük tündérfejnek, de a tün- 
dérek főnöknőjének is), hiszen a tündérek pogány istennők mesebeli másai 
(ez tetten érhető a Tejút Tündérút illetve Isten útja neveiben is). Ha a Sirius a 
„Tündér feje", teste miért ne lehetne maga a Tejút, s az öle, amelyből a Gyer- 
mek világra jön, a Siriusszal éppen átellenben lévő tejúthasadék (más kontex- 
tusban barlang, faodú)? Hiszen Ízisz anyai előképét, Nut tejútistennőt is rend- 
szerint a Nap éjszakai útjaként ábrázolták, vagyis oly módon, mint akinek tes- 
tében a Nap éjszakánként végighalad. (Korábban a tejútvilágfát mint Mária 
égi megtestesülését összevetettem a karácsonyfával mint szimbólummal. En- 
nek szellemében a fa tetejére tűzött (betlehemi) csillag a Sirius képviseletében 
Mária fényes szemével, orcájával, a fa tövén felállított játékbetlehem bölcsőcs- 
kéje a tejúthasadékból születő napgyermekkel hozható kapcsolatba (Jankovics 
1997: 352). 

Mindezek alapján már korábban az volt a véleményem, hogy a Siriusban a 
betlehemi csillag mithraikus előképét ismerhetjük föl, vagyis azt a Csillagot, 
amelyet a (Napban) megtestesülő csillagisten (szűz) anyjával azonosíthatunk. 
Másképp fogalmazva a Sirius az az égitest, amelyben az isten (csillaglelke) fo- 
gantatásától a születéséig tartózkodik. (A Nap és a Sirius összekapcsolására 
nézve: Egyiptomban a kettő egyesülése a Nílus közelgő áradását jelezte, ezért 
ehhez az eseményhez igazították az évkezdetet.) A szentírási elbeszéléshez egy- 
szerűsítve a képet: a Sirius lehet a betlehemi istállóban tartózkodó Mária égi 
képmása, akihez a napkeleti bölcsek, azaz az Orion övének csillagai , igyekez- 
nek", s lehet a hozzá vezető betlehemi csillag, melyet útban Betlehembe a 
mondott három csillagkirály követ. A betlehemi csillag, mint írtam fentebb, 
éppoly sokértelmű jelkép, mint a többi, amely körül az egymásnak mégoly 
ellentmondásosnak tűnő magyarázatok is elférnek (JANkovics 1997: 31-33). 
De hát beszélhetnénk-e mítoszról, szimbólumról, jelentéseiben koronként 
megújuló tanításról, ha ez a történet egyértelmű lenne? 

— a szentségtartó" 


Negyedszázada foglalkoztatnak a hagyományos jelképrendszerek, minde- 
nekelőtt a keresztény szimbolika és a csillagászat, naptár közötti összefüggé- 
sek. Itt következő előadásom is e tárgyban íródott, helyszűke és idő hiányában 
nem éppen áttekintő jelleggel, de talán mégis meggyőzően, azzal a szándék- 
kal, hogy a szümpozion mottójához illően , szóra bírt" néma jel — az előadás 
címében említett szentségtartó — a keresztény liturgia csillagászati-naptári hát- 
terének sarkalatos jellegzetességeire rávilágítson. Így például a katolikus nap- 
tár luniszoláris voltára, ami már az evangéliumok szimbolizmusát is alakította, 
s bármilyen pogányul is hangozzék - de hát a keresztény vallásnak két szülője 
van: a judaizmus és a pogánynak mondott egykorú szellemiség -, a katolikus 
dogmatikának is tartalmat, formát adott; továbbá, a napfordulók és napéj- 
egyenlőségi pontok rituális jelentőségére, a katolikus ünnepek naptári-csilla- 
gászati érvényességére, ami közelebbről az adott ünnepi mondanivaló: , jó hír" 
és annak kihirdetése (időpontja) közti kettős kötést jelenti (egyrészt azzal a 
, mennyei" helyszínnel köt minket össze, ahol a szóbanforgó naptári időpont- 
ban a Nap éppen tartózkodik, másrészt pedig az égnek azzal a részével, mely 
a mondott nap éjszakáján tárul szemünk elé); végül arra a sajátosságra, mely 
szerint egyes, egymástól épp fél évre eső téli illetve nyári jeles napok társün- 
nepei egymásnak. (Például a dec. 6-i Mikulás- és a máj. 16-i Nepomuki Szent 
János-, a dec. 27-i Szent János- és a jún. 24-i Szent Iván-, a jan. 17-i Remete és 
a jún. 13-i Páduai Szent Antal-, a jan. 22-i Szent Vince és az aug. 7-i Szent 
Donát-nap.) Köztük az , átjárhatóságot" a Nap éves pályáját kétszer is átszelő 
Tejút biztosítja, amennyiben a felsorolt ünnepeken a Nap a Tejút és a nappálya 
téli illetve nyári kereszteződésében tartózkodik, vagy tartózkodott mindeneset- 
re az ünnep hivatalos beiktatása idején. De ideje, hogy a tárgyra térjek. 

Pünkösd kettős ünnepe után a tizedik napra (mindig csütörtökre!) a katoli- 
kus naptárban úrnapja esik. Ezen a napon , Krisztus titokzatos testét": az oltá- 
riszentséget ünnepli a katolikus egyház. Kötelező, piros betűs ünneppé IV. 


* A Szent Ignác katolikus szakkollégium 1997. évi III. szimpóziumán tartott előadás szövege 


43 


EGY HALLGATAG KATOLIKUS JELKÉP 


Orbán pápa tette 1264-ben; mint mesélik, földije, Lüttichi Szent Júlianna 
(t1258) sugalmazására, aki egy látomásában a teliholdat látta, melyből egy 
darabka hiányzott. Júlianna a kegyes hagyomány szerint látomását úgy értel- 
mezte, hogy a Hold az egyházi évet jelképezi, amelyből még valami hiányzik, 
mégpedig az Oltáriszentség ünnepe. Az ünneppé nyilvánítás közvetlen előz- 
ménye állítólag a híres, RAFFAELLO által is megfestett Bolsenai csoda volt. A pápa 
épp Orvietóban időzött, amikor hírül vitték neki, hogy a közeli Bolsenában az 
ostya a pap kezében úrfelmutatáskor vérezni kezdett. 

A katolikus legendáriumban nem ez az első hasonló mirákulum. Nagy Szent 
Gergely pápáról jegyezték föl, hogy egyik nagycsütörtöki miséjén egy, az ostya 
és a bor átváltozásában kételkedő asszony lelkének megmentésén fáradozva 
csodás jelért fohászkodott, mire az oltár feletti feszület Krisztusának sebei vé- 
rezni kezdtek, és a vér a pápa által felemelt kehelybe csorgott. (Mesélték a 
csodát másképpen is, s így vagy úgy, többször megfestették.) 

A csoda időpontja: nagycsütörtök nem véletlen. Mindenekelőtt azért nem, 
mert az első átváltozás időpontjára utal, az Utolsó Vacsorára, amikor Jézus az 
ismert szavak (, Ez az én vérem...") kíséretében nyújtotta át tanítványainak a 
borral teli kelyhet, továbbá azért sem, mivel nagycsütörtök a középkorban Ger- 
gely pápa idejében (1604) akár a pápa nevenapjára: márc. 12-ére is eshetett a 
Julianus-naptár pontatlanságának következtében. Ahhoz tehát, hogy IV. Or- 
bán épp a mondott csütörtököt választotta úrnapjául, az ő idejében közismert 
Gergely-legendának is köze lehetett (mi más juthatott volna a bolsenai csoda 
hallatán az eszébe?), amellett, hogy egy másik csütörtök: az , áldozó", amelyen 
az Úr teste szintén főszerepet játszik, a mindenkori pünkösdöt épp tíz nappal 
előzi meg, így a két ünnep szimmetrikusan fogja közre a Szentlélek ünnepét. 
Az ünnep időpontjának kiválasztásában mindemellett a hiúság is szerepet játsz- 
hatott. Orbán napja (máj. 25.) a pünkösdi időszakba esik, úrnapja időpontjá- 
nak megválasztásával a pápa saját nevét, névünnepét is fényesebbé tette. 

Az ünnep fő eseménye a körmenet, amelyen körbehordozzák az oltáriszent- 
séget. A körmenet útvonala mentén egymástól egyenlő távolságra 4 oltárt állí- 
tanak föl az ott tartandó rövid szertartás céljára. (A körbe írt négyszög szimbo- 
likája megismétlődik a kör alakú ostya fölé boruló négyszögletű baldachinban, 
elvégre az oltáriszentséget kerek ernyő is védelmezhetné; az ázsiai és afrikai 
kultuszokban ilyeneket használnak.) E sajátosság önmagában is arra vall, hogy 
a szentostya útvonala a Nap éves pályáját jelképezi, aminek csúcspontja az az 
időszak, amikor a Napot anyjának, a Tejútnak , karjai" a magasba emelik. Úr- 
napja ebbe az időszakba esik. Ebben az összefüggésben a szentostya, az isteni 
kenyér magának a Napnak a jelképe. (A mitikus tudatban mindenütt: az azték 
Vicilopocstli kukoricából gyúrt kalácsbábujától a keleti népek kerek lepényke- 
nyeréig, amilyen meséink hamubansült pogácsája is volt, a napisten megteste- 

süléseként élt a kenyér. Az egyház kezdettől fogva harcolt az ilyenfajta azonosí- 
tások ellen, de mivel Jézus; az „Igazság Napja", az „Út, a Világosság és az 
Élet", a , Kezdet és a Vég", aki a Nappal együtt született az év fordulóján, 
szintén a kenyérben testesült meg, nem csoda hát, ha a jámbor nép napszim- 
bólumot látott az oltáriszentségben. Az egyház végül is belenyugodott a meg- 
változtathatatlanba. Erre nézve elég, ha a régi ostyasütőformák mintázatát 
vesszük szemügyre.) 

Az oltáriszentséget a talpas szentségtartóban, más néven úrmutatóban (lat. 
monstrantia) hordozzák körül, s abban teszik ki ünnepélyes szentségimádásra 
is. Ez a vallásgyakorlat is a XIII. században keletkezett. Páduai Szent Antal 
(t1231) egyik, halála után keletkezett legendája is tanú erre. E szerint Antal 
egy zsidó embert úgy győzött meg arról, hogy Krisztus jelen van az oltári- 
szentségben, hogy annak szamarát a szentségimádásra kitett ostya elé vezette, 
s az állat a szentség láttán letérdepelt. Annak, hogy épp Páduai Szent Antal 
személyéhez fűződik ez a legenda, szintén naptári oka van. Antal névünnepe, 
azaz halálának, vagyis „égi születésnapjának" időpontja: jún. 13. úrnapja ka- 
lendáriumi környezetébe esik, és a XIII. században a Julianus-naptár hibájá- 
ból adódóan a , győzedelmes" Nap napja: a nyári napforduló is az ő neve- 
napjára esett. 

Az úrmutató készítését az úrnapi körmenet és a szentségimádás tette szüksé- 
gessé. Az ostyatartó fémszelencéből (gör.-lat. pyxis) fejlesztették ki a XV. század- 
ban. Legegyszerűbb formája talapzaton álló fémdobozka, kerek üvegablakkal, 
ami arra szolgál, hogy a szentséget látni lehessen. A gótikus szentségtartó nem 
egyszer növényi ornamentikával befuttatott, üvegfalú, tornyos kápolnát formáz, 
amelynek szobordíszei közt központi helyet foglal el olykor a Napba öltözött 
asszony alakja. A Szűzanyának ez utóbbi megjelenítési formája föllelhető a ké- 
sőbbi úrmutatókon is. A barokk-korban, az ellenreformáció idején új életre kelő 
katolikus szimbolizmus jegyében az úrmutató az ostyának mint napjelképnek a 
tartójaként sugárdíszt kapott. A rokokó idején a mandorla formájú szentségtar- 
tó terjedt el, olyan változatban is, melyen a sugarak rombusz-alakot képeznek. A 
mandorla: a mandula alakú dicsfény a Napba öltözött asszony ábrázolásainak is 
szinte elmaradhatatlan kelléke. Krisztus alakját a középkori ábrázolások tanúsá- 
ga szerint az isteni , sorsfordulók" hadd mondjam - napfordulók alkalmával 
övezi mandorla: a tavaszi napéjegyenlőségkor, amikor Mária a méhébe fogadja 
a Szentlelket; a téli napfordulót követő karácsonyi születésekor, az ugyancsak 
tavaszi pokolra szállás feltámadás pillanatában. Mitikus-mese hasonlattal élve 
akkor, amikor az Úr a világok választójához érkezik. (L. 22-23 o.) 

Ami az úrmutatón nem változik: a fémrészeket mindenkor aranyból, a Nap 
féméből készítették (bár a szegényebb eklézsiák csak aranyoztatták), és a do- 
boz, tornyocska, kápolna vagy sugár koszorúzta forma közepén ott az üveggel 

óvott nyílás, amelyben a Jézus-monogramos, feszületet ábrázoló, nagy kerek 
ostyát holdsarló alakú foglalat (, holdacska", lat. lunula) tartja. A lunula alkal- 
mazását talán Lüttichi Szent Júlianna látomása sugallta, de fordítva is történ- 
hetett; mármint hogy az ostyatartó holdacska volt a legendás látomás ihletője. 
Mindjárt látni fogjuk, miért. (Az az érvelés ui., hogy a Hold az egyházi évet 
jelképezné, nem áll meg, mivel a középkori felfogás szerint az egyház — lat. 
Ecclesia — jelképe a Nap, és nem a Hold volt; az utóbbi a judaizmust — lat. 
Synagogát képviselte.) 

Formaváltozásai ellenére a szentségtartó mindenkor Mária-jelkép. Azt pél- 
dázza, hogy Jézus testének első tartója, hordozója az anyai méh volt. A kezdet- 
legesebb edényforma szimbolikus jelentésére a litánia eme Mária-megszólítá- 
sa vet fényt: „Tiszteletes Edény!" (Nem beszélve arról, hogy a különféle edé- 
nyek, köztük a halotti urna is, már az újkőkorban nőt formáztak, s minthogy 
földből készültek, a földanyát jelképezték.) A tornyos kápolna alakú tartó az 
anyaszentegyház miniatűr jelképes makettje, miközben a Szűzanyát is formáz- 
za, amire a litánia más sorai utalnak: , Elefántcsonttorony!", , Mária, arany- 
ház!" A sugaras, mandorlás forma archaikus szimbólumot idéz meg: a női öl 
ősi, szublimált jelképe ez, a középen lyukas fénykoszorú, sugaras rombusz, 
benne a Gyermeket szimbolizáló ostyával. Bizonyos értelemben az ostyát tartó 
, holdacska" és a Napba öltözött asszony miniatűr képmása is ezt sugározza a 
szemnek. 

Ami az előbbit illeti, archaikus képzetekben, mítoszokban és mesékben, de 
egykorú ábrázolásokon is a Nap hordozója a Hold, pontosabban az újhold — 
hajó, hátasló képében (ennek egyszerű a magyarázata: a Hold a Nappal akkor 
áll együtt, azaz akkor tudja , hordozni", amikor épp újhold van), ugyanakkor a 
csillaghit, a jelképformálást a legújabb korig meghatározó asztrológia a szűz 
Holdat az anyaméh védelmére rendelte. A Nap és a Hold együtt , játszik" az 
Ikrek csillagképhez illetve az Ikrek jegyhez (hónaphoz) fűződő mitikus képze- 
tekben, és az asztrológiában is: az utóbbi szerint az ún. holdcsomópontoknak: 
a nap- és holdfogyatkozás helyeinek két kitüntetett pontja van: az Ikrek és a 
Nyilas jegyben. Tárgyunk szempontjából nem közömbös, hogy a Tejút az Ik- 
rek és a Nyilas csillagképekben szeli át az Állatövet, továbbá, hogy a keresztény 
világéra elmúlt 2000 éve során a nyári napforduló mindvégig az Ikrek, a téli 
napforduló viszont a Nyilas csillagképbe esett. Ugyancsak az asztrológia sze- 
rint az Ikrek havát követő Rák hónapban, amikor a Nap az Ikrek csillagkép- 
ben, pályája zenitjén tartózkodik, a Hold az uralkodó planéta. Az úrnapja al- 
kalmával közszemlére tett úrmutató holdacskája tehát még az ünnep naptári 
helyét is jelzi: legkorábbi időpontja: máj. 22-e az Ikrek havába esik, legkésőbbi 
időpontja: jún. 25-e már benne jár a Rákban. Majd elfelejtettem, úrnapja ún. 
mozgóünnep, kalendáriumi helyét a keresztény luniszoláris naptár szellemé- 

ben a húsvétszámítás határozza meg. (Mint ismeretes, húsvét időpontja asze- 
rint változik, mikorra esik vasárnap a tavaszpont utáni első holdtöltére.) 

Annak ellenére, hogy a népszerű jelképmagyarázatok a szűzies Holdat mint 
az anyaméh védnökét Mária égitestjelképének tartják — egyébként nem min- 
den alap nélkül -, s ilymódon a Szűzanyát pogány holdistennők keresztény 
utódjának tekintik (ennek bizonyítékaként szokás felhozni, hogy Máriát Nap- 
ba öltözött asszonyként a szentségtartókon is holdsarlón állva ábrázolják a Jel 
12,1 alapján; ezt látszik alátámasztani, hogy a Szent Szűz éppúgy Jézus hordo- 
zója, mint a Napnak a Hold, s tárgyi alakjában éppúgy lehet hajó, templomha- 
jó, az anyaszentegyház hajója), ezt az értelmezést mégis leegyszerűsítőnek kell 
tartanunk. Itt nem részletezhető okok folytán úgy vélem (részletes bizonyítá- 
sát I. A Nap könyve című munkámban), hogy a Hold éppúgy, mint a Nap nem 
Mária, hanem Jézus Krisztus „égiteste”, naptári-csillagászati értelemben Jé- 
zus ui. luniszoláris nap-holdisten. Ez a fogalom épp a monoteizmus kialakulá- 
sának előjeleként bukkan föl számos , pogány" vallásban, s jelen van az ezote- 
rikus hellenizmusban is. (Ha Máriának is meg akarunk „minden áron" felel- 
tetni egy planetáris istenséget, akkor az a Vénusz lehet, márcsak Szűzanyasága 
okán is a Vénusz Naphoz viszonyított két helyzete szerint, magyarán, hogy 
Hajnal- vagy Estcsillag. Ezzel már az egyházatyák is tisztában voltak. Mi má- 
sért nevezték volna Máriát Stella Matutinának?) Adott összefüggésben, így a 
fogyó Hold sarlóján álló és , Napba öltözött" (értsd: Nappal viselős) asszony 
ábrázolása esetében a Hold a meghaló, a Nap a születő Isten szimbóluma. 
Hasonló kétértelműséget hordoz a szentségtartó. Ha a szentostyát tartalmazó 
aranyházat Máriával azonosítjuk, akkor a holdacska, mely az oltáriszentséget 
tartja, nem lehet az anya jelképe, hiszen az is az aranyház méhében van. Sze- 
rintem a lunula és a karéjába illesztett kerek szentostya mint az együtt álló 
Nap és újhold az égen eggyé válva jelképezik a megtestesült Fiúistent. 

A mai embernek ez a magyarázat bizonyosan arabusul hangzik, és súlytalan- 
nak tűnik ahhoz, hogy egy világvallás (rejtett) alaptétele legyen. De próbáljunk 
meg az I. században működő VERGILIUS vagy János evangélista fejével gondol- 
kodni. VERGiLius híres-hírhedt IV Eclogájában Augustus császárnak hódolva új 
aranykort hirdet, amelyhez asztrológiai-csillagászati érvekkel szolgál hitelül: 


„Ime betelt az idő, amelyet Cumae dala jósolt: 
újraszületve az évszázak roppant sora tárul. 

Eljön a Szűz ismét, már jön Saturnus uralma, 

már a magasságból küld új ivadékot a mennybolt. 
Óvd csak a most születő csecsemőt, Lucina, ki majdan 
véget vet a vaskornak, hoz a földre aranykort...” 


A fentebb írtak okán tartották VerRGILIUSt az ókeresztények titkos szövetsé- 
gesüknek, aki szerintük a Szűzben (a Szűz csillagképben) az Istenszülő Szűz- 

anyára, az égi ivadékban pedig nyilván Jézus Krisztusra gondolt. Bizonyos ér- 
telemben nem tévedtek. Legalábbis, ha összevetjük azzal, amit János ír a Jele- 
nések könyvében. Az ő csillagkoronás, Holdon álló, Napba öltözött, viselős asszo- 
nyában felismerhető a Szűzanyával azonosított Szűz csillagkép. E képzettársí- 
tás a zsidó naptáron alapszik. A zsidók szent időszámításuk szerint a tavasz- 
ponthoz igazodva, polgári időszámítás szerint az őszponthoz igazodva kezdik 
az új évet. A jelen világéra kezdetekor az előbbi a Halakba, az utóbbi a Szűz 
csillagképbe hátrált a Kos, illetve a Mérleg csillagképből. Másképpen szólva, a 
zsidók számára két legfontosabb zarándokünnepen: a kenyér Pészáhján és a 
bor Szukkótján a Nap a Halak, illetve a Szűz csillagképben tartózkodik. És 
Jézus az evangéliumok tanúsága szerint a kenyérben és a borban öltött testet, 
nem csoda hát, hogy a Hal(ak) és a Szűz oly fontos szerepet játszik már az 
ősegyház szimbolizációjában. 

Ami pedig a Holdat illeti, az Apokalipszis zsidó szerzője azért állítja rá az 
asszonyt (a Szűz csillagképet), mert a zsidók is luniszoláris naptárt használnak, 
és a mondott évkezdő ünnepi ciklusokat a Holdhoz igazították. Tavasszal teli- 
holdhoz (l. húsvét), ősszel viszont újholdhoz! Vagyis egy olyan pillanathoz, ami- 
kor a Nap és a Hold a Szűz csillagképben együtt, egy vonalban áll. A képbe a 
VERGILIUS emlegette Saturnus is illik, még pedig kétszeresen: az ókorban a Sza- 
turnuszt a zsidók csillagának tartották — ők maguk is —, ugyanakkor az asztroló- 
gia szerint az őszponttal kezdődő hónapban (a Mérleg jegyben, amikor a Nap a 
Szűz csillagképben jár) a Szaturnusz bolygó exaltatióban, azaz , erőben" van. 

A Napba öltözött asszonyt ábrázolják kígyón tapodva, a misztikus élet- vagy 
világfa ágainak koronájában. A Szűz csillagkép is mintha kígyón tapodna (a 
lábai alatt elnyúló Vízikígyó csillagképen), és hadd emlékeztessek arra, hogy 
Éva anyánk, az , első Éva" az, aki engedve a Kígyó csábításának, eszik a fáról, 
és zsidó Pandóraként a világra szabadítja az eredeti Bűnt, míg a Szent Szűz, a 
második Éva hozza a világra a Szabadítót, aki eltörli azt. Ezért is ábrázolhatják 
kígyón tapodva. A Fáról — zsidó-keresztény gondolatkörben a Tudás fájáról" 
illetve a Megváltó keresztjéről: az „Igaz élet holt fájáról" — még lesz mondani- 
valóm. 

A szentségtartó szimbolikáját illetően nem elhanyagolható tény, hogy Má- 
riának az úrnapja körüli, nyári napfordulói ünnepkörben is kiemelkedő sze- 
rep jut, ami máig él a Szent Iván-napi (jún. 24-i) népénekek szövegében, így 
például az alábbiban: 


„Ó hajnal, hajnal, szép piros hajnal, 
akiben Mária nyugodik, 

Krisztus Jézus születik. 

Úristen eleven ostya (...) 

Fehér rózsa Mária, ..." 

(Zárójelben: a Hajnalcsillag nyugszik hajnalban...) DÖMÖTÖR TEkLÁtól tud- 
juk, hogy a német nyelvterület Szent Iván-i énekeiben Mária azt álmodja, hogy 
fa nő a szíve alatt. A virágzó, Krisztus-gyümölcsöt termő életfa-kereszt az, ahogy 
SIMONE DEI CROCIFISSI XIV. század végén festett, Ferrarában őrzött táblaképe 
mutatja. Ugyancsak DÖMÖTÖR TEKLA írja, hogy a „katolikus egyház középkori 
jelképrendszerében Mária az ég királynője, az ég kapuja, ablaka (coeli fenestra) 
stb. Ahogy az üvegablakon áthatol a fény, úgy hatolt a Szentlélek Márián át." S 
tegyük hozzá, Jézus is, hiszen ő a világosság Istene, míg , Mária a fénynek, a 
világ fényének szülőanyja”. (DÖMÖTÖR 1974: 168) A szóban forgó üvegablakról 
a szentségtartó ablakocskája jusson eszünkbe, az ég kapuja metaforáról pedig 
a nyári napforduló, mely a többi naptári fordulóponttal egyetemben mint 
,kapu" működik számos jelképrendszerben, így a keresztény szimbolikában 
is, mégpedig épp a névadó szent kapcsán. Szent Iván, azaz Keresztelő Szent 
János a korai középkorban a latin Ianus isten helyét vette át János evangélistá- 
val együtt, mivel nevük latinos alakját Ianusén keresztül a latin tanua—, kapu" 
szóval hozták összefüggésbe. 

Mind emellett a júniusi Mária-kapu metaforának, a hajnali Máriához, a Stella 
Matutinához intézett imáknak egészen konkrét pogány naptári előzménye van. 
Aligha lehet ui. kétséges, hogy a római naptár június havának névadó istennője: 
Iuno, akit e hónapban több néven is ünnepeltek: az év ajtósarkát megszemélye- 
sítő Carda istennőként, aki Ianus kapusisten női párja volt, vagy mint Mater 
Matutát, a , Reggeli Anyát", aki szintén Ianusszal, egyúttal mint , Reggeli Atyá- 
val" (Pater Matutus) alkotott párt, a latin keresztények számára közvetlen mintá- 
val szolgált a fenti képzet kialakulásában. Mint ahogy a fügefa alakjában tisztelt 
Iunonak is (iuno Caprotinae), akinek ünnepét két héttel a nyári napforduló után 
ülték meg a régi Rómában, szerepe lehetett e képzetkör megalapozásában. A 
tejet izzadó fügefa és a legfőbb isteni dajka az antik kozmológiában a Tejúttal 
azonosult, és Rumina (, Emlő") néven Róma alapító ikerpárjának, Romulusnak 
és Remusnak volt névadó (fa)anyja, szoptatós dajkája. 

Hogy mi ennek a jelentősége? Az, hogy a mondott naptári időszakot, a nyári 
napforduló körüli napokat, amikor a Nap az Ikrek csillagképben jár, egyúttal 
keresztezi a Tejutat, az Ikrek (a rómaiak által nagy becsben tartott Castor és 
Pollux csillagistenek, illetve ezek megtestesülései: a Nap és a Hold, Romulus és 
Remus) mitológia szerinti szülőanyját (ez is univerzális őskép: a Tejút számtalan 
kultúrában a legfőbb istennőnek illetve a világ fájának az égi megtestesítője), a 
Tejút mint égi átló köti össze a téli napforduló időszakával, a Nap téli tartózko- 
dási helyével. Úgy is mondhatnók, hogy a nyári napforduló idején látszik a leg- 
szebben és a legtovább az égnek (a Tejútnak) az a része, ahol fél évvel korábban, 
majd ismét fél évvel később a mitológiai hagyomány szerint megszületik a Nap, 
keresztény felfogás szerint pedig Jézus Krisztus. 

A szentségtartó tehát, aminek keletkezése egy nyári napforduló körüli ün- 
nep alapításához kötődik, nemcsak a saját naptári időszakáról, hanem a vele 
térben és időben, de szent értelme szerint is épp átellenben lévő naptári idő- 
szakról is ,sokat mond". Mint a Magzatával várandós Szűzanya tárgyi képe 
közvetlenül utal a téli napfordulókor bekövetkező születésre, hiszen a nyári 
napforduló körüli éjszakákon látható csillagképi látványt köti össze a fél évvel 
korábban (fél év múlva) bekövetkező eseménnyel (lásd a júl. 2-án ünnepelt 
Visitatio és a karácsony közötti kapcsolatot is). A Tejút nyáron látható szaka- 
szán ugyanis egy hasadék látható (egyik népi magyar nevén Hajnalszakadék), 
mely a szoláris mítoszokban a Napot szülő nagy istennő ölét testesíti meg, s ha 
a szentségtartót, benne a szentostyával úgy tekintjük, mint a Napba öltözött 
Asszony, azaz a Krisztussal várandós Szűz tárgyi jelképét, akkor a középkor 
mitopoétikus logikájával fölismerhetjük benne a karácsonykor a Tejút hasadé- 
kából világra születő Nap képmását is. 

Ennek az állításnak alátámasztásául szolgál, hogy a Napba öltözött Asszony 
ábrázolásait az egyház a középkortól kezdve a Szűzanya szeplőtelen foganta- 
tásának képzetéhez, majd dogmájához kapcsolja, s annak időpontját Mária 
feltételezett születéséhez viszonyítva adventbe, dec. 8-ára tette. Az idézett nép- 
ének epitheton ornansa: a „fehér rózsa" is Mária szeplőtelenségére vonatko- 
zik. Ugyancsak az úrnapja — nyári napforduló és a karácsonyi ünnepkör - téli 
napforduló közti összefüggésre , mutat rá" az úrmutató ősi gyökerű, fás, tor- 
nyos szimbolikája: nemcsak a gótikus „aranyházak” növényi ornamentiájával, 
vagy a Napba öltözött Asszony ábrázolásainak fás változataiban, amilyen a spa- 
nyol VICENTE CARDUCHO barokk festménye a budapesti Szépművészeti Múze- 
umban, hanem azáltal is, hogy a télközépi ünnepek legfőbb jelképe, tárgyi 
kelléke a fa: Ádám-Éva (dec. 24.) bűnbeesésének fája; a fény fája, a karácsonyi 
fenyő; Jézus dávidi nemzetségfája, a Jesse fája (dec. 30.), mely utóbbinak alig- 
hanem legszebb barokk-kori megjelenítését a Heves-megyei Gyöngyöspata 
temploma őrzi, és amely minden tekintetben olyan, mint egy óriás szentség- 
tartó. Az is, hiszen törzse maga a tabernaculum, a szentostyát őrző szekrény. 
Vö. a dec. 21-i Tamás apostol legendájával. Eszerint Tamás romlatlan tetemét 
egy templomi oltáron álló ezüst szekrény őrzi, mely fölött örökké égő lámpás vilá- 
gít (templomban az örökmécs az oltáriszentség jelenlétét jelzi.) A templom 
egy hegyszakadék fölött emelkedik, a hegyszakadékot pedig , paradicsomi víz" 
keríti. (A misztikus helyszín a Nap dec. 21-i — téli napfordulói! — tartózkodási 
helyére: a tejúthasadékra és a benne vöröslő Antares csillagra is utal.) A 
gyöngyöspatai Jesse-oltár szimbolikájában is az úrmutatóéval mutat rokonsá- 
got. Itt csak egy-két jellegzetességére hívnám föl a figyelmet. A Jesse-oltár fájá- 
nak ágai Mária születése képet fognak közre (vö.: szeplőtelen fogantatás), a fa 
tetején — rózsa kelyhében! — Mária ül, ölében a Gyermekkel. Vele együtt az 

ágakon Jézus 19 ősét számolhatjuk össze. A 19-es a luniszoláris naptárak fon- 
tos száma: kereken 19 évig tart a nagy holdciklus, az ún. nutációs periódus; 
ennyi idő telik el addig, amíg a Nap és a Hold látszólagos pályái az égnek 
ugyanazon pontján metszik egymást, magyarán szólva a nap- és a holdév közti 
különbség kiegyenlítődik. (Ismerték már a babiloni csillagászok és naptárké- 
szítők, a zsidó naptár ma is számol vele.) 

S hogy a Mária-szentségtartó tornyos szimbolikájára is hozzunk a téli ün- 
nepkörből példát: a dec. 4-i Borbála meg a dec. 6-i Miklós legendáriumában 
illetve ábrázolásain központi helyen áll a Tejutat szimbolizáló, „égig érő" to- 
rony. (Nem mellékes, hogy Borbála tornyát képmásain sokszor a szent kezé- 
ben lévő, szentségtartóra emlékeztető makett vagy szentostya kehellyel helyettesíti. 

Összefoglalva a mondottakat: a téli és a nyári ünnepkört jelképiségében 
összekötő szentségtartó a legszebb példája annak, hogy a tér-idő egységében, 
az örök körforgásban való gondolkodás a középkori eredetű, ám ősi gyökeré- 
től el nem szakadt katolikus naptár máig érvényes és a gyakorlatban még ele- 
ven sajátossága. 


Irodalom: 


DÖMÖTÖR TEKLA: A népszokások költészete. Akadémia Kiadó, 1974 

, Be hideg ez a földi kunyhó" 


Az európai hagyomány 4 elemet különböztet meg: a földet, a vizet, a leve- 
gőt és a tüzet. Eleink nem a létező anyag elemi formáinak tekintették őket, 
inkább a világ szimbolikus, ugyanakkor valóságos rendező elveinek. Ennek 
megfelelően — az egykorú gondolkodás szellemében - más jelképes négyesek- 
kel hozták őket kapcsolatba: égtájakkal, színekkel, állatokkal, az emberi test 
váladékaival, vérmérséklettel, erényekkel, planétákkal, istenekkel, szentekkel 
— és, amit első helyen kellett volna említenem -— évszakokkal. Így — elébe vágva 
mondandómnak - a földet az ősszel. 

Mit , kel!" tudnunk a föld elemről? A hagyományos, ellentétpárokban gon- 
dolkodó szimbolikus felfogás szerint a föld , hideg és száraz" elem, s mint ilyen 
„szemben áll" a „meleg és nedves” levegővel. , Ég és föld" — mondjuk a felold- 
hatatlan ellentétre. (Praktikusan: a levegő, azaz a szél szárítja ki a földet, pusz- 
títja felszínét port kavarva, de a szél sodorja fölébe a tenger felől az esőfelhő- 
ket is. Másfelől a föld kőzetei, ércei oxidok formájában tartják rabságban a 
levegő , nedves" oxigénjét.) 

A föld elemmel hozták kapcsolatba a fekete epeváladékot, a lépet, az ól- 
mot, a Szaturnusz planéta mérgező fémét, a disznót, Saturnus (Kronosz) és 
Ceres (Démétér) földistennő állatát, a szaturnikus lelkiségként leírt búskomor- 
ságot (Melancholia Saturnus leánya , volt": lásd DÜRER hasonló című metsze- 
tét). A felsoroltak jól illenek az őshöz is. (A földtúró sertés a mindent fölfaló és 
elemésztő halál állatjelképe volt, így a temetői földé is, amelyben a tetem ele- 
nyészik.) A földhöz rendelték a platónikusok a kockát a mértani testek közül, 
mivel minden alakzat között ezt , érezték" a legsúlyosabbnak és a legstabilabb- 
nak. Kepler is a kocka tulajdonságaival jellemezte a Szaturnusz szféráját. (Ez- 
zel egybecseng, hogy egykor a négyszög volt a föld egyetemes jele, mivel a 
települések ~ lásd: városnegyed -, a megművelt föld és az öntözőcsatornák 
hálózata rácsszerkezetű, akárcsak a pusztulással fenyegető háló, ketrec, és négy- 
szögű a sír is. Továbbá, az ismert világot a 4 égtáj szerinti tájolás „négyszögesí- 
tette" a kerek ég ellenében: a kör négyszögesítése, templomok esetében a ke- 

rek kupola fedte négyszögletű tér az égi törvények földi alkalmazását jelentet- 
te a régiek szemében.) A föld az ég (lég) ellenpárjaként alávetett helyzetben 
van (alul van), passzív (rengéseivel, vulkánkitöréseivel sem egyenrangú ellen- 
fele az égieknek: lásd az eróziót, amit a másik három, jobbára égi eredetűnek 
hitt elem , művel" a földdel). Sötétség, sűrűség, kötöttség -— szaturnikus vonás! 
— társul hozzá az ég világosságával, ritkaságával, szabadságával szemben. Az 
asztrológia szerint a Szaturnusz az ura a földmélyi, oxigént megkötő ásványok- 
nak és kőzeteknek, s úgy mondják, hogy Szaturnusz hatása érvényesül a kötöz- 
ködő, makacs emberen (a szólás szerint: „köti az ebet a karóhoz” — az eb is 
Szaturnusz állatjelképe). 

Végezetül, a föld nőies elem (lásd anyaföld, szülőföld). Anya- és termékeny- 
ség-istennők személyesítették meg, akiket attribútumaik alapján különböztet- 
hetünk meg. A latin Ceres (görög Démétér) bőségszarut, fáklyát, kígyót tart a 
kezében, az ugyancsak latin Tellus Mater szent állata a nagyon is földi lény, a 
kövek alatt, sziklák repedéseiben, sivatagban otthonos, gyilkos mérgű, , anyás" 
skorpió. Opsot, az őszi betakarítás római istennőjét úgy ábrázolták, amint gyer- 
mekeit szoptatja. Kocka alakú kövekből rótt, ún. bástyakoronát visel a fején 
Kübelé, az antik Rómában oly népszerű phrűgiai földistennő. (A várak, váro- 
sok — a légvár kivételével! — a földön állnak.) 

Bizonyos vonatkozásaiban a földet férfiistenségek is képviselhették. Egyip- 
tomban Nut ég- és tejútistennő férje Geb , földisten" volt, aki azonban inkább 
az ún. mitologikus , égi" földet, az égi egyenlítő és az Állatöv köreinek valame- 
lyikét személyesítette meg , zodiákus emberként", mintsem a mi Földünket. A 
földi látóhatárnak azt a szakaszát, amely mögött a Nap alábukik illetve fölkel, 
Egyiptomban az öreg Aker isten testesítette meg. A földalatti világot (a föld 
belsejét, túlsó oldalát, a déli égboltot), ahol a Nap éjszaka jár, s ahová a holtak 
költöznek, férfiistenek kormányozták: Egyiptomban Ozirisz, Hellászban Ha- 
dész, Rómában Pluto. A görög Héphaisztosz (latin Vulcanus) ugyan olümposzi 
tűzisten volt, neve és életrajza szerint azonban a föld alatt tevékenykedett. 

Noha az ilyen párosítások a mai, többnyire városlakó ember számára eről- 
tetettnek tűnnek, esetünkben nem kell túl nagy képzelőerő ahhoz, hogy belás- 
suk, illő párt alkot az ősz a földdel. Ősszel, a betakarítás, majd az őszi szántás 
után csupasszá (láthatóvá) válnak a földek, és az eső áztatta fekete föld megha- 
tározó elemévé válik a megművelt táj képének. Mivel ősszel , hal meg" a ter- 
mészet, s az ember is ősszel emlékezik meg halottairól, a hideg, sötét sír, ami- 
be temetkezünk, a szántóföld, amibe az eljövendő , élet" magvait vetjük, már 
csak e kapcsolódás folytán is mélyebb értelmet nyer. 

Erről, az elemek anyagiságon túli mély- és többértelműségéről tanúskodik a 
nyelv. A mi föld szavunk magában és összetételekben , talajt", „talajfajtát”, , szán- 
tóföldet", , birtokot", , területet", , hazát", „szárazulatot”, , világot", nagybetűvel 

pedig égitestet jelent, tulajdonnévként annak mitikus megszemélyesítőjét, a 
Földanyát szólítja meg. A héber erec , talajt", „országot”, , földgolyót" egyaránt 
jelent, csakúgy, mint a vele alighanem rokon görög era, a német die Erde (Erda a 
germán mitológia földistennője volt), az angol earth (Mother Earth, planet Earth) 
— a két utóbbi , földelés" értelemben is használatos azóta, hogy elektromos veze- 
tékek hálózzák be életünket —, és nem utolsósorban az orosz zemljá. 

A nyelvek értelemszerűen többféleképpen nevezik a földet. Az ógörög gé, 
mely szó Gaiaként a Föld legősibb istennőjének a neveként ismert, jelent , port", 
, talajt", , földfajtát", , szántóföldet", , országot", , földkerekséget", „Föld égites- 
tet”, az ugyancsak ógörög khthónosz viszont inkább a Föld , méhére" utal jelenté- 
seiben, melléknévi alakjában „földből eredőt", „föld alattit", „belföldit” (!), „alvi- 
lágit" jelent. A latin ager jelentése , szántóföld" (belőle ered agrár- szavunk), agger 
(két g-vel) viszont , talajnemet" jelöl (amilyen a homok, kavics) és , földhányás" 
(torlasz, töltés, gát) értelmű is lehet. A nőnemű humus (magyar humusz) jelentése 
, termőtalaj", de a szó figyelemre méltóan összefügg a humo (, elhantol"), humeo 
(, nedves", , ázik") igékkel, a humilis („alant fekvő") jelzővel és a homo, humanus 
(, ember") szavakkal. (Mint a görög gé, khthóniosz szavak is jelzik, , porból let- 
tünk, és porrá leszünk", halottainkat elhantoljuk, föld alá temetjük őket.) Mé- 
lyenszántó következtetésekre ad tápot az ugyancsak latin solum (, talaj", „haza 
földje"), hiszen a hasonló, s talán véle rokon Sol , Napot", solus , egyetlent", solium 
,trónszéket", , székhelyet" jelent. A nőnemű tellus , földszín", , talaj", , birtok", 
, föld", , vidék", , tartomány" jelentésű, és — láttuk — a rómaiak a Földanyát is 
Tellus Maternek nevezték el. Az ugyancsak nőnemű terra jelentései: , föld anya- 
ga", , szárazföld", , vidék", „ország”, , földgolyó". Görög, latin és ógermán gyö- 
kerűek a föld elnevezései az európai nyelvekben. Mint az említetteken kívüli 
német Grund, angol ground (, alap", , földfelszín", , terep", , tér"), német Land, 
angol land (, birtok", , szárazföld", „földrajzi tájegység", , haza"), az angol soil 
( talaj", „föld mint anyag"), angol territory (, terület", , térség"). Vö. szigériai tö- 
rök tur—, világegyetem", , föld", ,szent hely". Megjegyzem, hogy a mi finnugor 
eredetű tér szavunk ősi soron rokonságban állhat a latin terra indogermán , ere- 
detijével". A német Feld angol field, belőlük finn pelte és a magyar föld között a 
Magyar nyelv történeti-etimológiai szótára tagadja az összefüggést. 

Az elemi többértelműség ellentmondásokat is szülhet, különösen a szimbó- 
lumok egyeztetése terén. Ha a földet az ősznek is feleltették meg a régiek, a 
föld a többi elemhez hasonlóan másképp is jelen van az év szimbolikájában. 
Az asztrológia az állatövi jegyeket elemi tulajdonságaik szerint 15 csoportosí- 
totta. A Bikát, a Szűzet és a Bakot nevezte — úgymond - földiesnek, és hát e 
földies jegyek között még csak véletlenül sincs , igazi" őszi jegy. Hacsak nem 
tekintjük — némi joggal, de a bevett hagyománnyal szembeszegülve — őszinek 
a Szűz jegyet. Nem mellékes, hogy a Szűz havának az olümposzi vallás szerint 


55 


„BE HIDEG EZ A FÖLDI KUNYHÓ” 


Démétér volt a védnöke, a termőföld, a talaj, az anyaföld és a föld elem, ugyan- 
akkor egy másik jelképrendszerben a nyár megszemélyesítője. Ellentmondás- 
sal a többi elem isteni képviselőinél is találkozunk. A görög Héra esetében 
például, aki a levegőég istennője volt, ám a neve a levegőég görög elnevezései 
mellett a föld jelentésű erával is kapcsolatba hozható. Vagy az ugyancsak görög 
Hesztiáéban, aki a tűz istennője volt, de neve és földies otthona (a Bak jegy) 
szerint a földből rakott tűzhelyet személyesítette meg elsősorban (görög hesz- 
tia — , házitűzhely", , oltár", , család", , ház", ,központ"). 

A föld és az ősz párosítását számos asztrálmitológiai összefüggés hordozza. 
Így például az elem és az évszak számos közös szaturnikus vonása. Az asztrológia 
szerint a földies Szaturnusz a Mérleg jegyében , van erőben". A római Saturnus 
isten a földművelés legfőbb patrónusa volt, s az ókori Róma kocsiversenyein 
résztvevő 4 fogat egyike az ősz, illetve az ő képviseletében állt rajthoz, hajtója 
borostyánnal, az ősszel virágzó, földön kúszó örökzölddel koszorúzta a fejét. Az 
ugyancsak földies Vulcanust az olümposzi vallás a Mérleg jegyéhez kapcsolta 
(úgy is, mint a Mérleg csillagkép készítőjét). Tellus Mater skorpiója viszont a 
második őszi jegyre, a Skorpióra utal. És hadd emlékeztessek arra, hogy a föld 
alatti síri világ uráról, Plutóról elnevezett, e században fölfedezett tizedik boly- 
gót az asztrológusok a Skorpió planéta urának tették meg. 

A megszemélyesített sarkalatos erények közül az Igazságosság (Iustitia) il- 
lik az őszhöz és a föld elemhez, kezében az Utolsó Ítélethez nélkülözhetetlen 
mérleggel, karddal és törvénykönyvvel. A halottak fölötti alvilági ítélkezésben 
az Igazság , csillagmérlege" már az egyiptomiak, mükénéiek és az ószövetségi 
zsidók képzeletében is a lélek mérlegének a szerepét töltötte be. Ez a képzet 
illik mind az őszhöz, mind a föld halálszimbolikájához: a halál utáni, újjászüle- 
tés előtti (khthónikus) földalattisághoz. A zsidók őszi évkezdéskor teszik el- 
múlt évi bűneiket mérlegre, ekkor ünneplik a katolikusok is mérlegelő szent- 
jeiket: Mátét, Kozmát és Damjánt, Jusztinát valamint Mihály arkangyalt, aki 
majd az Utolsó Ítélet alkalmával teszi mérlegre lelkünket. Iustitia attribútu- 
mai között a szaturnuszi szögmérő és a világgömb is szerepel. Ez a katolikus 
szentek sorában külön négyesként számon tartott 4 , főszűz" közül a Nyilas 
havában ünnepelt Alexandriai Szent Katalinnal (nov. 25.) rokonítja. A legen- 
dája szerint tudós szent szűz attribútumai között ugyanis hasonló, tudományát 
jelző tárgyak szerepelnek: mérőeszközök, könyv és éggömb, asztrolábium (en- 
nek jelképes változata a Katalin-kerék), végül a kard, vértanúságának eszköze. 

Írtam pedig mindezt az esős júliusi őszben, néhány nappal a kelta őszkez- 
det (aug. 1.) beköszönte előtt. 

Télvíz idején 


Ülök az évszázad legszárazabb őszi ege alatt, a hőmérsékleti rekordokat 
döntő novemberi nyárban, ami azért nem előzmény nélkül való — Olaszor- 
szágban ezen időszakra például a Szent Márton nyara elnevezés járja —, és veríté- 
kezve próbálom összegezni azokat a tudnivalókat, amelyekből kiderül, hogy 
miért társították eleink a víz elemet a (mindazonáltal közelítő) télhez. Egy 
mondatban összefoglalva: ez a képzettársítás Európában a mediterrán térség- 
ben született, ott, ahol a hosszú, száraz nyarakat a tél közeledtével esős idő- 
szak váltja fel. Északabbra télen többnyire hó hullik az égből eső helyett, de 
hát az is csak víz; tudja ezt minden gyerek. 

Mit , érdemes" tudnunk a víz elemről? A szimbolikus, ám a rációval koránt- 
sem ellentétes hagyomány szerint a víz hideg és nedves elem. A földdel szom- 
szédol tehát, mely hideg és száraz, és a levegővel, mely nedves és meleg, csak- 
úgy mint a tél a földies ősszel és a szeleburdi tavasszal. Szemben áll viszont a 
meleg és száraz tűz elemmel, ahogy a tél a nyárral. Ég és föld, tűz és víz — 
mondjuk a föloldhatatlan ellentétre, mivel eleink jobbára égi eredetűnek te- 
kintették a tüzet (lásd villámcsapás, Nap heve) és földinek a vizet (a bolygónk 
nagyrészét borító vízfelületek okán), miközben félte és ismerte a földmélyi 
tüzeket is, melyeket hol Vulcanus okádott a felszínre, hol lidércfény formájá- 
ban csalta a vizes (!) lápok fenekére a tévelygőket. Ám a földi tüzekkel meg az 
„égi áldást" állította szembe, így mérlegelve a tűz és víz ellentétét. 

E szembeállítás, ami összetartozást is kifejez, sokféleképp érthető. Koz- 
mikus szinten az égi , vizek", értsd: a külső éjszakai égbolt sötétsége (lásd a 
Tejút nevét és a többi , vizes" csillagképet) meg az égi , tüzek", a világosságot 
teremtő, belső égitestek (mindenekelőtt a Nap és a Hold) közti ellentétként; 
vagy az alsó, déli és felső, északi égbolt szembeállításaként. (Egyiptomban 
Ozirisz és Szeth mítosza mesél erről; az ikerfivérek emellett a telet és a nya- 
rat, az áradás termékeny és a száraz évszak terméketlen periódusait, vala- 
mint Alsó- és Felső-Egyiptom mocsaras illetve sivatagos vidékeit is megsze- 
mélyesítették.) Emberileg a férfi (tűz) és a nő (víz) közti vélt és valóságos 
különbségeket fejezte ki. Ez az utóbbi képzettársítás az örök körforgás ant- 
ropomorfikus felfogásában gyökerezik, aminek élményi alapja az volt, hogy 
a Nap, vagyis a tűz, azaz a világosság vízből kél (születik) és vízben nyugszik 
le (hal meg). Ennek okán a , mindent szülő" ősvizet (a tengert) Gaia földanya 
magzatvizének tekintették. (Tudnunk kell, hogy minden nagy ókori művelt- 
séget vízparton élő népek teremtettek. Figyelemre méltó, hogy a képzet, mely 
szerint az élet a tengerben keletkezett, tudományosan is helytálló, mint lé- 
nyegét tekintve a legtöbb mitikus , hiedelem".) Ebben a gondolatkörben a 

tél a , terhesség" időszaka, amikor a víz rejti a tüzet: a télvíz ringatja a szüle- 
tendő napgyermeket. Vö. azokkal a mítoszokkal, melyek napisteneit, -héro- 
szait vízen úszó láda „hozza a világra” és viszi vissza a , túlpartra". Ugyanez a 
gondolat elvont értelmet nyer a védikus-iráni Apám Napát istenségben. 
Apám Napát a „vizek fia” és a „tűz gyermeke”. Személyében a víz és tűz 
egyesül, ám ennek a képnek is természeti kép az alapja: az esőben felragyo- 
gó villám ihlette. (Triviális, mégis a mitologikus gondolkodásmód megnyil- 
vánulása, hogy az indiánok a pálinkát , tüzes víznek" nevezték el.) Hasonló a 
háttere az óegyiptomi kígyófarkú oroszlán dekáncsillagkép-ábrázolásnak, 
mely a Nílusnak (kígyófarok) a Nap Oroszlán csillagképbe lépésével érkező 
nyárközépi áradását jelezte-jelképezte. Ugyanez temetkezési rítusokban is 
felbukkan: a hinduk máglyán égetik el halottaikat, a hamvakat viszont a Gan- 
geszbe szórják. A maja Popol Vuh eposz máglyán elégő ikerhéroszai vízből 
támadnak fel. Tűz és víz ellentétpárosát, egyben összetartozásukat jelszerű 
formában két, csúcsával egymásba hatoló háromszög szimbolizálja: a talpán 
álló, ég felé csúcsosodó háromszög a tűz (és a levegő), míg a föld felé csúcso- 
sodó háromszög a víz (és a föld) jelképe. Négyőjük együttese az isteni teljes- 
ség szimbóluma. Ez a hexagramma, ismertebb nevén Dávid-csillag. 

Víz és tűz ellentéte természetesen arra a fölismerésre épül, hogy a víz kiolt- 
ja a tüzet, a tűz elpárologtatja a vizet, s ez a kölcsönhatás: a víz körforgása az 
élet záloga földi méretekben. Hogy eleink ezzel is tisztában voltak, tanú rá a 
Biblia: ,...pára szállott vala fel a földről, és megnedvesíté a föld egész színét." 
(Ter 2,6.) „Hogyha magához szívja a vízcseppeket, ködéből mint eső csepereg- 
nek alá." (Jób 36,27.) 

A víz elemmel hozták kapcsolatba eleink - a telen kívül — az öregkort (téllel 
öregszik meg a Nap, „őszbe csavarodik a természet feje", ,ó" már az esztendő 
is), az esőt hozó nyugati szelet, az ember váladékai közül a magzatvizet meg a 
nyálat (latin phlegma), a flegmatikus temperamentumot, szervei közül az agyat 
(vö. a vízfejűséggel, illetve a fejben lévő vízre vonatkozó szellemeskedésekkel), 
a fehér színt (hó, ősz hajzat), a szilárd halmazállapotot (utalásképpen a hóra, a 
jég, téli fagy keménységére?), a mértani testek közül a legnehezebben mozdít- 
ható ikozaédert. Jelképes állata — a vízben élők mellett a bárány és a (vad)ló. 
Ősi soron mindkettő: a csillagászat (h)őskorában a Nap a bárányok ellésekor, 
tél utóján lépett a Kos csillagképbe, azt megelőzően, hogy , megindultak a 
vizek", Így lett kos Egyiptomban a Nílus forrásának állatistene, , aki" később 
azonosult a , tüzes" tavaszi napkossal, Amon istennel. A vadlóról, melyet a ré- 
giek többek közt az ősvíz és ősanya állatjelképének tekintettek, azt hitték, hogy 
a tengerből született (egyébként tényleg: hiszen az amerikai kontinensről szár- 
mazik). A tenger tajtékából a kelták szerint; Poszeidón tengeristen által fakasz- 
tott forrásból a görögök szerint. A Pégaszosz csodaló, Poszeidón édesgyermeke, 

melynek csillagképe a Vízöntő és a Halak fölött látható, a nevét a , forrás" 
jelentésű görög pégé szó nyomán nyerte. 

A vizet folyamistenek személyesítették meg, akiket a hellenisztikus művé- 
szetben fekve, felfordított csöbörrel ábrázoltak, a testükön mászkáló, termé- 
kenységüket jelképező számtalan gyermekkel. Görög-római istene Poszeidón 
(Neptunus) volt, a mély tengerek háborgó ura, akit tritonok, nereidák, vízi 
kentaurok kísérnek ábrázolásain, kagylókocsiját delfinek (az anyaméh állatjel- 
képei, l. gör. delfúsz— ,anyaméh") vagy hippokampuszok: halfarkú lovak von- 
tatják. Poszeidón nemcsak a tenger istene volt, hanem az ún. , középső világ", 
az égi , tenger", a csillagászati geometria nyelvén az egyenlítői égi sík megtes- 
tesítője. Meséink óperenciás tengere ez, amelynek , hullámzó" felszínét az ég- 
bolt , vizes" csillagképei rajzolják ki. A Nap télközépi tartózkodási helyétől 
indulva: a Kígyófej, Tejút a Skorpióval, Delfin, a Bak halfarka, Vízöntő, Déli 
Hal, Halak, Cet, Eridanus folyó, Tejút, Vízikígyó, Szextáns (hajózási műszer 
neve ez!), Keverőedény (ilyenben elegyítették a görögök a bort és a vizet) és a 
Kígyófarok, amellyel a kör bezárul. (Hogy a Tejutat a régiek víziútnak képzel- 
ték, arra nézve számos adatunk van. Ilyen az ókori Argó Hajó csillagkép, mely 
a Tejút alsó szakaszán, a déli égbolton ringatózott, de az újkorban , hajótörést 
szenvedett": a három részre szakadt Argót ma Hajótatnak, Vitorlának és Hajó- 
gerincnek nevezik.) 

A víz megszemélyesítője volt a sok nevű tengeristennő is, akit Galateia 
néven RAFFAELLO festett meg, s akinek a neve ismét kozmikus távlatokat nyit, 
mivel szó szerint , tejútistennőt" jelent. Ő volt Aphrodité (Venus), a Vénusz 
bolygó és a szelíd, part menti vizek úrnője, aki az olümposzi istennők közül 
a víz elemet képviseli (gör. aphrosz—, tajték", , hab"), és aki Gaia (ős) magzat- 
vizéből, vagyis a tengerből született. Vizes planetáris istenség volt a Hold is. 
Megszemélyesítőinek nemétől függetlenül hozták kapcsolatba a vízzel, lé- 
vén a hideg, harmattól nedves éj vándora, mely az árapály-jelenséget okoz- 
za. A régiek a Holdnak általában is apasztó-dagasztó képességet tulajdoní- 
tottak. Összefüggést láttak — nem minden alap nélkül! — a nők havi ciklusa, a 
terhesség, az állatok vemhessége, a növények növekedése, az időjárás és a 
holdváltozás között. 

Látható tehát, hogy a víz , nemét" illetően nagy az összevisszaság. Leegy- 
szerűsítő általánosításként azt mondhatjuk, hogy a földi vizeket inkább nőies- 
nek, az égi áldást inkább férfiasnak képzelték, alighanem a közösülés legálta- 
lánosabb pozitúrájából kiindulva. Az esőt például az égisten termékenyítő on- 
dójaként fogták fel. 

A telet és a víz elemet az archaikus nyelvek is összekapcsolták, amennyiben 
elfogadjuk, hogy a nyelvek alapszókincsében vannak olyan hasonló hangzású 
szavak, amelyek közt rokonság nem állapítható meg ugyan, de „értelemszerű- 

en" összetartoznak, s eme összetartozás gyökerei az emberi beszéd kezdeteiig 
nyúlnak vissza (vö. hangutánzás, hangulatfestés). Esetünkben a hidegérzettel, 
a széllel, levegő kifújásával társítható, hehezetes hangzóval kezdődő olyan sza- 
vakról van szó (hogy hűljön, fújjuk a forró levest), melyek ráadásul a nyelvi 
ősréteghez, magyar szavak esetében az uráli vagy finnugor-kori alapszókincs- 
hez tartoznak. Mint a hal, halál, háló, hajnal, harmat, hideg, hó, Hold, hullám, hűl, 
hús, hűt, húvös szavunk (az uráli hiedelmek szerint a télen meghaló napisten hal 
képében vergődik át a túlvilágra vezető víziúton, a lejúton keresztbe kifeszí- 
tett hálón); a görög hűdór (,eső", , víz"), húdosz, húdrosz („vízikígyó”), húdnon 
(, gomba", aminek köztudomásúlag létfeltétele a sok eső); a latin hiemo (,te- 
lel", „a tenger háborog"), hiems („tél”), hibernum („hideg”, „fagy”), humidus 
(„nedves”), humor („nedvesség”). 

Ami a tél és a víz zodiákusi összefüggéseit illeti, elég a 3 téli jegy ábrázolá- 
saira pillantani. A Baknak mindig halfarka van (10 000 éve „víz alatti", azaz 
egyenlítő alatti csillagkép). A Vízöntőnek már a neve 15 magáért beszél, a Ha- 
laké nem kevésbé. Mindazonáltal a víz — mint a többi elem — másképp is jelen 
van az év állatövi szimbolikájában. Az asztrológia a Halat, Rákot és a Skorpiót 
nevezi vizes elemű jegynek, miközben a Skorpió a valóságban sivatagi állat, s e 
3 közül csupán a Halak téli jegy. A másik kettő közül a Bak földies, a Vízöntő 
pedig levegős a jegyek elemi tulajdonsága szerint. 

A Halak planetáris urává eredetileg a villámrázó viharisten Zeusz (Iuppiter) 
bolygóját, a Jupitert tették meg. Jahvénak, a zsidók ószövetségi istenének ha- 
sonló a természete: ő az Úr, aki , trónolt az özönvíz felett” (Zsolt 29,10), aki , a 
tenger hullámain tapos" (Jób 9,8); , erejével felriasztja a tengert" (Jób 26,12); 
, azt mondja a hónak: Essél le a földre, És a zápor-esőnek és a zuhogó zápor- 
nak: Szakadjatok!" (Jób 37,5.) 

Amikor a múlt században a Neptunusz bolygót fölfedezték, Jupiternek 
osztoznia kellett vele a Halakon. Neptunus, azaz Poszeidón mint tengeristen 
már az ókorban a Halak ura volt — olümposzi minőségében. A Halakban van 
, erőben" a , tenger Csillaga", a Vénusz az asztrológia szerint. A Bakban és a 
Vízöntőben az , öreg" Szaturnusz , van otthon", aki az utóbbi jegyben szintén 
társbérlőt kapott az Uránusz XVIII. századi felfedezésével. Az Uránusz boly- 
gó névadója a , téli álmot alvó" Uránosz (Uranus), akit Varuna néven Indiá- 
ban egy Makara nevű tengeri szörny (a Cet csillagkép) hátán lovagolva ábrá- 
zolnak. A Vízöntőt az Olümposzon a légies Héra (Iuno) képviselte, míg a 
tüzes Hesztia (Vesta) ugyanott a Bakot. A tél évszaknak is volt tüzes patrónu- 
sa, Héphaisztosz (Vulcanus) isten személyében. Ez ellentmondásnak tűnik, 
de mégsem az. Hesztia és Héphaisztosz tüzeit: az otthonok mélyén pislákoló 
fényeket, a tűzhelyek parazsát, illetve a föld méhébe zárt lávát télen jelképes 
és valóságos értelemben is dermesztő hideg öleli körül , kívülről": az ottho- 

nok falain túlról, a föld felszínén valamint a naprendszer külső övezetében, a 
külső sötétségben, ahol az , öreg" planétaistenek járnak. E bezárt tüzek a 
régiek szemében a télen halottnak hitt, újjászületésére váró Napot helyette- 
sítették és jelképezték. 

A keresztények számára a karácsonyi és gyertyaszentelői fények jelzik az 
, Igazság Napjának támadatát". Ugyanakkor a szentelt víz mindentől megtisz- 
tító képességébe vetett hit éppúgy szerepet játszott a téli ünnepkörben, mint 
az, hogy a „vízben keresztelt, tűzzel keresztelő" Megváltó, aki karácsonykor 
születik, a víz által nyilvánul meg. Ez jelen van a keresztény hal- és bárány- 
szimbolikában, a karácsonykor merített víz varázserejére vonatkozó hiedel- 
mekben, vízkereszt, Jézus megkeresztelése ünnepének időpontjában (jan. 6.), 
a kánai mennyegző január végi ünnepében, Szent Ágnes (jan. 21.) bárányos 
legendáriumában, a Vince-napi (jan. 22.) csapadékkal, majdani borterméssel 
kapcsolatos jóslásokban és mágikus cselekményekben, a február eleji (Brigit- 
ta: febr. 1., gyertyaszentelő: febr. 2., Ágota: febr. 5., Dorottya: febr. 6.) tejes 
szimbolikában, egészében véve pedig mindabban, ami ószövetségi mintára 
Jézus alakját körülfolyja az újszövetségi iratokban. 

János evangélista szerint Jézus az élő vizek forrása. Másképpen: az élet 
vizének forrása a Bárány (Krisztus) trónjából fakad (Jn 4,7 skk; Jel 22, 1). Jézus 
halászokat választ tanítványaiul, számos halcsodát mível, vízről, hajóból prédi- 
kál a parton állóknak, vizen jár és lecsendesíti a hullámokat, vízzel és a nyálá- 
val gyógyít, és úgy hívják: Isten Báránya, majd pedig: Hal. Miért? Mert halála 
és föltámadása korszakváltás-értelmű, nemcsak történelmi, eszkatológiai, ha- 
nem csillagászati értelemben is: a tavaszpont az ő feltámadásától fogva már 
nem a Kos, hanem a Halak csillagképébe esik: a Bárány meghalt, hogy újjá- 
szülessék, mint Hal. 

S hogy egy , világi" szimbólumot is említsünk e témával kapcsolatban: a 
Jelenések könyvében szerepel egy , vízöntő": a vizet egyik korsajából a másikba 
töltögető tüzes angyal, aki egyik lábával szárazon, a másikkal vízben áll. Ez 
az eredetileg csillagászati sarokpont-jelkép a középkori és reneszánsz világi 
szimbolikában a négy Sarkalatos Erény egyikének, a Mértékletességnek (lat. 
Temperantia, vö. flegmatikus temperamentum) megszemélyesítője lett. 

„Tavaszi szél vizet áraszt..." 


Amikor e sorokat írom, január végén, épp betoppant az igazi tél. Én viszont 
már a várva várt tavaszról álmodom. Talán, ha megidézem, hamarébb eljő. 
Íme: 

Eleme szerint a tavasz, levegős, szeles, szeleburdi évszak. Nem csoda, hi- 
szen ifjú, s „az ifjúság bolondság", vagy, ahogy latinul mondták: tuventus ventus 
(szó szerint: „ifjúság szélvész"; vö. latin follis —, fújtató", , szélzsák", francia folle 
sz, bolond"). 

Mit lehet tudni a levegő elemről? Nedves és meleg — vágyott formájában 
mindenesetre —; a tavaszi levegő páradús és enyhe a télvégi viharokhoz képest. 
A hideg-nedves télvíz és a meleg-száraz nyári tűz közé esik, tehát előbb in- 
kább hideg és nedves, utóbb inkább meleg és száraz, s az év körén vele szem- 
beeső hideg ~ száraz őszi földnek épp az ellentéte. Ég és föld: ez az ellentéte- 
lezés a levegő és a föld elem viszonylatában is megáll, hiszen a levegő a köztu- 
datban azonosul is az éggel. , Levegőég" — mondták a régi magyarok, s a róma- 
iaknak is volt egy közös szavuk (caelum) mindkettőre. 

Az elemek sorrendje, szembeállítása — láttunk erre példát korábban is — 
sok, tapasztalaton nyugvó gondolattársítást megenged. Szél hajtja fölénk az 
esőfelhőket (vizes szomszédság), a levegő oxigénje a tűz életeleme. Aki gyúj- 
tott már be cserépkályhába, tudja, hogyan keltsen légmozgást a hideg kémény- 
ben, ami lángra lobbantja az aprófát, minek utána a meleg huzatot támaszt, 
ami táplálja a tüzet. Hasonlóképp történik a természetben is. A Nap tüzétől 
fölhevült levegő (és pára) a magasba száll, a helyére hideg levegő tódul, vagyis 
szél keletkezik, amit a Nap fölmelegít stb. Ami a levegő-föld elemek szemben- 
állását illeti: a levegő szabad, könnyű, átlátszó és illékony, a föld szilárd, tömör, 
saját súlyának a foglya, és miközben a Nap heve, víz mállasztja, porát a szél 
fölkavarja és elhordja. Cserébe a föld kioltja a tüzet, fölissza a vizet és átlátszat- 
lanná teszi a levegőt. 

Az európai hagyományban a levegő és a föld elem nem teljesen egyenran- 
gú a tűzzel és a vízzel. Átmenetiek, ahogy évszakok közt a tavasz és az ősz az, az 
évszakváltást hangsúlyosabban kifejező nyárhoz és télhez viszonyítva. (Mife- 
lénk például nincs is igazi tavasz, igazi ősz.) Erre vall, hogy az elemek alkimis- 
ta jeleinek sorában a levegőé kis módosítással ismétli a tűz jelét (csúcsával 
fölfelé álló, egyenlő oldalú háromszög, felül, ahol a hexagrammába foglaltan a 
másik háromszög alapvonala keresztezi, áthúzva), a földé pedig a vízét (csú- 
csával lefelé fordult háromszög, ugyanúgy, mint a másik, áthúzva). 

A levegő elemét az antikvitásban a görög Hérának (római Iunónak) szen- 
telték az elemek 4 istennője közül. Héra-Iuno az ég királynője volt, a , felhő- 

torlaszoló” Zeusz (Iuppiter) viharos temperamentumú felesége, akinek állat- 
kísérője, a széttárt farkú pávakakas (Argosz, a „Fénylő”) a csillagos eget jelké- 
pezte; akinek égre fröccsent tejéből lett a Tejút; aki az égi fa birtokosa volt (ez 
is a Tejút); aki a bika-Zeusz feleségeként az „Ég Tehene” volt; aki a légies Víz- 
öntő jegynek, hónapnak volt az olümposzi úrnője; s akit a június hónap név- 
adójaként, holdas aspektusában, mint Reggeli Anyát tiszteltek, s mint ilyen a 
szeles időszakok védnöke volt. Június, Rák hava a Hold uralma alatt áll, s a 
megfigyelés szerint a holdváltozás időváltozást hoz a föltámadt szél hátán. 
Hasonlóképpen, rendes körülmények között a két átmeneti napszak: a hajnal 
és az alkony a legszelesebb. 

Héra égistennő-voltával hozták kapcsolatba azt az elbeszélést, mely szerint 
isteni férje engedetlenségéért az égre láncolta, s hogy büntetését súlyosbítsa, 
mindkét lábára nehéz üllőt akasztott (Iliász XV: 18-21), ami az istennőt bűné- 
re is emlékeztette, hisz azt mesélték, hogy kovácsisten fiának: Héphaisztosz- 
nak (Vulcanusnak) nem férje volt az apja. 

Mint a levegőég úrnőjének énekesmadarak voltak a kísérői. Héra maga is 
öltött madáralakot: még mint hajadon, Zeusszal kakukk képében ingerkedett. 
Megjegyzendő, hogy Héra és Zeusz égi birodalmát, a fejünk fölé boruló északi 
égboltot, s különösen annak téli-tavaszi égnegyedét szárnyas lényekről elne- 
vezett csillagképek népesítik be (Hattyú, Sas, a szárnyas Pegasus, a Hermész 
szárnyas kalapját, saruit viselő Perseus, a szárnyas aranygyapjas Kos, a Fiastyúk 
- görög nevén Galambraj, a Méh stb.) Említésre méltó furcsaság, hogy a ka- 
méleont is a levegő állatjelképének tartották. E téren PLiNIUsra szokás hivat- 
kozni, aki szerint ez a hüllő sem nem eszik, sem nem iszik, a , levegőből él" (A 
természet históriája VIII: 33). Egyebek mellett az állatka , kaméleon-természe- 
te": a levegő változékonyságát megidéző színváltoztató képessége is közrejátsz- 
hatott e hiedelem kialakulásában. 

A levegő elemhez társították az életkor szakaszainak sorában az ifjúság „ta- 
vaszát", a testnedvek közül az ereinkben pezsgő vért, létfontosságú szerveink 
közül a vért pumpáló szivet (amit nemcsak a szerelem, hanem a szellem fész- 
kének is hittek, az óegyiptomiak és a régi angolok például), a vérmes, lobba- 
nékony természetet, az állatok közül a nyughatatlan majmot, a ragyogó színe- 
ket (a színek a legszebben tiszta levegőben pompáznak), a geometriai testek 
közül az „egyszerű” oktaédert (amely az átlátszó gyémánt természetes alakja). 
Úgy vélték, hogy az elemek sorában a levegő a tűz után a legaktívabb (a máso- 
dik „leghegyesebb”), sűrűsége szerint szintén a második helyet foglalja el. 

Változékonyság, átmeneti nap- és évszakok, szerelem, szellem: e fogalmak 
Hérán kívül más antik isteneket is megidéznek: Hermészt (Mercuriust) és Aph- 
roditét (Venust). Bizonyos értelemben ők is szélistenek. Ifjú és bohó természe- 
tűeknek képzeljük őket. Aphrodité kifejezetten tavaszi istenség, az Olümposz- 

ról vigyázza az áprilist, aminek a nevét is adta. Mint asztrológiai planetáris 
isteneknek a tavaszi Bika és a szomszédos Ikrek, illetve az őszben szomszédoló 
Szűz és Mérleg az otthonuk. Összetartozásukat égi szomszédságuk, és mitoló- 
gia szerinti közös gyermekük, az átmeneti lény: Hermaphroditosz is jelzi. 

A Vízöntő, az Ikrek és a Mérleg a 3 , levegős" jegy. Az elemi viszonylatokat 
az asztrológia is tükrözi. Jelen esetben az például, hogy az Ikrekben , ottho- 
nos" Merkúr szomszédja a , földies" Bika úrnője, míg a Mérleg Vénuszával a 
másik Merkúr , ház", az ugyancsak , földies" Szűz jegy határos. Vagyis a két 
planétaisten ellentmondásos természetét a nekik tulajdonított kettős elemi 
karakter is kifejezi. (Jellemző az is, hogy a harmadik , légies" jegy névadó csil- 
lagképe , vizet önt".) 

A Merkúr és a Vénusz csak az átmeneti napszakokban láthatóak, akkor, 
amikor a föltámadt hajnali szellő cirógatja arcunk, vagy az alkonyi szél borzol- 
ja hajunkat. Emberi minőségében ezért szeleburdi, csalfa, csapodár természe- 
tű mindkettő. Ezért lett Hermész az istenek gyorslábú hírnöke, ezért ábrázol- 
ják fején szárnyas kalappal, lábán szárnyas saruval. (Hermésztől valók a Tün- 
dér Ilona mesékből, Árgirus királyfi széphistóriájából, no meg VÖRÖSMARTY Cson- 
gor és Tündéjéből jól ismert varázseszközök: a láthatatlanná tévő — felhőt, kö- 
döt jelképező? — süveg, a szélsebesen röptető bocskor, és az égzengést csattog- 
tató, vizeket felkorbácsoló ostor.) Hermész az átmenet megszemélyesítője át- 
vitt értelemben is. Ő az, aki evilág és túlvilág határára kíséri az elhunytak 
lelkeit, s idevezeti a születendőket. 

Láthatósága szerint lett a Hajnal- és Estcsillag, vagy egyszerűen csak a Csil- 
lag a magyar néphagyományban az időjárásváltozás jelzője. Az alkonyi ég vö- 
röse, Vénusz planétaistennő színe, köztudomásúlag másnapra szeles időt je- 
lez. A Vénuszt 8 ágú csillag képében ábrázolták, és 8 , szirmú" a fő- és mellék- 
égtájak száma szerint a szélrózsa is. A régiségben Szél volt a Vénusz egyik ma- 
gyar neve; a mesei szerepkörök közül ő a hősök , szélnél is futósabb" táltosai- 
nak adományozója. A rózsa pedig az ő virága. 

A földművelésből élő ember számára a tavasz a természet újjáéledését, az 
újrakezdést jelentette. Ezért régen sokhelyütt úgy képzelték, hogy az első kez- 
det, a világ teremtése is tavaszra esett. A két bibliai teremtéstörténet közül a 
babiloni mintájú első (Ter 1), mellyel a vízözön végének a leírása párhuzamba 
állítható (megismétli a teremtés első 3 napján történteket: Ter 8), mintha a téli 
esőzések, áradások megszűntét, a művelésre váró föld megszikkadását és ki- 
zöldülését írná le költői képekben. Ebben a szárasztó tavaszi szél játssza a fő- 
szerepet: a vizek fölött lebegő Isten lelke ez, melyet a keresztények hol ga- 
lamb, hol szél alakjában képzelnek el, s amely egyrészt a forró szél erejével 
hajtja el a fellegeket, szárítja föl a vizeket, másrészt a csőrében hozott kizöldült 
olajággal ad hírt arról, hogy a földre visszatért az élet. Párhuzamba állítható e 

történettel a , Vörös-tenger" szétválasztásának csodája, aminek ésszerű oka egy 
jelenkorú magyarázat szerint erős sivatagi szél lehetett, ami az egykor Egyip- 
tom északkeleti határain lévő sós mocsarak vizét ide-oda terelve alkalmi gázlót 
teremtett és szüntetett meg (Kiv 14). 

A teremtés, a tavasz és a szél összekapcsolása szülhette azt a vissza-visszaté- 
rő képzetet, hogy a szélnek termékenyítő ereje van (a koratavaszi nyugati szél- 
ről: Favonius-Zephyrusról meséltek éppen ilyeneket). Hogyne illene hát a szél 
alak a láthatatlan teremtő Istenhez, akit a Biblia más alkalommal pusztító vi- 
haristenként ír le (Jób 38-39), aki szélparipák vontatta felhőszekéren szágul- 
dozik a levegőégben, ismét máskor forgószél kavarta portölcsér formájában 
vezeti ki népét Egyiptomból a sivatagon keresztül (Kiv 13,21—22). E metaforá- 
hoz a kulcsot az óegyiptomi főisten, Amon neve szolgáltatja. Amon („A Rejtőz- 
ködő") egyiptológusi vélemény szerint azért kapta ezt a nevet, mert eredetileg 
az egyiptomi sivatag gyakori forgószeleiben rejtőzködő, láthatatlan erőt képvi- 
selte. 

A világ más részén is meghajoltak az „isteni szél" előtt. Szó szerint ezt je- 
lenti a japán kamikaze. A II. világháború idején hírhedtté vált elnevezés közke- 
letű hagyomány szerinti forrása az a tájfun volt, mely a középkori Japán meg- 
hódítására indult mongol hajóhadat szétszórta és megsemmisítette. Ezt a ret- 
tenetes erejű légörvényt az óvilág nyugati részén tornádónak, Amerikában hur- 
rikánnak nevezték el, s valamikor egylábú istennek, démonnak képzelték (maja 
Hunrakán, kínai Kuj), mint a világtengelyt forgató kozmikus istenség (azték 
Teszkatlipoka, hindu Síva) légköri megtestesülését. Tornádónak ma a száraz- 
földi, hurrikánnak a tengeri forgószelet nevezik. 

A szél pusztító, de kiváltképp teremtő — megtermékenyítő ereje (ez utóbbi 
nemcsak a fellegekből záporozó áldás, hanem az ugyancsak szél sodorta virág- 
por, a különféle növények szárnyas becői révén, sőt, még a szél kavarta por 
révén is valóságosnak tekinthető, hiszen ahol az leülepszik, ott termőfölddé 
lehet: mai tudásunk szerint a Szahara homokja a talajutánpótlása Brazília ős- 
erdőinek) a levegőt (és a földet) a másik két isteni elemmel végül is egyenran- 
gúvá teszi, hiszen életet ad, és benne ölt láthatatlan formát az isteni lélek, s ez 
a lényeg! Minden, ami mozog, él. Tehát az örökösen mozgásban lévő levegő 
maga az élet. Így fogalmazhatódott meg először az emberben e tudatformáló 
nagy eszme. (Az állatok minden , gyanús" mozgásra reflexből úgy reagálnak, 
mintha az élőlény mozdulata lenne.) Később az ember szűkített az élőlények 
körén, mondván, él az, ami lélegzik (a növényeket is beleértve). Ez az oka 
annak, hogy — mint más nyelvekben is — a mi levegő szavunkkal a lélegzet, lélek, 
lét, lény, lényeg szavak közös tőről erednek. Ez a gondolat a levegő-föld ellen- 
tétpárt is magasabbrendű tartalommal tölti meg, hiszen bennük a szellem 
(energia) és az anyag összetartozó kettőse is jelen van elemi szinten. 

Lássuk hát, mit árul el minderről a nyelv. (Emlékeztetnék arra, hogy a fo- 
galmak közötti összefüggés olykor csupán a szavak homofóniáján alapuló , népi 
etimológizálás" következménye: mindazonáltal az ember jelképteremtő ked- 
vének ez nem szabott gátat a későbbiekben sem.) Az európai nyelvekben elter- 
jedt egyik alapszó a , levegőre" az ógörög arró ige (többek közt azt jelenti: 
„magasba száll", , fölemelkedik""); aióreó jelentése , lebeg(tet)"; aeriosz: „léges”, 
„ködös”, „kora reggeli” (e jelző a napszak elemi természetét fejezi ki); aerinosz: 
, légies", , légszínű", „égkék” (nyelvi utalás a levegő — ég kapcsolatra); ér: „ta- 
vasz”. Aió azt jelenti: , lehel", ebből aión: , idő", , korszak", „világ folyása", , part" 
(„széle valaminek"), , gerincvelő". (Ez utóbbi magyarázatra szorul. A világten- 
gelyt forgató kozmikus istenséget, melyet — alacsonyabb szinten — a forgószél- 
ben véltek megtestesülni, a görögök Khronosznak: , Időnek" hívták, s a világ- 
tengelyt olykor a régiek az isten gerincoszlopaként írták le.) Az aió igéből kép- 
ződött Azolosznak, a szelek görög istenének a neve, s köze lehet e szónak a 
mitológiából ismerős Aia(ia) sziget nevéhez, mely a világ , szélén" található, s 
ahol Kirké alvilági holdistennő, az aranygyapjas Aiétész húga lakik. E jajgató 
név , földet", , alvilágot" jelent, s a , Hajnal" (görögül Éósz) tartja a házát ott az 
Odüsszeia költője szerint. Benne van szótőként Apollón napisten egyik jelzőjé- 
ben (Aigletész: , Fényes", , Ragyogó"), de összekapcsolták a régiek a másik nap- 
istennek, Kirké és Aiétész atyjának, Héliosznak a nevével, de még a csillagos 
ég, közelebbről a Tejút egyik nevével is (Argosz: , Ragyogó"). Héra neve szintén 
utal a levegőéggel való kapcsolatára, hiszen a Héliosz-gyermekek anyjáéhoz 
(Neaira) hasonló, s a jelentése is ugyanaz: „Az új(hold)." 

A latin nyelvben a , levegő" egyik alapszava görög eredetű (aër), ebből (?) 
aura: , fuvallat", , légáramlat", „hajnali szellő" (!), , fény", „aranyos ragyogás”, 
,ég", „felső világ”, , kipárolgás"; aurum: , arany" , aurora: , hajnal" (vö. ros: , har- 
mat"). A latin anima az elemünkhöz társított filozófiai-vallásos jelentéseket is 
hordoz: , légmozgás", , szellő", , szél", , levegő", , lélegzet", , lehelet", , életerő", 
„lélek”, , élet" ,árny(lélek)", , élőlény" a jelentése. A spiritus (spiro igéből) jelen- 
tései: , levegő", „fúvás”, , fuvallat", , lélegzet", , lehelet", , sóhaj", , élet", , lé- 
lek", , szellem", , érzüket", , ihlet", , indulat" (!), „fennköltség”. Sanctus Spiritus 
a kereszténységben a , Szentlélek" latin neve. 

Az európai nyelvek körében magányosnak tűnő magyar nyelv szintén ősi 
soron kapcsol egymáshoz hasonló fennkölt és hétköznapi fogalmakat. Egyfe- 
lől a levegő, lélegzik, lélek stb., másfelől a szél, szellem, szellentés szavak körén 
belül. (Ne lepődjön meg az olvasó: a Babszem Jankó című mese hősét anyja nem 
szüli, hanem Istentől kapott babszemtől este , teherbe esve", hajnalban szel- 
lenti, , szüllenti" a világra! Ezer más, nem magyar példát idézhetnék e három 
fogalom összekapcsolására.) Váratlan , istencsapása" a guta, amit szélütésnek is 
nevezünk (mert minden előzmény nélkül, , láthatatlanul" támad). A magyar- 

ban a széllel alakilag megegyező széle valaminek mintha szintén ideillene je- 
lentése szerint is (l. fentebb is): a szelek a világ szélei felől fújnak, a napszakok 
, szélein" támadnak, és szélsőséges időjárási helyzetet teremtenek, és a szélsősé- 
ges magatartás a szeles, szeleburdi, széllel bélelt embert jellemzi. (A szélhámost, 
széltolót — noha eredetileg a szélen befogott, , lazsáló" lovat jelentette — másod- 
lagos értelme okán: l. csalfa szélistenek — a legszívesebben szintén idesorolná 
az ember.) 

A víz elem szomszédságára is emlékeztetnek a nyelvek, köztük a magyar 
nyelv szélfúvást utánzó, és a nedves közeg (levegő, víz) áramlását felidéző han- 
gulatfestő szavai. Ógörög példák: főneó: „hangot ad", , kiált", , énekel", fósz: 
, világosság"; fószforosz: , hajnalcsillag"; fószon: , vitorlavászon" ; fűszaó: , fú", „li- 
heg", felfúj"; , fűszéma: , hólyag", „buborék”. Latin példák: favonius (zephyrus): 
a megszemélyesített enyhe nyugati szél, a tavasz előhírnöke Itáliában (a faveo: 
, kedvez" igéből). Favoniust a rómaiak alighanem kapcsolatba hozták a februá- 
ri halottünnepek, így a Feralia (a későbbi farsang) időszakának rituális szélkel- 
tő eledelével, a babbal (latin faba), amit a püthagóreusok a lélek székhelyének 
hittek. A francia népi etimológia ez utóbbit a hónap nevével is összekapcsolta 
(francia féve: , bab", fèvrier: „február”). Aztán: fama: , hír" (mely, ugye, a szelek 
szárnyán jár), faux: „torok”; , gége"; flatus: ufúvás , , lehelet", , szellentés"; flo: 
sípol", „olvaszt” (jeget); flos: „virág”, , ifjúság"  Aebből Flora, Zephyrus felesé- 
ge, a tavasz istennője); fuga: , futás"; fulgeo: „ragyog”, , fénylik", fumo: , füstöl"; 
fuo: , létezik", „van”, „lesz valamivé”; furo: „rohan”, , tombol": pulso: , felkorbá- 
csol" (hullámokat); pulmo: , tüdő"; vela: , vitorla"; ventus: , szél". Lásd még: an- 
gol fall: ,, esik", zuhog", , ősz"; fly: ,repül", wind: „szél”, wing: , szárny" ; francia 
vent: „Szél”; voler: ,repül"; német Flucht: , futás"; Flug: „repülés”; flüchtig: 
„gyors”, ,illékony"; Flöte: „fuvola”; magyar felhő, fing, fúj (és származékai: a 
szeleket régente felfújt arcú ifjak képében ábrázolták); ful, fuldal (serkent, ösz- 
tökél, izgat, nyugtalanít, mint sokunkat a szeles idő); fúl, fullad (légszomja van); 
fúr (a szél minden résen befúj), fut, fűt, fülled, füst, fütyül (mind ősi eredetű 
szavunk); a vlach eredetűnek mondott furulya; végül: vihar vijjog, vitorla. 

Folyós szavaink indoeurópai párhuzamaiból is érdemes idéznünk. Lásd la- 
tin fluctus: „áramlás”, , hullámzás", , háborgás", , vihar"; flumen: , folyó", fluo: 
, folyik", ,árad", , özönlik", „hull”, , csüng", , lobog" (haj, ruha, vitorla), , ol- 
vad", , telik- múlik (az idő); fusio: ,kiöntés", „olvasztás”; angol flow: , folyik" ; 
német flotte: , úszó", , lebegő", ebből Flotte: , flotta", lásd az orosz Aeroflot légi- 
társaság nevében is). 

A felsorolt szavak jelentése más alakban is vissza-visszatér a tavasz naptári 
szimbolikájában. Nálunk a csípős böjti szél, tőlünk délebbre az , enyhe zephyr" 
fújja ki a szmogos téli ködöt (angol blow, német blasen: , fújni"; angol blast: 
,léghuzat", , szélroham"). A régi kelták február 1-jén ünnepelték a tavasz kez- 

detét. Az ünnep neve: Imbolc állítólag , szélzsák" jelentésű (angol bladder, né- 
met Blase: , hólyag", , szélzsák").Úgy mesélik, hogy Aiolosz is bőrzsákban tar- 
totta fogva szeleit. A szélzsák száját bekötő és kioldó istenek indoeurópai őské- 
pe Varuna, a téli álmot alvó medveistenség, aki felébredvén testnyílásain 
bocsájtja ki a böjti szeleket (bendőjéből lesz a bőrzsák) gyertyaszentelőtől, azaz 
február 2-ától kezdve. Varuna Uránosz néven előbb égisten, majd a 9. bolygó 
névadója lett, s e minőségében az asztrológusok a Vízöntő urának tették meg. 
Február 1-jén ma Szent Brigittát ünnepeljük (neve brummog, mint a medve; 
vö. angol bear, svéd björn, német Bär: , medve"), akihez egykor a tehenes gaz- 
dák azért fohászkodtak, hogy a felfúvódástól óvja meg állataikat. Szent Balázs 
(francia Blaise, német Blasius, névünnepe febr. 3.), akit Szent Bálinttal (febr. 
14.) együtt szintén a pogány medveisten (szláv nevén: Wolosz) utódaként tarta- 
nak számon, a torok védőszentje volt: mint mesélték, kürtjével adott jelt a 
böjti „szelek csatájára". Mátyásról (febr. 24.) viszont az a szólás járta, hogy ő 
osztja ki a madarak közt a sípokat, és a tavasz korán jön, ha nevenapján a 
befagyott folyók megindulnak. Zsákban hozzák a meleget a csillagászati tavasz 
szentjei: Sándor, József, Benedek (márc. 18., 19., 21.). 

A tavasz az évszak utolsó ünnepén, pünkösdkor ér véget a nyári hőséget hozó 
tüzes isteni szél, a Szentlélek eljövetelével. Ahogy a Szentírásban olvasható: 

, És lőn nagy hirtelenséggel az égből mintegy sebesen zúgó szélnek zendü- 
lése, és eltelé az egész házat, a hol ülnek vala. És megjelentek előttük kettős 
tüzes nyelvek, és űle mindenikre azok közül. És megtelének mindnyájan Szent 
Lélekkel..." (ApCsel 2,2—4). De ez a kép tényleg már a tüzes nyárba vezet... 


„Tüzesen süt le a nyári 
nap sugára" 


Őseleme szerint a nyár tüzes évszak. Tüzes, mint egy ereje teljében lévő 
férfiú, vagy egy , tűzről pattant" menyecske. A valóságban is az. Mi másért írna 
a költő a szívében égő lángsugarú nyárról? (Amikor e sorokat írom, április 
elején, júniusi meleg van, mintha figyelmeztetni akarna, hogy ne felejtsem el: 
a tűz szimbolikája végigkíséri az esztendőt.) 

A tűz elem száraz és meleg, mint a nyár. A nyár a Nap uralma alatt áll, a 
nyári Nap maga a férfias tűz, ezért a tüzet — szemben az , alsó" vizekkel — a 
felső éggel társították. (Vö. ég szavunk kétértelműségével.) De ebben az is ben- 
ne van, hogy a tűz és víz együtt teremtenek életet a nyárban. (Az ókori magas- 
kultúrák az öntözéses földművelésre épültek, eredetileg a folyók nyári áradá- 
sára.) Ezért a tűz és a víz nem csupán ellentétei egymásnak, hanem össze is 

tartoznak, egymásból lesznek (l. a távol-keleti jin-jang ábrán). „A víz szülte a 
tüzet" — írja a Rig-véda — és a víz is , öli meg" — tehetjük hozzá. Eleink, akik 
vízparton, de legalábbis vízközelben éltek, úgy látták, hogy az égi tűz, a Nap a 
vízből kél és a vízben szentül le. 

Miért férfias a tűz, a nyár; a tél, a víz miért nőies? Mert nyáron a Nap 
fentről tűz le reánk (tűz szavunknak is kettős az értelme), és az alant fekvő 
földet, vizet termékenyíti meg, és mert a föld és víz (a látóhatár) szüli őt az 
égre. A fent-lent vonatkozásában a példaadó a nemi aktus bevett formája lehe- 
tett, a nyár-tél vonatkozásában a természet időszaki állapota. A téli föld a belé- 
je vetett maggal terhes asszonyhoz hasonlítható, míg a tavasztól őszig tartó 
időszak, amikor az állatok párzanak és a növény is megtermékenyül, inkább a 
Nap és a Föld nászával írható le. Az előbbiben a férfinak nincs szerepe, az 
utóbbiban annál inkább. Végül a tűz-víz vonatkozásában: szerelmi téren a Nap 
és a tűz alkalmasabb jelkép a férfi jellemzésére (hevesség, gyorsaság, erősza- 
kosság), míg a nő szerelme inkább , vizesebb, holdasabb": hajlandósága össze- 
függ a holdjárással (menses), befogadó (szó szerint is), lassúbb, állandóságra 
törekvőbb, passzívabb. Áldott állapotban felidézi az élet földi szülőhelyét: a 
tengert (vö. magzatvíz). 

Az értelmezés másik alapja a tűzcsiholás ősi módja. Őseink egy fekvő falap 
mélyedésében forgatott pálcával csiholtak tüzet, és magát a cselekményt a nemi 
aktushoz hasonlították. Prométheusz a mítosz szerint egy üreges botban lopta 
le a tüzet az égből, és a nevét a szanszkrit pramantha (, tűzcsiholó bot") szóval 
hozzák kapcsolatba. A tűzgyújtás rítusa teremtő aktus, megidézi az őskezdetet. 
Num Torum, obi-ugor főisten két követ összeütögetve csiholt lélekszikrát, s 
teremtett embert, s a bibliai Teremtő első szava: , Legyen világosság!" Ezzel 
függ össze, hogy naptári fordulatünnepek alkalmával, évkezdetkor régen kiol- 
tották a tüzeket és új tüzet gyújtottak (a keresztény húsvét idején a templo- 
mokban ma is ez a szokás). 

A tüzes-vizes szimbolika dialektikájának jellemző példái azok a nyári csil- 
lagképek, melyek között a Nap tartózkodott az ókorban. Az Oroszlán csillag- 
kép, melynek névadója sárga, lángoló sörénye és forró égövi lakhelye okán 
méltán lett a nyár és a tűz állatjelképe, az óriás Hydra (, Nőstény vízikígyó") 
csillagképen tapos, a Hydra lenyakló feje a nyárkezdő, ám , vizes" Rák csil- 
lagkép alatt található, míg kanyargós teste a Szűz alatti Crater (, Keverő- 
edény") csillagképből látszik kiömleni. A Hydra a legyőzött telet is megteste- 
sítő, Napot szülő (a lenyelt Napot kiokádó) sárkányanya égi képmása. A hi- 
deg hüllő alkalmas jelképe mindennek, de a tavaszi Nap melegétől új életre 
kelő természetnek is. A napon sütkérező gyík Apollón attribútumaként hor- 
dozza magában e kettős értelmet. A szalamandráról, erről a sárga foltos, 
mérgező váladékot izzadó gyíkszerű kétéltűről azt hitték, hogy , tűzálló", épp 

ezért lett a tűznek, a tűzoltóknak, a tisztítótűzben el nem égő léleknek a 
szimbóluma. 

Az antikvitás a tűz elemet a mondottakon kívül a (száraz) keleti széllel, a 
sárga színnel, a kénnel, a gáznemű halmazállapottal társította. A testnedvek 
közül a sárga epét kapcsolták hozzá, amit megkülönböztettek a fekete epétől, 
létfontosságú szerveink közül a májat, amit talán ezért hittek a kéjsóvárság 
fészkének (a tüzelő szukaként viselkedő nőt mondják „fehérmájúnak”) a koleri- 
kus természetet, a szenvedélyességet, a lángoló szerelmet, a haragot (vö. „tom- 
bol a nyár"), a geometriai testek közül a tetraédert, mely — mint a tűz az ele- 
mek közt - az első (legkevesebb oldalú) a síklapokkal határolt testek sorában. 
A tetraéder a , leghegyesebb" geometriai test, ami utal a , hegyes" láng fájdal- 
masan szúrós természetére. Négy egyenlő oldalú háromszög határolja. A tűz 
(levegő) , alkimista" jele a hegyével felfelé mutató egyenlő oldalú háromszög, 
amilyen a keresztény Szentháromság illetve az Atya jele, mely a csúcsával lefe- 
lé mutató háromszöggel, a víz (föld) jelével együtt adja ki a Dávid-csillag né- 
ven közismert hexagrammát, az isteni teljesség és tökéletesség szimbólumát. 

És persze a tüzet tartották a legaktívabb elemnek. A láng magától lobog, 
táncol, viharzik és kavar forró szelet, míg a levegő csak külső hatásra, melegí- 
tésre mozdul meg, a vizet is a tűz forralja, szél korbácsolja föl, a föld kőzeteit, 
érceit szintén a tűz képes megolvasztani, porát a szél fölkavarni. 

Manierista és barokk allegóriákban a tüzet lángoló fejű nőalak személyesíti 
meg villámokkal a kezében, esetleg lánghajában főnixszel. A tűzben elhamva- 
dó és abból újjászülető főnixmadár korszakkezdet és korszakvég tüzes jelképe 
(görög phoinix: , bíbor", , veres", „tűzszínű”, , datolyapálma"; ez utóbbi a Nap 
fája volt). 

A Harag megszemélyesítője azonban rendszerint férfi, de az ő asztrál- 
mitológiai megfelelője nem a Nap, hanem Árész (Mars), a vérszomjas hadis- 
ten, akinek bolygóját Püroeisznek („Tüzes”-nek, , Heves"-nek) nevezték görö- 
gül, de amelyet a forró fejű naphérosszal, Héraklésszel is kapcsolatba hoztak, 
aminek asztrálmítoszi szempontból az az értelme, hogy a naptári vonatkozás- 
ban is oly fontos tavaszponttal kezdődően a Kos havában Mars és a Nap heve 
közös célért lobog, a nyár tél feletti győzelmét szolgálja. Héraklész többféle- 
képpen is megörökített tette, melynek során oroszlánbőrbe öltözötten legyőz 
(megfékez, fölfal) egy vagy egy egész csorda bikát (ökröt), erről szól: ő maga a 
tüzes nyár, ellenfele a télvíz megtestesítője. 

Tüzes állatövi jegy a Kos, az Oroszlán és a Nyilas. A Kos a Mars planéta 
otthona (domicilium), s a Napnak e jegyben van , felmagasztalása" (exaltatio). Az 
Oroszlánban a Nap van otthon, míg a Nyilasban a Jupiter, , aki" ifjú istenként 
a Napban öltött testet. A lángjával ölő Mardukot, a Jupiter babiloni istenét a 
tavaszi napéjegyenlőségkor újjászülető, sárkányanyján felülkerekedő napgyer- 

mekként imádták. Az asztrológia zodiákusán a tüzes jegyeket vizes jegyek elő- 
zik meg, és földies jegyek követik — a tüzet a víz és a föld oltja -, és levegős 
jegyekkel állnak szemben - a tüzet a levegő élteti. 

A régiek alapvetően 3 féle tüzet különböztettek meg: a Napét, a villámét és 
a földi, vulkanikus tüzet. Mindháromnak saját istene volt, a hinduizmusban 
például Szúrja, Indra és Agni. E háromféle megnyilvánulás egylényegűségével 
azonban tisztában voltak: ezt jelzi a tűz , elemisége" vagy az, hogy a latin ignis 
szó , tüzet", , villámot" és , csillagfényt" egyaránt jelent. Erre utal az is, hogy a 
villámot rázó esőistenek, amilyen Marduk, Tesup és Zeusz, ifjú korukban nap- 
istenek voltak, vagy hogy a görögök egyik napistene, Héliosz villámokból font 
korbáccsal ösztökéli tüzes lovait. Ami a földi tüzeket illeti, égi származásukra 
szintén mitológiai metaforák utalnak. Héphaisztosz (latin Vulcanus) kovácsis- 
ten Hesztiával (latin Vesta) együtt a földi tüzek gazdája volt - az előbbi a 
földmélyi, az utóbbi az emberkéz csiholta tűzé —, ám mindketten tagjai voltak 
az olümposzi istenek égi karának. Héphaisztosz egy elbeszélés szerint úgy ke- 
rült a földre, hogy Zeusz megharagudván reá, lehajította. Így lett , földi" isten, 
aki földmélyi kovácsműhelyében végezte a dolgát égi megrendelésre: a föld 
alatt, egy tűzhányó tüzében izzította a Nap és Hold tűznyilait, Zeusz mennykö- 
veit, és ott készítette a csillagképeket. A Vulcanus név a tűz földreszállását ma- 
gyarázza (feltéve, hogy a fulgeo: , villámlani" ige és a Vulcanus név között van 
nyelvi, de legalább népi etimologikus kapcsolat). Iuppiter (Zeusz) haragjának 
jelei a földre hajigált, Vulcanus gyártotta villámok (latin fulgur). Villámlani e 
tekintetben annyit tesz, mint Vulcanust haragosan a földre hajítani. 

Héphaisztosz zuhanása, az égi tűz alászállása az éves körforgást is kifejezi. 
A kovácsisten az őszt kezdő Mérleg havának volt az olümposzi védnöke, vagyis 
annak a hónapnak, amelyben az asztrológia szerint a Nap is , alábukik" (casus- 
ban van, vö. angol Fall: , ősz", ,zuhanás"). Emellett a telet is megszemélyesítet- 
te, melynek kezdő hónapját, a Bak havát viszont Hesztia vigyázta az Olüm- 
poszról mint a tűzoltár és a házitűzhely istennője. Ekkor a Nap tüze valóban 
csak a tűzhelyek parazsában világos valamennyire, ide van , száműzve". Ahogy 
az asztrológia is mondja, exiliumban van. A tűz alászállásának legismertebb és 
talán legkifejezőbb mitikus leírása Prométheusz története, aki — mint ismere- 
tes — megsajnálva az emberiséget, lelopta számunkra az égből a tüzet. 

A zsidó-keresztény szimbolikában Isten a világosság megteremtésével indít- 
ja be a lét körforgását, s Mózes szenvedélyes és haragvó isteneként ő maga a 
tűz, mely elemészti az áldozatot és a bűnöst, de megtisztítja az arra érdemest. 
Mindebben részint Gibilre, a sumérek fényhozó és tűzvészhozó tűzistenére 
emlékeztet, részint a babiloni Mardukra, aki lángjával pusztítja el ellenségeit, 
részint pedig az iráni tűzvallás legfőbb istenére, Ahura Mazdára. Mint tör- 
vényadó, aki lángbetűit vési Mózes kőtábláiba, viszont a babiloni Samas napis- 

tent utánozza: Hammurabi törvénysztéléjén látható, amint Samas átadja a tör- 
vényeit a királynak. 

Jahve tüze égi eredetű, de a földön világít és éget. A csipkebokorban (Kiv 
3,2), a tűzoszlopban (Kiv 13,21), a Sinai hegyen, de ott sem vulkáni tűz formájá- 
ban, hanem az égből alászállva (Kiv 19,18). A Szentírás majd minden alkalom- 
mal hangsúlyozza, hogy az Úr tüze az égből csap le, Illés történetében például, 
amikor a próféta áldozatát az oltáron Isten tüze (villám?) gyújtja meg (1Kir 
18,38), vagy amikor Illést az égből alászálló tüzes szekér ragadja a magasba (2Kir 
2,11). Mindamellett az isteni tűz természetét olykor nagyon is földies hasonla- 
tokkal „füstölgő kemenceként", „tüzes fáklyaként" írja le (Ter 15,17). 

Az Újszövetségben az égi és a földi minőség közti különbséget Keresztelő 
Szent János szemléletesen fejezi ki, mondván, hogy míg ő maga vízzel keresz- 
tel (tisztítja meg jelképesen is a megtérőket), addig Krisztust mint a Szentlé- 
lekkel, olthatatlan tűzzel keresztelőt mutatja be a sokaságnak (Mt 3,11). A 
Szentlélek zúgó széllel (!), kettős tüzes nyelvek alakjában ereszkedik le az , első" 
pünkösdkor az apostolokra. (ApCsel 2,2-3. Megjegyzem, hogy a keresztény 
Szentháromság , tüzessége", ami egyben mennyeit is jelent, a védikus árja Tűz 
, Szentháromságával" mutat rokonságot. A védikus oltár hármas tagolása Agni: 
a Tűz, Váju: a Szélvihar és Áditja: a Nap egylényegűségét fejezte ki.) 

A keresztény szimbolikában is szerep jut a földmélyi tüzeknek. A pokol és a 
purgatórium tüzeire gondolok, ám ez a képzet viszonylag késői fejlemény, de 
, alászállás" ez is — teológiai vonatkozásban. Az ószövetségi Isten büntető és 
tisztító tüzét a koraközépkortól kezdve már az ördögök szítják föld alatti bugy- 
raikban. 

A régiek felfogása szerint, ami alászáll, annak vissza is kell térnie a magas- 
ba, megfelelően az örök körforgásnak. Úgy, ahogy az ősszel alábukó Nap pá- 
lyája tavasszal ismét emelkedik (exaltatioba kerül), s ahogy Vulcanus vulkán 
mélyén kovácsolt mennykövei az égből sújtanak le a földre, hogy aztán az iste- 
ni kovács , odalenn" újra kalapálja őket. Ehhez az , adok, kapok" elv szellemé- 
ben az embernek is hozzá kellett járulnia. Ezt fejezi ki az égieknek gyújtott 
tűzáldozat, a halottégetés (az indoeurópai népek körében). A füst és meleg 
emelte a magasba a tűzben elégő áldozatot, és így szállt vissza az elhunyt meg- 
tisztult lelke is oda, ahonnét jött, hogy a következő megtestesülésekor ismét a 
földre ereszkedhessék. A tűz (víz, levegő) körforgásának képzete a mindenség- 
ben zajló folyamatokról alkotott mitologikus felfogást is tükrözi. Mint a többi 
elemhez hasonlóan ambivalens erő, teremt, de pusztít is. A megsemmisítő 
tűzözön mindent a kezdet, az ősegység állapotába juttat vissza (hamvaszt, ol- 
vaszt), s amikor kialszik, Isten a teremtés műveletét újrakezdheti, mondván: — 
Legyen világosság! A tűz újra föllobban, de ekkor még nem rombol, hanem 
éltető világosságot és meleget ad. 

A tűz elemet - mint már jeleztem — az elemek istennői közül Hesztiának 
szentelték. Démétér földanya, Héra szélfeleség és Aphrodité vízribanc mellett 
Hesztia a tűzszűz. (A tüzet tartották a legtisztább elemnek.) Hesztia ugyan a 
téli Bak hónap olümposzi úrnője volt, de az ellentétek feloldásának szellemé- 
ben, az egyensúly kedvéért és persze a tűz nyárias természetéhez illően Rómá- 
ban legfőbb ünnepét, a Vestaliát a nyári napfordulót megelőző telihold idején, 
június 9-étől a hónap Idusáig tartották. Soha ki nem alvó örökmécséről ilyen- 
kor hatalmas máglyákat gyújtottak. A szent láng világított az év minden ünne- 
pén, s ez a szemlélet ma is jellemzi a naptári (egyházi) ünnepeket. A tűz a nyár 
eleme ugyan, de a Nap az ősforrása, és a naptár a Nap éves járását követi, a 
főbb ünnepek a Nap pályájának fordulópontjaihoz kapcsolódnak, így azok a 
tűz ünnepei is egyben. De telente, amikor a Nap is , hamuban ül", a szent tűz 
is csak szelíd gyertyalángban ég vagy tűzhelyen parázslik csupán (halottak- 
napi mécseseken, a karácsonyfákon, a karácsonyi tuskón, gyertyaszentelőkor) 
koratavasszal aztán fellobbannak a tüzek (a karneváli máglyákon, szikravasár- 
napkor — böjt első vasárnapján —, a nagyszombati júdáségetés, Szent György- 
nap alkalmával); Pünkösdtől Szent Ivánig, s azon túl pedig fennen lobog a 
Nappal együtt szinte minden ünnepen, s csak a szüreti máglyák kihunytával 
szelídül meg ismét. 

Az éves körforgástól elválaszthatatlan elemi szimbolika belső összefüggése- 
it — mint azt már korábban is láttuk — a legmeggyőzőbben a nyelv fejezi ki a tűz 
esetében is. Figyelemre méltó, egyben a tűznek az emberré válásban betöltött 
szerepét világítja meg, — ősünk több mint 1 millió éve rakott először tüzet! — 
hogy a nyelvek — egymástól függetlenül(?)—- hangutánzó, hangfestő szavakkal 
nevezik néven, felidézve a tűz pattogását, ropogását, a lángok lobogását, a 
láva, a fővő étel fortyogását, a tűzvész tombolását. 

Az európai kultúrkörben maradva ilyen az ógörög pür: , tűz", , máglya", 
, villám", , fáklyafény" és a belőle képzett szavak, mitikus személyek nevei. Pél- 
dául: püraminosz: „búzából való" (mert a Nap érleli, és mert a magot pörkölik, 
a kenyeret sütik), piüramisz: , piramis" (vö. a tűz háromszög-szimbolikájával), 
püretion: ,láz", pürén: „mag”, püria: , gőzfürdő", Püroeisz: Mars bolygó, Pürra 
ősanya, a görög Noénak, Deukaliónnak vörös bort asszociáló neve. (Így hívták 
Akhilleuszt is „leánynevén”.) E körbe tartozik Perszeusz, Ferszé naphérosz neve; 
ebből képezték a latinok a , bíbor" jelentésű purpureus szót; erre vezethető vissza 
szláv eredetű parázs és pernye szavunk. Viszont ősi magyar, belső fejleményű 
szavaink a pergel, perzsel, pipacs, pír (és származékai: a piros, pirkad, pirul), a 
pörköl, pörsenés, valamint eredetileg a világító tűzre vonatkoztatott pilácsol, pil- 
lant, pillog, pislant, pislog (vö.gyertya világa — szeme világa). 

F (ph) hangzóval képzett szavak: görög phlegó: , éget", ,pörzsöl", , lobog", 
, világít", ,gyújt"; phlegma: , égés", ,lob", , forróság", , nyál" (!); phleó: , hány" 

(nemcsak tüzet!), , forr", , pezseg", , kiönt" (!), phlogeusz: ,égő", , fénylő", , tűz- 
piros"; aztán latin facula: , fáklya", flacceo: „fonnyad” (tűzben, Napon), flagellum, 
flagrum: „korbács” (Hélioszé is!), „csalánozó tapogatója”; flagro: , lángol", „lo- 
bog”, , szikrázik", , csillog"; flamma: „láng”, , tűz", , villám" (de flamen: „szel- 
1671); flavus: aranysárga" , , szőke" (mint a napisten , haja"); fornax, furnus: , ke- 
mence”, frigo, frigeo: ,süt", , főz", „pörköl”; fulgur fulmen: , villám", , menny- 
kő”; fumo: , füstölög", , gőzölög" (!). Ezeknek a szavaknak a származékai meg- 
találhatók az európai nyelvekben: 1. német Flamme, francia flamme: „láng”, 
német Feuer, francia feu: , tűz". Hogy egy különleges példát is mondjak: a „lo- 
bogó" jelentésű angol flag (vö. német flaggen: , lobogót kitűz"), a német Fahne 
a lobogó láng mintájára képződött akárcsak a magyarban. A francia királyok 
szent zászlaja, az Oriflamme a nevével tanúskodik emellett, de az is, hogy a 
középkori zászlók lángnyelv alakúak voltak, és a régi magyar hadilobogókat 
lángnyelvecskék díszítették. 

Ha már hazai tájra vetődtünk, e körbe tartozik az ősi magyar fáj (mert a tűz 
és a fagy — igen ez is! — egyaránt fájdalmas égési sebet okoz (vö. ógörög feu: 
„jaj!”), a fázik (tűz híján és fagyban), a fény és a fenyő (mint tűzifa, I. luc szavunkat, 
mely a latin lux: , tény" szóból származik; vö. angol fir: , fenyő", fire: , tűz"), talán 
a férj, férfi szavunk előtagja is, a forr (vö. ógörög phúró: , kever", phrear: , forrás"; 
de hangsúlyozom, a nyelvészek szerint nincs egymáshoz származásilag közük), 
a fő(z), a fullánk (mert szúr, mint a Nap sugara), a fül(led), a füst, a fåt. 

Említettem már a latin lux szót, a tűz és Nap egyik-másik indogermán iste- 
nét hasonlóképp hívják: I. kelta Lug, skandináv Loki, germán Loge (vö. angol 
log: ,tűzifa, tuskó"). A latin lumen , világosságot" jelent, és belőle származik a 
luna szó, a Hold neve. Magyar példák erre a szóalkotási elvre: (az idegen ere- 
detű) lámpa, (az ősmagyar) láng, lob, lobog, talán a langyos (vö. a finnugor zürjén 
lum: „parázs”, votják lumit: , langyos", , lanyha"). 

Végezetül — és most sincs szó rokonságról vagy közös eredetről — szúr sza- 
vunk Szúrja napisten nevét idézi, s a görög szeiriasziszt, ami , napszúrást" jelent 
(vö. szeirinosz: ,forró", , égető", Szeirosz: , Sirius"; Sirius volt a nyári hőséget 
jelző csillag). Sül, süt meg sugár szavunk az európai nyelvekben ma is föllelhe- 
tő latin napnevet, a Solt idézi meg (angol sun, francia soleil, német Sonne). 

Felkiáltójelekkel figyelmeztettem az olvasót arra, hogy bizonyos szavak a 
többi elemmel is összefüggésbe hozhatók. Erre a másik három elemről írtak 
közt is bőven volt példa. Minden erőltetés nélkül tódulnak olyan őselemi sza- 
vak ajkunkra, mint föld, folyó, fúj(tató), forró, s lám, ezeknek egymáshoz hangzás 
tekintetében éppúgy köze van, mint tartalmilag. A régiek számára az ellentét 
(amilyen a tűz és a víz, az ég és a föld) nem merev szembenállást fejezett ki, 
hanem ellentétpárok egész sorával leírható dinamikus kapcsolatot, melyben 
az egyik oldal képviselője a másikba átalakulhat. Ahogy a jin-jang jelkép mu- 

tatja, vagy az a képzet, mely szerint a Nap éjszakára Holddá változik, vagy 
ahogy a tűz-víz isten, Apám Napát alakjában a két elem eggyéolvad. Hadd 
búcsúzzam egy utolsó, mondandómat alátámasztó nyelvi példával: a (rekonst- 
ruált) indoeurópai preus ige jelentése , (meg)fagy", „(meg)ég”, s az erre vissza- 
vezethető latin pruna , parazsat", pruina ,zúzmarát", , deret", , havat", , telet" 
jelent. 

Hát nem izgalmas? 


1997 nyara-1 998 tavasza 

Vadon, erdő, tájköltészet 


Erdőjáró, gombász ember vagyok, a növények, állatok szerelmese kicsi gye- 
rekkorom óta. Első, meglehetősen homályos emlékem alig 3 éves koromból 
való. Ahogy rémlik, ősz lehetett, vadászat ideje. Látom magam, amint ülök 
hátizsákban, anyám hátán, aki békésen botorkál a puskások nyomában egy 
erdei ösvényen. Aztán látok még egy nyulat - lehet, hogy csak képzelődöm -, 
amint egy pillanatra rám mered, majd eliramlik, csak a füleit látom még egy 
ideig a magas aljnövényzetben. 

A természetet nem anyám, hanem apám szerettette meg velem (nem em- 
lékszem, hogy az említett kalandon kívül anyám valaha is elvitt volna kirán- 
dulni). Apám azonban igen, és városi ember létére a növényeket, állatokat 
meglepően jól ismerte. És hát csodálatos könyvtára volt, számtalan, ifjú korá- 
ból megmaradt útleírás és vadászati tárgyú könyv, a nagy BREHM első magyar 
kiadása, SZÉCHENYI ZSIGMOND vadásznaplói persze. És volt egy hatalmas levele- 
zőlap gyűjteménye, elsősorban vadászat témájú német festmények képeslap 
reprodukcióiból. A BREHM ma is megvan, és megvannak KITTENBERGER KÁLMÁN 
és VOINICH OSZKÁR könyvei, viszont — a rajtunk átgyalogló történelemnek kö- 
szönhetően - újra kellett vásárolnom sok mindent, például a SZÉCHENYIiket. A 
képeslapgyűjteményt keresztlányomnak ajándékoztam, festő apukája nagy ga- 
udiumára. 

Természetimádatomban a génjeim is bűnösek lehetnek. Apai nagyapám jeles 
alpinista volt — a magyar hegymászók születése 120. évfordulójáról 4 éve em- 
lékeztek meg -, amellett íróember, aki élményeit elragadóan örökítette meg, s 
akit otthonában mozgalmas ifjúságának számtalan relikviája emelt romantikus 
hőssé a szememben. Másik nagyapámat nem ismertem, meghalt, mielőtt még 
megszülettem volna. Viszont vadászember volt, és a vadászkése velem volt a 
deportálás idején is, míg kényszerlakhelyünk v.b. titkárának tolvaj fiacskája 
meg nem szabadított tőle. Még egy fajdkakas emlékeztet őrá, mely kisgyerek- 
koromban lakásunk előszobájában dürgött kitömve. A preparátor azt a pilla- 
natot választotta a madár múlékony halhatatlanságául, amelyben nagypapa 
meglőtte. Szemben a másikkal, magának való ember volt, akinek hitem sze- 

rint a vadászat csak alkalmas ürügy volt ahhoz, hogy a világ zajától távol le- 
hessen. Soha nem sütöttem el puskát, én is főleg azért járom az erdőt, hogy 
csendben lehessek. 

Azt hiszem, a hazai erdőket jól ismerem. Kora gyermekségem nyarain 
apámmal bebarangoltuk a Balaton-felvidéket, a Pilist és persze a budai he- 
gyeket. Erdő nem, inkább csak liget, ártéri , zug" volt arra felé, Öcsöd kör- 
nyékén, ahol kitelepítve gyermekkorom legjavát töltöttem. (A legjavát, mert 
az a közel 3 év volt életem meghatározó élménye!) De az ártéri füzeseknek, 
nyárfásoknak is van , magyar erdő" hangulata (ott van Gemenc, hogy csak 
egy világhírű ártéri erdőt említsek). Kamaszkorom legszebb erdőélményei a 
Bakonyhoz fűződnek. Pannonhalmi diákként tettem feledhetetlen kirándu- 
lásokat az egyik legvarázslatosabb hazai tájon, betyárországban, ahol a le- 
genda szerint Szent Gellért remetéskedett. A hatvanas években, már mint 
filmrendező, a miskolci filmfesztiválok vendégeként a nappali órákat, ha nem 
a görömbölytapolcai strandon, a Bükk erdőiben töltöttem. De időztem a 
Mátrában, Börzsönyben, Csereháton, és töltöttem napokat a Sopron kör- 
nyéki, velemi szubalpin tájon, táboroztam a Mecsekben, hálóhelyemet bé- 
kákkal, tücskökkel megosztva, és mindmáig járom a Buda és Pest környéki 
erdőket. 

Hála a jó Istennek, eljutottam a világ sok más részébe is, s ha útjaimon job- 
bára csak az átalakított természetben jártam is, azért volt alkalmam beszívni a 
kárpáti fenyők illatát, gombát keresgélni az osztrák és a svájci alpok erdős lejtő- 
in, bóklászni a Dolomitok lábánál, azok alatt a csúcsok alatt, amelyeket JANKOVICS 
MARCZELL nagyapám (így, „cz”-vel írta a nevét) mászott meg; havat taposni vé- 
geláthatatlan orosz nyírfaerdőben, , vadevezni" fenyvesek közé szorult kanadai 
tavon, sétálni tengerparti kókuszpálmaligetben, bepillantani indiai dzsungelbe. 
Jártam sivatagi oázisokban - ott erdőnek számít a datolyapálmaliget —, és isme- 
rem Izrael erdőit, melyekben alighanem minden fa ültetett. 

Ültetett erdő és ősvadon: mindig izgatott e kettőnek, az ember által , leigá- 
zott" természet rendjének (rendezettségének) és a vadon szabad összevisszasá- 
gának az ellentéte. , A két szélsőség, a zárt kert és a vadon, az áthatolhatatlan 
ősrengeteg között számos átmeneti forma van: a mértanias francia kerttől a 
művad angol fáskerten, vadasparkon, ültetett erdőn át a művelés alatt álló 
őserdőig" — írtam A fa mitológiája című könyvemben. 

A , kultivált" táj és az ősrengeteg úgy viszonylik egymáshoz, mintha a Rend 
és a Káosz természeti formái lennének. A , szelíd" erdő élete olyan, mint a 
városi emberé, míg a vadon szabadon tenyészik és enyészik a természet , ren- 
detlen” rendje szerint. Ennek jegyében - a természetes emberi elfogultságnak 
megfelelően - e kettő sok mindent szimbolizálhat ugyanazon dolog jó és rossz 
aspektusaként. 

BERNÁTH BÉLA kimutatta például, hogy a népdalokban, egészen pontosan a 
szerelmi népköltészetben oly gyakran emlegetett , kis, kerek erdő", ami mellett 
sok fát kell (és lehet!) hasogatni, a megénekelt leányzók szeméremdombján 
növekedik. Hasonlóképp - mint azt már többször megírtam, a népmesék , ren- 
geteg, sötét" erdeje, amiben a vitéz királyfira fogait fenő vasorrú bába lakik, a 
jelentés mélylélektani, , legényavató" szintjén az anyához fűződő kötődés szá- 
lait bogozgató, szaggató, , elveszett" kamaszlélek által egyszerre rettegett és 
vágyott női öl jelképe. Kozmikus szinten viszont az éjszakai illetve téli sötét- 
séggel visszatérő Káosz labirintusát szimbolizálja, mely vallásos értelemben a 
pokolba, purgatóriumba vezető útvesztővel azonos, amiben a , nagy útra" in- 
duló lélek tévelyeg. 

Ez a kozmikus, , túlvilági" vadon a csillagos égbolt azon tájain komorlik, 
ahol telente tartózkodik a Nap. Az Állatöv és a Tejút kereszteződésében; ott, 
ahol az égi csillagfolyam egy sötét , félszigetet" körülfolyva két ágra hasad. 
Ezt a hasadékot (a mesék Hajnalszakadékát), amelyben a tél közepén , eltűnik", 
s amelyből a téli napfordulót követően ,, visszatér" a Nap, a felső és alsó ég 
közötti kapunak — keresztény fogalommal élve — a pokol tornácának tekintet- 
ték a régiek, az antropomorfizáló hasonlattal a Nagy Földistennő (másutt Égis- 
tennő) égre táruló ölének nevezték (a tejúthasadék az égen látható ugyan, de 
mindig érintkezik a látóhatárral), a növényvilágból vett metaforával viszont a 
Világfa odvának. Az alvilág (a déli égbolt látóhatár alatti része, a Föld mélye) 
e matriarchális jelképrendszerben értelemszerűen a kozmikus anya méhét je- 
lentette, ahol újjászületésére várva növekszik a napmagzat. 

A férfilélek nőkhöz viszonyuló ambivalenciáját mutatja, hogy eleink Tün- 
dérútnak (is) nevezték a Tejutat, hasadékos részét pedig (a kozmikus anyának 
azt a testrészét, amelyet nemcsak ő, hanem halandó megtestesülései is a leg- 
jobban forgatnak a vágyott pillanatokban) Tündérkertnek, Tündérek fordulójá- 
nak, Tündérek táncának. (NB. a Tejút forgása a látóhatár mentén a legszembe- 
tűnőbb.) A , hasadék" legfényesebb csillagának, a Skorpió csillagzat vörös 
Antaresének Szépasszon volt a magyar neve, mégpedig annak a Szépasszony nevű, 
felemás hiedelmi alaknak a nyomán, akiről azt tartották eleink, hogy bűbájá- 
val a férfiakat „erdős hasadékába” csalja, s azok e kalandba bele is pusztulnak. 
(Afrikában ma is tartja magát a hiedelem, hogy a skorpió a női nemiszerv 
„állata”. A rovar mérges fullánkja ott a csiklót jelképezi, amit a feketék a férfi- 
akra veszélyesnek hisznek. Ezért , metélik körül" Afrikában milliószámra ma is 
a nőket, azaz metszik ki a csiklójukat. Vö. azzal, hogy a sumer Ninhurszag 
„Világhegy-Úrnő” ágyékát skorpióijászok őrzik, a Gilgames-eposzban az alvi- 
lág bejáratát skorpióemberek vigyázzák. E skorpiók nyilvánvalóan a tejúthasa- 
dék állatövi csillagképére, a Skorpióra utalnak. Ez az a , ház" az asztrológiai 
szimbolikában, amelyben évről évre meghal a Nap.) 

Az , eltévedés az erdőben" motívumnak a lélek tudati szintjén is van jelenté- 
se. (A „lélek bugyrai", „pokol bugyrai" kifejezések jelzik, hogy a régiek is tud- 
ták: a lélek többrétegű, és mélységei , pokoliak" tudnak lenni.) A , rengeteg 
erdő" a változás korának válságait is kifejezheti, mégpedig nemre való tekintet 
nélkül. (A mesében sem csak Jancsi, hanem Jancsi és Juliska téved el az erdő- 
ben!) A nőknél a változás talán szembetűnőbb, de a férfiakat jobban megvise- 
li. A „kapuzárási pánik" mértéke — mennyire ideillő kifejezés ez! — egyénenként 
változó, de ezen túl a férfinemmel szembeni hagyományos elvárások és az 
ebben a korban már felmérhető valós teljesítmények közötti szakadék nagysá- 
gával egyenesen arányos a vizsgálatok szerint. A válság, azaz a váltástól — sors- 
fordulótól! — való félelem, a pánik elaltatását célzó túlhajszolt életmód és vele- 
járói a negyvenes éveik végét taposó férfiak közt oly gyakran arató halál leg- 
főbb lélektani oka. 

Mindaz, amiről eddig írtam, benne van DANTE Isteni színjátékának kezdő 
soraiban: 


„Az emberélet útjának felén 

egy nagy sötétlő erdőbe jutottam, 

mivel az igaz útat nem lelém. 

Ó, szörnyű elbeszélni mi van ottan, 

s milyen e sűrű, kúsza vad vadon: 

már rágondolva reszketek legottan. 

A halál sem sokkal rosszabb, tudom. 

De hogy megértsd a Jót, mit ott találtam, 
hallanod kell, mit láttam az úton." 


POKOL, Első ének: A sötét erdőben 
Banprrs MIHÁLY fordítása 


Leszállva az éteri magasságokból, egyúttal kiemelkedve a lélek mélységei- 
ből, a földön járva is találunk értelmet a művelt és a vad természet közti szem- 
beállításban, mégpedig magától értetődő (a művelt jelzőtől értetődő) jelen- 
téssel. 

A közfelfogás a törzsi társadalmakat , természeti" népeknek, gyermekeit 
„vadembereknek” tartja (a jobb indulatúak , romlatlant" értenek vadember 
alatt), a laikusnak eszébe sem jutna, ami a néprajzkutatásban ma már közhely, 
hogy a kongói pigmeus, az amazóniai indián vagy az ausztrál őslakó számára 
mindennél fontosabb, hogy önmagát mint , kultúrembert" megkülönböztesse 
a ,vad" természettől (az állatoktól) a civilizáltság, kulturáltság — emberi privi- 
légiumok! — jól látható jeleivel. A testén ejtett heges tetoválások, rituális cson- 
kítások, az öltözet praktikusnak éppen nem mondható formái, a különféle 
alkalmakra fölfestett és felöltött díszek azt célozzák mindenekelőtt, hogy fel- 

tűnjön a különbség közte, a civilizált lény és a között az ember között, aki, 
mint az állat, meztelenül jött a világra, s úgy is távozik innét (meztelenül —, mez 
nélkül"). Ráadásul a primitívnek hitt , vadember" civilizáltsága még szembetű- 
nőbb (őserdei) környezetében, mint a városi dzsungel lakójáé, s valószínűleg 
civilizáltabb is. Mindenesetre sok szempontból kulturáltabb. Például, ha szá- 
munkra áttekinthetetlenül bonyolult rokonsági rendszerét, mitológiájának gaz- 
dagságát, tárgyi művészetének jelentésgazdag voltát egyszersmint absztrakci- 
ós fokát nézzük. 

A „primitív bennszülött" alighanem épp természethez való közelsége miatt 
hangsúlyozza attól való elszakadását. Mintha ellenségének tartaná, miközben 
szimbiózisban él vele, ami nem egészen pontos kifejezés, lévén, hogy — ha 
mértékkel is — csak elvesz tőle, adni nem kell cserébe. Az , igazán" civilizált 
népek gyermekei a természettel szemben még ellenségesebbek. Elég, ha csak a 
megállíthatatlan természetpusztításra utalok, amire a ma már nem vállalt, de 
nem is oly rég még fennen harsogott jelszavak buzdítottak: , legyőzzük a ter- 
mészetet", , feltörjük a szűzföldeket", , paradicsomot varázsolunk az őserdők 
helyére". Ma már tudjuk — sajnos, csak kevesen —, hogy ez a jelszó hová veze- 
tett. Soha olyan időszerű, mint ma, nem volt e szólás: , (Az ember) maga alatt 
vágja a fát." Mint a mondabeli Erüszikhthón, aki azzal vétkezett a természet, 
valójában önmaga ellen, hogy a Földistennő szent ligetének fáit kivágta, mi- 
vel építendő palotájához nem volt elegendő fája. Büntetésül a tölgyek istennő- 
je, maga a világfaanya, azzal sújtotta, hogy soha ne tudjon betelni semmivel, az 
örökös éhség végül önmaga fölfalására kényszerítse. Az emberiség sorsa ez. 

És mily tipikus! Az agresszor vádol agresszióval: 


„Mint az őrült, ki letépte láncát, 
Vágtatott a Tisza a rónán át, 
Zúgva, bőgve törte át a gátot, 
El akarta nyelni a világot! 


PETŐFI SÁNDOR: A Tisza 


Árulkodó sorok ezek. A szabadság költője leláncolni való őrültnek nézi a 
Tiszát, holott a folyószabályozó lobby készült épp felrakni rá azokat, s úgy 
beszél, mintha a természet, és nem az ember akarná elnyelni a világot. 

A nyelv nemcsak ily armageddoni látomások formájában világítja meg tet- 
teink lélektani, történeti hátterét. Sokat elárul eleinknek a természet iránti 
felemás érzéseiről az , erdő" jelentésű szavak etimológiája a különböző , civili- 
zált" nyelvekben. 

Nézzünk körül először a hazai tájon! Erdő szavunk az ered igéből alakult ki az 
-ő melléknévi igenévképzővel. Az ered alapszó s ősi örökség a finnugor korból. 
Az erdő jelentése a Magyar nyelv történeti—etimológiai szótára szerint „az ered alap- 

szónak ssarjad" jelentéséből érthető. Eleinte a vágás után vagy a vágásból fel- 
növekedő, sarjadzó, fiatal erdőnek volt a neve, s később vált általánosabb je- 
lentésűvé, feltehetőleg azzal összefüggésben, hogy a vad eredeti erdő’ jelenté- 
se elavult. Hasonló módon keletkezett az eresztvény "erdő" jelentése is". 

Vad szavunk szintén ősi örökség az ugor, esetleg a finnugor korból. Első 
felbukkanása (wodasu) „vadas”, „vadas hely” értelemben ugyanabból az évből 
való, mint az erdőé (1138). Az erdő és a vadon szavak korai együttes használata a 
fentebb írtakkal egybehangzóan több dolgot is jelenthet. Egyfelől azt, hogy 
eleink szláv szomszédaikhoz hasonlóan alighanem már a honfoglalás előtt is 
erdőművelő (, erdőeresztő", azaz -ültető) vagyis civilizált népnek tekintették 
magukat (vö. orosz dikij—, vad", lesz—, erdő"). Ez azt is jelentheti, hogy a , hal- 
szagú rokonsággal" ellentétben már jóval azelőtt „kijöttek a vadonból", hogy 
lóhátra ültek volna. Ebben az összefüggésben a vad(on) térben és időben tá- 
voli, az embertől (már) idegen világ, az erdő viszont barátságos hely, ahol 
eleink otthon érezték magukat. Csak a teljesen (el)vad(ult) ember és az állat 
érzi magát otthon a vadonban, a civilizált embernek ehhez azt erdővé kell szelí- 
dítenie. A vadállattá visszavedlett emberről szól a Szarvassá vált fiúk román 
kolindája. Népballadáról lévén szó, többrétegű jelentésben. A felszínen itt is a 
civilizáció és az (ős)természet áll szemben egymással: 


„Szarvassá változtak / Ott a nagy erdőben. 

És az ő szarvuk / Ajtón be nem térhet, 

Csak betér az völgyekbe; / A mi karcsú testünk 
Gúnyában nem járhat, / Csak járhat az lombok közt; 
Karcsú lábunk nem lép / Tűzhely hamujába, 

Csak puha avarba; / A mi szájunk többé 

Nem iszik pohárból, / Csak tiszta forrásból." 


BARTÓK BÉLA fordítása 


Az utolsó sort sűrűn idézik, és jelszóként is használatos azok körében, akik a 
, tiszta forrást" a nemzeti műveltség alapjának tekintett népművészet metafo- 
rájaként fogják fel. Való igaz, a ballada is nosztalgikusan csengő, a természet 
után vágyódó hangot üt meg, pedig a mű eredeti „mélyjelentése” igen komor. 
Mint az ógörög, kelta és finnugor párhuzamok valamint ROBERT GRAVES és 
ZOLNAY Vilmos kutatásai alapján bebizonyosodott, a szarvassá válás jelentése 
halál. Az ember világát elhagyó, a vadonba szarvasként megtérő fiak, akik csak 
tiszta forrásvízzel olthatják szomjukat, az elhunytak lelkét jelképezik, a tiszta 
forrás a túlvilági Léthe vizet szimbolizálja. 

Ebből további következtetés adódik. A régiek mindenütt körkörösnek fog- 
ták fel a létezést. Hittek az újjászületésben. Ahogy a nagy égi körhinta sem áll 
le sohasem, és a természet is megújul évről évre, úgy tér vissza és költözik új 

testbe — hitték — a halál után bizonyos idővel az eltávozott lélek. A körforgás- 
nak, megújulásnak mind a fa, mind a szarvas alkalmas jelképe, hisz a fa min- 
den évben új lombozatot, a szarvas pedig új ágat, agancskoronát növeszt. Szim- 
bolikus értelemben tehát az erdő nemcsak a halálba, hanem az új életbe is 
vezető , átmeneti hely". A , kis, kerek erdő", a mesebeli rengeteg nyiladéka sem 
csak befogadja a magot (magzatot), hanem annak világra szülője is egyben. 
Így az erdő szóban a mitopoéta számára is benne rejtezik az eredet. 

Az emberré válás folyamatának döntő fordulatát tréfásan ma is úgy fo- 
galmazzuk meg: , Amikor ősünk lemászott a fáról,..." A tréfa mögött mély 
igazság húzódik meg: az ember régtől fogva , tudja", honnét jön, de jellem- 
ző rá, hogy az eredet helyének nem a vadont, hanem a , művelt", barátságos 
erdőt tekintette. (A Biblia szerint Isten, miután megteremtette, egyenesen 
kertbe helyezi az embert, aki , készen" van, vadságát csak meztelensége és 
ártatlansága jelzi.) 

SZABÉDI LÁSZLÓ ott fönn, a mennyei könyvtárban biztosan bólogat, ha azt 
állítom az uráli és altáji nyelvek meg az indogermán nyelvcsalád között ma 
már (fjelismert rokonságszerű kapcsolat alapján (ez a bikfanyelv ízű besorolás 
nem tőlem, hanem a kényszeredetten engedő nyelvészektől származik), hogy 
vad, vadon szavunk és az angol wild, német wild (, vad") szavak legalábbis tej- 
testvérek. A szász eredetű angol wild a német wildre megy vissza, az pedig az 
, erdő" jelentésű der Wald korán elvált melléknévi alakja. 

Jellemzőnek tartom, hogy a múlt század romantikája által felélénkült ter- 
mészetimádatban Nyugat-Európa két , legvadabb" népe, az angol és a német 
járt az élen. A naturizmus legbuzgóbb apostola ki más is lehetett volna, mint 
egy meztelenkedő német: RICHARD UNGEWITTER. A romantika a vadságot von- 
zónak, vadregényesnek láttatta. Jelszava az volt: „Vissza a természethez!" A va- 
don alatt persze vagy a múlt immár veszélytelen, hisz járhatatlan őserdeit ér- 
tette, mint például a görög mitológia Árkádiáját, melyet szelíd, bukolikus bájú 
helynek írt le, holott a , valóságban" (és a valóságban is) épp vadságáról volt 
nevezetes, vagy pedig az angol kertek művadonját, mindenesetre olyan nyu- 
gat-európai erdős tájat, amelyben veszélyes vad: medve, farkas, bölény vagy 
hiúz legfeljebb szellemalakban kísértett. 

Én nem fognám ugyan a romantikára, hogy a ,vadul" hangzó Wald szót 
, erdő" jelentésben ez a mozgalom tartotta volna fenn a németség körében, de 
azért, ha a nyelvet a kultúra alapjának tekintjük, akkor el kellene feled(tet)nünk 
olyan néplélekre vonatkozó, alapvető téveszméket, melyek szerint a magyar 
romantikus barbár — mondjuk - a némethez vagy az angolhoz képest. 

Nagy-Britanniában az őserdők nagy részét kiirtották a középkor végére. 
Már az angol romantika mitikus eredetű, középkori hőse, Robin Hood sem 
ősrengetegben rejtőzködik, hanem Sherwood vadasparkszerű királyi tölgyesé- 

ben. Közbevetőleg: az angol wood (, erdő") szintén szász eredetű szó, és a né- 
met Walddal közös tőről ered; továbbá azzal lep meg minket, hogy kivágott, 
holt, tüzelőnek vagy szerszámnak, bútornak való , fát" is jelent (az , élőfa" an- 
golul free). Ez önmagában véve logikusan hangzik (a haszonfát erdőlésből nyer- 
jük), és nem is egyedülálló eset, hisz így van ez más indogermán nyelvekben is, 
például a franciában (bois—, kisebb erdő", , hasábfa", arbre— , élőfa"). Másfelől 
viszont jelentőségteljes kétértelműséget hordoz, mivel az erdőt a holt állapot 
fogalmához társítja, s ezzel az erdőhöz kapcsolódó ősi hiedelmek emlékét őrzi. 

A briteknek tehát, mivel birkáik kedvéért már a középkorban , korszerűsí- 
tették" szigeteik növénytakaróját, romantikáért (egy jó kis , vadulásért") és 
hajónak való fáért a gyarmatokra kellett menniük. Mindkettőt meglelték 
Észak-Amerika , csak" indiánok lakta ősrengetegeiben (az indiánok a , vadulás- 
hoz" még kapóra is jöttek). A modern amerikai civilizáció viszonylagos fiatal- 
ságát jelzi, hogy az Újvilágban még átélhető ma is az ősi érzés, s ez tetten 
érhető a nyelvben: a jenki, ha kimegy a természetbe, még ősvadonban járhat 
(a wildernessben), és , vadélet" (wildlife) az a kissé reklámízű meghatározása an- 
nak, amit ott keres (ne igazi ősvadont képzeljünk el persze, hanem gondosan 
, parkosított" ősrengetegeket.) 

Van azonban az angolnak egy másik szava is az erdőre: a forest. Ez is mély 
értelmű, az eredeti jelentésre utaló meghatározás. A forest (és a francia forét, 
olasz foresta) a latin foris (, kívül", „ajtó”, , ajtónyílás") származéka. Min van 
kívül az erdő? — kérdezhetnőnk. Az emberlakta, ember művelte területeken. És 
az ajtó hogy kerül ide? A válasz (ahogy fentebb írtam): jelképes értelemben a 
másvilágra (a halottak, az állat alakban élő ősök világába) az út az erdőn mint 
egy ajtón, kapun át vezet. 

A mi kies, kietlen jelzőinket a nyelvészek bizonytalan eredetűeknek vélik. Az 
etimológiai szótár vonatkozó szócikkének szerzője például hipotetikusan a kéj 
szavunkból származtatja őket, de maga is hangot ad kétségeinek, mondván, 
egy másik feltevés szerint a ki, kinn, kívül határozószók családjába tartoznak, 
bár ezt még kevésbé tartja valószínűnek. Nem értem, miért. Mind kies, mind 
kietlen szavunk a , falakon kívüli világ", a természeti táj jelzője, s aszerint, hogy 
viruló vagy puszta vidékről van szó, nevezik (nevezték) azt kiesnek vagy kietlen- 
nek. 

A forest (forét, foresta stb.) nem is , erdőt", inkább , vadont" jelent. A latin foris 
ugyanis közös tőről ered a , vad" jelentésű ferox, ferus szavakkal (vö. angol fierce, 
ferocious, francia féroce, olasz feroce), amit tovább színez, hogy a latinok az erdők 
urának — Silvanus néven —- Marsot, a vad pásztor- és hadistent tették meg, 
akinek vadságát Pánéhoz,az enigmatikus erdei istenségéhez hasonlították. 
(A hagyomány szerint a segítségül hívott Pán ordítása keltett páni félelmet, 
pánikot a görögök ellenségeiben Marathonnál, és futamította meg őket.) 

Hogy teljes legyen a kép a Silvanus név a silva— , erdő", „vadon” jelzői for- 
mája (, Erdei", ,Vad"), és ami — ismét csak az ember erdővel (a természettel) 
kapcsolatos vegyes érzelmeit jelzendő — átvitt értelemben , sokaságot", , bősé- 
get" jelent azon az alapon, hogy az erdőben sok a fa (vö. magyar rengeteg; vagy 
hogy egy igen távoli példát említsek, a kínai daxue—, egyetem" szó szó szerint 
azt jelenti: „ecsetek erdeje”, vagyis egy olyan helyet, ahol számtalan ecset rója 
a papíroson az írásjeleket. Még egy zárójeles megjegyzés: a magyarban a soka- 
ság, végtelenség jelzésére a tenger szó járta egykor. Lásd búzatenger tengernyi 
sokaság. Ez a szó eredetileg , tengert" nem is látott népünk körében, csakúgy, 
mint a mongol, türk népeknél a rokon értelmű és hangzású tengri, a , végte- 
lent", a megszámlálhatatlan csillagú , eget", átvitt értelemben az , Istent" je- 
lentette. Vö. kínai tien— , ég", , isten", sumer dingir-, csillag", , isten? .) 

A silva szóból képezték a latinok , vad" jelzőik egyikét (silvester, silvati- 
cusz, vad", „erdei növény, állat"). Rokon hangzású vele a dühöngő , vadságot" 
jelző saevus, mely a silvaticus torzulásával keletkezett középkori latin salva- 
ticusszal egyetemben a , vad" jelentésű olasz (salvaggio), francia (sauvage), an- 
gol (savage) stb. szavak forrása volt. 

Szimbolikus értelemben a sűrű, sötét rengeteg (a , fekete erdő") valóban a 
vadsággal párosult Káosz jelképes tere, szemben a világos irtással, amit az em- 
ber művel a maga rendje szerint. Hogyan is határozza meg az isteni Világos- 
sággal (Igazsággal, Jósággal) szemben álló sötét erők (Hamisság, ördögi Go- 
noszság) helyét a pogány és keresztény misztika? Külső sötétségnek nevezi! Kül- 
ső sötétség az a hely, ahol a csillagvallások Saturnusa, a keresztények ördögé- 
hez modellt álló antik planétaisten járja köreit, s ahová Krisztus az Utolsó 
Ítélet alkalmával veti a kárhozottak lelkeit. 

Persze, van a pokolnak, a pokol tornácának más metaforája is. Például a 
fentebb emlegetett tenger. Neptunus viharos, sötét, mély tengere, amit a mi- 
tikus képzelet a Szaturnusz bolygó körén túlnanra helyezett (ez a mesebeli 
„fekete tenger", , óperenciás tenger"), nemcsak az antik mitológia, hanem a 
finnugor hiedelemvilág tanúsága szerint is. E hagyomány szellemében kapta a 
múlt században felfedezett Neptun bolygó épp a tengeristen után a nevét. 

A , sokaság", akárcsak az erdő esetében, a tengerre vonatkoztatva is kétér- 
telmű. Mert egyfelől mindkettő a kiapadhatatlan bőség szinonimája volt, más- 
felől azonban a tenger és az erdő nagyságukhoz, bőségükhöz mérten leküzd- 
hetetlen veszélyekben is bővelkedtek, épp ezért lettek a legyőzhetetlen halál 
jelképei. Másképp fogalmazva: minden, ami él, meghal; a holtak megszámlál- 
hatatlanul sokan vannak, míg az élők kevesen (voltak egykor). A római alvilág 
ura Pluto volt, akinek neve görögül , Bőséget" jelentett (Plutosz), mivel — úgy- 
mond - neki van a legtöbb alattvalója. Plutosznak nevezték Dionüszoszt, a 
bőségszarut tartó meghaló vegetációs istent. (Az ,arat a halál" szólás is csak 

egy alapvetően földművelésből élő társadalomban keletkezhetett, amelyben a 
gabona learatása a gabonaisten halálát jelentette, egyszersmint az ember szá- 
mára bőséget.) 

A Káosz és a Rend, a vad (tulajdonképpen csak ismeretlen) természet és a 
szelíd civilizáció ellentéte az , ismert", , megszokott" jelző a , szelíd" helyett 
helytállóbb lenne — úgy tűnik — a mi erdőről alkotott, és nyelvünkben tükröző- 
dő képzeteink meghatározó eleme. S mintha az erdőről, általában pedig a 
természetről alkotott felfogásunk civilizáltságunk régiségével arányosan vál- 
tozna (ezúttal viszont inkább a kulturáltság szó illene ide). Erre példa a törté- 
nelem legrégibb, folyamatában is töretlen nagy műveltsége, a kínai kultúra, 
melynek a természettel való és épp régiségével magyarázható sajátos kapcso- 
lata különösen szembetűnik tájképfestészetében és természet átalakító , tájköl- 
tészetében" . 

Régi kínai traktátusok a tájképet (kínaiul , hegy-víz" képet) tekintették a 
festészet legmagasabb rendű műfajának. Középkori szerzők a festészet 13 té- 
mája közül a hegy és a víz megfestését sorolták az első helyre. A tájképeknek a 
növényzet és a levegő is témája persze, hiszen a kínai filozófia szerint a tájkép 
a hegy és a növényzet, valamint a víz és a levegő (szél) statikus illetve dinami- 
kus elemeinek harmóniában feloldódó ellentétét kell hogy kifejezze a levegő- 
távlat segítségével. A hegy, víz, levegő hármasa a taoista-buddhista szemlélet 
szimbólumrendszerének alapja, a fa (életfa, világfa) pedig ennek vertikális 
hordozója. 

Kínában a festők ecsetjére méltónak talált hegy rendszerint fákkal benőtt, 
különös alakú sziklát jelent, melyről vízesés zúdul alá, vagy vízből emelkedik 
ki. A nagy festői témák, a festői tájak főleg Dél-Kínában találhatók, ahol a 
vidék bővelkedik sajátosan erodált, másutt sehol sem látható, furcsa geológiai 
képzőményekben - ilyenek például Guangxi tartományban, a Li folyó partján 
sorakozó erdő borította cukorsüvegek, melyeket a világ egyik csodájaként em- 
legetnek -, s ahol a szubtrópusi klíma okán a levegő örökösen párás, ecsetre 
kívánkozó fátyolos távlatot ad mindennek. 

A Tao szerint mindennek a természet a mértéke. Ezért nemcsak tárgya a 
művészetnek, hanem a mondanivaló hordozója is. A festett tájban eltörpül az 
ember alkotta világ és maga az ember. A kínai festők akkor is természeti képek- 
be: virágok, madarak, fa és szikla, erdők, hegyek és vízesések együttesébe bur- 
kolják mondanivalójukat, ha az emberről kívánnak szólni. A kívánatos emberi 
tulajdonságokat, értékeket például a fák tolmácsolják (a bambusz rugalmassá- 
ga, a fenyő szívóssága, a ciprus hosszú élettartama stb.). Az igazi, nagy távlatú 
tájképeken — ha egyáltalán ábrázolják — eltörpül, szinte elvész az ember, ami 
kicsinységünket hirdeti a mindenséghez képest, megváltoztathatatlan aláren- 
deltségünket a Törvénynek. Ez a felfogás távolinak, idegennek tűnik, de gyö- 

kereiben összefonódik a miénkkel. Hogy mást ne mondjak, a kozmikus fa a 
kínai ember számára is a Tejút jelképe, az viszont a Tao (, Út") égen látható 
ösvénye. 

A kínai is esendő ember, a maga módján szembeszegül ő is a természettel 
(lázadása, sajna, egyre jobban emlékeztet a miénkre!). Festőik közül csak keve- 
sen zarándokoltak a köztiszteletnek örvendő és festői témának tekintett szent 
helyekre. Egymás képeit másolják ma is, vagy házi körülmények között állítják 
elő a kicsinyített (vagyis megszelídített) természetet. Különös alakú kövekből, 
vízből és fácskákból sziklakerteket, tulajdonképpen miniatűr, plasztikus tájké- 
peket alakítanak ki (nemcsak a festők, hanem hivatásos kertművészek is termé- 
szetesen). A fácskákat az egyedülálló távol-keleti gyakorlat szerint metszve és 
gondozva törpének nevelik, s olyan beszédesen viharvert alakúra formálnak, 
mintha hegytetői magányukban lennének kitéve a viharos szeleknek. A sza- 
badtéri, mégis , műtermi", szelíd természet éppoly kiváló modellje lehet a táj- 
képfestőknek, mint a , vad" igazi. Kifejezhetik ugyanazt, anélkül, hogy a fá- 
radságos utat meg kellene tennie a művésznek. 

Sziklakertet, bonszait, ami magában véve is műalkotás, minden olyan ember a 
magáénak mondhat, akinek van pénze vagy türelme; ilyent, olyant, kinek mire 
telik. Ha viszont császárnak született, nem bajlódott holmi kis sziklakerttel, át- 
alakíttatja maga körül a természetet, az egész panorámát olyanná varázsolja, 
hogy palotája ablakából kitekintve szolgáljon gyönyörűségére. Túl ezen, a csá- 
szári , kertek" lakója érezhette, hogy ő, az ember nemcsak a világ-természet 
része, nemcsak harmadik , potencia" rangban az Ég és a Föld után, hanem mint 
a Menny Fia, a természetátalakítás aktusával ő maga is részt vett a teremtésben. 

Hangcsou (Hangzou) egykori főváros vagy a Peking (Beijing) tőszomszéd- 
ságában épült nyári palota körül kialakított látkép a hatalmas mesterséges 
tóval, a tóban szigetekkel és a rajta átívelő hidakkal, a kitermelt földből emelt 
mesterséges hegyekkel, a szigeteken épített pavilonokkal, a hegyeken pedig 
pagodákkal ezt az érzést sugallja. 

Valóságos tájköltészet ez, melynek produktumai mellett eltörpülnek az eu- 
rópai uralkodók parkjai. Ám nemcsak eltörpülnek, céljaikban is különböznek. 
Ezek ugyanis hivalkodó bizonykodásai annak az akaratnak, mely hangsúlyozza 
a természettől mindenáron való különbözőséget. Gondoljunk csak Versailles 
mértani rendjére. Hasonlítsuk össze a francia kertek természetellenes formák- 
ra nyírt puszpángsövényeit a bonszai-kertek mégoly kicsi, de természetesnek 
ható fácskáival (hogy az európai ízlésű , természetes" elefánt, zsiráf, tehén és 
más állat alakjára nyírt bokrokról ne is beszéljek). De hol van akár az angol 
kert is műromjaival természetességben a kínai tájköltészettől, s hol van a leg- 
több , szabad" hazai erdő, melynek fái úgy sorakoznak útjaink két oldalán, 
mint a kopasz fejbe ültetett haj vagy a kefe szőrcsomói: katonás rendben. 

A kínai, ha tájat , költ", törekszik a természetességre, ugyanakkor műtár- 
gyait sem tagadja el, a Tao szellemében teremtett hegy-víz együttesei mégis 
az eredeti tájba illeszkednek. Hangcsouban vagy a pekingi nyári palota abla- 
kából kinézve eszembe sem jutott, hogy amit látok, az ember keze nyomán jött 
létre minden részletében (kivéve a távoli hegyeket). Bizonyára óriási környe- 
zetrombolással járt ez, de valami mégis született helyette. És ha tudomásul is 
kell vennünk, hogy iszonyú ára van a fejlődésnek — vagy inkább a kényszerű 
növekedésnek — tanuljunk a régóta , növekvő" kínaiaktól. Teremtsünk valamit 
az elpusztított természet helyett, ami ha nem is maga a vad természet, de 


harmóniában van vele. Ja, és a kínaiak nem szemetelnek. 

KÁÁR! 
Hangszimbolizmus, avagy 
fonetika és mítosz" 


Nem vagyok nyelvész. Mégis kénytelen vagyok e számomra ingoványos 
területre lépni, mivel a mítosz és szimbólum keletkezésével foglalkozom, és 
bármilyen szálon indulok is el, mindig , nyelvi akadályokba" botlom, kérdése- 
imre a végső választ — úgy tűnik — a nyelv tartogatja. 

Arra a kérdésre például, hogy miért nevezik a britek a Nagy Medve csillag- 
zat 7 legfényesebb csillagát Arthur király szekerének, s egyáltalán, ki is volt 
eredetileg ez az Arthur, mit válaszolhatnék, ha nem venném figyelembe a ne- 
vük első szótagját — a szó tövét — tekintve a hasonló hangzású görög Artemisz, 
kelta Artió medveistennő neveit, s azt, hogy e nevek — fennhangon kiejtve! — 
csakúgy, mint a medve indoeurópai nevei (bear björn, ours, arktosz, ursus) mind 
a mondott vadállat felhorkanására, mordulására emlékeztetnek? Vagy mit tud- 
nék kezdeni azzal, hogy a bibliai Ábrahám ősatya előszeretettel választott tá- 
borhelyül tölgyfaligetet, ha nem tudnám, hogy Isten egyik neve (ÉL) és a tölgy- 
fáé (élah) a nyugatsémi nyelvekben egy tőről ered? Hogyan érthetném meg, 
mi volt a római pontifex legfontosabb tennivalója, ha nem tudom, mit jelent a 
neve? , Hídverőt" jelent, és ez is volt a dolga: égiek és a halandók között kellett 
hidat vernie. 

Jelen tanulmány a mitikus (analógiás) gondolkodás elsődleges, tehát nyelvi 
formáiról, „fonetikai fátumáról" íródott, egy olyan motívumkört választva 
példatárnak, amelyre mind tartalmi, mind formai szempontból illő cím a jel- 
zett madárhang: a varjú, holló károgása. 

A szakirodalom a nyelv keletkezéséről szóló elméletek sorában számon tart 
néhány teóriát, melyeket muszáj megemlítenem. LAZARUS GEIGER szerint (1869) 
például a nyelv eredetileg állati kiáltás volt, de olyan hangfestő kiáltás, amely 
vizuálisan is hatott. E hangfestő elmélet sajátos fejleménye az, amely az indu- 
latszóban látja a nyelv genezisét. Ilyen JESPERSENÉ (1913), aki a nyelv eredeté- 


* A Szimbolizáció-munkacsoport 1993. április 28-i konferencia előadásának szerkesztett változata, 
megjelent a KAPITÁNY ÁGNES-KAPITÁNY GÁBOR szerkesztette „Jelbeszéd az életünk” kötetben, Ozirisz- 
Századvég, 1995 

nek a vizsgálatához a gyermeknyelvet és az archaikus nyelveket vette mintául, 
s ami a fő, kiemelkedő szerepet tulajdonított az éneknek számos állat és az 
ember esetében. Szerinte az első emberi megnyilatkozás , ének" volt, mely a 
madárdalhoz, más állati hangokhoz, a csecsemő gőgicséléséhez, sírásához ha- 
sonlóan felkiáltó jellegű lehetett. Már HERDER (1772), 80 évvel később pedig 
STEINTHAL (1851) rámutattak, hogy a tagolt nyelv a felegyenesedett tartásnak 
és a légzés feletti uralom megszerzésének köszönhető. B. NANYN (1925) ennek 
nyomán a , beszédességet" vizsgálva arra a következtetésre jutott, hogy ez az 
embereken kívül csak a madaraknál van meg az állatok körében. J. VAN GINNEKEN 
(1939) úgy vélte, hogy a beszéd legősibb formája gégefői mássalhangzókból 
álló mozgásból, felhorkanásokból állt. 

Az elméletek egy másik csoportja viszont a nyelvet a mítoszból (E. BÖKLEN, 
1922) vagy a még állat ember kultikus viselkedési formáiból, rítusaiból vezeti 
le (P Wince, 1918). Annyi bizonyos, hogy a ritualizálás, a szertartásos viselke- 
dés az ember egyik , legállatiasabb" vonása. A rítus nem feltételez tudatossá- 
got. A metafizikus R. A. WnsoN (1937) a nyelvet isteni adománynak tekintet- 
te. Szerinte ahhoz, hogy az ember megszólaljon, eleve meglévő, a világszel- 
lem birtokolta érzékfölötti szimbólumokra volt szüksége. 

Ezekről az elméletekről egy nyelv keletkezéséről szóló összefoglaló munká- 
ból szereztem tudomást (SOMMERFELT 1974: 20 skk.), ezért nem tudom, moti- 
válta-e egyáltalán az említett kutatókat, s ha igen, milyen mértékben a mitikus 
hagyomány, amelyből a fentiekkel megegyező következtetésekre juthatnánk. 
Nevezetesen, mintha az ember mitopoétikus (vagy tudat alatti) emlékezete 
szerint is az említett okok játszottak volna főszerepet a beszéd kialakulásában. 
Erre vall általánosságban maga az állattotemizmus, az, hogy a felsőbbrendű 
szellemvilágot, a saját lelkét (mondhatni , magasabbrendű lélegzetét") egye- 
temlegesen madár alakban képzelte el az ember. Olykor más szárnyas, például 
rovar: méh, darázs alakjában. A héberben a , méh", , lélek" szavak egyaránt a 
döngicsélést érzékeltető dbr , mondani" jelentésű szógyökből képződtek. To- 
vábbmegyek: a legősibb „hídverő”, a számán madár képében vált szót a felső- 
világbeli szellemekkel, éneke is állati, elsősorban madárhangot utánzó felkiál- 
tásokkal van teli. (L. pogány eleink , hujjogását" csata közben, a farsangi 
„hejgetést”.) Elterjedt képzet szerint az égiek madarak útján hozzák a fonto- 
sabb tudnivalókat a kiválasztott halandók tudomására. Ezért kell a mondák és 
mesék hőseinek (pl. Sygurd-Siegfriednek vagy az Igazság és hamisság típusú 
mesék főszereplőjének) a madarak nyelvét megtanulnia. A madárjósokra nem- 
csak az ősi Róma babonás világában, hanem a felvilágosult császárkorban is 
igény volt. A képbe illik, hogy Hermész, aki egyik szerepköre szerint a lelkeket 
a Tejútra (a Madarak útjára!) vezette, s akit a görögök az íbisz fejű (!) egyipto- 
mi Thoth-tel azonosítottak, a magasabb tudás istene volt, s ebbéli minőségé- 

ben őt tekintették az írás feltalálójának. A mítosz szerint az isten az ábécé 
betűit a darvak repülése (röpülési alakzatai és röpülés közbeni hangja) alapján 
állította össze. (Az íbiszt, mely nem fordul elő Görögországban, a daru megfe- 
lelőjének tekintették.) Mondanom sem kellene, hogy mindenütt elsősorban 
azok a vonuló madárfajok kaptak hasonló szerepet a hiedelmekben, amelyek 
betűre emlékeztető alakzatban repülnek, s repülés közben hangokat hallatnak 
(vadlúd, daru, hattyú). Az ő vonulási útjukról kapta a lelkek teljes útja Eur- 
ázsia szerte elterjedt nevét: Madárút, Madarak útja. (L. még a Tejúton , repü- 
ló" görög Hattyú csillagképet.) 

Az említett teóriákkal és az ezekkel egybecsengő mitikus hagyománnyal 
szemben a nagy hatású svájci nyelvész, FERDINAND DE SAUSSURE posztumusz köny- 
vében (1916) egyszerűen kijelenti, hogy ,a nyelv formái önkényesek". 
(Saussure 1967: 93 skk.) Pontosabban szólva, a fogalmat (a jelöltet, ahogy ő 
nevezi) a hangképpel (azaz a jelölővel) egyesítő kötelék, még egyszerűbben a 
nyelvi jel motiválatlan, szemben a szimbólummal, amelynek szerinte is jellem- 
ző sajátsága az, hogy sohasem teljesen önkényes. SAUSSURE maga veti fel, hogy 
a hangutánzó és hangfestő szavakra hivatkozva bizonyára sokan ellentmonda- 
nak neki. Az ellentmondást azzal intézi el, hogy e szócsoportot — a hamisítatlan 
hangutánzó és hangfestő szavakat, amilyen a kutyaugatást mímelő vau-vau — 
nem tekinti a nyelvi rendszer szerves részének. Részben a hangfejlődés vélet- 
len eredményeként fogja fel őket (pl. idegen nyelvből való kölcsönzésként, 
mely kölcsönszó új alakjában válik hangutánzóvá vagy hangfestővé); számukat 
is lekicsinyli, s szerinte, ha ezek a nyelvi rendszer részeivé válnak, olyan hang- 
tani, alaktani változáson mennek át azért, hogy a , motiválatlan nyelvi jel" 
sajátosságait magukra öltsék, s ennek következtében sokat elvesztenek elsődle- 
ges karakterükből. 

A hangfestő és hangutánzó szavakkal rokon felkiáltásokról hasonlóak az 
észrevételei. Mindhárom csoportról kimondja, hogy , szimbolikus eredetük rész- 
ben kétségbe vonható". (Kiem. tőlem.) Ez a , részben" szócska is jelzi, de önké- 
nyesen választott példái és önellentmondásai is, amelyekre itt nem térnék ki, 
hogy amit állít, , részben" igaz csupán, mint ahogy az is csak részben téves, 
amit tagad. (Mert pl. a hangutánzás, hangfestés a nem igéből képzett fő- 
neveknek valóban kis számára jellemző, az igékre és a belőlük képzett főne- 
vekre viszont épp az ellenkezője az igaz.) 

SAUSSURE állításait sokan vitatják, akik meggyőzően dokumentálják a hang 
és a jelentés közötti kölcsönhatások óriási jelentőségét. ,,A franciában az ennemi-t 
(ellenség), ahogy SAUSSURE állítja, " semmi sem motiválja" , de az ami et ennemi 
(barát és ellenség) kifejezésben egy Írancia aligha tudja figyelmen kívül hagy- 
ni a két egymás mellé helyezett és rímelő szó affinitását. A father (apa), mother 
(anya) és brother (fivér) szavak nem bonthatók tőre és toldalékra, mégis a ro- 


91 


HANGSZIMBOLIZMUS, AVAGY FONETIKA ÉS MÍTOSZ 


konságnevek második szótagja olyanféleképp hat, mint a szemantikai közelsé- 
gükre vonatkozó fonológiai utalás." (JAKOBSON 1972: 125.) SAUSSURE ellenfele- 
inek igazságát különösen költői szövegek igazolják, legyen a példa szójáték, 
vers, ima vagy mítosz. Igen kifejező ebből a szempontból, hogy a daru a köl- 
tők madara volt Hellászban, nemcsak Apollón attributúmaként - más poétikus 
madarak: a hattyú és a holló mellett — (az olümposzi dalnok egy elbeszélés 
szerint maga is daruvá vált), hanem Ibükosz jelképes értelmű mondája szerint 
is. A Kr. e. 6. sz.-ban élt költőt Korinthosz mellett egy félreeső helyen rablók 
támadják meg, és halálosan megsebesítik. A haldokló poéta egy arra repülő 
darucsapathoz kiált kérőn, hogy bosszulják meg a halálát. A darvak Korin- 
thosz felé repülnek, s ahogy a színház fölé érnek, ahol épp előadás folyik, 
amelyet Ibükosz egyik gyilkosa is néz. Amikor megpillantja a darvakat, elárulja 
magát, így kiáltván: , Nézzétek, Ibükosz bosszúállói!" Letartóztatják, és bevall 
mindent. 

SAUSSURE-rel szemben CHARLES S. Perce (1931, 1933) kézenfekvően és szem- 
léletesen azt állítja, hogy egy szimbólum egy ikont és/vagy egy indexet foglal- 
hat magába. , A nyelvi szimbólumok ikonikus és indexszerű összetevőit nagyon 
gyakran alábecsülik, vagy éppen figyelmen kívül hagyják. A nyelv elsődlege- 
sen szimbolikus jellege (...) szintén nem kapott megérdemelt figyelmet a mo- 
dern nyelvtudományi metodológiában. (...) Mennyi céltalan és lapos vitát ke- 
rülhettek volna el a nyelvtudósok, ha ismerték volna PEIRCE Speculative Grammar 
című művét, különösen pedig azt a tételét, hogy a valódi szimbólumnak álta- 
lános jelentése van, és hogy ez a jelentés megint csupán szimbólum lehet, 
minthogy "minden szimbólum szimbólumból ered". Egy szimbólum nemcsak 
képtelen valamely egyedi tárgyra utalni, és szükségképpen a "dolgok egy fajtá- 
ját jelölv, hanem ‘ő maga is fajta, nem pedig egyedi dolog’. Egy szimbólum, 
például egy szó általános szabály’, amely csupán alkalmazásának különféle 
eseteivel, tudniillik a kiejtett vagy leírt dologszerű kópiáival jelöl. Bármily 
változatosak a szónak ezek a megtestesülései, az valamennyi előfordulásában 
"egy és ugyanazon szó marad." (I.m.: 131.) 

Perce háromféle jelet különböztetett meg: indexet, ikont és szimbólumot. 
Az index (mutató, jelző) ténylegesen érintkezik tárgyával, létalapja az egyide- 
jűség; az ikon (kép) hasonlít tárgyára, és a múlt tapasztalata élteti; a szimbó- 
lum (jelkép) és tárgya között nincs szükségszerű kapcsolat, a közmegegyezés és 
a hagyomány működteti. „...léte abban a valóságos tényben áll, hogy bizo- 
nyos feltételek megvalósulásával valamiféle tapasztalás be fog következni. 
Mégpedig hatással lesz értelmezőjének gondolkodására és viselkedésére. Min- 
den szó szimbólum. (...) A szimbólum értéke abban áll, hogy a gondolkodás és 
viselkedés ésszerűvé tételét szolgálja, és lehetővé teszi a jövő előre látását." 
(Vö. madárjóslás. I.m.: 132.) 

Perce nem látja átjárhatatlannak a határt a három jelforma közt. Elismeri, 
hogy van szimbólumszerű okon vagy indexszerű szimbólum is. Hogy írásom 
tárgyához közelítő példával éljek: hallásbeli ikon, ha a varjú károgását után- 
zom (János vitéz c. filmemben én károgtam), hiszen hasonlít tárgyára; index a 
mi „kárál”, „károg” szavunk, mely még érintkezik tárgyával; a magyar „varjú” 
szó viszont már szimbólum, mert ha nem tudok magyarul, nem jövök rá a 
jelentésére. Más a helyzet az indogermán nyelvekkel: a varjú, holló nevei (gör. 
koróné, korax, lat. cornix, corvus, fra. corneille, corbeau, ang. crow, ném. Krähe) még 
kifejezően „kárognak”, indexszerű szimbólumok tehát. JAKOBSON e témában 
játékteret kínál a további kutatásnak, mondván: „... az a fontos szerep, ame- 
lyet az ikonszerú s az indexszerű szimbólumok játszanak a nyelvben, még beható 
vizsgálatra vár." (I.m.: 164.) Szeretnék élni a lehetőséggel. 

VJACSESZLAV Ivanov JESPERSENhez hasonlóan a gyermeknyelvből indul ki: „... 
a gyermek nyelvében a szavaknak a nyelvtanulás korai szakaszában felvett 
komplex jelentését csak igen lassan, lépésről lépésre szorítja ki olyan fogalmi 
jelentés, amely a képzet és a denotátum kölcsönösen egyértelmű megfelelésé- 
vel jellemezhető. A filogenezis és az ontogenezis messzemenő hasonlóságára 
gondolhatunk, ha mindezt összevetjük az aranta típusú nyelvek komplex je- 
lentésű szavaival. De akármekkora utat is járt be az egyes ember vagy az egész 
közösség nyelvének fejlődése az archaikus komplex jelentésektől — amikor egy 
szó különnemű dolgok egész sorát jelenti egyszerre (aranta ngu „éjszaka, álom; 
a vízililiom víz alatti gyökérzete; emberi csontok"; a kérdő névmás ekvivalense 
stb.) — az egyértelmű, terminusszerű fogalmi jelentésig, minden nyelvben 
maradnak területek, ahol túlsúlyban van a több értelmű szavak használata." 
(Ivanov 1984: 40. A szerző itt elsősorban a költészetre gondol.) 

Külön tanulmányt lehetne írni arról, milyen mélyebb szimbolikus össze- 
függések fogják egybe a példának felhozott aranta szó jelentéseit — merthogy 
e jelentések összetartoznak, az nyilvánvaló. Lényegesebb azonban, hogy ezen 
ősi (gyermeki) komplexitást a fejlett költői nyelv is hordozza. A „tradiciók mi- 
tologikus szövegeinek tipológiája, amelyek bővelkednek effajta szövegekben, 
arra enged következtetni, hogy nemcsak a szemantikai és grammatikai, de a 
hangzásbeli összefüggések 15 igen lényegesek, amelyeket eddig általában elhanya- 
goltak, vagy véletlenszerűnek tekintettek. Ennélfogva nemcsak az egy tőből kép- 
zett, hanem a különböző tövekből képzett, és hasonló hanganyagú szavak közötti kapcso- 
latok megállapítása is döntő jelentőségű. Az ilyen szócsoportot illetően poten- 
ciálisan valószínűnek tekinthetjük, hogy egy szövegen belül a szakrális lexikához 
tartozó hasonló hangzású szavak készletét használják." (Kiem. tőlem. I.m.: 82.) 
Tulajdonképpen ugyanezt hajtogatom évek óta, mondván, hogy a mitopoćti- 
kus szövegek kihüvelyezésében a népi etimológia nagy segítségünkre lehet. A 
népi etimologizálás is a hasonló hangzásra épül, és véleményem szerint azok, 

akik e szövegeket (mesét, mondókát, szólást, varázsszöveget stb.) megfogal- 
mazták, és azok, akik ezeket népi etimologizálással magyarázták, ugyanúgy 
gondolkoztak, ugyanannak a kulturának részesei és művelői voltak. Itt azon- 
ban nem állnék meg. 

„A modern nyelvészek - írja Jacgues MONOD (1970) - erőteljesen hangsú- 
lyozták azt a tényt, hogy az ember szimbolikus nyelve visszavezethetetlen a 
különböző, állatok által használt (...) kommunikációs eszközökre. Ez kétségkí- 
vül jogos álláspont. Azonban ebből kiindulva azt állítani, hogy a fejlődésben 
abszolút volt a diszkontinuitás, hogy az emberi nyelv megszületésétől kezdve sem- 
mit sem köszönhet olyan hívó- és figyelmeztető rendszereknek, melyeket az 
emberszabású majmok használnak, ez számomra (...) haszontalan hipotézisnek 
tűnik." (MoNop 1974: 131.) Itt nem a majomember artikulátlan hangjelzése- 
inek tagolt beszéddé alakulásáról van szó, hanem arról a hatásról, amit a ter- 
mészet hangjai a már beszélő emberre gyakorolhattak, és aminek egészen biz- 
tos nagy szerepe lehetett a mítosz- és jelképteremtésben. Más szavakkal, ha az 
állati múlt szerepe a beszéd kialakulásában tisztázatlan is, a nyelvi szimboliká- 
ra gyakorolt természeti (állati) befolyás alighanem kétségbevonhatatlan. 

Egy utolsó hivatkozás: EDUARD Rossi (1952) „határozottan állítja, hogy 
mindaddig, amíg csak a gégét használták légzésre és a légzés korlátozására, 
nem volt meg az akaratlagos és tudatos kifejezés kifejlődésének lehetősége." 
(SOMMERFELr 1974: 31.) Ez így van. De az állításban implicite benne van, ami 
amúgy természetes is, hogy a beszédhangok legősibb - úgymond „értelem 
előtti" alaprétegét azok a hangok képezik, amelyeket az ember az állati horka- 
nás, hörrenés, kurrogás mintájára változatlanul hátul, a gége felett állít elő. 
Ilyen mássalhangzók a gége- vagy réshangok, a g, h, k, kh, g együtt az r-rel, 
melyet több nyelv hátul képez. Idesorolom a megfelelő c, cs, gy, s, SZ, Z, ZS 
réshangokat (nem minden esetben feleltethetők meg!), az r megfelelőjeként 
az l-t és a j-t. . 

Itt jegyzem meg: nyelvünkben a jelzett hangzókból képzett szavak több 
mint 90%-a — eredetüktől függetlenül — közelebbről vagy távolabbról rokon 
jelentéssel bír. Ilyen alapszavunk több száz van, a vizsgált szócsoport száma 
ezek származékaival (kár > kárhozat > kártékony) együtt ezrekre rúg. Egyéb- 
ként a magyarban, mint sok más nyelvben, a (kiejtett) k-val kezdődő szavak 
száma messze kimagaslik a többi közül. A magyar nyelv történeti—etimológiai szó- 
tárában (1976) 1257 k betűs szócikk található, a második helyen álló p csak 
842 szócikkel követi. 

Azt állítom, hogy az e hangzókból képzett szavak fonetikailag és jelentésü- 
ket tekintve túlnyomórészt összetartoznak; továbbá, hogy ez az elv nem ismer 
nyelvi határokat, legalábbis az „eurázsiai nyelvszövetségen" belül nem, mely- 
nek nyelveiből — egy-két kivétellel - példáimat merítettem. Elsősorban olyan 

szavakat, melyek a szent (lat. sacer) cselekményeket, szertartásokat (lat. caere- 
monia), kultuszokat (a lat. colere , művelni" igéből) fejezik ki, amelyeket augurok 
(lat. „madárjósok”), boszorkányok (tör.), garabonciások (ol. gramanzia „bűbá- 
josság"), kuruzslók használtak (szb.-hv. kruziti „kering, köröz” — rendszerint 
madár!). 

Továbbgondolva a kérdést, úgy találtam, hogy az indoeurópai nyelvekben 
actr,gtr, h+r, k+r,s+r stb. hangzóból képzett, hitvilághoz tartozó fogalmak 
nevei — figyelembe véve az r > l hangzóváltás gyakoriságát, de nagy számuk 
miatt mellőzve a hangátvetéssel képzett r+c, r+g stb. szóalakot (I. ARANY JÁ- 
Nosnál , tereh"-t , teher" helyett) — a túlvilágra, enyészetre, pokolra, annak nyílá- 
sára, a halálra, elnyeletésre, kiöklendezésre, az átkozottra, ördögire, rémesre 
és hasonlókra vonatkoznak. Negatív jelentésűek tehát, de nem ritkán — ez a 
mitológikus gondolkodásmódra különösképp jellemző — ellentétes értelműek 
is lehetnek. Így az okádás újjászületést, az átkozott szentet, az ördögi istenit 
jelenthet (mi is mondjuk, hogy „borzalmasan jó", , haláli", „rém finom" p amint 
Pál apostol is írja az Ószövetséget idézve és Jézusra vonatkoztatva: , Átkozott 
minden, a ki fán függ: ..." (Mtörv 21, 23, Gal 3,13. Ez az ún. átokszentség, 1. 
lat. sacer „átkozott, szent"). 

Közszói példa e kettősségre sarj (csíra) és sarló szavunk. A sarj pozitív jelen- 
tésű, hiszen a növekedésre, fejlődésre utal. A sarló viszont, mely a sarjúfüvet 
levágja, már negatív töltést is hordoz, hiszen elpusztítja azt, amit betakarít. A 
mitológia — és a népi etimológia! — a sarj és sarló szavakat összeköti. A hiedel- 
mekben az isten sarj és sarlós egy személyben, ő az, aki arat, és akit learatnak. 
Ilyen volt a görög mitológiában Kronosz mint gabonaisten, de Sarj a messiási 
jóslatok meghaló és feltámadó, majd ítélkező Fiúistene, aki személyes sorsá- 
ban hordozza e kettősséget. Az isteni sarló az újhold a hiedelmekben; ez az égi 
szerszám nemcsak aratásra jó, hanem növeszt is, sarjaszt 15. Elterjedt képzet 
szerint a növekvő (lat. crescens) Hold segít kibújni a csírának a földből. 

Néhány évvel ezelőtt ötlött eszembe először a fonetika és mítosz közötti 
összefüggés lehetősége. Sámándobokról gyűjtöttem anyagot éppen, s felfi- 
gyeltem egy altáji dobokon szereplő alvilági szörnynek, a Ker Baliknak vagy 
Kerbosznak a nevére. Ez a képzelt lény fogas szájra, varsára emlékeztet, s az a 
dolga, hogy összekapdossa az útjába kerülő lélekhalacskákat. Rögtön eszembe 
jutott róla Hádész házőrző ebe, a görög alvilág kutyaszerű szörnyetege, Ker- 
berosz. Kérem a nyelvészeket, ne harapják le a fejem, ha azt állítom, hogy e 
két név között kapcsolat van, előbb hallgassák meg érveimet. 

Kerbosz, Ker Balik azt jelenti: , Halrekesztő" azaz , Varsa", illetve „Nagy Hal". 
A ker igazi komplex jelentésű szó, nemcsak , rekeszt, bezár" az értelme, hanem 
azt is jelenti, hogy ,ugat"! Az altáji számondobok alsó világában — mezőjében — 
éppoly otthonos a dögevő eb, mint a nyugati mitológiák síri térségein. Ráadá- 

sul kutyaszerű víziszörnyet — amilyen az ugató Ker Balik — a görög mitológia is 
ismer. Szkülla az, annak a Hekaténak a leánya, akinek Kerberosz is attribútu- 
ma. Mindennek a varsa görög neve: kürté is hasonlóképp hangzik. A hangzás- 
és jelentésbeli hasonlóság mellett Kerbosz és Kerberosz mitológiai szerepköre is 
megfelel egymásnak. 

Kerbosz éppolyan lélekfaló szörny, amint amilyenek a görög mitológiában 
a kérek voltak, vagy Kétó, Szkülla, Phorküsz és Ekhidna, aki Kerberosznak adott 
életet. Ilyen volt Jónás cethala is, melyről a középkori keresztény ember a 
pokol kutyaszerű halszörnymását mintázta. Ráadásul mind Kerbosznak, mind 
Kerberosznak kapuőri funkciója is van; a nyíló, csukódó szörnyszájak megfelel- 
nek a pokol kapuinak. A déli égbolt, a tulajdonképpeni alsó világ több csillag- 
képe (Cet, Farkas, Nagy Kutya) ilyen , állat". Kiváltképp a Farkas csillagkép 
érdekelhet minket, mivel az alvilág egyik kapuját , őrzi" (a tejúthasadékot a 
Skorpió cikkelyében), és pontosan úgy néz ki, mint egy varsa. 

Mindez lehetne véletlen is. (Tényleg?) Csakhogy e példa nem áll magában. 
Íme egy válogatás óvilági mitikus lények, fogalmak és helyszínek elnevezéseiből. 

A görög mitológiából: Akhelóiosz folyamisten; Akherón alvilági folyó; Akrisziosz, 
Danaé gonosz apja; Gaia földanya, minden élő szülője és temetője; Gerüón, 
Áresz szörnyalakja; Héra, Héraklész, Hermész, Ikarosz, Kallirhoé: Khrüszaór fe- 
lesége és Gerüón anyja; Kallisztó, Artemisz vadászistennő medvealakja; Kalüp- 
szó halálistennő; Karkinosz (,, Rák") csillagkép, mely Héraklészt megharapta; 
Karkó boszorka; Károsz (, Halálos álom"); Kekropsz, Athén földből született, 
kígyótestű első királya; Kerküón bandita; Khárón, alvilági révész; Kharübdisz 
(„Elnyelő”): a Tartarosz egyik víz alatti bejárata; Khronosz, a mindent meg- 
emésztő „Idő”, akit Kronosszal, a gyermekeit fölfaló planétaistennel azonosí- 
tottak (kiváló példa a népi etimologizálásra!); Kirké halálistennő; Korónisz, 
Kronosz varjúleánya; Kranaé (, Sziklás, Koponyahely"); Krataisz (, Erős"): Hé- 
katé mellékneve; Kreón, a tragikus sorsú gonosz király; Lükurgosz, Kreón pár- 
ja; Meleagrosz, hérósz; Melikertész, a hajósok vízbefúlt védnöke; Prokrusztész, 
az ,ágyas"; Szkirón, félisteni rabló; Szkülla, Krataisz tengeriszörny leánya; 
Zagreusz, a meghaló Dionüszosz; továbbá a graiák (, vénasszonyok"), Kétó leá- 
nyai; a gorgók, griffek, hárpüiák (, lélekrablók"); kháriszok; kérek, e hullazabáló 
női szörnyek; kurészek, a csecsemő Zeusz zajos démonőrei; szirének (, égetők" ; 
vö. héb. szeráf, szl. eredetű magy. zsarátnok, ang. charcoal , faszén"). 

Ókori Itália: Cardea, Cardo, a túlvilági kapu küszöbének istennője; Caristia, 
a szeretet februári ünnepe, a „Halottak bankettje”; Carmenta, szülést segítő 
jósistennő; Carna, az alvilág istennője; Ceres földanya, akibe a mag temetke- 
zik; Concordia, a gör. Harmónia lat. megfelelője; Garanus (Caranus), Gerüón 
római változata; a gráciák, a kháriszok megfelelői, Hercle, Hercules, az et- 
ruszk illetve római Héraklész; Quirinus, a római „szentháromság” egyik tag- 

ja. (A középkori latin nyelvben a korábbi mitikus szemlélet tovább él. Csak 
két nevet említek, Krisztusét és a Grálét. Az utóbbi, mely a Megváltó vérét 
fogta fel a legenda szerint, , kelyhet" jelent, és a lat. cratella, ill. a gör. kratér 
szavakból származik.) 

Germán és kelta mitológia: Angrboda (, Bánathozó"), Ázgard (, Ázok vára"), 
Cernunnos (latinos névalak), a kelta , csodafiúszarvas", a halál és újjászületés 
istene; Égir, tengeri óriás; Garm, démoni eb, Kerberosz megfelelője; Gejrröd, 
gonosz óriás; Grid, óriásnő; Gjöl, alvilági folyó; Hél, a pokol; Hrungnir (a , zaj" 
szóból), óriás; Hvergelmir (, Zubogó üst"), alvilági folyó; Krimhild; Szurtr (,, Fe- 
kete"), alvilági óriás, valkür (,holtakat és megölteket kiválasztó nő"). 

Irán: Ahuramazda, főisten; Angra Manju, a sátán; Garónmána, az istenek 
lakhelye; Huszrava (Kaihuszrau), tragikus véget ért epikus hős, medvehérósz; 
Karspiter, a vizek ura; Kerszászpa (Garsászp), az iráni , héraklész"; Szohráb, 
Rusztem sötétlelkű fia; Szraosa, a vezeklés, éjszakai éberség szelleme, lélek- 
kísérő. 

Szláv mitológia: Csernobog (, Fekete isten"), gonosz szellem; German (Dzser- 
man) esőszellem; Karacsun (, karácsony"), téli napforduló; Karna és Zselja, a 
sírás és a bánat megszemélyesítői; Krak, lengyel sárkányölő hős, Krakkó mon- 
dai alapítója; Kuker, fallikus délszláv szellem; Szvarog, tűzisten. 

India: Garuda (, Fölfaló"), az istenek madara; Hari hara, Visnu és Síva együt- 
tes megszemélyesítése; Kála (, Idő"); Káli (, Fekete"), Síva felesége banya alak- 
ban; Karma; Krisánu (, Sovány, Kimerült"), istenek ellenfele: Krisna (,, Fekete, 
Sötét, Sötétkék"), Visnu avatárája; Makara, tengeri szörny; Sukra (, Fényes"), 
az aszurák nevelője; Szaraszvati, folyamistennő. 

Tibeti-buddhista mitológia: Csakra (, Kerék", különféle összetételekben, pl. 
Bhavacsakra, a „Lét kereke"); Garbanakpo („Fekete kovács"); Ksitigarbha („A 
föld öle"); Szanszára, a lét, szenvedés, halál és újjászületés láncolata. 

Japán: harai, gonoszűző sintó szertartás; hara-kiri; Hoori, tűzisten. 

Mongol és török mitológia: csödgör (südher, csütker), rossz szellem; Geszer kán, 
epikus hős, félisten; hara (kara , fekete"), számos mitológiai alak elő- vagy utó- 
neve, pl. Karanguj Kán (, Sötétség ura"), Karakusz (, Fekete madár"), Garuda 
megfelelője; Kormuszta (Hurmasz, Hormuszda) Ahuramazda megfelelője; Kör- 
eglu („Sír fia”, „Vak fia”), hős; tengri (, ég, végtelen, isten”; l. magy. tenger, 
sumer dingir). 

Szibériai mitológia: Hargi, alvilág ura; Hoori, lélekvivő madár; Kalbeszer („Er- 
dei boszorkány"); szihirtják, föld alatt élő törpe; Szirada-Nguo (Szuraba-Nga 
„Jégördög”). 

Finnugor mitológia: Galla, a lapp Orion; Huly-Otir (Kuly-Otir), a halál fe- 
jedelme; Keremet ördög, a gonoszok teremtője; Kors-Torum, az istenek ősatyja, 
teremtő; Kugurak („Hegyi öreg”), mari főisten. 

Kaukázusi mitológia: csark („gonosz”), rossz szellem; Giorgi, isten, kultur- 
hérósz, Szent György előképe (?); Hiseramajrer, éjszakai banya; Hogear, a halál 
angyala; hornapstikner (hortilakner), máshitűek, öngyilkosok, gonosztevők lel- 
ke; Hroh, a halál; Hur, napisten; Kurjuko, Prométheusz megfelelője; Kviria, 
isten, az itéletek végrehajtója. 

Előázsiai mitológia: Assur, asszír főisten; Gáreb (bibl. név: , Bélpoklos"), 
Garizir (bibl.: „Puszta helyek"), Gerson (bibl.: „Száműzetés”), Gilgál 
(bibl.: , Kör"), Gólán (bibl.: , Elűzve"), Golgota (bibl.: , Koponyahely"), Hala 
(bibl.: , Beteg"), Halhul (bibl.: , Félelem"), Haráda (bibl.: , Félelem"), Harhaja 
(bibl.: „Isten haragja"), Harhur (bibl.: , Láz"), Harsa (bibl.: Süketnéma"), Héker 
(bibl.: Kitépetés"), hérem (bibl.: , szent háború, pusztítás, átokszentség"); Horma 
(bibl.: , Megsemmisítés), Horon, a túlvilág kánya alakú ugariti istene; Ishara, 
Istár ősi előképe, babiloni skorpióistennő; Izráel (bibl.), Karkás (bibl.; „Kese- 
lyű"), kerub (bibl.: , villámló"), szfinxszerű őrállat; Kir (bibl. városnév: „Fal, 
Körülvett, Fogság helye"); Kiririsa, elámi nagy istennő; Korbán (bibl.: , Áldo- 
zat"), Korah (bibl.: , Kopasz, Jégeső, Hideg"); Kur, a sumer alvilág; Ninhurszág, 
sumer nagy istennő; Salamon (bibl.: , Békés, Béke"); Sálmon (bibl.: , Sötét, 
Fekete, Fondorlat", de , Megvédve, Árnyékban" is); Saráf (szeráf, bibl.: , égő"), 
Seol (bibl.: „Sír, pokol”). 

Muzulmán mitológia: gúl, gonosz női dzsin; Hárút, bukott angyal; huri („feke- 
te szemű" -t jelent), Iszráfil, az utolsó ítélet „tüzes” angyala; Kauszar, paradicso- 
mi folyó; Munkar és Nakír, a holtak megbüntetői; Zul-fakár, Mohamed kardja; 
Zul-Karnain (, Kétszarvú", Nagy Sándor ar. ragadványneve, vö. héb. keren , su- 
gár, szarv", mely Mózes homlokán ragyogott). 

Végül, hogy visszataláljunk oda, ahonnét elindultunk, íme néhány példa az 
óegyiptomi mitológiából: Aker(Akert), a föld istene, a holtak oltalmazója, alvilág, 
az a hely, ahol a nap alábukik és fölkel; Akeru (az előbbi tbsz.-a), a föld kígyó- 
szellemei; Hór (Hórusz , Magasság, Ég"), a legismertebb egyiptomi istennév, 
gyakori jelző isten és uralkodó-nevekben; Szokar, a , holtak országából való" 
isten, a lelkek oltalmazója. 

A felsorolt nevek - és fel nem sorolt társaik — alighanem kivétel nélkül köz- 
szói származékok. Többségük eredete, tőalakja jól ismert. Hangalakjuk — gon- 
dolom én — a száj és torok harákoló, horkantó, gurgulázó, krákogó, síró stb. 
hangjaira vezethető vissza, és mitológiai meg nyelvi szempontok szerint egy- 
aránt csoportosíthatók. Hogy meggyőzzem az olvasót, a jelzett hangzókból 
képzett szavakból összeállítottam egy szótárat. Nem teljesen ábécé sorrend- 
ben, hanem témák szerint csokorba szedve. 

1./ Az első ilyen listát madárnevekből és más, madarakra utaló szavakból 
állítottam össze. Azért lett a madaraké az első hely, mert mind a hiedelmek, 
mind pedig a bevezetőben említett, nyelvkeletkezésről szóló elméletek szerint 

madár volt az ember őse, de legalábbis a mintaképe, már ami a „beszédessé- 
get” illeti. A hiedelmek szerint ténylegesen is. Számos nép, nemzetség szár- 
maztatta magát valamilyen madártól. Legyen elég csak a turul-mondára utal- 
nom. Túl ezen, elterjedt hiedelem szerint az isten madáralakban madárhan- 
gon teremtette a világot (ő volt a „Nagy Gágogó" Egyiptomban, az ószövetsé- 
gi Isten vizek felett lebegő lelke — a Szentlélek galambja a keresztény szimboli- 
kában), a lélek madáralakban jár és költözik a túlvilágra, s mint már írtam, 
madárhang volt a sámánok , közlekedő nyelve" az égi hatalmakkal. 

Mellőzve az olyan nyilvánvalóan hangutánzó elnevezéseket, mint a csilpcsalp 
füzike, csicsörke, gyurgyalag vagy tengelic, íme egy csomó az ideillő nevek és 
szavak közül: aquila (lat. „sas”, 1. ang. eagle, fra. aigle) bagoly, clangor (lat. „lúd- 
gágogás", ,ragadozómadár vijjogása", , rikácsolás", de , szárnycsattogás" is), 
corvus (lat. , varjú"), crake (ang. , vízicsibe"), crest (ang. „bóbita, taréj"), csér (fra. 
glaréole), cserkesz (népnév, de az ősiráni karkasa „tyúkevő, sas" szóból; a szóban 
forgó madár a cserkeszek monda szerinti őse volt), csongor (tör. , vadászmadár"), 
csörgőréce (lat. anas crecca, ném. Krickente), csukár (fogolyféle), csüllő (kisebb 
sirály), curlew (ang. , póli"), egret (lat. egretta, ebből ang. , kócsag"), fogoly, gácsér, 
galamb (lat. columba), gallina (lat. , tyúk"), garganey (ang. „böjti réce”), garrot 
(fra. , réceféle"), gerle, gólya, gravelot (fra. , lile), grébe (fra. , vöcsök"), griff (gör.), 
grive (fra. , rigóféle"), grouse (ang. , fajd"), grus (lat. „daru”, 1. ang. crane), guli- 
pán, harolde (fra. „réceféle”), haris (lat. crex), harkály, harrier (ang. „héja”), héja, 
heron (ang., fr. „gém”), hirondelle (fra. „fecske”), holló, kárókatona (vagy elter- 
jedt nevén kormorán), karsa (tör. „ölyv, vércse”), kartal (tör. „kánya, sas”), karvaly, 
kerceréce, kerecsensólyom, kering, keselyű, korax (gör., nemcsak , hollót" jelent, ez 
egy , halfaj", „nyakvas”, „kínzóeszköz” neve is görögül, igazi komplex jelentésű 
szó!), köröz, krógmosz (gör. , varjúkárogás"), küllő (zöldharkály), macreuse (fra. 
„réceféle”), pacsirta, quail (ang. „fürj”, l. fra. caille), sarcelle (fra. „réceféle”), 
sármány, seregély, shrike (ang. „gébics”, vö. shriek „rikolt”, „vijjog”, „sikít”), sirály 
(ang. gull, fra. goéland), sólyom, szajkó, szalakóta, szalonka, szárcsa, szarka, szárny, 
szerkő (lat. chlidonias), szula (lat. sula), togrul (oszm. „turul, sólyom”). 

2./ A vizsgált szavak egy nagy csoportja a képzés helyének megfelelően 
„torok” szavunk szókörnyezetéből képződött. Ide tartoznak — a hiedelmek szint- 
jén — a toroknak megfelelő , barlangnyílás, pokol kapuja, óriási száj, istennő 
öle, naptári fordulópont" (ti. a Napot , elnyelő" téli napfordulói kapu) és ha- 
sonló értelmű közszavak is. 

Ilyenek például az ógör. gorgüré „föld alatti tömlöc”, grave (ang., a lat. 
caverna-ból „verem, pince, üreg, gödör, sír"); lat. cardo „ajtósarok, naptári 
fordulat"; gula; gurgulio , gége, torok"; gurges , örvény, mély víz"; gurgustium 
,korcsma"; ol. grotta , barlang"; fra. gorge „torok, hegyszoros", garette „nyak- 
szorítóvas" ; óor. korocsun „téli napforduló”. 

Gorgüré és gorgosz (gör. „rettentő, vad") egyaránt alapul szolgálhatott a 
gyermekeit a torkán világra hozó gorgó nevéhez. Ugyane forrásból eredhet 
Gerüón neve, akit Itáliában Garanus, francia földön Gargantua néven ismer- 
tek, mint a farsangi zabálás és a rákövetkező böjt határnapjának, Húshagyó- 
nak megszemélyesítőjét. „Farsangi” ünnep volt Carmentisé az ókori Rómában, 
Carmentália alkalmából az év újjászületését ünnepelték jan. 11. és 15-én. Az 
istennő neve a , hang", , ének", , varázsszöveg", , jóslat" jelentésű carmen szóra 
megy vissza. Vö. ar. Korán, a cara" a , hirdet", , recitál", , felolvas" igéből; héb. 
kró , kiált", , nevez", , szólít", , felolvas"; gör. kaleo , hív", lat. calare , kikiált", 
ang. call , hív", cry „kiált, sír”, lat. sermo , beszéd". 

Vagy itt van Carna halálistennő, aki a holtak húsát felfalja (lat. caro , hús", 
, dög"), s akit szintén a farsanghoz kapcsolt a középkori tréfás népi etimologizá- 
lás, mondván, a karnevál elnevezés a carne vale „hús, ég veled!” búcsúköszöntés- 
ből ered, holott valójában a carrus navalisból a farsangi körmenetek „hajókocsi- 
jának" a nevéből származik. Hiedelmi szempontból persze a két dolog ugyanaz: 
a carrus navalis, a kimúlt óévet, farsangot szállító koporsóhajó éppúgy szarkofág 
volt, mint Carna (a gör. szarkofág szó szerint , húsfalót" jelent). 

2.a/ A torokra közvetlenül asszociálható hangutánzó és hangfestő szavak: 
sugur (lat. ,madárjós"), csárog, cserfes, cserreg, csicsereg, csiripel, csörög (a szar- 
ka), csuklik, garat (szl. , nyílás", „perem”, ,, torok", , vízmeder") gargarizál (gör), 
gercsa (ádámcsutka), harap, harsog, harsona, hejget, hirdet, horkol, hortyog, hö- 
rög, hörpint, hujjogat, (lejhurrog, hurrá, hurut, károg, káromol, kelepel, kér, kér- 
dez, kereplő, kérődzik, kiált, korcsma (szb.-hv.), krákog, kurjant, kürt, nyekereg, 
ökrendezik, sír, sörbet, szól, szörpöl, vigyorog, vihorászik. 

Külön figyelmet érdemel kürt, szaru, szarv szavunk.(Vö. héb. keren , kürt", 
„Szarv”, , fénysugár", gör. kerasz , szarv", , szaru", „kürt”, kehely", lat. cornu 
„Szarv”, ,szaru", ,kürt", , tölcsér", „holdsarló hegye", cornicon , kürtös", ebből 
magy. kornétás, ném. Horn stb.) Mint a felsorolás is mutatja nemcsak hangjel- 
zésre, hanem ivóedényként is használták, kétszeresen illik tehát rá a , torokkö- 
szörülő" név. Maga a tárgy mint rituális eszköz, szimbólum nagy múltra tekint 
vissza, ezt tanúsítja a franciaországi Lausell-ből való kőkori dombormű, mely 
a nagy (farú és keblű) istennő földi szolgálóját kezében áldozati szarukürttel 
jeleníti meg. Szarukürt, az alvilági kígyófarkú Akhelóiosz bikaisten letört szar- 
va volt a mitológiai bőségszaru, melyet Dionüszosz-Bacchusnak tulajdonítot- 
tak, akinek — maga is meghaló-feltámadó isten lévén - az alvilághoz szintén 
köze van. Az isten másik neve, Plutosz , Bőséget" jelent, de ez volt a halálisten 
egyik beszélő neve is. Bőségszaru — ha úgy vesszük — a mitikus holdbika hold- 
sarló-szarva is. Mind a holdat, mind a bikát a vizek urának tekintették a régi- 
ek. Az áldozati bika szarva kürtként, áldozati edényként egyaránt fontos szere- 
pet játszhatott az esővarázslásban. 

A szólás, hogy „letörte a szarvát", az ősi bikaáldozatra utal (Héraklész 
Akhelóiosz fölötti győzelme e szólás mítoszi forrása), s ugyancsak halál-jelen- 
tése lehetett eredetileg az e szólással látszólag éppen ellentétes értelmű fel- 
szarvazásnak". A túlvilágra költöző uralkodót, hőst, áldozatot ékesítették föl a 
csak , istent" megillető szarvakkal. Így illett a már túlnan lévők sorába. (ZOLNAY 
1983: 272 skk.) Újabb kori értelmét a kifejezés annak köszönheti, hogy az 
elhunyt asszonyait utóda örökölte meg — nem egyszer épp az a személy, aki 
életét is kioltotta. Az alvilág fejedelmét, az ördögöt (krampuszt) és a boszor- 
kányt szarvas lénynek képzelték, ezért voltak , szarvas" állatok a kísérőik (bak- 
kecske, fülesbagoly). A sorba illik maga a szarvas is (gör. keraosz , szarvas", 
kerasztész , szarvas", , fügerongó féreg", „szarvaskígyó”, keratiasz , szarvas", 
, megcsalt férj", lat. cervus, fra. cerf, ném. Hirsch , szarvas", algonkin ind. karibu 
, rénszarvas"). A szarvas isten, Cernunnos maga meghaló és feltámadó isten 
volt. Ír-kelta hiedelem szerint az elhunyt lelke szarvas alakban kél át a túlvilág- 
ra (vö. a Héraklészt túlvilágra vezető kerüniai szarvas mondájával). A meghaló 
és feltámadó , Keresztúr" állatlelkét a frissen megtért magyarok Csodafiú- 
szarvasnak nevezték. A szarvast és a legendás egyszarvút a keresztények kez- 
dettől fogva Krisztus állatjelképének tekintették (I. Szent Euszták és Hubert 
legendáját, a Szűzről és az egyszarvúról szóló hiedelmet). Meggyőződésem 
szerint a Szarvassá vált fiúk balladája — első jelentésben — szintén a halálról 
szól; a fiúk meghaltak, ezért , élnek" szarvas alakban, ezért nem nyerhetik vissza 
soha többé emberformájukat. 

b/ A szájnak, toroknak megfelelő, a hiedelmi , barlang, sír, föld szája, pokol 
tornáca, ég kapuja, túlvilág, naptári fordulópont" stb. fogalmakra asszociál- 
ható szavak: cseresznek (szlk. ,kemenceszáj"), garat (pl. malom garatja) gárgya 
(szl. ,kútkáva"), horpad, hull (sírba), hulla, huruba (ném. Grube , verem"), kará- 
csony, karima, karaj (, perem" a szl. kraj , határ", , széle valaminek" szóból), kar- 
nis (ném. , perem", , párkány"), kereszt(út), kilincs, kráter, krematórium, kulcs, 
kulina (szl. , kályhalyuk"), kürtő, sarok, siló (ném.), sír(gödör), száj, szarkofág, 
széle valaminek, szoros, szurdok, szül. 

3./ Az előző szócsoportokból levezethető és velük rokon szimbolizmusú 
szavak: 

a/ Ételt, italt, emberi hamvakat (urna), balzsamozott belső részeket (egyip- 
tomi kanóposz) befogadó tárgyak, edények: bogrács (oszm.), bokály (gör.), 
bögre, bőségszaru, bugyor (pokol bugyra), calathus (lat. , kupa"), corbis (lat. „ko- 
sár”), cserépedény (szl.), cserpák (szl. „merítőedény”), gaulus (lat. , merítővödör), 
hara (zsák), harana (tör. , üst"), hólyag, hordó, kályha (ném. Kachel , cserép- 
edény"), karaff (ol. , üveg"), kártya (quart űrméretű vödör), kasolya (szik. , ko- 
sár"), kasornya (szl. krosnja „kosár, puttony, bölcső"), kerámia (bör.), kéreg (vö- 
dör), kilinta (sz. krinica , edény"), korsó (gör. krósszion , korsó", , urna", lat. 

cortina , üst" , , medence"), kosár (szl. „kas, kaptár"), kölyü (ótör. ,edény"), kratér 
(gör. ,serleg"), kredenc (lat.), krigli (ném.), kulacs, (ivójkürt, pohár (népi lat. 
peccarium), sajtár, serbli (ném. „éjjeli edény"), serleg, serpenyő (szl.), szekrény, 
szelence (szl.), szilke, tégely (lat. tegula). 

b/ Isteneket, holtak lelkeit szállító járművekre, pl. a carrus navalisra asszoci- 
álható szavak: anküra (gör. , horgony"), carina (lat. , hajógerinc", a mitológiai 
Argó hajó ókori csillagképéből leválasztott egyik csillagzatot az , alvilágban", 
azaz a déli égbolton így nevezik), carrus (lat. ,kocsi", I. ol. carrozza, ang. 
carriage, cart), celox (lat. , gyorsvitorlás", ,postahajó"), corbita (lat. , teherha- 
jó", a corbis , kosár" szóból), csarnak (csónak), csille, dereglye, gálya (ol. galea), 
hajó, horgony, kerep (kun , hajó"), kordé, kormány (szl. krma , hajótat", a kor- 
mány helye), korvett (fra.), sajka, szál (ótör. , tutaj"), szekér. 

c/ Bezártságra, bekerített szent vagy tiltott térre, csapdára, börtönre, sírra, 
alvilágra asszociálható szavak: cerkó (gör. küriaké, ném. Kirche, ang. church , temp- 
lom"), cella (lat. , zárka"), cortex (lat. , kéreg"), cohors (lat. ,udvar", ebből ang. 
court), cratis (lat. , sövény"), curia (lat. , törvényszék"), csárda (szl. , őrtorony"), 
csarnok, cserény, cserge (oszm. , sátor"), csűr (ném. Schür), discernere (lat. „elha- 
tárol", ebből magy. diszkrét), gallér, garád (szl. grad „város, vár"), garázs (ny. 
germ. waron , őriz, kerít"), gárda (frank warda , védelem", , oltalom"), gordon 
(rejtek, kunyhó), góré, Grenz (ném. , határ"), grille (ang. , rács", I. ófr. graille, lat. 
craticula), gyalom (háló), hall, háló, halom (szl. , verem? is), hárs (háncs), hártya, 
héj, hely, horda (tör. ,palota", , tábor", , sátor"), hurok (tör.), kalia (gör. ,kunyhó", 
, barlang", , kápolna", , tömlöc"), kaliba (oszm. kulübe), kalitka (szl.), kaloda (szl.), 
karám, karcer (lat.), kelepce, keret, kerít, kert (ném. Garten, ang. garden), kirját 
(héb. , város"), kolna (szl. , fészer"), kolónia (lat.), kolostor (lat. claustrum), korda, 
kordon (gör. khordé, lat. chorda , bél", , kötél"), korlát, kripta, kvártély (lat.), kuli- 
pintyó, kurgán (o. ,halom"), pokróc (szl. kryti , rejt" igéből), sekrestye (lat. 
scaristia), sercli (ol. scorza , kéreg"), sír (ném. Grabe, ang. grave), sorompó (ném. 
, korlát"), szála (ol.), szállás, szalon, szer, szeráj (oszm.), szérü, zárka. 

d/ A körülhatárolt tér körhöz, négyszöghöz kapcsolódó fogalomköre: cardo 
(lat. ,sarok, fordulópont"), chorea (lat. ,körtánc"), ciklon (ném.), ciklus (lat.), 
cirkál, cirkulál (lat.), csalma (oszm. „körülteker”), garniroz (ném. , szegélyez"), 
görbe, horizont (gör. horizó , határol") kar (mint kórus), karika, káró (fra. carreau 
, négyszög"), kártya (ol. carta), kerek, kerék, kerít, kert, kertel, kólál (, csavarog"), 
kollár (szik. , kerékgyártó"), koló (szb.-hv. , körtánc"), (éhen)kórász; kóricál, koro- 
na (lat. , koszorú"), korong, korsó, kórus, koszorú, kör, kravatli (ném.), kujtorog, 
kurbli (ném.), kuruzsol (szl. , köröz"), kurzus (lat. currere , fut"), kür, kvart (lat. 
quartus , negyedik"), sarok, saru, (ótör. „körülteker”), sellő (serlik, forog igéből). 

4.a/ Az alvilág hideg, vizes térségeit asszociáló szavak: csér (sár), cseret (ukr. 
„láp”), csorog, csörgedez, glacialis (lat. „fagyott, jéghideg"), halad (az uráli alap- 

szó első jelentése , folyik, úszik" lehetett; vö. hal, (harmat, hord(alék), hullám 
(vö. hulla), hurcol, hügra (gör. , víz", , tenger"), húl, kel (ugor „partra lép", , ki- 
köt", ,átkel", „vízbe lép"), krüsztallosz (gör. , jég"), kurzus (lat. cursus , folyás", 
ebből fra. corsair , kalóz"), mocsár, sár, sellő, surf (ang. , tajték"), tenger. 

b/ A vizes alvilág lényeit asszociáló szavak (a , lélekhal", , háló", , halál", „ha- 
lott" szavak összefüggésrendszerében; 1. Kuly-Otir. E szavak nyelvi és mitológi- 
ai kapcsolatára nézve a finnugor nyelvekben I. Jankovics 1987: 47. jegyz.): 
angolna (lat.), calamari (ol. , tintahal"), chromis (lat. „tengeri halféle”), clam 
(ang. kenyérfajta), crab (ang. „tarisznyarák”), crayfish (ang. „folyami rák”), 
crustacea (lat. „rákok”; rendszertani elnevezés), csáklya (vonóhorog), cselle, gar- 
da (keszegféle; vö. kard, számos nyelvben e halféle neve vágóeszköz jelentésű 
szó is egyben), garnélarák (fr. crevette, ang. shrimp), garum (lat. „halmártás”), 
greneuille (fr. ,kecskebéka"), griposz (gör. „háló”), gyalom (háló), hal, halál, 
halott, háló, harcsa, hering (ném.), holt, horgony, horog, hüllő, kagyló (gör. vö. 
fra. coquille), kajmán (karib indián , alligátor"), kárász (szl.), karp (or. , ponty", 
1. ang. carp, ném. Karpf), kauricsiga (hind. , porceláncsiga"), kele, kolc (szl. , sü- 
gér"), koncér (ném.?), korall (gör.), kölönte, krill (norv. , apró világítórák"), kro- 
kodil, kuruttyol, küllő (madárnév is van ilyen, l. gör. korax), kyy (finn , kígyó"; 
van vízikígyó is. Tulajdonképpen a magy. — tájnyelvi, régies, tréfás? — , kélgyó" 
is idetartozik! ), margarisz (gör. , gyöngy"), makréla, ökle (ez egy halfajta neve!), 
pocsolya (l. pokol), Schlange (ném. , kígyó"), serpens (lat. , kígyó"), shark (ang. 
, Cápa"), Shellfish (ang. , kagyló", ind.e. sgel ,rágni" igéből; I. még scallop; vö. a 
gardánál írtak), sügér, süllő, szardella, szardínia (lat. sarda, sardina „apró tengeri 
halfajta; nem feltétlenül a sziget, illetve a sziget lakóinak nevéből származik e 
halfajta neve, de ha van is kapcsolat közöttük, azon sem lepődnék meg; a 
sziget is — ha úgy vesszük — a tengerben , lakik": 1. Szardínia — Sardegna mellett 
Korzika — Corse vagy Szicília - rég. Trinakria — nevét. És van ideillő szigetnév 
bőven az indoeurópai nyelvcsaládon kívül is!), tergelye (gör. trigla , tengeri 
márna, rózsahal"). 

c/ , Rendszertanilag" máshová tartozó alvilági lények (idézőjelbe tettem, 
mert mást jelent a mitológiában és mást a tudományban a szó, hogy , rend- 
szertani"): agár (szik. ohar „juhászkutya; már jeleztem, hogy a Canis-nem kép- 
viselői a mitológiákban alvilági lények, részben mert szemét- és dögevők — 
páriaebek, hiénák, sakálok -—, részint mert vadászok — a kelta mitológiában a 
„pokol kutyái" —, és mert őrzőállatok, I. Kerberosz) bogár, bögöly, egér (finn hiiri, 
mandzsu singeri , patkány"), giliszta (szb.-hv.), greyhound (ang. „agár”), her- 
nyó, hort (szl. , agár"), Jaguár (éjszakai ragadozó, , holdállat", a név tupi indián 
eredetű), kerdó (gör. , róka"), krmih (óind. , féreg"), kurt (tört. , farkas"), lacerta 
(lat. ,gyík"), sakál (óind. srgaláh), sárkány (ótör.), Schlange (ném. , kígyó"), 

(lat. ,kígyó"), sertés, süldő (a disznót, mint szemét- és dögevőt, a kutyához 

hasonlóan alvilági állatnak tartották, I. Phorküsz), skarabeusz, skorpió, szala- 
mandra, szaurosz (gör. gyík"), szelindek (szl.) és általában szörny. 

d/ A pokol holt, földalatti világ, a kőzetek és kővé váltak birodalma, ehhez 
a képzethez társíthatók az alábbi szavak: calculus (lat. , kavics"), calx (lapis 
calcarius lat. , mész", , mészkő" , ebből kalcedon, kalcium stb.), carbo (lat. , szén", 
vö. tör. kara , fekete", gránát (lat.), gránit (ol. granire , szemcsésedik"), graviroz 
(gör. ,vés"), hermakész (gör. „herma”, , kőrakás"), karbunkulus (lat. , gránát"), 
karcol, karneol (lat.), khalix (gör. , mészkő", I. ang. chalk , kréta"), khalkaosz 
(gör. ,réz"), khrüszosz (gör. „arany”, ebből krizolit), kréta (lat. creta , kréta", 
„fehér agyag", , iszap"), kristály (gör ,krüsztallosz , jég"), króm (gör. khroma 
, földszín"), korund (tamil kurundam, szanszkr. kuruvinda , rubint"), kvarc (talán 
a ném. Querch „törpe, manó" szóból, a germán hiedelemvilág törpéi a föld 
alatt laknak), mercurius (lat. , higany", ang. mercury), sal (lat. , só"), sajtol (tö- 
mörít), sulphur (lat. ,kén"), surlódik, szardinosz (gör. ,karneol"), szardonix 
(gör.), szerpentin (lat. „kígyókő”), szikla (szl.), szilánk, szilárd, szilícium (lat. silex 
, kavics", ,kova", szikla"), szirt (ótör. , hegyház", , domb"), szolid (lat. , szilárd"), 
zselézo (or. , vas"). 

e/ A lélek útja a túlvilágra egy világszerte elterjedt képzet szerint az élet és 
a halál fájának, a világfának a törzse mentén vezet a gyökerek mentén az alvi- 
lágba, kígyók, békák közé, az ágak (szárak) mentén a felső világba. E kozmikus 
fa láthatatlan , szára" a világtengely, a Föld forgástengelye, látható , szárai" a 
Tejút (gör. Galaxiasz) ágai. : 

Ilyen fa fonetikai és eszkatológiai értelemben a keresztfa (lat. crux), ame- 
lyen Isten Fia halt meg, és ilyen jelképi szempontból a grádics (lat. gradus), 
amely Mithras misztériumában a tejútlétrát testesítette meg. Figyelemre mél- 
tónak tartom, hogy a , közönséges" fák nevei közt is feltűnően sok csicsergő, 
károgó nevű van: acer (lat. , juhar"), bokor, bokrétafa (vadgesztenye), carpinus 
(lat. , gyertyán"), celtis (lat. „ostorfa”), ceratonia (lat. , szentjánoskenyérfa"), cigle 
(csigolya: fűzfa), cirbolyafenyő, clematis (lat. , iszalag"), coriaria (lat. , ecetfa"), 
cornus (lat. , som"), corylus (lat. , mogyoró"), cölöp, cratageus (lat. , galagonya"), 
cser (lat. cerrus), cserje, cseresznye (ol. ciliegio, ang. cherry), éger, galagonya, gyer- 
tyán, hárs, iszalag, iuglans (lat. , dió"), juhar, karó, kárüa (gör. , dió"), kóró (ótör. 
„nád”), kőris, körte, magyal, makarija (szb.-hv. , körte"), mogyoró, oszlop, quercus 
(lat. „tölgy”), salix (lat. , fűz"), sarjad, sorbus (lat. , berkenye"), szil, szilva (szl. 
szliva, lat. silva „vagon”, , erdő", „park”, „fa”, ,bokor", „liget”, Silvanus az erdő, 
mező istene), szüringion (gör. , nád"), zöld. 

5./ Olyan szavak, amelyekhez erőszak, fegyver, halál, bűn, baj, betegség, 
öregség, sötétség, titok és hideg , érzete", képzete társul. Íme: agyar, calva 
(lat. ,koponya", ebből kálvária), cancer (lat. , rák"), carcinoma (orv. lat. , rá- 
kos daganat"), cardiacus (lat. , gyomorbajos"), careo (lat. , híjával van", , nél- 

külöz"), caries (lat. „korhadás, fogszuvasodás”), carnifex (lat. „dögcsináló”, 
„hóhér”), caro (lat. , hús", „dög”), carpo (lat. „széttép”), cera (lat. „viasz”, 
, viaszfehér", vö. szl. vecser „este”, magy. gyertya, mely ótör. eredetű), cerussa 
(lat. „ólomfehér”), ciklon, cingár, club (ang. „bunkó”), cremo (lat. „éget”, 
, emészt", ebből krematórium), corpus (lat. „test, tetem”), csarab (lat. calluna, 
sírkoszorúkra fontak belőle), csikar, csikorgat, csjornij (or. „fekete), csór (cig. 
„lop”), csorba (szl.), csóré (cig. „szűkölködő), écraser (fra. összezúz", ebből 
ekrazit), gárgyul (megőrül), geraiósz (gör. , öreg"), gerely, gernyó, girhes, 
gladius (lat. ,kard"), gorgosz (gör. „vad, rettentő"), görnyed, golyva, görvély- 
kór, grau (ném. , szürke", l. ang. grey), grauen (ném. , szürkül, irtózik"), Greuel 
(ném. , borzalom"), grimm (ném. , haragos", 1. ang. grim), groszfosz (gör. , ge- 
rely"), hál (1. , hálni jár belé a lélek"), hályog, harács (tör.), harag, haramia, 
hárem (mindkét szó az ar. harami „az, ami tilos" fogalomra megy vissza; l. 
még gör. kürma , zsivány"), harc (vö. ol. guerra , háború"), hérem (héb. , pusz- 
títás, átok, szent háború"), hergel, hervad, hirig (héb.), hóhér (német Haker 
, akasztó"), holokauszt (gör. ,égőáldozat"), horror (lat.), hulla, húr, (bél), hur- 
col, hurok, hurrikán (maya), hurut, hűl, ingerel, kall (üt, ver), kalóz, kár, kara 
(tör. , fekete"), kárhozat, karácsony (szl., eredetileg , pusztulás", , halál", „vég- 
óra", „gonosz szellem", „legsötétebb nap" volt a jelentése), karc (ném. kratzen 
„karmol, harcol"), kard (oszét kard „kés, szablya, kard; osztják kordi , vas"), 
karó, karom, kelevéz (litv. kalavijas „kard”, kalti ,kovácsol"), kérész (l. „kérész 
életű"), keserű, kholé (gör. , harag", fra. colere, l. magy. kolerikus), kholix (gör. 
„belek”, ebből magy. kólika, l. még magy. bél=húr; gör. khordé , bél", , húr", 
, kötél"; a belek a különféle mitológiákban az alvilág labirintusát jelképezik), 
kirurgus (gör. , sebész"), kolera (lat. cholera , pe", gör. kholera „epe-vérhas”, 
vö. ném. Galle , epe"), kor (mint koros: ótör., pl. ujg. qur; vö.gör. khronosz 
„idő, kor”), korcs, korhád, korhol, kornyad, korom (oszm. kurum, vö. tör. kara 
, fekete"), kranion (gör. „koponya, vesztőhely”), Krieg (ném. , háború"), krimi 
(lat. crimen „bűn”), kripta (gör. kriptó „elrejt, eltitkol"), krízis (gör. „elválasz- 
tás”), krópion (gör. „kasza”), krósszion (gör. „urna”), krüerosz (gör. „rémisz- 
tő"), krümosz (gör. ,fagy", „lázroham”; jó kis ellentét, mi?), krüfa (gör. „tit- 
kon”, ,alattomban"), kszérosz (gör. , száraz", ,hervadt", ebből filoxéra), kuli- 
mász (szl.), kül- (l. „külső sötétség"), makula (lat. , szenny"), maskara (ar. 
maskara „álarc”), maszlag (ar. masluk), mizéria (lat.), mizger (görhes), mogor- 
va, niger (lat. , fekete"), ócsárol, ököl, pakura (lat. picula , szurok"), pogrom 
(or.), pokol (szl. ,szurok"), rigor (lat. ,dermedtség"), sajnál, sajog, salak (ném.), 
sárga (tör., ,sápadt" értelemben is), sár, sarha (szik. , sintér", „hóhér”), sarló, 
sejt, selejt (ném. Schlecht , rossz"), selma (ném. , járvány", , dög", „kitaszí- 
tott", , becstelen"), skorbut (lat. , süly"), slamasztika (ném.), sors (lat.), sorvad, 


sour (ang. ,savanyú"), sújt, sűly, süllyed, szar, száraz, szarksz (gör. , hús, dög, 

vétek"), szekerce (szl.), szíj („szíjat hasít", , szíjaz" vonatkozásában), szirony 
(hókéreg), szolga (szl.), szörnyű, szúr, szurok, szürke (pl. „hamuszürke, elszür- 
kül"), teher, ugar, vackor, vakarcs, vecser (or. „est”), vihar, zár, zargat, zehernye, 
zord, (összejzördül, zrí, zűr, zsarol, zsiger. 

Tudom persze, hogy például a „zrí” késői szóalkotás (1900-ban jelent meg 
először nyomtatásban), ugyanakkor, vagy éppen ezért, jó példának tartom ab- 
ból a szempontból, hogy mennyire meghatároz egy szót a hangzása. Az értelme- 
ző szótár a Zrínyi utcai kapitányság nevéből eredezteti, — azt hiszem, monda- 
nom sem kellene, miért: jassz-szóról van szó —, egész biztos azonban, hogy , zúr, 
zűrzavar" szavunk nélkül nem találta volna fel a leleményes nyelvújító. Ha már 
nyelvújításról esett szó: , csőr" szavunk a nyelvújítás korából való (a , cső" és 
„orr” kombinációjából született), véleményem szerint azonban ennek a szónak 
is meghatározta keletkezését és elterjedését az a szókörnyezet (csér csicsereg, 
csörög stb.), amelybe kiagyalója helyezte. 

6./ Külön csokorba szedtem néhány olyan szót, melyek általánosságban 
pozitív jelentéstartalmat hordoznak (az átokszentség kettős elve szerint), konk- 
rétan pedig a legfőbb jóhoz, a teremtő Istenhez köthetők. 

A legfontosabb talán ezek közül a , teremt, nemz, szül" jelentésű lat. creo 
ige. A szóból kihallik a teremtéstörténetek visszatérő mozzanata, az első isteni 
aktus: a teremtő (madár) kiáltása, megszólalása (, Legyen világosság!"), vagy 
éppen nevetése (egy Kr. e. 3. sz.-ból való egyiptomi papirusz a világ keletkezé- 
sét a teremtő Ptah , homéroszi kacajának" tulajdonítja), amely által megszüle- 
tik a világ. A credo (lat. , hiszek") az ember válasza az isteni kinyilatkozásra, 
annak színtere pedig a templom (gör. Kiiriaké, ném. Kirche, ang. church.) A 
világosság istenének mindenütt az arany volt a féme, angolul gold, az ind. e.-i 
ghel ,ragyogni" igéből. L. még ang. glamour, glare, gleam, glimmer, glint, 
glitter, glory (lat. gloria-ból), glow. (Vannak a mi nyelvünknek is a világosságra, 
mégpedig épp a sötétben világító fényforrásokra a szóban forgó hangzókból 
képzett szavai. L. hold, csillag, fáklya, gyertya, máglya.) A nagyságra utaló sza- 
vak (ném. grob, ang. grow, great; l. még ófelném. Karl „felnőtt”, mely Nagy 
Károly neve volt és a szl. král, magy. király szó forrása lett), a jóságra: harósij 
(or. jó"), harmónia (gör. „összhang”, a világegyetemé is). Aztán az égi király 
megszólítása: Herr (ném. „úr”, eredetileg Istent illette meg; vö. egy. Hór, iráni 
Ahuramazda, gör. Héra, Héraklész, Hermész, továbbá hérósz , hős", , félisten", 
, szabadító", , úr", , megboldogult". Az utolsó jelentés értelme: a hős igazán 
csak halála után lesz hérósszá, akkor nyeri el a halhatatlanságot. Hérosz tk. 
Khrésztosz, a , Fölkent" is. L. még gör küria , úrnő" kriosz , úr", finnugor Kors- 
Torum.). Aztán itt vannak a szépség szavai: kallosz (gör. , szépség"), khárisz 
(gör. , kellem"), kraszivüj (or. , szép", I. még prekrásznüj , gyönyörű"). Az édes- 
ségé: cukor (vándorszó, óind sarkara , szemcsés cukor"). És végül a hatalom és 

dicsőség szaval: krateó (gör. , uralkodik, parancsol"), krátosz (gör. , erő, hata- 
lom, nagyság, uralom", 1. Pantokrátór , Mindenség ura", arisztokrata, geron- 
tokrácia), kürosz (gör. , hatalom, erő"), szláva (or. , dicsőség"). 

Mit mondhatnék összefoglalásul? A példákból és csoportosításukból talán 
kiderült, mi volt a szándékom. Röviden megismételve az, hogy illusztráljam 
velük: az ember legfontosabb fogalmai között, amelyek Isten (például Krisz- 
tus) és jele (a kereszt), a születés és a halál, a tér és a (ciklikus!) idő (khronosz) 
köre, a teremtés (creatio), a szent és átkozott (sacer), ceremónia és kultusz, vala- 
mint az embert az állatok fölé emelő képesség, a tagolt beszéd (kérdezés, kiál- 
tás, szólás) köré csoportosulnak, különösen nagy számú az olyan szó, melyek 
tudatosan (totemizmus) vagy tudattalanul (állati örökségképpen) állatok által 
is kiadott torokhangokból formálódtak. 

Ez nem egyszerűen fonetikai probléma, hanem kultúrateremtés filozófiai 
értelemben is. Ha úgy tetszik, út az állati rikoltástól az (egy)istenhitig. Mert a 
kiadott hang (nemcsak az értelmes beszéd, hanem a sóhaj, halálhörgés is) előbb 
lélekké lesz a hiedelmekben. Lélekké, mely életet jelent, ami azonosul az érte- 
lemmel, mely viszont felismeri a felsőbbrendű Szellemet. Nagy kár lenne, ha 
nem így volna. 

1993. Húsvét 

Hogyan lett rózsaszínű 
a párduc?" 


Egy virágszín szimbolikája 


A tiszta színek szimbolikus értelme, a vörösé, sárgáé, kéké, feketéé és fehéré 
többé-kevésbé ismert, lévén alapszínek is egyben. Némileg más a helyzet a 
kevert színek és színárnyalatok: a barna, a narancs, a rózsaszín (hússzín), a 
szürke és társaik esetében. Velük, ha nem is számítanak éppen fehér foltnak a 
szimbólumkutatás területén — hogy ideillő képzavarral éljek —, külön alig fog- 
lalkoztak eddig. Elintézték egy mondattal őket — a szürkét vagy a barnát pél- 
dául, alkalmasint a tiszta színek körében tárgyalták, mint valamelyikük tört 
változatát. (A természetes festékek közül a barnák vöröses és sárgás árnyalatai 
ilyenek. Ezeket javarészt földből, ásványokból nyerték: például a vöröses casseli 
barnát, pompei, angol, indiai vöröst, égetett sienát, okkert. És az ember oly- 
kor valóban a vörös — vagy a sárga helyett, azok árnyalataként használta fel 
őket. Az antik görög vázák , vöröse" — a görög vázafestészet egyik korszakát 
kifejezetten , vörös alakosnak" nevezi a szaktudomány - a valóságban barna; 
csak a közmegegyezés és természetesen az alkotói szándék nevezte el, tekintet- 
te vörösnek.) 

Ha a rózsaszínt az ember nem is használhatta föl természetes előfordulási 
formáiban, szeme előtt lebegett — szó szerint! — a virágok meg a hajnali, alko- 
nyi ég színorgiájában. Ezért, bár tényleg a vörös (és a bíbor) fehérrel tört 
árnyalata — aminek okán a vörös (vagy a bíbor) szimbolikájának taglalásánál 
szokás letudni jelentéseit, rendszerint anélkül, hogy a nevén neveznék -, már 
magában véve is megérdemli, hogy rangjának megfelelően külön szóljunk róla, 
illetve névadójáról: a rózsáról, belátva természetesen, hogy a vörös, bíbor, 
piros színek említése ezúttal 15 megkerülhetetlen lesz, csakhogy most ez utób- 
biak lesznek mellékesek. 

Írásom tárgyául tehát a rózsaszín alapvetően szexuális szimbolikájának tör- 
téneti áttekintését választottam (mellőzve az árnyalat ugyancsak vörösből le- 
vezethető, újabb keletű politikai jelentését). Nem elsősorban a kutatás fen- 
tebb jelzett hiányosságait pótlandó, hiszen, hogy mit jelent a rózsa (színe), a 


* Az 1993-as szegedi szimbólumkonferenciára írt előadásom bővített változata. 

jelképkutatás berkeiben közhely; rhodon ugyanis már ógörögül sem csak , ró- 
zsát" jelentett, hanem , női szeméremtestet" is. (Más virágokkal hasonló a hely- 
zet: a liliom, nőszirom, tulipán például — ma már ez is köztudott — szintén a 
nőt, közelebbről a női nemiszervet jelképezik adott összefüggésben.) Így él a 
szín tudatalattinkban is: a malac rózsaszín, ezért a , malackodáshoz" — aminek 
hallatán, láttán még el is pirulunk — ez a szín társul. 

Érdeklődésemet sokkal inkább az keltette föl, hogy e halványpiros színár- 
nyalat egyre jobban elönti mesterséges világunkat, a fogyasztói szellem jegyé- 
ben és vélhetően a 60-as évek szexuális forradalmának, köszönhetően. 

A higiéné segédeszközeitől és fogyasztási cikkeitől a kozmetikumokig, a 
gyógyszerektől és tápszerektől a , hami", ,papi" jellegű élelmiszerekig és cso- 
magolásukig, a gyermekruházati holmiktól a női alsóneműkig (lásd , bugyi- 
rózsaszín), s újabban férfizakóig, a gyermekjátékoktól a rajzfilmekig, a családi 
magazinoktól a pornóújságokig, a gyerekszobától az utcaképig: a kirakatok 
díszítését éppúgy ideértve, mint a közvilágítást helyettesítő neonreklámokat; 
mindennapi tárgyaink napról napra növekvő halma burkol bennünket kívül- 
belül rózsaszínbe — még szemetünk jelentős hányada is rózsaszín a műanyag 
mosószeres flakonoknak, joghurtos poharaknak és hasonlóknak köszönhetően 
-, és a rajtunk uralkodó televízió (reklám)műsorai a szemünket is rózsaszínű 
ködbe borítják — ténylegesen és átvitt értelemben egyaránt. 

Témaválasztásomban nem kis mértékben befolyásolt, hogy nemrég - de 
már a XX. században! -— egy színekről szóló televíziós ismeretterjesztő műsor- 
ban e tárgyról, mármint a rózsaszín szexuális jelentéséről beszéltem, méghoz- 
zá tapintatosan és finoman, a szerkesztőnő azonban, noha kérésemre előzete- 
sen megígérte, hogy érintetlenül hagyja mondanivalómat, viktoriánus szemé- 
remből az egészet kivágta. Ez annál is inkább bosszantott, mert a kérdést: Mit 
szimbolizál a rózsaszín? ezek után föltette valaki másnak is, egyébként egy, a 
tévében gyakran szereplő közkedvelt férfiúnak, akinek erről a tárgyról hal- 
ványlila gőze sem volt, ezért kínjában a rózsaszínű léggömböt vagy 5 percen 
keresztül hámozta. 

A rózsaszín a (vad)rózsa színe, melyre az angolban a legközönségesebb szó 
a pink (, szegfű", , rózsaszín"). A britek és amerikaiak a , rózsa" (rose) főnévből 
képzett jelzőket is használnak, többnyire ugyanolyan összetétel formájában, 
mint a magyar rózsaszín: lásd rose-colored (, rózsaszín"), rose-tinted („rózsaszín 
árnyalatú"), rosy cheeks („rózsás arc"). Előkelősködő szövegekben felbukkan még 
a roseate (, rózsálló"), de a leggyakrabban használt szavuk a rózsaszínre mégis- 
csak a pink. Nem elgondolkodtató, hogy a legismertebb és legnépszerűbb vi- 
rág színét egy másik virág után nevezték el? Mintha a pink alkalmazása a rosy 
helyett valamiféle kényszeredettséget, zavart jelezne, ami azzal jár együtt, ha 
nevén kell neveznünk dolgokat. A , szegfűszín" elnevezés bevezetői alighanem 

tisztában voltak a , rózsa", , rózsaszín" szégyellni való jelentésével, ezért keres- 
tek helyette egy ártatlanabbul hangzó, de mint látni fogjuk a végén, mégis 
ideillő és eredeti jelentését is hordozó másik virágnevet. Az is lehet azonban, 
hogy csupán a szépelgés vágya vezette őket. A pink , rózsaszín" jelentésben 
először 1678-ban fordul elő, a puritán Cromwell diktatúráját követő Stuart- 
restauráció léha időszakában; vagyis mindkét magyarázat helytálló lehet. Ne 
feledjük ez az időszak a précieuse-öké — MOLIÉRE Kényeskedőié — a francia irodal- 
mi szalonokban! Ekkor Franciaország diktálja a divatot, s különben is, a Stuar- 
tok, II. Károly és családja a Napkirály oltalma alatt várták ki, míg ismét eljön 
az idejük. 

Ellentétben az angollal, a többi európai nyelv a rózsaszín elnevezéseit kivé- 
tel nélkül a rózsa nevéből képezi. Lásd görög rhodiosz, latin roseus, olasz roseo, 
spanyol rosado, francia rosé, német rosig, orosz rozovüj, magyar rózsás. Persze más 
nyelven beszélők is körülményeskednek olykor, nemcsak az angolok: lásd gö- 
rög rhodokhrósz, olasz rosaceo, német rosenrot, Rosenfarbe, magyar rózsaszín. 

Nem meglepő, hogy a legtöbb nyelvben a , piros" és a , rózsa(szín)" is közös 
gyökerű szó. Lásd olasz rosso, francia rouge, angol red, német rot, orosz rüzsij, 
magyar rőt. A kör azonban tovább tágítható. A szavak e rózsabokra hatalmassá 
nőtt ugyanis, és rajta meglepően sok hasonló hangzású és rokon értelmű , szó- 
virág" nyílik minden európai nyelvben, melyek fajtáikat: hangszínüket és for- 
májukat, de még jelentésüket tekintve is igen változatosak, mégis mindet a 
közös indoeurópai (görög, latin) tőről nemesítették a nyelv kertészei. Megér- 
demelnek egy hosszabb kitérőt, ami — látni fogjuk alább -— nem is az. Persze a 
példacsokor korántsem lesz teljes. 

Hangalaki és valószínűleg hangtani, továbbá átvitt (mitopoétikus) értelem- 
ben jelentésbeli rokonság köti össze a latin rosát a ros (, harmat", rorare — , har- 
matozni") és az aurora (, hajnal") szavakkal. A rózsát ma is harmatosan fényké- 
pezik a kertészeti magazinok reklámfotósai, és hát nem természetes, hogy a 
hajnali harmat és a rózsaujjú hajnal között , vérségi": nyelvi rokonság legyen? 
A hajnal - más szóval pirkadat — színe a rózsaszín. (L.13.o.) 

Aztán itt van az ugyancsak latin ruber (, piros"), melyből rubeola („rózsahim- 
16”) és rubint szavunk származik, s annak angol megfelelője: a ruby. Továbbá a 
szintén angol rub (, dörzsöl") ige; „vörösre dörzsöljük a tenyerünket", , kidör- 
zsölte a ruha a bőrünket" — szoktuk mondani. De az ige , rubintos fénye” abból 
is levezethető, hogy őseink két fadarab összedörzsölésével szítottak parazsat, 
tüzet. A ruberből képződött a rubus (, szeder") elnevezés, nyilván a gyümölcs 
piros színe okán. A nyelvi megfelelést biológiai rokonság támasztja alá. A Rubus- 
nemzetség a Rózsafélék rendjébe (Rosales) tartozó Rosaceae-család tribusza, 
amelybe mintegy 600 (!) szederfaj tartozik, amilyen a feketeszeder és a málna 
is. Lásd még Ribes (, ribiszke", , ribizli"). 


111 


HOGYAN LETT RÓZSASZÍNŰ A PÁRDUC? 


E körbe tartozik a görög erüthrainó („pirosít”, „vörösre fest", , pirul", , pi- 
roslik", , elvörösödik") és származékai, a latin rufus (, vörös") és rutilare („vö- 
rösre fest", , piroslik"), vagy a radix (görögül rhiza), ami magyarul , retek" , átvitt 
értelemben mindenféle , gyökér", , gyök" (angolul radish, illetve root). Hogy 
első jelentése melyik, kiderül a retek színéből: gumója piros vagy rózsaszín, és 
alakja is rendszerint olyan, mint egy rózsabimbó. (Lásd még répa szavunkat is.) 

Vagy itt van a szintén latin rota („kerék”, , forgás"; vö. magyar rokka), mely 
azért illik e körbe, mert a kinyílt rózsa kerek és stilizált ábrázolásain küllős kerék- 
re emlékeztet. (Lásd a középkori székesegyházak kerék alakú , rózsaablakait", a 
népművészet „forgó rózsáit”. Ezek az elnevezések magukért beszélnek.) 

Még mindig az első körben maradva, itt van a latin rogus (, máglya"). Ugye 
nem kell mondanom, milyen színű a tűz, a láng és a parázs? És miből rakták a 
máglyát? Rőzséből! (Rőzse szavunk szláv közvetítéssel — lásd szlovák rázga = „száraz 
ág" — a németből ered: német Reis—, ág".) Rost, rostély szavunk szintén német 
(bajor, osztrák) eredetű, s a rostély rácsa is arra való, hogy rajta a hús, hal 
pirosra süljön. Vö. angol to roast, francia röttr—, sütni", , sülni". 

De tágítsuk tovább a kört. Itt van például rozsda szavunk (vö. latin robigo, 
francia rouille, angol rust, bolgár ruzsdá— , rozsda"). A rozsda nemcsak a veresre 
oxidálódott vas neve, egy gabonát megtámadó gombát is így neveznek. Hivata- 
los neve anyarozs (Claviceps purpurea), más néven gabonaüszög (üszög — , parázs"). 
Mind a latin purpurea jelző, mind magyar nevei azzal kapcsolatosak, hogy a 
fertőzött és hatalmasra duzzadt gabonaszem bíborszínűvé (sötétlilává) változik, 
s a földre hullva tavasszal piros fejű apró termőtestek sarjadnak belőle. A róma- 
iak meg is személyesítették Robigo néven. Hozzá könyörögtek, hogy a betegség 
kerülje el földjeiket. (Lehet, hogy túl messze megyek, de a földművelés egyik 
latin alapszava is eszembe jut erről: a rus—, mező", , rét", melynek melléknévi 
alakja, a rusticus ma is használatos , falusi", , vidéki", , nyers" értelemben.) 

A vörös rozsdáról eszünkbe kell hogy jusson a latin rudus szó (oroszul 
ruda— , érc", lásd Rudabánya helynevünkben). A rozsda és rudus közt valóságos 
kapcsolat van: sokféle érc, kőzet, ásvány ugyanis — többnyire vasoxid tartal- 
muk miatt — rozsdavörös színű; ők festik vörösre a földet! Vörös a vasércek 
közül a vörösvasérc (hematit, e név szó szerint , vérkőzetet" jelent), többféle 
vaskő, vörös a proustit nevű ezüstérc, a nyersréz, a kuprit nevű rézoxid, a rutil 
nevű titánoxid, a rodonit nevű szilikát, a rodokrozit nevű mangánpát, az eritrin 
nevű arzenát, a cinnabarit nevű szulfid. Van rózsaszín gránit, kvarc (rózsa- 
kvarc), vörös homokkő (a sivatag homokja felerészben vörös!), vörös kréta, 
vörös márvány, vörös márga; vörös a bauxit, és számos drágakő is e szín árnya- 
lataiban pompázik: a rubinton kívül például a rubellit nevű turmalin, a gránát, 
a tűzopál, a berill, a karneol, a spinell, a jáspis és a nemeskoráll, valamint a 
jadeit, a topáz és a zafir egy-egy változata. 

Külön figyelmet érdemel réz szavunk. E vörös ércet, illetőleg nyersfémet 
a rézkorban, tehát azt megelőzően, hogy a vassal megismerkedtek volna, 
finnugor őseink vasnak nevezték a nyelvtudomány szerint. S ha már itt tar- 
tunk: a vasat a vörös Mars bolygó, görög nevén Püroeisz (, Füzes", , Heves", 
, Forró"), népi magyar nevén Vérszömű csillag fémének tartották az asztroló- 
gusok már az ókorban is. 

Az óind mitológiában a Mars istene Rudra névre hallgatott (a rud—, ordít 
vagy a ródas— , föld" szóból). Rudrát vadsága miatt az „égbolt vörös vadkanjá- 
nak" nevezték. Ugyanolyan harcias, vérengző isten volt, mint görög-római 
megfelelője. Rézszínűnek képzelték, s ő volt a férfiasság, a hím szexuális erő 
megtestesítője, következésképp a női szexualitás planétaistennőjének, Vénusz- 
nak a párja az európai mitológiában és az asztrológiában. Rudra egy mítosz 
szerint a legfőbb teremtő istennek, Pradzsápatinak és leányának, Róhininak 
( Vörösnek") vérfertőző nászából született; feleségét pedig Rodaszinak hívták 
(ugyancsak a ródas=,„föld” szóból). 

A Rudra névnek, akármelyik eredeztetést is fogadjuk el, csakúgy, mint 
anyja vagy felesége nevének, szintén köze van a szóban forgó színhez. Ha 
ordítunk, kivörösödik a fejünk, haragunkban elönt bennünket a vörös köd, 
fejünkbe tódul a vér, orcánk tüzel a dühtől, és kitátott, üvöltő szánk úgy 
vereslik, mint egy tátongó seb. (Vö. latin rudere= , ordítani"; rostrum— , csőr", 
„Orr”, , száj", a roderez , rágni", , leszólni" igéből. A madárcsőrt többnyire pi- 
rosnak képzeljük, éppúgy a szájat. Orrunk is gyakran vereslik, különösen, ha 
megcsípte a fagy, vagy ha rosaceás.) Tegyük hozzá, orcánk akkor is kipirul, ha 
más természetű hév önti el. 

Említettem, hogy a föld színe is alapvetően vörös. A bibliai héber az első 
embert Ádámnak nevezi, ami , pirosat", „vörös földből valót” jelent, s ugyan- 
ezért mondja az edomiták ősapját, Ézsaut is vörösnek. A bibliai Edom terüle- 
tét ugyanis javarészt vörös sivatagi homok borítja ma is. Más kérdés, bár nem 
mond ennek ellent, hogy Ézsaut külseje és természete szerint (vörös, szőrös és 
szenvedélyes volt) martiális hősnek vagy naphérosznak tekinthetjük ikerfivéréhez, 
Jákóbhoz mérten, akit holdas tulajdonságokkal ruházott föl a szent írók kép- 
zelete. (Sápadt képűnek, szelídnek és csalónak írják le: Jákób , Csalót" jelent, s 
a régiek a Holdat — változékonysága miatt — csalfának nevezték.) 

Még tovább nő , rózsacsokrunk", ha azokat a szavakat is belekötjük, me- 
lyekben a hangmegfelelés szabálya szerint a szókezdő r hangzó helyén Il, a b 
helyén p, ph (f) vagy v található. Ilyen a lobog, lobban ige a ropog, robban analó- 
giájára, vagy a latin labia, labium=,„ajak”, , szeméremajak". Hogy mi közük a 
rózsaszínhez vagy a rózsához? A tűz lobog és ropog, a láng lobban, a gyulla- 
dást átvitt értelemben lobnak nevezik. (A gyulladt testrész előbb kipirosodik, 
majd szederjessé válik, s ha nem kezelik, elrothad.) A robbanásnak is vörös a 

színe. E szó első előfordulása (1651) a puskapor használatának általánossá vá- 
lása utáni időre esik. Ami a labiát illeti, lásd fentebb a görög rhodon, latin 
rostrum jelentéseit. (Figyelemre méltó, hogy a , nagy levél" jelentésű lapi, lapu 
szavunk a népköltészet szerelmi szimbolikájában ugyanazt jelenti, mint a latin 
labia. BERNATH 1982: 23. A két szó a nyelvtudomány szerint nem áll rokonság- 
ban egymással.) 

Hasonlóképp szaporíthatók , rózsáink" azon alapszavak révén, melyekben a 
hangátvetés törvényének megfelelően két mássalhangzó fölcserélődött, mi- 
közben eredeti jelentésüket megőrizték. (E szavakra is áll természetesen a hang- 
megfelelés szabálya.) Ezzel egyúttal visszaérkeztünk kiindulási pontunkhoz, 
hiszen olyan szavak tartoznak e körbe, mint a magyar vér; vörös, pír; piros, pirka- 
dat, pernye, parázs, pörc, bíbor; bor (persze vörösbor); a görög püroetsz (lásd fen- 
tebb), porphüra (, bíborszín"; ebből képződtek azok a kőzetnevek, melyekben 
színük miatt a porfir szó szerepel, például porfiros gránit) phrügó (, pirit"), phrüktoi 
(, fáklya", ,tűzjel"); a latin ferrum (, vas"), flos (, virág"), furor (, düh", „vak szen- 
vedély", de „tomboló szerelem" is), purpureus (,bíbor"); ebből angol purple, 
továbbá a szintén angol blood (, vér"; lásd német Blut), blossom (, bimbó"), blush 
(, elpirul"), boar (,vadkan"), copper (, réz" a latin cuprumból), fire (, tűz" a görög 
pür- tűz" szóból), flesh (, hús"). A vadkan mint Mars isten állatalakja kerülhe- 
tett ide; a francia például sanglier-nak nevezi, ami a sang, sanglant (, vér", „vé- 
res") szavakat asszociálja. 

A rózsaszín eredeti névadója a tövises vadrózsa (a , csipkebokor") halvány- 
pirosassá színeződő, öt szirmú egyszerű virága. A rózsát egyetemlegesen a sze- 
relem virágának, a piros színt és árnyalatait pedig elsősorban a szerelem színe- 
inek tekintik. Eredendően a testi, úgymond földi szerelem jelképei voltak, ké- 
sőbb, a keresztény vallásos misztikában a spirituális avagy égi szerelmet (Isten, 
Krisztus, a Szentlélek illetve a Szent Szűz és a hívő közti kölcsönös, , lángoló" 
szeretetet) szimbolizálta (lásd a Szent Szív ábrázolásait). Ennek köszönhető 
például, hogy a bibliai égő tövisbokor (egy pontosan nem is azonosítható 
akácia-féle) az európai nyelvekre való átültetés révén csipkebokorrá (azaz vad- 
rózsabokorrá), illetve egyes változatokban szederbokorrá változott. A Szinaj- 
hegyi Szent Katalin-kolostor falánál nőtt ősöreg szederbokorról regélik példá- 
ul, hogy ez volt Mózes égő tövisbokra. 

A képkapcsoláshoz alapul szolgált, hogy a Nap, tűz, láng valóságos és jelké- 
pes színe szintén a piros ősidők óta. Ezért beszél már az ókori költő is lángoló 
szerelemről, illetve ezért lesz a Nap virága is a rózsa (lásd rozetta). 

Elsődlegesen azonban a szerelem istennőjének, Venusnak szentelték az 
ókorban. Venust, görög nevén Aphroditét, az etruszkok Apru istennőjét — ő 
utána kapta nevét április hava — Flora, azaz Virág" néven is tisztelték. Ünne- 
pét, mely a Vénusz bolygó havába, április végére, május elejére, a rózsavirág- 

zás csúcsidejére esett, Floraliának nevezték. A Floralia a keresztény rózsaünne- 
pek pogány előfutára volt (Lásd Pünkösd, pünkösdirózsa). Mint a szerelem 
olümposzi úrnője tulajdonképpen a női nemiszervet (a vulvát) személyesítette 
meg (míg társnői, a földistennő — ebben az összefüggésben - az anyaméhet, a 
holdistennő a hyment); a görögök azért tették meg a vulvára emlékeztető 
rózsa istennőjének. 

Egy mitikus hagyomány szerint a (vad)rózsa virága fehér volt eredetileg, 
ám amikor Venus haldokló kedvese, Adonis segítségére sietve épp rózsabokrok 
közt furakodott át, egy rózsatövis megszúrta, s a lábából (?) kiserkenő vér a 
fehér szirmokat vörösre festette. Tudjuk, hogy a láb a férfiakra vonatkoztatva 
a hímvessző euphemisztikus megnevezése a mitikus történetekben; a fentiek 
alapján úgy tűnik, (istenjnők esetében is a nemiszerv helyett áll. Eszerint az 
elbeszélést metaforaként is fölfoghatjuk, amelyben a fehér rózsa a szüzességet 
vagy egyszerűen csak a női tisztaságot jelképezi, míg a szirmokra kenődött vér 
a defloráció jele, vagy a tisztátalanságé, azaz a mensesé. Ebben az összefüggés- 
ben a defloráció szószerinti jelentése különösen figyelemreméltó (, virágtala- 
nítás"), egyben megtermékenyítés értelmű is, hiszen a virág természetes kö- 
rülmények között beporzása után indul hervadásnak; bibéje, töve ezután kezd 
bogyósodni. Közismert irodalmi földolgozás ennek a metaforának az ifjabbik 
Dumas Kaméliás hölgyében található. A könnyfacsaró színdarab perdita-hősnő- 
je, ha rendelkezésre tud állni, fehér kaméliát tűz magára, ha megvan a baja, 
pirosat. 

Említésre érdemes, hogy a fémek közül a réz volt a rózsaistennő attribú- 
tuma, mely latin nevét (cuprum, cyprium) Ciprus szigete után kapta, ahol egy 
hagyomány szerint Venus született. (A szigeten a rézkor fontos rézlelőhelyei 
voltak.) 

Asztrológiai kapcsolatuk folytán a rézzel mint a Vénusz bolygó (Esthajnal- 
csillag) jelképes fémével s annak szexuális vonatkozásaival a néphitben, így 
például a tündérmesékben éppúgy találkozhatunk, mint ma is élő szólásokban. 
, Rézfaszú bagolynak" hívták a mesebeli vasorrú bába hiedelmi állatalakját 

„réz” és ,vas", mint láttuk, illetve , fasz" és , orr" megfelelnek egymásnak); a 
mesében a Nap, Hold, Csillag (Szél, azaz a Vénusz) hármasát az arany, ezüst, 
réz féme (= fénye) képviseli (a réz színe a hajnalpírt vagy az alkony vörösét 
szimbolizálja). A tetejetlen fa című mesében a piros égalja ugyanakkor azt is 
jelzi, hogy a boszorkány (Venus) haragszik. 

Ami szólásainkat illeti, BERNÁTH BÉLA a , kivágja a rezet" és más , rezes" szó- 
lásunknak szexuális (első) jelentést tulajdonít; elemzi a „válogat a rézitcében va- 
lószínűen válogat a lányokban jelentésű szólást, a réziskolát, a szerelem iskolá- 
ját, s mindenekelőtt a rézajtót, mely mögött a szerelem lakik." Mint írja, a , réz 
vörös színe is a nemiség színét idézi fel. Épp ezért gyakori jelző népdalainkban 

is: "Réztepsiben sül a málé." Majd menyasszony löszök már én. " Végkövetkezteté- 
se: a réztepsi a vulva, a , sütés maga az aktus" (BERNÁTH 1986: 231 skk). 

A róka, mint vénuszi állatszellem a magyar folklórban hasonló jelentéssel 
bír. Lásd a Rókamenyasszony vagy a Feleségszerző róka című mesékben, illetőleg a 
népdalban, amiben a kis lompos, vörös (angolul ruddy) szőrű húsevő félreért- 
hetetlenül a női nemiszervvel azonosul: 


, Kis kertembe uborka, 
Reákapott a róka..." 


Ravaszdink emellett az anyarozs vagy gabonarozsda szimbolikus állatalakja 
is volt (Jankovics 1990: 182). Szemben a rézzel azonban, mely kizárólag Vé- 
nusz attribútuma, a róka — vörös szőre okán — napállat is lehet, csakúgy, mint 
ahogy a rózsa napvirág (ennek az ellentmondásnak a feloldására még sort 
kerítünk alább). 

De szexuális mellékjelentése van a korábban fölsorolt szavak majd mind- 
egyikének, mint - itt-ott jeleztem — már. Így például - említésünk sorrendjé- 
ben - a harmatnak (latin ros), amit BERNÁTH BÉLA a kilövellt spermával azono- 
sít (a harmatos rózsa ebben az összefüggésben a vulvát szeretkezés után jelké- 
pezi), a reteknek, répának, a rokkának, azaz a keréknek (latin rota), a rostélynak, a 
sütésnek (angol roast, francia rőtir), a rétnek (latin rus), a rágásnak (latin rodere), 
az orrnak, szájnak (rostrum), továbbá egy sor olyan szónak, amit nem is emlí- 
tettem, bár e körbe tartoznak: például az angol roadnak (, út"), vagy a mi erdő, 
lovagol, ránc, reszel (angol ride), rés, rétes, ripacsos, rocska, rongy, ropog, rúd, rúg, 
ruha (angol robe) szavunknak. Idézzünk a szerző gyűjtéséből néhány példát mu- 
tatóba. A retekre: 


, Csuhaj, retek, be szeretlek, 
Megőszülhetsz, míg elveszlek.” (i. m.: 184) 


A rétre: „más ember tilalmas rétébe vágta kaszáját ‘más feleségét, szeretőjét láto- 
gatja"." (I.m.: 49.) Útra, utcára: , Hadd pörögjön ez az utca; Hadd dobogjon ez az 
utca’. Ez az ‘utca’ kétségtelenül a vagina, mint az angolban a lane, love lane, cock 
alley, blind alley, road szavak ilyen jelentése bizonyítja.” (I.m.: 182.) Erdő szavunk, 
mely az ered ige főnévi alakja, és ilyeténképpen kétségtelenül termékenység- 
értelmű, „kis kerek erdő" jelzős szerkezetben a mesék és dalok szövegében a 
szeméremdomb szőrzetét jelképezi: , Népdalaink szép kerek erdeje, bár valójá- 
ban nem is kerek, mint már bizonyítottuk, a női pubes, közepében a két szál 
vessző a férfi és a női vessző egyesülését jelenti..." (1.m.: 316). A ruhára: ,a 
ruhaneműek, a kalaptól a lábbeliig a női nemi szervet, a fej és a végtagok, 
melyeket amazokba bújtatnak, a phalloszt jelképezhetik. Ezért is nevezi a vulgá- 
ris francia nyelv a vulvát habit à vit (a penis ruhája) névvel." (I.m.: 138.) 

BERNÁTH szótárát még két példával hadd egészítsem ki, jelzendő, hogy a 
sor sokáig folytatható még, ha nem is a végtelenségig. 

Itt van például rügy szavunk (1684-ből), melyet etimológiai szótárunk is- 
meretlen eredetűnek tart, és rigya (ragya?), rücskös szavainkkal hoz kapcsolat- 
ba. (Kétségtelenül a rügy rücsök, ragya az ágon, de nem akármilyen ragya: ez 
utóbbi ugyanis a már taglalt rozsda, gabonarozsda szavunk alakváltozata!) A 
rügyről, rügyező ágról azonban azt is tudnunk kell, hogy noha zöld levél sar- 
jad belőle, ő maga rendszerint piros, s hogy „a rügyes vagy ágas vessző a sza- 
porodást jelképezte és biztosította" (i.m.: 320), így BERNÁTH nyomán haladva 
a rügyet a clitoris jelképének (is) tekinthetnők. 

Az amerikai angolban rooster a kakas neve. Nemcsak azért említem meg, 
mert a baromfi hímjének vörös a taraja és gyakran lángszínű a tollazata, vagy 
mert a Nap, a tűz (lásd , tűzkakas"), a hajnali világosság és a férfi nemi erő 
jelképes madara volt (angol cock—, kakas", , fasz"), bár mindez biztosan hozzá- 
járult a szó atmoszférájához. A rooster a , kakasülő", „a hely, ahol a tyúkok meg- 
ülnek", elsősorban ág vagy valamilyen rács illetőleg rúdféle jelentésű roost szó 
képződménye (vö. to rest—, megpihen"). Ehhez a jelentéshez viszont éppúgy 
szexuális színezetű asszociációk társulnak, mint magához a kakashoz. 

Azt hiszem, e példasor meggyőzően bizonyítja, hogy nemcsak hangalakju- 
kat és hangulatukat, hanem a szókép logikáját tekintve is lehet köze egymás- 
hoz a mi felfogásunk szerint egymástól távoleső szavaknak és fogalmaknak. 
Ne feledjük, hogy a nyelv alapszókészletét analógiákban, metaforákban (mito- 
poétikusan) gondolkodó emberek teremtették, s hogy a nyelv fejlődésének a 
legújabb korig a mesemondó parasztemberek és mitikus mintákon nevelkedő 
költők nyelvi leleménye szabott irányt. 

Venus szerelem-, tenger- és planétaistennőnek jó néhány attribútumát Szűz 
Mária örökölte meg. Egyebek közt a Hajnalcsillagot és a rózsát. (L. 19—20.o.) 
A középkor folyamán a szent, égi szerelmet Isten anyjához társították, ám a 
profán, földi szerelem úrnője továbbra is Venus maradt. Mindemellett magát 
a pogány istennőt is felemás természetűnek tartották a reneszánsz humanis- 
ták, mégpedig antik hatásra. A kétféle szerelmet követelő vénuszi kettős ideá- 
ját már PLATÓN megfogalmazta Erósz kettős természetéről szólván a Lakoma 
dialógusában. (A későbbiekben idézem is, a 231—232.o.-on.) 

Persze az ókori bölcs egészen más célból különbözteti meg a közönséges 
és dicséretre méltó szerelmet, mint a majdani keresztény gondolkodók. Nem 
kis részrehajlással a , fiúszerelmet" dicsőíti oldalakon át, a , másik Erószt", , az 
égi istennőnek a sarját" , „akiben nincs semmi női, csakis férfitermészet”. PLA- 
TÓN elképzelése nem következik szervesen a mítoszi hagyományból, hiszen 
semmi értelme nincs annak, hogy a homoszexualitást nőnemű istenség alá 
rendelje bárki is (tévedés ne essék, PLATÓN, mivel hidegen hagyja, nem fog- 

lalkozik a leszboszi szerelemmel), a reneszánszban a gondolat mégis életre 
kel, ami annak tulajdonítható, hogy e korban a fiúszerelem is reneszánszát éli 
(mivel a dekadens katolikus egyház, de a világi hatalom is szemet huny e 
,bűn" felett), különösen a humanisták és a művészek körében. PLATÓN elmé- 
letéhez az szolgálhatott alapul, hogy a mitikus hagyomány szerint Aphrodi- 
ténak és , intellektuális" naptári szomszédjának, Hermész istennek volt egy 
közös, kétnemű gyermeke: Hermaphroditosz, aki a homoszexualitást ma is 
megszemélyesíthetné, amennyiben a melegek között sokan vannak, akik — 
legalábbis lélekben — kétneműek. (Feltevésem mellett szól, hogy a görög 
rhodon semlegesnemű szó.) A leszbikus nők közül sokan öltözködnek férfia- 
san, a meleg férfiak között sok a nőies küllemű. A transzszexuálisok mindkét 
nemből át is operáltatják magukat. 

Természetesen a , plátói szerelem" fogalma PLATÓN előtt is létezett, csak 
talán mást jelentett, mint amit PLATÓN vagy mi értünk alatta. Venus Coelestis 
eredetileg éppoly kézzel fogható volt, mint Venus Vulgaris, csupán elérhetet- 
len a halandó ember számára. Ezért, pontosabban azért nevezték Éginek, mert 
az égen található: ő volt az Esthajnalcsillag megszemélyesítője. Az égi szere- 
lem az ő kultuszát jelentette. 

PLATÓN és a neoplatonikusok ferdítése ellenére Aphrodité égi, földi természe- 
te, majd osztozkodása e funkciókon a keresztény Istenszülővel a képzetfejlődés 
irányát jelzi, s biztosak lehetünk abban, hogy a rózsa eredetileg Venus Vulgaris 
húsos virága volt, s csak később lett a pogány planétaistennő étheri jelképe. Ezt 
bizonyítja a rhodon szó kétértelműsége is. (E kép, a virág és a női nemiszerv 
megfeleltetése jelképi szinten egyébként nem áll egyedül az ógörög nyelvben: 
műürton - , mirtuszbogyó", , csikló", mürtai — szintén a mirtusz görög nevéből ké- 
pezve , szeméremajkat" jelent. N.B. a mirtusz is a szerelemistennő virága volt; 
ezért kötnek ma is esküvői csokrot belőle.) A metafora igen kifejező, könnyen 
maga elé képzeli az ember. „... a rózsát a szeméremajkakhoz való színbeli és alaki 
hasonlósága (összeboruló szirmaival) tette meg a női külső nemi szerv metafo- 
rájává, s ebből vált a rózsa a fiatal lány, a szerető szimbólumává (‘édes rózsám )." 
(BERNÁTH 1986: 8.) Az elvonatkoztatás még későbbi fázisait jelzik az olyan női 
nevek, mint a Róza, Rozália, Rosalind, Rosemary, Rosie, Rosita, Rózsika. (Noha 
a Rosemary név a rozmaring tulajdonnévi alakja, a fűszernövény majdnem olyan 
fontos szerepet játszik a szerelmi szimbolikában, mint a rózsa —, hogy mást ne 
mondjak, menyasszonyi pártába fonva, a vőlegény kalapján, vőfélyek botján 
sokhelyütt az esküvők virága —, alighanem éppen a rózsát idéző neve okán.) 

Mint jelkép a rózsa mindeközben , égi" jelentését is megtartotta a mai na- 
pig. Mind a világi, mind a vallásos költészet valamint ábrázoló művészet ezer- 
nyi példája e , kettős" kép tartósságát tanúsítja. Mint tárgyunkhoz illőbbet, 
csak a világi irodalomból említenék példát, talán a leghírhedettebbet, mely a 

rózsa=vulva metafora kontinuitásának ékes bizonyítéka: GUILLAUME DE LORRIS 
és JEAN DE MEUNG Rózsaregénye (Roman de la Rose) ez, a középkori francia költé- 
szet didaktikus remeke. A XIII. századi költemény tárgya az udvari szerelem, 
amelyet a , rózsa" keresése allegorizál. A szerzőpáros a Szent Grál felkutatásá- 
nak népszerű és ismert legendáját használta föl profán művéhöz mintaként. A 
„rózsa” föllelése a költeményben a szerelem beteljesülését jelenti. Kell-e mon- 
danom, hogy a kérdéses rózsa mit jelképez. 

Alapjában véve , rózsakeresés" a tündérmesék főtémája is. Az ifjú hős azért 
indul útnak (Feketevárosba, az alvilágba, Tündérországba), hogy elrabolt vagy 
elvarázsolt szerelmét megtalálja. A hősnőt, szakszóval a , keresett személyt" 
sokszor hívják Rózsikának, Rózsának, Rozáliának (Vılágszép Sárkány Rózsa, Ráró 
Rózsa, A huszárkatona meg Fejér Rozália és más mesék). Más rózsás , keresett sze- 
mély"-nevek: Rézi, Ribike, Rora, Rosella, Rózsás Panni, Rudinca nem kevésbé 
kifejezőek, ráadásul sokat elárulnak a mesék értelméről. 

Megtudhatjuk belőlük például, hogy a tündérmesék hűebbek a PLATÓN előtti 
antik hagyományhoz, mint a Rózsaregény. A Rézi név például világosan utal a 
vénuszi hősnő fémére (Rézi, a molnár lánya), Rora, egy román mese hősnője név 
szerint is a hajnalt, a hajnali harmatot személyesíti meg. Rora harmatból lett, s 
ha a ládát, amibe Szent Vasárnap elrejtette, kinyitják, a világra egyszeriben rá- 
hajnalodik (A szép Roráról). E példák világossá teszik, hogy a tündérmesék nem 
kizárólag szexuális jelentésű szerelmi történetek. A keresett , Rózsa" földi érte- 
lemben a vágyott Venus Vulgaris, a vulva megszemélyesítője ugyan, de az igazi 
Vénuszt, Venus Coelestist, azaz az Esthajnalcsillagot is megszemélyesíti. A mesei 
leánykeresések asztrális síkon azt örökítik meg, amikor a Nap a Vénusz (ez eset- 
ben Hajnalcsillag) nyomában jár. Egyébként az antikvitásban úgy mesélték e 
jelenséget, hogy a hajnal istennője (görög nevén Éósz, latinul Aurora) a Nap 
szekere előtt jár, annak érkeztét hirdeti. 

Nemcsak rózsás nevet viselnek a mesehősnők, de rózsát is lépnek, arcukon 
rózsa nyílik, rózsaszirom hull a szájukból, ha nevetnek; rózsabokorrá változnak 
(többek közt), ha elvarázsolják őket, s újjá is rózsából születnek (a Gyöngysíró 
leány típusú mesékben). Rózsás Panninak, a hasonló című mese hősnőjének rózsa 
nő az arcán, míg mostohanővérének, Tüske Katinak tüske (vö. a tövis nélküli 
rózsáról mondottakkal, illetve Vénusz két természetével). Erről óhatatlanul egy 
PÁLÓCZI HORVÁTH ÁDÁM gyűjtéséből való pünkösdölő jut az eszembe: 


„Nem anyátul lettél, Eb anyátul lettél, 
Rózsafán termettél, Kökényfán termettél, 
Piros pünkösd napján Tátos Luca napján 
Hajnalban születtél. Ejfélben termettél.” 
(Angyal és ördög) 

(Ha az olvasó nem tudná, a kökény tüskés növény.) A mostohanővérek a 
mesében és az idézett dalszövegben egyaránt Vénusz kettős természetét (bű- 
bájos Hajnalcsillagságát, boszorkányos Estcsillag-voltát) illetőleg az év világos 
és sötét felét megszemélyesítő ambivalens istennőt testesítik meg; a májusi 
Pünkösd szemben áll a naptárban a decemberi Luca-nappal. Ha már PÁLóczit 
idéztem, egy általa gyűjtött népszerű szerelmes énekből kiderül, mit értsünk a 
mesecímben fentebb már szereplő Rárón: 


, Erdőkön, mezőkön járó, 

Térj vissza ékesen szólló szép ráró, 
Csendesítsed szárnyaid, 

Álljanak meg már elfáradt lábaid. 
Szívem sebesíted, 

Víg kedvem epeszted, 

Éltem rövidíted, 

Mert bizony éretted 

Kész vólnék letenni én életemet." 


(Ráró) 


Ráró szavunk szláv kölcsönzés, és ragadozómadarat jelent. A dalban a gyor- 
san szálló madár az utólérni vágyott, tovaillanó csalfa szerető jelképe, a mesé- 
ben viszont emellett még mást is kifejez: egyrészt lélekmadár (a mesei vándor- 
lás mindig lélekutazás!), másrészt planéta-szimbólum (az ég vándorait már a 
korai ókorban ábrázolták szárnyas lényeknek), és valószínűleg e néven hanga- 
laki hasonlóságból lett vezetéknév a Rózsa mellett. A Ráró Rózsa című mese a 
Rózsa és Viola típusú mesék közé tartozik, melyek jellemző motívuma, hogy a 
pokolból menekülő szerelmesek útközben többször átváltoznak, hogy az őket 
üldöző ördög ne ismerje föl őket. Ennek során változik a menekülő leány töb- 
bek közt ráróvá, azaz sólyommá. (Lélekmadár-voltára nézve: Rózsa az alvilág 
lakója, hiszen Ráró király, azaz az ördög lánya.) 

Megjegyzem, a típus férfihőse — általában ő viseli a Rózsa nevet — réce, ruca 
lesz, amikor madárrá változik; vélhetnők, megintcsak a hasonló hangzás miatt 
állt erre a madárnévre a szája a mesemondóknak. A költöző víziszárnyasok, 
különösképpen a lúdalkatú vándormadarak: a hattyú, a vadludak és a récefé- 
lék mindenütt fontos szerepet játszottak a mitológiákban mint lélekmadarak, 
(planéta)istenek állatalakjai. A finnugor teremtésmítoszokban a bukóréce 
demiurgosz, ő hozza föl a tenger fenekéről a föld teremtéséhez szükséges isza- 
pot. A Kalevalában búvárkacsa költi ki Ilmatar , ősvízanya" térdén a világtojást 
(fészke, mint az az uráli mitológia párhuzamaiból kideríthető, a Fiastyúk csil- 
lagzatot jelképezi). Az obi-ugor mitológiában a Fiastyúk — Récefészek néven az 
égisten planétagyermekeinek szülőotthona. Kacsafiaknak nevezi az égi vadá- 

szokat, a Nap és a Hold istenét a csodaszarvasmonda több uráli változata. Más 
mítoszokban a napisten Lúd fejedelem néven szerepel. Réce alakban tisztelték 
nővérét, egyben feleségét, Xoli-Kaltest, azaz Hajnalasszonyt, akiben Aphrodi- 
té északi megfelelőjét tisztelhetjük. A görög istennőnek viszont a szent vízima- 
dara a vadlúd volt, míg Apollón napisten hattyúszárnyakon kelt át a túlvilágra. 
Csillagos háttere e tollas történeteknek van a görög mitológiában is, hiszen a 
szóban forgó hattyú valójában a Tejút hasonnevű csillagképe. 

Noha réce szavunkat A magyar nyelv történeti-etimológiai szótára hangutánzó 
eredetű elnevezésként határozza meg, azzal együtt, hogy a madár neve más 
nyelvekben is hasonlóan hangzik (német Rätsch, albán rósé, román rátá, szlovén 
ráca), én ezt is — mint azt korábban kifejtettem (l. a Kááár! c. fejezetben) — a 
mitopoétikus gondolkodás nyelvfejlődésben játszott szerepe mellett szóló bi- 
zonyítéknak tekintem. A jelenséget, miszerint a szavak hangalakja és jelentése 
között, különösen a hangutánzó szavak esetében mitologikus, szimbolikus kap- 
csolat mutatható ki, hangszimbolizmusnak neveztem el. Réce (ruca) és rózsa 
szavunk, meg a többi felsorolt szó viszonyát illetően ez azt jelenti, hogyha a 
gyökerük nem is közös, a mesemondók, népdalénekesek összeültették őket. 
(Vö. orosz ruszálka = „vízitündér”, román ruszáli—, pünkösd", magyar ruta, ruta- 
fa—,világfa", „Tejút”.) 

Visszatérve a mesékhez, a vándorló hőst olykor repülő rózsa vezeti , rózsá- 
jához", Rózsikájához, éppen úgy, ahogy a Hajnalcsillag látszik , kivezetni az 
alvilágból", azaz a látóhatár mögül a kelő Napot. Ráró Rózsa egy fekete ró- 
zsát ad szerelmesének azzal, hogy eressze szélnek, s akkor az hozzá (a pokol- 
ba) vezeti. Az ördög leánya című mese hősét az ördög egy elöl kék, hátul piros 
lánggal égő csipkebokorra ülteti, az viszi a pokolba jövendőbeliéhez. Az arany- 
fogú testvérek című mesében a szélbe vetett hervadt arany rózsa halott bátyjá- 
hoz vezeti a hőst. 

A rózsabokor, melyről a sors jelző rózsa való, hervadásával, virulásával üzen 
az odaérkező fivérnek a távollevő fivér hogyléte felől. A szél a magyar népha- 
gyományban a Vénusz planéta uralma alá tartozó elem; jeleztem már, hogy 
néha magát a bolygót is Szélnek nevezik. Vö. a szólással: ha alkonyatkor , veres 
az ég alja, szeles nap lesz másnap". Hogy a , szélrózsa" valóban a Nap előtt járó 
Hajnalcsillagot jelképezi, arra nézve a mozzanat alábbi változata a bizonyság. 
Az aranymadár című mese madárrá változott hősnője kedveséhez (a naphéroszi 
hőshöz) szálltában azt mondja: , Előttem világosság, hátul setétség," (A Nap- 
hoz megy, hát persze, hogy világosságot lát maga előtt!) Egy másik mesében a 
templomba menet mondja: , Elől világosság, hátul setítsíg!" Hazatérőben on- 
nét meg azt, hogy: , Hátul világosság, elől setítsíg!" (A bába és az öreg ember. A 
templom a Nap otthonának felel meg, úgyis, mint a szellem világosságának 
lakhelye, de a pogány hagyomány erejénél fogva is, mely szerint Krisztus az 

Igazság Napja, Isten a Napban lakik, a keresztény templomokat pogány nap- 
szentélyekre emelték stb.) Ez a két varázsige a Vénuszt (és a Merkúrt) megsze- 
mélyesítő alakok szájába illik csupán, hiszen hajnalban, amikor a Csillag fölkel, 
előtte sötét éjszaka (, kék láng") van, mögötte a Nap világossága (, vörös láng") 
dereng már, s amikor este lenyugszik, a leáldozó Nap fénye nyomában halad, s 
őt követi az éji sötétség. 

A Vénuszt Naphoz viszonyított helyzete szerint nevezték eleink Hajnal- vagy 
Estcsillagnak (görögül Phoszphórosznak illetve Heszperosznak). Ez a kettősség 
vetült ki az istennő természetére, s ezért jelenik meg a mesehősnő egyszer 
bájos ifjú leány, másszor egy bűbájos vén boszorka képében. E szerint a két 
Venusról (Aphroditéről) szóló tanítás is ebben a csillagászati jelenségben gyö- 
keredzik. Venus Vulgaris, azaz a vulvát megszemélyesítő tenger- és szerelemis- 
tennő a Napot űző és fölfalással fenyegető , esti boszorkánynak" feleltethető 
meg a mesékben, Venus Coelestis pedig értelemszerűen a szűz, illetőleg a szűzi 
tisztaságát visszanyert Naptól űzött tündérnek; a mesei történés éppúgy kör- 
körösen ismétlődik, mint az égen zajló dráma (Jankovics 1987: 127 skk). 

Az útba igazító rózsa maga a (Rózsa nevű) , keresett személy", erre nézve 
Perőri János vitéze szolgál bizonyítékkal: 


„Tündérországnak egy tó állott közepén, 
János vitéz búsan annak partjára mén, 

S a rózsát, mely sírján termett kedvesének, 
Levette kebléről, s ekkép szólítá meg: 


"Te egyetlen kincsem! hamva kedvesemnek! 
Mutasd meg az utat, én is majd követlek." 
S beveté a rózsát a tónak habjába; 

Nem sok híja volt, hogy ő is ment utána... 


De csodák csodája! mit látott, mit látott! 
Látta Iuskává válni a virágot. 
Eszeveszettséggel rohant a habokba, 

S a föltámadt leányt kiszabadította." 


(27. ének) 


A leghíresebb mesebeli rózsa a Csipkerózsika mesében nyílik. Ami a szerelmi 
szálat illeti, a főtéma ezúttal is , rózsakeresés". 100 évig alvó királyleányt a 
palota köré nőtt vadrózsa tövises rengetege óv meg a kéretlen kérőktől, hívat- 
lan betolakodóktól. De amikor az igazi királyfi jő el hozzá, a tövises ágak elha- 
jolnak előle, s rajtuk ezer virág nyílik. A leány pedig az ifjú csókjától végre 
felébred. 

Beavatás-történet ez, mely jelképes formában a leány nővé érését meséli 
el. Csipkerózsika álma a szűz gyermeklány alvó érzékeit jelképezi (amikor elal- 
szik, még csak 15 éves), a tövisek a férfiakkal szembeni, e korra jellemző bizal- 
matlanság, , tüskés" magatartás jelei. Ám amikor elérkezik az idő, érzékei ébre- 
dezni kezdenek, s , rózsája" megnyílik behatoló szerelmese előtt. 

PLATÓNt és követőit látszik igazolni azonban, hogy nemcsak a vénuszi hős- 
nő, hanem kedvese, a szoláris hős is sokszor rózsás nevet visel a mesében, s ő is 
kel a rózsából, mint , anyavirágjából" új életre. Hogy csak mesecímeket említ- 
sek, íme: Rózsa vitéz, Rózsa János, Rózsa és Ibolya, Ráadó és Anyicska, Rudolf és 
Rudinca, Mese egy Rufaót neveő legeenreő, Der liebste Roland. (A német mesét a 
GRIMM testvérek gyűjtötték. Roland a mi János vitézünk mása, ő is virágból 
kelti életre halott szerelmesét.) 

A többi idegen hangzású névről: Ráadó (Radó) szláv (vagy német) eredetű 
régi utóneveink valamelyikének , értelmessé" magyarítása lehet. A rad jelenté- 
se különböző szláv nyelveken , vidám", az orosz ebből képzi az , öröm", „szivár- 
vány" jelentésű szavakat. Mindhárom illik a Napot megszemélyesítő mesehős- 
höz. (Lásd a Radovan, Radivoj nevekben. Német példák: Ratbold, Radolf 
Konrad.) 

A német Rudolf (germán Hrodolf) nevét LADó János „Dicső farkasnak" for- 
dítja, de levezethető a Rotwolf („Vörös farkas"), esetleg egy Rudwolf (, Ordító 
farkas") névalakból is. E nevek a Mars germán epitheton ornansai lehetnének, 
hiszen a planétaisten állatalakja Európában nem a vadkan, hanem a farkas 
volt első helyen. (Vö. a Rudráról írtakkal.) 

A Rufaót név vagy a Rudolf (Rolf) vagy a latin Rufus (, Vörös") torzított 
alakja (a cigány mesét, melynek Rufaót a hőse, a tájnyelvi előadáshoz híven 
jegyezték le). Roland LADÓ szerint egyszerűen , vakmerő hőst" jelent. 

Noha mind a nyelv, mind a mitológia , tud" hímnemű virágról (a latin 
flosz, virág", narcissus —, nárcisz", ros marinus - , rozmaring" hímnemű szavak; 
a rosa viszont nőnemű, míg a görög rhodon — mint már jeleztem — semleges 
nemű), a mesehős Rózsa neve nem azt jelenti, hogy szerepe vagy neme szerint 
fölcserélhető lenne szerelmesével, a rózsaleánnyal, aki „anyai személyében” 
korábban szülőanyja is volt. A rózsás fiúnevek az anyára, vagyis a hős szárma- 
zására utalnak. (Nemcsak a rózsás nevek: lásd a Virágfi János mesehősnevet, 
vagy a SZIGLIGETI EDE által kitalált Liliomfi nevet, amit bizonyára a népmesék 
ihlettek; gondoljunk a népszínművekre!) 

Rózsa János rózsabimbóból lesz, Gyöngyharmat János anyja rózsabokorról le- 
gördülő harmatcsepptől (!) kerül áldott állapotba (a nevében is említett har- 
mat hajnali születésére is utal). További sorsváltozásai: labdává lesz (szoláris 
metafora), majd aranyrécévé, annak fejéből ismét visszanyeri emberi alakját. 
Ezután újból labdává, végül rózsabokorrá válik; erről társai a legszebb bimbót 

lelövik, abból születik , végleg" újjá (Gyöngyharmat János című mese). A mese 
több mozzanata mediterrán eredetről árulkodik, aminek alapján elképzelhe- 
tő, hogy hősének , vezetékneve" a latin ros (, harmat") tükörfordítása. (A ros — 
mint a rozmaring latin nevénél már jeleztem — hímnemű szó!) A Rózsa János 
jellegű hősnevek előtagja is keletkezhetett a ros — mitopoézis felől nézve egyéb- 
ként is logikus - megmagyarítása révén. 

A hős kilétére valamint származására utal az a motívum, mely szerint Krisz- 
tus csak akkor engedi megszületni, amikor az ég figyelésével megbízott Szent 
Péter kinyílt rózsabokrot lát fölkelni a horizonton (A pelikán király). A képnek 
nem asztrológiai jelentése van, mint gondolnánk. Feltevésem szerint azt fejezi 
ki, hogy mihelyt föltűnik az égen a , rózsabokor" — ez szerintem nem más, mint 
a hajnalpír. 

Hasonló értelműek a Hajnal, Hajnalka, Hajnal János hősnevek. Ezekben a 
férfialakokban sem a Vénuszt, hanem az utána kelő Nap megszemélyesítőjét 
tisztelték. A szóban forgó mesék hősei azért kapják e nevet, mert hajnalban 
jönnek a világra (lásd a Fehérlófia mesetípus keretében). 

A mondottakra nézve a keresztény rózsaszimbolika is szolgál példákkal. El- 
tekintve attól a ténytől, hogy a rózsa bizonyos esetekben napjelképnek tetszik 
(ilyen a már említett rozetta, forgórózsa, a katedrálisok rózsaablaka, habár 
ezek inkább napév-szimbólumok; aztán a , karácsonyi rózsa" vagy Krisztus öt 
szent, vérvirágos sebe), a , naprózsa" valóságos, belső, titkos értelmével eleink 
tisztában voltak, s azt nem is mindig rejtették véka alá. Jézus születésének 
jelképes ábrázolásain a gyermek rózsaszirmok közül feslik ki, mint például egy 
1520-ban fába metszett, német újévi ,üdvözlőkártya"-nyomaton (vö. az 
óegyiptomi Nofertem-ábrázolásokkal: a gyermek napisten lótusz kelyhéből jó 
a világra). A híres gyöngyöspatai barokk Jesse-oltár fájáról, ha jobban szem- 
ügyre vesszük, kiderül, hogy tövis nélküli rózsafát formáz, aminek a tetején, a 
legfelső ágon nyíló virág kelyhében a Szűzanya ül, ölében a kis Jézussal. A 
franciaországi Aix-en-Provence székesegyházának gótikus oltárképe a Madon- 
nát úgy ábrázolja, amint Mózes szeme láttára karján a kisdeddel kiemelkedik 
az égő csipkebokorból. 

A rózsa(bokor) ilyetén ábrázolásai a vallásos művészetben azt a szerepet 
töltik be, mint amit a mandorla (mandula alakú dicsfény). E „fényhasadéknak” 
ugyanaz a szexuális jelentése, amennyiben a Mennyei Anya ölét, a Tejút hasa- 
dékát jelképezi, amelyből a napisten a világra jönni látszik a téli napforduló- 
kor (a téli napforduló égi helye az elmúlt 2000 évben a Tejút és az ekliptika 
eme , hasadékos" kereszteződésébe esik). A mandorla a reneszánsz világi művé- 
szetében Vénuszt keríti (triviálisan szólva: ahogy a , sugaras" szőrzet a szemé- 
remajkakat), míg a vallásos művészetben csak Mária és Jézus körül ragyog. (L. 
21-22.o.) 

A mítosznak alapvetően kozmikus-természeti tárgyú a mondanivalója, a 
vallásé is elsősorban az, de már az emberre vonatkoztatva (a „mint a menny- 
ben, úgy a földön is” elve szerint), s a tündérmese is e szellemben az örök 
körforgásról szól. Ezzel szemben a szerelmi (nép)költészeten már nem Venus 
Coelestis, hanem - érthető módon — Venus Vulgaris uralkodik. 

A rózsabokorban születés a magyar népdalok kedvelt motívuma, de már 
nem a hajnal szülte fényre, hanem ránk, halandókra vonatkozó természeti kép 
— rendszerint első személyben megszólaltatva: 


„Rózsabokorban jöttem a világra..." 


„Édesanyám rózsafája 
Engem nyitott utoljára." 


Sok népdalban e metaforának fölismerhetően erotikus a témája: 


, Rózsis asszony bokrétája 
Kigyöngyözött az utcára." 


BERNÁTH BÉLA a bokrétát a női nemiszerv, a gyöngyöt, gyöngyharmatot — 
mint fentebb már jeleztem — a sperma, az utcát pedig a szeméremrés jelké- 
pének tekinti. Ennek megfelelően a fenti két sor , Rózsist", vagyis a vulvát 
szeretkezés után mutatja be, annak szokásos következményével. Mennyire ér- 
zékletesebb, szebb a népdal metaforája, mint hozzáfűzött magyarázatunk, mi- 
közben híján van minden nemű közönségességnek! (Vö. a Gyöngyharmat János 
című mese kapcsán írtakkal.) Hozzáteszem, hogy az eső, pára, harmat a mito- 
lógiákban általában az égatya — vagy a napisten — magját jelképezi. 


Aztán: „Fölmegy a legény a fára, 
A meggyfa tetejére, 
Lerázza a meggyet, 
Te meg babám, szedjed 
Rózsás kötényedbe." 


A fára mászó legény a nemi izgalom csúcsára érkezett férfit, az erekciót 
szimbolizálja. A meggy lerázása a fáról az ejakuláció költői ábrázolása (az ujjra 
akasztott páros gyümölcsök: szilva, cseresznye, meggy a rokokó erotikus festő- 
inél, például Greuze képein a férfi nemiszervet jelképezik; a gyümölcs magja a 
férfimagot). A rózsás kötény, melybe a meggy, jelen esetben a férfimag szim- 
bóluma hull, a vulva jelképe (a kötény épp e testrészt takarja). 

Nemcsak a virág, hanem a színe is felbukkan a pajzán dalokban, s nemhogy 
eltakarná, hanem inkább fölfedi a hátsó gondolatokat: 


, Rózsaszínű sík a tutyim kötője, 
Legény legyen, aki aztat megkösse." 

„A tutyi vagy bocskor olyan női szimbólum, mint a piros csizma. A bocs- 
korkötés szexuális jelentésére céloznak a következő szövegek is: Annak adják 
a leányt, / Ki felköti bocskorát, ; "Ki fűzi fel aratásra a bocskorokat? (...) ide tarto- 
zik (...) az angol szlengbeli fo knot ‘csomózni; coire’, to tie up ‘megkötni; ter- 
hessé tenni" (...), gyakrabban emlegetik népdalaink a rózsából való bokréta- 
kötést. (...) Rózsa, rózsa, százlevelű rózsa, / Bokrétába kötni de jó volna’; "Ott 
a világ közepe, / Ott árulják a rózsát, / Köss belőle bokrétáť (...). A bokrétakö- 
tésből vonódott el a bokréta erotikus értelme: az angol posy, nose-gay szavak 
bokrétát és cunnust jelentenek!" (BERNÁTH 1981: 40.) Lásd még to pluck a 
rose = , elvenni valakinek a szűzességét" (szó szerint „rózsát tépni", ami a deflo- 
rálni rózsára szűkített értelmű tükörfordítása; nem is oly rég még a magyar 
nyelvterületen is finomkodva rózsabimbónak nevezték a szűzleány még „ki nem 
feslett" genitáliáit; a szűzleány ellentétére mondták, hogy , feslett", „rossz 
életű" 

Hasonló példákat bőven idézhetnénk a műköltészetből is, de minek, hiszen 
az elmondottakból kiviláglik, hogy a , rózsa" a közelmúltig fontos, többértel- 
mű jelkép volt a poézisben. , Mennyei" hasonlat a szakrális nyelvben (előbb 
Venus, Hajnalcsillag, utóbb Szűz Mária is), természeti kép (hajnal, harmat) és 
erotikus metafora a világi költészetben. 

Mi maradt ebből mára? Egyfelől úgyszólván semmi, hiszen a versolvasás, 
mesehallgatás ma már csak keveseknek okoz örömet, s a rózsa mint vizuális 
jelkép is túl finomnak, túl áttételesnek hat pornografizált világunkban; a divat 
a szókimondó nyerseség lett. Másfelől azonban a rózsaszín — bátran mondhat- 
juk: jelképes funkcióját is megőrizve — ellep szinte mindent. 

Az eddigiekből kiderülhetett, miért és hogyan lett a rózsaszín (meg a pi- 
ros!) elsődlegesen a női nem színe. Mára némiképp megváltozott a helyzet, 
részint mivel a férfi homoszexuálisok deklaráltan a magukénak vallják, a szim- 
bólum , fejlődéstörténetét" tekintve — láttuk már az eddigiekben is — nem tel- 
jesen megalapozatlanul, részint pedig mivel a rózsaszín ma már nem annyira a 
felnőtt, érett nők, mint inkább a kislányok ruházatának és környezetének (a 
leányszobának) meghatározó színe lett (a kisfiúkéban a világoskék az uralkodó 
színárnyalat). 

A nemi szerepek (különbségek!) idejekorán való megtanulásának és meg- 
szokásának a szükségességét a világért sem akarom tagadni, épp ellenkezőleg, 
ám valahányszor rózsásra púderezett - tán ki 15 sminkelt —, bűbájos kisbabákat 
(mármint kislányokat) látok TV-reklámokban, pihepuha rózsaszínbe öltöztet- 
ve tetőtől talpig, vagy pláne pucéran, kirúzsozott popóval; selyemszűrőn át 
fényképezve, amitől olyanok egyfelől, mint a vattacukor, másfelől viszont mint 
Sylva Christel az Emannuelle főszerepében, amikor épp maszturbál; ráadásul 
még gügyögő, selypegő nagylányhangon is beszélnek az utószinkron jóvoltá- 

ból, az a szörnyű érzésem támad - túl azon, hogy a giccses látvány és , hallvány" 
magában is émelyítő —, hogy cukros bácsik törpe szexbálványait látom föl s alá 
totyogni, amitől fölfordul a gyomrom. Nem hiszem, hogy túloznék, vagy hogy 
egyedül én volnék így ezzel. Másfél évvel e tanulmány megírása után került a 
kezembe BRETT Woon Sight and Sound-beli cikkének magyar fordítása (Filmvi- 
lág, 1994. december), amit Shirley Temple-nek, Hollywood egykori babaszex- 
bombájának , szentelt". Cikkének végkövetkeztetése: , A gyermekdívától azt 
láthatták a férfinézők, amitől az álszent filmcenzúra megfosztotta az érett nő- 
ket: csókot, ölelést, nyílt érzékiséget." (L. még a közelmúltban meggyilkolt 
amerikai babaszépségverseny-győztes lányka esetét.) 

A taszító hatás főoka éppen az, hogy a rózsaszín, s mindaz, ami átvitt érte- 
lemben , rózsaszínnek" nevezhető, tehát például a gügyögés is, erotikusan hat a 
tudatalattinkra, és célja szerint is az. Ezért olyan hátborzongató a rózsaszínbe 
, mártott" csecsemősztárok látványa a TV-reklámokban. (A való életben nem, 
mert a semleges, ilyen-olyan környezet, főleg pedig a gyermek természetessége 
ez ellen az érzés ellen hat.) Hogy mennyire igazam van, azt a rózsaszín párjának, 
a kéknek alkalmazása a reklámokban bizonyítja a legjobban. A kék — régóta 
tudjuk — , ártatlan" szín, egyik jelentésében épp az ártatlanságot szimbolizálta — 
ezért használják olyan esetekben, amikor gondosan el akarják kerülni, hogy a 
nézőkben a testi funkciókkal, mindenekelőtt a nemi szervekével kapcsolatos 
asszociációk támadjanak: ezért kék színű a reklámfilmekben a női tamponra, 
betétre kerülő vért és a pelenka szennyét szimbolizáló folyadék. (Megintcsak 
jellemző, hogy ellenpéldánkban is egymás mellé kerül a betét és a pelenka!) 

Nézzük a kérdést fordítva. A szerelmesek egymást meglehetősen gyermek- 
deden és rendszerint gügyögve Édeskémnek, Szívecskémnek, Aranyoskámnak, 
Drágicámnak, Cukorfalatnak, Cukimukinak, Cuncimókusnak, Babucikámnak 
hívják, ugyanúgy, ahogy ifjú szülők szólítják — szintén gügyögve — kisbabájukat 
(vö. angol Sweetie, Sugar Dear Honey, Babe, Baby). Ezek a megszólítások - más 
nyelvekben is — önállósultak (lásd csinibaba, Honey). Amerikai pincérlányok 
Honey-nak (, Mézemnek") szólítják a vendéget, akkor is, ha vadidegen, s az 50- 
es évek amerikai filmjeiből jól ismert gőgicsélő hanghordozás terjedőfélben 
van nálunk is — megint csak a televíziónak köszönhetően. Több bemondónőnk 
formálja úgy a szavakat, mintha azt akarná, hogy a spájzunkban leolvadjon a 
fridzsider. A becézés újabban a férfiak közt is gyakori: — Köszi szépen — mondja 
az egyébként normálisnak látszó, javakorabeli benzinkutas, ha borravalót kap. 
Becéznek a reklámfeliratok, persze, mert a , megcélzott" vásárlóközönség fő- 
leg gyermekekből és (házi)asszonyokból áll. (A Gyümi fridzsi fagyi, ez a szeren- 
csére mára már eltűnt jégkrém márkanév volt e körből a kedvencem.) 

Gyerekkoromban a kislányok játékbabái rémisztően hatottak rám, talán 
azért, mert bár élettelenek, mégis szemérmetlenül elevennek hatnak; kifestett 

lárvaarcuk giccsesen édes babapofácska; porcelán vagy kaucsukbőrük malac- 
rózsaszín. (Nyilván nemcsak rám hatottak így, a horrorisztikus krimifilmekben 
gyakran használnak hatáselemként kócos, , vak", széttört fejű játékbabákat.) 
Ilyen volt anyám menyasszonyi ruhás (!), életnagyságú alvóbabája, nagyanyám 
vörös hajából készített parókájával (azért emlékszem rá, mert még a nővérem 
is játszott vele). Régen is ilyen babákat gyártottak tehát, de mindet alulmúlja 
e téren a superdoll-ok közül is a , legrózsásabb": Barbie, aki nem is baba igazán, 
hanem inkább , bébi", hiszen pont úgy néz ki, mint az őt reklámozó filmekben 
szereplő eleven mása; a Barbie-baba egy felnőtt szexbomba kicsinyített mű- 
anyag modellje. 

Természetesen tudom, hogy a csecsemő nem véletlenül vált ki ahhoz ha- 
sonló óvó, védő reflexet a felnőttekből, mint amilyen reakciót az úgynevezett 
nőies nő provokál ki külsejével és viselkedésével a legtöbb férfiből. A termé- 
szet célja végső soron mindkét esetben ugyanaz: mivel hosszú évekbe telik, 
amíg a gyermek fölcseperedik és megáll a saját lábán, a családnak együtt kell 
maradnia; a gyermek ehhez gyermekdedségét kapja segítségül a természettől 
az apa óvó, védő reflexeit kiváltandó, az anya a szexepíljét , dobja be", hogy — 
CZEIZEL doktor szavával élve — , hűséghormon" termelésre késztesse a férjét. 
Ezért van bizonyos mértékig elfogadható hasonlóság babák és csinibabák kö- 
zött, de ami túlzás, az túlzás. Különösen, ha a cél érdekében az ember be is 
avatkozik, aminek talán a legkirívóbb példája a Jackson-família, melynek min- 
den tagját ,babává" operálták át: Nemcsak Janetet és nővéreit, hanem fivérü- 
ket, Michaelt is, akit — a sors fintora? — nemrég pedofília (kisfiúk megrontása) 
miatt fogtak perbe. 

Az amerikai rajzfilmek pozitív hősnői édeskés női figurák, akik a fenti okok- 
ból gyermekdedek (játékbabaszerűek) és szexik egyszerre. Ja, és majd elfelej- 
tettem, rózsaszínűek. Ilyen volt a műfaj 30-as évekbeli jenki hősnője: Betty 
Boop (B.B., mint Brigitte Bardot), aki csak azért nem rózsaszín, mert gyártói 
még nem alkalmazták a színes technikát; aztán Dısney kevésbé zavarba ejtő, 
ám hasonlóképp cukorfalat Hófehérkéje, aki viszont a nevével ellentétben tény- 
leg rózsaszín; s hogy egy újabb keletű rajzolt szexbombát említsek, a rózsaszín, 
piros és bíbor különféle árnyalataiban játszik Roger nyúl felesége a Roger nyúl 
a pácban (Roger Rabbit) című vegyes technikájú filmben. 

A fentiek illenek a rajz- és bábfilmek rózsaszínű allathőseire is: Miss Piggyre 
a Sesamee Streetről (ó, rózsaszínű malackodás!), a Gumimacikra (Gumybears; a 
gumi rózsaszínű nem?) az Én kicsi pónimra (My little pony). A hatást csak kivé- 
telesen enyhíti az idézőjelnek szánt humor, mint Miss Piggy vagy a Rózsaszínű 
párduc esetében; ámbátor az ő esete más, ő ugyanis , férfi", és fajtájától ide- 
gen színe az idézőjel (ha jól értem az alkotói szándékot). A humor teszi , ehe- 
tővé" a Playboy-magazin karikatúra husikáit, például Little Annie Fannyt, 

ugyanakkor a Vargas-girlök és a lap fotózott nyuszikái , vattacukik" mint ren- 
desen. 

Még a legnagyobb filmsztárok között is a babaarcúak (voltak) a legnépsze- 
rűbbek: Amerikában Marilyn Monroe és Liz Taylor, Európában Brigitte Bardot 
és Romy Schneider (és még sokan mások, ... hogy stílszerű legyek). Nagy cso- 
dálkozó, ártatlan (kék) szemek (vagy éppen fátyolos tekintet); telt, duzzadó 
ajkak; sima, rózsás bőr, kerekded formák. A csecsemőkra jellemző tulajdonsá- 
gok ezek, de a férfiak zömét is leginkább ezek szédítik el. A humán etológusok 
szerint ezek a jegyek épp gyerekességüknél fogva késztetik a férfiakat arra, 
hogy meg-... — khm -, szóval hogy megvédelmezzék a nőket. A , Lencsi baba" 
azoknak a nőknek találó beceneve nálunk, akik ilyen adottságokkal rendelkez- 
nek. (A „lencsi” a fényképezőgép optikájára utal, s nagy, tágult pupillájú sze- 
meket jelent.) 

A rózsaszínnek az a szerepe, hogy a kívánt hatást növelje. A ki- vagy elpiru- 
ló bőr, ami akár zavar, akár nemi izgalom, akár enyhe fizikai erőkifejtés velejá- 
rója, a szem fokozott csillogásával, a felgyorsuló lélegzet miatt az ajkak szétvá- 
lásával jár együtt rendszerint, megszépíti az arcot (az ajak is jobban csillog a 
szokottnál, mivel a szapora légvétel miatt kiszárad, s ezért a médium önkénte- 
lenül is nyalogatja). A kikészítés szokása, az ajakrúzs, szájfény, szemcsepp, piro- 
sító használata ennek fölismerésére vezethető vissza. Az ajak kivörösödése és 
megduzzadása a szexuális izgalom, a szeretkezésre való készség látható jele. 
(Ha nincs vágy, a szilikon is megteszi.) A fizikai izgatás, például a heves csóko- 
lózás ugyanezt váltja ki. A szétnyílt, rózsás ajkak — írja DESMOND MORRIS =, a 
rózsaszínű szeméremajkakra emlékeztetnek és , a női ajkak labiát utánzó szere- 
pét a reklámok erotikus, szexuálisan ingerlő fényképeken gyakran hangsúlyoz- 
zák phallikus tárgyak alkalmazásával, amiket a nyitott szájhoz közelítenek, vagy 
lágyan elváló, vörösre mázolt, nedvesen csillogó ajkak ábrázolásával? (MORRIS 
1987: 239, 241). 

A rózsaszín tagadhatatlan szexuális jelentése — és jelentősége! — csak rész- 
ben tekinthető a történeti fejlődés, az emberi gondolkodás eredményének. 
Hasonló szerepet játszik a természetben is, mégpedig az evolució mindegyik 
fokán, ha nem is olyan mértéktelenül, mint az ember életében. Ha lefelé lép- 
delünk a magunk eszkábálta ranglétrán, itt van mindjárt a nősténymajmok 
„hátsója”, mely peteéréskor kivörösödik és megduzzad. A nőstény ezzel jelez a 
hímnek, mégpedig a fajfenntartás szempontjából legalkalmasabb időpontban. 
A kutyák esetében a magyar igen találóan , tüzelésnek" nevezi azt az időszakot, 
az angol pedig azt mondja: she is on heat („fel van hevülve”). Ez a „lángoló 
szerelem" állapota az emberre vonatkoztatva. (Mivel a szexuális izgalom hő- 
mérséklet emelkedéssel jár, a tüszőrepedéskor is a nők testhőmérséklete előbb 
mélypontra zuhan, majd hirtelen megemelkedik — a családtervezésnek a rend- 

szeres hőmérőzés az egyik fontos segédeszköze -, továbbá, mivel a tűz éget, és 
ezért a vöröst és árnyalatait , meleg" színeknek nevezzük, azt kell mondjuk, 
hogy a nyelv csak a természetben tapasztaltakat fejezi ki, amikor , tüzelésről", 
szerelmi , lángolásról" beszél; általánosabban szólva, amikor egymástól látszó- 
lag távoleső fogalmakat rokon hangzású szavakkal fejezi ki, a lehető legkövet- 
kezetesebben jár el.) 

Bonyolítja a dolgot, hogy nemcsak a nőstény-, hanem a hímmajmok ülepe 
is olykor piros színben játszó ülőgumóvá duzzad (például a páviánoké). A ma- 
dárvilágban a szexuális kihívás eme jelei elsősorban a hímekre jellemzők. A 
tyúkalkatúak körébe tartozó fácánok, fajdok, baromfiak kakasa dürgés idején 
ragyogó rózsapiros bőrduzzanatot produkál teste legfeltűnőbb részén: a fején 
és olykor a nyakán. A házikakas hogylétéről árulkodik a taraja; pirosan ágasko- 
dik, ha , formában van", színtelenül fityeg, ha nem érzi jól magát. A hím fre- 
gattmadár torokzacskója felfújásával adja tudtára a tojónak, hogy kész fészket 
rakni. Ha célját elérte, az óriás, fényes, rózsaszín hólyag lelappad, a nászidő- 
szak végeztével pedig alig észrevehető, kis vörös, csupasz folttá válik. Más 
madárfajok hímjei az adott (nyári) időszakban a szokottnál élénkebb színű nász- 
ruhát öltenek, sok madárfaj kifejlett hímje télen-nyáron feltűnő, pirosas dísz- 
ruhában kelleti magát, egyes fajok esetében mind a hím, mind a tojó a vörö- 
sök árnyalataiban pompázik egész éven át, ismét más fajokon csak az élénkpi- 
ros csőr, esetleg láb az egyedüli feltűnő szín (a skarlát ibisztól a rózsás flamin- 
góig, a kardinálispintytől a pirókfélékig, a rózsaseregélytől a süvöltőig, a 
kármingyurgyalagtól a vörösbegyig számtalan példát sorolhatnánk fel, de csak 
egy daruféléről szólnék egy idevágó érdekesség miatt bővebben - egyébként a 
többi daru is visel figyelem felkeltő piros fejfoltokat, toroklebenyt —; a kanadai 
daru ez, mely tollazatának vöröses színét annak köszönheti, hogy vízben állva, 
nedves csőrrel tollászkodik, s szó szerint a vízben oldott vasvegyületekkel festi 
tollait vörösre. Lám, lám, minden mindennel összefügg!) 

Az alsóbbrendű gerincesek világából a lazac példája a legismertebb. Bőre 
ugyanis ívás idején élénkpirosra színeződik, és még az ikrája is, mely a jövendő 
nemzedéket rejti, narancsvörös színű. A halakról és a vizek más, alsóbbrendű 
lakóiról ugyanaz mondható el, mint a madarakról; nem is hinnők, hogy e 
hideg, kék világban mily nagy számban élnek piros, rózsaszín lények. (A rózsás 
márna, veresszárnyú koncér, vörösfarkú sügér csak kiragadott példák azon 
halfajták sorából, melyek már a nevükkel jelzik ezt.) Ráadásul, a tenger -leg- 
alábbis szelídebb, partmenti sávja — szintén Venus birodalma volt egykor, és 
lakói: a csigák, kagylók, polipok, halak az ő attribútumai. A hal a profán szim- 
bolikában egyetemlegesen a nemi szervek jelképe. Lehet a női nemiszervé 
(rombuszhal), de a férfié is (angolna). 

Vagy vegyük szemügyre a növények világát a maga összességében, levélze- 

tükkel, virágaikkal és gyümölcseikkel. A virágok és a gyümölcsök nagyobb részt 
, hússzínűek", azaz rózsaszínek vagy vörösek, ami megintcsak nem véletlen, 
hiszen a szín funkciója ugyanaz, mint az állat és az ember esetében, felkelti a 
rovarok és a madarak figyelmét, hogy emezek beporozzák, amazok meg, miu- 
tán gyümölcseikkel táplálkoznak, magvaikat elhullajtva szaporítsák őket. 

S ezzel visszakanyarodtunk kiindulási pontunkhoz, hiszen a rózsa színének 
szimbolikája ebből, a virág megtermékenyítésében játszott elsőrendű szerepé- 
ből vezethető le. Ugyanakkor a szimbólum a természet , céltudatossága" elle- 
nére az ember tevőleges közreműködése nélkül tökéletlen maradt volna, hi- 
szen Isten eredeti teremtményének, a vadrózsának egyszerű, kis öt szirmú, 
halovány virága nem igazán emlékeztet női nemiszervre. Nem úgy a rózsaker- 
tészek által nemesített fajták! Lehet-e ebből másra következtetni, mint arra, 
hogy a teltvirágú vörös, bíborszínű és különféle árnyalatú rózsaszín változato- 
kat azért állították elő az ókori rózsanemesítők — tegyük hozzá, ezekből van a 
legtöbb fajta, hisz ma is ezek a legkedveltebbek —, hogy növeljék a hasonlósá- 
got a jelkép és jelzett tárgya közt? 

És most térjünk vissza az angol pink szó kapcsán fölmerült kérdésekhez. A 
szó eredete bizonytalan. Első írott előfordulása: pink-eye, , szegfű" jelentésben 
(1573) túl késői ahhoz, hogy magának az elnevezésnek hiedelmi szempontból 
nagy jelentőséget tulajdonítsunk. Nem ez a helyzet magával a virággal, vagyis 
a szegfűvel, melynek rózsaszín ötszirmú vad változatai legalább annyira alkal- 
masak szexuális jelképnek, vagy szerelmi hasonlatnak, mint a vadrózsa, neme- 
sített változatai e téren állják a versenyt a nemes rózsákkal, ha népszerűségben 
nem is. Igazolásul íme két példa. Egy a LÜkő GÁBOR által gyűjtött népi virág- 
énekek közül, Moldvában , tépve", a másik PÁLóczi HORVÁTH ÁDÁMtól: 


„Piros, piros szekfü, János bíró vágja, 

Bongos marujánna, Rózsád asszony hányja, 
Személyemnek párja, Szegény legény fáradságát 
Vajon ki használja? Ne hagyjuk hiába. 

„Ej haj! gyöngyvirág! 


Teljes szekfü, szarkaláb. 
Levendula-virág! 

Ha kertedbe mehetnék, 

És ott kertész lehetnék, 

Mindjárt meggyógyulnék. 

Ha kebledbe nyúlhatnék, 

Piros csizmát szabhatnék, 
Mindjárt megpirkantanálak.” 

Miért marad el a szegfű mégis (hiedelmi) népszerűségben a rózsa mögött? 
A mitikus hagyomány erejénél fogva, amit a rózsa szó száz virágú hatalmas 
nyelvi bokra tanúsít a szegfű (szekfű, székfű) szavunk társtalanságával szem- 
ben. Más szavakkal: hogyan is versenyezhetne a szegfű a rózsával, ha ez utób- 
binak a neve — minden európai nyelvben — oly sok mindennel kapcsolatba 
hozható: a tűzzel, az éggel, a földdel, hadd ne ismételjem magam, míg a szeg- 
fű (az angol pink, a francia oeillet— ,szemecske" szó szerint, olasz garofano, orosz 
gvozdika) a ,szögön" kívül (a szegfűszeg szögalakja miatt) legfeljebb a (női) 
nemiszervvel, mint egyébként minden más virág (, szemecske" néven is, mivel 
a , szem" is szexuális jelkép a profán szimbolikában). 

Egy utolsó kérdés vár válaszra, az, amelyiket címül is választottam: „Ho- 
gyan lett rózsaszínű a párduc?" Azaz, miért lett épp a rózsaszín a homoszexu- 
ális férfiak színe, szimbóluma? (Remélem, az összes érintett megbocsátja, 
hogy e téma állatjelképéül e rajzfilmhőst, angol nevén Pink Panthert válasz- 
tottam.) 

Úgy tűnik, mintha a rózsaszín a másságot, az érzelmek, vágyak más irá- 
nyultságát fejezné ki, amit a színhőmérséklet alacsonyabb foka jelez (eszerint 
a piros, mint , forró" szín a , normális" szerelem jelképe lenne, a rózsaszín, 
mint , meleg", , langyos" változata a pirosnak, az egyneműeké.) Ennek a ho- 
moszexuálisok körében tapasztalható szenvedélyesség ellentmond, ugyanak- 
kor tény, hogy , meleg" szavunk a hasonló értelemben használt német warm 
átvétele tükörfordításban, és tudomásom szerint a rózsaszínt először a nácik 
használták megbélyegzésül a koncentrációs táborokba zárt homoszexuálisok 
megkülönböztető jeleként (rózsaszín háromszöget). Az is tény, hogy ma már 
együttérzően is használják rájuk e jelzőt. Például a Magyar Narancs 1994. de- 
cember 8-i számában Kanyó LILLAa az Első Magyar AIDS Filmfesztiválról és Kon- 
ferenciáról írt recenziójában: „Táncolt a fesztivál, kavargott a sok szín: sötét 
rémség, ‘rózsaszín’ szerelmesek meg a kis piros kitűzők." 

Mi ezzel a címkével: „rózsaszín szerelmesek" a bajom? Az, hogy kirekesztő. 
Hogy leszűkíti a szimbólum jelentését a homoszexuálisokra. Ugyanakkor 
eszemben sincs, hogy megfosszam őket attól, hogy mint a szerelemhez való 
jog jelvényét akár rózsaszín, akár piros kitűzőket használjanak. 

Az állatvilágból vett példák bizonyítják, hogy a rózsaszín és a piros mindkét 
nem jelzőszíne lehet. Aztán az is igaz, hogy a (fehér) ember testnyílásai körüli 
nyálkahártya — nemére való tekintet nélkül — a rózsa színeiben játszik (leg- 
alábbis, ha fiatal az illető), s izgalmi állapotban, akár fiú, akár lány, bíborszínű 
lesz, élénkpiros. Elismerem, hogy bizonyos esetekben rózsabimbóra emlékez- 
tet a glans penis és az anus is. (A leszbikus nőkről azért nem szólnék külön, 
hiszen, mint minden nőnek, nekik is van , rózsájuk".) Elismerem, hogy a mele- 
geket is lángra gyújthatja a szenvedély, miért ne járna ki nekik a piros szín is e 

jogon? Sőt, ha igaz az a statisztikai felméréseken alapuló nézet, hogy a homo- 
szexuálisok promiszkuusabbak (voltak az AIDS-pánik kitörése előtt; az erre 
vonatkozó adatok még ebből az időből valók), mint a heteroszexuálisok, s en- 
nek oka a jelzett vizsgálatok szerint az, hogy életükben meghatározóbb az 
erotika, mint a heteroszexuálisokéban, akkor ők tényleg több joggal viselnek 
„kis piros kitűzőket", mint az utóbbiak. És hát, hogyan is mondhatnék ellent 
PLAróNnak? Milyen észérv cáfolhat meg egy mégoly hamis, de legalábbis eről- 
tetett állítást, ami két és félezer éve hat, és nyilvánvalóan a szerelmi szimboli- 
ka azóta eltelt egész történetét befolyásolta? (Nem egyforma erővel és nem is 
minden korban. Saját történelmi ismeretei alapján az olvasó is fölfedezhet 
párhuzamosságokat bizonyos korszakok között, melyeket egyes historikusok az 
, arany" jelzővel illetnek, és amelyeket a liberalizmus szelleme egyként átha- 
tott. Persze, kissé szabadon értelmezem a liberalizmus fogalmát. Kétségtele- 
nül ilyen volt Athén , aranykora", amelyben PLAróNnak volt szerencséje élhet- 
nie és szenvedélyének szabadon hódolhatnia. És hát ilyen volt az érett rene- 
szánsz, amelynek megteremtői épp az antik aranykor föltámasztásán munkál- 
kodtak, és sok közülük szerelmi életét tekintve is neoplatonista volt. S ha azt 
nézzük, mely korokban elnéző viszonylag a társadalom a homoszexualitással 
szemben, illetve az mikor válik már-már divattá, akkor a mi liberális civilizáci- 
ónk, különösen AIDS előtti napjaiban, valóban e korábbi aranykorok másának 
tekinthető.) 

Ellenérvünk csupán egy lehet, s az is ellenérzésből fakad; mégpedig az a 
már korábban említett viselkedésmód, amely sok meleg férfire jellemző, s ami 
arra vall, hogy nemi szerepzavarban vannak. Mert hiszen, ha saját neméhez 
vonzódik, miért viselkedik nőiesen ő maga, vagy miért keresi a nőies férfiakat? 
Szélsőséges esetben miért öltözik nőies ruhába, miért operáltatja át magát 
, nővé", miért szed föl nőnek álcázott férfiprostituáltakat? Holott azt várná az 
ember, hogy pont az ellenkezője, férfias férfi akar lenni, a férfias férfi izgatja 
(sokukkal valóban így van). De amelyikük nem ebbe a kategóriába tartozik 
(láthatóan a többség), az a női nemtől kölcsönveszi (s legalább a partnerétől 
elvárja) mindazt, ami a nőiességet mesterségesen fokozza, (rózsa)színesen öl- 
tözködik, sminket, ajakpirosítót használ, körmeit lakkozza (és nem kékre, zöld- 
re vagy feketére, mint amilyenre egyébként olykor a punk-divat diktálja), ha- 
nem rózsaszínre vagy pirosra. 

Pink és punk? A punk szónak a Webster Dictionary tizedik, 1993-as kiadása a 
következő jelentéseit adja. Punk!—(ismeretlen eredetű, első előfordulása 
1596.) 1. , Prostituált" (talán a punk?-ból). 2. , Nonszensz", , bolondság". 3.a. 
„Fiatal, tapasztalatlan személy", , kezdő", , beavatásra váró ifjú". b. „Piti bű- 
nöző" , „garázda alak”. c.,, Fiúszerető" . 4.a.,, Punk rock zene”. b., Punk rock ze- 
nész" c. „Punk stílushoz vonzódó személy". Punk"— (melléknév, első előfor- 

dulása 1896) 1. „Nagyon szegény”. 2. „Rossz egészségi állapotban lévő". 3. 
„Punk stílus szerint öltözködő. Punk?— (első előfordulása 1687) 1. „Gombá- 
tól elkorhadt fa". 2. „Tapló”. 

Tanulságos. 

Gondolatok a képernyős 
kultúráról 


Az a megtiszteltetés ért, hogy előadást tarthattam a Magyar Tudományos 
Akadémián , A televízió jelképei" címmel, a Magyar Esztétikai Társaság által 
1996 őszén szervezett nemzetközi konferencián, amelynek témája a televízió 
esztétikai sajátossága, illetőleg a televízió és a társművészetek esztétikai köl- 
csönhatása. Ez a tanulmány előadásom bővített formája. 

A televíziózásnak természetesen vannak jelképei, van esztétikája is, azt is 
mondhatjuk, hogy létezik televíziós művészet, végül kijelenthetjük, hogy a te- 
levízió sajátosságai e kategóriákon belül is megragadhatók. Különösen, ha nem 
külön-külön elemezzük egy-egy adó műsorszámait, hanem azokat egymásutá- 
niságukból adódó kölcsön- és összhatásukban, a napi műsorfolyam részeként 
vesszük szemügyre; úgy, ahogy egy csatornát (nem) váltó néző is , élvezi" a 
műsort. Hogy példát is mondjak: még így, vázlatosan leírva is sokat elárul a 
hazai televíziózás mai állapotáról, filozófiájáról, erkölcséről és esztétikájáról 
az MTV Napkelte című reggel műsorblokkjának mai (1996. augusztus 5-1) , ki- 
adása”, amelyben a református magyarok III. világtalálkozójáról készített össze- 
foglalót (vallásos műsort!) — a médiatörvény előírásait megszegve — egy rek- 
lám, ráadásul vécépapírreklám (Creptománia) követett — vö. azzal a néhány év- 
vel ezelőtti tévéinterjúval, amelyben az előző kormány külügyminiszterét, Je- 
szenszky Gézát a kérdező riporter egy W.C. feliratú ajtó elé állította —, azt pe- 
dig stílusosan , kedvenc" pedofil fehérnégeremnek, (black is beautiful?!) Michael 
Jacksonnak millecentenáriumi (?!) koncertjét beharangozó előzetes, aminek 
kísérőzenéjét — hogy, hogy nem - nem maga az „isten”, hanem KARL ORFF 
Carmina Burana-jának himnikus nyitótétele szolgáltatta. (NB: a legújabb módi 
szerint a toalettpapírt is klasszikus operamuzsika röpíti klozett fölötti magas- 
ságokba. Ez ugyan nem más, mint könyörtelen hatásvadászat, a vécépapírfor- 
ma szerint azonban, akár a reklámkészítők és -készíttetők esztétikai igényessé- 
gét is jelezhetné.) Az említett műsorszámokban más esztétikus és jelképes ér- 
tékű motívumok is találhatók: , szép" — nemde? — Michael Jackson is, egymás- 
utániságukban mégis Czakó GÁBOR Magyar-Magyar Nagyszótárának — egyébként 

költőien túlzó — meghatározását támasztják alá, miszerint a tévécsatornák tar- 
talma analóg a szennycsatornákéval. Előadásom tárgyának szellemében szólva 
a tévé(csatornáka)t Czaxkónál a kloáka jelképezi. 

A mondottakban bennefoglaltatik, hogy engem a televíziós szimbolizáció 
jelzett részjelenségei abból a szempontból érdekelnek elsősorban, hogy raj- 
tuk, mint árulkodó jeleken keresztül talán sikerül megfejtenem, mit jelent, azaz 
mit jelképez maga a Televízió mint a korunkat meghatározó és jellemző képer- 
nyős kultúra része. Az alábbiakban mint rendszeres tévénéző, televíziós műso- 
rok gyakorló készítője, egykori televíziós alapítvány kurátor és műsorgazda, 
valamint tévéelnöki pályázat résztvevője szeretném — előadásom címét és tár- 
gyát önkényesen megváltoztatva — a fentiekre vonatkozó töprengéseim ered- 
ményét Önökkel megosztani. 

Már a régi rómaiak is tudták, hogy azé a hatalom, akié a Massmedia, vagyis 
a tömegtájékoztatás monopóliuma, és aki nemcsak kenyérrel lakatja jól, ha- 
nem szórakoztatja is a tömegeket (elsősorban a zavargásra mindig kapható 
városi lumpenproletariátust), fölös energiájukat és szabadidejüket leköti. Cir- 
kuszt nekik, hogy ne cirkuszoljanak! Ma még inkább érvényes állítás ez: ha a 
Televízió nemcsak virtuálisan, hanem valóságosan is etetné a tömegemberré 
lett átlagpolgárt tévénézés közben, nemcsak tele-, hanem teljhatalma is lenne 
fölötte. 

A Televízió ilyetén lehetőségeit már fölfedezésével egyidőben fölismerték 
előrelátó és a tömegbefolyásolás lenini, hitleri , normáit" megtapasztaló, vilá- 
gos elmék. A XX. századi negatív utópiák mint HUXLEY Szép új világ, ORWELL 
1984, BRADBURY Fahrenheit 451 című regénye, eltérő módon bár, de úgy festik 
le a jövőt - immár a jelent —, mint amelyben a Hatalom a Televízión keresztül 
uralkodik a közemberen. (Zárójelben: Szerintem BRADBURY víziója áll a való- 
sághoz legközelebb, ami kézenfekvő, hiszen , igazi" televíziót ő látott egyedül 
hármójuk közül, HUXLtY „tapija” a televízió elődje, vagyis a mozi, mely a szóma 
nevű, agyonreklámozott kábítószerrel együtt a tömegek kikapcsolódását — 
értsd: kikapcsolását szolgálja az érzékszervekre gyakorolt andalító hatása révén. 
Vö. a lenini jelmondattal: „Számunkra a legfontosabb propagandaeszköz a 
film.” De a mozi legalább még közösségi élmény volt! ORWELL tévéképernyője 
a lenini norma szellemében az elmagányosodott tömeg propagandaeszköze, a 
„hazugság fegyvere”, emellett minden cselekedetünket szemmel követő ipari 
kamera is. A BRADBURY tévéfaláról ránkszegeződő pillantás egy csöppet nyája- 
sabb. Tévéje manipulál, de szórakoztat is. Ugyanakkor kisajátítja a kultúrát: a 
regénybeli inkvizítorok minden könyvet elégetnek, az olvasó embert üldözik. 

A Televízió — hadd írjam e szót nagybetűvel — mindent betöltő jelentőségét 
az is érzékeli, akinek készüléke sincs. A munkahelyeken, társaságban a társal- 
gás rendszerint a televízióról, a televízióban látott eseményekről, reklámok- 

ról, filmekről folyik. Amiről a tévé nem tudósít, az nincs. Aki nem szerepel a 
tévében, az nulla. És egyáltalán, beszélnének annyit médiaháborúról, folyna-e 
harc a médiáért, ha az valami jelentéktelen dolog lenne? 

Nem értünk van a Televízió, hanem mi vagyunk Őérette (valójában a mö- 
götte tornyosuló Mammonért). Jelzés értékű, még inkább jelképes értelmű, 
hogyan rendelődtek alá az atlantai aranyolimpia eseményei az amerikai tévé- 
hálózatok érdekeinek, hogy egészen pontosak legyünk: a magukat Olimpia- 
támogatóknak nevező, a közvetítésekből, a képernyőt, a sportolók testét és a 
helyszíneket beborító reklámokon keresztül hasznot húzó üzleti köröknek. (Le- 
het, hogy az előre lekötött busás bevételek miatt kapta a centenáriumi olimpia 
az , aranyolimpia" nevet?) Végső soron üzleti érdekből szorultak háttérbe azok 
a hagyományos sportágak, amelyeket az (amerikai) tömegízlés nem tart elég 
látványosnak, illetőleg az átlagos amerikai tévénéző nem ismer, a show-jelle- 
gű, inkább cirkuszba illő illetve Amerikában tömegsportnak számító játékok 
ugyanezért kerülhettek az olimpiai sportágak közé. Miután sok (hazai) néző- 
jük volt, jó reklámhordozók lehettek. 

A Média, mindenekelőtt a Televízió hatalom (az előtérben) és üzlet (a hát- 
térben). Hatalom a közvélemény befolyásolójaként és irányítójaként, jó üzle- 
tet a reklám- és a filmpiac birtoklása révén jelent, és mivel a haszon a nézett- 
ségtől függ, a két funkció: a politikai és a gazdasági összeadódik, s a kulturális 
tevékenységnek tekintett műsorszolgáltatási feladatok (tájékoztatás, szórakoz- 
tatás, oktatás) adók jellegétől függően eltérő arányú teljesítése révén valósul 
meg. Elvben; rossz nyelvek szerint a Televízió nem igazán felel meg e hármas 
feladatának. Információs forradalomról beszélünk, de az információt előállító 
és a jól informált kevesek; a beavatottak mintha egyre kevesebben lennének, 
míg a félretájékoztatottak, tájékozatlanok egyre többen. A Televízió mint , nép- 
tanító" sem váltotta be a hozzáfűzött értelmiségi reményeket: az egykor oly 
kedvelt ismeretterjesző filmek fogyóban vannak, ma már csak többnyire a 
Commercial Presentations jellegű árubemutatók, receptismertetések, meg per- 
sze a reklámok szintjén oktatják — főzik -! a jó népet. Szórakoztatni, azt tud. 
Sajna, rendszerint konzumidióta szinten. (Utólagos megjegyzés: A kivétel erő- 
síti a szabályt; az időközben bevezetett ismeretterjesztő csatornák: Spektrum, 
National Geographic, MTV2 ilyen kivétel.) 

Demokráciában a hatalmi ágak szétválaszásával fogják vissza a különböző 
tényezők és érdekcsoportok , túlhatalmát". Ez lenne a feladata a közszolgálati 
és kereskedelmi funkciót szétválasztó médiatörvénynek is (mivel — úgymond — 
az előbbi inkább a politikai hatalmat szolgálja ki, míg az utóbbi főleg pénzt 
termel). Csak az a kár, hogy nálunk (is) az alul szétválasztott szálak fölül ugyan- 
azokban a kezekben futnak össze. Demokratikus viszonyok közepette azon- 
ban, mivel sok egymástól sok tekintetben még tényleg független belföldi és 

külföldi adás nézhető, ez a hatalom mintha tényleg megoszlana (néhány ér- 
dekcsoport között), ugyanakkor , globalizálja" alattvalóit. Az érdekcsoportok 
közötti versengés, mely az egyenízlésű fogyasztó (néző) kegyetért folyik, nem 
különböző, hanem hasonló műsorok készítésére készteti a televíziósokat. 

Mivel a világot ma már nem a politikusok és a katonák irányítják, hanem a 
mögöttük húzódó mérv- és mértékadó üzleti körök, elmondhatjuk, hogy a 
televíziózás nem annyira politikai, mint inkább kulturális és civilizációs szem- 
pontból igázza le az embert. Életmintát sugároz, a befogadható kultúra min- 
den formáját helyettesíti (közvetíti) a templomi szertartástól a színházig, a ter- 
mészetjárástól a társalgásig, a sporttól a társasjátékokig. (Helyettesíti még a 
játszó- és beszélgetőtársat is.) 

A Televízió, mint azt BRADBURY előre látta, ki akarja sajátítani az egész Kul- 
túrát is. Erre utal a médiaháború másik hazai elnevezése (Kulturkampf). A név 
kiagyalói ugyan pontatlanul fogalmaztak (a médiakultúra, bármilyen nagyme- 
nő dolognak is számít manapság, még a képernyős kultúrának is csak része, 
de nem azonos vele), mégis mély igazság rejlik az elnevezésben, mivel a harc — 
életre, halálra — valóban a hagyományos művelődés, a műveltség és az új kép- 
ernyős kultúra között folyik. S úgy tűnik, ez utóbbi lesz a győztes, még pedig 
oly módon, hogy amazt fölfalja. 

A Televízió kezdetben tényleg inkább csak a hagyományos kultúra közvetí- 
tője volt. Mármint olyan műsoroké, amelyek nem sajátosan televíziós műfa- 
jok: színházi előadásé, koncerté, irodalmi és képzőművészeti eseményeké, hír- 
műsoroké, főképpen azonban a sporté, legfőképp pedig a filmeké (meg per- 
sze, a reklámoké). Az új technikák, a video és a számítógépes rendszerek vala- 
mint hálózatok megjelenésével, majd korszerűsödésével a sajátosan képernyős 
műfaj is megteremtődött, mindazonáltal a legtöbb televíziós csatorna adáside- 
jének a zömét még mindig mint közvetítő tölti ki. Csak ma már a közvetített 
műsorok java klasszikus vagy éppen bújtatott reklám. 

Mivel a televíziónézés egyre több, hagyományosan művelődésre szánt időt 
rabol el az átlagembertől, és mert a tévézés a művelődés más formáihoz ké- 
pest még olcsó is, egyre több ember elégszik meg azzal, hogy a Televízió szű- 
rőjén keresztül művelődjék. Vagyis elmondhatjuk, hogy a Televízió a hagyo- 
mányos kultúrát is bekebelezi. (Ennek a folyamatnak árulkodó jeleivel már 
akkor is találkozhattunk, amikor az MTV még igényes volt , fejlettebb" nyugati 
kortársaihoz képest. L. pl. A hét műtárgya vagy a Tévészínház c. műsort, melyek- 
ben a tévé kiállítóvá, színpadra állítóvá lép elő, s ezzel még a hagyományos 
kultúra előállítóinak a szerepét is kisajátítja.) 

A Kultúrára fordított pénzt is. Tévednek ui. azok, akik azt mondják, hogy a 
Kultúrára egyre kevesebb pénz jut. A könyvkiadásra, a képzőművészetek tá- 
mogatására, színházra, filmre, oktatásra, tudományos kutatásra valóban egyre 

kevesebb nálunk a pénz, ugyanakkor a televíziózásra évről évre milliárdokkal 
több forintot költünk, államilag, mint adófizetők, meg különben is. Nekem 
úgy tűnik, hogy a tévézésre fordított éves összeg — 50-60 milliárdra saccolom 
(1996-ban. A szerk.) — az, amelyik hiányzik a hagyományos hazai művelődés 
támogatásából. Parafálva az anyagmegmaradás elvét: a pénz nem vész el, csak 
másra költődik. 

És akkor még csak a képernyős kultúra üzletileg másodrendű hányadáról 
beszéltünk. Korunk megannyi elektronikus játékszere: a számítógépes prog- 
ramok, a video, a CD-Rom, az Internet-hálózat, a Virtuális Valóságot elénk 
varázsló sok, jobb sorsra érdemes találmány (önmagukban és kevesek számára 
hasznos eszközök), együtt sokkal több pénzünkbe kerülnek, sokkal több időn- 
ket emésztik fel, meg persze, sokkal nagyobb hasznot hoznak gyártóiknak és 
forgalomba hozóiknak, mint a televíziózás. (Legújabb statisztikák szerint az 
amerikai srácok átlagosan napi 7 órát merednek valamilyen képernyőre, s az 
így eltöltött idő Bill Gates sokasodó milliárdjaival együtt napról-napra növek- 
szik. Sokatmondó, hogy ne mondjam, jelképes értékű, hogy ma az Internet 
, pápája" a világ leggazdagabb embere. Ha - ne adj" Isten! — így mennek to- 
vább a dolgok, a képernyős kultúra valóra váltja a mindenkori hatalmasok 
álmát: a teljes társadalmi békét. A képernyőjére meredő ember teljesen ártal- 
matlan, csak etetni kell (így is, , úgy" is). Önként lép ki a közösségből, a társa- 
dalomból,... a valóságból. 

Honnan van a képernyőnek ekkora hatalma fölöttünk? A Televízióé, hogy 
tárgyunknál maradjak, , istentől való". Azaz, a Televízió (a mi egypártszelle- 
miségen nevelkedett, monokultúrális MTV-nk mindenképpen) olyan, mint egy 
földre szállt monoteisztikus istenség. (Jahve is egy ládából szólt népéhez.) 
Olyan, de nem az: Istenhez való hasonlósága káprázat, mint az Antikrisztusé. 
„Prófétáin” keresztül ő is kinyilatkoztat (amikor híreket, kommentárokat mond 
és oktat, olykor még akkor is, amikor szórakoztat: I. a kvízjátékok műsorveze- 
tőinek nem egyszer téves, mégis megfellebbezhetetlen döntéseit), csodákat 
művel (trükkjeivel kápráztatja el nézőit), az elérhető boldogsággal kecsegtet 
klasszikus és , burkolt" reklámjaiban (burkolt reklám az, amikor a népszerű 
„prófétanő” konyhareceptjeit ajánló műsorában a felhasználandó anyagokat, 
mármint a műsort támogató élelmiszeripari cégek gyártmányait, mindig már- 
kanevükkel együtt említi, valószínűleg nem is tudva arról, hogy ezek egyikét 
másikát, például a margarint jobb helyeken már tilos hirdetni; az amerikai 
egészségügyi szervek hivatalos jelentése szerint ui., a margarin egészségünket 
veszélyeztető anyagot tartalmaz). Végül isteníti önmagát (csak két példa: ha a 
tévé egyébként ismeretlen munkatársai közül meghal valaki, úgy hozza a tu- 
domásunkra, mintha ez mireánk tartozna, nézőkre; saját műsorait hírértékű- 
nek tartja, s idéz belőlük hírműsoraiban). 

Túlzó lenne ez a hasonlat? A televíziózás történetével foglalkozó szakembe- 
rek a hőskor tisztaszobában fölállított, csipketerítővel letakart, Íriss virággal és 
hangulatvilágítással díszített tévékészülékét előszeretettel hasonlítják a hajda- 
ni szent sarokban álló házioltárhoz. Televíziós berkekben közszájon forog 
Wiesinger István filmigazgató, egykor riporter kalandja azzal a falusi néniké- 
vel, aki estente a Szűz Márián kívül Takács Marikához, (az azóta elhunyt, még- 
is , örökéletű" bemondónőhöz) is imádkozott. Az átlagnézőnek a tévé minden- 
hatóságába vetett hite (, Apjuk, írjunk a Televíziónak, majd ők elintézik"), amit 
maguk a televíziósok is táplálnak (,, Kérjük, írják meg észrevételeiket..”, „Posta- 
címünk..."), azon alapszik ugyan, hogy a sajtó nyilvánossága — demokráciák- 
ban — segít azokon, akiket kijátszottak, akiknek jogai sérelmet szenvedtek, a 
, Mari nénik" szemében azonban a Televízió inkább Szent Antalhoz hasonla- 
tos, akinek ima közben elrebegik kéréseiket. (Tudjuk, a jámbor hívők éppúgy 
leveleznek az égi potentátokkal, mint az , igazi" nézők: így pl. a vallásos zsidók 
cédulácskáikat a Siratófal réseibe dugdossák, a lengyel katolikusok Jadwiga, a 
mi Szent Hedvigünk sírjára tűzik , írásban benyújtott kérelmeiket", a gyerekek 
a Mikulásnak és a Jézuskának írnak világszerte, stb.) És hát honnan jön a kép 
és a hang, mely korunk , frigyládájából" megszólal? Az égből! Igaz, nem valódi 
(planéta)istenség, csupán műhold sugározza, de az ő hatalma éppúgy külső és 
belső (kozmikus illetve pszichés-ösztönös) determináltságunkon alapszik, mint 
a régi isteneké. 

Hogyan gyakorolja Televízió isten a hatalmát? Úgy, ahogy minden, ideológi- 
át is képviselő felsőbbség: struktúrálja az időnket (vö. televíziós műsorstruktú- 
ra), magyarul beosztja. Időnk ura, új Khronosz tehát (gör. khronosz—, idő"). 

Az időnek a civilizáció és a kultúra keletkezése, működése szempontjából 
hallatlanul fontos szerepe van. A szabadon, szakaszolatlanul elfolyó idő tel- 
jes káoszt eredményezne mind az emberi pszichében, mind a társadalom- 
ban. Kozmikus és természeti ritmusok által szabályozott biológiai óránk álla- 
ti múltunk öröksége. Ez az (ösztöni) alapja annak, hogy már a korai teokratikus 
társadalmakban sem csak az ünnepeket, hanem a hétköznapi tevékenységet 
is a vallás, a ,szent naptár" szabályozta, és még a történelmi jelenben is a 
hivatalos naptár — esetünkben a műsorújság — parancsolja az emberre a lét 
ritmusát. És keményebben, mint régen! A civilizációs fejlődés egyre több időt 
szabadít föl, a civilizált ember legnagyobb gondja, akár milliárdos, akár mun- 
kanélküli az unaloműzés (föltéve persze, hogy van mit ennie, és van hová 
lehajtania a fejét). 

A nyelv árulkodik. Szórakozik szavunk például a szór igéből képződött, s mint 
ilyen egyrészt azt fejezi ki, hogy aki szórakozik, az pihenés-, kikapcsolódás- 
képpen , szétszórja" a figyelmét, magát. Vö. olyan szétszórt vagyok -, nem va- 
gyok alkalmas munkára". Másrészt a szónak ezért is van negatív mellékzöngé- 

je illetve — jelentése: a szórakozó ember szórja, pazarolja az idejét, fölöslege- 
sen, másoknak még olykor bosszúságot is okozva. Vö. ne szórakozz velem! A 
Televízió első számú funkciójának megítélése szempontjából rendkívül figye- 
lemre méltónak tartom, hogy Ő Mindenhatósága a szórakozni vágyókat, az 
„elvileg korlátlan számú felhasználót" (a Médiatörvény fogalmaz így) músorszó- 
rás révén szórakoztatja. 

A szórakozik ige szinonímája a mulat, amit ma már ugyan rövid „u”-val írunk, 
de még így is nyilvánvaló, hogy múlat volt eredeti alakja, és , időt múlat" volt a 
jelentése. E szónak is van negatív mellékzöngéje: I. „mulatós ember”, aki szin- 
tén gyakran okoz bosszúságot másoknak. 

A műveletlen ember azt hiszi, hogy a régiek ünnepei (rítusai) szórakoztató 
mulatságok voltak. Holott az ünnep — úgymond - az Istené, a mulatság pedig 
az Ördögé, így tartották jámbor elődeink. Köztük Arany JÁNOS; gondoljunk 
balladájára: az Ünneprontókra. 

Akı tehát elfoglal minket, beosztja időnket, gondoskodik időtöltésről, ha- 
talmat nyer fölöttünk. Mégpedig szakrális természetű, teokrácia által gyakorolt 
hatalmat. Ez így volt mindig, és mintha így lenne ma is, még akkor is, ha e mai 
papok nem Isten, inkább Sátán szolgái. 

Az idő számontartása régen a mindenkori hierarchia csúcsán álló papság 
kötelessége és kiváltsága volt (Indiában a brahminoké, Kínában az égi ere- 
detűnek hitt császáré, aki az egyiptomi fáraóhoz, a „Nap fiához" hasonlóan, 
egyben a legfőbb papi személy is volt; Rómában a Pontifex Maximusé, tőle 
örökölte a katolikus Egyház feje, akinek egyedül volt joga a keresztény világ- 
ban a naptáron módosítani -— l. a mi gregorián naptárunkat —, mely kiváltságot 
a pápai heraldikus jelvények tanúsítják), de még ateista világunkban is feltű- 
nően ritualizált. 

Az idő felfogása persze változik. Az agrártársadalmak az időt periodikus je- 
lenségnek tekintik, mivel számukra az időnek ezen aspektusa a legfontosabb: 
a paraszt és a pásztor a természet (kozmosz) napi, havi, éves ritmusához igazo- 
dik. A városias ipari társadalmak már jórészt függetleníthetik magukat a ter- 
mészet körforgásától. Az idő az ő modern értelmezésükben irreverzibilis, és a 
természet rendje helyett a történelmi folytonosságot fejezi ki. A vallások felfo- 
gása ,átmeneti": az egyházi ünnepek részint a kozmikus-természeti körfor- 
gáshoz, a paraszti munkákhoz igazodnak, részint (egyház)történelmi forduló- 
pontokról emlékeznek meg, az idő irreverzibilitását pedig eszkatológikus jö- 
vőképük fejezi ki. Ilyen a mi , polgári" naptárunk is. A különféle világnézetű 
modern diktatúrákban szélsőségesen historizáló időfogalom uralkodik. A dik- 
tátor legszívesebben csak saját ünnepei (születésnapja, hatalomra kerülése stb.) 
szerint tagolná az esztendőt, s emlékszünk még: ezeken a részvétel éppúgy 
kötelező volt, mint korábban a heti templomba járás. (Hadd tegyem hozzá: a 

létező szocializmusban a , kötelező túlóra", ,szabad pártnap", ,Szabad Nép 
félóra", ,kommunista szombat" vagy a , vietnami műszak" is része volt az idő 
ezen struktúrálásának, nemcsak a május 1-ji felvonulás és a november 7-i ün- 
nepély.) 

Minden kritikai észrevétel mellett ki kell azonban jelentsük, hogy az idő pe- 
riodicitása és irreverzibilitása létező tulajdonság, az idő struktúrálása pedig el- 
kerülhetetlen, mivel rendet (diktatúrában Rendet) teremt a lét minden szintjén. 

A ma tömegemberének idejét a Televízió osztja be. , Szabadság" van, nem 
kell templomba járni, politikai gyűlésekre sem, a pontosság erénye a civil élet- 
ben is ritkaságszámba megy. Viszont este fél 8-kor ott kell ülni a tévé előtt, 
mert kezdődik a Híradó, a kedd este a Siúdióé, ha péntek, akkor Dallas. Meg is 
fordíthatnám: ha Dallas, akkor péntek. (Azóta, hogy e sorokat leírtam, sok 
minden megváltozott, de a helyzet nem — csak súlyosbodott.) A tévéműsor- 
struktúra minden napot, minden órát megkülönböztet, az átlagnézők, ha tet- 
szik, ha nem, ehhez igazodnak. (A többség, mint a szerelmes, a kényszerbeteg 
vagy a dohányos, a Televízióval függő viszonyban van. Costa Ricában élő svéd 
sógornőmnek évek óta minden délben fél egykor a tévé előtt kell ülnie, hogy 
kedvenc szappanoperája soros epizódját el ne mulassza.) 

A dolog azonban nem ilyen egyszerű, hiszen nem egy televízió van, és a 
Televízió térhódításával maga az idő fogalma is megváltozik. Számtalan 
csatornájával, megállíthatatlan — bár kikapcsolható műsorfolyamával (per- 
sze, a készülékünk el is romolhat, de tudjuk, hogy abban a pillanatban a 
legtöbb néző úgy érzi, hogy vége a világnak) - zűrzavart és nem rendet te- 
remt a fejekben, másrészt a több csatornás televízió műsorainak összevissza- 
sága, a csatornaváltás lehetősége, a reklámok, melyek szétszabdalják a prog- 
ramokat, kiemelik a nézőt a valóságos idő folyamatából, és a maguk műso- 
ronként változó idejébe ültetik. Ezzel a Televízió új időfogalmat erőltet ránk: 
az örökös (ál) jelenidőt. A néző mindig csak a nézett műsor idejében van jelen, 
mivel minden műsor — műsornak tekintve a reklámokat is — kioltja az előzőt. 
A műsorfolyamban - akár egy adó műsorában is - csak a legritkább esetben 
érezhető valamilyen folyamatosság: , hagyományos" múlt-jelen-jövő kapcso- 
lódás, hogy úgy mondjam. 

Ennek az időstruktúrálási formának az a veszélye, hogy végletes esetben 
(amikor kialakul a , beteges" függés) teljes káoszt idéz elő az emberi lélekben 
és agyban: a tömegember konzumidiótává válik, aki azért robotol, hogy robot- 
ként fogyassza, amit , istene" előír neki. A teljes elbutulás oka az, hogy ennek 
az áljelenidejűségnek semmi köze a valóságos időhöz, a tévében látottakat a 
, láncnéző" nem tudja a valósághoz kapcsolni, továbbá a műsorok szapora egy- 
másutánja, a beavatódás lehetőségének felszínessége folytán folyamatosan tör- 
lődnek az egymást követő információk, illetőleg összezavarodnak. Az átlagné- 

ző reggel már alig emlékszik arra, amit előző este , összenézett". Így a tévé 
pont azt nem teljesíti, amit várunk tőle, akkor sem, ha tényleg az is volna a 
célja: hogy tájékoztasson, ismereteket terjesszen és szórakoztasson. E három 
célkitűzésből csak a kaotikus (felületes) szórakoztatás (időtöltés) valósul meg — 
a fogyasztásra buzdítás mellett —, amennyiben a tájékoztatás és az ismeretter- 
jesztés is szórakoztatássá lesz. (L. a hírek közül a sztorik kiemelését, az esemé- 
nyek , bulvárízú", olykor horrorisztikus tálalását, a jópofizó időjárásjelentéseket, 
a víz alól búvárruhában műsort bugyborékoló ÁTTENBOROUGH-t.) 

Van persze mód a rendteremtésre (ezt szolgálja a műsorstruktúra), de a 
szaporodó adók műsorzuhatagában már majdnem lehetetlen. (Magam is tet- 
tem - volna - erre kísérletet; erre vonatkozó elképzeléseimet a DUNA TV 
elnöki pályázatára benyújtott munkám tartalmazza.) 

Mindent összevetve, Televízió isten egyik , személyében" az Idő ura. (Ha 
másért nem, hát azért, mert egyre több időnket rabolja el.) 

Másik „isteni személyében" új Plútószként uralkodik rajtunk, aki para- 
dicsomi bőséget, igaz, csak képzeletbeli, reklámozott bőséget oszt híveinek (gör. 
plútosz- , bőség"), de aki Pluto néven a halál és az alvilág ura is volt, és ebbéli 
szerepkörében pokoli félelmeinket szublimálja nagy kegyesen azzal, hogy nem 
létező (l. horrorfilmek, thrillerek) vagy éppen másutt, nem velünk történő 
szörnyűségekkel (l. hírek, rendőrségi magazin) oldja bennünk a nap közben 
felgyülemlett feszültséget. 

A tévénézőt a filmes és a hírtelevíziók , kötik és oldják" a legnagyobb siker- 
rel (tegyem hozzá, a sportműsorokat sugárzó csatornák mellett, de a sportra- 
jongók nem általában a sporthoz, hanem bizonyos sportágakhoz kötődnek). 
Lemegy az idegfeszítő, érzékeket felkorbácsoló film a végén a kötelező happy- 
enddel, amit , elbűvölő" reklám követ, lemegy a Híradó a maga szörnyűsége- 
ivel és a végére ragasztott , oldószerrel", a vidám kis színessel, amit ugyancsak 
a , bűvös, bájos" reklám követ, s ezzel bezárul a kör. Minden, amit az adó néző- 
je lát, nem az ő világában, hanem egy másik valóságban zajlik; az is, amitől fél, 
és az is, ami félelmét elaltatja. (Valódi félelmeitől a Televízió nem szabadíthat- 
ja meg. Ha az ő háza ég le, az ő kocsiját lopják el, az ő fia zuhan le a Himalája 
megmászása közben, az ő leányát kényszerítik prostitúcióra, vagy őt verik 
agyon, nem elégtétel a számára, hogy híranyag lehet, vagy hogy a Televízió 
révén a tettes elfogásában segédkezhet, hiszen attól is retteg, milyen következ- 
ményekkel jár, ha tanúvallomást tesz. 

Harmadik , személyében" (harmadik szerepköre szerint) Televízió isten leg- 
inkább Hermészhez (a latin Mercuriushoz) hasonlít az olümposziak közül. Ezt 
vehetjük rangsornak is, ami azonban nem azt jelenti, hogy eme funkciója (funk- 
ciói, mert hiszen több is van) kevésbé jellemeznék a televíziózást, mint a már 
említett többi. Sőt. 

Hermész az istenek követe, a lelkek vezetője, hírvivő és közvetítő ég és föld 
között. Igazi televíziós szerepkörök ezek! Emellett ő volt az írás, a számolás, a 
csillagászat, a pénz és a szerencsejátékok feltalálója, a bankárok, kereskedők, 
tolvajok és más útonjárók (útonállók!) patrónusa. Mondhatjuk a reklám és a 
propaganda 15 az ő szakterülete volt, mivel neki kellett megértetnie és elfogad- 
tatnia az égiek parancsait a földi halandókkal. Gyorsan közlekedő (mint a gon- 
dolat), gyors észjárású , szellem", jó humorú, szórakoztató csevegő. Negatív as- 
pektusában, mint mondani szokás, olyan, mint a higany, kicsúszik az ember 
kezei közül (ang. mercury — , higany"). Amúgy is sok benne a negatívum, nem is 
annyira tolvaj természete miatt, hanem mert a halál követe ő. Noha sok köze 
van a kultúrához, nem teremtő elme. Nem a művészet, hanem a bűvészet értője 
csupán, általában a könnyű műfajoké. Figyelemre méltó, hogy az asztrológusi 
tapasztalat szerint a merkuriális emberek sorában (azon szülöttek közt, akiknek 
meghatározó planétája a Merkúr) az átlagosnál jóval több a színész, táncos, 
modell, újságíró, rádió- és televízióbemondó vagy moderátor, valamint a keres- 
kedelemben, bankszakmában dolgozó, elárusító, tőzsdealkusz, ügynök, vásáro- 
zó (vásári kikiáltó). A bűnözés terén a tolvajlás mellett a fehérgalléros bűnözés 
könnyedebb szakmáit gyakorolja: szélhámos, csaló, hamisító, sikkasztó és házas- 
ságszédelgő. Kell ehhez kommentár? (Megtehetném, de nem teszem, hogy fel- 
sorolók néhány tipikusan merkuriális, népszerű showmant; meglepődne az ol- 
vasó, televíziós kedvenceire mennyire illenek Hermész tulajdonságai.) 

A triász mindhárom tagja: Khronosz, Plutosz és Hermész másodrendű is- 
tenség volt (mondjuk Zeuszhoz, Démétérhez vagy Apollónhoz képest), amivel 
- hogy a hasonlatomnál maradjak -— csupán azt akarom mondani, hogy a Tele- 
vízióból hiányzik az önállóságnak, eredetiségnek és kitűnőségnek az a foka, 
ami például a magas művészetek patrónusát, a Múzsák vezetőjét, Apollónt 
jellemzi; vagy — hogy visszafogjam magam -csak ritkán van meg benne. Egyéb- 
ként a triász igazi , szentháromság", három személye lényegében egy. Khronosz 
, másik" nevén, mint Kronosz alvilági isten volt (az Idő és a Halál kapcsolódó 
fogalmak már a mitológiában is), a tér és az idő káoszát testesítette meg, de az 
aratás sarlós patrónusa is volt. (A Halál kaszája az ő sarlójából lett.) Őnála 
instanciáztak a görögök plútoszért, vagyis a bő termésért. 

Bizonyos értelemben Hermész is halál- és bőségisten volt. A Halál eljöve- 
telét a halandóknak ő jelentette be, és ő vezette a halott lelkét a túlvilágra. És 
bőségisten is volt egy személyben, hisz" a pénz az ő találmánya, és a meggazda- 
godás , civilizált formáit" (vö. tőzsdézés, pénzkölcsönzés kamatra, szerencsejá- 
ték) mint mesélték, ő ismertette meg az emberiséggel. 

Ha továbbgondoljuk e metaforát, feltárul a „televízió-vallás” mélyebb (?) 
értelme. A TV a TúlVilág rövidítése is lehetne, nemcsak a TeleVízióć. Ez az 
alliteráció nem olyan erőltetett, mint első hallásra hinnénk; a Távolba Vágyó- 

dás szülte találmány célja és értelme épp az volt, hogy legalább lássuk és hall- 
juk, mi történik ott, ahová nem juthatunk el tán soha testben. (A Televízió elne- 
vezés , távolbalátást" jelent. Vö. a mitikus kor számtalan, túlvilági utazásról, 
halottak megidézéséről, a csodák földjéről szóló , élménybeszámolóival".) 

Mi ez, ha nem a vallások, mitológiák, azaz az ősi emberi vágy és (halál)fé- 
lelem szülte másvilág (, látomás" és , hallomás" szintjén) materializálódott for- 
mája, hogy egy, szellemidézésből kölcsönzött kifejezéssel éljek, vagyis maga a 
földi paradicsom ... szellemképe? (Ez meg, kérem, egy televíziós szakkifejezés!) 

Ha a vallást a „nép ópiumának" nevezhette egyik Bölcs Tanítónk, akkor 
minek mondjam a Televíziót? 

A készülékből, mindegy, melyik adót nézem, egy más világ képe bontakozik 
ki, amit még a két csatornás gulyáskonzumizmusban a , második gazdaság" foga- 
lom mintájára , második valóságnak" neveztem el. A tévéből nem a valóság, 
hanem annak égi, egyszer mennyei, másszor pokoli mása tárul elénk. Mennyei 
a reklámok (csalfa) paradicsomi ígéreteiben. Még az oda vezető utat is meg- 
mutatja. És még csak nem is kell jónak, erkölcsösnek, bűntelennek lenned, 
elég, ha pénzed van: , csak egy ugrás", és bejutsz a Paradicsomba, és megkapsz 
mindent, ,a legtöbbet (is), mi adható". (Ha egy kávémárkáról lehet, szabad 
azt mondani, hogy a legtöbb, ami adható, és a Televízió hajlandó ezt az eget 
verő marhaságot naponta többször is közhírré tenni — és most mindegy, hogy 
anyagi okokból kényszerül erre, vagy pedig azonosul is vele -, akkor a kávét 
hörbölő modell üdvözült mosolya is ugyanazt sugározza a reklámoztató akarata 
szerint, amit az isten látásának barokk gyönyörűsége BERNINI Szent Teréz szob- 
rának az arcán. Az sem véletlen, hogy mind a két , médium" élvezete szemlá- 
tomást a szexuális gyönyör szublimációja.) És pokoli mása a valóságnak a Tele- 
vízió a scifikben, thrillerekben, horror- és pornófilmekben (örülök, hogy nincs 
rájuk igazán magyar szó), valamint a világ más részein történt szörnyűségek 
bemutatásában. (Ez fontos. Akár tömegszerencsétlenség, akár háború, akár a 
társadalom bugyraiban történtek , képezik" a híranyagot, a néző csak ritkán 
érzi, hogy mindez vele is megtörténhet. Ő betartja a közlekedési előírásokat, 
ha fegyvert fognak rá, megadja magát, , olyan" helyre nem megy. Lám, most is 
itt ül a képernyő előtt. Ezt a távolságtartást a televíziózás etikai kódexe is kívá- 
natosnak tartja. A BBC-ben elképzelhetetlen, hogy egy szerencsétlenség össze- 
égett, kiloccsant agyvelejű, darabokra tépett áldozatát olyan közelről mutassa 
a kamera, hogy esetleg készülékük előtt ülő rokonai, barátai vagy ismerősei 
fölismerhessék, s ezzel a másvilágot elérhető közelségbe hozza. Nem így a 
bulvártelevíziók.) 

Figyelemre méltó tapasztalat az is, hogy a jámborabb néző a játékfilmet és 
a valóságról szóló dokumentumot összekeveri (olykor nemcsak a jámbor néző, 
hanem a cinikus műsorszerkesztő is, ő persze szándékosan). A tévénéző való- 

ságérzékének megbomlottságát jelzi az az országos gaudiumot kiváltó eset, 
amikor is egy néző Isaurának, a brazil szappanopera hősnőnek gyűjtést ren- 
dezett, hogy az kiválthassa magát múlt századi rabszolgaságából. Én is átéltem 
hasonlót. Pedagógusoknak vetítettem a /ános vitéz című rajzfilmemet (hangsú- 
lyozom, nem kombinált technikájú filmről van szó, minden kockája rajzolt). A 
vetítést követő ankéton egy tanító néni megkérdezte: , lessék mondani, az 
egész filmet rajzolták, vagy voltak élő szereplőkkel fölvett jelenetei is?" És ez a 
nő, mielőtt nyugdíjba ment volna, több ezer gyereket , tanított" . 

A Televízió megistenülésének előjeleivel több mint egy évtizeddel ezelőtt 
találkoztam az egyre gyermekdedebbé váló hollywoodi filmekben. , Legszebb" 
példái ennek a Harmadik fajta találkozás és az E.T. című Lucas- vagy/és SPIELBERG- 
filmek voltak. (Nem tudom őket megkülönböztetni.) Nevezett produkciók 
egyúttal annak is tárgyi bizonyítékai, hogy alkotóik a vizuális látszatvilágot tu- 
datosan , másvilágként" kezelik. Mert miről is szól e két film? Arról, hogy 
emberek (gyerekek), ne aggódjatok, ha baj van, majd jön Valaki az Égből, és ha 
jók voltatok, kiválaszt és az ő szebb világába magával visz benneteket. Csak 
nem Isten Fia ő, hanem , más": az egyik filmben vakító fényben (Isten vilá- 
gosságában?) fürdő kicsi gnómok, a másikban egy héj nélküli teknősbéka, óri- 
ás ibolyakék szemekkel. Ez a dänikeni világképpel rokon szemlélet (a mondott 
svájci szakács elmélete szerint a civilizációt nem emberek hozták létre, hanem 
földönkívüliek) a csillagvallások és a messianisztikus vallások tanítására emlé- 
keztet, ám annyival szánalmasabb azoknál, amennyivel szánalmasabb látvány 
egy gombostűre tűzött bogár a keresztre feszített Megváltónál. Még irracioná- 
lisabb is; nem értem, miért hihetőbb egy másik teremtett — vagy mondjuk úgy 
— materiális lény felsőbbrendűsége a kozmikus Törvényt akárcsak jelképesen 
is megszemélyesítő Világszellem felsőbbrendűségénél? Jellemző egyébként, 
hogy még a Sátán is földönkívüliként jelenik meg ezekben a filmekben: lásd az 
Alien-t ( Más", , [degen", , Ellenség"). 

Tanulságos azonban, hogy DANIKENnél vagy a hollywoodi pszeudomítosz- 
gyártóknál mélyenszántóbb eszmefuttatások is megpróbálnak a tradicionális 
vallások és az új kultúra közé egyenlőségjelet tenni. Egy bizonyos BÍRÓ BÉLA 
azt írja például az Értékek inflációja című cikkében (MaNcs VIII. évf. 23. sz.), 
hogy az értékek pluralizmusa nem az értékek, hanem csupán az értékrendsze- 
rek relativitását jelenti. Ez az állítás önmagában persze igaz (az egyiptomi pi- 
ramisok ma is értéket képviselnek a szemünkben, holott a piramisokat életre 
hívó vallás több mint kétezer éve , relativizálódott"), mégis azt sugallja, hogy 
az a szubkultúrákban kicsapódó szellemi káosz, mely a (posztmodern világké- 
pet jellemzi, relativizálná épp hagyományos értékrendszereinket, ami viszont 
tévedés, azzal együtt, hogy a káosz egyik oka valóban hagyományos érték(rend- 
szer)eink relativizálódása. 

Még mindig a vizuális látszatvalóság— másvilág hasonlatnál maradva, figye- 
lemre méltónak tartom, hogy HANKISS ELEMÉR televíziós sorozatának egyik adá- 
sában (TVI, 1996. június 9.) a Gonoszról a televízióban sugárzott horrorfil- 
mek és reklámok kapcsán az enyémhez hasonló gondolatokat fogalmazott meg. 
Egyfelől a horror- (és a szex)filmekre szerinte a bennünk lakó , ördögi" igény 
kielégítésének a vágya miatt mindig lesz kereslet, másrészt a reklámot is a 
fülünkbe suttogó Ördög praktikájának tartja. Hasonlata szerint a reklámban 
az Ördög sugallata (a paradicsomi kígyó csábításának analógiájaképpen) így 
szól: , Fogyassz, vedd el mindazt, amit kínálunk, mégpedig azonnal!" Ez az 
, antikrisztusi" program élesen szembenáll a kétezer éves keresztény (buddhis- 
ta, taoista, hinduista, muzulmán) felfogással, mely a lemondást, a vágyak be- 
teljesítésének a késleltetését hirdeti abból a ki nem mondott megfontolásból, 
hogy az elfojtás, a lemondás, a vágyakat szublimálja és az embert alkotásra, 
teremtésre készteti. Ezzel szemben a vágyak azonnali teljesülése, a , földi para- 
dicsom” (HANKISS ELEMÉR is ezt a kifejezést használja), mely a „minden igényt 
kielégítő" vásárlóközpontokban (HELTAI ANpgÁStól kölcsönzött , műszóval", a 
Bunkólendekben) öltenek formát, állattá aljasítja (ismét!!) az embert, hiszen az 
állat az, amely mindig pillanatnyi vágyát akarja kielégíteni. Nem mond le, 
nem fojt el, nem szublimál, nem alkot , értelmetlenül". Az ,állatembernek" 
(Czakó GÁBOR , konzumidiótájának") csupán egyetlen akadályt kell legyőznie; 
pénzt kell szereznie. Ha nincs pénze, csak nézhet (nőket, kirakatokat, tévérek- 
lámot). Milyen erkölcs épülhet erre a világképre? 

Bizony tudták azok, akik a fogyasztói társadalom megteremtői, hogy bőven 
van mire alapozniuk: 

„Mindég az állat első bennetek - mondatja Mapách Luciferrel az Eszkimó 
színben — És csak midőn ezt el birád csitítni, Eszmél az ember, hogy nagy- 
gőgösen Megvesse azt, mi első lényege. —" 

A , második valóság", a szóban forgó , másvilág" végső soron az, amit újab- 
ban az angol-amerikai szakzsargon virtual realitynek nevez. Egyre nagyobb te- 
ret hódító, a valóság illúzióját keltő, számítógéppel generált képi világ ez. (L. 
a Terminator 2., a Jurassic Park és a Forrest Gump c. filmeket, hogy néhány, immár 
„idejét múlta", de azért jellemző filmes példát említsek.) 

Az angol elnevezés arról tanúskodik, hogy kiagyalói a , műfajt" a művészet, 
kultúra részének tekintik. A virtuális jelző (ang. virtueból) az , erény", , dere- 
kasság", ,tehetség", „erkölcsi erő", , érték", , kiválóság" jelentésű, és férfiasan 
csengő lat. virtus szót asszociálja (férfias, hisz" a lat. vir , férfit" jelent), végső 
soron abból is ered. Valójában a virtuális jelző — jelentése , látszólagos", , tisztá- 
ra olyan, mint az igazi” — ebben az összefüggésben az ugyancsak angol virtu 
szó jelzői alakja, mely — bár ugyanaz a lat. virtus a gyökere — , művészetkedve- 
lést", „művészi ízlést", „művészi produkciót" jelent. 

Ha-ha-ha. Nem mintha nem hinnék abban, hogy a Televízió értékterem- 
tésre is képes, vagy tagadnám, hogy létezik videoművészet, csak hát egyfelől 
a mindent elárasztó műsorzuhatagban az érték egy-egy cseppje teljesen el- 
vész; másfelől, aki tudja, hogy a gyakorlatban a virtuális valóság csupán szó- 
rakoztató (?), időmúlató vizuális kábítószer (szexpótlék, abban az értelem- 
ben, ahogy a lélekbúvárok az autózást és a fegyverhasználatot is annak tart- 
ják, túdat alatt talán ezért is nevezik virtuálisnak, azaz férfiasnak), az azt is 
tudja, hogy itt a szokásos üzletszerű gondolati csúsztatással van dolgunk, 
mely - mondjuk, MONEr-ra való hivatkozással — már jó ideje azonosítja a 
(hamis) illúzióteremtést, a bűvészkedést, végső soron a hazudozást a művé- 
szet feladatával. Hogy a példámnál maradjak, MONET ecsetje a múló pilla- 
natból örök érvényűt, örökké visszatérőt varázsolt. Nem az a fontos tehát, 
hogy a naplementéjének olyan a hangulata, mint egy igazié, hanem hogy 
megfestette a naplemente lényegét. A művészet csoda, a bűvészet trükk, a 
csodának jelentése, értelme van, még ha csak átvitt értelemben is; a trükk 
becsap, ez leglényege. Jézus csodatételeinek, például, hogy a vakokat látóvá 
teszi, nem az az értelme, hogy a hallgatóságát elkápráztassa felsőbbrendű 
képességeivel. A vakok, világtalanok, a „sötétben botorkálók" egyszerűen csak 
tudatlanok, akik nem ismerik a magasabb rendű igazságot. Hogy látnak, az 
megvilágosodásukat jelképezi, s hogy ezt Jézusnak köszönhetik, azt, hogy Ő 
világosította meg elméjüket. Ezzel szemben mit jelképez, mit fejez ki egy- 
általán az a számítógépes trükk, amelynek segítségével a Terminátor 2. 
kiemelkedik a konyhapadlóból, azon kívül, hogy hatásosan szórakoztatja 
azokat, akik szeretnek félni, megijedni a moziban, s azon kívül, hogy két- 
szeresen is becsapja rajongóit? Egyrészt azzal, hogy elhiteti velük, ez a cso- 
da, másrészt azzal, hogy elhiteti, a jövőben az ilyesmi nem számít majd 
csodának? 

Kérdés persze, amit biztos sokan föltesznek magukban, vajon tényleg az-e 
a dolga a Televíziónak, hogy a valósággal, — horribile dictu — az igazsággal 
szembesítse nézőit? , Hivatalból" mindenesetre azt várják tőle, hogy tájé- 
koztasson, ismereteket is terjesszen és ne csak , halálra" szórakoztasson. (L. az 
amerikai NIEL POSTMAN: We are Amusing Ourselves to Death c. könyvecskéjét. A 
szerző szerint a civilizációnkat elsüllyesztő „áfiumok” egyike a szórakoztató 
televízió. Mondandóját a zsebkönyvkiadás borítójának rajza is kifejezően il- 
lusztrálja. Egy bekapcsolt tévékészülék előtt ülő fejetlen családot láthatunk 
rajta. Vö. a Szörnyetegek c. 30 éves (!) olasz film azon epizódjával, melyben Ugo 
Tognazzi tévérajongót játszik, aki, ahelyett, hogy szépséges, ifjú felesége mellé 
bújna, az adás vége után sem tud elszakadni a képernyőtől, átszellemült arccal 
a monoszkópot bámulja. Az élet igazolja a művészetet: a mondott film bemuta- 
tója után néhány évvel az egész világot bejárta a hír, miszerint egy egész napos 

New York-i áramszünetet követően 9 hónappal később megugrott a városban 
a születések száma.) 

A helyzet nem reménytelen. Ezt POSTMAN könyvének vagy a Szörnyetegek c. 
filmnek a sikere is bizonyítja, valamint egy-egy kitűnő televíziós műsor, mint 
pl. a francia Canal Sept nálunk Faletták címen sugárzott, elragadó képzőművé- 
szeti sorozata vagy az ugyancsak francia adón, a TV5-ön bemutatott Singes 
(Majmok) c. természetfilm, vagy amilyen a legtöbb sportközvetítés (a sportköz- 
vetítésnél nincs tisztességesebb televíziós műsor, még akkor is, ha túlterhelik 
manapság reklámokkal). Más szóval, ha már nekünk, nézőknek nem áll mó- 
dunkban a televíziók műsorpolitikáját, műsorstruktúrájuk kialakítását befo- 
lyásolni, legalább tanuljunk meg és tanítsuk meg gyermekeinket is a műsorok 
között válogatni (amíg még van miből). Ez egyike korunk legfontosabb szülői s 
pedagógusi feladatainak. 


Függelék 

Mivel fentebbi gondolatmenetemet nem szerettem volna kitérőkkel bonyo- 
lítani, néhány, témához illő, és fentebb csupán vázolt vagy éppen csak jelzett 
fogalmat e függelékben járnék körül. 

A látszatvilág fogalmához. A Televízió álvalódisága mintha a brahmanizmus 
vagy PLATÓN valóságfelfogásában találná meg igazolását: ,a valóság, vagyis, 
amiről azt hisszük, hogy valóság, nem más, csupán káprázat." 

Ugyane témához: VÁRKONYI NÁNDOR fogalmazta meg talán elsőként a Sziriat 
oszlopai c. alapművében az értékek relativizálódását a civilizáció hanyatlásának a 
tanújeleként. A piramisokat az egyiptomiak az örökkévalóságnak emelték, és 
isteneik , halhatatlan" gránitszobrait puha rézvésőkkel faragták ki. Ezzel szem- 
ben a modern szobrász vídiavésővel hungarocellt farag. Teremtő civilizáció , hal- 
hatatlan remekművei állnak szemben a mi fogyasztói társadalmunk eldobható 
tárgyaival. Ma már a , végtermék" azonban nem is az eldobható tárgy, hanem 
annak virtuális, számítógépen generált szellemképe, látszata, káprázata. 

A látszatvilág hamis akkor is, ha valóságalapja van. Nem elég kék a reklám- 
cica szeme, amint megmártja tamponját kék vérében? Nosza, oldjon még egy 
kis kékítőt a számítógép a szeme vizeskékjébe! Vastagabb a dereka a kelleté- 
nél? Rágcsáltassunk le belőle valamennyit az , egérrel"! Pattanásos a képe? A 
masina minden hibát eltüntet. 

Az , igazi" (a bevett) televíziós kép tere nem valóságos, hanem látszattér. A 
bemondót, aki a stúdió valóságában, amit nem lát a néző, kék függöny előtt ül, 
látszattér veszi körül, a látványos showmúűsorok díszlete is csak részben valódi (a 
fotel, amiben a sztárriporter és vendége ül, biztosan az), David Copperfield trükk- 
jei is csak a képernyőn lenyűgözőek (aki már volt snowműsorban , közönség", az 
tudja, hogy e műsorok a helyszínen, , élőben" mennyivel szegényesebbek, mint 

a technikával elvarázsolt végterméken). A reklámok megrendelői is többre be- 
csülik ma már filmjeikben a virtuális teret, díszletet, még a reklámozott tárgy 
helyett is inkább annak virtuális képét mutogatják. 

Csak tudnám, miért a virtuális a szebb? Itt van például a MTV (nemrégi, 
96"-os) időjárásjelentése vagy nyári reklámelőzéke. Tudják, a fekvőszék a nap- 
ernyővel, a virtuális tóval és mű túlparti mű hegyekkel a háttérben. Az időjárás- 
jelentés ege, felhői, villámja mind, mind látszatkép csupán, méghozzá ahhoz 
képest, amit az ég tud produkálni, bizony gyengécske szoftver. Győzzön meg 
engem valaki arról, hogy a virtuális felhőzet szebb, mint az igazi, hogy ez a 
virtuális tájkép szebb, mint a Badacsony és a Káli-medence vulkánikus kúpjai 
a tó túlpartjáról nézve! Ha van táj e hazában, amely a maga nemében párját 
ritkítja a világon és ráadásul a miénk, akkor ez az. És éppen ezt kell olcsó 
pótlékkal helyettesíteni? Fogadjuk el, hogy az előzék megrendelőjének nem a 
valóság, hanem annak égi mása (művészi átlényegítése) kívánkozott ide. Ak- 
kor miért ezt az ócska giccset választotta? Nincs a Balatonnak — mert, ha már 
magyarok vagyunk, persze válasszuk a magyar tengert a nyár jelképének — 
elég nagyszerű festője? 

Ennek a látszatvilágnak a közelmúlt-jelen műanyagimádata az előzménye 
(Dusan VUKOTIC ezt kicsúfoló Műanyag c. rajzfilmje az 50-es évek végén nyert 
Oscar-díjat). Műpázsit övezi a Dallasban a southforki ház úszómedencéjét, 
művirágdzsungel fogadja a belépőt a MTV Kunigunda utcai stúdiójának elő- 
csarnokában. Ezek a második valóság előállításának művi színterei. 

És ami nem valódi, hogyan mutathatná meg az igazságot? 

A Televízió igazmondásáról. Nem is a tájékoztatás megbízhatóságára gondolok 
elsősorban, hiszen a néző híreket hallgathat a rádióban, olvashat újságokat, 
módjában áll ellenőrizni a televíziós híradások hitelességét, ha akarja. Sajnála- 
tos módon egyre több ember megelégszik azzal, hogy csak a tévéhíradót nézi, 
aminek, ha nem is a hitelességével, de alaposságával, stílusával, válogatósságá- 
val komoly problémák vannak. Mivel a tévé vizuális műfaj, elsősorban a látvá- 
nyos, mutatós hírek minősülnek hírértékűnek a televíziósok számára. És persze 
azok az események, amelyeken közérdeklődésre számot tartó személyiségek 
megjelennek, függetlenül attól, hogy az esemény fontos-e vagy sem. Látjuk a 
miniszterelnököt, amint kezet ráz, tárgyal, aláír, vagy (mások által megírt) ünne- 
pi beszédet mond, de elsikkad a lényeg: miről beszélt azzal, akivel kezet rázott, 
miről tárgyalt valójában, mit írt alá, és mit hallgatott el a beszédében. 

Kialakult egy olyan hírközlő stílus -— nemcsak a Televízióban —, amely még 
az egyébként igaz hír tényszerűségét is kétségessé teszi. Megvádolnak valami- 
vel egy magas állású közalkalmazottat. Persze tagadja a vádat: ám a kormány- 
párti sajtó, s persze az elektronikus média is ezt úgy tolmácsolja, hogy a meg- 
vádolt személy cáfol. (Akkor cáfolna, ha a vád ellenében bizönyítékokkal állna 

elő. Ezt nem teszi, de az igehasználat okán az emberek tudomásul veszik, hogy 
az illetőnek sikerült megvédenie magát.) Vagy: meghal a kambodzsai tömeg- 
gyilkos Pol Pot. Mit mond erre a televíziós kommentátor? Azt, hogy Pol Potot 
utolérte a végzete. Könyörgöm, Pol Pot több, mint 65 évet élt, kétszer annyit, 
mint JÓZSEF ATTILA, és majd háromszor annyit, mint PETŐFt! 

A televíziós híradások készítői főleg azzal manipulálnak, hogy mit tesznek 
közhírré és mit hallgatnak el. Van persze arra 15 példa, hogy magát a híranya- 
got is megdolgozzák, mintha csak játékfilm lenne. (Például az operatőr a mu- 
tatott személyt előnytelen szögből, torzító lencsével fényképezi.) A híranyag 
politikai célzatú megdolgozására, ennek kiderülésére, majd eltussolására a kö- 
zelmúlt Magyar Televíziója nem egy szép példát „statuált”. Hadd emlékeztes- 
sek csak a néhány évvel ezelőtti Egyenleg-botrányra. 

Mégegyszer mondom: a hírközlés megbízhatósága szinte másodrendű kér- 
dés (csak televíziós hírcsatorna több tucat van ma már) amellett, hogy a televízi- 
ós műsorok túlnyomó többsége, a reklámoktól a kvízjátékokig, a dokumentum- 
műsoroktól a szappanoperákig egyre inkább hadilábon állnak a tényekkel. 

Ez nem a Televízióval kezdődik, már az első dokumentumfilm, FLAHERTY: 
Nanouk-ja is játékfilmes módszerekkel készült, de a Televízió uralomra jutá- 
sával a számtalan csatornából 24 órán keresztül ránk zúduló információ mennyi- 
sége — marxista terminológiával élve — minőségi ugrást eredményezett a valót- 
lanságok terjesztése terén. Annak, ami a mai Televízióban látható, hallható — 
egy régi műsorcímmel élve — bizony a Fele sem igaz. 

Minden háziasszony tudja, hogy egyik mosópor olyan, mint a másik, az 
egyes mosópormárkákat hirdető reklámok viszont kivétel nélkül azt állítják, 
hogy az ő mosóporuk sokkal jobb, mint a többi, , általános" mosópor. (Ki volt 
az a marha, aki ezt a reklámerkölcs szellemében fogant , általários" mosópor 
elnevezést kitalálta?) 

Az intérjúk rovott, de legalábbis megróható múltú (jelenű) nagyságokkal 
csupán csak arra szolgálnak, hogy a kérdezettek mosakodhassanak, a szappan- 
operák csak arra jók, hogy a világot szebbnek mutassák, mint amilyen. Magyar 
néző bedőlhet annak, hogy Dallas tényleg olyan, mint a Dallasban, de azt lát- 
nia kell, hogy az amúgy jó szándékú Szomszédok, vagy a Kisváros enyhén szólva 
idealizálja a honi valóságot. 

Milyen következtetés adódik mindebből? Számomra az, hogy a műsorké- 
szítők és a nézők tömege között hallgatólagos megegyezés van. A műsorkészí- 
tők azt csinálják, amit az átlagnéző elvár tőlük, ez utóbbi pedig boldogan elhi- 
szi, amit a képernyőn lát, hiszen épp azt akarja, hogy elbájolják. (Ez sem új: ez 
éltette már a némafilm idején a hollywoodi , álomipart", s hogy még távolabbi 
múltba menjünk vissza: ez hívta életre az operettet és a ponyvaregényt koráb- 
ban. De a filmgiccs, az operett vagy a ponyva jóval kisebb kárt okozott. A mo- 

ziba el kellett menni, a színház a tetejében drága mulatság volt, és az olvasás is 
némi erőfeszítéssel jár. A Televízió viszont kényelmes, olcsó és a nap minden 
percében a rendelkezésünkre áll.) 

A Televízió sok csatornája, műsordömpingje alapján azt képzelhetnénk, 
hogy a műsorok hihetetlenül változatosak. Ezzel szemben a Televíziót egyhan- 
gúság és egyformaság jellemzi, ami a multinacionális óriáscégek globális érde- 
keivel, de az alapvetően mintakövető, divatmajmoló, s ezért könnyen unifor- 
misba bújtatható arctalan tömegember vágyaival is összhangban van. 

Szinte minden adón ugyanazok a reklámok mennek. Ugyanaz a (könnyű)- 
zenei stílus, "ugyanaz a videografikai világ, ugyanaz a ruhadivat (farmer, torna- 
csuka, baseballsapka fordítva) a kamaszoknak, mindenki ugyanazt eszi (ham- 
burgert), issza (kólát), és nézi közben. 

A nemzetközi híreket minden (?) adónak a CNN szállítja. 

A Szerencsekerék című kvízjátékunknak ugyanolyan a díszlete, mint a Sat 1- 
en látható német megfelelőjének. FRIDERIKUSZ a showjában ma már pontosan 
olyan díszletet alkalmaz, mint az általa egyébként is majmolt amerikai show- 
műsorok díszletei. Ám Fridi festett — másvilági — felhőkarcolóit amazokénál 
még virtuálisabbá teszi az a tény, hogy a magyar horizonton egyelőre még 
, magasház?" is csak elvétve akad. 

És a játékfilmek. Má már a Televízióban csak elvétve látni olyan filmet, ami 
nem amerikai, és az új amerikai filmnek sincs több, mint 3-4 alaptípusa. Aki 
látott egy amerikai horrort, scifit, thrillert és társadalmi darabot (ezeken belül 
persze van kisvárosi film, western, road-movie, soft és nem annyira soft pornó, 
meg sok minden egyéb) az látta az összes amerikai filmet. Ráadásul, mivel 
nem bírják szuflával: rengeteg az ismétlés. 

Változatosságra csak igényes ember vágyik, igényes ember kevés van, azok 
nem tudnák eltartani a rengeteg tévé(s)t. Egy lehetőségünk marad; mennél 
ritkábban kapcsoljuk be a készüléket. 

(K)ép testben nincs lélek. GYÖRGY PÉTER írja (Filmvilág, XXXIX. évf. 8.sz.): (...) 
, a világ összes árucikkét fallikussá teszik, s minden áldott nap emlékeztetik a 
fogyasztókká degradált állampolgárokat, hogy a rúzs, a fagylalt, s általában 
minden csak arra jó, hogy a nők a szájukba vegyék és lihegve örvendezzenek." 

A , művelt" Nyugaton a reklám szexualitással visszaélő csábereje úgy, ahogy 
visszafogott és esztétikai értelemben tűrt határok között marad. A magyar 
reklámozók nem ismernek semmilyen önmérsékletet. (L. a Cherry Coke rek- 
lámját: „Kupakolj a Cherry Coke-kal, rakd ki a répát!”) Noha GYÖRGY PÉTER 
következtetéseivel nem minden téren értek egyet (hogy a fenti idézetnél ma- 
radjak: számomra az , állampolgár" nem a globális fogyasztóval szembe- 
állítható legemelkedettebb emberi státusz), abban, hogy a , gazdátlan" testet 
(a virtuális szexet) a reklám, s azon keresztül a Televízió a fogyasztás növelé- 

sének a szolgálatába állította, kétségtelenül igaza van. Nemcsak a szexuali- 
tás, hanem általában a „testi örömök", a primer fogyasztás, az anyagcsere 
szintjén. 

Az ókori görög ideállal: az ,ép testben ép lélek" eszméjével szemben már 
többször követett el civilizációnk erőszakot. A vallásos puritanizmus a testi vá- 
gyak elfojtására kényszerítette az embereket, s így torzult el a hatalma alá vont 
lélek. A társadalmi utópiák megvalósítására törekvő rendszerek a lelket, szel- 
lemet béklyózták meg. (Vö. a fenti görög szólás létező szocializmusunkban 
kifordított változatával: „Ép testben épp hogy élek.") Miközben a testre is szi- 
gorúan felügyeltek. 

Televízió isten számára mintha csak a test (testi higiéné) létezne, lélek és 
szellem (mentálhigiéné, magyarul Erkölcs, Tudás) nem. Ez nem teljesen igaz 
persze, hiszen a már említett Szomszédok épp azzal rí ki társai közül, hogy meg- 
próbál valamiféle erkölcsöt, szelídséget, jómodort bevinni a köztudatba. De 
hiába, mert egyrészt csak kis hatásfokkal teszi (erkölcsöt, szelídséget, jómodort 
nem esti tévénéző korában tanul az ember), másrészt a rákövetkező és ellenke- 
ző ideálokat hirdető, ugyanakkor jóval nagyobb hatásfokkal működő Frideri- 
kusz-show a Szomszédok „mutatványát” kitörli. (Közhely, hogy mennyivel egy- 
szerűbb és gyorsabb rombolni, mint építeni, ráadásul a rombolás „szóra- 
koztatóbb" látványosság az unalmas és fárasztó építkezésnél.) 

Szomszédok ide vagy oda, a televíziózást meghatározó műfajban, a reklám- 
ban a testi higiéné, az anyagcsere dominál. (L. a pelenka, szárnyasbetét, vécé- 
papír és vécétisztítószerek, a mosdó és mosogató, valamint mosószerek, továb- 
bá a sampon, szappan, borotválkozó- és fogápolószerek, intimspray-k meg más 
kencefencék, mellettük a különböző élvezeti szerek, üdítőitalok, nyalánksá- 
gok, macska- és kutyatápszerek, továbbá a ruhaneműk áterotizált reklámjait, 
hogy az óvszerreklámokról ne is beszéljek. HERNÁDI GYULA polgárpukkasztó 
megállapítása szerint az AIDS-t az óvszergyárak , találták ki", hogy fellendít- 
sék , lankadó" forgalmukat. Egyáltalán nem mellékes viszont, hogy az ameri- 
kai AIDS-pánik a virtuális szex , kulturális fölemelkedésének" éppúgy kedve- 
zett, mint ahogy a szifilisz járványszerű elterjedése tehető felelőssé az ellenre- 
formáció egyházi művészetét meghatározó szublimált erotikáért — l. BERNINI 
már emlegetett Szent Teréz extázisa c. művét.) 

Hasonlítsuk össze bármelyik , testápoló" reklámunkat egy-egy , lélekápoló" 
műsorral a hatásosság tekintetében, lett légyen az utóbbi moderátora papi 
személy vagy lélekgyógyász. Mégcsak esélyegyenlőség sincs e két műsortípus 
között! Ha cinikus lennék, abban lelném vigasztalásomat, hogy, igaz: előbb- 
utóbb a legtöbb ember klónozott agyú konzumidióta lesz, de legalább egy sem 
lesz büdös. 

Összefoglalás 

A Televízió térhódítása és ahagyományos művelődési formák, szokások eltű- 
nése felett sopánkodók egyszerűen nem veszik tudomásul a tényeket, nevezete- 
sen azt, hogy a Televízió első számú, majdhogynem kizárólagos kultúrahordozó 
lett. A hagyományos kultúra bajnokai ugyanabba a hibába esnek, mint a német 
lovagok, akik a hagyományos lovagi erényekbe kapaszkodva azt hitték, hogy egy- 
kor valóban legyőzhetetlen nehézlovasságuk elsöpörheti az egyesült lengyel- 
litván tüzérséget. (Iannenberg, 1410.) A csatát elvesztették, s ez lett gyakorlati-. 
lag a lovagságnak mint intézménynek és eszmének egyaránt a vége. Vagy eszünk- 
be juthatnak azok a takácsok, akik egy mendemonda szerint összetörték az első 
mechanikus szövőgépet, mert egzisztenciájukban érezték magukat fenyegetve. 
Megállították ezzel a technika fejlődését? Hasonlóképpen érezhettek azok a kó- 
dexkészítő szerzetesek, akik GUTENBERG kortársai voltak, s lám, nemzedékem, 
mely az olvasásban és írásban leli még mindig legnagyobb szellemi gyönyörűsé- 
gét, most a könyvnyomtatás felett tart gyászbeszédet. 

Leszoktatja a Televízió az olvasásról az embereket? Igen: És az írásbeliség 
elterjedése nem ölte meg ugyanúgy az orális költészetet? Nem semmisítette 
meg azokat a , primitívnek" tartott, fejlett vizuális kultúrákat, amelyekkel a 
természeti népek rendelkeztek? Az írás (és olvasás), a muzsikálás (és zene- 
hallgatás), a színház linearitása nem söpörte el a törzsi, népi műveltségek 
, multikultúráját?" Miért sajnálkozunk azon, hogy e linearitást, „holt betűt" 


sámánisztikus szertartást vagy egy hagyományos népszokást is nevezhetnénk 
éppen multikulturálisnak, hiszen egyszerre , támadják" a résztvevők agyát és 
összes érzékszerveit; és az ősi kultúrák többrétegűsége élesen szemben áll az 
írásbeliség linearitásával.) A Televízió (de már a film is, és még inkább a CD- 
Rom) igenis élhetne az archaikus szimbolizációs műveletek , térbeliségével". 

A Televízió (Internet, CD-Rom, stb.) csak eszközök, használhatjuk jóra is, 
rosszra is őket. Éppen ezért nem mindegy, ki, milyen ember irányítja egy tele- 
vízió műsorpolitikáját, ki, milyen ember szerkeszti a műsorait (szervezi a né- 
zők időbeosztását), ki, milyen ember ül szemben a nézővel, készít műsort. Nem 
siránkozni kell, hanem cselekedni, és együtt haladni az idővel. Mindenkinek, 
aki a"magyar kultúra iránt felelősséget érez, igenis kötelessége, hogy részt 
vegyen tevőlegesen is az új képernyős kultúra művelésében, hogy „állítsa át" 
magát, és tegye azt , televízióul" is mostantól, amit eddig csak valamely más, 
hagyományos médium segítségével művelt. Nem kisebb feladat ez, mint a kor 
ránk parancsolt átállási kényszere gazdasági és politikai téren, sőt, talán még 
nehezebb. Mégis, meg kell lennie, bármilyen (személyes) áldozatok árán, mert 
meggyőződésem szerint a (magyar, hagyományos) kultúra csak így: képernyő- 
re ültetve tartható életben =képezheti részét az átlagémber életének. 

Mottó: 
, .. . aA földhöz csatol, minden kötél. — ” 


(Ádám, MADÁCH IMRE: 
Az ember tragédiája, XIII. szín) 


Az itt következő, hosszabb lélegzetű írásom a kultúra és a civilizáció általam 
elképzelt történetéről, sorsáról, múltjáról, jelenéről és jövőjéről szól. Termé- 
szetjáró ember vagyok, és — az emberi művelődés története mellett — nagyon 
közel áll hozzám az etológia és a pszichiátria. Az emberi, állati viselkedésre 
vonatkozó olvasmányaim, a látott dokumentumfilmek és korábbi kutatásaim 
alapján állítom, hogy a kultúra gyökerei sokkal mélyebbek, mint azt a legtöbb 
humán műveltségű ember gondolja. Az ember kultúrája nem a tudatra ébre- 
déssel kezdődik, de — amitől pedig van miért tartanunk - civilizált emberré 
válásával sem érhet véget. Az ember az állattól való megkülönböztetés szándé- 
kával, az isteni felé közelítve teremtette meg a maga kultúráját, s bár jelen 
pillanatban úgy tűnik, ő maga az, aki ezt a csodát létében fenyegeti, tovább 
kell mennie a megkezdett úton. A kultúra magja ősi, genetikai; úgy, ahogy a 
növényi csíra a föld alatt is elindul fölfelé: a fényt keresi. Reményeim szerint 

. nem áll meg növekedésében; égig érő fává cseperedik. 

Ami az eredetet illeti, e gondolat nem új: , A kultúra" szó különböző embe- 
reknek különböző dolgot jelent. Nem egy antropológus szerint a kifejezést 
csak az emberre lehet alkalmazni, (...) Mások, közöttük biológusok is, kapcso- 
latot keresnek az emberi kultúra és az állatok viselkedésformái között, mert 
feltételezik, hogy a társas életet élő állatok viselkedésének megértése fényt 
derít az emberi kultúra eredetére. 

Ezt szem előtt tartva hasznos, ha a kultúrát úgy határozzuk meg, mint az 
információ átadását viselkedés útján. Ezzel élesen elválasztjuk a genetikai in- 
formáció átvitelétől, ahol az információ csak a szülőtől az utód felé vezet." 
JOHN T. BONNER 1986: 138.) 

CHARLES DARWIN több mint 125 évvel ezelőtt már leírta The Expression of the 
Emotions in Man and Animals című könyvében, hogy veleszületett tulajdonsága- 
ink, pl. ahogy kifejezzük érzelmeinket, nemcsak az egész emberi nemre jel- 
lemzőek - amiből nem mellékesen az is következik, hogy közös őstől szárma- 

zunk -, hanem nagy részükkel az állatok, a főemlősök is rendelkeznek, vagyis 
az embert nem külön teremtette Isten; az élővilágnak ő is része, folytatása és 
betetőzése. Említett könyvét 100 éven át elutasították, vagy egyszerűen nem 
vettek róla tudomást. Most kiadták az Egyesült Állarnokban, annak tanújele- 
ként, hogy , a legtöbb tudós ma már egyetért abban, hogy a természet gyerme- 
kei is vagyunk, nemcsak neveltetésünké. A genetika és nem a kultúra tesz bizo- 
nyos emberi megnyilvánulásokat egyetemessé." (JOHN E WiLEv: Expressions: The 
Visible Link, Smithsonian, June 1998: 24.) 

Néhány évvel ezelőtt pszichiáterek kerestek meg, hogy a vallásosság és a 
kényszerbetegségek közti formális összefüggésekről tartandó konferencián 
mint szimbólumkutató szóljak hozzá a témához. A szakirodalmat megismerve, 
a szakemberekkel és betegekkel való beszélgetések nyomán arra a következte- 
tésre jutottam, hogy a vallás(osság), amit a tárgyilagos szemlélő méltán tekint- 
het a hagyományos műveltségek , csúcsteljesítményének", "mind külsőséges, 
mind pedig bensőséges, azaz hitbeli megnyilvánulásaiban megfelel a kény- 
szerbetegségek különböző, embernél, állatnál egyaránt előforduló formáinak, 
ezek viszont levezethetők a normális viselkedésből. Vagyis e három jelenség: 
vallás, kényszerbetegség, normális emberi és állati viselkedés ugyanannak a bi- 
ológiai homeosztázisnak különféle rendű, rangú megnyilvánulásai (JANKOVICS 
1996A: 198-237). Ebben a zárt rendszerben a kényszercselekvés nem a normá- 
lissal ellentétes viselkedést jelent, hanem annak meghatározott irányba torzult: 
, leállíthatatlan" változatát, aminek tanulmányozásával normális viselkedésünk, 
azon belül vallásos műveltségünk természetét is jobban megérthetjük. 

A fentiekből számomra az következik, hogy mind az egyés ember, mind az 
emberi nem lényegesen kevesebb akaratszabadsággal rendelkezik, mint 
amennyit mi, európai judeokeresztény hagyományainknak köszönhetően tu- 
lajdonítunk magunknak, még annál is kevesebbet, mint amennyit a korlátozó 
kálvinista tanítás meghagyott nekünk. Ha ez bebizonyosodik, akkor ez azt je- 
lenti, hogy mindaz, amire oly büszkék vagyunk, - mondván; Íme ez mind meg- 
különböztet minket az állatoktól, — gyökereit és mozgatórugóit tekintve mégis 
csak állati: ösztöni, genetikai, biológiai eredetű, s nem külön isteni adomány. 
Mindebből az is következik a számomra, hogy az ember e , másik múlt" isme- 
retében kénytelen lesz a jövőjét is újragondolni. 

Annál is inkább, mert az „európai, judeokeresztény, nyugati" műveltség és 
társadalom válságban van. (A jelzőket idézőjelbe kellett tennem, mert globali- 
tása folytán ez már sem nem európai, sem nem judeokeresztény, sem nem 
nyugati.) 

A válság jelei nyilvánvalóak. Nyilvánvaló az egyre Seberino 5bb kulturális 
süllyedés, ami — tekintettel a kultúra összetartó, megtartó szerepére - már- 
már egész civilizációnk létét fenyegeti. Összehasonlításul: az antik világ , össze- 

omlása" és a kereszténység diadala korántsem járt azzal, hogy az antikvitás 
értékei teljességgel veszendőbe mentek volna. A kulturális folytonosság a nép- 
vándorlás viharai, a „középkori sötétség” ellenére — szándékosan használom 
eme idejét múlta közhelyeket — kimutatható a közelmúltig. Ezzel szemben a 
világháború előttihez képest a mai átlagműveltségi színvonal esése ijesztő 
mértékű. l 

A válságból való kilábalás feltétele a gnószisz: hogy jobban megismerjük 
magunkat, kik s mik vagyunk. Még mindig uralkodó az a szemlélet, mely szem- 
beállítja az embert és a természetet, mely az utóbbit , elbocsátó, szép üzene- 
tek" kíséretében nemzeti parkokba és paradicsomi állapotokat sugalló termé- 
szetfilmekbe zárná, noha minden gondolkodó lény tudja, a természet halálát 
az ember nem, csak cyborg-változata élheti túl. Szükséges tehát végre minden- 
kivel megértetni, hogy az ember és a természet, a szellem és a test egy oldalon 
áll, egy ökoszisztéma része. Ebben az ezredvégi zűrzavarban, amelyben a 
(posztmodern ember él, a megújuláshoz nagy szükség van a fogalmak újbóli 
tisztázására (tulajdonképpen egy „második eljövetelre"). Gondolkodóink, ha 
nem elfogultságaik, beidegződéseik vagy indulataik mentén csapnak össze egy- 
mással, akkor sem értik, akarják megérteni a másik beszédét, mivel a fogal- 
mak jelentésváltozása miatt, amit az emberi világban zajló folyamatok sűrűsö- 
dése gyorsított fel az utóbbi évtizedekben, jószerivel arra megy el az idejük, 
hogy elmagyarázzák, ők mit értenek az általuk használt fogalmakon. 

A kultúra ma ilyen fogalom. (Amíg eleven volt, nem szorult magyarázatra.) 
A közbeszédben, az írott sajtóban és az elektonikus médiumokban rendre össze- 
keverik a civilizációval (amin, megvallom, egyre kevésbé csodálkozom), pedig 
a kettő nem szinonímája egymásnak, hiszen tükörszavak. Olykor a legszűkebb 
értelemben, a művészetek gyűjtőfogalmaként használják („kultúra és tudo- 
mány" — olvasom a Magyar Nemzet egy régebbi számában, s napilapom Kultúra 
rovata kizárólag művészeti tárgyú cikkeket közöl), máskor viszont jelzőkkel le- 
fokozva kiterjesztik az élet minden területére (I. étkezési kultúra, viselkedési 
kultúra, lakáskultúra, szubkultúra, popkultúra; legújabban álpopuláris kultú- 
ráról 15 olvastam), mindenki mást ért alatta (pl. a közművelődésen, amelyen 
én egy közösséget összetartó közös kultúrát értek, egy művelődési házat igaz- 
gató népművelő pedig a nála folyó tevékenységek összességét: a helyi fúvósze- 
nekar muzsikálását, asztrológia-tanfolyamot, bélyeggyűjtő szakkört, kertbarát- 
mozgalmat együtt). 

Mindezen túl fennáll az , előítéletes" félreértés lehetősége is, amiért példá- 
ul e tanulmányom címét is célszerű megmagyaráznom. Nem használok ugyan 
,kirekesztő" jelzőt, nem azt írom a címben, hogy (a) nemzeti kultúra, keresz- 
tény kultúra, magyar kultúra, és a kultúra feltevésem szerinti genetikus jellege 
sem azt jelenti, hogy egy nép vagy nemzet kultúrája genetikusan különbözhet- 

ne más nép vagy nemzet kultúrájától. Én az emberiség kultúrájáról írok, és 
állításomat általában rá vonatkoztatom (ha nem, akkor határozott céllal, ma- 
gam is megkülönböztető jelzőket használok), s éppúgy igaznak vélem általá- 
nosításaimat a javarészt megsemmisült maja civilizáció kultúrájára, mint az 
ausztrál őslakókéra, a rokontalannak mondott baszkokéra, vagy a mienkére, 
kivétel nélkül. Másszóval, a különféle kultúrák közti hasonlóságot is a hasonló 
keletkezési mód, vagyis az emberi fajon belüli genetikai közösség, közös ere- 
det számlájára írom. 
Mi hát akkor a kultúra? 


A kultúra meghatározása 
. Kultúra és civilizáció 


Mottó: , Midőn az ember földén megjelent, 
Jól béruházott éléskamra volt az: 
Csak a kezét kellett kinyújtani, 
Hogy készen szédje mindazt, ami kell. 
Költött tehát meggondolatlanúl, 
Mint a sajtféreg, s édes mámorában 
Ráért regényes hipotézisekben 
Keresni ingert és költészetet. 
De már nekünk a legvégső falatnál, 
Fukarkodnunk kell, általlátva rég, 
Hogy elfogy a sajt és éhen veszünk." 


(Tudós, Az ember tragédiája, XII. szín) 


A kultúra fogalmát, jelentését valójában csak a „nagy másik"-hoz, a civilizá- 
cióhoz viszonyítva tudjuk szabatosan meghatározni. Különösen igaz ez ma, az 
ezredforduló előtti években, amikor a hagyományos felfogás szerinti kultúra 
tere egyre jobban beszűkül, a civilizációé pedig rohamosan nő. Korunk zavaro- 
dottságát, kulturális szétesettségünket meg a fogalom jelentésének idő- és tér- 
beli változásait jól példázzák az alábbi, különböző lexikonokból kigyűjtött 
meghatározások. (Népszerűbb kiadványokat válogattam, mivel közelebb áll- 
nak a közfelfogáshoz, mint a szakirodalom. A kiadás helye és ideje a meghatá- 
rozások esetleges irányultságáról is árulkodik.) 

, KULTÚRA (latin cultura, a.m. művelés). 1. Műveltség, újabban, kivált 
SPENGLER német filozófus megkülönböztetése alapján különösen a szellemi 
műveltség, szemben az anyagi és gyakorlati vonatkozású civilizációval (l. o.) 2. 

Gazdasági értelemben a. m. termesztés, tenyésztés; agri-K., a. m. földművelés, 
horti-K., a. m. kertművelés." 

(Új Idők Lexikona, Singer és Wolfner k., Budapest, 1939. október.) 

„CULTURE (kuľ’chér), n. [Fr.; L. cultura < colere; see CULT] 1. the cultiva- 
tion of soil. 2. the rising, improvement, or developement of some plant, animal, 
or product. 3. the growth of bacteria or other microorganisms in a specially 
prepared nourishing substance, as agar. 4. a colony of microorganisms thus 
grown. 5. improvement, refinement, or developement by study, training, etc. 
6. the training and refining of the mind, emotions, manner, taste, etc. 7. the 
result of this; refinement of thought, emotion, manners, taste, etc. 8. concepts, 
habits, skills, arts, instruments, institutions, etc. of a given people in a given 
period; civilization.” 

(Websters New World Dictionary of the American Language The World Pub- 
lishing Co., Cleveland-New York, 1960.) 

Magyar fordításban: 

„l. a talaj művelése. 2. valamely növény, állat vagy termék termesztése, 
tenyésztése, tökéletesítése, kifejlesztése. 3. baktériumok vagy más mikro- 
organizmusok tenyésztése e célból készített táptalajon, amilyen az agar. 4. Ilyen 
mikroorganizmus-tenyészet. 5. tökéletesedés finomítás, fejlődés, tanulás, ne- 
velés stb. révén. 6. a szellem, érzelmek, modor, ízlés stb. nevelése és finomítá- 
sa, 7. ennek eredménye: a kifinomult gondolat, érzelem, modor, ízlés stb. 8. 
egy adott nép világképe, szokásai, jártassága, művészete, eszközei, intézmény- 
rendszere egy adott korban; civilizáció.” 

(Az összehasonlítás kedvéért íme az amerikai szótár értelmezése az 1993-as 
Merrian-Webster kiadásból, csak magyar fordításban: 

„1. MŰVELÉS, FÖLDMŰVELÉS 2. az intellektuális és erkölcsi adottságok 
fejlesztése különösen nevelés révén 3. szakgondozás és nevelés (szépségápo- 
lás) 4.a. intellektuális és esztétikai nevelés által szerzett, felvilágosultság és 
jóízlés b. ízlés és jártasság a szépművészetek, humán tudományok terén; a 
természettudományok széles látókörű ismerete azok hivatásszerű gyakorlása 
és technikai szakértelem nélkül 5.a. az emberi tudás, hitvilág és viselkedés 
teljes köre, amit az ember be tud fogadni és továbbítani képes nemzedékról 
nemzedékre b. egy etnikum, vallás vagy társadalom szokás- és hitvilága, társa- 
dalmi berendezkedése és anyagi viszonyainak jellemzői c. a viselkedés, célok 
és gyakorlat közös vonásai, amelyek egy társaságot, szervezetet jellemeznek 6. 
élő anyag tenyésztése preparált tápláló közegben, valamint: ilyen tenyészet.") 

„CULTURE, formation sociale et intellectuelle dun individu (culture a la 
méme racine gue culte et impligue un respect religieux de la tradition). 

Forme de civilisation: <une culture>. — On distingue plusieurs types de 
culture, en ce sens gue chague société posséde ses institutions particuliéres gui 

expriment en general son passé spirituel. Mais la notion de culture garde 
toujours un sens normatif et est synonyme d" humanisme: on ne parle pas de 
culture barbare (culture anthropophague, ou culture militaire, fondée sur la 
violence), mais de la culture indienne, ou chinoise, gui s'exprime aussi bien 
dans ses moeurs policées gue dans son acguis cultural proprement dit 
(littérature, philosophie, science). [V. civilization!" (Dictionnaire de la Philosophie, 
Larousse, Paris, 1964.) 

Magyarul: , Az egyén társadalmi és intellektuális kialakulása, kifejlődése (a 
kultúra szó töve ugyanaz, mint a kultuszé, s magában foglalja a hagyomány 
vallásos tiszteletét). 

A civilizáció formája: «egy kultúra». — A kultúra több típusát különböztet- 
jük meg, abban az értelemben, hogy minden társadalom különleges intéz- 
ményekkel rendelkezik, amelyek általában kifejezik szellemi múltját. De a 
kultúra képzete mindig korlátozott értelmű, és a humanizmus szinonímája. 
Nem beszélhetünk barbár kultúráról (emberevő kultúráról, vagy katonai 
kultúráról, melyek erőszakon alapulnak), hanem indiai vagy kínai kultúrá- 
ról, amely csiszolt erkölcseiben éppúgy megnyilvánul, mint tulajdonképpe- 
ni kulturális ismereteiben (irodalomban, filozófiában, tudományban). [L. ci- 
vilizáció.]" 

Milyen jellemző a felfogásbeli különbség a , németesen" száraz és aprólé- 
kosan pontos (ám időben azért változó) amerikai meg a fennkölt és némiképp 
hipokrita francia meghatározás között! Minden népnek van kultúrája, és egyút- 
tal van hadserege is, minden nép múltjában vannak véres időszakok. Hogy a 
Larousse példájánál maradjunk, az ókori kínai műveltség virágzása idején még 
élt a szakrális emberáldozat szokása: írott források tudósítanak arról, hogy a 
császár a téli napforduló ünnepén a , Szent Konyhán" elkészített embersülttel 
etette meg az égieket (Kgurr 1983: 198.). Persze nem ezért beszélünk ókori 
kínai kultúráról. Civilizált felfogásunknak, keresztény erkölcseinknek megfe- 
lelően leválasztjuk a kínai műveltség számunkra elfogadható humanista ré- 
szét, és azt nevezzük csak kultúrának.) 

Még egy franciás finomságra hívnám föl a figyelmet. A , csiszolt" jelentésű 
francia jelző (policée) a görög polisz (, város") szóra megy vissza, és végső soron 
,Városit", , civilizáltat" jelent. 

Egy másik magyar példa: 

, KULTÚRA lat. 1. az emberi társadalom által létrehozott anyagi és szellemi 
javak; ennek egy adott korszakban való jellegzetes állapota 2. a civilizációval 
szembeállítva: szellemi javak, műveltség 3. művelt állapotok, művelt viselke- 
dés; vkinek egyéni műveltsége 4. mezőg termesztett növény 5. él baktériumte- 
nyészet; kísérleti célra kitenyésztett baktériumtelep." 

(Idegen szavak és kifejezések szótára, Akadémia k., Budapest, 1973.) 

Hogy teljesebb képünk legyen, nézzük meg a latin szótárban is (Akadémia 
k., Budapest, 1975.), a colere igénél: 

„COLO 3 colui, cultus 1. (földet) művel; transl. lakik; ... 2. gondolkodik 
vmiről, gondját viseli vminek (acc.); ellát, ápol, díszít, nemesít, kiművel; vmit 
gyakorol; fidem — a hűséget megőrzi; ... virtutem — az erényt gyakorolja; [offi- 
cium!] 3. ünnepet megül v megtart; tisztel, nagyra értékel v becsül, imád, szent- 
nek tart; colit et observat megtisztelő kitüntetésben részesít; deum rite — vallásos 
szertartás szerint tiszteli istent". 

Az officium jelentése: , szolgálat", , kötelezettség", , hivatal", „tisztességadás”, 
„kötelesség”. (L. pl. a katolicizmus ügyét szolgáló meglehetősen barbár intéz- 
mény, az inkvizíció hivatalos nevét: Sanctum Officium.) 

A latin ige alapjelentése a legbeszédesebb. Ha tudjuk, hogy az ókori Róma 
nagysága és kultúrája eredetileg a földművelő és persze katonáskodó - nesze 
neked, Larousse! — szabad itáliai parasztok vállán nyugodott, hogy fontos vallá- 
si ünnepei egyben mezőgazdasági rítusok voltak, akkor e jelentéssor belső 
összefüggése is világos lesz. És mivel az első civilizációk nemcsak Itáliában, 
hanem mindenütt az , újkőkori mezőgazdasági forradalom" nyomán indultak 
fejlődésnek, kimondhatjuk, hogy a kultúra fogalma fentebb sorolt jelentései- 
ben tényleg egyetemes. 

A mi műveltség (művelődés) szavunk hasonló elvi alapon keletkezett, mégpe- 
dig belső fejlődés eredményeként az ősi, „földhöz ragadt" értelmű mú, művel 
szavaink továbbképzésével. S hogy ma is tisztában vagyunk mind a kultúra, 
mind a műveltség szó alapjelentésével, azt a , szakág" tárcájának népszerű el- 
nevezése tanúsítja (kultuszminisztérium), melynek előtagja értelemszerűen fog- 
lalja magába a vallás-, közoktatás- és a művelődésügyet. Más kérdés, hogy a 
kultúra, vagyis a műveltség sokkal több annál, semmint hogy egy miniszter 
felügyelhetné. Egy csúcsminisztérium kijárna a területnek, amelybe a fentie- 
ken kívül besorolnám az egészségügyet, a sportot, az ifjúsági és családi ügye- 
ket, az idegenforgalmat, a műemlék- és természetvédelmet felügyelő főhivata- 
lokat. 

Mivel a kultúra és a civilizáció jelentését az idézett meghatározások is össze- 
keverik, érdemes megnéznünk, hogyan vélekednek a civilizációról fenti forrá- 
saink. (Az olvasót kimélendő most már csak magyarul és csak egy Websterből 
idézek; de előbb lássuk az Új Idők Lexikont: 

, CIVILIZÁCIÓ, mindazon eszközök, szabályok és berendezkedések összes- 
sége, amelyekkel az emberiség a maga életét mesterségesen is célszerűbbé, 
biztonságosabbá és kényelmesebbé teszi. a C. körébe tartozik tehát a technika, 
közlekedés, jogrend, gazdasági élet stb. A német gondolkodás megkülönböz- 
teti a C.-t a kultúrától (vallás, szellemiség, tudomány, erkölcs, művészet stb.), a 
francia és angol ellenben mind a kettőt érti C.-n. Sőt, utóbbi időben egyes 

német gondolkodók szembeállítják egymással a kettőt, mondván, hogy a C. a 
kultúrák hanyatlásának terméke, merő utánzás, amely már újat nem is alkot 
(Spengler). Helytállóbb ennél az a felfogás, mely szerint kultúra és C. egymást 
kiegészíti s előmozdítja. A C.-ra rossz szó a magyar polgárosodás, mert igaz 
ugyan, hogy a haladottabb C.-val párhuzamosan alakult ki a történet folyamán 
a polgári társadalom, de viszont maga a C. még sincs hozzákötve ehhez az 
egyetlen társadalmi formához." (1937) 

Webster: 

„CIVILIZÁCIÓ (1772) 1.a: a kulturális és technológiai fejlettség viszonylag 
magas szintje; kifej. olyan fejlettségű műveltség, amely már írásbeliségre és 
rendszeres feljegyzésekre támaszkodik b: meghatározott idő és hely jellemző 
műveltsége 2.: a civilizálttá válás folyamata 3.a: a gondolkodás, modor vagy 
ízlés finomodása b: a városias kényelem egy állapota." (1993) 

(A címszó évszáma azt jelzi, mikor jelent meg először a szó angol szöveg- 
ben. Meglehetősen későn, ami azt illeti. Ez — mint ahogy egyébként a meghatá- 
rozásból is kiviláglik — magában véve is a civilizáció kultúrához képest másod- 
lagos voltát jelzi.) 

A Larousse bőbeszédűbb: 

, CIVILIZÁCIÓ, a fejlett társadalmak sajátos jellegzetességeinek együttese. 
— A civilizáció fogalma mindenekelőtt a technika egy bizonyos állapotára utal 
(eszerint különböztetünk meg kőkorszaki, vaskori, illetőleg ma szén-, olaj- és 
atomkori civilizációt), továbbá a műveltség bizonyos formájára (pl. görög civi- 
lizáció). Az ember képére és hasonlatosságára a technika a civilizáció testét, a 
műveltség a lelkét jeleníti meg. A civilizáció fogalma mindig egyetemlegesen 
korlátozott értelmű: a civilizáció fejlődése egyidejűleg magában foglalja a tech- 
nika fejlődését, ami által az ember a természet fölött úrrá lehet, a társadalmi 
és erkölcsi haladást, az alávetett népek egyenjogúsítását, végül egy háború és 
osztály nélküli társadalmat, s mindeközben az elmaradott országok hátrányá- 
nak felszámolását, mert az embernek előbb táplálkoznia kell, s csak azután 
szentelheti idejét a művelődésnek. A civilizációs fejlődést nem úgy kell felfog- 
ni, mint ami a kultúra birodalmának a része, s amelyben más (afrikai, ázsiai 
vagy amerikai) kultúrák az európai műveltség uralmának vannak alárendelve, 
hanem amely a tapasztalatcsere jegyében, a kulturális személyiségeknek kö- 
szönhetően kölcsönösen megértik és gazdagítják egymást. (L. kultúra)" 

Hát igen. Sikerült leigázni a természetet, és tényleg a civilizációnak kö- 
szönhetően. A többi, Lenin szájába illő megállapításhoz nincs mit hozzáten- 
nem. Az Idegen szavak és kifejezések szótára sem intelligensebb: 

„CIVILIZÁCIÓ lat. el. 1.Engels szerint az emberi társadalom fejlődésének 
harmadik, a vadság és a barbárság után következő korszaka 2. a társadalmi 
fejlődésnek és az anyagi műveltségnek az a foka, amelyet az adott társadalmi- 

gazdasági alakulat elért 3. tágabb értelemben: társadalmi, gazdasági és szelle- 
mi művelődés, műveltség 4. rég polgárosodás 5. rég az anyagi kultúra szembe- 
állítva a szellemi kultúrával." 

Meg kell mondjam, hogy engem a két háború közti magyar lexikon igazít el 
a legegyértelműbben. Ugyan minek két szó, két fogalom, ha jelentésük csak 
kis részben különíthető el? Ami a polgárosodást illeti, lexikonunknak ebben is 
igaza van, mindamellett, hogy a , polgár" latin eredetije: a cīvis és a civilizáció 
közös tőről ered (l. még lat. civitas: , város"). A közös eredet ma is érvényes 
jelentést hordoz, amennyiben elvárosiasodott világunkban, a civitas mundi-ban 
csak polgárok közössége tarthatja fönn a civilizációt és a műveltséget. 

A civilizációnak közvetlenül a cívilis jelző a töve, ami a civilizációt illetően 
éppoly sokatmondó értelmű, mint a kultúra vonatkozásában a colo ige: 

„CĪVILIS,... 1. polgári; 2. transl. közhasznú, közérdekű, közösségi (szelle- 
mű); 3. nyájas, előzékeny, udvarias, emberséges, szíves; 4. nyilvános, állami, ..." 

(Kiegészítésképpen: ugyancsak lat. urbanus: , városi", , finom", , művelt", 
, illedelmes"; politus: , csiszolt", , művelt", , fínom", „ízlésesen berendezett”; 
politicus: , politika", , államtudományi". Ez a két utóbbi jelző a gör. polisz: „vá- 
ros" főnévre megy vissza, akárcsak a fentebb említett fra. policée, a police és 
policier vagy az ang. policy, politics, polish szavak.) 

A fentiekből az következne, hogy a civilizáció későbbi, mint a kultúra. Elne- 
vezése legalábbis városias, rendezett életmódot feltételez. Szembenállásukat 
ez is kifejezi, hiszen láttuk, a kultúra a paraszti életmódban gyökeredzik. 

Szembeállíthatók abban is, hogy a civilizáltság nem jelent egyben kultúrált- 
ságot és viszont: egy top callgirl bizonyára jószagú, és jól nevelten csinálja (aki 
már látott pornófilmet, megfigyelhette, hogy a szereplők, mielőtt rátérnének 
a lényegre, olyan kimódoltan viselkednek, hogy már az elárulja, van takargat- 
ni — vagyis hát épp ellenkezőleg — mutogatni valójuk), amiből nem következik, 
hogy művelt is, mint ókori elődje, a görög hetéra volt - a hagyomány szerint. És 
hogy ellenpéldával is éljek: a torzonborz, piszkos és alighanem büdös ausztrál 
őslakók — már azok, akik ma is a vadember civilizálatlan életét élik, és nem 
részesülnek városszéli nyomornegyedek hajléktalanjaiként a civilizáció áldá- 
saiból, hatalmas műveltséggel rendelkeznek, több vaskos kötetre való szent 
szöveget: ,álomtörténetet" őriznek a fejükben, élik életük részeként bonyolult 
rítusaikat, készítik saját kezűleg mindazt, amire szükségük van. 

Az ellentételezés mesterkéltnek tűnik, hiszen városok már a csiszolt kőkor- 
szakban is épültek (pl. a közel-keleti Jerikó Kr.e. 8000 k.), s ezek a fejlett, 
öntözéses földművelésnek köszönhetően épülhettek fel. Ugyanakkor, ha el is 
tekintünk a műveltség feltételezett állati (ösztöni) eredetétől, minek tekintsük 
a földművelést nem ismerő állattenyésztők, a halász-vadász-gyűjtögető élet- 
módot folytató népek műveltségét, ha nem kultúrának? Ha a művészet a kul- 

túra része, akkor hogyan tagadhatnánk meg a jégkorszaki Európát benépesítő 
cro-magnoni embertől, akinek keze nyomán annyi csodálatos barlangfestmény, 
csontfaragvány és kőszerszám maradt ránk, hogy kultúrával rendelkezett? De 
hát épp szerszámai tanúsítják, hogy nemcsak szellemi, hanem anyagi javakat 
is előállított, s nemcsak kőbaltája, hanem viselkedése is csiszoltabb lehetett 
elődeihez képest, akkor pedig — a fentiek értelmében — miért nevezzük őt 
civilizálatlannak? Alighanem helyesebb lenne, ha nem ragaszkodnánk a két 
fogalom szó szerinti értelméhez — annak tudtával, hogy bizonyos szavaknak 
akár néhány évtized alatt mennyire megváltozhat a jelentése (l. urbánus) —, és 
elfogadjuk, hogy a szerszámot használó, szervezett közösségben élő ősember 
viszonylagos értelemben kultúrával és bizonyos kezdetleges civilizáltsággal ren- 
delkezett. 

Kérdés, hogy lefelé lépdelve az evolúció lépcsőjén megállhatunk-e itt? Hi- 
szen az állatvilágban nemcsak a kultúra ösztönös formáival találkozhatunk, 
körükben civilizációnak nevezhető jelenségek is megfigyelhetők, elég, ha csak 
a hártyásszárnyú rovarok (hangyák, termeszek, méhek) államaira utalok. A 
méhállam a neolitikum emberére oly nagy hatást gyakorolt, hogy anyajogú 
társadalmát alighanem annak mintájára szervezte meg, legalábbis a Közel- 
Keleten (BRENTJES 1976: 104). 

A jellegzetesen civilizációs fejleménynek hitt , kényszeres fogyasztás" ugyan- 
csak állati (ösztöni) eredetű rossz szokásunk. Kutyatulajdonosok előtt ismert, 
hogy a jóllakott eb hozzá se nyúl a tálkájába készített ételéhez - mindaddig, 
amíg vetélytársnak vélt állat vagy ember nem kerül a közelébe. Ha ellenség- 
nek tekinti, fenyegető viselkedéssel tartja távol, ha nem, akkor a védekezés 
másik lehetséges módját választja: befalja a vacsoráját. A vadon élő ragadozók 
mohósága, noha szintén tipikus fogyasztói magatartás, mégis természetes, ÖSZ- 
tönös viselkedés: , muszáj" enniük, hiszen nem tudják, hoz-e elébük zsákmányt 
a holnap. A fogyasztói magatartás olyan jellemzői, mint a pazarlás, fényűzés, 
túltermelés, az állat- és növényvilágra egyaránt jellemző. , A természet pazar- 
ló" — tartja a mondás, s arra vonatkozik, hogy mind az élőlények számát és 
tömegét, mind pedig fajaik változatosságát tekintve mintha mérhetetlen fö- 
lösleget állítana elő. GEORGES BATAILLE etnológus hangzatos szavait idézve: , az 
élet története a földön mindenekelőtt tébolyult túltengés következménye. A 
fejlődés uralkodó eseménye a fényűzés, mind költségesebb életformák kiala- 
kítása." A legköltségesebbek, amilyenek a , dínó"-k voltak, bele is pusztulnak, 
de a pazarláshoz ez is hozzá tartozik, a fölösleg nagy része szemétre kerül. (Ha 
nem vigyáz, az emberre is ez a sors vár.) 

A természet fényűzése folytatódik a (fejlett) társadalmakban. A , fejlett" jel- 
zőt azért tettem zárójelbe, mert a törzsi műveltségek éppoly pazarlóak, mint a 
civilizáltabbak, mind a , munkák", mind a , napok" terén. Gondoljunk az ége- 

téses-irtásos földművelés gyakorlatára, a hajtóvadászat olyan szélsőséges for- 
máira, mint az ősember vadló- vagy bölényvadászata, amelyek alkalmával né- 
hány vadász egész csordákat terelt szakadékba, vagy a pápuák ünnepi tolldí- 
szeire, amelyekhez fejenként több tucat paradicsommadarat kell elejteniük. 

A luxusigény nő a civilizáció fejlődésével. WERNER SOMBART 1912-ben egye- 
nesen azt állítja, hogy a kapitalizmust a luxus szülte. Ma már a fejlett országok 
átlagpolgára is áhítja a fényűzést, s éppen ez jelzi a veszélyt; a Föld nem lesz 
képes az egyre szaporodó emberiség minden egyes képviselőjének , jogos" és 
— mint látjuk — , természetadta" luxusigényét kielégíteni. 

A pompakedvelés azonban nemcsak civilizációs kategória, legalább annyi- 
ra kulturális, hiszen a szépséget, esztétikumot mint a természetben is céllal, 
, értelemmel" megjelenő fogalmat kulturálisnak tekintjük. Mi másnak tekint- 
hetnénk? Cél és értelem a fajfenntartás, aminek érdekében a növény szín- 
pompás, varázslatos illatú és különleges formájú virágokkal ékesíti föl magát, 
amiért a hím madár násztollazatot ölt, csábtáncot lejt és elbűvölően dalol, s a 
szarvasbika agancskoronát növeszt. (Csupa olyasmi ez, amit az ember is szép- 
nek tart.) Ugyane luxusigényből fakadt a középkori emberben - Cluny arisz- 
tokrata származású szerzeteseiben — a vágy, hogy dúsan faragott kövekből ha- 
talmas katedrálisokat emeljen, drágakövekkel terhes szertartási ruhákat ölt- 
sön fel, míves aranykelyhekkel misézzen, és szemet gyönyörködtető liturgikus 
könyvekből zsolozsmázza hangzatos szerzeményeit a színes üvegablakokon át 
bevetülő szivárványos fényben. 

A fentiekkel szembeszögezhető a „civilizátorok” puritanizmusa, a tech- 
nokraták gyakorlatiassága. Ám ne dőljünk be a látszatnak. Sztalin elvtárs pu- 
ritanizmusa az általa praktikus megfontolásokból (és patológiás hatalomfél- 
tésből!) feláldozott embermilliókra vonatkozott, nem saját magára. Vagy gon- 
doljunk az űrkutatási és fegyverkezési programok hihetetlen költségességé- 
re, amelyeknek persze megvan a maguk mellékes, nem is kicsiny hozadéka. 
A puritanizmus mindamellett tény, de nem , természetes", hanem az ember 
saját „természetellenes” szellemi produktuma. A dekadenciára adott ismételt 
történelmi válasz, amely rendszerint vallásos ideologikus köntösben támad föl 
újra és újra, és mint a dekadens civilizációkba friss vért ömlesztő szellemi- - 
ség, rendszerint annak barbár antagonizmusa: (vö. a hanyatló antik világ 
kontra ókeresztény puritanizmus közhelyével, ami azonban — alaposabban 
szemügyre véve a történelem tényeit — nem nélkülöz némi propagandiszti- 
kus túlzást). Mindenesetre ma is sokan, például HANS MAGNUS ENZENSBERGER 
abban vélik megtalálni a megoldást problémáinkra, hogy , vágyainknak olyan 
új tárgyakat kell és lehet keresnünk, amelyekben a jelen kiváltságosai is szű- 
kölködnek. Élvezzük a hiány adta lehetőséget. Ne a gyarapításban, hanem a 
csökkentésben, a lemondásban keressük a távlatot.” (SziLÁGYI PÉTER: A túlten- 

gés hiánya felszabadít? Puritán gondolatok a fényűzésről, Magyar Nemzet, 1997. 
február I.) 

Az egyszerűség kedvéért fogadjuk el, hogy a kultúra és a civilizáció, idea és 
matéria — akár alkalmazhatók kategóriaként az állati lét bizonyos megnyilvá- 
nulásaira, akár nem, , keresztben hatnak", és a velük járó, bennük rejlő pozitív 
és negatív hatások törvényszerűek, ugyanakkor kiegyensúlyozhatók. Minden 
arány: önmérséklet kérdése. Hogy mást ne mondjak, a sokat és méltán szidott 
mintaadó USA nemcsak a túltengésre, hanem az önmérsékletre is mutat nega- 
tív példát. Az Egyesült Államok szívében élő memnoniták vagy amishok — 
Amman vagy Amen nevű, 17. századi svájci püspök szigorú tanításának köve- 
tői — például úgy védekeznek a civilizációval szemben, hogy annak áldásait 
csak a munka megkönnyítésére engedélyezik maguknak, ott sem mindenütt, 
az örömszerzés terén azonban kifejezetten tiltják. Egyébként mintha a 19. szá- 
zadban élnének, úgy is öltözködnek. Nemhogy a televíziózást, mozit és más 
újmódi szórakozást tagadják meg maguktól és gyermekeiktől, hanem a kocs- 
mát és a sportokat is. Nem ez a jó válasz a civilizáció , kihívásaira". Csak előre 
lehet , menekülni", hátrafelé nem. Különben is, a zárt kultúra iskolapéldájá- 
nak nevezhető amish kisebbség jövője meg van pecsételve. 

A kultúra és civilizáció tehát, miközben mind térben, mind időben sokféle, 
egyetemes. Egyetemes a kultúra abban, hogy az emberi lét alapjaira épül, s a 
civilizáció szolgál neki keretül, ad neki időszerű formát (I. fentebb: mint a test 
a léleknek, vagy jogrend az erkölcsnek). Egyetemes abban, hogy minden em- 
ber valamilyen műveltség birtokában civilizáció tagjaként teszi mindazt, amit 
a colo ige jelentéskörébe tartozik: műveli földjét, lakik (értsd: tartozik valaho- 
vá, valakikhez!), nemesíti termesztett növényeit, háziasított állatait, javítja esz- 
közeit és saját magát (erkölcseit), díszíti környezetét (és hoz létre műveket), 
tanul és tanít másokat, becsüli, s ha kell gondozza a közösségéhez tartozókat, 
gondolkodik , valamin": képet alkot a világról, hitet vall, vallásának, világné- 
zetének erkölcsi előírásait megtartja és ünnepeit megüli, végül pedig mind- 
eme törekvésében eszményeihez igyekszik hű maradni, elvégre saját kultúrá- 
ját, amelyet közösségben gyakorol, erénynek tekinti. Így volt ez a legutóbbi idő- 
kig. Legalábbis így kellett volna lennie. 

okféle viszont a kultúra abban, hogy mindezt az ember a maga módján, a 
maga nyelvén, a maga törvényei (civilizációja) szerint, környezetébe illően te- 
szi (ha észnél van, illetőleg, ha hagyják). Változik a kultúra az időben is, a 
civilizáció belső fejlődése és külső hatások, jó esetben kölcsönhatások révén. 
De igazából nem a kultúra értelme, célja változik, inkább csak eszközei, hor- 
dozói, technikái korszerűsödnek, s ezek többnyire a civilizáció termékei (ilyen 
értelemben nevezi a Webster az írásbeliségre alapozott műveltséget civilizáció- 
nak). A rózsadombi luxusvillát Ond vezér sátrától 1100 év választja el, de ettől 

még mindkettő olyan otthon, mely a körülményekhez képest kultúrált (helye- 
sen: civilizált) életfeltételeket biztosít. A számítógép fölfedezésével nem hal 
meg az alkalmazott grafika, legfeljebb a grafikus kényszerül arra, hogy ceru- 
záját, ecsetjét , egérre" cserélje fel/le. Népszokások, amilyen a virágvasárnapi 
zöldághordás, kiszehajtás az életmódváltással (városiasodással, zöld ágak fogy- 
tával) eltűnnek, és mások, mint amilyen a valentinozás divatba jönnek (mert 
így diktálja az üzleti érdek, és mert , birodalmi eredetűek"). Bármilyen kiáb- 
rándító, de jó, ha tudjuk, hogy magyar népszokásaink többségét a mindenkor 
nálunk erősebbek erőltették ránk: szlávok, németek, törökök, most az ameri- 
kaiak, mégpedig ideológiai köntösben. Többnyire nem is kellett erőltetniök. 
Bizonyos tavaszi szokásaink, amelyeket már az ősi Rómában is gyakoroltak, 
Kelet-Magyarországon Szent György-naphoz (ápr. 23—24.), Nyugat-Magyaror- 
szágon viszont május 1-jéhez kötődnek. Ez az eltérés a közvetítő szláv (orto- 
dox) illetve a német befolyásnak tulajdonítható. 

A hatás mindig a birodalom szívéből terjed a szélekre, fordított esetben 
elenyészik már a széleken. A Larousse emlegette kölcsönhatás csak egyenrangú 
felek között jöhet létre, egyébként utópia, illúzió. A mi amerikai típusú gyors- 
étkezdéink ellentételezéseképpen soha nem fognak az USÁ-ban elterjedni a 
magyaros halászcsárdák, még az amerikaiak legjobb szándéka mellett sem. 
(N.B.: az első magyar hamburgereket magyar vállalkozók sütötték; emlékez- 
nek még a City Grill-re?) 

Mindennek ellenére az igény, hogy szokásokkal éljünk, nem szűnik meg, 
nem szűnhet meg, hiszen alapja: az ismétlődés, a rutin ember, állat számára 
létfeltétel. Egy élőlény sincs, mely alkalmazkodni lenne képes állandóan változó körül- 
ményekhez. A természet körforgása, a bennünk működő biológiai óra is ismét- 
lődő rendet szab nekünk: óra-, napi- és éves rendet. 

Így van ez akkor is, ha az ún. fejlett világban a (valamikor időrendünket, 
szokásainkat megszabó) vallás lassacskán , kulturális tevékenységgé", egyben 
magánüggyé fokozódik le, s ennek következtében műveltségteremtő és fenn- 
tartó szerepét elveszíti. Mindazonáltal világkép, összefoglaló eszmerendszer 
nélkül, mely a Választ keresi a végső nagy kérdésekre: (Honnan jöttünk, kik 
vagyunk, hová megyünk? Mi végre vagyunk a világon?), az ,új kor" ateista, 
materialista embere sem létezhet. Világképünk összetöredezett. Elsősorban ez 
az oka az ezredvégi zavarodottságnak. Hiába a technika minden csodája, ha az 
átlagember csak használni tudja őket, de nem érti működésüket: nyomogatja 
a gombokat, mint a patkány vagy a tyúk az állati intelligenciát tanulmányozó 
kísérletekben. Hiába a sok csodamasina, ha , szórakozáson" és háborúzáson 
kívül nincs miért hadrendbe állítani őket. Hiába acél, üveg és beton, hiába a 
számítógép és az Internet, ha az előbbi csak Mammon bankszék(esegy)há- 
zaihoz és a fölösleges időtöltés templomaihoz, a bevásárlóközpontokhoz (HEL.- 

TAI ANDRÁS telitalálatával szólva: a ,bunkólendek"-hez szolgálnak anyagul, az 
utóbbiak pedig nélkülözhető információk zuhatagába fullasztanak bennünket, 
miközben praktikus memóriatáruknak köszönhetően a géphasználó emberi 
agyak lassan kiürülnek. 

Egyetértek a kultúra és civilizáció spengleri szembeállításával: „a civilizáció 
egy kultúra elkerülhetetlen sorsa,... Valamennyi kultúrának megvan ugyanis a 
maga civilizációja. E két szót, melyeket eddig bizonyos meghatározatlan — többé- 
kevésbé etikai jellegű — különbség jellemzésére használtunk, első ízben most 
alkalmazzuk periodikus értelemben, úgy, mint egy szigorúan szükségszerű, szer- 
ves egymásutániság kifejezéseit... A civilizáció az a legkülsőségesebb és leginkább művi 
állapot, melynek elérésére az emberiségnek egy magasan fejlett fajtája egyálta- 
lában képes. A civilizáció — lezárulás; valahogy úgy, ahogyan a létrejövőt a létre- 
jött, az életet a halál, a kibontakozást a megmerevedés követi, ahogy a gyermeki 
lelkiségre — miként az a dór és a gótikus művészetben kifejeződik — a szellemi 
aggkor következik, ahogyan a tájra a kőből épített és megkövesedő világváros 
borul. A civilizáció a visszavonhatatlan vég, amely bennső szükségszerűségből 
hajtva újból és újból beköszönt.” (SPENGLER 1994: 67). SPENGLER 1917-ben (!) 
befejezett könyvéből idézem e sorokat, melyek ma igazabbaknak tűnnek, mint 
valaha. Ámbár nem értek minden szavával egyet: például a keresztény kultúra, a 
, Nyugat" alkonya valóban a gótikus csúcspont után kezdődik (ha az építészet 
példájánál maradunk, ezt követően az építészet csak historizál, ismételget egé- 
szen az acél, üveg és a beton nagyipari alkalmazásáig), de a haldoklás, a hosszú 
alkony azóta is tart, a haldoklót (a nyugati műveltséget), , akinek" már agyműkö- 
dése sincs jóformán, a civilizáció tartja életben, működteti funkcionálisan. 

Ez az írás nem SPENGLER nyomán született, de ha az ő gondolatai és az enyé- 
mek közt átfedés van, az a tapasztalt tényeken alapszik. Én is saját tapasztala- 
taim nyomán vélem úgy, hogy a kultúra és a civilizáció bizonyos értelemben 
fordítva aránylik egymáshoz, hogy egy műveltség hanyatlása vagy beszűkülése 
mintha együttjárna civilizatórikus fölemelkedésével és kiterjedésével, azon- 
mód, amit legtalálóbban a távol-keleti jang-jin ábra fejez ki, mely ábra egyéb- 
ként arról tanúskodik, hogy a távolkeleti filozófia közelebb került a valóság 
különböző szintjein lezajló folyamatok lényegéhez, mint a nyugati. Magyarán 
szólva, a műveltség az idők során , civilizálódik", a civilizáció viszont belülről 
egyre , kultikusabbá" lesz. Minden műveltség a civilizáltság lehetőségét hor- 
dozza magában, és minden civilizáció új kultúra szülője lehet. A folytonos vál- 
tozásban nehéz megragadni a pillanatnyilag szembeállító jellemzőket, mivel 
azok sem állandóak: rendszerint csak az , inkább" és „nem annyira” határozó- 
szókkal szűkített értelemben helytállók. 

Ennek megfelelően írható le például a média fejlődése. Kialakulásakor a hír- 
közlés, noha magán visel kulturálisnak mondható jegyeket, amilyenek az állati 

múltunkból öröklött és egyes állatfajták közti információcserét utánzó jelzés- 
technikák, pl. az afrikai dobnyely, célját, tartalmát tekintve azonban civilizációs 
fejleménynek tekinthető. Fejlődését sokáig ez is jellemzi, miközben kettéválik 
közhasznú és magánszolgáltatásra (futárszolgálat, posta, írott sajtó, rádió, tele- 
vízió, Internet). Meglehetősen korán — a nyomtatás elterjedésével — kiütköznek 
rajta a jellegzetesebb civilizációs betegségek (1. hamis információt, álhíreket ter- 
jesztő, ideologikus pamfletek), ami a későbbi revolverújságírást jellemzi, a bul- 
vársajtó előzményének tekinthető szórakoztató irományok megjelenése (vásári 
ponyvairodalom, pornográf nyomatok). Majd a kultúra élharcosai is fölfedezik — 
ez már a felvilágosodás százada - és felhasználják a műveltség terjesztésére. Ott, 
ahol az információáramlást központi akarat szabályozza, ott annak monopóliu- 
maként egy pólusú marad, vagy azzá lesz, de a , szabad sajtó" világában a kettős- 
ség máig él a tudathasadásosságig fajultan: ugyanazon az újságosstandon kap- 
hatók a szellemi és társadalmi elitek számára íródott profilmagazinok és szakfo- 
lyóiratok; a tömeg olvasnivalója, a képregény , gazdag" választékban; napilapok 
pártpreferencia és tulajdonosi cenzúra szorításában; a különféle perverzióknak 
hódolók speciális szennylapjai — a széles skálájú köztes terítékről nem is beszél- 
ve. Ugyanabból a tévékészülékből áradnak a nézőre lenyűgöző természetfilmek, 
bárgyú szappanoperák, művészfilmek, híradók, sportesemények, intellektuális 
csevelyek, rajzfilmek, mechanikus pornók képsorai — olykor ugyanabból a csa- 
tornából. (Milyen találó elnevezés a televíziós csatorna szó!) Ugyanarról a világ- 
hálózatról éppúgy lehívható hasznos információ, mint pedifiloknak szóló tájé- 
koztatás, folytatható rajta , párbeszéd", alkalmas politikai manipulációra, szol- 
gálhatja a civilizált ember számára nélkülözhetetlen kikapcsolódást. 

Mindezek ellenére, még jelen pillanatban sem a média a a műveltség ki- 
zárólagos terjesztője. Van más is. Elmehetünk moziba, színházba, koncertre, 
kiállításokra, olvashatunk könyveket, beiratkozhatunk különféle iskolákba és 
tanfolyamokra, szakkörökbe járhatunk; beléphetünk sport- és más egyesüle- 
tekbe, írhatunk, festhetünk, zenélhetünk vagy kertészkedhetünk magunk is. 
Ha akarunk. Ám a média hatalma felettünk: passzív tömegeken egyre nő, 
lassacskán a kultúra helyettesítőjévé válik (a tömegek esetében főként mint 
televízió). , A" kultúra lesz a számukra, hiszen hovatovább mindazzal a krité- 
riummal rendelkezik, amelyek a hagyományos művelődést jellemzik. Kivéve, 
hogy nem „kapcsolja be”, nem , művelteti", nem , részelteti" a közönségét, 
mely passzív marad mindvégig, hacsak nem onanizál, mondjuk, pornónézés 
közben, vagy betelefonálóként részt nem vesz valamely , elmés" játékban. A 
„nép ópiuma" lett a vallás helyett sokak számára, fölvéve annak attribútuma- 
it és betöltve feladatát, miközben fölemészti a művelődésre fordítható anya- 
gi források túlnyomó részét. (Amikor a Nemzeti Kulturális Alap évente 3 milli- 
árd forintból gazdálkodik, csak a Magyar Televízió két csatornája ennek majd 

tízszeresét költi el. Az MTV két műsora a hazai képernyő-kultúra töredékét 
teszi ki.) 

Lássunk néhányat a műveltség és civilizáció fontosabb megkülönböztető 
jellemzői közül. 

1. A műveltség — az én felfogásom szerint — organikus. Abban az értelemben 
is, hogy természetbarát (feltevésem. szerint alapformáit természetben élő őse- 
inktől örököltük). A civilizáció viszont szembefordul a természettel: azt legyőzendő 
ellenségnek tekinti. HANKISS ELEMÉR másképp gondolja. Az emberi kaland c. 
könyvében leírtak szerint a kultúrát és annak minden - így szerintem civilizá- 
ciós — megnyilvánulását az ellenséges világgal szembeni harc eredményének 
fogja fel: , Kövekből, intézményekből és szimbólumokból a szabadság, a mél- 
tóság és az értelem világát fölépíteni egy olyan univerzumban, amelyben le- 
het, hogy nincs szabadság, nincs méltóság és nincs értelem: ez a nagy emberi 
kaland" - olvasható a könyv borítóján. 

Nem akarok elébe vágni mondandómnak, de ha elfogadjuk, hogy a , szabad- 
ság a felismert szükségszerűség", akkor miért keresünk a szükségszerűség: az 
univerzum világában olyasmit, aminek nem ott van a helye, hanem a fejünkben, 
hiszen a szabadság nem más, mint az a többlet, amivel a földön csak mi rendel- 
kezünk, emberek, akiknek megadatott a megismerés és a megértés lehetősége? 

A természetesség és a természetellenesség közötti választás már a termé- 
szeti népek számára is nehézséget jelent. Néprajzkutató barátomtól, BOGLÁR 
Lajostól tudom, hogy a brazil őserdők indiánjai — saját bevallásuk szerint (?) — 
azért festik, tetoválják magukat, azért , ékeskednek idegen tollakkal", fúrják át 
a fülüket, orrukat, ajkukat, hogy különféle dísztárgyakat viseljenek bennük, 
azért borotválják ki hajuk egy részét, reszelik le fogaikat, mert beavatkozás 
nélkül, csupaszon, ahogy a világra jöttek, civilizálatlan vadaknak, értsd: állatok- 
nak tűnhetnének mások szemében. Így próbálják tudatosan elhatárolni magu- 
kat a természettől, amit hol ellenségesnek, hol barátságosnak tartanak. Az ő 
dilemmájuk a parvenüé. Túl közel vannak még a természethez. Szégyellik ezt 
a közelséget, noha úgy tudják (helyesen), hogy belőle származnak (l. totemiz- 
mus), ezért túlkompenzálnak. Hasonló magyarázat fűzhető más ősnépek szár- 
mazáselméleteihez, így a bibliai teremtéstörténethez is. Egyrészt kiderül belő- 
lük, hogy eleink tisztában voltak az ember eredendően állat voltával, de szaba- 
dulni igyekezvén a „szabad akarat", a faj és az egyed önállóságának hiánya 
miatti aggodalmuktól, megtettek mindent, hogy az embert mint a teremtő 
képmását a többi „lelkes lény" fölé emeljék, és velük szembefordítsák (, ural- 
kodjatok a tenger halain, az ég madarain...": Ter 1,28). 

Ez a dilemma végigkíséri az emberi művelődéstörténetet. Különösen élesen 
vetődik fel századunkban, mely a természetet legyőző és átalakító ember száza- 
daként indult, amelyben az ember teremtette világ élesen elkülönül az Isten 

teremtette világtól, de amelynek a végén eljutottunk oda — nem mindnyájan -, 
hogy megpróbálunk legalább annyit életben tartani a természetből, amennyi 
eddig megmaradt, s azt mesterségesen, nagy ráfordítással gondozni (l. az állat- 
kertben tenyésztett, a vadonba visszatelepített, rádióval felszerelt kondorkese- 
lyűket, farkasokat). Erre is jobbára csak olyan civilizált, gazdag ország képes, 
mint az USA. Ha másért nem is, ezért remélhető, hogy az amerikai civilizáció a 
méhében hordja egy új kultúra kezdeményét. (Csak el ne vetéljen...) 

2. A kultúra inkább , bekapcsolja", aktivizálja az egyént, a civilizáció inkább , ki- 
kapcsolja", passzivitásra szoktat. Ezek a funkciók a fogalmak eredeti jelentéséből 
következnek. A kultúra, a műveltség, a művelés — bármely szinten zajlik — cselek- 
vésre serkent, és másokhoz való tartozást tételez föl, hiszen a kapcsolatteremtés 
eszköze. Munkával jár, sok tennivalóval, mely „a társaságban" a leghatékonyabb. 
Nincs magányos, magánkultúra! Munka, hiszen fáradsággal jár az írás, a tudo- 
mányos kutatás, a fák metszése, a hegedűkészítés, a néptánc, a sportolás; sokak- 
nak munka, hiszen fárasztó, unalmas — be kell kapcsolódni! — az olvasás is, a 
zenehallgatás, és milyen fárasztó tud lenni egy csoportos turistaút! 

Munkálkodott bizony már állatősünk is. Az állatok élelemszerző, otthon- 
építő, utódnevelő, egymás és a maguk tisztogatására fordított tevékenysége mi 
más, ha nem gyakran fáradságos munka? (Nézd a méheket, a hangyákat!) A 
premodern társadalmak embere számára a munka nem különül el az ünnep- 
től (a pihenéstől, a szórakozástól). Épp ellenkezőleg. (L. HÉszióposz: Munkák 
és napok, VEgGn1us: Georgica.) A munkáról az öregedő ember már tudja, hog 
ha értelme van, az egyik legnagyobb öröm lehet számára. A sikeres munka épp- 
úgy felszabadítja a boldogságérzetet kiváltó amphetaminokat, mint a betelje- 
sült szerelem, a sportolás, a jóllakottság vagy a fülünknek kedves muzsika. 

Nem véletlen, hogy civilizált világunkban a még jól működő, szűk családi 
körökön kívül a munkahely (gyereknek óvoda, iskola) a legalkalmasabb közös- 
ségteremtő tér. Különösen az, amelybe szívesen járnak dolgozni az alkalmazot- 
tak, s még inkább az olyan, amely nemcsak munkát, hanem életre szóló hivatást 
is képes adni. Az ilyen munkahelyen baráti társaságok, szerelmek szövődnek, 
házasságok köttetnek, munkaidőn túli közös programok szerveződnek, az alkal- 
mazottak a munkahely környékére költöznek. Hierarchizált viszonyok közt (a 
cég gondoskodik a dolgozójáról, cserébe hűséget, önfeláldozást követel és be- 
avatkozik a magánéletébe) a közösségteremtő akarat kudarcot vallhat (a mun- 
kásművelődés terén így járt a szocialista állam a brigádmozgalommal), de ha 
történelmi hagyományai vannak, mint Japánban, ahol a nagyvállalatok struktú- 
rája a régi hűbéri viszonyokat tükrözi, ott sikeresen működik. 

A munkahelyen kívül a civilizáltság csupán viselkedés, állapot, körülmény, 
nem kapcsolódik hozzá hasznos cselekvés. A civilizáció legfeljebb termelésre 
(olyan jellegű munkára, amit robotolásnak érez az ember) és fogyasztásra kész- 

tet, azon túl nem tételez föl belülről fakadó kezdeményezést, közös tevékenysé- 
get. Az, hogy a civilizált viselkedés szabályai vagy a civilizált világ törvényei 
elvben minden civilizált egyedre, egyénre érvényesek, még nem formálja őket 
közösséggé. Attól, hogy a diszkóban egyszerre (de külön-külön!) mozog ugyan- 
arra a ritmusra ezer srác, még nem válnak emberi közösséggé. Arra, amit ők 
művelnek, egy halom tubifex is képes. Ezért alkalmas ismérvei a fejlett civili- 
zációnak a kikapcsolódás, a fogyasztás, a szórakozás. 

Ez a megkülönböztetés sem mentes az ellentmondásoktól. A fejlett civilizá- 
ciók mérhetetlen munka árán épültek föl, míg külsőségeikben primitív, de 
szellemiségükben , magas" műveltségek létezhetnek , paradicsomi" állapotok 
között is. A ,paradicsomi" állapotok fékezik a haladást. (Azok közt él a délten- 
geri szigetek lakója, az egyenlítői Afrika pigmeusa, és az eszkimó is. Tápláléka 
viszonylag bőségesen van mindnek, de vagy a szélsőséges éghajlat vagy a tér- 
beli akadályok korlátozzák a fejlődést.) Nem véletlen, hogy amivel a civilizált 
ember büszkélkedni szokott, az túlnyomórészt az északi féltekén keletkezett a 
szubtrópikus és szubarktikus övezet közötti sávban. A déli félteke egyetlen nagy 
műveltségét északi bevándorlók hozták létre az Andok magas völgyeiben, 
amelyek klímája a fent jelzett szélső határok között mozog. 

3. A műveltség (inkább) szellemi, a civilizáció (inkább) anyagi természetű. Szel- 
lemi javakon vallást, művészetet, erkölcsöt, az együttélés bevett formáit, a he- 
lyi hagyományok összességét, a saját nyelvet, a tudományt, és minden, a kö- 
zösség illetve az egyén lelki és szellemi szükségletét kielégítő értelmes megol- 
dást értek, illetve mindezek anomáliáit. Anyagi javakon a gazdaságot, a társa- 
dalmat működtető eszközöket, a test javát szolgáló technikákat, a műveltség 
anyagi, jogi, politikai kereteit és mindezek anomáliáit. A torzulás rendszerint 
a kultúra és a civilizáció összhangjának hiányából fakad, és sokféle lehet a 
középkori táncdühtől a jelenkori kábítószerezésig, ilyen a korunkban terjedő 
szekták, hamis próféták divatja (kulturális anomália); a kommunisztikus utó- 
piák gazdasági irracionalitása (civilizációs anomália). 

Az anomáliák különösen jellemzők azokra az időszakokra, amikor - így nagy 
korszakváltások alkalmával, pl. most is — az értékrend kaotikussá válik: civilizá- 
ció és kultúra alig választható szét: a jang és jin épp nem megkülönböztethető. 
, Próféták" vagyongyűjtés és hatalomszerzés céljából alapítanak szektát, mű- 
gyűjtők a műtárgy értékét árveréseken tornázzák fel a csillagos égig: az anyagi 
szempont a szellem tartományában is a spirituális fölé kerekedik; a pártvezér 
minden fontos pozícióba saját embereit ülteti: a spirituális érdek, az ösztön (a 
hatalom megtartása) fontosabbá válik a gyakorlati teendők tartományában is, 
mint a hasznosság és a működőképesség. 

A szellemi és anyagi javak közti áthatásra aligha van jobb példa, mint egy 
nagyon is anyagias találmánynak, a pénznek a története. Ősi időkben illetőleg 

a törzsi társadalmakban használt fizetőeszközök értéke csupán eszmei és köz- 
megegyezésen, esetleg előállításukba fektetett munkán alapszik. Az ókori Kí- 
nában használatos kauri-csiga füzérek, a csendes-óceáni Yap-sziget elmozdít- 
hatatlan óriás malomkőpénzei, az észak-amerikai indiánok vampum-övei anya- 
gukban értéktelenek (mert vagy nem időtállóak vagy csak haszontalanok). 
Kulturális értékük azonban jelentős, gondoljunk csak a kauri-csiga világszerte 
elterjedt hiedelmi, jelképi jelentőségére, az öltözködésben, díszítőművészet- 
ben betöltött szerepére. A , pénz" akkor válik tisztán civilizációs eszközzé, ami- 
kor sórudakat (a szaharai Afrikában), kikészített bőröket (a Mediterráneum- 
ban), meghatározott súlyú nemesfémtömböket kezdenek fizetőeszközként 
használni. A nemesfém, mindenekelőtt az arany, nemcsak eszmei értékkel bír, 
hanem - természetes előfordulása, megmunkálhatósága, elpusztíthatatlansá- 
ga, tisztasága folytán — valóságossal is. Majd megszületik a fémpénz, amely 
előbb (?) praktikus (civilizációs) okból — hogy megkülönböztethető legyen -, 
később (?) esztétikai (kulturális) igényből műalkotássá is válik. Ezt követően 
megint csak praktikus (kényelmi) okból fölfedezik a papírpénzt (Kínában a 
10-11. században), amelynek az idők során kialakul a saját esztétikája, hogy 
századunk végén a váltópénzzel egyetemben szép lassan átadja a helyét a tá- 
rolt pénzt nyugtázó részvényeknek, kötvényeknek, kártyáknak, a kontroll- és 
fizetés praktikus céljával létrehozott más számla- és nyugtaféleségeknek, ame- 
lyek közül egynéhánynak már csinosodik a megjelenése (részvény, kártya), míg 
maga a pénz virtuálissá lesz. Visszaáll a kezdetihez hasonló állapot, amelyet 
attól csak civilizáltsága, bonyolultsága különböztet meg. A mágneskártya cél- 
szerűbb fizetőeszköz a kauri-csigánál, de ugyanúgy nincs közvetlen tárgyi ér- 
téke, mint ahogy a banki számítógépben tárolt rávonatkozó adatoknak sin- 
csen, s ahogy a fedezetéül szolgáló pénz is ma már összességében csak elméle- 
tileg létezik. (Ha a világon mindenki egyszerre sétálna be a bankjába, hogy 
kiváltsa megtakarított pénzecskéjét, a világgazdaság összedőlne. Kiderülne, 
hogy a valóságban csak a töredéke létezik annak a pénznek, amelyeket a ban- 
kokban - úgymond - elszámoláson őriznek.) 

Az osztályozás nehézségeit példázza a , nemzet", s hozzákapcsolódóan a 
„nemzeti kultúra" fogalma. Leegyszerűsítve a kérdést, a fentiek értelmében a 
, nemzet" mint szervesen létrejött alakulat kulturális jelenségnek tekinthető, 
szemben az , állam"-mal, mely civilizációs kategória. Igenám, csakhogy a nem- 
zetfogalom a történelem során jelentős változáson ment keresztül, s egyidejű- 
leg is használták szűkebb-tágabb értelemben. Nálunk sokáig a magyar uralko- 
dóosztály önmagát értette alatta ( nemes magyar nemzet"), noha az elnevezés 
genealógiáját tekintve is megfelel az egy nyelvet beszélő, egy szokás szerint és 
együtt élő ,nép" (tk. , etnikum") jelentésű latin natið-nak. Később, amikor a 
történelmi hazában már más nációkkal élt együtt, lett államalkotó nemzetté a 

magyar, a trianoni csonkolás eredményeként pedig mára (majdnem homo- 
gén) államnemzetté. 

Akár kirekesztő, akár befogadó értelmet tulajdonítunk a nemzetfogalom- 
nak - mindkettőre akad példa nemcsak nálunk, másutt is —, kitapintható, 
mint civilizálódik alapvetően kulturális jellege. , Náció" jelentésben a nem- 
zet bizony műveltség a javából, ám a „nemes magyar nemzet" már jóval azt 
megelőzően civilizált államot alkotott a , nemtelen" többséggel egyetemben, 
hogy előjogait és kötelességeit az Aranybullában artikulálta volna. Vagyis, ha 
a kulturális nemzet intézményesül, civilizált állammá válik. (Senki sem mond 
olyant, hogy „állami műveltség", de ha mégis ráaggatjuk az , állami" jelzőt 
egy kulturális fogalomra -— 1. államnyelv, államvallás, állami oktatás, Állami 
Balettintézet — akkor azzal annak intézményes, hivatalos — azaz civilizált voltá- 
ra utalunk.) 

4. A kultúra elzárkózó (vö. nemzeti elzárkózás), védekező, konzervatív, a fej- 
lődése során beszűkül; a civilizáció nyitni kész, támadó, liberális, fejlődése során 
kiterjed. Ebben benne foglaltatik, hogy a kultúrának civilizálódnia kell ahhoz, 
hogy maga is , hódítson": terjeszkedjék. 

Mire alapozom ezt? Az ősműveltségek és az ún. , népi kultúrák" (helyesen: 
népkultúrák) összehasonlító vizsgálata arról tanúskodik, hogy bennük: az ar- 
chaikus, törzsi vagy zárt paraszti, gyűjtőnevükön hagyományosnak nevezett 
műveltségekben hihetetlenül sok közös alapvonás található (mely egyetemes- 
ség azon a szinten a kultúrjavak átadásával, cseréjével elfogadhatóan meg nem 
magyarázható, genetikai érvekkel viszont — szerintem — igen; 1. későbben). 
Viszont mennél magasabb szintre jut egy műveltség, a belső fejlődés eredmé- 
nyeképpen annál több sajátos, megkülönböztető vonást vesz föl, s ezt követő- 
en már csak , erőszak" árán — akár mint hódító, akár mint meghódított — civi- 
lizációs hatásra találja meg a közös nyelvet ismét más műveltségekkel, jut má- 
sodlagosan egyetemességre. Az összehasonlító nyelvészeti kutatás eredményei 
azt sejtetik, hogy a nyelvek közt ősállapotukban sokkal több hasonlóság volt, 
mint azt eddig feltételeztük (1. a kötet előző tanulmányait), a civilizált világban 
a nyelvek eléggé elkülönülnek ahhoz, hogy még két rokonnyelvet beszélő ál- 
lamelnök, mondjuk az orosz Jelcin és a szerb Milosevics is tolmácsra szorul- 
jon, amikor azonban egy civilizáció terjeszkedni kezd, a nyelvét is ráerőszakol- 
Ja a meghódított népekre több-kevesebb sikerrel, így lett előbb az orosz nálunk 
kötelező nyelv, s szaporodnak el mostanság nyelvünkben az amerikanizmu- 
sok, angol szavak és kifejezések. 

A fentiek értelmében az olyan fogalmat, mint a , nép-nemzeti" mint önma- 
gában kétszeresen is ellentmondásost, célszerű lenne törölni a használatból 
(kivéve, ha éppen az a szándék szülte, hogy az egymásnak ellentmondó két 
fogalmat összebékítsék.) 

A nép-, népi jelző a közfelfogás szerint a változástól, másságtól idegenkedő, 
mindazonáltal passzívan védekező (vö. , birkatürelmű" nép), falusi életformá- 
ban kiteljesedő, hagyományos műveltséget jelöl, amelyet alapvető egyetemes- 
sége más tradicionális kultúrákkal összeköt (mondhatni internacionális), az 
elzárkózás viszont még a környező népekétől is elválasztja. Ezzel szemben a 
nemzeti, mihelyt más nemzettel versengő magatartást jelez, már civilizációs 
kategória, hiszen a versengés fejlődésre késztet, a lépéstartás politikai cél is, 
míg a nép esetében a fennmaradás , csupán" létkérdés, gazdasági és kulturális, 
de nem politikai érdek (a parasztfelkeléseknek sohasem voltak politikai rugói, 
a paraszt még hazája védelmében is csak ha muszáj, fog fegyvert; emlékez- 
zünk: milyen nehezen állt föl 1848-ban a népi honvédsereg, s hogy "56-ban 
sem mozdult meg a vidék). A nemzet tehát ellenmond a globalitásnak, mivel — 
úgymond - hagyományőrző. (A megőrzendő hagyományok közt azonban vá- 
logat, azt őrzi, amiről úgy tudja, hogy , nemzeti" sajátosság.) 

A nemzeti magatartás, ha védekező, inkább tekinthető kulturális jelenség- 
nek, ha támadó éle van, civilizációsnak. A hódító nemzetek, az antik világban 
Nagy Sándor Makedóniája, Róma, újabb időkben a gyarmatosító európai ha- 
talmak, a Szovjetunió, az USA magukat civilizátornak, a világ megmentőjé- 
nek, oltalmazójának tekintik, de civilizátorok negatív értelemben is, amikor 
gazdaságilag kihasználják az érdekszférájukba vont területeket, vagy a , világ 
csendőre"-iként a kis népekre erőltetik saját békéjüket (a Pax Romana-tól kezd- 
ve Irianonon át Camp Davidig vagy a boszniai békemegállapodásokig sorol- 
hatnánk e , misszionáriusi" szereplés rossz és jó példáit). Ma ezekben a szerep- 
körökben egyre inkább a , multik" és az őket képviselő világszervezetek tetsze- 
legnek. 

A nemzeti a kultúra előtt az, ami: jelző, tehát nem annyira tartalmi, mint 
inkább formai megkülönböztetés. Két szomszédos nemzet fia más-más nyel- 
vet beszél ugyan, de a nyelv egyetemes emberi kommunikációs eszköz. Min- 
den nemzetnek megvannak a saját szimbólumai, de ezeknek a szimbólumok- 
nak az értelme és célja egyetemes (a mi zászlónk piros-fehér-zöld, színeiben 
különbözik az osztrák, a horvát vagy a német lobogótól, de ezzel vége — az 
egyébként fontos — különbségeknek.) Fejedelmeinknek a turul volt a címer- 
(totem)állata, más népek uralkodóinak az oroszlán, a farkas vagy a sas. Az 
eltérés ez esetben is másodlagos, formai, noha igen lényeges, hiszen épp a 
megkülönböztetés a cél; az elsődleges mégis a tartalom, amely közös: hogy ti. 
címerállata, címere, totemisztikus eredetmondája mindegyikőjüknek volt. 

Persze minden nézőpont kérdése. Akiben ilyen vagy olyan ok miatt nincs 
türelem, ha védekezik, ha támad, a különbségeket fogja hangsúlyozni, akiben 
van, az az azonosságokat, hasonlóságokat keresi. Én úgy hiszem, hogy az utób- 
bi magatartás jobban kedvez a különbségek, így a nemzeti sajátosságok fenn- 

maradásának, hiszen aki igazán toleráns, az nem akarja — a maga javára — a 
különbségeket eltüntetni. Egy biológiai hasonlat: minden egészséges ember 
egyforma. Mindnek egy feje, két füle, négy végtagja van; két lábon jár, gondol- 
kodik, s azokat beszéd útján vagy írásban hozza mások tudomására; hadd ne 
folytassam. De minden ember ugyanakkor más. Nagyon ritkán fordul elő, hogy 
két ember annyira hasonlítson egymásra, hogy össze lehessen téveszteni őket 
(ikrek), és csak buta vagy tapasztalatlan ember mond olyant, hogy az ő számá- 
ra minden kínai egyforma. Klónozással elvben létre lehetne hozni egy minden 
tekintetben egységes, csupa egyforma, tökéletes (?) egyedből álló emberi fajt. 
De ki kívánja ezt? Hiszen még a nagy rémálmok ideológusai is másképp gon- 
dolták. L.: „Minden állat egyenlő, de a disznók még egyenlőbbek." Mi szükség 
van akkor a már ma is egyre intenzívebb kulturális homogenizációra? (Ámbár 
egy haszna - és az idegenforgalomból élőknek nagy vesztesége — azonban len- 
ne, az utazni vágyók túlnyomó többsége végre otthon maradna, a fenekén. 
Úgy élnének az emberek ismét, mint régen. Mint Nemes Lajos öcsödi nagy- 
gazda, aki életének 90 éve alatt mindössze háromszor hagyta el a faluját, elő- 
ször, amikor besorozták katonának, másodszor, amikor bebörtönözték mint 
kulákot, és harmadszor, amikor elköltözött a másvilágra. 

A szellemiek és anyagiak szembeállításának alapjában véve nincs értelme. 
Ha arra gondolunk, hogy egy szerves műveltségben minden a helyén van, 
akkor a , munkák" és , napok", a profán és a szakrális, a test és a lélek (szellem) 
jóllakatása nem válnak el. A húsvét faluhelyen sok mindent jelent: szent vallási 
ünnepet, a természet megújulását, tavaszi nagytakarítást, egy szusszanásnyi 
pihenőt a tavaszi munkák után, nagy evészetet és ivászatot. Városon ebből csak 
az utóbbi maradt meg. A példa a spengleri következtetést látszik igazolni, hogy 
ui. a kultúra teljességéhez képest a civilizáció részleges. Egy mai példával alátámaszt- 
va a mondottakat: a televíziós reklámok szinte csak a test kiszolgálására szólí- 
tanak fel a szép külső és a jó fizikai közérzet jelszavával. A székelés, vizelés, 
menstruáció helyes kezelésére, a konyhai és fürdőszobai higiénére, a haj-, fog-, 
arc-, bőrápolás raffinált módjaira, általuk kívánatosnak tartott (eladandó), tar- 
tósított élelmiszerek vásárlásra (mind a magunk, mind , házi kedvenceink" szá- 
mára, különféle italok fogyasztására, a szép külsőt előállító sporteszközök és 
az ahhoz hozzásegítő szerek használatára, az otthoni pihenést és a közlekedés 
kényelmét szolgáló tárgyak megvételére, , olcsó" nyaralásra, illetőleg szeren- 
csejátékokban való részvételre, hogy az így elnyerhető pénzen megvehessük 
mindazt, amit hirdetnek. (A felsorolás nem teljes: a maradék, ami a szellem- 
nek szól, szappanoperát, akciófilmet, bulvárlapot, showműsort, távgyógyító 
tévésámánt és hasonlókat hirdet.) Hogy mindez előbb-utóbb ellenhatást vált 
ki legtöbbünkből, természetes. A reklám idealizált, hamis világa — miközben 
az ösztönre épít — éppúgy eltestetlenít, mint azok a hirdetett illatszerek, ame- 

lyekkel a férfiak és nők testük hajdan még vonzó, izgató természetes illatát 
elfedik. 

5. A kultúra inkább , érzelmi", a civilizáció inkább , értelmi" kategória. Idézőjel- 
be tettem őket, mert a megkülönböztetés csak megszorítással helytálló. Külön 
említem, mivel egy művelődési tárgyú konferencián Művelődési stratégia az ez- 
redfordulón, Művelődési Intézet, 1998. április 22.) az egyik előadó, GYÖRGY 
PÉTER a vitaindító tanulmányt érzelmi indíttatásúnak, és éppen ezért célté- 
vesztettnek nevezte. Mintha egy, a hazai művelődés megmentésére szervező- 
dő társaság — ezt megalakítandó jöttünk össze — érzelmek nélkül eredményes 
lehetne! Mintha nagy vállalkozások valaha is megvalósulhattak volna , roman- 
tikus" indíttatás nélkül (SZÉCHENYI!), mintha az agy érzelmek, indulatok nélkül 
jobban működne! Tudományosan bebizonyított tény, hogy megfelelő irány- 
ban gerjesztett érzelmekkel, vagyis a célirányos kémiai serkentőanyagok megfe- 
lelő koncentrálásával eredményesebbek vagyunk minden téren. Ez nem azt je- 
lenti persze, hogy cum ira et studio, azaz , elfogultan" produkálunk jobbat, többet. 

Kultúránkhoz való viszonyunk érzelmes; hiszen olyan, amilyen a gyermeké 
az anyjához, illetve az anyáé a gyermekéhez. Fontosnak tartjuk, de nemcsak 
ésszerű megfontolásból. Ugyanakkor az, hogy a kultúra érzelmi alapú (a civilizá- 
cióhoz képest), objektív tényező is egyben. Mivel ui. biológiailag meghatározott 
lények vagyunk, ki vagyunk szolgáltatva érzelmeinknek (biokémiánknak), ki job- 
ban, ki kevésbé. Ezért elkerülhetetlen, hogy az ésszerűség határain belül igenis 
hallgassunk érzelmeinkre. Figyelem! Önmérsékletre, önfegyelemre, lemondás- 
ra, önfeláldozásra, aszkézisre nemcsak az ember képes. L. az anyaállat viselke- 
dését; vagy a közösségben élő fejlettebb emlősökét: a közösségi lét sikerének a 
titka az összehangolt tevékenység, az egymáshoz való alkalmazkodás és együtt- 
működés. Az ember fölemelkedésében fontos szerepet játszott ez a képesség. 

A civilizáció viszont racionális igény, mert bár a székelés biológiai szükség- 
let, kényelmes megoldását mégsem nevezném érzelmi, legfeljebb érzéki ter- 
mészetű feladatnak. Civilizációs teljesítményünk javát fizikai kényelmünket 
szolgáló találmányok teszik ki, s ezek — jóllehet ésszerűek: megvalósításuk 
ésszerű munkálkodás eredménye - érzékeinket szolgálják, materiálisak, testi- 
ek. Kultúránkhoz való érzelmi viszonyulásunk más szálon, de szintén visszave- 
zethetők érzékeinkre, ösztöneinkre. Ha az ember szereti a hazáját, azt érze- 
lemnek nevezzük, ám emellett ésszerű is, hogy szeresse, hiszen az embernek 
valahol laknia: élnie, halnia kell, s jobb ott lakni: élni, halni, ahol az ember jól 
érzi magát, mint ahol nem. És felismerhető összefüggés van a hazáját védő 
honfi , honszerelme" és a revierjét védő állat ösztönös (érzéki) viselkedése közt 
is. Hát ezért tettem az érzelmi, értelmi jelzőket idézőjelbe. 

6. Mint az már az eddigiekből is kiderülhetett, felfogásom szerint a kultúra a 
közösséget szolgálja inkább, a civilizáció az egyént. A kultúra közösséget tud terem- 

teni és összetartani, de ez csak úgy megy, ha a közösséget alkotó kulturált egyé- 
nek összeadják, amijük van, örömüket lelik a köz szolgálatában, aminek viszont 
az az alapja, hogy büszkék kultúrájukra, s (úgy) tudják, hogy az egyén csak a 
közösség viszonylatában lehet kiváló személyiség (kiválik a közösségből). 

Mivel a civilizáció városias életmódhoz kötött, és nagy tömegű embert fel- 
tételez, ezért vagy magára hagyja az egyént (felszabadítja, bizonyos, kultúrá- 
nál tágabb keretek közt hagyja, hadd csináljon, amit akar), vagy ha közössége- 
ket próbál teremteni, azt csak mesterségesen, intézményes keretek közt, erő- 
sen hierarchizáltan képes szervezni. A magára hagyott, kulturálatlan ember 
ezért csak szubkultúrákban talál közösségre, amelyeket minősít, hogy ,egy 
ügyűek", egy valami tartja őket össze (l. motorosbandák, bőrfejűek, focicsapat- 
drukkerek, kocsmatöltelékek, hajléktalanok). A szervezett, intézményesített 
közösségeket ha civilizált formában is, szintén az „egy ügyűség" jellemzi (l. 
pártok, hadsereg, hivatalok, gyárak, turistacsoportok). 

A kultúra ebben az összefüggésben rabság is lehet, amennyiben az ember- 
nek alá kell vetnie magát a közösség akaratának. Ez a rabság elviselhető, ha az 
ember beleszületik, ha önazonos. Bizonyos értelemben már a génjeiben is 
hordozza, de családja, osztálya, neveltetése, nemzeti, nyelvi hovatartozása 
magától értetődővé teszik , korlátait", A kulturális alávetettség , demokratikus", 
mennél archaikusabb annál inkább: törzsi műveltségek zárt közösségben min- 
den felnőtt, azonos nemű tag azonos minőségű műveltséggel rendelkezik. En- 
nek színvonala eltérő lehet személyes adottságainak, s abból következően a 
közösségben elfoglalt helye és tennivalói szerint. Ugyanez figyelhető meg a 
gerincesek társas viselkedésében. Nem ez a helyzet, ha a közösség különböző 
szintjén az akaratok egymásnak feszülnek. (L. a szovjet megszállás idején a 
hivatalos és otthoni nevelés sok magyar családban átélt ellentmondásait.) 

Minden kornak megvoltak a maga egyéniségei, összeférhetetlenjei, devi- 
ánsai, akik nem viselik el a közösség dominanciáját. Ők voltak a mindenkori 
modernizáció forradalmár apostolai, akik a szabadság jelszavával, mely az 
egyént felszabadítja az éppen uralmon lévő közösségi előírásokkal szembeni 
kötelezettségei alól, a hagyományos szellemiséget is szétdúlták. 

Mint HANKISS ELEMÉR mondta egy közelmúltban tartott konferencián: „az 
elmúlt ötven évben radikális módon omlott össze a civilizáció kétezer éves 
szimbólumrendszere. A korábban tanult ismeretek és értékek ellenkezője ön- 
tötte el a világot. A judeo-keresztény civilizáció azt sugallta, hogy Szeresd fele- 
barátodat, mint ten magadat! — ezzel szemben az új jelszó: Magaddal törődj! 
(Népszava, 1998. április 25.) 

Erre tanít a nyugati civilizáció immár kétszáz éves szabad versenyt hirdető 
programja, a francia forradalom Szabadság, egyenlőség, testvériség jelszava, amely- 
ből nyilvánvaló belső ellentmondásai okán csak az első valósulhatott meg, mi- 

vel mindenki számára ez tűnik a legígéretesebbnek. Az így elnyert szabadság 
azonban illúzió, mert az örökös változáshoz való alkalmazkodásra kényszerít, 
ami önellentmondás (, divatdiktátor"-nak nevezzük azt a személyt, aki nem 
ránk szabja az öltözetünket, hanem megszabja, hogy mit vegyünk fel), de el- 
lentmond a belénk táplált biológiai programnak is: az ember társaslénynek, 
,testvérnek" született. Így jött létre a civilizáció legnagyobb ellentmondása a 
, magányos tömeg": az emberek olyan alaktalan és arctalan csoportja, mely 
szélsőségesen individualista, ugyanakkor egyre jobban beszűkülő életterű egyé- 
nekből tevődik össze. l 

A kultúra és civilizáció két mintapéldányát együtt meglepő módon egy új, 
hollywoodi produkció állította reflektorfénybe. Micsoda hipokrízis! A farkasok 
közt táncoló című film indiánjai a romantikus ábrázolásmód ellenére azzal a 
méltósággal és biztonságérzettel élik életüket, amely a szerves kultúrájú em- 
ber sajátja. Tartoznak valahová, és bár meg kell hajolniok a közösség — általuk 
is képviselt! — akarata, szokásai, törvényei előtt, az az élete árán megvédi őket 
az ellenségtől, ha nem, együtt pusztulnak el. Ellensége a , sehonnai bitang 
ember", aki saját hazájából kalandvágya, perifériára szorultsága, devianciája 
okán emigrált, de aki az újvilágban is perifériára szorult lumpen marad: a 
bérgyilkos szintjén egzisztáló határőrkatona szerepében lel önmagára, aki a 
felelősségrevonás legkisebb kockázata nélkül szegheti meg - az indiánokkal 
szemben -— mind a 10 parancsolatot. A filmben az a katona személyesíti meg, 
aki a főhős naplójának lapjaival törli ki a fenekét: a „civilizált lumpenproli” 
fennsőbbségével: papírt használ! 

Az individualizálódás mint a kultúra civilizálódásának jele az európai mű- 
velődés- és művészettörténet visszatérő kísérőjelensége. Általában legcivilizál- 
tabb időszakait jellemzi, mint az ókori Athén 5-4. századi fénykorától kezdődő 
periódust, amelynek alkotóművészeit és nagy szellemeit név szerint ismerjük; 
az itáliai reneszánszt, melynek legnagyobbjait az elfogult kortárs egyenesen 
„isteninek” nevezi, és korunkat, amelyet a sztárkultusz jellemez. (A személyi- 
ség előtérbe tolakodása a hagyományos: törzsi, népi és archaikus műveltségek- 
től merőben idegen volt, az írásbeliség hiánya is megnehezítette.) 

A művészettörténet ezen korszakait a folyamatossággal való szakítás jel- 
lemzi, aminek persze reális okai vannak, a hagyomány kiürülése például, vagy 
a fejlődés folyamatának más természetű elakadása, esetleg irányváltása (l. 
Amerika fölfedezése), de aminek a jegyében -— új eszmék híján - régmúltbeliek 
fölelevenítésével vagy megreformálásával, az egyéniség túlhangsúlyozásával 
próbálkozott (reneszánsz és reformáció). Nem mellékes kísérőjelensége en- 
nek a , másság"-kultusz: az alternatív szex mint az emberi választások szabad- 
ságának próbája. Különbözni mindenki mástól, mindenáron, akár biológiai- 
lag is — ez a jelszó. A kulturális tradíciók elvetése, magánmitológiák teremtése, 

a bevett társadalmi formák levetkőzése, s azonbelül a homoszexualitás divatja 
mind benne van ebben. Divatot kell mondanunk, mert a homoszexualitás 
mindhárom időszakban ideológiává is válik. Athénben PLATÓN a főideológus; a 
reneszánsz Itáliában a humanisták és művészbarátaik épp azért vallják magu- 
kat neoplatonikusoknak, mert az ókori eszményeket PLATÓN ízlése szerint kí- 
vánják föltámasztani, s a 20. század avantgard mozgalmai is az ilyen-olyan 
másságnak hódoló értelmiségi, művészi beltenyészetekből indultak ki. Ilyen- 
olyan másságot mondtam? Igen, mivel a fennálló világrenddel való szembe- 
fordulás nemcsak szexuális, hanem politikai síkon is manifesztálódik. Hogy 
aztán ez a folyamat a kétségtelenül kimagasló életművek mellett egészében a 
művészet válságához vezet (I. hellenizmus, manierizmus és ami most van), az 
már abból következik egészben véve, hogy a kultúra túlcivilizált lett: a rene- 
szánsz festészetből vett példákkal élve a tartalom háttérbe szorul; a forma, a 
technika, a festői bravúr maga lesz tartalommá. A téma, a mondanivaló csak 
ürügy a test öncélú szépségének ábrázolásához, még olyan nagy művészek 
esetében is, mint MICHELANGELO. Ez persze a művészet középkorvégi deszakra- 
lizálódásának csupán egyik aspektusa. 

Az eddigiekből nyilvánvaló, hogy homlokegyenesen ellenkező nézeteket 
vallok a kultúra mibenlétét és természetét illetően, mint az amerikai mintájú 
életmód, gondolkodás szószólói, például BABARCzY ESZTER, aki szerint „a kultú- 
ra lényege a rugalmasság, a dogmák elvetése, reflexió a változásra, a változás 
feldolgozása." Illetve: a , reménytelenségből a globalizációs kultúra" vezeti ki 
az embert (Magyar Hírlap, 1998. április 4.; hazatérése után a globállal mintha 
mégis torkig lakott volna, csalódottságának a Magyar Narancs június 25-i szá- 
mában adott hangot.) 

A kultúrát elvben tényleg az ember választja, de nem az egyes ember; s 
választáson még az általánosság szintjén sem szabad választás értendő, hanem 
a , szükségszerűség felismeréséből adódó helyes döntés", és az is csak kisebb 
részben, hiszen születésünk, neveltetésünk, velünk született hajlamaink, ösz- 
töneink követelései, tudatalatti befolyásoltságunk eleve determinálják válasz- 
tásunkat, úgyhogy hajlok arra, hogy inkább azt mondjam: a kultúra választja 
az embert, s nem fordítva. Ami a többit illeti, az a civilizációra vonatkozóan 
megáll, de a kultúrára nem. 

Népművészet és popkultúra 


Mottó: „Hiába, a versenyt nem állhatom, 
Mindenki az olcsóbb után eseng, 
Árúm jóságát kell megvesztegetnem." 


(Első gyáros: Az ember tragédiája, XI. szín) 


A hagyományos paraszti életforma immár Kelet-Európában 15 eltűnőfélben 
van. A falusi és városi otthonokban, közösségekben már nem a korábbi gya- 
korlat szerves folytatásaként él a népművészet, ahol egyáltalán él, hanem 
, visszaszálló kultúrjavak” formájában, értelmiségi biztatásra, külső támogatás- 
nak köszönhetően, felülről szervezetten, Művelődési Házakban elenyésző 
számban művelik. A közösség egyre inkább közönséggé válik ebben a vonatkozás- 
ban: a meseszó a televízióból hallik, jó esetben a nagyi felolvassa unokájának a 
mesét, az ének színpadról, tévéből szól, és a táncolókat is jobbára nézőtérről, 
fotelból szemlélik. Sajnálatos, ám törvényszerű jelenség ez, ám az nem ok arra, 
hogy ne ápoljuk többé a népművészetet. Ugyanúgy védelmet érdemel, mint a 
természet és a műemlék. 

Fölmerül a kérdés — ami univerzalisztikus értelmiségiek részéről egyene- 
sen állítás - hogy vajon nem kellene-é a népművészet fogalmát újraértékel- 
nünk, kitágítanunk, hiszen , nép" a városlakó tömeg is, következésképpen a 
(nagy)városi folklór, és minden, ami populáris — már e szó jelentése szerint is — 
a népművészet (néphagyomány, népkultúra) része. 

Nem egészen így van. De hogy egyesek mégis így vélekednek, abban bűnös a 
nyelvi pongyolaság is. A popular, populaire az angol és a francia nyelvben kétség- 
telenül , népi"-t jelent, és használatos a népművészet tárgykörében (pl. fra. danse 
populaire: , néptánc"), bár az angol, átvéve a német szakkifejezést, a folk- jelzőt 
alkalmazza, amikor a szoros értelemben vett , népi"-re gondol. (l. folktale: „nép- 
mese", folklore). Régi — értsd: idegen szavakat kerülő, néhány évtizeddel ezelőtt 
nyelvelő magyarjaink találóan és pontosan feleltettek meg magyar szavakat a 
fentieknek: a folk- , nép-", a völkisch , népies", , népieskedő", míg a popular és 
társai, a magyar-latinban populáris, azaz , népszerű" jelentéssel bír(t). Azt kell 
mondjuk, hogy a magyar szóhasználat árnyaltabb, pontosabb. A , nép"-, , népi" 
mindannak a jelzője, ami magyar viszonylatban a falusi és részben a kisvárosi, 
falusias jellegű mezővárosi köznép kultúráját jelenti, továbbá mindannak, ami 
azt hűségesen másolja, utánozza (néptánc, népdal, népviselet, népmese stb.). A 
, népies" jelző arra vonatkozik, ami magán viseli a népművészet nyilvánvaló stí- 

lusjegyeit, de attól azért elválik, és nemes cél vezeti, jó ízlés jellemzi azok fel- 
használóját. , Népieskedő"-t mondunk viszont , népies" helyett, ha a cél nemte- 
len (üzleti) és a csinálmány rossz ízlést tükröz. (Az előbbibe Perőrı vagy DANKÓ 
Pisra népies műdalai, a magyar szecesszió, az utóbbiba a budapesti és Balaton- 
parti népművészetshopok tartoznak turistacsalogató kékfestő-csikóstul és a vá- 
sárlóturista-programot betetőző goulash-partystul.) 

Populáris, azaz , népszerű" viszont bárki vagy bármi lehet, aki vagy ami 
közkedvelt. Lehet érdemdús és érdemtelen az illető, de a szó előtagja (, nép-") 
ez esetben csupán azt jelenti, hogy ugyanolyan széles körben kedvelt Személy 
vagy tárgy az érintett, mint amilyen széleskörű jelentéssel bír a , nép" (gör. 
demosz, lat. populus). „Össznép” mondhatnám, aminek az egykor népművésze- 
tet gyakorló falusi nép csak része. Finoman árnyalja a jelentést a , szerű" utó- 
tag, amennyiben jelzi, hogy nem , népiről" van szó, mégcsak nem is nyilvánva- 
lóan „népiesről”, hanem valami olyasmiről, amit a felületes vagy műveletlen 
megfigyelő illetőleg a (nagy)városi ember a , népiessel", , népivel" egyaránt 
összemos. Mi az, ami olyan szerű, mint a nép, de mégsem az? A tömeg! A 
populáris, a népszerű , tömeg"-értelmű tehát, amit az új keletű populizmus ki- 
fejezés jelentése: a , népszerűséghajhászás", a „nép — valójában a tömeg - ke- 
gyének keresése" is bizonyít. (A populista politikus arra törekszik, hogy nem 
számít, milyen áron, de mennél több embert megnyerjen magának.) 

Falu, kisváros és modern nagyváros a popularitásnak más-más terei. Kisvá- 
rosban még élhet, nemcsak mesterségesen életben tartva a népkultúra. Nem 
úgy a nagyvárosokban. Erre a , művelt" Nyugat szolgál sok jó példával. Nyuga- 
ton a falvak többsége is városias település, kisvárosaik nagy múltúak, és rend- 
szerint semmi és senki sem akadályozta meg polgáraikat abban, hogy ősi — 
eredendően népi - hagyományaikat megőrizhessék. A helytörténeti gyűjte- 
mények arról tanúskodnak, hogy a történelem viharaitól megkímélt települé- 
seken nálunk sem volt ez régen másképp. (Fővárosunk és a vidék közti kultu- 
rális távolságot mutatja azonban, hogy a budapesti köztudat a tőlünk nyugatra 
városon is gyakorolt népszokásokat falusi eredetűnek tekinti, és a paraszti élet- 
módhoz kapcsolja. Vö. Népi-urbánus ellentét.) 

A méret, lélekszám mindazonáltal fontos tényező, meg persze az idő múlá- 
sa is. Forrásadatok szerint az olyan ősrégi népszokások, mint a nyárközépi, 
Szent Iván-i , áldozati" tüzek gyújtása és a kapcsolódó rítusok Európa perem- 
vidékein itt-ott, az eldugott falvakban még javarészt eredeti formájukban él- 
nek. Közelebb a kontinens , szívéhez" azonban már eltűntek, a falvakban a 
századelőn, a nagyobb településeken már a múlt század második felében, és a 
nagyvárosokban már a 18. században felhagytak velük, már akkor , kinőtték" 
őket. Párizsban a feljegyzés szerint 1743-ban gyújtottak utoljára nyárközépi 
tüzeket. Szót érdemel, hogy a szokás nem halt ki végleg. Századunkban egyre 

több helyen újítják fel őket: az angliai Cornwallban már 1929-ben, nálunk pe- 
dig a rendszerváltás egyik pozitív kísérőjelenségeként a legutóbbi években, de 
csak faluhelyen, pl. Galgamácsán, Pilisszentivánon. (Hiába, a név kötelez.) Nem 
véletlen, hogy ősi szokásokat csak kis közösségek őriznek sokáig. Ilyen Olaszország- 
ban a valamikor aratóünnep-számba menő, római eredetű, sienai Palio lovas- 
verseny (Sarlós Boldogasszony és Nagyboldogasszony ünnepén). Ehhez ha- 
sonlót valamikor Itália sok más városában is megrendeztek, ma azonban már 
csak Sienában él igazi népszokásként. (Hogy vonzza a turistákat is, a sienaiak 
számára szinte mellékes. Tudom, egy ízben végigcsináltam.) Ennek magyará- 
zata az, hogy Siena polgárai zárt közösséget alkotnak. A város lélekszáma ma 
sem sokkal nagyobb, mint a középkorban, és a , falakon belüli" városrész kö- 
zépkori arculatát is híven megőrizte. 

Egészen más a helyzet a világvárosokkal, melyek viszonylag rövid idő alatt, 
a közelmúltban nőttek naggyá. Ilyenek a múltnélküli amerikai nagyvárosok, 
vagy a mi szocialista városaink, mint kifejezetten mesterséges alakulatok, s 
ilyenek azok, amelyeknek múltja és jelene között éles törésvonal húzódik 
(Tokio, Sanghaj, Ciudad, Mexico). A nagyvárosok lakossága kevert, sokféle ha- 
gyományú, , multikulturájú" tömeg. Lakóik csak úgy tudják megőrizni , nép" 
mivoltukat, ha ki-ki a , saját fajtájával" egy körzetben, egy negyedben lakhat, 
mint New York-ban a feketék, olaszok, Puerto Rico-iak, írek, lengyelek, zsi- 
dók, kínaiak, magyarok, de ezek a hagyományok a kívánatosnál szűkösebb tér 
következtében egymás ellen hatnak (I. West Side Story, ami telitalálat abban a 
tekintetben is, hogy megmutatja a párhuzamot a középkori olasz városok ve- 
zető nemzetségeinek vetélkedése és a nagyvárosi modern szegénynegyedek- 
ben lakó etnikumok területi viszályai között), és ha életerősek is, gettókultú- 
rák maradnak, nem válhatnak a városi tömeg közös , kultúrkincsévé", legfel- 
jebb csak az belőlük, ami kuriozitása révén a nagyvárosi élet egyhangúságát 
oldja, szórakoztatóbbá teszi (olasz, kínai, thai stb. vendéglők; az átlag városla- 
kó az idegen kultúrát szinte kizárólag a gyomrába fogadja be). A városi (szub)- 
kultúrák összeütközése nemhogy nem új keletű jelenség, hanem benne van az 
ember genetikai kódjában. Éppúgy az állatok közti területbirtoklásért folyó 
harcra vezethető vissza, mint az igazi háborúk. Egyébként a legutóbbi években 
- a globalizáció következményeként (ami az USA-n belül is valójában ameri- 
kanizációt jelent) a kisebb etnikai közösségek beolvadása a nagyobbikba fel- 
gyorsult (maradnak a népszerűbb nemzeti vendéglők). 

A népművészet és a nagyvárosi folklór alapvetően különbözik egymástól. A 
különbségek jól definiálhatók. 

A népkultúra (-művészet, -hit, -hagyomány) alapvetően a munkához, a min- 
dennapokhoz kapcsolódik (bekapcsol), a városi folklór nem, vagy csak nagyon 
áttételesen (a kikapcsolódást szolgálja). A városi folklórnak nem része a mun- 

kásmozgalmi folklór, mivel politikai (szak)szervezett jelenség. Ami a szerve- 
zett munkásmozgalomban folklorisztikus (május 1., kivonulás zászlókkal, kö- 
zös éneklés), azt a néphagyományból kölcsönözte. 

A népkultúra szerves, a városi folklór nem az. A népkultúra szerves térben 
és időben: kézről kézre, szájról szájra jár. Amit egy népi közösség kölcsönvesz, 
azért veszi, mert beleilleszkedik (munka)kultúrájába, azt nem devalválja, ha- 
nem szinten tartva továbbformálja, saját képére és a kor igényéhez alakítja. A 
népkultúra addig él, míg művelője, a közösség föl nem bomlik. Eredete, akár 
kölcsönzött, akár nem, a beláthatatlan régiségbe vész. Szerves, mert az egész 
, világra szóló" jelentéssel bír. A jelenségeket úgy csoportosítja, hogy azok a 
mindenség rendjét, a természet körforgását tükrözzék. Éppúgy figelmeztet az 
égitestek járására, mint az evilági tennivalókra, az egyén és közösség, a test és 
lélek dolgaira. OviDius Római naptára (Fasti) és BÁLINT SÁNDOR Ünnepi kalendá- 
riuma közt 2000 év telt el, lényegi eltérés még sincs köztük. De ha az utóbbi- 
ban összegyűjtött, a századfordulón még élő magyar ünnepi szokásokat a mai 
Pesti Est programfüzetben sorolt szórakozási lehetőségekhez hasonlítjuk, látni 
fogjuk, hogy ég és föld a különbség. 

A városi folklór szervetlen, mert ugyan tükrözi a maga valóságát, de nem 
kötődik a mindennapokhoz, térben sem szervül, még a szomszéd negyed- 
ben lakók kultúrájához sem, de ahhoz a környezethez sem, amelyben megje- 
lenik. A grafitti — noha saját stílusa van, hiszen minden grafitti a világon 
egyforma a maga változatosságában (globális) — nem illik sehogysem a ház 
falára, a kerítéshez vagy metrószerelvényhez. Nem része a munkakultúrá- 
nak, sőt tagadja is azt, a rend ellen lázad. Mint ilyen a kikapcsolódás, szó- 
rakoz(tat)ás szélsőséges formája. Egyfelől szubkulturális, másfelől globális 
jelenség. Szubkulturális, amennyiben pl. a nagyvárosi ihletettségű popzene 
irányzatainak hívei egyszersmint szubkultúrákat is képviselnek, etnikum, 
korosztály, társadalmi állás vagy egyéb szerint. Globális ugyanakkor, mert 
például a popzene nem ismer határokat: etnikai vagy nyelvi határokat sem 
tisztel. Az amerikai nagyvárosi fekete alvilág jellegzetes zenéjének, a rapnek 
a magyar nyelv hangsúlyára, ritmusára fittyet hányó honi változata ezért szü- 
lethetett meg. Ez egyúttal példa arra is, hogy az egyetemes népművészet 
szervességéhez képest a nagyvárosi folklór globalitása miért nevezhető szer- 
vetlennek. Globális a popzene, ez a zenei hamburger, mert az egész világon 
ugyanazok a számok hallgathatók élő koncerteken, rádióadókon, CD-ről, 
magnószalagról, Music Television típusú tévécsatornákon. Vagyis nem szájról 
szájra terjednek elsősorban (hallgatóságuk nem is énekli őket, csak ráng szá- 
juk és csápol), hanem a média és a globális reklámok szállítják őket minden 
tekintetben nagy távolságokat átugorva. (Megéri nekik, a popzenében óriási 
pénz van.) 

A városi folklórnak nincs múltja (hiszen a nagyvárosnak sincs). Akár idegen 
mintákat kölcsönöz, akár maga teremti azokat, az eredmény talmi lesz, hiszen 
minden igényt ki kell elégítenie. (Ugyanezért talmiak a , népművészet-shopok" 
iparszerűen gyártott tucattermékei is. Az énekes példánál maradva, olyan jel- 
legzetesen régi s bonyolult dallam, amilyen a magyarok régi himnuszáé, a 
Boldogasszony anyánk kezdetű vallásos népéneké volt eredetileg, azért, hogy 
mindenki által könnyen énekelhetővé váljék, hogy , fülbemászó" legyen, a si- 
lányságig leegyszerűsödött.) Mondhatnánk, egy szerzemény színvonala és az 
éneklők száma között fordított az arány: mennél többen tudnak énekelni vala- 
mit, annál szimplább a szövegt és a dallam. A magyar népdaltól Zerkovrrz 
BÉLÁn át a magyar rap-slágerig vezet az út. A városi folklórnak elemi általános- 
ságokon túl (Z love you, I need you, I want you) nincs mondanivalója; hogy 
úgymondjam, a nagyvárosi fényektől nem látszanak a csillagok, és a bennük 
egykor megtestesült istenek — ez utóbbiakat a nem mindig tiszteletreméltó 
sztárok helyettesítik. Követhetetlen magánmitológiák az olykor mintaadó 
, grand art"-ban, bábeli zűrzavar, környezetszennyezés a szubkultúrákban. 

Az, hogy a világ mese- és mítoszkincse katalogizálható, vagyis, hogy az auszt- 
rál, eszkimó, hottentotta, lapp, kínai, portugál és magyar népmesék mintha 
nem is egy, de mindössze néhány tucat kaptafára készültek volna, azt bizonyít- 
ja, hogy - és most szándékosan fogalmazok általánosságban - a kultúra rend- 
kívül széles alapú. Ennek magyarázata abban rejlik, aminek a tudományos fel- 
ismerések is köszönhetők. Nevezetesen, a környező világ törvényszerűségei az 
emberi nem képviselőinek tudatában, mely tudati működést szintén a mon- 
dott törvényszerűségek irányítják, lényegüket tekintve azonos módon tükrö- 
ződnek. A hangsúly a lényegen van, hiszen a mesék és mítoszok felmérhetet- 
len tartalmi gazdagsága és változatossága ugyanakkor egyrészt a világ sokar- 
cúságát tükrözi — a megfigyelő, befogadó ember helyi tapasztalatai szerint —, 
másrészt a tudati és tudat alatti leképezés sokféleségét, ami, ha másképpen is, 
szintén a környezet sajátosságaitól függ. Csak egy példa: 

Az ún. szümplegád-motívum minden nép mitikus-mesei hagyományában 
föllelhető, és lényegében mindenütt ugyanazt is szimbolizálja: a halál és az 
(újjá)születés terein való áthaladás nehézségeit, aminek minden, ami , él": a 
kozmikus , élőlények", így a Nap is ki van téve. A példa ezért azt is kifejezi, 
hogy az ősműveltség, rétegzettségében - jelentésének gazdagságában is kiter- 
jedtebb, mint az egzaktságra törekvő újabb kori gondolkodás. A szümplegádok a 
vándorló hős (lélek, ős, Nap) útjában álló, nyíló-csukódó sziklák, amelyeken — 
egyebek mellett — az égen a Tejút ágait értették, a földön a nő férfit átkapcso- 
ló, születő gyermekének utat engedő combjait, s amelyeket az eszkimó a ka- 
jakját összeroppantó jégtáblákhoz hasonlít, a görög Argó-mítosz a Boszporusz 
szikláinak nevez, a magyar és török népmesékben vagy mint egy óriás állka- 

pocs alsó és felső fogsora vagy hegymélyi kincseskamra nyíló-csukódó ajtaja 
szerepel. Szibériai népek a vasból szótt égsátor föl- s lebillenő szegélyeként 
emlegetik, vagy az átkelőhelyen bunkójával csapkodó vak emberként írják le, 
akit látó, de kezetlen társa irányít. És tudták is, miről beszélnek: a szümple- 
gádokat az ógörög szerző, KALLIMAKHOSZ (az ég) , sötétkék szikláinak", az auszt- 
rál őslakók a „Tejút tüzes, legördülő szikláinak” nevezik. 

Minden ősműveltség, ha külső hatás nem éri, elszigetelődik. Egyre zártab- 
bá lesz, sajátosságai idővel elfedik más kultúrákkal közös jegyeit. Helyi nyelv- 
(járás), szokásrend, viselet alakul ki, amelyen használója, ha nem muszáj, ön- 
ként ritkán vagy nem módosít. Új-Guinea szigetén több mint 600 nyelvet be- 
szélnek ma is, s még többet beszéltek a fehér ember megjelenése előtt. Ezeken 
a nyelveken jóformán csak az a néhány tucat, legfeljebb néhány ezer szigetla- 
kó értett, aki ezeket faluja, faluszövetsége anyanyelveként beszélte. Ez csak 
kulturális függetlenség, teljes elzárkózás mellett lehetséges, amire civilizált 
körülmények között nincs is példa, talán az egy japánt kivéve. Mint ismeretes, 
a 17. század elején a Tokugava-sógunátus a fehér, keresztény behatolás elleni 
védekezésül szinte minden kapcsolatot megszüntetett a külvilággal több, mint 
250 évre. 

A háború azonban már a törzsi széttagoltságnak ezen a fokán is a „társas 
viselkedés" meghatározó formája, így a kulturális (kölcsön)hatás is elkerülhe- 
tetlen, ami jelen esetben mindig erőszakos beavatkozást jelent. Ha magunké- 
vá tesszük a Larousse felfogását, miszerint , barbár" kultúra nincs, akkor a há- 
borúzást már a törzsi társadalmak körében is civilizációs jelenségnek kell te- 
kintenünk, aminek viszont ellentmond, hogy fajon belüli táplálék- és terület- 
szerző, , nőrabló" háborúkat már az állatok egyedei, csapatai is vívnak egymás- 
sal, s ha azt is figyelembe vesszük, hogy minden jelentősebb műveltség mások 
rovására terjeszkedik, ami jelentőségre csak a civilizáltság bizonyos fokán tesz 
szert (amikor állammá szerveződik, a térség meghatározó politikai-katonai 
tényezőjévé lesz), akkor a kultúraterjesztés maga is civilizációs hadművelet. 
Letarolni a más földjét, lerombolni falvait, férfiait megölni, gyermekeit jani- 
csárrá tenni, asszonyait megerőszakolni, hogy a kevert utódokban asszimilá- 
lódjanak a legyőzöttek, elapasztani nyelvüket, összerontani bálványaikat, és a 
maga isteneit, szokásait, nyelvét erőltetni rájuk mi mást jelent? Teheti ezt kifi- 
nomult eszközökkel — teszi is —, a gyengéd erőszak még erőszak marad. A 


kultúrák beolvasztását szokás mentegetni, azzal pl., hogy a fejlettebb szükség- 
szerűen győzi le a fejletlenebbet. Meg is ideologizálható: „elhoztuk néktek a 
szabadságot..." A valóságban gyakran épp a primitívebb kerekedik felül nyers 
erejével, gazdagságával, számszerű fölényével, vagy egyszerűen csak a játék- 
szabályok semmibevételével. És a hódítás célja alapvetően mindig gazdasági 
természetű: a spanyol konkvisztádorokat és megbízóikat az arany érdekelte, a 

hittérítés is ezt célozta, hiszen aki behódol a katolikus Istennek, annak fejet 
kell hajtania a katolikus király akarata előtt is. Korunk konkvisztádorainak, a 
multiknak és kiszolgálóiknak azért eszméje (vallása) a globalizáció, mert meg 


akarják hódítani az egész világ(piac)ot. Még szerencse, hogy e téren egymással 
is harcban állnak. 


Ha a kultúra átadása, átvétele békés úton megy végbe (az átvevő belátja, 
hogy érdemes az átadótól kölcsönöznie), annak is civilizációs oka van. Szántó- 
vető eleink nyelvébe azért került a szláv borona szó, mert e korábban számukra 
ismeretlen, ám hasznos eszközt a szlávoktól vették át (gazdasági ok). És azért 
tértek végül is a római egyház hitére, mert megértették, a magyar csak így 
maradhat fenn népként és államként (politikai ok). 

Civilizációs (politikai) érdek meg is oszthat kultúrát, amiből viszont új kultú- 
ra születhet. Amikor Nagy Konstantin császár politikai okból fővárosát Rómából 
Bizáncba helyezi át, egy , globális" kultúrát választ ketté, és új kultúrát teremt. 
Lépésének ugyanakkor máig ható civilizációs következményei is vannak (katoli- 
kus-ortodox szembenállás, Nyugat- és Kelet-Európa megosztottsága). 

Az elzárkózó, konzervatív paraszttársadalom az állandóság letéteményese, 
amit időfogalma is kifejez: a természet körforgásához igazodik, munkáját a 
ciklikus időszámítás szerint végzi. A természet nem változik, ezért a falusi vi- 
lág is igen lassan változik. Múltba néző, hiszen tapasztalaton nyugszik, és tevé- 
kenysége fán élő majomősünk gyűjtögető életmódjának szerves folytatása. 

A nyitott, liberális ipari társadalom a fejlődésre épül: időfogalma irreverzi- 
bilis, lételeme a változás, mindig a jövőt fürkészi. 

A paraszti műveltség — azon belül a népművészet ezért tükröz állandósá- 
got, míg az ipari civilizáció fogyasztófüggő változtatás-, fejlesztéskényszere a 
városi kultúrát — és a nagyvárosi folklórt is jellemzi. („Dobd el a régit, vegyél 
újat!") Ez meg is látszik rajta. Mert ahogy az ipari társadalom viszonylag múlt 
nélküli - , gyökértelen", ahogy becsmérlően szokták mondani (de hát Isten- 
kém, a világ vezető ipari hatalma tényleg két esztendeje ünnepelte alapításá- 
nak bicentenáriumát!) -, úgy kultúrája is nélkülözi a szilárd alapot. A divat 
elvén működik. Amit teremt, gyorsan el is hal, és másnak adja át a helyét. 
(Csak egy nagyon szűk polgári réteghez tartozó ember engedheti meg ul. 
magának, hogy értékes régi tárgyakkal vegye körül magát, neki persze esze 
ágában sincs eldobálni őket, s helyükbe új bóvlit vásárolni.) Ez a folyamat fel- 
gyorsulóban van, a művészeti divatok változása terén éppúgy tapasztalható, 
mint a női divatban, vagy a design (környezeti kultúra) egész területén. A mű- 
vészetek válságát jelzi ugyanakkor, hogy az újdonság egyre inkább csak felújí- 
tás (technikai újítás), csakúgy mint a divatban. A tudomány és technika inno- 
vációjával a szűkebb értelemben vett kultúráé nem tud lépést tartani. (Hon- 
nan is tudna, ilyen a természete.) 

Ha az ember átsétál a Műcsarnok épületéből a Szépművészeti Múzeumba, kiál- 
tó az ellentét. Amott a kérészéletű „-izmusok” cserélődnek szinte kiállításról 
kiállításra (az ötlet a fontos!), de a látogató nem lát igazi változást, emitt több- 
nyire a múlt időtlen relikviái (a világkép a fontos), amelyek kevesekhez szól- 
nak ma már, de legalább az értékükben biztos lehet az ember. Bizony, sokan 
érzik úgy, hogy ami érték Európában, az szinte csak műgyűjteményekben ta- 
lálható. Miközben egész Európa ma múzeum és skanzen, meg panoptikum, 
amelyben kiállítási tárgy a helyi polgár is, de amelyben a legtöbb néznivaló 
utánzat csupán, egy sosemvolt múltat rekonstruáló kellék, amit tömegben állí- 
tanak elő valahol. (Iessék bekukkantani egy budapesti angol pubba, német 
Bierstubéba, kínai vendéglőbe. Nemcsak a gigantposzterek és az amerikai 
gyorsétkezdék homogenizálják Európa városképeit.) Az a civilizáció, amely- 
nek értékes és értéktelen kultúrája döntő mértékben múzeumi, milyen jövő- 
nek néz elébe? 

A mezőgazdaság gépesítése, a gyorsuló urbanizáció , felnyitotta" a falut is, 
ami együttjárt a hagyományos paraszti magas kultúra elhalásával. 50 évvel 
ezelőtt a magyar falu még elvolt magában. A parasztot a bolt kötötte a külvi- 
lághoz, ahová legfeljebb gyufáért, petróért, tűért, sóért tért be. Néhány száz 
évvel ezelőtt még boltra se nagyon volt szüksége. Ma, ha leesik a hó, és elzárja 
a falvakat a külvilágtól, kitör a pánik, hogy jut el az élelmiszer (!) az elzárt 
községekbe. Az elszigeteltség biztonságot is jelentett, a helyi kultúra otthonos- 
ságát. A nyitás elbizonytalanította a parasztot. Az , ösztönösen biztos ízlésű" 
népművész nem ismerte föl a kereskedő tucatárujában a bóvlit és a giccset. 
Úgy járt, ahogy a , bennszülöttek" az üveggyönggyel, s amikor rákényszerült, 
hogy megélhetésért iparszerűen űzze a népművészetet, maga is bóvlit, giccset 
kezdett gyártani. 

(A nyitás már falu és falu közt is hasonló következményekkel jár. Népzene- 
kutatók előtt ismert, hogy a különböző falvak lakói együtt — katonáéknál pl. — 
nótáznak rendszerint, és nem népdalokat énekelnek. A közös énekléshez kö- 
zös dalkincs kell, s mivel nemigen ismerik egymás dalait — vagy másképp isme- 
rik —, azt éneklik együtt, amit a közös forrásból mindnyájan ismernek. Orszá- 
gosan elterjedt magyar nótát, örökzöld slágert, ami szükségszerűen alacso- 
nyabb szintet képvisel, hiszen egyszerűnek, fülbemászónek, botfülű által is éne- 
kelhetőnek kel! lennie, olyannak, amilyen egy kultúrák között közvetítő nyelv, 
pl. a pidgin-English, amely mind az angol, mind pedig az óceániai nyelveknél 
jóval primitívebb.) 

Fentebb írtam már, hogy egy zárt műveltség belső fejlődése eredménye- 
képpen egyre bonyolultabb lesz, rétegződik s az így , magasodó" műveltség 
felső rétege saját elitjének: , beavatottjainak" tulajdonává lesz, ami mellett min- 
dennapi használatra annak egyszerűbb népi változata tovább él. L. hieratikus 

papi nyelv, irodalmi nyelv, népnyelv. Nemcsak vertikálisan, hanem horizontá- 
lisan is végbemegy a nyelvi elkülönülés: nyelvjárások keletkeznek, amelyek 
annyira eltérhetnek egymástól, hogy az ugyanazon nemzethez tartozók köré- 
ben kialakul egy, az irodalminál egyszerűbb, de annak megfeleltethető közös 
nyelv (köznyelv, vö. magyar nóta). Ilyen az , olasz", a , német", s ilyen volt az 
ókorban a keleti mediterráneumban közel 1000 éven át beszélt koiné, amely- 
ből a modern görög nyelv kialakult. A nyelvjárások az idegen fül számára épp- 
oly bonyolultak, amilyenek az archaikus szent papi nyelvek (a szanszkrit, az 
Aveszta nyelve) lehettek, mind a fogalmazás, mind a nyelvtan, mind a kiejtés 
terén, amit a közhasználatban ismeretlen szavak tömege is tetéz. A magyar 
tájnyelvekben ma is élő archaizmusok, a magánhangzóhajlítások, a helyi sajá- 
tosságok a pesties köznyelvből hiányoznak. A magyar köznyelv ezért mekeg: 
mert már csak egy e-t ismer a hajdanvolt kettő s azok helyi változatai helyett, 
kiveszett a nyelvből egy híján az összes múlt idő, az ikes ige használata lassacs- 
kán feledésbe merül, megszaporodtak az idegen szavak, és a magyaros hang- 
lejtés is idegen hangzású lett, — hogy csak a legfontosabb kopásokat említsem. 
Mindazonáltal a magyar — mivelhogy szigetnyelv — még köznyelvi formájában 
is , elmaradottabb" — bonyolultabb, gazdagabb -, mint a világnyelvek, az angol 
különösen. A nyelvi egyszerűsödés oka, célja, hogy a nyelv terjedjen; mennél 
többen értsék és beszéljék. A világnyelvvé válásnak ez elemi feltétele, egyben 
következménye. 

A civilizálódás, a kultúra civilizálódása egyszerűsödéssel Jár, ami elitista né- 
zőpontból értékcsökkenést jelent. Mennél jobban terjed a „magas”-kultúra, 
annál jobban ellaposodik: 1. kultusz — kultúra —> kulturális szolgáltatás. (Vö. 
gesunkenes Kulturgutes). Az oka pedig ugyanaz, mint amit a nyelv , fejlődése" 
példáz. Mennél tágabb egy műveltség népszerűsítésének a köre, annál alacso- 
nyabb szinten lehet megtalálni hozzá a közös nyelvet. 

Erre a jelenségre a vallástörténet is kifejező példákkal szolgál. Minden val- 
lásnak van (volt) egy, csupán a beavatottak szűk körének szóló bölcseleti irány- 
zata, és egy népszerű, tömegeknek szánt tanítása (l. a buddhizmus két irányza- 
tát: a , Kis szekér" illetve a , Nagy szekér" buddhizmust). A kereszténység kez- 
deti sikerének titka nagyrészt a judaizmushoz és a vetélytárs mithraizmushoz 
mérten viszonylagos egyszerűségében rejlett: a zsidó vallás 613 parancsa he- 
lyett csak 10-et kell betartania a híveknek, és tanítása evangéliumi egyszerűsé- 
gű a Mithras-vallás ezoterikus asztrálmitológiai tudnivalókkal megterhelt gnó- 
zisához képest. Az iszlám tanítása még a kereszténységnél is egyszerűbb, ezért 
hódíthatta meg két emberöltő alatt a fél világot. 

Mindebből nem feltétlenül következik, hogy kultúrák találkozása, cseréje, 
egy kultúra részleges vagy akár teljes átvétele visszafordíthatatlan hanyatlás- 
sal jár. A magyar művelődés története ennek gyönyörűséges cáfolata. A Kár- 

pát-medencében letelepedett magyarság felhagyott a régészeti leletek alap- 
ján tárgyi művészetében is pompázatos, kiforrott keleties műveltségével, és 
egy évszázad alatt a keresztény világ szerves része lett, majd az iszonyatos 
tatárdúlás ellenére virágzó gótikát teremtett, a török pusztítás ellenére be 
tudott kapcsolódni az európai reneszánsz és barokk műveltségbe, majd azt 
követően felzárkózása a fejlett Európához egészen Trianonig majdhogynem 
töretlen volt. Ami azóta történt, talán még szörnyűbb pusztulással járt anya- 
gi értékekben, testekben és lelkekben, mégis a múlt példája nyomán rendü- 
letlenül hiszem, hogy ismét megindul a nemzet kulturális fölemelkedése. De 
hogy ne csak magyar példát mondjunk: kétségtelen, hogy amikor a velünk 
rokon onogur türk bolgárok megtelepedtek jelenlegi hazájukban, és a szláv 
többségű környezetben elszlávosodtak, elveszítették anyanyelvüket, szokása- 
ikat, eredeti műveltségükből mindent a bolgár népnéven kívül, még tán et- 
nikailag jellemző génállományuk nagyrészét is. Viszont igen hamar , össze- 
szedték magukat", és az immár szláv, ortodox hitű bolgár cárság bizánci stí- 
lusú műveltsége színvonalában nemcsak utolérte a Bizáncot kerítő szláv feje- 
delemségek kultúráját, hanem nagyhatalmi időszakában - aminek egyéb- 
ként a magyar-bizánci katonai együttműködés vetett véget — felül is múlta 
azokét. Persze, mint már említettem, a műveltségek központjaitól való távol- 
ság — Magyarország esetében Aachen, Róma, Regensburg a központok, Cluny 
a főközpont, Bulgária esetében Konstantinápoly — meghatározza egy adott 
kultúra színvonalát (a távolság nem feltétlenül földrajzilag értendő!). Érthe- 
tő, hogy a központtól távolodva egy bizonyos körön kívül az eredeti program 
elkezd módosulni, ami adott esetben szegényedést jelent: a székesegyházak 
szerényebb méretűek, kivitelezésük puritánabb, az anyagok felhasználása te- 
kintetében az építők a helyi lehetőségekre támaszkodnak, a díszítőművészeti 
munkák , provinciálisabbak" — legalábbis, ha a ,központ" szemszögéből ítél- 
jük meg a dolgot. 

A , kultúrák találkozása" nem jár színvonaleséssel elitek együttműködése 
esetén. Sőt. (L. vendégkarmesterek zenekarok élén, operaénekesek vendég- 
fellépései, BRUEGHEL gyűjteményes kiállítása a bécsi Kunsthistorisches Museum- 
ban, velencei Biennale, nemzetközi tudományos konferenciák, és sorolhatnánk 
még.) Más a helyzet a tömegszórakoztatással. A kooprodukcióban készülő fil- 
mek jó példái annak, hogyan válik alku tárgyává a művészet, ahogy mondták 
régen bölcseink: , közös lónak túros a háta." 

Az elitkultúra-tömegkultúra szembeállítása azért hamis, mert a kultúra — 
mely kiteljesedésekor az elit műveltsége — már nem az többé, amikor , alászáll" 
és a „széles tömegeké" lesz, hanem - ismetetőjegyei alapján — civilizációvá 
vált. A holt kultúra, amely a maga múzeumi konzerváltságában védett és ront- 
hatatlan, mint látványosság persze a múzeumlátogató közönségé lehet, de 

éppen mert nincs hozzá köze, az átlag turista unja a múzeumokat. A civilizáció 
kultúrprogramjainak jellegzetes formája a társasutazás (Ha kedd, akkor Belgi- 
um), ami nálunk nem véletlenül kapta a „bundatúra” nevet: az átlagturista 
nem műemlékért utazik, hanem hogy , kikapcsolódjék, szórakozzék", egykori 
szocialista alfaja pedig azért utazott, hogy sefteljen. 

A , tömegkultúra" apostolai azt hirdették, hogy a kultúrát el kell juttatni a 
mennél szélesebb tömegekhez (a , széles" jelző itt tk. , laposan elterülőt" jelent). 
Ezért készülnek ma is a falra akasztható , művészi" reprodukciók, ezért született 
annak idején az Olcsó Könyvtár sorozata. De az olcsóság nem vonzotta a kisembe- 
reket (legfeljebb a kispénzű tanítókat és tanárokat). Nem lettek , kultúrafogyasz- 
tóvá" — már csak azért sem, mert a kultúrát műveli az ember, fogyasztani csak 
civilizált formáját lehet. A Rámájanát élvezi a hindu átlagember — mert saját 
kultúrájának a része —, meg a hindu világ néhány szerelmese. Míg a művelt 
európai olvasó is megelégszik , fogyaszthatóbb" formájával, amilyen BAKrAY Er- 
VIN prózai átirata volt. A kisemberek nem olvasták az Odüsszeiát az Olcsó Könyvtár 
kiadásában sem, legfeljebb népszerű írók olvasmányos művei közül egyet-egyet, 
viszont eljárnak a méregdrága bevásárlóközpontokba civilizált módon szóra- 
kozni. Ennek is vannak jó oldalai — civilizációs természetűek persze. 

A kultúra még civilizált formájában is bekapcsol. Passzív élvezete is az adott 
kultúra részesévé tesz — időlegesen. Ez is több a semminél, de az igazi mégis a 
művelése (a különbség olyan, mintha az ember kertészt fogad vagy maga ker- 
tészkedik, a Himnuszt hallgatja vagy együtt énekli a többiekkel.) A kultúra 
művelése fárasztó lehet. Fogyaszt (de nem fogyasztói) a sportolás, utazás, tu- 
rizmus, sok embert az olvasás és a zenehallgatás is kimerít. Az ókori olimpiá- 
szok még a kultúra tartalmas ünnepei voltak, s nemcsak a testkultúráé. A püthiai 
játékokon Delphoiban költő és drámaíróversenyek is folytak a stadion melletti 
szabadtéri színházban, és Delphoi, Olympia nem városok, hanem kultikus köz- 
pontok voltak, amelyek csak az ünnepi időszakokban népesültek be, s jöttek a 
résztvevők, érdeklődők messzi földről is, ami abban az időben nem kis fárad- 
sággal járt. Az ókori cirkusz viszont kifejezetten városi, tartalmatlan tömegszó- 
rakoztató intézmény volt, pontosabban szólva azzá lett az idővel — az amphi- 
teatrumok és a circusok nagyvárosokban épültek -, és működtetésük a városi 
tömeg, főleg a csőcselék fékentartását szolgálta elsősorban. Az arénában nem 
résztvevők léptek föl, hanem fizetésért profik vagy büntetésből elítéltek. 

A városi tömeg ma is csak fogyaszt, szórakozik egyre több szabadidejében. 
Többsége szegény, ezért be kell érnie a bekapcsolt tévé előtti kikapcsolódás- 
sal, de a „nép ópiuma” mellett a kikapcsolódás olyan szélsőséges formái is 
lassan a civilizált életforma , szerves" részeivé válnak a túlzott liberalizáció 
következtében, mint a mesterséges kikapcsoló- (stimuláló-) szerek: a cigi, 
pia, fű és más drogok, és a különböző szubkultúrákat képviselő fiatalok cso- 

portjainak utcai garázdálkodása. (A párhuzam kísérteties: Bizáncban a ló- 
versenyek alkalmával valóságos utcai harcokat vívtak egymással és a rend- 
fenntartókkal az egyes factiók — versenyistállók — szurkolói. Ugye, ismerősen 
hangzik ez?) 

(Zárójelben: a televízió műsorába való összes bekapcsolódási — divatos szó- 
val élve: interaktív — lehetőség a telefonos játékokban való részvétel és levele- 
zés a televízióval. Végtelenül fontosak, mert esélyek az állampolgári közremű- 
ködésre, bár kulturális tevékenységnek csak nagy megszorításokkal nevezhe- 
tők. A televíziók feladatává lett tömegművelés ugyanakkor még azok számára 
is kétséges eredménnyel jár, akik csak úgynevezett kulturális műsorokat, te- 
matikus televíziócsatornákat néznek rendszeresen: amilyen az MTV 2 műsora 
újabban, vagy a Spectrum televízióé. Ha a néző egymásután olyan műsorokat 
lát, mint a szurikaták nemi élete, a Mussolini-éra építészete, az emlőrák kiala- 
kulásának okai, a New York-i haszid közösség életének mindennapjai meg a 
Mediciek fölemelkedése és hanyatlása, a hangzavar emlékén és össze-vissza 
villódzó képeken kívül nem sok marad az agyában.) 

A szórakozás, amelyről BAUDELAIRE azt mondta, hogy unalmasabb, mint a 
munka - s ebben igaza van, feltéve, hogy az ember örömét lelheti a munkájá- 
ban, de erre bizony egyre kevesebb példa van -, a tömegember , kultúrája". A 
szórakoztatás üzlet, mert a sok szabadidővel rendelkező civilizált emberek szá- 
ma egyre nő, s ezért nagy igény van rá. (Vö. a munkásmozgalmi céllal: , 8 óra 
munka, 8 óra pihenés, 8 óra szórakozás"). De nagy szükség is van rá, hogy 
mint unaloműző, lekösse a rengeteg szabadidőt: a dolgozókét is, de különösen 
a munkanélküliekét és munkakerülőkét. A tömeges bűnözés növekedésében, 
különösen a gyermek- és ifjúsági bűnözés terén az unalom fontos tényező 
(action gratuite típusú bűncselekmények); „az unalom” — mint a mondás tartja 
— „rossz tanácsadó”. 

A kultúra nem üzlet - legfeljebb igen hosszú távon -, ezért a haszonlesők az 
igazi műveltség egészét elitistának nevezik, és a népfelségre hivatkozva csak a 
tömeg- és az eladható piaci kultúra létjogosultságát ismerik el, mivel — úgy- 
mond - az előbbire tömegigény, az utóbbira fizetőképes kereslet van. Csakhát 
— hadd ismételjem meg - a nép (nemzet, etnikum, bármilyen közösség, amit 
egy csomó minden összeköt) és a tömeg nem ugyanaz. A tömegkultúra kifeje- 
zés fából vaskarika. A tömeg csak mennyiség, nem fejez ki minőséget, de kö- 
zösségnek sem tekinthető (egyedei , magányosak"), közkeletű szóval arctalan. 

Az ,arc" kultúra. A szubkultúrák épp az arctalanságtól szenvedő tömeg- 
emberek kilátástalan szerveződései, akik így próbálnak szert tenni arcra, vagy 
arc helyett legalább valamilyen sminkre, maszkra. Identitás mindkettő, de nyil- 
vánvalóan értékesebb a saját arc(ulat). A maszk önbecsapás, viselése nem csap- 
ja be a szubkultúrán kívül állókat. A , maszk" ui. szóhasználatomban a valódi 

minőség hiányát jelenti. Arctalan, minőség nélküli a csoport, ha az, aminek 
kedvelése összehozza tagjait, maga sem rendelkezik minőséggel. , Önkénte- 
sen" alantas, mint az utcai garázdálkodás, a pitbull-küzdelem, a játék az auto- 
matákon vagy a kocsmázás, , önkényesen" alantas (kényszer), mint a május 1- 
jei felvonulások, szocialista brigádmozgalmak, vietnami műszakok a hajdan- 
volt kommunista érában. : 

Arc- vagyis önazonosságkeresés a köztudatban köz-, nép- vagy szabadművelés- 
nek nevezett tevékenységi körön belül végzett társas önművelés is, ami na- 
gyon fontos, mert igényt, vágyat fejez ki egy értelmesebb (közösségi) élet után, 
és mert az emberek többségének nincs más módja kiélni ilyen természetű vá- 
gyait, és mert heti két órában vagy évenkénti táborozás keretében is intenzív 
örömszerzés lehet. Mindazonáltal, mivel nincs e tevékenységnek közvetlen 
kapcsolata a napi élettel, csak áttételesen befolyásolja az egyén életét, kikap- 
csolódás, hobbi, passzió marad, mely a napi munka és magánélet unalmát, 
ürességét, keserveit segít feledni, pótcselekvés tehát, nem szerves műveltség. 
Egy lakótelepen élő utókalkulátornő életét megszépíti, ha munkája mellé az 
otthoni második műszak és a sivár éjszakák közé be tud iktatni hetente 1-2 
órát, hogy asztrológiai tanfolyamra járjon, kórusban énekeljen -— a népművelé- 
si programok szervezői s résztvevői többségükben nők -, de nem változtatja 
meg alapvetően az életét, e szép örömteli pillanatokhoz nem szervül életének 
nagyobb része. 

Szomorú tény, hogy épp a munkájától elidegenített, manipulált és elmagá- 
nyosodott tömeg segít szétverni a hagyományos műveltségeket, és mégcsak 
nem is alkalmi lázadásával, hanem azzal, hogy kultúrateremtő munka híján, 
helyett fölösleges holmik tömegét állítja elő, s ezért kapott pénzét mint , fize- 
tőképes kereslet" a manipuláció hatására ugyanezekre is szórja el. Persze nem 
vehetnek meg mindent, és csak az utca túloldaláról bámulhatják meg a fo- 
gyasztás igazi bajnokait. De sajátos módon, a valójában kisemmizett, bóvlival 
traktált sokaság hálás közönsége mások esztelen és értelmetlen pazarlásának, 
korunk cirkuszainak: a bécsi Operabálnak, az Oscar-díjkiosztó ünnepségek- 
nek, a 100 millió dollárokba került szuperfilmeknek. (Lehet, hogy azért nem 
lázadozik emiatt, mert érzi, hogy nincs is valójában különbség az ő tucatgönce 
és a gazdagok méregdrága Versace-cuccai között, hogy látja, az övé amazoké- 
nak olcsó kópiája? Hogy tudja, mindkettő talmi, a civilizáció árny- és fényolda- 
la? Hogy úgy viszonylanak egymáshoz, mint a zugpiacokon kapható hamisí- 
tott Nike-szerelések, Napoleon-cognac és Marlboro-cigaretta az eredetihez? 
Ki látja egy félméterről, hogy a cucc, amit viselek, nem eredeti?) 

Az „arc” tulajdonlásának, a kulturális identitás, a törzsi, etnikai, nemzeti, 
vallási önazonosság történelmi szerepét hadd világítsam meg egy távoli pél- 
dán. Ismeretes, hogy a spanyol konkvisztádorok: Cortez, Pizarro azért dönt- 

hettek meg néhány tucatmagukkal birodalmakat Mexikóban illetve Peruban, 
mert sikerült maguk mellé állítani e birodalmak alávetett népeit. Ezek jóllehet 
anyagi (civilizációs) vonatkozásban sokkal jobban éltek, mint mielőtt az azték 
uralkodóknak illetőleg az inkáknak behódoltak volna, kulturálisan mégis el- 
nyomottak voltak. Ez elhomályosította tisztánlátásukat, s azok oldalára álltak, 
akik később nemcsak alávetett sorban tartották, hanem puszta létezésükön 
kívül mindenüktől megfosztották, s egy, sajátukétól nemcsak eltérő, hanem 
azzal homlokegyenest ellenkező kultúra elfogadására kényszerítették őket. 

A kultúrák civilizálódása fokozatos, egyre gyorsuló homogenizálódást mu- 
tat, de még csak nem is az átlagos közép, hanem a , legalacsonyabb közös" 
szintjén. 30 évvel ezelőtt egy erre tévedt ifjú amerikai turistát boldog izgalom- 
mal kérdezgetett a Magyar Rádió riportere itteni benyomásairól, aki visszakér- 
dezett: az amerikai civilizáció áldásai közül miért a rágógumit, a sztriptízt és a 
rém kényelmetlen farmernadrágot vettük át minden más előtt? 

A mérések tanúsítják, hogy mennél színvonaltalanabb egy tévéműsor, an- 
nál nagyobb a nézettsége; ennek az , eredménynek" a csatornák foghatósága 
terén teremtett esélyegyenlőtlenség is kedvez. A gyors és olcsó tömegétkezte- 
tés futószalagszerű előállítási módokat követel, talmi fényű környezetet enged 
csak meg (de legalább tisztát, hiszen azért civilizált), és olyan jellegű ételeket, 
italokat, amelyeket az ízekre finnyás és édesszájú kisgyerekek is gyorsan meg- 
kedvelnek (kisgyermekkorban kell , beetetni" bennünket), ezért jellemzi a tö- 
megétkeztetést az ízetlenség (semleges csirke- és pulykahús, rósejbni, patto- 
gatott kukorica, papírízű fehérkenyér és azonosíthatatlan ízű zöldségek) meg 
az édesség (ketchup, Coca Cola, édeskés salátadresszingek, a különféle, de 
egyforma ízű jégkrémek). 

A homogenizálódás a , tömegkultúra" minden területén érvényesül, és 
ugyanúgy a fiatal fogyasztókon keresztül terrorizál — e téren is ők a legveszé- 
lyeztetebbek —, mint a tömegétkeztetés terén: az egyenviseletben, egyen- 
sminkben, a gépzene monotóniájában, a sztárközpontúságban, az egyenbe- 
szédben (ami nemcsak a szleng szókincsére, de már a hangsúlyozásra is kiter- 
jed). Ez a homogenizálódás a globalizáció velejárója. A világ minden országá- 
ban ugyanazok a reklámok, óriásplakátok láthatók, csak szövegük nyelve tér el 
- részben: az , újbeszéd", a reklámok pidgin-English-e otthagyja a nyomát min- 
den nyelven. A világ tehát globalizálódik, de meddig? Térben addig, ameddig 
a fehér hatalom akciórádiusza elér, vagy azon túl is? Időben addig, ameddig az 
USA meg tudja őrizni első helyét a világban, s azzal együtt irányító szerepét? 
Mi lesz, ha a másik kultúra, a távolkeleti, mely aztán tényleg más, mely a maga 
módján küszködik önnön civilizálódásával, megütközik a miénkkel? 

Egy amerikai szabványú varázsszó: 
globalizáció 


Mottó: , Egyet bánok csak: a haza fogalmát, 
Megállott volna az tán, úgy hiszem, 
Ez új rend közt is. Az emberkebel 
Korlátot kíván, fél a végtelentől, 
Belterjében veszt, hogyha szétterül; 
Ragaszkodik a múlthoz és jövőhöz; 
Félek, nem lelkesúl a nagyvilágért,... 


a 


(Ádám, Az ember tragédiája, 
XII. szín) 


Ezt a szót sűrűn hallani, olvasni mostanában. Hívei és prófétái úgy üdvöz- 
lik, mint ami végre megmenti a földet és az emberi civilizációt: mondván, csak 
az egész földben és csak az egyetemes emberiség közös érdekeit szem előtt 
tartva lehet immár bármiről gondolkodni. 

Ellenfelei egy nemzetek feletti, világhatalomra törő gazdasági érdekcso- 
port - vagy az USA - stratégiájának részeként fogják fel, ami szerintük a nem- 
zeti és más, térben korlátozottan érvényesülő kultúrákat a létükben fenyegeti. 
A két tábor szókincse is különbözik egymástól. A hívek mintha tudatosan civi- 
lizációs kategóriákat használnának kulturálisak helyett. Pl. államot mondanak 
nemzet helyett: „államilag rájuk kényszerített kultúra” — nyilatkozza BAßBARCZY 
ESZTER — a már hivatkozott újságcikkben, mely fogalomnak csak Kelet-Európá- 
ban és annál keletebbre van értelme, de amely itt is, ott is csak diktatórikus 
rendszerekben létezett. Amúgy ravasz csúsztatás, hogy divatos szóval éljek, 
hisz kétségtelen, hogy az állammal szemben mindenki egy kicsikét ellenséges 
(hazafiak, honleányok vagyunk, és nem államfiak vagy államleányok, mert nem 
állami, hanem nemzeti érzés dobogtatja szívünket), és a hagyományos állam- 
formák mintha valóban korszerűtlenek lennének, és az államnak mint civilizá- 
ciós találmánynak szükségképpen meg kell változnia. A nemzet viszont — és 
most ne politikai nemzetet tessék érteni alatta, hanem ahogy az egy nyelvet 
beszélő, , egy vérből való" etnikumok, pl. a navaho indiánok nevezik magukat 
(Navajo Nation), — ezerszer mondtuk már, kulturális kategória, és sokkal ősibb 
meg stabilabb társadalmi forma, mint az állam. 

A fogalmi zavart érzik a globál-párti elemzők is, ezért alkalmazzák a kisebb 
területi egységekre a régió fogalmát, ami földrajzi és gazdasági, bizonyos te- 

kintetben kulturális értelemben is kielégítő, csak éppen etnikailag nem. De 
mintha épp az etnikai különbségek megszüntetése lenne a globálisok fő törek- 
vése, amihez mintául megintcsak az USA a , nagy olvasztótégely" szolgál. Csak- 
hogy a bevándorlók beolvadása az amerikai nemzetbe hiú ábrándnak bizo- 
nyult. Az etnikai tudat, lehet hogy épp a globális belső nyomás reakciójaként, 
különösen a feketék (afro-amerikaiak), az ázsiaiak (ázsiai-amerikaiak) és legin- 
kább a leggyorsabban növekvő kisebbség: a főleg mexikói bevándorlókból és 
utódaikból kitevődő őslakosság (hispano-amerikaiak) körében egyre erősebb. 

A fogalmi zavar oka részint a jelenség tényleges létezése és nyilvánvaló el- 
lentmondásossága. Az elemzők által használt , globális kultúra" kifejezés mint- 
ha azt jelentené, hogy létezhet egységes emberi kultúra (nem azt jelenti), ami- 
nek megvalósulása is képtelenség egyelőre, mint ahogy a sokak által megál- 
modott egységes emberi civilizáció (a , Földállam" is utópia lesz még sokáig, 
de mivel mesterséges alakulat, létrehozható. Alapjait tekintve a globális kultú- 
ra nem értelmetlenség: az emberi faj egységes, s mint látni fogjuk a maga 
idején, az állatvilágban a , kultúra" fajspecifikus, azt pedig már eddig is mó- 
dom volt bizonyítani — minden könyvem erről szól! —, hogy az emberi kultúra 
egyetemessége, a különböző kultúrák közti megfelelések, párhuzamosságok, 
hasonlóságok s lényegi azonosságok is fajspecifikusságra mutatnak, ami azt 
jelenti más szóval, hogy az emberi kultúra globális. Globális csak nem úgy, 
ahogy a globalizátorok gondolják, és ha meg is valósul egyszer az álmuk, nem 
úgy, ahogy elképzelik). 

BABARCZY ESZTER a globális kultúrát egyfelől mint egy nemzetek feletti 
magaskultúrát fogalmazza meg. Erre idézett nyilatkozatában jó példa a , hu- 
mán tudományok egyetemi kultúrája" elnevezés, de hogy e megszorításba 
miért csak a humán fér bele, azt nem mondja meg. Másfelől , gazdag, színes, 
választásra épülő tömegkultúrának” tekinti, amely néhány feltűnő megnyilvá- 
nulásától eltekintve az ő olvasatában is szubkultúrák hálózata. Reménytelenül 
optimista, romantikus elképzelés ez. Ellent is mond magának, amikor azt állít- 
ja, hogy a médiapiac, amely ezt a , hihetetlenül plurális" műveltséget megha- 
tározza, sem nem , multikulturalista, nem is politikai-ideológiai, hanem tisz- 
tán üzleti megfontolások miatt szegmentálódik." Ez, akárhogy csűrjük-csavar- 
juk, azt jelenti, hogy a globalizációs folyamatot igenis a világ vezető üzleti kö- 
rei irányítják. 

Batagczy látja persze azt is, hogy erre az útra kényszerpályák vezetnek. Az 
, agyelszívás" magyarázatául, egyben megoldási javaslatként mondja: „a fiata- 
labb generációk újabb csoportjai hagyják el az országot, mert nem kapnak 
állást, nincsenek lehetőségeik, nem tudnak megélni. A reménytelenségből a 
globalizációs kultúra másfajta közösségeihez vezet az út." Más amerikomán 
elemzők ezt úgy fogalmazzák meg: , Én sem örülök ennek, mert tudom, hogy 

veszteséggel jár, de be kell látnunk, nincs más út." A tények tények, valóban 
van elvándorlás, van Amerika-imádat, ami azért már apadófélben van, való- 
ban globalizálódik a világ, csakhogy az okok és célok nem kulturálisak, hanem 
civilizatórikusak, amelyek azonban kétségtelenül kihatnak a kultúrák jövőjére. 
Globalizálódó civilizáció az, amiben élünk. Globalizációs, magyarán szólva vi- 
lágkultúráról akkor beszélhetünk, ha az emberiségnek egységes világképe lenne — a 
kultúrának ui. világképi, szellemi alapja is kell hogy legyen az anyagi alapok mellett —, s 
azt magáénak vallaná a földlakók túlnyomó többsége. 

Az elvándorlás okai biológia alatti hasonlattal írhatók le: vannak, akik a 
könnyebb ellenállás irányába mozdulnak. Biológiait is mondhattam volna: a 
növényi csíra a fény felé — fölfelé — tör, ha kell; sziklát repeszt ketté, hogy célját 
elérje; a vadlúd, a rénszarvas ösztönösen tudja, mikor kell elindulnia délnek a 
tél elől, hogy éhen ne vesszen. Hasonló célok vezérlik a , vándorbotot fogó" 
embert is, ami egyénileg érthető, de az elhagyott közösség tekintetében az 
elvándorlás a kultúra összetartó erejének meggyengülését jelenti. Akik elmen- 
nek, azért mennek el, mert nincs semmi, ami visszatartsa őket; nem érzik, 
nem értik, miért kellene itt élniük, halniuk. Nem arról van szó ui., hogy itthon 
egyáltalán nem kapnak állást, hogy semmi lehetőségük sincs, s hogy egyálta- 
lán nem tudnak megélni. (Zárójelben: a kultúra összetartó erejének a példája 
a népvándorlás: amikor egy egész népcsoport fölkerekedik, és ugyanolyan okok 
miatt, mint amelyekre a tömeges elvándorlás esetei visszavezethetők, új hazát 
keres magának. Ez a nyelvi megkülönböztetés is pontos a nép és tömeg közti 
jelentéskülönbséget illetően.) 

Kétségtelen, hogy az USA-ban, amihez — ha csak nincs úgy , kódolva" az 
ember, képtelen hozzászokni. Jól példázza ezt egy ottani, jenki ismerősöm 
tipikusnak mondható dilemmája. Rádiós, Los Angelesben él, ott élnek a gye- 
rekei (ő maga elvált), ott él a barátnője, odaköti (a világ legnagyobb yacht- 
kikötőjéhez) a hobbija, a tengeri vitorlázás. Igenám, de nemrég elvesztette az 
állását, és hasonlót hasonló fizetéssel nem kap a nyugati parton. Amikor utol- 
jára beszéltünk, volt egy vermonti ajánlata. (Vermont állam az USA északkeleti 
felén található, nincs saját tengerpartja, bár nyaranta — Vermontban nincs 
„örök nyár”, mint Kaliforniában - félnapos autózással , le-leugorhat" az Atlan- 
ti-óceánhoz. A barátnőnek esze ágában sincs követni őt oda, a házát el kell 
adnia, és persze távol lenne a gyerekeitől is. Maradhatna persze L.A.-ben is, 
akkor viszont 56 évesen , újra meg kell magát csinálnia", új foglalkozást kell 
keresnie, egy időre egész bizonyosan csökkenne a jövedelme és a presztízse, 
talán még költséges hobbiját is föl kellene adnia, vagy egy olcsóbb, távolabbi 
kikötőhelyet kellene bérelnie, és át kellene iratkoznia egy kevésbé menő 
yacht-klubba. Mely esetben — könnyen meglehet — a barátnő kiadja az útját. 
Mit tesz ilyen helyzetben egy igazi jenki? Helyt áll természetesen. Csakhogy ez 

képzavar, mert az ő esetében a helytállás nem a maradást, hanem a menést 
jelenti. Az USA-ban ui. az a természetes, hogy ebben a helyzetben az ember 
otthont, barátokat, életformát cserél, s ha a család nem hajlandó követni, még 
el is válik az esetek egy részében. Civilizált és ideális fogyasztó: a magasabb 
társadalmi állást és a jobb keresetet választja. 

Állandósággal szemben a változás, igazi amerikai választás. Ami nem cso- 
da, ha belegondolunk, hogy az amerikaiak — kivétel nélkül — tehát az odahur- 
colt fekete rábszolgák és az ide-oda költöztetett őslakók leszármazottai is — 
(be)vándorlók utódai, akiknek a (hely)változtatásra való készség, hogy úgy 
mondjam, a vérükben van. Nincs is ezzel semmi baj, ha amerikaiakról: ameri- 
kai írekről, amerikai olaszokról, amerikai lengyelekről, amerikai magyarokról 
van szó, hiszen ők mind (im)migránsok. De miért vegyük át ezt a mentalitást, 
mi helybenmaradók, írországi írek, itáliai olaszok, lengyelországi lengyelek és 
honi magyarok, akik az otthonmaradást választottuk. Még ha Amerika beköl- 
tözött hozzánk? 

Ezt jelenti ui. a globalizálódás. Hogy a magyar gazdaság irányítása jórészt 
külföldi, s azonbelül is nagy százalékban amerikai kézben van; hogy külpoliti- 
kánkat a külföld, elsősorban az USA elvárásaihoz kell igazítanunk; hogy élet- 
módunk és fogyasztói szokásaink egyre jobban amerikanizálódnak; hogy ame- 
rikai módra szórakozunk és öltözködünk (legalábbis fiataljaink), amerikai ze- 
nét hallgatnak, amerikai filmet néznek — méghozzá az amerikai fiatalokkal 
egy időben - Colát szopogatva, popkornt, rágógumit rágcsálva. Hogy a ma- 
gyar munkás a varrónőtől a rajzfilmrajzolóig túlnyomórészt bedolgozik, össze- 
állít, végrehajt és kivitelez többségükben amerikai tulajdonú cégeknek; hogy 
falvaink és városaink, de még tájaink is amerikai külalakot öltenek, ha egyelő- 
re Patyomkin-szinten is; hogy amerikai (olasz, orosz, palesztin stb.) stílusúvá — 
a korábbinál sokkal veszélyesebbé - vált a hazai bűnözés. Ú gy tűnik, nincs, ami 
az amerikanizálódás folyamatát megállítsa. (Van.) A globalizáció így válik iga- 
zán fenyegetővé és értelmetlenné. A magyaroknak (íreknek, olaszoknak, len- 
gyeleknek) nem kell Amerikába menniük, hogy saját műveltségüktől végképp 
elszakadjanak. Az USA irányítói bölcsebbek, ők nem engednek be akárkit és 
akármit, könnyű nekik, megengedhetik maguknak, hogy diszkriminációval 
éljenek. 

„Amerikai szabványú kutyatáp” — olvasom egy furgon oldalán a reklámfel- 
iratot. Mi értelme van ennek a mondatnak nálunk azon kívül, hogy a cégtulaj- 
donos azt hiszi — s valószínűleg jól hiszi —, az amerikai szabványú áru kelen- 
dőbb, mint a magyar? Értelmetlen (utánzás) — írtam feljebb. Hát igen, az Egye- 
sült Államoknak melegebb az éghajlata, mint Európának (New York Nápoly 
magasságában fekszik, érthető, hogy egész Amerika légkondicionálva van. De 
mi szükség van erre a költséges, környezetszennyező luxusra minálunk, ahol 

igazi meleg legjobb esetben két hónapig van? Miért kell az ország lakosságá- 
nak egész éven át 5 Celsius-fokra lehűtött édes hűsítőket inni és rossz minősé- 
gű jégkrémet — fagyasztott tejszínt) nyalni, aminek következtében lassan úgy 
elhízunk mi is, mint az átlagamerikaiak? Hogy az USA-ban a nagy távolságok 
miatt az emberek a legritkább esetben indulnak el gyalog hazulról, rendben 
van, de miért kellett a kicsi Magyarországnak költséget nem kímélve, környe- 
zetet szennyezve autósnemzetté válnia? (Ha már külföldi minta kell, legyen az 
már csak ezért is a kerékpáros Dánia.) 

Azt, hogy amerikai, kéretik idézőjelben érteni. A magyar (angol, görög, 
kameruni, argentin) gazdaságot megkaparintó cégek, mégha az USA-ban is 
vannak bejegyezve s alapításukkor amerikaiak is voltak, valójában multik, mul- 
tinacionálisak, s a hozzám hasonló kívülálló számára tulajdonosaik kiléte, ál- 
lampolgársága — ha fontos ez még (politikai szempontból) egyáltalán —, meg- 
állapíthatatlan. A globalizációs minta, amely meg fogja enni kulturálisan az 
USA-t is, mindenesetre az Egyesült Államokból származik. A globalizáció esz- 
közeivel vívják élethalálharcukat Európa fennmaradásáért az USA ellenében (és 
amíg nem vagyunk az Unió részei, ellenünk is) az EU , egyesült államai"; vala- 
mint az ázsiai népek, országok és kultúrák képviseletében a , Nagy és Kis Tigri- 
sek". A világelső óriáscégek között évről évre több az ázsiai (és főleg kínai). 

Mit mond egy érdekelt tőkés szakember, DEMJÁN SÁNDOR erről? 

„.. az lesz ... csak a szép világ, mikor megszűnnek az országhatárok. Ez talán 
egyszer bekövetkezik és rengeteg előnye lenne. Megnőne a helyi önkormány- 
zatok, az adott régióban élők szerepe. Ha bent van valaki a szervezetben, akkor 
egészen más nemzetiségi politikát folytathatna... De tágítva a kört, aki a 
globalizációból kiesik, az nagyon lemarad. Elismerem, vannak előnytelen olda- 
lai is a globalizációnak. Nyilván, hogy ami hátrányos, abban meg kell tudni vé- 
deni a helyi, nemzeti érdekeket. A globalizációnak nem az a célja, hogy bármely 
nemzetet angollá, franciává vagy amerikaivá, netalán kínaivá tegyen. Ahogy 
említettem, éppen ennek hatására értékelődhetnek fel a nemzeti kultúrák. 
Mondhatni két kultúrájú világ jön létre. Lesz egy nemzetközi és egy helyi, amely 
utóbbi alatt érthetünk régiókat, térségeket, valamilyen kisebb közösséget is. Én 
nem félnék a globalizációban való feloldódástól... A gazdasági globalizációból 
(kiem. tőlem) nem lenne szerencsés kimaradni, sőt tragikus volna.... 

A multinacionális cégek — az egyenlőtlen fejlődést és a fejlett országokban 
lévő monopolellenes törvényeket is figyelembe véve — ma a világon mindenütt a 
fejlődés mozgatói. ... Az már a helyi politika és nemzeti érdek, az adott ország 
kormányának, politikusainak a felelőssége, hogy ezt miképpen használják ki." 
(DEMJÁN SÁNDOR a Magyar Demokratának adott interjújában, 1998. július 2.) 

A kérdés tehát nem az, hogy meg tudjuk-e őrizni korábbi önmagunkat, 
hanem hogy a teljes önfeladástól meg tudunk-e menekülni; az ország földrajzi 

fekvéséből adódó sajátosságokat történelmi tapasztalataink birtokában elő- 
nyökké tudjuk-e változtatni. Más szóval, tudunk-e a mindenkori Birodalom 
felértékelt régiója, a perifériák sorában stratégiailag fontos hely lenni. 

Hiába fekszik Közép-Európában, a Kárpátok védő ölelésében, Magyaror- 
szág mindig határterület volt, peremvidék, birodalmak, Kelet-Nyugat, katoli- 
cizmus-ortodoxia, pápisták és protestánsok közti ütközőpont. A köztes határ- 
folyó az országot középen átszelő Duna (szimbolikus jelentősége ezért oly 
nagy). Ezt a földrajzi, történelmi helyzetet szenvedi ez a nép, de ebből, erre 
épül — mások szemében - marginális műveltsége, s ennek előnyeit megtalálva 
juthat jobb sorsra. 

Adalék e helyzet aktualitásához. Jövőbe néző korunk hőse, DEMJÁN SÁNDOR 
felismerte, hogy Záhony térsége stratégiai fontosságú hely. A Távol-Kelettől 
idáig vezetnek Oroszországon és Ukrajnán át a széles nyomtávú vasútvonalak, 
melyek itt érnek véget, emiatt itt át kell rakodni az árut, ugyanakkor Oroszor- 
szág és Ukrajna betagozódásával a világkereskedelembe a vasúti szállítás felér- 
tékelődik a tengerivel szemben, mivel sokkal gyorsabb és biztonságosabb. Aki 
tehát a térség felfejlesztésére és gazdasági kiaknázására koncessziót kap, arra 
fényes jövő vár, de ebből a fényből bőven fog záporozni az országra is. Nosza, 

A múlt fölemlegetése nem véletlen. A globalizáció sem új a Nap alatt, leg- 
feljebb az ilyen irányú törekvések nem voltak valóban globálisak: mindig csak 
a meghódított területekre terjedtek ki. Mindenesetre a történelmi példák azt 
sugallják, hogy a világuralomra törekvés, a birodalomépítés; szebben mondva, 
az egyesülés vágya minden fajtársunkkal, a vérünkben van. 

Erre a szándékra ismerünk más varázsszavakat is. A , proletár internacio- 
nalizmus" a marxista-leninista, azaz szovjet-orosz világuralmi törekvések fe- 
dőneve volt. , Kozmopolitáknak", világpolgárnak hívták magukat azok, akik 
látva és megtapasztalva a fejlett civilizáció elvárosiasodását , szabadkőműves" 
szellemben hittek egy nemzetek feletti világállamban. A politikai pamfletek- 
ben ugyan a kozmopolita, éppúgy, mint az urbánus mára a zsidóságra alkal- 
mazott rossz szájízt keltő euphemisztikus jelző lett, eredetileg azonban egyik 
sem volt az. (L. az urbanus jelentéséről fentebb írtakat.) A zsidóság kozmopoli- 
tizmusa egyszerűen azt a helyzetet fejezte ki, amelyben időszámításunk kezde- 
te óta élt (Nyugat-)Európában. Többségük városi lakosként, gettókba különül- 
ten (különítve), városias jellegű, területhez nem kötött foglalkozást űzött (ke- 
reskedelem, pénzügyletek, gyógyítás, zeneszolgáltatás), s elvesztvén hazáját 
vallási és kulturális különállásban vélte megtalálni fennmaradása kereteit az 
ellenséges közegben. (Sikerrel, ami megintcsak bizonyítja a vallás és általában 
a műveltség mérhetetlenül fontos szerepét.) Mint fenyegetett kisebbség állt 
szemben a beolvasztó-kirekesztő nemzeti törekvésekkel, s érthető, hogy biro- 
dalmi közegben érezte inkább otthon magát. 

, Urbánus világkultúra” - , nemzetcentrikusság". Ha eltekintünk attól a 
konkrét értelmezéstől, amit a történelmi közelmúlt szörnyű tapasztalatai okán 
EÖRSI ISTVÁN tulajdonít e két fogalomnak (4z üldöztetés hozadéka, Népszabadság 
1998. május 2.), nem látom be, miért kellene általánosságban is szembeállíta- 
nunk őket mint kibékíthetetleneket egymással. A millennium idején még nem 
is álltak szemben egymással. A hazafi és világpolgár megfér egy ember bőré- 
ben, sőt, igazán csak attól várható, hogy tágabb értelemben is a humanizmus 
képviselője legyen, aki a megfoghatatlanul tág világnál szűkebb pátriáiban: 
saját Európájában, európai hazájában, városában, kerületében, utcájában, ahol 
lakik, képviselni tudja azt. (Mindkét nagyapám hazafi és világpolgár volt, mert 
bár kis faluban született mindkettő, középnemesi származásuknak, nevelteté- 
süknek köszönhetően tanult és művelt, világot látott, több nyelvet beszélő vá- 
roslakó értelmiséggé lettek.) A , világkultúra", amely ha megvalósul, szükség- 
szerűen városias lesz, csak egymás műveltségét kölcsönösen megbecsülő nem- 
zetek összefogásából jöhet létre, ellenkező esetben csak gazdasági globalizáció 
marad, amíg össze nem omlik. Olyan, amilyen. 

Hitler és nemzetiszocialistái egy , faji" felsőbbrendűségre alapozott, néme- 
teket uraló világbirodalmat akartak háborúk, népirtás és , fajtenyésztés" útján 
összekovácsolni. Az angolok, korábban a spanyolok óriás gyarmatbirodalma- 
kat hoztak létre. A katolikus egyház — míg hatalmában állt — egyetemességére 
hivatkozva (gör.-lat. katolikus: általános", , egyetemes") az egész világot be 
akarta terelni a közös akolba. Ez volt az iszlám célja is. A nagyon is földi 
(civilizatórikus) célokat kulturális-kultikus programba ágyazott, spirituális érv 
indokolja (mindkét esetben ugyanaz): egy az Isten, legyen egy(séges) az Ő 
országa. E sorba illenek kivétel nélkül a terjeszkedő birodalmak, akár kérész- 
életűek voltak (Nagy Sándoré, Attiláé, Dzsingisz káné), akár nem (Róma), 
amelyeket civilizátori buzgóság jellemzett, szemben azokkal a laza szervezett- 
ségű, ugyanakkor hasonlóképp óriás területre kiterjedő műveltségekkel (kel- 
ták, szkíták), amelyeket tulajdonképpen csak a közösnek tűnő kulturális ha- 
gyaték alapján tekinthetünk egységesnek. 

A globalizáció törekvéseknek mindenkor óriási kulturális hatása volt (po- 
zitív vagy negatív, ebből a szempontból egyremegy). A hódító — ha nem is 
szándékosan, mindenesetre magától értetődően - törekszik arra, hogy a meg- 
hódítottat etnikailag is, gazdaságilag is, kulturálisan is asszimilálja, vagy ha 
ellenszegül, megsemmisítse. A kulturális befolyást minősíti, hogyan fogad- 
ják. Nagy Sándor világhódító villámhadjárata egy tekintetben bizonyult ma- 
radandónak: a nem is erőszakosan terjesztett hellenizmus szépségeszmé- 
nyének, — általánosabb érvénnyel mondva - humánus voltának a hatásában, 
amit a keleti művészetre és vallásosságára gyakorolt. Nagy Sándort és utóda- 
it épp viszonylagos jó ízlésük különbözteti meg a parvenü diktátoroktól. 

(Nagy Sándor mégiscsak királyi sarj volt, s Arisztotelész volt a nevelője.) Hogy 
finoman fogalmazzak, a gyors előmenetellel nem tud lépést tartani az ízlés 
finomodása (mint mondottam, a kultúra evolúciója lassú a civilizációhoz ké- 
pest). Figyelemre méltónak tartom, hogy az uborkafára fölkapaszkodottak 
rossz ízlésének korról korra mennyire változatlanok a külső jegyei. A francia 
forradalom „új osztálya" teremtette meg a directorre-stílust, — antik minták 
másolásával -, aminek egyenes folytatása az empire: Napoleon császári és bi- 
rodalmi stílusa (sikerült elterjesztenie hódításainak határán túl is, de ahol 
kulturált közegre talált, nem tudott ártani; harsánysága klasszicizmussá ne- 
mesedett). Az empire éled újjá a fasiszta, a náci és a kommunista világ szoc- 
reál művészetében, csak szegényebb anyagokból, olcsóbb kivitelben. Napo- 
leon, Mussolini, Hitler, Sztalin uralkodásának ideje alatt nem lassan, szerves 
fejlődés eredményeképp alakul ki az általuk diktált stílus, hanem uralomra 
kerülésük után azonnal, mintha , fejben készen lett volna". 

Céljukat tekintve globalizációs kultúráknak nevezhetjük a térítő vallásokat. 
A katolicizmus - mely s ez nem szójáték csupán -— a csúcsíves építészet virágko- 
rában érkezik a csúcsára, egy olyan egyetemes (katolikus) stílust honosít meg 
hatósugarán belül, amelynek helyi jellegzetességeit csak szakember tudja meg- 
különböztetni (, internacionális gótika"). Ugyanez elmondható az iszlám, a hin- 
duizmus és a buddhizmus művészetéről. 

A műveltség- és stílusteremtésben nagyon nagy, de nem igazán megértett 
és feltárt szerepe van az írásnak, a , szent nyelvek", amilyen a héber, az arab 
vagy a kínai írott formájának. Ez Európában nem olyan szembetűnő, pedig a 
középkori írásbeliség egyezményes betűtípusa, a karoling minuscula a korabeli 
birodalmi eszme terméke, ahogy később az ugyancsak egyezményesen hasz- 
nált gót betűtípus, még később a reneszánsztól kezdve pedig az antigua (amely- 
nek neve is mutatja, honnét származik). Mi magyarok azzal váltunk végérvé- 
nyesen az európai glóbusz tagjává, hogy rovásírásunkat fölcseréltük a latin 
írásmódra. Ugyanígy járt a többi peremvidéki európai nép is, mely eredetileg 
rótta és nem írta betűit (skandinávok, pogány orosz szlávok). A rovás (runó) 
egy lehanyatlott globális műveltség írásmódja volt, változatait egész Eurázsiá- 
ban használták egykor. 

A nyugat-európai ember nem érti, hogy az oroszok, szerbek ukránok, bol- 
gárok, illetőleg az arabok, a kínaiak, japánok miért nem térnek át a , prak- 
tikusabb" latin betűs írásra. Az ok , irracionálisnak" tűnik: így akarják meg- 
őrizni önazonosságukat. Ez igaz, csakhogy ragaszkodásuk a saját íráshoz, na- 
gyon is ésszerű. A kínai betűket minden írástudó kínai és japán el tudja olvas- 
ni, méghozzá a maga nyelvén, anélkül, hogy a szöveg értelme megváltozna. 
Latin betűs átiratban ez a többlet elvész, akkor a kínai írásjeleknek már csak 
vagy kínai vagy japán olvasata lenne, méghozzá a kínai esetében csupán egy 

konkrét , nyelvjárás" szerinti olvasata. A több mint 1200 millió kínait nem a 
közös nyelv, hanem a közös írás tartja össze. A nyolc főbb , nyelvjárás" valójá- 
ban éppúgy különbözik egymástól, mint a portugál, a francia, a spanyol és az 
olasz, és ezeken belül további valódi nyelvjárások különböztethetők meg, nem 
beszélve a lakosság 6%-át kitevő 50-nél több nemzetiség nyelvéről. 

Nem elhanyagolható az a szerep, amit a kínai írás a kínai hagyomány és 
szellemiség őrzőjeként betölt. Az például, hogy a , király" (wáng: £), a „jade” 
(yà: È ), a „nemzet”, „ország” (uó:[F] ) és a „császár” (huáng:£) írásjele mind 
a „király” jelre vezethető vissza, segít a kínai hagyományban és gondolkodás- 
ban eligazodni. A birodalom mitikus alapítója a „Jade” császár, a Nap megtes- 
tesülése volt. Ezért áll a „császár” írásjel a „Nap” (nì:==) és a „király” írásjelből. 
Az „ország” írásjel pedig értelemszerűen egy olyan zárt területet jelző négy- 
szög (köu:1-), amely a királyság tradicionális jelképének, a jade kőnek a jelét 
foglalja magába. A köu többek közt , szájat", , nyílást", , ajtónyílást", „népessé- 
get" jelent. Ezért jelent a kõu négyszöge, belül a yù jellel , országot", „nemze- 
tet", Hogy egy mai agy számára felfoghatóbb példát mondjak: a modern kínai 
írás ezt a jelet használja az autósztrádák ki- és bejáratánál kombinálva a „ki-” 
és „be-” határozószó írásjelével. Három köv együtt „sok száj", „sok ember" 
értelemben , piacot", újabban , bevásárló központot" is jelent. Nem logikus? 
Európai fonetika szerint átírva mindez az összefüggés elveszne, s a kínai szel- 
lemiség elszegényedne. 

A kínaiak becsületére legyen mondva, hogy sokezer éves birodalmi státu- 
szuk és fejlett műveltségük ellenére egészen a legutóbbi, maói időkig — egé- 
szen pontosan Tibet elfoglalásáig (1950, 1959) békés úton terjeszkedtek (ki- 
rajzással), és jellemzően zárt műveltségüket nem erőltették másra. Ez is vé- 
dekezés bizonyos értelemben. A kínaiak nyilvánvalóan tudják, hogy a mű- 
veltség (kiterjesztése annak felhígulásával jár. Az idegen országban letele- 
pült kínaiak rendkívül zárkózottan élnek, — ha tehetik együtt, negyedekben -; 
nem keverednek, ugyanakkor villámgyorsan megtanulják a befogadó ország 
nyelvét és szokásait, és frissen szerzett ismereteiket pajzsként maguk elé tart- 
va védik a magukét. 

A hódító könnyen elveszítheti identitását. Mint a már emlegetett bolgárok, 
akik csak a nevüket tudták asszimilálóikra erőltetni. A magyarok jobban jár- 
tak, ők csupán ,pogány" önazonosságtudatukat kifejező rovásírásukat és in- 
dás-palmettás művészetüket veszítették el. A honfoglalók művészete nem ütött 
el a kortól, amelyben keletkezett. Egy széles körben elterjedt - mondhatni 
, globális" stílusnak volt jól megkülönböztethető , nemzeti" variánsa. Azt, ami 
közös bennük: az indás, palmettás, elnövényesedett állatmotívumok általános 
alkalmazását globálisnak nevezném (esküszöm, szívesebben használnék he- 
lyette magyar szót, ha nem arra vállalkoztam volna éppen, hogy ezt a fogalmat 

járjam körül). Ami elválasztja őket — leegyszerűsítve mondom ~: az elvonatkoz- 
tatás iránya és mértéke, az a globalitáson belüli , nemzeti" jelleg. 

Jó néhány évvel ezelőtt a Kijevi Történelmi Értékek Múzeuma kincseiből kiál- 
lítás nyílt a Nemzeti Múzeumban. Az egyik tárlóban más tárgyakkal elegy ezüst 
ékszergarnitúrát állítottak ki, amelyről messziről , ordított", hogy magyar. A 
felirata a következő volt: , Bőr mellvért ezüst díszei szláv harcos sírjából. 10. sz. 
Régi rusz mesterember munkája. Kijev." (Ez is egyfajta globalizáció. Az idézett 
felirat és a tárgy képe megtalálható Oxana GANINA: The Kiev Museum of Historic 
Treasures c., 1974-ben Kijevben a Mistetstvo Publishers által megjelentetett 
albumában.) 

A honfoglalás-kori magyar tárgyi emlékek , össznemzeti" stílusa — vagyis 
változatosságában is egyöntetű, minden mástól megkülönböztethető volta — 
azt is jelzi, hogy a vizsgált műveltség — így az egykorú viking, arab és kijevi rusz 
is — épp „fenn van" politikai-katonai, azaz civilizációs vonatkozásban. Meg van 
magával elégedve, nem kölcsönöz, legalábbis meghatározó mértékben nem. 
Nem szorul rá, meg van minden nagy kérdésre a maga válasza. A zsákmányolt, 
adó formájában kapott kincseket beolvasztja és saját ötvöseivel „magyar” ék- 
szereket, díszeket gyártat belőlük. A szellemi önelégültség a sorozatos katonai 
vereségek idején véget ér, a „nemzet” defenzívába kényszerül a műveltség te- 
rén, s ez a régészeti emlékek közt felbukkanó külföldi mintájú tárgyak egyre 
növekvő számában is megmutatkozik. 

A hazafias felfogás a magyarság legsajátabb műveltségének népkultúráját 
tartja, amit HUSZKA JÓzsEF óta a honfoglalók művészetéből vezet le, pedig hát a 
folyamatosság nem mutatható ki, és azt is próbáltam, igaz, csak példaszerű 
bizonyítékokkal alátámasztani, hogy a népkultúra jó értelemben globális: szer- 
vesen egyetemes jelenség. Egyetemessége nem egyformaságot és egysíkúsá- 
got jelent, ami a felülről, egyik napról a másikra , népre" tukmált szokás-, 
ízlés- és viselkedésmintákat jellemzi, hanem hosszan tartó szerves — alulról 
építkező — folyamat eredménye, amiben a kultúrjavak kölcsönzése, cseréje 
mellett a saját lelemény, a belső fejlődés is szerepet játszik. A hasonlóságokra, 
megfelelésekre az egyes műveltségek között — így a honfoglalók és a magyar 
nép újabb kori művészete között is — egyszerűen nincs más magyarázat, mint 
, genetikai". Erre szokták a néprajzkutatók azt a fordulatot használni, hogy a 
népművészet a nép , ösztönös" tehetségének, tudásának az eredménye. 


vel ugyan nem magyaráznak meg semmit, de mégis fején találják a szöget. 
Miközben sok, már jórészt a történelmi időkben keletkezett szokás, hiede- 
lem, motívum vándorútját, elterjedési körét ismerjük (l. Szent Iván-i tüzek), 
más, nyilvánvalóan ősibb képzetről viszont sejthető, hogy csak , belső" keletke- 
zésű lehet, a , kollektív tudatalattiból" emelkedett a tudati felszínre (szümp- 
legád-motívum). Még mélyebbről, az állati múltból fakadnak pl. a népi, pen- 

taton zene forrásai, amelynek nagyon nehéz lenne elfogadhatóan társadalom- 
történeti alapon értelmezni a keletkezését. (A világ minden népe ismeri.) Még- 
is, a Brockhaus Zenei Lexikon (Zeneműkiadó, Budapest, 1983.) így ír: 

„egyik ősforrásvidéke vlsz. a történelem előtti Közép- és Kelet-Ázsia (Ti- 
bet és az ősi Kína); onnan sugárzott szét egyrészt Hátsó- és Elő-India, Indoné- 
zia, Melanézia és Mikronézia, valamint Nyugat-Polinézia felé, másrészt Kelet- 
és Közép-Európáhba, (...) másik kisugárzási területe a Földközi-tenger vidéke: 
maradványai megtalálhatók a berber népzenében, a délolasz és szardíniai nép- 
zenében, a kelta népcsoportok dalaiban. Elterjedt az afrikai ültetvényesek (t.k. 
a bantuk) és földműves indiánok között is. Az, hogy az eljutott különböző fo- 
kon álló vadász- és pásztornépekhez is (pl. a lappokhoz, türk törzsekhez és 
mongolokhoz, közép-kaliforniai gyűjtögetőkhöz és közép-ausztráliai kezdet- 
leges vadásznépekhez), bizonyára a kulturális érintkezés közvetítésével létre- 
jött másodlagos elterjedésre vezethető vissza." 

Ez úgy hangzik, mintha az énekes madaraknak csak néhány faja és azok is 
csak bizonyos helyeken énekelnének évmilliók óta pentaton dallamokat, és 
csak bizonyos fejlettségi szint fölött jött volna rá az ember — hallgatva a madár- 
éneket — az éneklés örömére és utánzására (a népzenének, műzenének a leg- 
újabb korig fontos ihletője a madárdal), mintha a lexikonszerkesztők sohasem 
hallottak volna a többi , éneklő" állatfajról, köztük majmokról, mintha nem az 
lenne a logikus feltevés, hogy ősünk az állatokhoz hasonlóan biológiai készte- 
tésből adott ki hangot, hogy ellenségét elriassza, zsákmányát megfélemlítse, 
kiszemelt párját elbűvölje, s mintha nem tudnánk, hogy a torkában lévő hang- 
szer együtt fejlődött ki az agyával, vagyis egyidejű az emberré válással, s hogy 
hangszert is a beláthatatlan régmúltban kezdett használni. A madarak és a 
velünk rokon főemlősök sem csak énekelnek, hanem , kézzel-lábbal": csőrrel, 
ággal , hegedülnek", dobolnak is. Pl. az Új-Guineában, Észak-Ausztráliában 
honos fekete ararakakadu (Probosciger aterrimus). 

Egyes mesekutatók időt és fáradságot nem kímélve próbálják nyomon követ- 
ni egy-egy motívum vándorútját, és aztán rendszerint elakadnak, mert azt még- 
sem állíthatják, hogy a világ mesekincse azért tipizálható, mert minden mese 
egy helyen, egy forrásból Big Bang-szerűen keletkezett. (Ámbár, ha igaz, amint a 
tudomány legújabban vélekedik, hogy az emberiség egy helyről, közös őstől szár- 
mazik...) A művelődés- és társadalomtörténet nem ad kielégítő választ arra a 
kérdésre, hogy a „primitív” népeket miért foglalkoztatja mindenütt az éves kör- 
forgás (a fényviszonyok ritmikus változása) és az égitestek járása, éppúgy mint a 
nagy ősi kultúrákat, miközben a természet „öntudatlan” élőlényei, a kezdetleges 
moszatoktól degenerált háziállatainkig is ahhoz igazodnak. 

Hogy az ember tudatos érdeklődése és az állatok öntudatlan viszonyulása 
között összefüggés van, az nyilvánvaló. Az előbbi az utóbbi folyománya. A ter- 

mészethez közel élő ember ennél messzebb megy; az állatot a magáéhoz ha- 
sonló megfigyelőképességgel ruházza fel. (Hej, de szívesen tenném én is mind 
a tudatos, mind az öntudatlan jelzőt idézőjelbe!) A kolumbiai deszana indiá- 
nok a tavaszi napéjegyenlőséget, vagyis azt az időpontot, amikor a Nap ta- 
vasszal az égi egyenlítőt keresztezi, két egymást keresztező: egymással összefonó- 
dó anakonda kígyó képével ábrázolják. — Úgymond - azért, mert az anakondák 
az évnek ebben az időszakában párosodnak, s a kígyók párzáskor valóban össze- 
fonódnak: , keresztezik egymást". Az anakondák a párzást megelőző éjszaká- 
kon úgy adnak jeleket ellenkező nemű fajtársaiknak, hogy magasan kiemel- 
kednek a vízből, majd éles csattanással a vízbe csapódnak. Erre a deszanák azt 
mondják, hogy a kígyók azért emelik ki a fejüket a vízből, mert a csillagok 
állását figyelik, mikor érkezik el a várva várt idő, a tavaszpont. 

Már magában az a tény is elgondolkoztató, hogy egy őserdei népcsoport 
tisztában van olyan csillagászati jelenségekkel, mint a tavaszi napéjegyenlő- 
ség, és el tud képzelni olyan elvont, geometriai fogalmat, mint az égi egyenlí- 
tő. Még inkább el kellene gondolkodnunk azon, hogy a kígyó mint égitestek 
útvonalainak állatjelképe, és a kereszt mint a tavaszi napéjegyenlőség geomet- 
riai jele mindenütt ismert a világon. (Jézus Krisztus történetesen a tavaszpont 
körüli napok egyikén keresztfán hal meg, s támad fel, akinek ezért egy ószö- 
vetségi történet nyomán a fára szegzett kígyó — a rézkígyó — az egyik szimbólu- 
ma.) Ne mondja nekem erre senki, hogy mindez csupán véletlen egybeesés, 
vagy hogy a deszanák tudása , bizonyára a kulturális érintkezés közvetítésével 
létrejött másodlagos elterjedésre vezethető vissza," hogy a világban zajló fo- 
lyamatok nem feltétlenül függnek össze egymással. Összefüggnek, hiszen a 
világ egy, törvényei egyetemesek: „mint a mennyben, úgy a földön is" — ahogy 
Jézus tanította, s azoknak engedelmeskedik , globális" méretekben minden 
élőlény, mert ha nem teszi, elpusztul. 

A természet globalitásának, az archaikus és a népi műveltségek egyetemes- 
ségének nem mond ellent a fajok, kultúrák hihetetlen változatossága, és ez: a 
, multikulturális" jelleg kellene hogy jellemezze a mai üzlet-alapú globalizációt 
úgy, ahogy BABARCZY ESZTER állítja. A valóságban nem ez a helyzet, ha csak nem 
az elitek számára valóban megsokszorozódó választási lehetőségekre illetve a 
társadalmi hierarchia alján nyüzsgő szubkultúrákra gondol. A többségi civili- 
zált tömeg számára a globalizáció monokultúrát jelent, amit persze meg is 
ideologizálhatunk, mondván: az emberi faj egységes, miért ne lehetne egy- 
(séges) a kultúrája. Ez mint áhított cél ostobaság, nemcsak utópia, mint állítás 
pedig hamis. Az egységes fajon belül az emberiség há! Istennek sokféle — túl 
azon, hogy minden egyede is más -, fajtákra oszlik, melyek keverednek egy- 
mással, és új fajtákat hoz létre. A fajtákhoz, tovább bontva: etnikumokhoz, 
nyelvekhez, nemzetekhez, országokhoz, vallásokhoz mind az egyetemes mű- 

veltség egy sajátos változata tartozik. Csak a klónozott ember képzelhető el 
monokultúrával. 

(A műveltség sokféleségéhez a természeti minta a flóra és fauna fajain belü- 
li mérhetetlen változatosság. A fajon belül az egyedek keresztezhetők egymás- 
sal, miáltal új fajták jönnek létre, de akár növény, akár állatfajtákról is essék 
szó, életmódjuk —- , kultúrájuk" eltérő, más és más művelést, bánásmódot igé- 
nyelnek a környezettől függően.) 

A népességrobbanás, illetőleg a városok , rákos" növekedése miatt a tömeg- 
étkeztetés hatalmas feladat elé állítja a termelőket és a fogyasztót kiszolgáló 
különböző infrastruktúrákat. A cél mennél nagyobb tömegű, gyorsan elkészít- 
hető és gyorsan elfogyasztható, olcsó, de legalább szemre étvágygerjesztő élel- 
miszer előállítása és eljuttatása a fogyasztó gyomrába. Ezt jelenleg szabványo- 
sítással oldják meg a termékek és a gyorsétkezők szabványosításával (l. a vilá- 
got ellepő amerikai étteremláncokat). 

Az amerikai átlagember étlapján a főfogás a burgonya. Mondhatni, attól 
kezdve, hogy az átlagamerikai csecsemőt elválasztja az anyja, főleg sült 
krumplin él: (Iekintve, hogy a gyerekek nem szeretik az ízes ételeket, a 
krumpli tökéletes gyermektáp, különösen ketchuppal édesítve.) A krumpli 
nem lehet göcsörtös felszínű, szabálytalan alakú, mert azt nehéz hámozni, 
illetőleg a pucolása nagy anyagveszteséggel járna. Lehetőleg egyforma mé- 
retűek is legyenek a gumók, mert a gyorsan pucoló, szeletelő masinák szem- 
pontjából ez a kívánatos. Ezért az Európából , vissza"-importált ételféleség, a 
rósejbni, vagy ahogy ők mondják: Americanized French fry céljára az amerikai 
LUTHER BURBANK 1872-ben kinemesített — ha-ez a megfelelő kifejezés erre -, 
egy fajtát; a Russet Burbank burgonyát. Ma az USÁ-ban elfogyasztott burgo- 
nyafajták 40 %-át a Russet Burbank teszi ki, a maradék 60 %-on másik 11 fajta 
osztozik, miközben az Andokban, a burgonya őshazájában az indián farme- 
rek 3-5000 fajta burgonyafajtát termesztenek ősidők óta! (A kecsua nyelv a 
burgonyára több mint 1000 szót ismer.) A növénytermesztők és kutatók rá- 
jöttek arra, milyen mérhetetlenül fontosak ezek az ősi fajták. A kitenyésztett, 
, nemes" fajták — szemben az ősi fajtákkal - homogenizáltságuknál fogva rend- 
kívül érzékenyek a betegségekre és az időjárás szélsőségeire, ami — tekintve a 
burgonya helyét az emberi táplálkozásban - állandó „globális fenyegetést" 
jelent. Ezért a lehetséges katasztrófát megelőzendő vagy legalábbis enyhí- 
tendő, a krumpli őshazáját, az Andok vidékét génbankként óvják és kezelik, 
s az ott található fajtákat a tömegtermelésben kimerült fajták genetikai 
revitalizátorainak tekintik. (ROBERr E. RHoDpEs: The Incredible Potato, National 
Geographic 1982. május.) 

Példámban a , tömegburgonyát" és meghatározó szerepét az emberi táplál- 
kozásban globalizációs jelenségnek fogom föl, az ősi, sokezer burgonyafajta 

termesztését annak, ami szó szerint: kultúrának. Hogy a termesztők és kuta- 
tók számolnak velük, ez számomra azt jelenti, hogy az ember talán az utolsó 
előtti pillanatban belátja, nem mondhat le más téren sem a civilizáció(k) kultu- 
rális sokarcúságáról. 

Mondanom sem kellene talán, hogy a példa nem egyedülálló, és nem is 
csak amerikai. Ugyanez a helyzet a többi táplálék- és ipari növénnyel, állattal: 
a kukoricától a rizsig, a broiler csirkétől a tejelő fríz marháig. Az EU-szabvány 
meghatározza a paradicsom méretét és alakját, a francia sajtot exportképte- 
lennek minősíti, ha büdösebb az előírtnál, a szalontüdőt emberi étkezésre al- 
kalmatlannak nyilvánítja. A homogenizált táplálkozás ellen egyesek már szer- 
vezkednek is. A Fast Food láncok, a hamburgerizáció ellenében 1986-ban egy 
olasz újságíró, CARLO PETRINI vezetésével az olasz gourmet-k megalapították a 
Slow Food mozgalmat, melynek a világ 18 országában ma 40 000 bejegyzett 
tagja van. A mozgalomról beszámoló tudósítás (Civilization 1998. február-már- 
cius) az alapító érvei között megemlíti, hogy „Olaszországban a századfordu- 
lón még 400 fajta articsókát termesztettek, ma mindössze 5-6 félét." A homo- 
genizált zöldségek, gyümölcsfajták nemcsak kis választékban érhetők el a fo- 
gyasztók számára, de még ízetlenek is, hiszen fólia alatt érnek be, napfény alig 
éri őket. 

Mindazonáltal a civilizált világ igyekszik magát változatossá tenni (legfőbb 
veszély az unalom). A cipőboltokban, az autóüzletekben a bőség zavara ural- 
kodik tévékészülékekben, maroktelefonokban is igen nagy a választék, a szi- 
várvány minden színében pompáznak, és ahány, annyiféleképpen kell hasz- 
nálni. Ezt a változatosságot az üzleti érdek diktálja, látszati és sokszor értel- 
metlen is: virtuális variabilitás stílusosan szólva, a valódi változatosság pótlásá- 
ra. A cipőkészletből a divat kényszere alatt válogat a vevő. Mostanság a tiné- 
dzser lányok - a legjobb vásárlók - kivétel nélkül arasznyi telitalpakon botor- 
kálnak -, amióta élek, immáron harmadszor. Először a háború után volt ha- 
sonló a cipődivar, aztán vagy húsz évvel ezelőtt, meg most. A kocsik közt a 
különbséget is a divat határolja be: az 1997—98-as szezonban a sötétzöld dukkó 
és a szappanosan lekerekített forma járja. 

A globalizáció sikerének a titka az , információs forradalom", , információs 
szupersztráda”, , információrobbanás" és ezekhez hasonló varázsszavakkal pro- 
pagált világhálózat (World Wide Web), közismert nevén Internet. Az Internet ön- 
magában sem nem jó, sem nem rossz, attól függ, mire használják. A digitális 
jelszavak éppoly hangzatosak, mint az analfabétizmus fölszámolásának vagy a 
villamosításnak a programja volt a kommunista birodalom tagországaiban, de 
mint megtapasztalhattuk, azokat is hatalmi célból valósították meg; azért, hogy 
az emberek, akik saját, igaz, elmaradott, de mégis csak saját, zárt kultúrájuk- 
ban védettek voltak a külső befolyással szemben — mostmár kénytelen-kellet- 

len elolvassák az újságokat, brosúrákat, transzparenseket, tacepaóket, meg- 
hallgassák a hangszórókból a fülükbe bömbölő szónokokat, csasztuskákat, moz- 
galmi dalokat. 

Hálózatra mindig szükség volt. A földalatti kommunista mozgalom éppúgy 
élt vele, mint a katakombákban szervezkedő kereszténység. A világuralom si- 
kerének a jól működő hálózat és infrastruktúra nélkülözhetetlen feltétele. A 
perzsák esetében, az Inka Birodalomban és az antik Rómában a hivatali szer- 
vezettség és az úthálózat fejlettsége, a mongoloknál a tökélyre fejlesztett futár- 
szolgálat és kémhálózat szolgálta ezt a célt, a kereskedő népek esetében ma- 
guk a kereskedők, akik elsőként szálltak partra az új, meghódítandó területe- 
ken, ahol lerakatot létesítettek, s mint letelepedett ügynökök szolgálták a biro- 
dalmat is. Mit gondolnak, mi volt a kereszténység gyors sikerének a titka? A 
, világhálózat", mely már készen állt, mielőtt Jeruzsálem elpusztítása után a 
zsidóság szétszóródott volna a világban. Nem volt a Római Birodalomnak egy 
olyan valamire való települése sem, amelyben nem élt volna már korábban is 
zsidó közösség. Amikor PÁL és a többi apostol térítő útjaira indult, ezeket a 
már javarészt hellenizálódott, könnyen befolyásolható zsidó közösségeket lá- 
togatta meg elsőként, nekik prédikált, hiszen ők értették meg igazán, miről 
beszél, tanítása mihez képest új. Félszavakból is megérthették egymást (Pál 
levelei, amelyeket ezekhez a birodalom különböző városaiban élő közösségek- 
hez írt, telistele vannak olyan utalásokkal, példázatokkal, amelyeket csak az 
Ószövetségben járatos ember ért). Kérdés, ha eleve csak „pogányok” közé ment 
volna téríteni, járt volna-e ekkora eredménnyel? (Persze a kereszténység gyors 
elterjedésének más fontos okai is voltak, de ezek nem tartoznak ide.) 

Ilyen világhálózat ma is akad. Ma a világ minden valamire való városában 
megtalálhatók a kínaiak: szorgalmasak, hasznosak és eredményesek, és mint 
Csao Cö Min mondta nemrég: , ők Kína szemei és fülei a világban." Mi lesz, ha 
Kína pragmatikus vezetői más feladatot adnak a hálózatnak? Mi lesz, ha Kína 
is civilizálódnai, globalizálódni akar? Fel tudják fogni, mivel jár, ha a több mint 
l milliárd kínai mind saját autót, televíziót, mosó- és mosogatógépet, fri- 
dzsidert és légkondicionálót akar? Minden esélye megvan erre. Álltam Sang- 
haj legnagyobb szállodájának a tetején, és láttam a világ legnépesebb városá- 
nak panorámáját nem egy, hanem tucatnyi, épülőfélben lévő Manhattan-jével. 

Egyébként birtokolni egy számítógépet, amely a hálózatba be van kötve, 
annyi, mint rendelkezni a Széchényi Könyvtárba állandó belépőjeggyel, csak ké- 
nyelmesebb. De ne higgye senki, hogy azért, mert gombokat nyomogatva gyor- 
san jut információhoz, okosabb, műveltebb, intelligensebb lesz, vagy megnő a 
rendszerező, áttekintő és kombináló képessége. Épp ellenkezőleg. A túl gyors 
információáramlás ellehetetlenítheti a gondolkodást, felszínessé és szó szerint 
üres fejűvé tehet. (Minek terhelni az emlékezetünket, mikor a gépnek , kitű- 

nő" a memóriája?) Azzal a veszéllyel jár, hogy az ember elszakad nélkülözhe- 
tetlen háttérinformációitól. Úgy jár, mint az a hadsereg, mely gyors előretörés 
során elszakad saját utánpótlásvonalaitól. A gyors információszerzés olyan mint 
a gyors étkezés: az ember többet eszik a kelleténél (az agyba csak 10 perc múl- 
tán jut el a jóllakottság-érzet), nem élvezi igazán, és rosszul emészti meg. GOE- 
THE, aki delizsánszon járta be Itáliát, akkor is többet látott és értett volna meg 
a látottakból, ha ki sem szállt volna a kocsiból, mint a mai átlagturista, aki 
autón, gyorsvonaton utazik, és csak a célállomáson áll meg. 

A példákból talán kiderült, hogy önmagában a globalizációt nem tartom 
sem jónak, sem rossznak. Egyensúly és arány kérdése, hogy ne olyanná legyen 

öld, mint HuxLEY már-már beteljesült próféciájában. zép új világot már 
általános iskolában kötelező olvasmánnyá tenném!) Az egyensúlyi állapot el- 
éréséhez a sokféleség konzerválása, kulturális rezervátumok létesítése nem 
elég: segíteni kell a sokféleségnek, hadd virágozzék a nagy egyetemességen 
belül. Fontos a cselekvőkészség. Mert nemcsak az a baj, hogy ebbe az irányba 
halad a világ, hogy a tej ihatatlan, a gyümölcs ízetlen, és tablettában kell hozzá 
bevenni a vitamint, hogy nő a korrupció, a bűnözés, az ember ember általi 
kizsákmányolása, hogy hiperbolikus függvény mentén növekszenek a civili- 
zációs ártalmak, hogy elpusztul a környezet, túlszaporodik az emberiség, mi- 
közben elöregszik; hogy a melegházeffektus vízözönnel, egyidejűleg elsivatago- 
sodással fenyeget; az ózonpajzs beszakadása viszont a föld alá kényszerít ha- 
marosan bennünket; hogy minden, ami gyerekkorunkban körülvett: illatok, 
állatok, szokások, életforma eltűntek vagy megváltoztak. A főbaj az, hogy mind- 
ehhez hozzászokunk. 

Bárcsak igaza lenne LENGYEL LÁSzLónak, aki szerint nincs igazán ok az ag- 
godalomra: , Ezt mutatja Európa mozgása, hogy miközben folyik ez a hihetet- 
len globalizáció és multinacionalizálódás, eközben Európában föltámadnak a 
nemzeti nyelvek, a nemzeti kultúrák: a bajorok hirtelen kijelentik, hogy ők 
bajorul beszélnek az igazgatóságban, még csak nem is németül. Jönnek a skó- 


tok, kijelentik, hogy van skót nyelv, amiről eddig nem tudtunk, és ez a dolog 
nem mond ellent annak, hogy ez a skót egy globalizált világban él. Nemzetek 
tűnnek föl Európában, nem pedig elhalnak. A nemzeti érzések újra megjelen- 
nek — nemcsak ilyen-olyan őrjöngések -, és ezt én nem tekintem rossz, negatív 
jelenségnek." (Lánchíd, a magyar, SzáLE LÁSZLÓ interjúja, Magyar Hírlap, 1998. 


Lehet, hogy az európai kis népek, nem nemzetállamban élők, nem hivata- 
los anyanyelvet beszélők és műveltségük eltűnése lelassul a LENGYEL LÁSZLÓ 
jelezte , újjáéledés"-mozgalmak hatására, de csak lelassul, a folyamat nem áll 
meg. Mert ha a hátországgal, anyaországgal rendelkező határon túli magyar- 
ság lélekszáma fogy a csökkenő szaporulat, az elvándorlás és a beolvadás kö- 

vetkeztében, még inkább fogynak azok a népek, melyeknek nincs erős hátor- 
szága. Hiába jelenti ki magáról 70 millió angolul beszélő ember, hogy ők írek, 
az ír kultúra 1000 évvel ezelőtt elkezdődött hanyatlása tovább folytatódik. Ír- 
ország ereje kevés ahhoz, hogy megállítsa, és az a 70 millió ma már a globális 
világot építi. 

Az a kultúra erős, amely saját nyelvvel, és még inkább az, amely saját írás- 
móddal rendelkezik. Ennek köszönheti Kína az erejét, a zsidóság, hogy fenn- 
maradt, ezért ragaszkodik a keleti szlávság a cirill betűkhöz, az iszlám az arab 
írásjelekhez. A giobalizálódást jelzi világszerte a kis nyelvek eltűnése, és a na- 
gyok előretörése (kitetszik a statisztikákból: gondos statisztikusok még a né- 
hány tucat ember által beszélt nyelveket is számon tartják). Romániában a nem- 
zetközi adatok szerint a magyart, a németet, az ukránt, az oroszt, a szerb- 
horvátot (ami már ismét két nyelvnek számít), a jiddist, a tatárt, a szlovákot, a 
törököt, a bolgárt és a csehet beszélik a románon kívül. A román, a magyar és 
talán a német mellől a többi nyelv hamarosan eltűnik a statisztikákból. Az 
Egyesült Államokban azok a nyelvek, melyeken százezernél több ember be- 
szél, kérésre anyanyelvnek minősíthetők. 27 ilyen nyelv van (1979-es adatok 
szerint), de 1 milliónál többen csupán az angolt (több, mint 160 millióan), a 
spanyolt, a németet, az olaszt, a franciát, a lengyelt és a jiddist beszélik, miköz- 
ben a német ajkúak és a jiddist beszélők száma évről évre drámaian csökken, 
és csak az első két helyezett növekménye számottevő a mondott évben (a spa- 
nyolé 46901). A spanyol nyelv, s az általa képviselt, elsősorban mexikói kultúra 
térnyerése a délnyugati államokban olyan jelentős, hogy lassan indián-spa- 
nyol reconguistáról beszélhetünk. 

Nemzetközi statisztikák a bevándoroltak, vendégmunkások által beszélt 
nyelveket is feltüntetik, pl. Nagy-Britanniában a hivatalos angol és a még be- 
szélt , kelta": ír, skót, walesi nyelv mellett több, mint 100 másikat sorolnak fel. 
Ez — mintha BABARCZY ESZTERt igazolná — valóságos multikulturális televényt 
jelez, de ez becsapós, mivel a kis létszámú kisebbségek egy nyitott társadalom- 
ban gyorsan fölmorzsolódnak, vagyis a vendégmunkás-műveltségeknek a kí- 
nai kivételével távlatokban nincs jövője. (Erre jó példa a magyar amerikai emig- 
ráció, mely részint viszonylag kis létszáma, részint annak okán, hogy a magyar 
kivándorlás minden egyes hulláma homlokegyenest más rétegzettségű volt, 
gyorsabban veszíti el nyelvét, hagyományát a sok milliós, viszonylag homogén 
délolasz-amerikai kisebbséghez képest.) Még azt is ki merem jelenteni: a 
globalizációnak kedvez a nyelvi, etnikai és kulturális Bábel, mivel az egymás 
mellett élő kisebbségek legtöbbje nem elég erős ahhoz, hogy tartósan beren- 
dezkedjék, és nincs egyéb, ami az uralkodó többséghez kösse, mint (az USA- 
ban és Nagy-Britanniában) az angolszász törvényi keret és az angol világnyelv 
(a spanyol, kínai, olasz kivételével). 

DaviD CrysTAL, akinek adatait eddig is idéztem, statisztikáiban felvázolja a 
nyelvek sorsát. Forrásai szerint 138 nyelvet beszélnek a világon több, mint 1 
millióan, 258-at több, mint százezren, 597-et több, mint tízezren, 708-at több, 
mint ezren, 409-et több, mint százan, 143-at kihaltnak tekintenek, és 2269 
, bejegyzett" nyelvről már adat sincs. Ez összesen 4522 nyelv, s a lista nem 
teljes, hiszen a kutatók kereken 22 000 nyelvet, s önálló nyelvjárást írtak össze. 
Nem kell ahhoz statisztikusnak lenni, hogy az ember lássa: néhány tucatot 
leszámítva a legtöbb nyelv veszélyeztetett, a kihalás szélén áll vagy már kihalt. 

„A gyorsaság, amellyel a világ kisebb közösségeinek a nyelve kihalhat, fi- 
gyelemre méltó. Amazóniai kutatások sok új nyelv fölfedezéséhez vezettek, de 
egyúttal gyors kihalásukhoz is, ahogy az indiánokat a domináns nyugati kultú- 
ra lenyelte. Egy nemzedéknyi idő alatt egy nyelvnek még a nyoma is eltűnhet. 
Politikai döntések kényszerítenek törzseket költözködésre vagy szétválásra. 
Jobb gazdasági kilátások csábítanak el fiatalokat a falvakból. Új betegségek 
ritkítják soraikat. 1962-ben a írumai nyelvet, amit a venezuelai Culuene folyó 
alsó folyása mellett egy faluban beszéltek, egy influenza járvány következtében 
ma már kevesebb, mint 10 ember beszéli. A 19. században úgy tudták, hogy 
több, mint 1000 nyelv van Brazíliában: mára ez a szám 200 alá csökkent." 
(CRYSTAL 1988: 284.) 

Sokszor idéztem már CLAUDE Levy-Srrausst, aki a kultúravesztés önfeladás- 
sal, néppusztulással járó következményeit így fogalmazta meg egy példában: 
A misszionáriusok - írja — „hamar megtanulták: a bororók megtérítésének 
legbiztosabb módja, ha egy másik faluba költöztetik őket, ahol a házak párhu- 
zamos sorokban állnak. Ha az indiánok nem képesek tájékozódni a négy égtáj 
felé,” (kör alakú településeiket ui. égtáj szerint negyedelték, s ez a felosztás 
szabta meg társadalmi életüket, rokoni kapcsolataikat, házasodási szokásaikat; 
vö. a magyar falu felvég, alvég, felszer, alszer, középszer elnevezéseivel és a kapcso- 
lódó szokásokkal) „ha megfosztják őket attól a rendtől, amely tudásuk alapja, 
gyorsan elvesztik a hagyományok iránti érzéküket...” (LévvY-STRauss 1973: 240). 
Pedig csak civilizálták őket... 

Jó, legyen globalizáció, de alulról építkezve: minálunk magyar módi sze- 
rint, másutt másképp, mindenkinek a maga kultúrájához igazítva. A globa- 
lizáció védőügyvédei gyakran fölemlegetik, hogy a magyarság fennmaradt, 
annak ellenére, hogy idegen népek millióival vegyült, hogy váltott vallást, kul- 
túrát, írásbeliséget, hogy számtalan civilizációs ártalom érte, háborúk tizedel- 
ték és döntötték többször romba országát. Igen, mindaddig van esély a mű- 
veltség fennmaradására — a magyarságéra is —, amíg a külső hatást módja van 
integrálni. Egy hétköznapi példa: az egykor világhírű, ma már korszerűtlen- 
nek bélyegzett hagyományos magyar konyha a paprika nélkül elképzelhetet- 
len. A paprika amerikai eredetű fűszernövény, de eleink annyira megmagyarí- 

tották, hogy ma már más népek is paprikának nevezik, és minket is paprikás 
ételeinkről ismernek elsősorban, amelyeket próbálnak utánozni, kétes ered- 
ménnyel. A magyar siker alapja, hogy csak az alapanyagot importáltuk, nem a 
belőle készült ételeket, és a hazai lelemény a , hamisíthatatlan" pörköltöt, gu- 
lyást, paprikást, hallét abból kreálta. (N.B. Magyar tudós: SZENTGYÖRGYI ALBERT 
vonta ki a paprikából a C vitamint is.) Ha kész recepteket vettünk volna át, 
könnyen úgy járhattunk volna, mint a német szakácsok az ő gulaschukkal. Ho- 
gyan integráljuk a hamburgert, ami nemhogy kész van, de szigorúan tilos más 
módon elkészíteni? 


Új kultúra — Televíziózás és Internet 


Mottó: , Miért bánsz így a művészettel, ember! 
Mondd, tetszik-é, amit húzasz, magadnak?" 


(Ádám, Az ember tragédiája, XI. szín) 


Az Élet és Irodalom 1998. május 8-i számában olvasható GYÖRGY PÉTER tanul- 
mánya a televízióban végre feltűnő, valóban populáris kultúráról, Dáridó — avagy 
a szocializmus vége címmel. A fentebbi fogalmak az övéi, nem az enyémek, s a 
cikkben írtakkal nem értek egyet, még a címével sem. A , szocializmus"-nak 
korántsincs vége, legjobb esetben is csak a végét járja, s a szerző által , valódi 
populáris kultúrának" nevezett tévéképtelenség, amit a Dáridó képvisel, szem- 
léletét, célját, színvonalát tekintve nem különbözik , szocialista" elődeitől, mi- 
közben tényleg olyan, mint a nyugati tévécsatornák szórakoztató műsorai (ba- 
jor-osztrák). Sem terem, sem kedvem nincs hozzá, hogy eredeti célomtól el- 
térve vitatkozzam a szerzővel, mégis idéznék a szövegéből, mert jellemzően — 
politikailag és televízióilag is — elkötelezett értelmiségi gondolkodást képvisel 
(a lapszám a választási kampánycsend előtti napon jelent meg): 

, Az álpopuláris kultúrából csak kevesen indultak el felfelé, mint például 
Zorán, aki mára a Demokratikus Charta típusú univerzalisztikus értelmiségi 
identitás egyik legautentikusabb képviselője lett. Ami azt illeti, nem sokért 
adná a Fidesz vagy az MDE, ha jutna nekik egy olyan értelmiségi, aki egyrészt 
megtölti a Sportcsarnokot, másrészt hitelesen és szépen elénekli mindazt, amit 
az SZDSZ szeretett volna eldadogni, s amiről az MSZP Vitány1-féle értelmisé- 
gijei álmodnak (...). 

S most, május elsején a TV2 Lagzi Lajcsi Dáridójával véget vetett a Kádár- 
rendszer örökségének, a hierarchia egy csendes estén összeomlott... a Dáridó 

egy korszak kezdete, ekkor tűnt fel először a magyar médiában - leszelídítve 
és roppant óvatosan — az első szelet abból a tortából, ami milliónyi magyar 
ember mindennapi kultúrája, először hangzottak el azok a dalok, amelyeket 
amúgy mindenki ismer, s amelyeket ki kedvel, ki nem, ki rajong értük, ki hány- 
ingert kap tőlük. A Dáridó tehát tükör, amelyet mi mai magyarok tartunk — 
végre — magunk elé, s ha belepillantunk, és nem tetszik, amit látunk, akkor 
csak magunkat okolhatjuk. Mert Lagzi Lajcsi és Zámbó Jimmy mi vagyunk 
ám: Torgyán Józsefestül és Horn Gyulástul (...). 

Kínos, nem kínos: a Dáridó ellen nehéz kifogást emelni — lehet viszont nem 
nézni. Nehéz ellene kifogást emelni, merthogy ez itt végre nem az amerikai 
kultúrmocsok, nem is a cyberizé, nem az angol nyelvű portálkultúra, nem a 
vadnyugat liberális nemzetrombolásainak egyike. Erre aztán senki nem mond- 
hatja, hogy nem mai és nem magyar, ugyanis mindez legalább annyira auten- 
tikusan népi, mint amennyire Torgyán József hazánkban paraszt lehet, s 
amennyire Orbán Viktor és Kövér László úgymond polgár ... meglehet, hogy 
Lagzi Lajcsi és Jimmy dalai nemigen mennének át a Bartók, Kodály teremtet- 
te vizsgán, azaz zenei pedigréjük homályos, de - a politikai világ ócskaságával 
szemben - ezek az emberek legalábbis nem tűnnek cinikusnak... De hát a Dá- 
ridó csak most kezdődik el. 

Mindenesetre Pandóra szelencéje kinyílott." 

Ugyanabban a lapszámban mintha BAKÁCS TIBOR SETTENKEDŐ válaszolna 
GYÖRGY PÉTERnek, a TV2 reklámműsorairól írt glosszájában. Íme, a végkövet- 
keztetése: 

„A helyzet annyira súlyos, hogy minden felelős polgártársamat arra bizta- 
tom, tagadja meg a tévéképet. Aki tévét néz, cinkosa annak, aki azt csinálja. 
Hagyjuk abba a televíziózást!" (Nesztek nektek Nastek, És, 1998. május 8.) 

Nem tudom, hány oldalas lábjegyzetet kíván majd magyarázatul GYÖRGY 
PÉTER idézett szövege, mondjuk tíz esztendő múlva, kultúrafelfogása oly szo- 
rosan kötődik a csak napi aktualitású politikai és egyéb divatokhoz. Elemzése 
és értelmezése már ma is több oldalt venne igénybe. Ha nem teszem, miért 
idéztem? Azért, hogy szembesítsek egy , mértékadó" véleményt a magaméval, 
hogy bemutassam, mennyire nem , bevett" az én műveltségfelfogásom, hiszen 
én azt, amit ő álpopuláris illetőleg valódi populáris kultúrának nevez, egyrészt 
érdektelenség okán, másrészt, mert mindkettőt a Nagy Manipuláció részének 
tekintem, nem választom szét teljesen, továbbá, mert egyiküket sem tartom a 
(kívánatos) műveltség részének, hanem annak, ami: időt kitöltő (-múlató) igény- 
telen és virtuális szórakoztatásnak. Ami künn, a való életben, bizonyos élet- 
helyzetekben - népünnepélyeken, igazi lagzik, dáridók alkalmával azok spic- 
ces-kapatos közönségének a körében még akár kulturális szerepet is betölthet, 
mivel a résztvevők tényleg részt vesznek benne, részeseivé válnak egy adott 

közösség adott helyzetben gyakorolt — meglehet, nem túl színvonalas — kultu- 
rális tevékenységének, az virtuálisan mégcsak műveltségpótléknak sem nevez- 
hető, hiszen a néző kívülálló marad, és olyan helyzetbe kerül, mint az, aki a 
kerítésen túlról lesi a mulatozókat, akik ráadásul nem is igazán mulatnak, csak 
(pénzért) eljátsszák neki, a leselkedőnek a mulatást. Ad analogiam: olyan ez, 
mint a pornófilm nézése, csak nincs korhatárhoz kötve. A néző be van csapva, 
de hát aki olyan együgyű, hogy egy megjátszott magánidőtöltés (dáridó, közö- 
sülés) közvetítését szórakoztató időtöltésnek tekinti, az megérdemli, s ment- 
hetetlenül kiesett civilizációnk szakadozott és összegubancolódott kulturális— 
szociális hálójából. 

Ami pedig az univerzalisztikus felvetést illeti, mármint hogy nehéz kifogást 
emelni a nemzeti oldalról egy Zámbó Dzsimi vagy egy Lagzi Lajcsi ellen: mi- 
ért lenne nehéz? Hiszen ők mint közszereplők, mint fogyasztóik megasztárjai, 
mint „kult”- és nem kulcsfigurák nem műveltséghordozók, hiába népszerűek. 
Igénytelen dalok igénytelen előadása egy zártkörű rendezvényen — mondom 
még egyszer — nevezhető kulturális tevékenységnek, tévéműsorként azonban 
már nem. Hogy egy már említett példára hivatkozzam, elfogadom, hogy a 
Boldogasszony, anyánk kezdetű vallásos éneket a templom falain belül, körme- 
neten a hívek úgy énekeljék, ahogy tudják, de ha a tévében csendül fel, elvá- 
rom, hogy művész tolmácsolja, amint az e tanulmány írásának idejében egy 
Mária országáról szóló műsorban hallható volt. 

Nemzeti vagy nem nemzeti, a kultúra színvonal kérdése. Miért lenne a kultú- 
rálatlanság a kultúra része? Dzsimi és Lajcsi semmivel sem magyarabbak e te- 
kintetben — a Dzsimi név még a vállalt univerzalisztikus identitást is jelzi —, mint 
azok, akik az USÁ-ban és a globális térség más pontjain a Happy Birthday to you-t 
vagy a Jingle bells-t éneklik az Akácos út, Csupa könny a szobám megfelelőiként. 
(N.B.: amit én reklámelőzetesben láttam, hallottam a szóbanforgó műsorból, az 
nem is magyar volt: a műtermi , közönség" német módra összefogódzkodva rin- 
gatózott a Wien, Wien nur Du allein dallamára.) Ha már a népdal, műdal, magyar 
nóta, örökzöld sláger és a dalolászás témakörénél tartunk, nem árt, ha tudja az 
olvasó, hogy a magyar népdalkincs igen jelentős százalékban szintén a közös 
európai örökség része, hogy például az olyan , ősi" magyar népdalok, mint a Hej 
páva, hej páva, a Hol jártál az éjjel cinegemadár? vagy a Júlia, szép leány (Márton 
szép Ilona) népballada, melyeknek egyébként tájanként más-más a szövegük és 
a dallamuk, , kölcsönzések". Az utóbbi egyebek mellett balkáni és francia párhu- 
zamokat mutat, mert hogy egyfelől antik görög, másfelől meg latin múltra te- 
kint vissza. Az teszi e dalokat magyarrá, hogy a közös alapdallam sajátos varián- 
sai, s hogy ebben a formában csak nálunk ismertek. (Mint a pörkölt.) 

Mit akarok mondani ezzel? Azt, hogy mind a nemzetinek, mind a globális- 
nak (univerzálisnak) minimálisan két megkülönböztetendő szintje van: egy el- 

fogadható színvonal feletti egyetemes és annak magyarként vállalható hazai 
változatai, illetve egy elfogadható színvonal alattian populáris (ál- vagy valódi, 
mindegy), ami lehet ugyan tagadhatatlanul magyar, de akkor szégyellhetjük is 
magunkat miatta, és amely színvonaltalanságának jellemzőit illetően mégis- 
csak nemzetközi. 

Ami megüti a mértéket, akár magyar, akár nem, rendes körülmények kö- 
zött nem veszít idő múltán sem az értékéből, legföljebb átalakul. Ami viszont 
nem üti meg, annak idővel ki kellene hullania a rostán. Épp az a baj, hogy ez 
nem történhet meg a dolgok természete szerint, mert a médiumok mestersé- 
gesen életben tartják, a közönség eszi, nem eszi, nem kap mást. Vagy csak igen 
keveset. 

A „Világ világa, virágnak virága" kezdetű első magyar nyelvű vers (Ómagyar 
Mária siralom) éppúgy halhatatlan, mint DANTE egykorú sorai, de a hasonló 
tárgyú, máig énekelt magyar és nem magyar népénekek sem alábbvalóak ná- 
luk: 

„Itt van a rózsa, melyből amaz áldott 
ige testté lőn; s liljomok, amellyek 
illata vitte jóra a világot!" 

„A szent Virág neve, mely este-reggel 
zendül imáimban, erőm visszaadta 

a felsőbb lángig szállnom a szemekkel." 


(DANTE: Isteni színjáték, Paradicsom XXIII. é. 
Basrrs MiHÁLY fordítása) 


„Szép piros hajnal hasadá, 
kibe Szűz Mária nyugodá, 
hol tüle születék, 

világ tüle terjeték, 

pokol tüle töreték.! 


(Búcsújáró ének, Szalonna, Borsod megye) 


A PáLÓczi HORVÁTH ÁDÁM által gyűjtött és hamisított népénekek alig külön- 
böztethetők meg egymástól. A múlt század közepén már PETŐFI SÁNDOR tehet- 
ségére volt szükség ahhoz, hogy a (nemzeti) műdal állja a versenyt a valóban 
univerzális népdallal. És hát egy mai dalszövegíró hol ér föl tehetségben és 
műveltségben PETŐFI SÁNDORral? 

Hogy a hagyományos magyar nép- és nemzeti műveltség térben és időben 
milyen mélyen ágyazódik Európába, és mindennek ellenére mennyire élő tu- 

dott maradni, arra nézve hadd időzzek el hosszasabban legmagyarabbnak te- 
kintett nemzeti ünnepünk, március 15. szimbolikájánál. 

A latinos iskolázottságú márciusi ifjak kiművelt emberfők voltak. Kizárt, 
hogy március 14-én este ne jutott volna eszükbe az a majd 1900 évvel korábbi 
március Idusa, amikor a köztársaságot féltő római ifjak, élükön Brutusszal, 
megölték a királyságra áhítozó Julius Caesart. És kizárt, hogy annak a Bru- 
tusnak az alkalmas időpont kiválasztásakor — a hagyományos tavaszújévet nyi- 
tó szenátusi ülés napja — ne jutott volna eszébe az a kerek 500 évvel korábban 
élt másik Brutus, aki ugyancsak az évnek ebben az időszakában elűzte az utol- 
só római királyt és megalapította a köztársaságot. A királyok elűzésének sze- 
mélyes oka is volt; a mondai hagyomány szerint Brutus Lukrecia nevű nőroko- 
nát a Targuinius királyfi meggyalázta, amiért az asszony öngyilkosságot köve- 
tett el. Az eseményről naptárunk máig megemlékszik, hiszen Lukrécia név- 
napját — katolikus felfogás szerint feltételezett halála napját — március 15-én 
ünnepeljük. A Tarquiniusok elűzése ezzel az időponttal egybe-, az ősi római 
naptár szerinti év végére, február utolsó napjaira esett. A rómaiak február 23- 
án zárták az évet — ha igazítani kellett a naptáron, ekkor toldottak be szökőna- 
pot (mindmáig ez a gyakorlat!) -, s a rákövetkező 5 napot: a kerek, 360 napos 
év kiegészítéseként március 1-jéig , időn kívüli napoknak" tekintették. A ki- 
rályság korai időszakában ez volt az ún. interregnum ideje, amikor is az előző 
időszak - előző év - királyának tetteit fölmérték, s ha meg voltak vele eléged- 
ve, meghosszabbították, ha nem elkergették. Az ősidőkben őt, később a képvi- 
selőjét — ez volt az interrex — meg is ölték. Erre a szokásra emlékeztetett később 
a Regifugium, a „Király menekülése" ünnep. A történelmi időkben, a királyság 
megszűnéséig az interregnumnak már csak jelképes szerepe volt, a király a mon- 
dott 5 napra visszavonult, annak letelte után ismét elfoglalhatta trónját. (Julius 
Caesar e tradíció okán tűzhette ki tervezett királlyá koronázása napját március 
Idusára.) Bizonyosak lehetünk abban, hogy az , idősebbik" Brutus mind gya- 
korlati okból, mind pedig szimbolikus jelentőségénél fogva választotta a király 
, távollétét" a puccs időpontjául. 

A tavaszi évkezdés szokása és a hozzá kapcsolódó rítusok a természet kör- 
forgásához igazodnak. Az elmúló téllel, egész pontosan a tavaszi napéjegyen- 
lőséggel véget ér valami, ami fölött eljárt az idő, és kezdődik valami új: ami 
ugyanakkor nem más, mint a visszatérő tavasz. Ez a gondolat a két Brutus köz- 
társaság-párti megmozdulásában és a republikánus márciusi ifjak — egyébként 
a forrongó Európából érkező hírekhez igazodó - forradalmában szintén jelen 
van. Március 15-e ebből a szempontból is különösen jeles dátum. A régi Ró- 
mában ui. az újévi, tavaszpont körüli ünnepségek nem március 21-én, hanem 
az azt megelőző teliholdkor, vagyis a mozgó naptár szerinti március 15-én, az 
Idus alkalmával kezdődtek. (Tk. már március 1-jén, hiszen az volt újév napja, 

de a nagy ünnepségsorozat Idussal vette kezdetét.) Előző éjjel jelképesen kiűz- 
ték a telet és az óévet megszemélyesítő szellemet, az agg Mamurius Veturiust 
(történelmileg az utolsó Targuinius, Julius Caesar, illetőleg az osztrák császár 
feleltethető meg neki), másnap pedig behozták az újévet, tavaszt és az örök 
visszatérést megszemélyesítő Anna Perennát, akit a tavasz istennőjének a szí- 
neibe: pirosba és zöldbe öltöztettek. 

És mit tesznek majd kétezer évvel később a pesti jurátusok? Más (?) hagyo- 
mányokra hivatkozva ugyan, de mégiscsak a pirosat meg a zöldet választják re- 
publikánus nemzeti színnek a fehér (ezüst) mellé. És ezzel nincs vége a párhu- 
zamoknak. A tél kiűzésének és a tavasz behozatalának antik szokását Közép- 
és Kelet-Európában a szlávok tartották fenn, s tőlük vettük át mi, magyarok 
kiszehajtás, villőzés néven, aminek a keretében a telet jelképező , banyát", „ki- 
szét" elégették, vízbe hányták, és behozták a tavaszt egy piros szalagokkal fel- 
ékesített, zöld ágakból formált bábú képében. A szokást, mely a századelőn 
még általánosan bevett volt, de a helyi hagyomány ápolói itt-ott még ma 15 
űzik, a katolikus országokban mindenütt virágvasárnap tartják Jézus pálma- 
ágas jeruzsálemi bevonulására emlékezve. Virágvasárnap mindenkori időpont- 
ja a mozgóünnep húsvéthoz igazodik. Jézus feltámadásának emléknapja, ami- 
ben szintúgy jelen van az élet megújulásának eszméje, legkorábban a tavaszúj- 
év első napjára, március 22-ére eshet. Ebből következően virágvasárnap legko- 
rábbi időpontja március 15-e! r 

Mondhatja-e erre valaki, hogy ezek mind-mind véletlen egybeesések? En 
nem hiszem, hogy azok. Meggyőződésem, hogy egy nagy, sok-sok ezer éves 
eleven és szerves műveltségből következnek. Kérdezhetik, hogy mi ebben a 
magyar a tényleges, 1848-as eseményeken kívül? Az, hogy csak nálunk él ma ez 
a nap ünnepként, és jelentéseiben is oly gazdagon, amint azt elmeséltem, Mond- 
hatnók, e nap vonatkozásában mi magyarok vagyunk az európai szellemi örök- 
ség őrei. Az időpontot az ünnep teszi jeles nappá, de a valóságban és eredeti- 
leg a naptári időpont tette a napot ünneppé. Ezért mondhatjuk, hogy minden 
históriai vonatkozásán túl március 15. egyetemes ünnep, aminek megtartását 
ránk osztotta Isten — vagy, ha úgy jobban tetszik, a Sors szeszélye. 

Ha példáim olykor vallásos természetűek, az nem csoda, de nem is vélet- 
len. A kultúra csúcsteljesítménye maga a kultusz, azaz a vallás, és mindaz, ami 
kultúraként, vagy legalábbis kulturális jelenségként határozható meg — vagy 
amit képviselői annak neveznek —, a vallás(osság) mezét ölti magára, rossz 
esetben álvallás lesz. A New Age újként beharangozott álkultúrája, annak olyan 
megnyilvánulásai, mint az UFO- és általában a sci-fi-irodalom és -film, a szek- 
ták, köztük a sátánizmus; közvetítői, mint a televízió és az Internet, magukon 
viselik — nos, hadd mondjam úgy - az Antikrisztus keze nyomát. Az álval- 
lás(osság), az álkultúra olyan, mint az igazi — éppen csak a leglényegében kü- 

lönbözik tőle. LUCA SIGNORELLI Utolsó Ítélet falképén az Antikrisztus Krisztus 
ördögi hasonmása. 

Ezek nem az én fölismeréseim, használják az ideillő szavakat, fogalmakat 
idézett szerzőim is. GYÖRGY PérERnek Zámbó Dzsimiről és Lagzi Lajcsiról eszébe 
jutnak a , Hit Gyülekezetének istentiszteletshow-i", melyeken , az égi jegyessel 
való imádott találkozásnak ilyen gátlástalanul örvendő ezrek láttán az olyasfajta 
hitetlenek", mint ő zavarban vannak, mert hogy a , közös zenei élmény... olyan 
reflektálatlanul és magától értetődően árad, mint (...) Jimmy és Lajcsi műsorá- 
ban. A Hit Gyülekezetét nem véletlenül említem itt, — írja — ha már a hierarchia" 
(nem a kultúra?) „összeomlásának pillanatánál tartunk, ugyan miért csak a re- 
formátusok énekelhetnek, miért csak a római pápa kórusa zenghet a tévében, 
miért nem szólhat a Dallas és Jimmy stílusában fogant Hit gyüli-zene, fogad- 
junk, hogy azok is csak épp olyan hívők, akik ezt hallgatják." 

BAKÁCS TIBOR SETTENKEDŐNek a napszemüvegreklám is szent szövegeket 
asszociál: , Először is egy szimpatikusan jellegtelen ember folyamatosan a sze- 
membe nézett (nem volt rajta napszemüveg), s állította, hogy a NASA végre 
kidolgozott egy napszemüveget, amivel élesebben és színesebben láthatom a 
világot. (Már itt gyanús az egész, de mindegy...) Megszólalt egy tucat nyomo- 
rék amerikai, akik azóta színesebben és élesebben látnak ( jőjj és láss"), majd 
hihetetlen rész következett..." Az extatikus reklámélményt a kritikus így rea- 
gálja le: , Keresztre feszítettem magam, és ecetes szivacsot szopogattam." 

Magam e témáról, a televízió és a reklám valláspótlék szerepéről másutt 
részletesen írtam (L. az előző fejezetet), itt azért hozom ismét szóba, mert a 
vallásos jelleget a kultúra meghatározó jellemzőjének tartom — ebből követke- 
zőleg egy végóráját élő műveltség, „egy összeomló hierarchia" esetében a val- 
lásos külszín szükségszerűen válik nevetség tárgyává —, és mert a műveltség 
ösztöni, állati eredetének bizonyságát látom ebben is. (L. alább.) Teljesen ter- 
mészetes tehát a szememben, hogy álkultúrák és pótvallások hamis prófétái, 
akik éppoly cinikusak, mint a hamis politikusok, a vallásosság külsőségeit tu- 
datosan aggatják együttléteikre, hogy mennél több embert szédíthessenek el. 
Vallásos köntösbe burkolózik az ál- újkultúra megannyi terméke: legyen az 
sátánisztikus kultfilm mint a közveszélyes Ördögűző volt vagy az X-akták tévéso- 
rozat; egy első látásra ártalmatlannak tűnő csacskaság, mint az E. T., melynek 
Playboy-képregényhősnő Little Annie Fanny szemű teknőtlen békája mint az 
emberiség potenciális megváltója jő el Jézus Krisztus helyett, tapintható va- 
rangyos bőrben a tamáskodóknak az igazság (=valódiság) hiteléül; vagy a 
vulgármaterialista scifi-vallás dánikeni változata, mely egyfelől tagadja Isten 
létezését, de azt is, hogy az ember mint a , teremtés koronája" képes lett volna 
az állati sorból kiemelkedve önállóan kultúrát és civilizációt teremteni, és eh- 
hez bevezeti a civilizációs javak intergalaktikus leszállásának elméletét, s en- 

nek jegyében idegen világok fejlettebb civilizációi tanítottak volna meg ben- 
nünket mindenre. (Őket meg mások? Hol a lánc eleje?) Ennek az elméletnek 
sokkal kisebb lenne a népszerűsége, ha az emberek elemi csillagászati mű- 
veltséggel rendelkeznének. , De hát mit is vársz egy műkedvelőtől?" — idézhet- 
ném DANIKENre vonatkoztatva Lucifer szavait. (L. elrettentő példaként a Csil- 
lagkapu c. filmet. A témáról bővebben 1. JEAN ROBIN 1997.) 

Vallásos színezetű az az extázis, amellyel a hisztérikus ifjúság rítust mímelve 
csápol rock-együttesek lábai előtt; a sort folytathatom a kábítószerrel, amit 
nyugati mozgalmak tekintettek és tekintenek a megvilágosodás segédeszköz- 
ének, tipikus fogyasztói gondolkodással félreértve a hallucinogének szerepét a 
primitív vallásokban, és azt mértéktelenül fogyasztva álistenné növesztették 
maguk fölé. De vallásos természetű a személyi, illetőleg a sztárkultusz (a ne- 
vükben is benne van!), a viselkedésmintául szolgáló szappanoperák ájtatos, 
révült mosolyú hangneme, és minden jelenség, ami végletes: a divatőrület, az 
, élvezetek" hajszolása. Persze, nincs új a Nap alatt — I. a középkori tánctébolyt, 
a reneszánsz Velence kurváinak magas talpú , lépegetőit", a cár atyuska tiszte- 
letét a régi Oroszországban, vagy a PAGANINI, Liszr, WAGNER iránti múlt századi 
rajongást, a fin de siecle ihletért ópiumhoz forduló íróit és művészeit —, és ez 
megnyugtató, legalábbis egy szempontból, hogy ti. a kulturális torzulások nem 
egy „végjáték” kísérőjelenségei, hanem elpusztíthatatlanul emberiek, vagyis 
genetikusak, örökletesek, ösztöniek. 

És leszállott közénk az Internet, az új értelmiségi istenség; a World Wide Web, 
amelynek egyre gyakrabban látható rövidítése: www az amerikai reklámok házi- 
asszonyainak és a pornósztároknak extatikus kiáltozását: Wow! Wow! Wow! idézi 
föl bennem. Már írtam erről is, itt egy Fuxuyamával folytatott beszélgetésre hi- 
vatkozom, amelyben a Magyar Nemzet alábbi kérdésére válaszol a mester: 

„ — Mi teremthet egyáltalán új kultúrát? Az Internet ön szerint megöli a 
hagyományos kapcsolatokat az emberek között. De nem hozhat-e létre ugyan- 
akkor újfajta összetartozási érzést és közös identitást? 

— Lehetséges, de tapasztalatom szerint inkább azok az internetes csoportok 
erősek, amelyek korábban is létező társadalmi formációk voltak, és az infor- 
mációs szupersztráda” (bocs, kedves Mester, de ez is kultszöveg) „kommuniká- 
ciós lehetőségeit akarják csupán kihasználni. Azok a csoportok, amelyek elő- 
ször találkoznak a hálózat révén, viszonylag gyenge közösségekké formálód- 
nak, mert nincs túl sok kölcsönös kötelezettségük és viszonossági kapcsolódá- 
suk. A valós közösségek a mélyen gyökerező közös értékek és a kölcsönös kötelezettség 
tudatán alapulnak, s úgy gondolom, hogy az Internet soha nem tud ilyeneket 
kialakítani." (Kiem. tőlem. Magyar Nemzet, 1998. május 9.) 

FUKUYAMA végső soron a kultúrát (valós, szerves közösség) és a civilizációt 
(virtuális vagy szervezett közösség) állítja szembe. Kimondatlanul is kimond- 

va, hogy az Internet csupán új technika/i eszköz), mely önmagában nem tud új 
kultúrát teremteni, arra csak , új" világkép, ,új" erkölcs — ha úgy tetszik — , új 
vallás" képes. Vallás üzleti alapon még nem jött létre, márpedig az Internet 
elsősorban üzlet. Az Internet hívei tévhitet táplálnak, ha az Internettől várják 
a megváltást. Az üzenet a lényeges, nem az üzenethordozó; a kiválasztott üze- 
net, és nem az információk szakadatlan áradása; végül, az üzenetet közvetítő 
vallás, műveltség valódi közösséget tételez föl, üzleti alapú, virtuális közösség- 
ben elvész az ereje. Legalább ezt higgyük el a történelmi tapasztalatnak. 


A más kultúrája 
Másság és azonosság 


Mottó: . „Hát minden nagy eszme, 
Nemes cselekmény konyhánk gőze csak, 
Vagy oly körülmény dőre magzata, 
Mit egytül egyig a hitvány anyag 
Nehány törvénye mozgat, s tart lekötve?" 


(Ádám, Az ember tragédiája, XIV. szín) 


A másság is manapság igencsak felkapott fogalom nálunk. A , más" nem- 
csak kulturális különbözőséget jelent, hanem biológiait is. Minden ember ha- 
sonlít a másikra, de minden ember mégis más. Más a külseje, más család tagja, 
más faluból való, más vallású, más nyelvet beszél, más ország lakója, más nem- 
zethez tartozik, más színű a bőre, más vágású a szeme, bizonyos környezeti 
hatásokra — genetikai eltérések okán — másképp reagál a szervezete, biológiai 
értelemben más embertípushoz (nagyrasszhoz vagy alrasszhoz) tartozik, más 
a neme, vagy a fajt fenntartani hivatott nemi irányultság (heteroszexualitás) 
helyett más módon keresi az örömet a szexben, végül, örökletes vagy szerzett 
betegség, génhiba folytán a nagy többségtől eltérő életmódra kényszerül. 

Belátásunkon és a közmegegyezésen múlik, mondhatni, civilizáltságunktól 
függ, hol húzzuk meg a határt: kit tekintünk elfogadhatóan másnak, s kit nem. 
(Ma már) a civilizált országok többségi lakossága tolerálja a homoszexuáliso- 
kat, de nem tűri el a devianciák olyan formáit, amelyeket a törvény bünteten- 
dőnek, az orvostudomány gyógyítandónak ítél. Másnak számít az ember, ha 
kisebbségben él, de nem az, ha saját anyanemzetének polgára. Másnak érzi 
magát az ember, ha más társadalmi réteghez tartozó, más érdeklődésű, más 


221 


A KULTÚRA GENETIKÁJA 


politikai orientációjú emberek közé keveredik („nem érzi otthon magát köz- 
tük", , idegenül mozog a társaságban" — szoktuk mondani). Másnak minősíthe- 
tő sok minden(ki), de ez nem feltétlenül jár előnnyel vagy hátránnyal. Az olasz 
más, mint a francia, de ez fordítva is igaz, s e kétféle , másság" nem rangsorol, 
kiegyenlíti egymást. Picasso képeit jobban szeretem, mint Miro festészetét, de 
az én magánvéleményemet kiegyensúlyozza másoké. MIRO ettől nem szenved 
hátrányt, vagy ha igen, az azért van, mert a többségi vélemény szerint PICASSO 
tényleg nagyobb művész, és nem azért, mert MIRO , más". CARAVAGGIO nem 
azért , más", mert másféle, különb képeket festett, mint művész kortársai, ha- 
nem mert homoszexuális volt (de ezért nem különb), és mai felfogásunk sze- 
rint (nem is rosszabb másoknál), igaz, emellett deviáns bűnöző volt, de ez, 
mivel nem tolerálható, kívül esik a , másság" kategóriáján. 

A fentiekből látható, hogy a „más” mint a PC-szellem szülte alternatív magyar 
tükörszava igazából véve pontatlan gumiszó; önkényesen szűkíthető és tágítha- 
tó fogalomkört fed. Éppúgy, mint amiből fordították. Pl. ami az alternatív szexet 
illeti, annak, aki le szeretné cserélni a partnerét, csak egy alternatívája lenne, 
nevezetesen, ha azonos neműt választ? A nyelvi pongyolaság csak arra jó, hogy 
tovább növelje akadályozza a megértést és a zűrzavart az agyakban. 

A másság - tudjuk - elsősorban politikai kategória. (Jogos) politikai liberá- 
lis követelés, hogy a kisebbségben vagy alárendelt, kiszolgáltatott helyzetben 
lévő embercsoportok, amelyekkel a számszerű többségnek az a baja, hogy 
mások, a többséggel egyenlő bánásmódban részesüljenek, vagy ha az egyenlő 
bánásmód nem elegendő a hátrányos helyzet megszűntetéséhez, akkor meg- 
felelő mértékű kedvezményhez juthassunk. Nyilvánvaló esete ennek, ha a to- 
lókocsiba kényszerült emberek kedvéért a járdát úgy képezzük ki, hogy a toló- 
kocsival arra föl s arról le lehessen hajtani; hogy nyilvános helyekre be tudja- 
nak jutni segítség nélkül tolókocsival stb. 

A másság tehát politikai szociális fogalom, törvényi és emberiességi figye- 
lembevétele alapvetően biológiai különbségeket, fizikai hátrányokat hivatott 
kiegyenlíteni. Biológiai a különbség férfi és nő között — és nem is egyenlíthető 
ki úgy, ahogy azt a G.I. Jane című film vagy némely feminista javallja; biológiai 
a különbség a hetero- és a homoszexuálisok között — amivel nem azt állítom, 
hogy a homoszexualitásnak kizárólag genetikai okai lennének, pusztán azt, 
hogy a szex mint olyan biológiai természetű jelenség; biológiai a különbség 
egészséges és beteg ember között, biológiai a különbség -— vigyázat, ez nem 
rangsoroló minősítés! — az emberfajták között: végtére is a bőrszínnek mint 
antropológiai sajátosságnak természetes okai vannak. És biológiai eredetű na- 
gyon sok tekintetben a másságokkal szembeni ellenérzés. 

A kultúra agresszív védelme, illetve egy másik kultúra elleni fokozott ag- 
resszivitás, amilyen pl. India muzulmán és hindu állampolgárai vagy az észak- 

ír katolikusok és protestánsok között tapasztalható, visszavezethető az állatok 
területvédő ösztönére. Hasonlóképpen az egy családhoz, csapathoz tartozó 
egyedek idegen fajtársakkal szembeni ellenséges magatartása az állatvilágra 
éppoly jellemző, mint az emberre. 

A természet törvénye, hogy az egy fajhoz tartozó élőlények külleme, a leg- 
egyszerűbb formáktól az emberig bezárólag, más fajokéval össszetéveszthetetlen. 
Gombászom, s ami gombát gyűjtök, meg is eszem. Tekintettel a mérges gom- 
bákra, ez csak azért lehetséges, mert meg tudom különböztetni az ehetőt és a 
mérgest. Az ui. elő nem fordulhat, hogy egy gombafaj termőteste váratlanul, 
kivételesen másképp néz ki, mint ami a fajára jellemző, hogy egy gyilkos galóca 
fogja és erdőszéli csiperkének álcázza magát, csakhogy kitoljon velem. Ha a 
természetben valami , más"-nak néz ki, mint ami, az vagy azt jelenti, hogy átme- 
neti állapotban van — növőfélben (bár ez is fajspecifikus: egy kis gnút nem lehet 
összetéveszteni egy jávorantilop borjúval), esetleg mutáns, vagy beteg (ami szin- 
tén fajspecifikus), vagy külső hatás érte (ha gomba, mondjuk, széttaposták). Még 
az álcázás, a mimikai is fajspecifikus az állatvilágban! Mindent összevéve, a ter- 
mészetben a , más" többnyire életképtelent jelent. Ez alól az átmeneti formák 
sem teljesen kivételek, a növendék növény és állat fokozott veszélynek van kité- 
ve, legtöbbje elpusztul, mielőtt teljesen kifejlődne. Ami a mutánsokat illeti, ha 
hihetünk az evolúcióra vonatkozó ismereteinknek, jó esetben a mutáns egy új 
faj(ta) első képviselője (vö. fajnemesítés), rossz esetben a természet tévedése, és 
annyi. A tévedés, a szabálytalanság, rendellenesség azonnal szemet szúr. A saját 
faj(tájjától eltérő állati egyed riasztja saját fajtársait, és emberi szemmel nézve 
sem , tetszetős". (Vö. a horror- és sci-fi filmek kitalált — rendszerint rosszul kita- 
lált — lényeivel.) Esztétikáról beszélni a természettel kapcsolatban - lévén hogy a 
szépség önkényes humán és a divat változásainak kitett kategória — csak úgy 
lehetséges, ha elfogadjuk, hogy a természetben az számít szépnek, ami szabá- 
lyos, ép, egészséges, nem üt el a maga faj(táj)ától. Eszerint — ezt vallják a bioló- 
gusok, etológusok — nincs csúnya növényfajta, csúnya állatfajta. Az egészséges 
hiéna a maga hiénaságában igenis szép. Ez a felfogás a legtöbb ember nézetével 
nem találkozik, de a hiénákéval sem teljesen, ők is válogatnak társaik között. A 
hiéna kanok nem egyformán bolondulnak minden szukáért, és a szukák sem 
adják oda magukat minden jöttment kannak. 

Az ember világában ez némileg másképp van. Mert az ausztrál őslakókat, 
pápua bennszülötteket a fehér ember egyformán rondának tartja, és az auszt- 
rál őslakó meg a pápua is így van a fehér emberrel. De az ember saját fajtáján 
belül is válogatósabb, mint a hiéna vagy a skorpió. Az eltérésnek mindkét eset- 
ben az az oka, hogy az ember szépségideálja kultúránként különbözik. 

Hogy pontosan miért leszünk szerelmesek valakibe, és másokba nem, nem 
tudjuk, éppen ezért föltehető, hogy sokkal nagyobb szerepet játszanak ebben 

általunk észre sem vehető, tudat alatti: fizikai, kémiai, biológiai jellemzők, mint 
hinnők. A fajták közti keveredés fő akadályai a földrajzi távolságon kívül a másik 
szokatlan fizikai, kémiai, biológiai adottságai. Az egymásra találásnak annál ki- 
sebb az esélye, mennél jobban különbözik a két ember biológiailag is egymástól. 
Ezeket a biológiai különbségeket a kulturális idegenkedés csak fölerősíti. 

A civilizált világban ezek a különbségek egyre jobban elhalványulnak. Szó 
szerint is: az amerikai feketék bőre lényegesen világosabb ma már, mint általá- 
ban az afrikaiaké, s ennek éppúgy oka a keveredés, mint az éghajlat „mássá- 
ga": a mérsékelt övön jóval kevesebb ultraibolya-sugárzás éri a bőrt. Másrészt 
az együttélés közelíti a kultúrákat egymáshoz, a megszokás csökkenti a kölcsö- 
nös idegenkedést, a megszokás esetenként meghittséggé válhat. Összecsiszo- 
lódnak az ízlések (bizonyos határig az ízlés fejleszthető), annak divatja, mi 
szép, s mi nem, állandóan változik, s a változás tempója egyre gyorsabb. Ami 
korábban rútnak számított volna (sötétkék vagy zöld körömlakk), ma szép (?), 
és viszont, ugyanakkor a rútság korrigálható. (A plasztikai beavatkozás, a ter- 
mészet hibáinak kijavítása szinte egyidős az emberiséggel: és mindig az adott 
műveltség szépségideálját tükrözte: vö. tányérajak, nyújtott nyak, koponyator- 
zítás.) A civilizált világ nagyvárosaiban, már alig számítanak az emberfajták 
közti különbségek, már csak egyének vannak (ennek a gyakori etnikai csatáro- 
zások a nagyvárosi fiatalkorú bandák között sem mondanak ellent). A civilizált 
világ végtelen egyhangúságában a multik monokultúrájában a másság, a válto- 
zatosság, az érdekesség a kívánatos. Szép nőkre szokták mondani olykor, hogy 
semmitmondóan szabályosak, a férfiak (és nők) többsége a klónozottnak tűnő, 
méretre szabott — olykor ténylegesen átszabott — szépségkirálynők (illetve egy- 
formára kigyúrt szépfiúk) sorai közt a rendhagyóra figyel föl, mivel annak - 
úgymond - van egyénisége. 

A másság és azonosság jelentősége függ a település nagyságától. A nagyvá- 
rosi légkör jobban tűri a másságot, mint a falusi, kisvárosi. Ez áll az USA-ra is, 
az ottani kistelepüléseken az igazodás, az azonosulási készség ma is feltétele a 
befogadásnak. A nagyvárosi ember toleranciája nem szükségképpen jóindu- 
latból fakad, igazából véve közöny, ami annak a következménye, hogy a nagy- 
városokban egyfelől túl sok, másfelől túl kevés igazodási pont van (ha túl sok 
kvázi közösséggel azonosulhatok, akkor igazából nem azonosulok egyikkel sem 
annyira, hogy ezért az attól , más" különösebben zavarjon). E nagyvárosi kö- 
zöny azonban - különösen a műveletlenebb rétegek körében - hamar átcsap 
agresszióba, mihelyt a korábban hozzájuk hasonlóan arctalan , más" kiválik a 
tömegből, és arcot ölt. Példa: egy focirajongónak a mellette ülő mindaddig 
közömbös, amíg ki nem derül róla, hogy az ellencsapatnak szurkol. De ha 
kiderül, nyomban aprítani való ellenséggé válik a szemében, csak azért, mert 
- mondjuk - nem a zöldek, hanem a kékek táborához tartozik. 

A későantik Bizáncban a kocsiversenyek e két színe politikai pártokat is 
képviselt, és a , drukkerek" közötti összecsapások olykor utcai harcokká, sőt, 
forradalommá is fajultak. Az analógia nem véletlen. Bizánc a mondott idő- 
szakban éppoly dekadens, túlcivilizált városi életet élt, amilyen a megapoliszo- 
kat jellemzi ma. Az idők változnak, de az ember nem változik. (Mert genetika- 
ilag kódolva van?) 

Mindenesetre a másság megkülönböztetett tisztelete éppen azért tekinthe- 
tő civilizációs vívmánynak, mert ellentmond a természetnek. 

A másság tiszteletének kulcsszava a tolerancia (, türelem"). Vagy azon 
túlmenően: , Tiszteld a másságot!", , Az idegen szép." Valljuk meg, ne- 
héz toleránsnak lennünk. Egyénenként különböző mértékben, és nyil- 
ván neveltetésünktől sem függetlenül, , minden sejtünk tiltakozik elle- 
ne". És mások ebben nem különböznek tőlünk. A más a máshoz húz 
még toleráns környezetben is, így jönnek létre a részben biológiai, rész- 
ben kulturális-társadalmi alapú szubkultúrák, annak a latin közmondás- 
nak szolgáltatva igazságot, mely szerint similis simile gaudet: „a hasonló a 
hasonlónak örül". 

Biológiai alapú, politikai célú, mindeközben kulturálisan megnyilvánuló 
mind a másság, mind az azonosság. Kulturálisan azonosak (voltak) az egy falu- 
ban élők atekintetben, hogy azonos a viseletük, azonosak a dalaik, s azonos 
velük, ha él köztük ilyen, a falu nyomorék koldusa, aki ugyanakkor biológiai- 
lag , más". Mások viszont a faluvégen élő cigányok kulturális téren is. Azono- 
sak egymás szemében abban a szomszédos falvak lakói, hogy ugyanazt a táj- 
nyelvet beszélik, de mások esetleg viseletük, dalaik, vallásuk szerint. A másság 
sújtja az ő cigányaikat is, ám a két szomszédos falu cigányai egymással azonos 
kultúrájúak lehetnek (nem feltétlenül azok, a magyarországi romák is megosz- 
tottak etekintetben). 

Kulturálisan más és más a falusi meg a városi ember, a vidéki és a fővárosi, 
a munkás és az értelmiségi, a vállalkozó és a szellemi foglalkozású, és a felső 
tízezren belül is többféle elit különböztethető meg, s ha van is itt-ott átfedés 
közöttük, az nyilvánvaló, hogy más egy újgazdag nagyvállalkozónak, egy klasszi- 
kafilológus akadémikusnak, egy neves szobrásznak vagy egy pártvezérnek a 
műveltsége, és a köztük lévő különbségeket a genetikai adottságok, hajlamok 
és a származás is motiválja. A jelentéktelen eltérésektől az antagonisztikus el- 
lentmondásig sorolhatnánk a kulturális másság fokozatait. Ám társadalomfor- 
máló jelentőségük tekintetében mégis csak a nagyobb csoportokra, közössé- 
gekre jellemző azonosságok (úgymint nyelv, vallás, etnikai, nemzeti hovatarto- 
zás, társadalmi , beágyazottság") minősülnek igazán , másságnak" a többiek 
viszonylatában, amelyekkel szemben a , türelmetlenség" társadalmi veszé- 
lyességű lehet. Különleges esete a másságnak, amely az egész társadalmat épp 

kulturáltságának szintje szerint osztja ketté: elitkultúrára és tömegkultúrá(lat- 
lanság)ra. Ebben a megosztottságban ugyan alig van nyoma a türelmetlenség- 
nek, társadalmi veszélyessége mégis óriási. Kis túlzással szólva ui., ebben rejlik 
minden bajunk gyökere. A két réteg: az egyik oldalon a kultúra tényleges 
művelőinek és műveltjeinek szűk csoportja, a másikon a kultúrából ténylege- 
sen kimaradtak tömege, mely utóbbiba a nagyvonalúan tág értelmezésű kultú- 
ra alkalmi , fogyasztóit" is beleértem, egyre jobban távolodik egymástól, 

Az antagonizmust, a , zsigeri" — biológiai, ösztöni eredetű — ellenérzést, gyű- 
löletet az egyetemes vallások időtlen idők óta próbálják föloldani a legkülönfé- 
lébb módon: pl. az egy valláshoz tartozással minden más különbség eltűnik — 
tanította valaha Jézus Krisztus egyháza, és szinte mindegyikben, de már a mito- 
logikus vallásokban is felbukkan az idegennek, a hátrányos helyzetűeknek, a 
kirekesztetteknek megkülönböztetett tisztelete (L.JANKovics 1996 A:83-10 o.) 

A dilemma elevenségét példázza a Nyolcadik utas a halál című amerikai 
kultfilm, melynek antihőse egy idegen bolygóról való horrorisztikus szörnye- 
teg. Az ,emberiség ellensége" ő, hiszen a film minden szereplőjét elpusztítja 
saját majdani legyőzője kivételével. A filmben - vagy egyik folytatásában ? — 
van egy pillanat, amikor a hősnő, a majdani győztes szembesül az óriás rovar- 
szerű rémmel, amint az épp petéit rakja le. , Nő" tehát és anya ő maga is. 
Mintha azt szerette volna elérni a film írója és rendezője — a jelenet atmoszfé- 
rája is ezt sejteti —, hogy a néző ismerje föl: minden , másban" van valami, ami 
összeköt vele bennünket. A film eredeti angol címe Alien, ami , idegen" -t, , kül- 
földi"-t, valamivel , ellenkező"-t jelent. Hogy a hazai forgalmazók egészen más 
címet adtak a filmnek, a számomra azt jelenti, hogy ők is megértették az üze- 
netet, ugyanakkor zavarta őket, hogy a , másság" ennyire taszító alakban jele- 
nik meg a filmben. Ezért a cím megváltoztatásával megpróbálták gyengíteni a 
film kétségtelenül problematikus mondanivalóját. 

A másság iránti türelemre nevelő program végeredményben ugyanúgy ameri- 
kai eredetű, mint az elvárt és már-már cenzori szigorúsággal ellenőrzött politikai 
korrektség összes formája, amelynek olykor csak értelemzavaró, máskor egyene- 
sen komikus megnyilvánulásaival angol nyelvű szövegekben nem egyszer találko- 
zom (az amerikaiak mentségére legyen mondva, hogy a PC túlzásainak gunyoros 
és komoly bírálatával is). Hogy pl. az olyan megkülönböztető jelzők helyett, mint 
tribal ( törzsi"), barbarian, primitive, RNA az ethnic jelzőt illik használni, 
vagy Native American-t az Indian 
zal, hogy ma már mi, magyarok is azt hisszük, hogy becsmérlő szándékkal nevez- 
ték eleink tótnak a szlovákot, oláhnak a románt, rácnak a szerbet, holott dehogyis. 


Tisztességes névnevek voltak azok valamikor, de mivel az említett népekhez tarto- 
zók sértőnek találják e neveket magukra nézve, a PC azt kívánja, hogy szokjunk le 
a használatukról. Ez jórészt meg is történt. 

Az amerikai közgondolkodás mélységes hipokrízisét mutatja, hogy a PC 
ránkerőltetése mellett folyamatosan propagálja mindenki másnak, aki nem 
amerikai (sci-fiben nem az amerikaiak vezette Föld lakója), az alsóbbrendűsé- 
gét, taszító voltát, s ez alól csekély a kivétel. Fel sem tudnám sorolni azokat a 
filmeket — a mozi- és a televíziósfilm a leghatásosabb és legnépesebb számú 
közvetítője az amerikai gondolatnak -, amelyek idegen világok elleni küzde- 
lemről szólnak, s amelyben a természetesen amerikai hősök kerekednek felül 
iszonytató pusztítást végezve a gusztustalan, szörnykülsejű idegenek soraiban. 
Arra persze már gondosan ügyelnek, hogy a hősök csapatában ne csak fehér 
amerikai legyen, hanem fekete is — bocs, Afro-American — és ritkábban akad 
Asian-American is közöttük, bár ez utóbbiak — bizonyára a japánok, vietnamiak, 
irániak, irakiak ellen vívott háborúk máig ható következményeként — rendsze- 
rint a gonosz , mások" táborát gyarapítják. (Fehér emberben rendszerint „né- 
metes” vagy , szlávos" külsejű az ellenség). Ezek a filmek, beleértve a kivétele- 
ket is (E. T., Harmadik fajta találkozás, Csillagok háborúja trilógia), mindig hang- 
súlyozzák az idegenek biológiai másságát, s bár fejlett civilizációjukról tanús- 
kodnak az őket körülvevő kellékek, mégis állatok, hiszen állat alakúak — a min- 
ták rovarok többnyire, de még hal is akad köztük (l. a Csillagok háborújá-ban a 
pontyfejű űrpilótákat —, amiben a civilizált ember tudat alatti (?) természet- 
ellenisége érhető tetten.) Kivételes esetekben mintha az alkotói szándék épp 
az lenne, hogy hozzászoktasson bennünket a mássághoz, sokféleséghez. Ké- 
szült már — Sharon Stone-nal és Jack Nicholsonnal -jó farkasemberekről szóló 
film is). A többségre azonban nem ez a jellemző. A horrorfilmekben mindig 
főszerepet játszik a szereplők fizikai eltorzulása, valamilyen gusztustalan testi 
váladékra emlékeztető kocsonyás anyag vagy fehérjeszerűség, amiből arra kell 
következtetnem, hogy ezek a filmek a természetnek, biológiai , önrészesedé- 
sünknek", állati múltunknak és jelenünknek: ösztöneinknek üzennek hadat 
(ösztönellenességüket nyíltan vállalják is). A horrorfilmek , vallásos", a Voodoo 
szintjén vallásos-babonás irracionalizmusa, ami ugyanakkor az ősi hiedelmek 
mélységes megnemértéséről árulkodik, az , életre" kelt zombik, múmiák, a 
foszló testű, rákos daganatoktól eltorzult, váladékozó rémalakok mind azt hir- 
detik, hogy a civilizált (amerikanizált) világon kívül minden más ellenséges. 
Ám tagadásában ez sem más, mint merő biologizmus. 

A testi higiénéjére (reklámok) oly kényes, civilizált (amerikai) ember szá- 
mára minden, ami nem elég tiszta, ellenséges (a bajba jutott hős az amerikai 
filmekben mindig bepiszkolódik). Ellenséges a természet (1. A vadon foglyai c. 
filmet, melyet Távol a civilizációtól alcímmel hirdetnek), ellenségei az elemek 
(l. a tüzes, vizes, tornádós, földrengéses katasztrófafilmeket), ellenséges a koz- 
mosz, ahonnét üstökös, óriás meteorit csapódhat a földbe (Deep Impact), ahon- 
nét idegen lények inváziója fenyeget. 

A valóságban - legalábbis nálunk — az ember által kicsapott és elvadult ku- 
tyák, meg a kullancsok jelentenek veszélyt a természetben. Szemben a városi 
élet ezer veszélyével az otthonainkba behatoló rablóktól az utcai robbantáso- 
kig, és amelybe civilizációnk időleges elvesztése is beletartozik. (Áramszünet, 
elromlik a televízió, a telefon: hát nem rémes?) De hát minden megszokás 
kérdése. A civilizált ember a civilizáción belüli veszélyeket, ellentmondásait 
kezelhetőnek tartja, másságait elfogadja, otthonosan mozog ebben az ellensé- 
ges környezetben. Ám fél a civilizáción kívüli ismeretlentől, amelyről ráadásul 
ellenpropagandisztikusan torzító képet kap az amerikai filmekből. Miért? Mert 
a filmekkel az amerikai globalizátor üzen: , Hallgass rám, fogadj el, szeress 
engem, engedj nekem! A külvilág fenyegetésével szemben csak én tudlak meg- 
védeni! 

HANKISS ELEMÉR Írja: „Viszonylag könnyű bebizonyítani, hogy az emberi ci- 
vilizáció kibontakozásának egyik legfontosabb rugója a félelem volt. A félelem 
késztette az emberi közösségeket arra, hogy városaik s épületeik falain belül 
keressenek biztonságot, hogy fegyvereket és szerszámokat készítsenek, hogy 
megismerjék a körülöttük lévő világ törvényszerűségeit, hogy törvényekkel és 
erkölcsi normákkal szabályozzák együttélésüket, hogy mítoszokkal és vallá- 
sokkal, hiedelmekkel, eszmékkel és világértelmezésekkel, harmóniával és dal- 
lamokkal vegyék körül magukat, és mindezenközben s mindezek által megte- 
remtsék: civilizációjukat. 

Minden emberi civilizációnak, minden emberi kultúrának egyik legfőbb 
feladata az, hogy csökkentse a benne élő emberek félelmeit és szorongásait. 
Hogy elhitesse velük: a világban van valamiféle rend; ..." (Magyar Nemzet, 1998. 
május 22.) Igen, ez lenne a feladata, és épp az ellenkezőjét műveli. HANKISS 
írása a választások előtt két nappal jelent meg, és arra figyelmezteti kis ma- 
gyar glóbuszunk közszereplőit, amit én próbálok a globalizátorok huhogását 
figyelve megfogalmazni. Nevezetesen, hogy manipulálnak bennünket, hogy 


lyását fölhasználva, nemzetközi kapcsolataira (?) hivatkozva szésőjobboldali 
veszéllyel riogatja a honi világot a bevált gyakorlat szerint. 

Értem én, hiszen az ember évezredek óta künn-benn, bal-jobb ellentétpár 
segítségével fogalmazza meg az ellenséges és barátságos világ közti különbséget 
(bár az utóbbi esetben pont fordítva, mint ahogy azt baloldali politikusaink szeret- 
nék). A kárhozottak az Ítélkező Isten balján a külső sötétségre vettetnek a Szentírás 
szerint, és a hagyományos felfogás a kerítéssel, fallal körülvett otthon tűzhely vilá- 
gította és melegítette jobb belvilágát a kerítésen túli hideg, baljós és sötét külvilággal 
állította szembe, ahol vadállatok, rablók és gonosz lelkek ólálkodnak prédára les- 
ve. Ahogy egy kibédi (erdélyi) kapufélfán olvasható: „Hogy az Igazság a kapun 
kívül hű pártolást nyerjen, a hamisság belüli piszenni se merjen". 

Mára, a , két világ" felszámolódásával a , kinn" a természetet és a civilizálat- 
lan világ részeit jelenti. A műveletlen, ám civilizált tömegember a természettel 
és a saját civilizációján kívül élő , vadakkal" szemben érzi magát fölényben, 
ugyanakkor tőlük retteg. Akik manipulálják, így tartják kézben sikerrel. Az 
antibiologizmus felsőbbség-tudatunk kifejeződése, de , leigázásunkat" szolgá- 
ló manipulációs eszköz is. 

A civilizáción belüli másság elfogadása viszont szükségszerű, mondhatni, 
kényszer. Mivel a civilizált tömegember elmagányosodott: a megapoliszok tár- 
sadalma egyénekből áll, azaz mindenki , más" a másik emberhez képest — ezt 
fejezi ki az egyéni szabadságjogok mértéktelen túlértékelése is —, azonosság 
csak globális szinten képzelhető el. A globalitás a legújabbkori utópiák közpon- 
ti eleme. A megálmodottaknak éppúgy (Szép új világ, 1984), mint az időlege- 
sen megvalósultaknak. Ilyen volt az USA egyeduralma előtti szocialista világ, 
ami azt is mutatja, hogy az egyéni szabadság nem az egyetlen globalizációs 
eszköz, az egyenlőség is , megfelel". Azazhogy, mint a gyakorlat mutatja, ugyan- 
úgy nem felel meg. 

A globalizáción belüli sásságbk tűrését illetően ezért egy ellentmondásos 
kettősség figyelhető meg. Egyrészt minden másság tolerálandó, amit a tör- 
vény az egyéni szabadságjog körébe sorolt, másrészt azonban ez a felfogás 
nem fokozatosan építkezik az egyén felől az össztársadalom felé haladva, ha- 
nem nagyot ugorva, fordít a sorrenden és a továbbiakban az emberiség egé- 
szét tekinti az azonosságok terén kiindulópontnak. Valahogy így: én elsősor- 
ban én vagyok, azután ember, a Föld lakója, azután fehér ember, férfi, azután 
katolikus, majd európai, azonbelül közép-kelet-európai, konkrétan magyar stb. 
Ez a sorrend egyúttal kötelezettségeimet és jogaimat is rangsorolja. Sajnálatos 
tény, hogy ez a felfogás, bármilyen szépen hangzik, nem ültethető át sikerrel a 
gyakorlatba. Legfeljebb időlegesen, durva vagy szelíd erőszakkal. Ellentmond 
ui. az emberi természetnek: a biológiai ösztönöknek, vraS 

Odáig rendben van, hogy első helyen az ember önmaga. Ő a mindenség 
középpontja. De nem ölelheti magához minden átmenet nélkül az egész em- 
beriséget, hanem csak konkrét személyekkel való érintkezés révén, táguló kö- 
rökben, s a körök méretének egyénektől függő korlátai vannak. Az én után a te 
következik, a társ, és nem az ők; azután jön az ő: a gyermek, a szülő, a jóbarát, 
a segítségre szoruló ember, akibe belebotlottunk. És csak ezután jöhet a mi, 
ami a legtöbb ember számára szintén csak egy szűk kört jelent: családot, baráti 
kört, munkatársakat, szomszédságot: a mi összetartozást fejez ki, aminek ré- 
sze a bizalom. (A ti azok, akikkel beszélő viszonyban vagyunk, az ők nem feltét- 
lenül barátaink.) Ideális esetben az egyén az egész emberiséggel azonosulni 
tud - legalábbis lélekben, de nem a mindennapok szintjén. Az emberiségre 
csak a sor végén kerülhet sor a dolgok rendje szerint. Ez a szemlélet kultúra 

alapú, mivel a kultúra azonosságot, összetartozást fejez ki, és a mennél több 
azonosulási pontot keresi. Az azonosság keresése önmagában véve nem re- 
keszt ki, és nem tagadja a másság létjogosultságát. Különösen nem, ha a más- 
ság kultúrát képvisel. A művelt ember tisztában van azzal, hogy önazonossága 
csak máshoz viszonyítva különböztethető meg, és azt is tudja, hogy az egy- 
kultúrájúság akkor is, ha az az övé, amit ő erőltet rá másokra, kibírhatatlan 
egyhangúsággal járna. Csak végtelenül ostoba ember vágyik erre. És mégis, a 
filmes utópiák kivétel nélkül egy kulturálisan homogén világot vetítenek elénk. 

Mivel a köznyelv másságon homoszexualitást ért, a másságnak ezt a leszű- 
kített értelmét ismételten nem hagyhatom szó nélkül, annál is inkább, mert 
mint kultúrát is megkülönböztetik. Pl. Györcy PÉTER, aki egy szuszra „a homo- 
szexuálisok, a kábítószeresek és a gördeszkások kultúráját" említi példaképp 
„a magyarországi kultúrák sorában”. 

Közbevetőleg kérdem én, a kultúrá(k)nak miért megkülönböztető jegye, 
hogy melegek, kábítószeresek, gördeszkások művelik? Tényleg kultúra-e az, 
ami a gördeszkásokat összeköti? Ha igen, hogyan viszonylik , kultúrájuk" — 
mondjuk - az európai zenei kultúrához? GYÖRGY PÉTER azt Írja: „az egyenran- 
gú kultúrák közötti folyamatos kommunikáció, ... ami a világban folyamatosan, 
egyre félrehallhatatlanabbul zajlik." (És, 1998. május 22.) Tényleg úgy gon- 
dolja, hogy — mondjuk - a „popzenei kultúra" és EÖTVÖS PÉTER, KURTÁG GYÖRGY, 
KRYSZTOF PENDERECKI zenéje egymás mellé illik, van szempont, ami szerint 
egyenrangúak? Ami a , folyamatos kommunikációt" illeti, arra akad példa, hogy 
egy korszakos zeneszerző, mint BARTÓK nemcsak a népzenéből merít, hanem a 
zengerájok népszerű hangicsálása is , megihleti", és remekmű lesz az ered- 
mény (l. a „Szép vagy, gyönyörű vagy, Magyarország” kezdetű operettdallam, s a 
Víg özvegy frivol kupléjának vurstlizene jellegű feldolgozása a Concerto-ban. For- 
dítva ez a folyamat — Bartók-zene a vurstliban - fordított eredménnyel jár. Hol 
van itt egyenrangúság? , Félrehallhatatlan" kommunikáció?" Ugyan kérem! 
Ugyanebben az Es-számban olvasom, hogy „az amerikaiak több mint a fele 
tudja a helyes választ arra a kérdésre, hogy ... a Föld forog a Nap körül vagy 

ordítva." (bpb.: Tudósok és tudatlanok) 

Sajnálatos tény, hogy ebben a párosításban: , homoszexuális kultúra" a me- 
legek csak mint szubkultúrát képviselő kisebbség kapnak figyelmet (mint akik- 
nek klubhálózatuk, folyóiratuk, metanyelvük, egymás fölismerését segítő szim- 
bólumrendszerük illetőleg egy olyan mozgalmuk van, amely jogaik elismerte- 
téséért és főleg a soraikat ritkító AIDS ellen harcol néhány hetero-kültag tá- 
mogatását élvezve). A valóságban jóval jelentősebb az egyetemes műveltség- 
hez való hozzájárulásuk, és nem csak úgy, mint kiemelkedő képességű egyé- 
nek, akik történetesen homoszexuálisok voltak, mint PLATÓN, MICHELANGELO 
vagy Pgousr, hanem csoportonként is. A melegek mint a többi kisebbség tag- 

jai, másságuk, megbélyegzettségük, üldöztetésük folytán fogtak össze, ami az- 
tán legalább tagjainak a szemében megkülönböztethető kultúrát is eredmé- 
nyezett. 

Bizonyos korszakokban, melyekben az egyéni szabadság, következéskép- 
pen a nemi szabadosság a szokottnál nagyobb teret kapott, a homoszexuális 
kultúra jelentős befolyásoló tényező volt. A korábban megkezdett gondolat- 
menetemet folytatva három ilyen korszak különösen méltó a figyelmünkre. Az 
ókori görög civilizáció athéni aranykorától kezdődő periódus, mely helleniz- 
mus néven vált ismertté; az itáliai reneszánsz és a 20. századi európai-ameri- 
kai modernség. A befolyásolás nem a nemi preferenciák módosítására irá- 
nyul(t), csupán arra, hogy , ők" legyenek és maradhassanak a hangadók. Bár 
kétségtelen, hogy a jelzett időszakokban az azonos neműekhez vonzódók szá- 
ma mintha jóval meghaladná azokét, akik a statisztikák szerint velük születet- 
ten vonzódnak saját nemükhöz, vagyis, mintha a szabadság-szabadosság hatá- 
rainak kiterjesztése révén nemcsak a titkolt vonzódások napvilágra kerülésé- 
vel növekedne meg feltűnően az ismert esetek száma, hanem a homoszexuali- 
tás divattá is válna. Ha így van, az nyilván összefügg az említett korszakok 
kifinomultságával, dekadenciájával, materiális szemléletével és szexuális túl- 
fűtöttségével (az AIDS-kutatás statisztikái szerint a melegek nemi élete sokkal- 
ta intenzívebb a heteroszexuálisokénál), magával a városias életmóddal. (Ó, a 
bűnös város, a „babiloni szajha”, Szodoma és Gomorra!) Mind a görögök, mind 
a rómaiak alapvetően városi civilizációt hoztak létre, s e civilizációk a nevüket 
is város(állam)okról, Athénről, Rómáról, Bizáncról kapták. 

imutatták, hogy a túlzott népsűrűség, az egy egyedre jutó 
élettér drasztikus csökkenése — ez a város ! — jellegzetesen , városias" viselke- 
désbeli devianciákat vált ki az állatok (a vizsgálatban patkányok) körében. 
Megnő a (csoportos) agresszivitás, a párzások, a vetélések és a meddőség, bi- 
zonyos stresszhelyzetek okozta betegségek és elhullás gyakorisága, megjelenik 
a homoszexualitás. Mondhatnók, a túlszaporodás jeleként érzékelt élettércsök- 
kenés ellensúlyozására a természet a maga módján ritkítja az egyedszámot. 

A három periódus között sok a hasonlóság. Az anyagelvűség, a testiség hang- 
súlyozása jellemzi esztétikába csomagoltan és annak ideologikus ellentétele- 
zésével, önnön kulturális jelentőségének túlértékelésével, ami máig befolyá- 
solja a közvéleményt. Az antik eszmények követői a mindenkori barbársággal 
szembeni civilizáció letéteményeseinek vallják magukat, s ezen ideológia sze- 
rint a görög és római világon kívüli barbárok lettek volna a reneszánsz szellem 
által később bevilágított sötét középkor , okozói". Ennek köszönhetően a köz- 
felfogás mindmáig még csak nem is a klasszikus, hanem többségében római 
másolatokból ismert hellenisztikus görög szépségeszményt tekinti irányadó- 
nak, amelyben a kissé fiús női, és az ideálisan kidolgozott izomzatú férfitest- 

nek jut a főszerep — a fejeken, az arcvonásokon elmosódik a nemi jelleg -, és 
elhalványul a klasszikus, még inkább archaikus korban még fontos szellem, 
lélek. A , klasszikus" és hellenisztikus istenszobrok már csak szép testek (a val- 
lás és mitológia az istenek szerelmi kalandjainak leltárává üresedik). Egyre 
több a népszerű sportolót megorokító szobor; előbb a mondanivaló vész el, 
aztán a műnél fontosabbá válik a modellje — és alkotója természetesen. Mert a 
mondottakkal szervesen összefügg, hogy az alkotó személyiség, és nemcsak a 
legkiválóbbja, nyilvánosságot követel magának. 

Nem meglepő ezek után, hogy a görög filozófia viszonylag csekély érdeklő- 
dést mutat a transzcendencia iránt. A zseniális PLATÓN megpróbált felülemel- 
kedni ezen, de -— ezen a téren idea helyett — neki is csak ideologizálásra futotta. 
Ime, gondolatmenetének egy részlete (kiemelések tőlem): 

„Tudjuk ugyanis mindnyájan, hogy Erósz” (a szerelmi vágy, szenvedély meg- 
személyesítője) , nélkül nincs Aphrodité" (a szerelmi élvezet, kéj megtestesítő- 
je). ,Ha ő egy volna, egy lenne Erósz is; minthogy azonban kettő van, szükség- 
képpen Erósznak is kettőnek kell lennie. Az egyik, az idősebb, nem anyától lett, 
Úranosz lánya, ezért Úraniának, Éginek is nevezzük; a másik, a fiatalabb, Ze- 
usz és Dióné lánya, s ezt Pandémosznak, közönségesnek hívjuk. Ezért azt az 
Erószt is, aki ennek a másodiknak a segítőtársa, közönségesnek kell hívni, 
amazt pedig éginek. ... 

Tehát a közönséges Aphroditéhez tartozó Erósz csakugyan közönséges, és 
azt csinálja, ami éppen adódik; ez az a szerelem, amellyel a silány emberek 
szeretnek. Az ilyenek először is egyformán szeretik a nőket és a fiúkat," (PLA- 
TÓN olyant nem ismer, aki csak a nőkhöz vonzódna, innen származik az a hie- 
delem, hogy a görögök általában biszexuálisak voltak, ami a mai analógiák 
alapján igaz lehetett az egykorú athéni értelmiség és művésztársadalom egy 
részére, de az egész Hellászra bizonyosan nem) „azután meg, akármelyiket 


bakat választják ki maguknak, mert csak azt nézik, hogy céljukat elérjék. ... Ez 
az Erósz ugyanis attól az istennőtől való, aki sokkal fiatalabb a másiknál," (értsd, 
ezért kevésbé tiszteletreméltó) „és származása révén egyformán részes a női és 
a férfitermészetben. A másik Erósz viszont annak az ég istennőnek a sarja, 
akiben nincs semmi női, csakis férfitermészet; azután meg ő az idősebb, és 


meg, a férfinem felé fordulnak,” (nem nőkről beszél, kizárólag férfiakról; Pra- 
TóNnál a nők csak mint a közönséges szerelem tárgyai, gyermekszülők és szol- 


gálók szerepelnek) „azt szeretik, ami a természettől fogva erőteljesebb és ér- 
telmesebb." (PLarón 1983: 160-161.) 

PLATÓN téved vagy letagadja, amit tud, amikor azt állítja, hogy a fiúszere- 
lem égi istennője (a fiúszerelemhez találhatott volna az égben férfi pártfogót) 

nem anyától lett. Hészionosznál (Az istenek születése) olvashatta volna, hogy a 
Földanya Aphrodité Urániával akkor esett teherbe, amikor Kronosz levágta 
Uránosz égisten phalloszát és Gaia méhébe, annak magzatvizébe — úgymond a 
tengerbe hajította. Iovábbá, ha nemcsak a testiséget próbálta volna szépség- 
gel fölruházni, és elgondolkozott volna azon, vajon Erósznak transzcendens, 
azaz kozmikus síkon mi az értelme, eszébe kellett volna hogy jusson az erőé szó, 
mely , mozgást" jelent, és a nemcsak gyönyöröket hajszoló mitopoéták a világ- 
egyetem keletkezésének, fönnmaradásának motorját látták benne, ami a bio- 
szférában az élőlények szaporodásához szükséges erószként nyilvánul meg. 

Mi a reneszánsz? Újjászületés. De nem abban az értelemben, hogy a kifá- 
radt középkori szellemnek, művelődésnek megújhodásra volt szüksége és lőn 
— ez a reformációval, majd az ellenreformációval következik be. Nem, a rene- 
szánsz szembefordul ugyan a középkor eszmevilágával, de nem előre-, hanem 
hátramegy másfélezer évet, és az antik mintákat támasztja fel. (L. a Miért 
kellene a középkori eszménynek lépnie a görög eszmény helyébe? c. fejezetet in: FER- 
NANDEZ 1994.) 

A gótika az európai művészet és a benne tárgyiasult eszmeiség: a keresz- 
tény bölcselet csúcsa. A reneszánsznak azért adott teret, mert az az egyenes ívű 
fejlődés, ami a 15. századig jellemezte, az adott technológiák birtokában foly- 
tathatatlan volt, és mert ez a fejlődés több ok okozataként (a nagy pestisjár- 
vány, Amerika fölfedezése) addig elképzelhetetlen gazdagságot eredménye- 
zett, az viszont dekadenciát szült, ami egyrészt a szellem ellustulásával, más- 
részt az evilági örömök iránti igény elhatalmasodásával járt. A humanisták 
újat kitalálni nem tudtak, találtak viszont alkalmas mintát, s hozzá alkalmas 
filozófiát. A reneszánsz gondolkodók és művészek neoplatonikusok, PLATÓN 
követői voltak, sokan közülük nemi irányultságukat tekintve is, szellemi köz- 
pontjuk a firenzei Neoplatonikus Akadémia volt. A reneszánsz diadalmaskodott 
(Itáliában a fanatikusan puritán SAVONAROLA volt az egyetlen, aki felvette elle- 
ne a harcot — sikertelenül —, hiszen a reneszánsz fővédnökei és főtámogatói 
maguk a pápák voltak). A kultúra antik mintákból merítve próbál megújulni. 
Mindenen, még a vallásos tárgyú festészeten is úrrá lesz a testiség. Ennek kö- 
vetkeztében a művészet alig egy évszázad leforgása alatt teljesen kiürül, húski- 
mérő manierizmussá lesz. Csak az olyan tényleg , isteni" géniuszok, mint MI- 
CHELANGELO és CARAVAGGIO műveiben van több erósznál. (Esetükben homo- 
erotikánál, a Sixtus-kápolna mennyezetképein hol rejtetten, hol nyíltabban 
erósz uralkodik, még a díszítményül szolgáló makkos girlandokban is.) 

MICHELANGELO szinte egész festő-szobrász életműve a (férfi)test apoteózisa 
(női testei olykor kifejezetten taszítanak: l. a Medici-síremlékek nőalakjait). Ha 
van egyáltalán e szabály alól kivétel, az is csak hipotetikus. Semmi sem tá- 
masztja alá, csak maga a látvány, amit gondolok; nevezetesen, hogy az agg 

művész halála előtt megtagadva mindazt, amit addig faragott, visszatért a gó- 
tikához. Utolsó, befejezetlen műve, az ún. Rondanini-Pietà, amit saját sírem- 
lékének szánt, erről látszik tanúskodni. Az egyszer már majdnem kész szobrot 
ui. a mester , elrontotta", valamilyen hirtelen (?) ötlettől elragadtatva lefaragta 
a korpuszról a fölöslegesnek ítélt márványhústömeget — egy izmos kar kivéte- 
lével, aminek eltűntetésében a halál akadályozta meg. A félkész mű így egy 
végtelenül szívszorító, átszellemült, légies pietà lett. Szerintem a legfájdalma- 
sabb szobrászati mementó a művészettörténetben. Ugyancsak a művész testi- 
ség elleni küzdelméről árulkodik az Utolsó ítélet nyúzott , önarcképe", és talán 
a Sixtus-kápolna mennyezetképeinek a sorában az Ádám teremtése, amit egy 
orvos, FRANK LYNN MESHBERGER úgy értelmez, hogy a Teremtő kavargó lepelbe 
burkolódzó sziluettje az emberi agy oldalnézeti metszetére utal, s ily módon a 
Tudatot testesíti meg, mely az isteni érintés által jut Ádámba, az emberi testbe 
(Jama, The Journal of the American Medical Association, 1990. október 10. Mint 
ismeretes, MICHELANGELO boncolt emberi testet.) 

A jelenről röviden. Hát nem a testiség, a szabad szerelem, az erotika ko- 
runk látvány- és hallványtervezője? Amikor a reklámszépség a reklámozott 
csokirudat úgy veszi a szájába, mintha fellatio-ra készülne? Nem az a New 
York lett a modern művészetek fellegvára, amelyben a mérvadó beatnik-moz- 
galom vezérei: Kerouac, Ginsberg, Capote, Warhol és társaik mind melegek 
voltak? És amely kor a modern idők gótikájának: az acél-, beton-, üvegépíté- 
szetnek a kifulladása után (a felhőkarcolók éppúgy nem nőhetnek az égig, 
mint egykor a katedrálisok) áttért a , vicces" posztmodernre, ami nem egyéb, 
mint régi stílusok fölmelegítése, historizmus. Persze idézőjelek között, hiszen 
oly kínos beismerni, hogy ez nem igazi megújulás. 

A testiség a lényeg, a biologizmus, ami a melegek jogaiért küzdők jelszava- 
iból is kiütközik. Miért fontos az irodalom vagy a filmművészeten belül a me- 
leg irodalmat (gay literature) megkülönböztetni? A magam hetero mentalitásá- 
val nem tudom ezt másként értelmezni, mint úgy, ahogy azt a művelődéstörté- 
neti előzmények is gondoltatják velem: a homoszexuális kultúra önmagát bio- 
lógiailag különbözteti meg. 

Én, kívülállóként csak irodalomtörténeti pletykákból — pl. az alább idézen- 
dő meleg szerzőtől — tudom, hogy MONTAIGNE, ROTTERDAMI ERASMUS, PROUST, 
Gpe vagy WILDE homoszexuális volt, nem a műveikből. Ez vonatkozik a , magas" 
kultúra legtöbb meleg képviselőjére. A nagy perzsa költő, Hárrz szerelmes ver- 
séből ugyan ki gondolná, hogy fiúhoz, és nem leányhoz íródott: 


„Ha sírázi török szépem kezét szívemre tenné, hát 
Odaadnám hindu holdjáért Szamarkandot és Bokharát." 


(KérEs GÉzA fordítása) 

Hárız példája azt is cáfolja, amit FERNANDEZ állít, ti. hogy a melegek megbé- 
lyegzéstől, üldöztetéstől való félelmükben kénytelen-kelletlen leplezték valódi 
énjüket. Nos, Háriz éppenséggel elárulhatta volna, hogy szerelme fiú volt — a 
muszlim Keleten ugyanúgy elfogadták és fogadják el ma ıs a homoszexualitást, 
mint az antik Görögországban -, mégsem tette. 

A festők és a szobrászok többet árulnak el magukról, pl. azzal, anogy modell- 
jeiket megválasztják, és amilyen odaadó figyelemmel ábrázolják őket, de mit 
bizonyít ez? Vannak a művészetnek területei, pl. a balett, amelyről a , tájékozott" 
közönség tudni véli, hogy férfi művelői többnyire az azonos neműekhez von- 
zódnak. De vajon kiderül-e ez abból, ahogy táncolnak? Ugye nem? Mondják, 
hogy a zeneszerzők melodikussága is meleg hajlamaikról árulkodik, Csajkovsz- 
kijé pl., de ha ez igaz lenne, akkor az olasz opera összes szerzőjét homoszexuá- 
lisnak kellene tartanunk. És mit kezdjünk a tudomány és a kultúra más területe- 
inek a képviselőivel? Mi köze van egy matematikus szakterületének a nemi éle- 
téhez? Befolyásolja-e egy sakkozó teljesítményét nemi orientációja? Az lehet 
persze, hogy egy meleg olyan pályát választ, ahol sok azonos nemű fiatallal hoz- 
hatja össze a szerencséje — ennyiben van jelentősége a pályaválasztásnak. . 

A magaskultúra nem tükrözi a nemi orientációt, és nem is fejezi ki. Annál 
kevésbé, mennél magasabbra tör, hiszen az ember hisz abban, hogy a kultúra 
révén — bármennyire is biológiai alapú az — emelkedhet a legmagasabbra, sza- 
kadhat el leginkább testi kötöttségeitől. Amikor a katolikus pap szüzességi fo- 
gadalmat tesz, általában mond le a szerelemről: amikor Origenész megfosz- 
totta magát férfiasságától, azért tette, hogy általában megszabaduljon nemi 
vágyaitól, és minden figyelmét Istennek szentelhesse, és nem azért, mert tény- 
legesen a fiúkat szerette, s nem a lányokat, s emiatt bűntudata volt. 

Más kérdés, hogy a homoszexualitásnak megvannak a , szubkulturális je- 
gyei"; öltözködésben, viselkedésben, lakberendezésben, szórakozó- azaz talál- 
kahelyek megválasztásában, de mindez kívül esik a hetero-többség látókörén. 
Tudom, hogy a queen az angol szlengben a homoszexuális , királynőt" jelenti (a 
Webster s Dictionary szerint a 8., utolsó jelentéseként a sorban: „a male homo- 
sexual; esp: an effeminate one — often used disparagingly” — azaz megalázó, 
becsmérlő szóhasználatban), de bevallom, a Queen együttes zenéje — a zenéje! 
- nem árulkodott Freddy Mercury és társai nemi vonzalmairól. Ma sem tu- 
dom, hogy az együttes többi tagja , az" vagy sem. 

Nincs meggyőzőbb annál, mint ha egy homoszexuális apologétát idézek, 
aki a melegek kulturális szerepéről egy vaskos könyvet írt, de amelynek első 
fejezetét (Természet vagy kultúra?) mégis a párosodással kapcsolatos nézeteivel 
kezdi: , Általánosan elterjedt nézet, hogy az ember természetétől fogva ellen- 
kező neműekkel igyekszik párosodni. Eszerint kulturális vadhajtás a homo- 
szekszualitás, ócsárlói még azt is hozzáteszik, hogy leginkább az érett, sőt a ha- 

nyatló korszakokban virágzott." (Ezek szerint én ócsárló lennék.) „Nemdebár 
több homoszekszuálist találunk a társadalmi hierarchia csúcsán, mint a pa- 
rasztok, munkások vagy kistisztviselők között. A gazdag és tanult emberek kevés- 
bé riadnak vissza a szekszuális örömszerzés azon módjaitól, amelyek nem utódok nemzé- 
sét szolgálják." (FERNANDEZ 1994: 5.) 

Az idézett szövegből a két tőlem kiemelt részt tartom figyelemre méltónak. 
Azaz, FERNANDEZ a párosodást a kultúra részének tartja, valamint szexuális 
örömszerzésnek, aminek sokféle módja van, s ezek közül egy szolgálja az utó- 
dok nemzését. Nyilvánvaló, hogy a szerző szerint a kultúra biológiai alapú, az 
oka biológiai, hiszen a párosodás vágya egyike a szellemünket, szabad akara- 
tunkat korlátozó ösztönöknek, és amelyeket felsorolnom sem érdemes, mivel 
rögtön kiderül, hogy miközben gondolkozunk, beszélünk, dolgozunk, alko- 
tunk és vallást alapítunk, szünet nélkül ösztöni lények vagyunk. Például foly- 
tonosan lélegeznünk kell és ahhoz, hogy bármi olyant tegyünk, ami az állatvi- 
lág fölé emel; élő anyagból felépülő szerveinkre vagyunk utalva. 

Másrészt az is nyilvánvaló, hogy a szerző szerint a kultúra biológiai célú, 
hiszen szexuális örömszerzésre irányulónak tekinti. Mondhatnók, csak virtu- 
ális biológiai program ez, elvégre a természet, Isten célja a párosodással az 
utódnemzés volt. 


A kultúra és a nemiség 


Mottó: , Mindég az állat első bennetek, 
És csak midőn ezt el birád csitítni, 
Eszmél az ember, hogy nagy-gógösen 
Megvesse azt, mi első lényege." 


(Lucifer, Az ember tragédiája, XIV. szín) 


Nemcsak a homoszexuálisok tekintik másodrendűnek a gyermeknemzést 
az örömszerzéshez képest, — hasonlóan gondolkodnak a feministák, — és nem- 
csak a leszbikusok - és figyelembe véve a fejlett világ népességszaporulati ada- 
tait, a meddő kapcsolatok, a válások számának növekedését, a házasodási kedv 
csökkenését, azt kell mondjuk, hogy a fehér civilizáció az öncélú szexet egyre 
inkább előnyben részesíti a családalapítással szemben. Azt hiszem, kijelent- 
hetjük, hogy ez civilizációs jelenség (amennyiben, mint FERNANDEZ állítja, a 
párosodás kultúra, akkor ez is a kultúra fokozatos civilizálódásának kísérője- 
lensége), amely fontos biológiai funkciót teljesít: a túlszaporodás elleni , ösztö- 
nös" védekezés ez. Nem lehet egyértelműen tudatos családtervezési, tehát ci- 

vilizációs programnak tekinteni, hiszen a gyermektelenségnek gyakran bioló- 
giai oka van (meddőség, nemzőképtelenség, aminek persze lehet civilizációs 
ártalom az oka), és legfeljebb csak szűk értelmiségi körben kapnánk azt a vá- 
laszt arra a kérdésre potenciális szülőktől, hogy miért nem akarnak (több) 
gyereket: , Azért nem, mert túl sok ember él a Földön" (Európában, Magya- 
rországon, Budapesten). A többségi válaszokból azonban (, Miből", , Minek?", 
„Sok a gond vele.", „Még korai családalapításra gondolnunk.", „Erre a világra 
gyereket? Meg van maga őrülve?”) mégis ez a végig ugyan nem gondolt, de 
tudatosnak, programozottnak tűnő döntés sül ki. 

A ,tömegkultúra" szolgáltatói a szexuális örömszerzést még az agresszió 
levezetésénél is fontosabb feladatuknak (és jobb üzletnek) tartják. (A kettő szo- 
rosan összefügg egyébként. Az azonos fajhoz tartozó állati egyedek agresszivi- 
tását nagyrészt a nemi ösztön motiválja.) A szexuális öröm hajszolásának soha 
nem látott mértékítelenség)e, a biztonságos virtuális szexualitás különféle for- 
mái: tévécsatornákon folyó szex, telefonszex, internetszex, pornóújságok és 
pornóvideók, a masszázsszalonok és szexshopok, az erotikus bárok és a peep- 
show-k, az utcai, országúti és nyilvánosházi prostitúció, a , szextudomány" 
nyomtatott és elektronikus megjelenése és mindennek a holduvara a divattól 
a plasztikai sebészetig egyfelől összefüggnek az információs forradalommal, 
másfelől mint az utódnemzésre irányuló nemiséget széles választékban kiváltó 
pótlékok biológiai fékként működnek együtt a járványosan terjedő szexuális 
problémákkal, az AIDS-szel és más nemibetegségekkel, az ösztönök (és a ne- 
velés) hibájaként emlegetett nemi eltévelyedések, csecsemőgyilkosságok nö- 
vekvő számával. Egyesek szerint nem az esetszám van növekvőben, hanem a 
róluk szóló beszámolók szaporodnak (l. információs forradalom). Mindez kie- 
gészül a tömeges agresszió megnyilvánulásaival: terrorizmussal, tömeggyilkos- 
ságokkal és öngyilkosságokkal, az újra és újra fellángoló népirtó háborúkkal, 
pogromokkal. 

A példa kedvéért: a minap a televízió kultúrális csatornáján láttam egy isme- 
retterjesztő műsort, amelynek témája egy BAKER és BELLIS nevű szexológus szer- 
zőpáros könyve, illetve kutatásaik eredményének bemutatása volt: hogyan sza- 
bályozza ösztönösen a nő, hogy foganjon-e vagy sem, és a férfi, hogy az ő sper- 
mája nyerje meg más férfiakéval szemben a , spermaversenyt", azaz, hogy a 
megfogant utód az övé és ne másé legyen. A tudóspáros mellékesen velünk szü- 
letett poligám hajlamaink és a civilizáció által ránk erőltetett szociális monogá- 
mia közti harc pillanatnyi állásáról is tudósított. (A szociális monogámia csak 
annyiban tekinthető civilizációs vívmánynak, amennyiben a házasság intézmé- 
nye, mint az a nevében is bennefoglaltatik, gazdasági szövetkezés is. A tartós 
párkapcsolat, akár hűségesek a felek egymáshoz, akár nem, nemcsak szociáli- 
san, hanem biológiailag is szükséges feltétele az emberutódok fölnevelésének.) 

A sok száz párkapcsolatra és állatokra is kiterjesztett vizsgálatból az derül 
ki, hogy a nők, anélkül, hogy tudnának róla, biológiai úton védekeznek a te- 
herbeesés ellen, más szóval, szervezetük is örömszerzésnek tekinti inkább a 
szexet. Ebben, bár a vizsgálat erre nem terjedt ki, mintha férfiak is partnerek 
lennének. (Közbevetőleg, a műsorban csak szexuálisan , művelt" alanyok sze- 
repeltek.) A módszer a következő: a nők orgazmusa a partnerénél jóval koráb- 
ban következik be (ügyes a férfi, tapasztalt a szerelemben). Ennek eredménye- 
ként savassá válik a hüvelye, a savas közeg pedig a spermiumok halálos ellen- 
sége. Egyidejű, azaz ideális , szerelmi" orgazmus esetén a spermiumok még 
időben bejuthatnak a méhszájba, és életük kockáztatása nélkül elérhetik az 
érett petesejtet. (A műsor szerint) nem ritka, hogy a nő, miközben várakozik a 
partnerére, maszturbál. A magányos örömszerzés eredménye ismét csak savas 
közeg, ami eleve biztosítja - még egyidejű orgazmus esetén is — a fogamzásgát- 
lást. A nő — a kutatók szerint — úgy tudja, hogy ő azért maszturbál, mert szerel- 
mére várakozva fölizgul, és nem bír magával. Fogalma sincs arról, hogy tk. 
védekezik. 

Mit tesz a férfi azért, hogy megakadályozza a fogamzást? Korunk gyermeke 
lévén, gyakorlott a szexben, késleltetni tudja saját orgazmusát, Sőt, törekszik 
arra, hogy a nőnek lehetőleg több orgazmusa legyen, mielőtt ő is elélvezne. A 
közvélemény szerint az a legény a gáton, aki sokáig állja a sarat, és a nő(ke)t a 
fenti módon teljesen le tudja venni a lábukról. Férfiasságának másik mércéje, 
hogy milyen sűrűn közösül, képes-e partnerét naponta akár többször is kielé- 
gíteni. Míg a késleltetett ejakulációval saját spermiumai fölött mondja ki — 
akaratlanul — a halálos ítéletet, a naponkénti, pláne a napi több ejakulációval a 
kilövellt sperma mennyiségét oly mértékben lecsökkenti, hogy a hüvely savas 
közegében a spermiumok túlélési esélye kis híján egyenlő lesz a nullával. 

A napi tapasztalat és a tudomány eredményei azt a benyomást keltik, hogy 
a szex korunkban a civilizált kultúra központi kérdésévé vált, vagyis a kultúra a 
civilizálódása során visszasüllyedt eredeti állapotába, biologikus lett ismét, 
mondhatni, újbiologikus. Tévedés ne essék, a műveltségnek valóban egyik fő 
témája a szerelem — a másik a halál, ami, ugye, szintén biológiai jelenség -, a 
művelődéstörténet aligha tud mutatni olyan időszakot az emberiség történe- 
tében, amikor nem ez a két téma foglalkoztatja mindenekelőtt. 

Jó példája ennek férfi oldalról nézve a potencia - eredetileg nemzőképes- 
ség, ma inkább csak a nők kielégítésének a képessége — miatti aggodalmasko- 
dás. A férfiakat mintha ez foglalkoztatta volna az egész történelem során leg- 
inkább. Pálcika emberkék őskori sziklarajzokon aránytalanul nagy, duzzadó 
nemiszervüket még csak nem is nőknek mutogatják, hanem a vadállatokat, 
ellenségeiket riogatják velük; pápua bennszülött fiúk, mihelyt férfivé avatják 
őket 9-10 éves koruk körül, már pénisztokot viselnek, ami olykor félméteresre 

, nőhet", és erektált phalloszt formáz. A mi kultúránk is telistele van hasonló, 
potenciával hivalkodó szimbólummal. Az a fegyver — nemcsak akciófilmekben 
és gengszterkézben, hanem már , betyáros" népművészeti tárgyainkon is (vö. 
az olasz neorealista filmek szicíliai parasztmaffiózóinak elmaradhatatlan va- 
dászpuskájával) —, az a szivar, az autó is az, és sok más, akár női kézben, száj- 
ban, lábak között is. Ilyen a dizőz hosszú szipkája, az ajakrúzs a reklámokon, a 
seprűnyél, amelyen a boszorkány lovagol. 

Kevésbé ismert, hogy az állatvilágban a hím potenciájának látványos kinyil- 
vánítása nemcsak az üzekedési vágyat jelzi, hanem az is a célja, hogy a vetély- 
társakat elbátortalanítsa. A kandúrok, csődörök, szarvasbikák nemiszerve rend- 
szerint erektált állapotban van párviadal közben, és a harcoló felek arra törek- 
szenek, hogy ellenfelüket megfosszák , férfiasságuktól". A hím páviánok azzal 
mutatják ki fölényüket a náluk gyengébb, fiatalabb hímekkel szemben, hogy 
„megerőszakolják őket" hacsak jelképesen is. A legyőzött vetélytárs megadásá- 
nak a jele, hogy földig hajol és odatartja a hátsó felét, mint a nőstények: ön- 
ként hagyja magát megalázni. Megjegyzendő, hogy a börtöntársadalom az el- 
zártságból adódóan kényszerű homoszexuális aktust igazából csak a passzív 
női szerepet játszó , köcsögre" nézve tartja megvetendőnek. 

Az impotenciától való félelem sem újkori civilizációs tünet. Csak most a 
széles nyilvánosság előtt folyik róla a szó. Az őrölt rinocéroszszarv, a fiatal szar- 
vasagancs, a tigris valamelyik testrésze, a kőrisbogárpor, a különböző gyógy- 
növényfőzetek és szerelmi varázslatok évezredek óta szolgálnak a , bajra" gyógy- 
írként. Ma is ezek, és ezek korszerű változatai a legkeresettebb csodaszerek: az 
injektált , duzzasztószerek", a beépített, felbumpálható merevítők és a legújabb 
„bájtabletta”: a Viagra mutatják, hogy a szexuális sikertelenséggel a sikerorien- 
tált társadalomban képtelenség együttélni. Mivel régen is nehéz volt — a popu- 
láris kultúra számtalan produktuma gúnyolódik évezredek óta a férfiúi tehe- 
tetlenségen -, ott, ahol már az orvos és a varázsló tudománya is tehetetlennek 
bizonyult, a probléma vallásos, szublimáló kezelése jelentett legalább egyfajta 
megoldást (, önkéntes" szüzességi fogadalom, szerzetesrendek). 

Mert igaz ugyan, hogy a nagy vallások közül nem egy a földi vágyakról való 
lemondást tekinti a lét értelmének — mint Jézus hirdette: „Van, aki azért képte- 
len a házasságra, mert úgy született. Van, akit az emberek tettek alkalmatlan- 
ná a házasságra. Végül van, aki a mennyek országáért önként mond le a házas- 
ságról." (Mt 19,12) —, de ez is épp a szexualitásnak az ember életében , min- 
dent betöltő" központi szerepét emeli ki. (A szerelmi gyönyörrel — úgymond — 
egyedül Isten szeretete ér föl.) A vallások eme ajánlása azt célozza, hogy az 
ember tényleg kiemelkedjék az állati sorból. (Legalább szellemileg, a lélek, az 
akarat erejével, ha már a test börtönéből nem szabadulhat. Az egyház az ön- 
csonkítást kezdettől fogva elítélte; Origenész, az egyik legnagyobb hatású , egy- 

házatya" ezért nem lett szent.) A többség, a , meghívottak", hogy Jézus szavá- 
val éljek, úgy érheti el ezt, hogy amennyire képes, szublimálja testi vágyait: 
úgy legyen , kiélt", hogy kiéli magát a kultúrában. Ennek a katolikus és orto- 
dox Szűzanya-tisztelet éppúgy lehetséges formája — a Szent Szűz tisztelete a 
pogány Venus szerelemistennő kultuszát magába olvasztotta! —, mint a , halha- 
tatlan kedvesek”-hez íródott versek, a rájuk írt színpadi szerepek, a róluk fes- 
tett képek, a velük együtt végzett tudományos kutatómunka. Igen, az európai 
műveltség egészen napjainkig határozottan férfi-dominanciájú volt, amit mu- 
tat, hogy korábban a női többség számára a Jézus-imádaton illetve az előadó- 
művészeteken kívül nem sok lehetőség adódott a szublimálásra (a női szentek, 
szerzetesnők , Krisztus menyasszonyai"), bár azért akadt közülük kiváló politi- 
kus (AvILAI SZENT TERÉZ), költő (SAPPHO, BINGENI HILDEGARD), festő (VIGÉE LE 
BRUN, SUSAN VALADON, MARY CASSATT), Író (GEORGES SAND), tudós (MARIE CURIE). 
A kisebbség: a , kiválasztottak" arra is képesek, hogy még a szublimálásról is 
lemondjanak: mint az esszénusok, a hindu szadhuk, az ókeresztény remeték, a 
katharok és a szerzetesség szigorúbb rendjeinek kötelmeit magukra vállalók. 

Hogy mindebből mennyit sikerült az embernek általában megvalósítania, 
egyrészt tényleg szabadságvágyunkról tanúskodik, másrészt arról, hogy , kel- 
lemes" rabságunk, úgy tűnik, örökös, nemcsak életfogytiglani. 

Mint láttuk fentebb, a modern civilizáció más megoldásokkal próbálkozik. 
A szexualitást szórakoztató (örömszerző) időtöltéssé teszi, amivel eljelenték- 
teleníti. Ez is egy javallat a túlnépesedésre, és a megnövekedett szabadidő jobb 
kihasználására, s hogy a kínálatból meglehetősen sok a pótlék, a virtuális szex, 
mutatja, hogy korunk szexualitása nagy mértékben tudatosan programozott, 
bár a történelmi tapasztalat szerint a bűn fészkei a régi időkben is a nagy nép- 
sűrűségű városok voltak (vö. , falusi kislány Pesten", I. fentebb). A programo- 
zottságra vall sok minden egyéb is: pl. a nemi felvilágosítás hangsúlyos jelen- 
léte a médiában, vagy az az (amerikai) törekvés, mely a női egyenjogúság men- 
nél teljesebb megvalósítása érdekében olyan filmek százait gyártatja és terjesz- 
ti, melyek a hagyományos nemi szereposztással ellentétben a nőt mutatja kez- 
deményező szerepben: ő vetkőzteti a férfit, ő van felül az aktust mutató képso- 
rok nagy részében stb. 

Bio-logika 
Emberállat-állatember 


Mottó: „Nézd, ugranám, és testem visszahull, 


S ha képzetem magasb körökbe von, 
Az éhség kényszerít, hunyászkodottan 
Leszállni ismét a tiprott anyaghoz.” 


(Ádám, Az ember tragédiája, III. szín) 


Az ember ugyan a földi evolúció csúcsterméke, de az állatvilágtól koránt- 
sem választja el olyan éles cezúra, mint azt a legtöbben hinni szeretnénk. Mint 
fajt kórokozók, betegséget terjesztő rovarok gyötrik, járványok, természeti ka- 
tasztrófák sújtják, sok millió áldozatot követelő, irdatlan pusztulással járó há- 
borúkat vív, melyek okai csak a felszínen kulturálisak, valójában ösztöniek, 

. mindeközben mégis úgy szaporodik, hogy csak minden harmadik egyednek 
jut elegendő élelmiszer. Az embernek folyamatosan levegőhöz kell jutnia, na- 
ponta többször táplálkoznia, innia illetőleg ürítenie kell; izzad, könnye, nyála, 
más váladéka termelődik; nő a haja, szakálla, körme, bőre szarusodik és hám- 
lik. Állandó szexuális késztetés alatt áll (ebben ugyan különbözik a többi állat- 
tól, de ez a civilizációs — kulturális?— vívmány is biológiai természetű), időn- 
ként pihennie kell, mert kifárad; minden napjának közel egyharmadát szinte 
öntudatlan állapotban tölti. A betegségeken, mérgezéseken kívül még káros 
szenvedélyek áldozatává is válhat (jellegzetesen emberi, civilizációs jelenség 
ez is, miközben alapvetően biológiai; igaz, az állatvilágban is van rá példa: 
följegyezték, hogy azokon a szibériai területeken, ahol a sámánok légyölő ga- 
lócát fogyasztanak a révült állapot eléréséhez, emberi közreműködéssel rá- 
szokhatnak a háziasított rénszarvasok 15). 

Ha végiggondoljuk, hogy a felsoroltakkal kapcsolatos teendők mennyi időt 
vesznek igénybe, kiderül, hogy a munka, a táplálék beszerzése, a lakóhely kar- 
bantartása és a család gondozása mellett jószerivel nem is marad ideje egy 
átlagos egészséges felnőttnek a lélek és a szellem gondozására, vagy lemond 
róluk, vagy tennivalóit hanyagolja illetve végezteti el másokkal. Civilizált vilá- 
gunkban a reklámok által közvetített ideális minta szerint az embernek - le- 
gyen férfi vagy nő -, ha meg akar felelni az összes elvárásnak — minden szabad 
percét a testének kell szentelnie. Kocognia, sportolnia kell, testet építenie, 
aerobic-ra, fittness szalonba, szoláriumba, fodrászhoz, kozmetikushoz, fogor- 

voshoz, természetgyógyászhoz, plasztikai sebészhez járnia, rendszeresen el- 
lenőriztetnie egészségi állapotát, gondosan táplálkoznia, fogyókúráznia, sa- 
laktalanító praktikákat alkalmaznia, beszerezni különböző tornaszereket és 
ránc- meg narancstalanító berendezéseket. Élete során mégis több súlyos lel- 
ki, valójában biológiai válságon megy keresztül: a születés, a nemi érés, a ka- 
maszkor, a szülés traumáin, időről időre szexuális problémák gyötrik, súlyos és 
kevésbé súlyos betegségekből lábol ki, vagy élethossziglan viseli a következmé- 
nyeiket, aztán eléri a menopauza - férfiaknál a „kapuzárási pánik"; egyre szem- 
betűnőbben kezd öregedni: látása, hallása meggyengül, kifehéredik és kihull a 
haja, izmai elsorvadnak, izületei elmerevednek, előbb formátlanná hízik, majd 
lötyögő bőrébe aszva összetöpörödik, s hiába kap szemüveget, hallókészülé- 
ket, műfogsort, lúdtalpbetétet, pacemakert, hiába festi a haját vagy visel paró- 
kát, varratja fel újra és újra a ráncait; hiába tömik tele gyógyszerrel, vagdalják 
össze-vissza, a végén kórházban köt ki, ahol csöveken áramoltatják belé az élet- 
fönntartó folyadékokat, s oxigénsátor alatt lélegeztetik, míg saját vizeletében 
és ürülékében ázva többnyire nyomorultul, méltóság nélkül meghal. 

És a lélek? Lelkünk ,rúgói", érzelmeink, vágyaink, szenvedélyeink, félel- 
meink, örömeink éppúgy állati eredetűek, mint emberségünk - állatokhoz 
viszonyított másságunk! — többi bizonyítéka: a beszéd, az eszközhasználat, a 
fajtársak összehangolt cselekvése, az érzelmeket kifejező testbeszéd és mimika 
(DARWIN óta tudjuk, hogy az arcjáték mozgató izmai a majmok koponyáján is 
megtalálhatók). A kíváncsiság például, vagyis az, hogy meg akarjuk ismerni a 
világot és benne önmagunkat, talán a legemberibb késztetés (hisz ez fejlődé- 
sünk motorja, és egyben ősi , szent" parancs: Gnószisz té auton: „Ismerd meg 
magadat!") éppoly állatias: a vágy a megismerésre, a félelmet legyőző kíván- 
csiság az állatoknál szintúgy megvan. 

És még mennyi minden, amire azt mondjuk: , emberi"! A kutya-, macska- 
barátok tapasztalatból tudják, hogy kedvencük ember módra érez és gondol- 
kodik, olyik még a boldogtalanságot is látni véli a kutyája pofáján, amiért az 
nem tudja a gazdinak szavakkal elmondani, mit akar. Egyes állatfajok tényleg 
úgy viselkednek, mintha cselekedeteiket megfontolás tárgyává tennék. Külö- 
nösen azok, amelyek közösségben élnek, és életmódjuk cselekedeteik összehan- 
golására késztette őket (az államalkotó rovarok, a falkában élő kutya-nembéliek, 
elefántok, oroszlánok, delfinek, majmok), ők azok, amelyek eljutottak a faj 
környezet szabta lehetőségeinek felső határáig. Kombinációskészséggel ren- 
delkeznek, választani, dönteni tudnak, hibáikat kiigazítják, magas szinten kom- 
munikálnak egymással, együtt nevelik kicsinyeiket és szerzik be táplálékukat. 
A méhek viselkedése különösen megérdemli csodálatunkat. Nemcsak a méh- 
állam csodálatos — és ősünknek példát adó szervezettsége, amit végső soron a 
méhkirálynőből és a lárvákból illatozó feromonok szabályoznak, hanem a dol- 

gozó méhek testbeszéde, a , táncnyelv", amellyel a táplálék, virágpor, propo- 
lisz, ivóvíz, egy alkalmasnak ítélt (!) új otthon lelőhelyének irányát és távolsá- 
gát közli felfedezőjük a többiekkel, s aminek tanulmányozása során kiderült, 
hogy az állatkák , fontolgatnak": nem hagyták magukat félrevezetni a kísérle- 
tező tudósok által. Persze az állatok igen szűk határok közt , gondolkodnak" az 
emberhez mérten. A méhecske csöppnyi , agyában" — függetlenül attól, mennyi 
az örökletes és mennyi a tanult tudása — elfér az összes tennivalójára vonatko- 
zó tudnivaló. A dolgozó méh - csak neki kell , gondolkodnia", a herének és a 
királynőnek nem (hiába, a munka nemesít) - a következő munkaköröket látja 
el élete során: sejteket takarít, lépet épít és ivadékot nevel, nektárt, virágport 
gyűjt, táplálékot keres, a kaptárból hulladékot távolít el, őrködik. 

A viselkedéstudomány növekvő népszerűsége ellenére, amit elsősorban a te- 
levíziós ismeretterjesztésnek, a pompás természetfilmeknek és olyan személyi- 
ségeknek köszönhet, mint KONRAD LORENZ, DAVID ATTENBOROUGH és DESMOND 
Morris, az emberek többségének, hívőknek és ateistáknak, bölcseknek és egy- 
szerűbb lelkeknek mintha még mindig szüksége lenne arra az önbizalomtöbb- 
letre, amit az állatok és az ember közé húzott éles választóvonal jelent a számuk- 
ra. Ennek tanújele pl., hogy olyan nagy horderejű, az egész emberiséget érintő 
problémát mint a rasszizmus, a bűnözés, hajlamosak vagyunk kizárólag emberi: 
történelmi, gazdasági, társadalmi, ritkábban pszichés okokra visszavezetni. Eb- 
ben kétségtelen szerepet játszik az önkéntelen, de árulkodó elhárító mechaniz- 
mus is, nem akarjuk tudomásul venni, hogy a szóbanforgó , rossz" fajtulajdon- 
ság lehet, ami most is bennünk van, s csak erkölcs (magas rendű kultúra) és 
törvény (magas rendű civilizáció) emel ki ténylegesen az állati sorból. 

A kannibál hajlam (,ember embernek farkasa") az emberben ma is jelen 
van, bár egyénenként különböző mértékben. Bizonyára milliókra tehető azok 
száma, akik inkább éhen halnának, semhogy emberhúst egyenek; akik inkább 
életüket adnák másokért, semmint hogy embertársaikat áldozzák föl maguk 
helyett. Ez is állati bennünk. Gondoljunk csak a kölykeit védő anyaállat önfel- 
áldozó hősiességére, a hordáját halálmegvető bátorsággal fedező vezérgorilla- 
hímre. Igaz, az állat csak önmagáért, családjáért, a csapatért, amelyhez tartozik, 
kockáztatja az életét akár fajtársaival szemben is, az egész fajért, magasabb 
erkölcsi szempontokért nem. Ez már emberi bennünk, de e vállalás emberfe- 
lettiségét mutatja, hogy a vallások ehhez követendő isteni példákat állítanak 
elénk; hogy csak a legnagyobb hatásút mondjam: Jézusét. 

Nem mintha az állat nem ismerne erkölcsi gátat. KONRAD LORENZ írta le 
először, hogy az egymással harcoló ragadozók közül az erősebb , lebénul", kép- 
telen folytatni a küzdelmet, ha ellenfele behódoló tartást vesz föl. Ezt nevezi 
szociális gátlásnak. Igaz, ez csak a ragadozókra jellemző viselkedés, a szelíd 
őzikére, nyúlra, gerlére nem (az ő példái ezek). Ők, „azzal az ábrándos arckife- 

jezéssel, amitől az emberközpontú szemlélő oly szimpatikusnak látja" az emlí- 
tett állatokat, a legvérengzőbb fenevadaknak bizonyulnak legyőzött ellenfe- 


e embe a ok nem nak elmeneküln REN 970 A kk) A 


oroszlánszelídítők régóta , tudják", megtapasztalták ezt. A szociális gátlás ut. a 
magyarázata annak, hogy miért nem harapja le sohasem az oroszlán az ido- 
már fejét, ha az a szájába dugja. KONRAD LORENZ maga is így demonstrálta 
felfedezését. Egy cirkuszi oroszlán tátott szájába dugta a fejét, és a jelenetet 
filmre is vették. 

A Lorrnz-féle szociális gátlás hol megtalálható az embernél, hol nem. A 
gátlás hiányának biológiai oka lehet, mert a civilizáltság fokától független. Mai 
gonosztevők között éppúgy akadnak olyanok, akik fölöslegesen kegyetlenked- 
nek áldozataikkal, mint régen. Mindenesetre figyelemre méltó, hogy az em- 
bernek gátlástalan ragadozót is sikerült kitenyésztenie (l. pitbullok). Az em- 
beráldozat, a szakrális emberevés és minden véres rítus, lévén vallásos cselek- 
mény az egyetemes kultúra része, ugyanakkor szintén állati múltunkban gyö- 
kerezik. A saját fajtárs elpusztítása, a kölykök felfalása az apák részéről, vagy a 
hímeké a nőstények részéről több állatfajra jellemző (imádkozó sáska, orosz- 
lán, csimpánz például). Az embernél a mítoszok és mesék, illetve a kultuszok 
pszichológiai-ideológiai motivációjú elemévé lett. L. az apák és fiúk nemzedé- 
ki ellentétét a mítoszokban és mesékben, amire FRgxup a maga őshorda-elmé- 
letét alapozta, illetőleg az emberáldozat isteni önfeláldozássá szublimálását a 
keresztény üdvtörténetben.) A Biblia tanúsága szerint egyébként a zsidók még 
Ezékiel korában, a fogság utáni időkben is mutattak be elsőszülött gyermekál- 
dozatot Jahvénak Árahám után jóval több, mint ezer évvel. (Mint ismeretes, 
Ábrahám története példázza, hogyan és mikor szoktak volna le ő és utódai az 
emberáldozatról. Ez 20, 25—26, Ter 22). 

Az állatok kannibalizmusának, úgy tűnik, ismerjük az ésszerű okait. Az 
imádkozó sáska nősténye a nagy számú utód miatt nem elégedhet meg a hím 
spermájával, szüksége van a hím összes fehérjéjére. Egy magyarázat szerint az 
oroszlánhímek azért ölik meg és falják fel olykor a kölyköket, mert így akarják 
bebiztosítani, hogy a nőstények az ő ivadékaikat hozzák a világra és neveljék 
fel; de mivel a saját kölykeik sincsenek biztonságban tőlük, meglehet, az a 
nagyon is is , emberi" önös céljuk, hogy így késztessék tüzelésre és újabb páro- 
sodásra a nőstényeket. A fentiekből kifolyólag a szociobiológusok az ember- 
evésnek is keresik az értelmét. A kérdésre adott válaszok: 1. Nem igaz, hogy 
bevett és általános szokás, faji tulajdonság lett volna az emberben. 2. Csak 
végső szükségben ette, eszi meg fajtársát az ember. 3. A rituális kannibalizmus 
csak ott alakult ki, ahol nem volt elegendő állati fehérje. 4. Az emberré válás 
alapja és szükségszerű feltétele az őskori kannibalizmus volt. E nézet képvise- 
lői szerint a fajtárs agyának elfogyasztása gyorsította föl az ember fejlődését. 

Az őskori lékelt koponyamaradványok és a közelmúlt kannibalisztikus szokásai 
arról vallanak, hogy az emberevők az agyat tekinthették a legjobb falatnak, s a 
kannibál adatközlők maguk is azt állították, hogy ellenfelük agyának elfogyasz- 
tásával, annak ereje (bátorsága, lelke, tudása) is birtokukba Jut. 

Piers PauL Rean dokumentumregénye, az Életben maradtak annak tanúság- 
tétele, hogyan képes - biológiai okból! — kulturális, sőt vallásos igazolást talál- 
ni még a civilizált ember is az emberevésre. A repülőszerencsétlenséget túlélt 
ifjak azzal mentegetik magukat, amiért társaik teteméből táplálkozva sikerült 
életben maradniok, hogy hiszen Krisztus is az életét, szó szerint testét és vérét 
ajánlotta föl megváltó szent eledelül követőinek. 

Egy triviálisabb példa vérengző hajlamainkra az „étkezési kultúra” tárgykö- 
réből. Ismeretes, hogy az ínyencek ízletesebbnek tartják, ha a táplálékuk nyers, 
él, vagyis szenved. Az európaiak szívesebben eszik az osztrigát még élve (még 
biztos friss, mondják); van egy elhíresült kínai pontyétek, amely még készen, 
föltálalva az asztalon is rángatózik és dobálja magát. A tévénézők tudják, hogy 
szinte nincs állat, amely megvárná, amíg áldozata kimúl, elkezdi enni „azon mele- 


gében". Gyermekkoromban faluhelyen úgy mondták, hogy a macska azért játszik 


Az embert túlértékelő humán beállítottság ideillő példája SANDRA Lirsrrz 
BEM The Lenses of Gender című könyve, mely amúgy is tárgykörünkbe illő témát 
taglal alcíme szerint (Transforming the Debate on Sexual Inequality). A könyv töb- 
bek közt a szociobiológusok kritikája, akik „az emberi lét egyetemes vonatko- 
zásait taglaló elméletüket fejlesztve az evolúciós és genetikus tényezőkre össz- 
pontosítanak inkább, mint a kulturális vagy történelmi tényezőkre”. Szerzőnk 
ezzel szemben kijelenti, hogy a „Valóságban azonban a kulturális találékonyság 
oly gyökeresen megváltoztathatja az emberi lét helyzeti összefüggéseit, hogy 
az emberi szervezet felszabadulhat azok alól! a korlátok alól, amelyeket koráb- 
ban leküzdhetetlennek hittünk." Három példát is hoz kijelentésének alátá- 
masztására: 

„l. Mint biológiai fajnak, az embernek naponta szükség van vízre és éle- 
lemre. Ez valamikor azt jelentette, hogy az egyetemes emberi természet része- 
ként a túlélésre kell játszania. De az ember mezőgazdasági technikákat talált 
föl az élelem előállítására és tárolására, hűtőrendszereket az élelem tartósítá- 
sára. Ez azt jelenti: többé nem része az egyetemes emberi természetnek, hogy 
a túlélésre kellene játszania. 

2. Mint biológiai faj, az ember fogékony a legkülönfélébb bakteriális fertő- 
zésre. Ez valamikor azt jelentette, hogy az egyetemes emberi természet része- 
ként az ember rendszerint fertőzés következtében halt meg. De az ember an- 
tibiotikumokat fedezett föl a fertőzések elleni harca során, s ez azt jelenti: 

többé nem része az emberi természetnek, hogy — mint korábban - belehaljon 
a fertőzésekbe. 

3. Mint biológiai fajnak, az embernek nincsenek szárnyai. Ez valamikor azt 
jelentette, hogy az egyetemes emberi természet részeként nem tudunk repül- 
ni. De az ember repülő szerkezeteket talált föl, ami azt jelenti, hogy a repülni 
nem tudás többé nem része az egyetemes emberi természetnek." (Liırsrrz BEM 
1993: 19, 21.) 

1. Vajon az a tény, hogy a fejlett világban a legtöbb embernek van annyi 
pénze, hogy a hasát legalább napjában egyszer megtömje, és hűtőszekrénye is 
van, meg a villanyszámláját is ki tudja fizetni, így nem kapcsolják ki a lakásá- 
ban az áramot, amely a fridzsidert működteti, s ezért előre gondoskodhat né- 
hány napra a betevő falatról, elegendő érv a több milliárd nem fehérbőrű 
éhező számára ahhoz, hogy ők is lemondjanak a túlélésről, s énenhaljanak, 
hogy Lirsrrz BEM (kis)asszonynak igaza legyen? Soha nem volt nagyobb gond a 
világ élelmezése, mint ma, és mint lesz holnap. 

2. Lirsrrz BEM (kis)asszony nyilván nem hiszi, hogy „sohse halunk meg”. 
Igaz, a fejlett világban az átlagéletkor egyre magasabb, népessége elöregszik, 
az elmaradottabb földrészeket pedig népességrobbanás fenyegeti — hála a tu- 
domány nagyszerű eredményeinek -, de ez csak újabb harci feladatot jelent az 
, egyetemes emberi természet" legyőzésére indult légiók számára. 

3. Ennyi erővel azt is mondhatnám, hogyha a tyúk, amelynek ugyan vannak 
szárnyai, mégsem tud repülni, repülőgépen szállíttatik, már tud, tehát a repülni 
nem tudás többé nem része az egyetemes baromfitermészetnek. Tudom, hogy a 
példa sántít, mivel a tyúk nem, az ember viszont legyőzte ezt az akadályt, már- 
mint megoldotta, hogyan közlekedjék a levegőben. De ez egyrészt nem biológi- 
ai siker, másrészt az, hogy valakik fölfedezték, majd továbbfejlesztették a légha- 
jót, repülőgépet, még nem vált biológiai értelemben faji adottsággá, legfeljebb 
lehetőséggé, olyan valamivé, aminek a hasznából és kárából elvben az egész faj 
részesülhet. De nem részesül. (Repülőgépen olvastam néhány éve a New York 
Herald Tribune-ben, hogy John Major, akkori brit miniszterelnök fivére egy dele- 
gáció vezetőjeként az Egyesült Államokba repült. A hírközlő említésre érdemes- 
nek tartotta, hogy az ötven év körüli fivér életében először hagyja el az Egyesült 
Királyság területét, és először száll repülőgépre.) Lipsrrz BEM (kisjasszony megint 
magából, egy jólétben élő amerikai társadalomtudós és egyetemi tanár lehető- 
ségeiből és szokásaiból indul ki, amikor úgy véli, hogy a légiközlekedés mind az 
5 (6?) milliárd embernek szárnyakat ad. 

Nem politikai szólam, az ember természetes igénye, hogy a tudomány tegye 
kényelmesebbé az életét és hosszabbítsa meg — ennyiben Lirsrrz Bem (kis)- 
asszonnyal egyet is érthetünk. Ám ebben az igényben csupán biológiai vágya- 
ink fogalmazódnak meg, noha állandóan döngetjük a mellünket, hogy többre 

vagyunk hivatva. Ha konkrétabban fogalmazzuk meg egy-egy tudományág 
céljait, akkor sem változik lényegében azok tartalma: az űrkutatás magas mű- 
szaki szintje és látszólagos emelkedettsége ellenére is a fogyó nyersanyagok 
pótlását, az ember számára belakható újabb életterek fölfedezését és a világ- 
egyetemből ránk , leselkedő" veszélyek (káros sugárzások, meteorok, üstökö- 
sök) elhárításának tanulmányozását célozza, vagyis a faj fennmaradását szol- 
gálja. Ez bizony biológiai cél. Más kérdés, hogy mindeközben a tudomány 
, nyegle" is tud lenni (mint MApácHnál): a szórakoztatás technikusait szolgálja 
ki, a fegyvergyártást, de nyeglesége is csak látszólag mond ellent biológiai ér- 
dekeinknek. Az ember háborúi -— bármilyen fennkölt célokra hivatkozva vívják 
is őket, a terület megőrzésére, vagy területszerzésre irányulnak. Hívhatjuk a 
, területet" revier-nek vagy Lebensraumnak, a cél csak biológiai marad. A szóra- 
koztatásnak, ami a robbanásszerű civilizációs fejlődésnek szükséges velejárója, 
szintén gyakorlati célt szolgál: leköti a , fölösleges": magukat fölöslegesnek 
érző emberek millióinak energiáit, idejét. Ahol erre nincs igazán mód, a világ 
elmaradottabb részein ott továbbra is hagyományos módon kezelik a problé- 
mát: elnyomással és népirtó háborúkkal. Na, melyik a jobb? 

Az antik Róma emberfölöslegéből azokat, akiket nem tudott munkára, had- 
ra fogni, etetni és szórakoztatni volt kénytelen; az iparosodó Anglia összefog- 
dosta őket, egyenruhába bújtatta és hadihajóra küldte, így épített föl egy világ- 
birodalmat. A modern Kína hagyja, hogy kivándoroljanak. Ma Nyugaton , óri- 
ási probléma, hogy már a második nemzedék nő fel, amelyik sosem dolgozott, 
szociális segélyen él egész kényelmesen. A lakosság tíz-tizenöt százaléka eleve 
here gondolkodású" — nyilatkozza SÁRKÖZY Tamás jogász a Magyar Nemzet 1998. 
május 30-i számában. 

, Ösztönösség" a művészetben. Fordulatként gyakran hallani ezt. Akik hasz- 
nálják vagy arra gondolnak, hogy a szóban forgó művész , ösztönösen? alkot. 
, Ösztönös" művész alatt azt értik, hogy ha rákérdeznek, a jámbor nem tudja 
megmagyarázni, mit miért csinált, hanem olyan válaszokat ad, hogy , mert 
így éreztem", „nem tudom, így kívánkozott ki belőlem", „csak úgy jött". Ezen 
az alapon tekintik a népkultúra minden megnyilvánulását is általában ösztö- 
nösnek. 

Mari néni tényleg nem tudja, mi mindenről szól az ő meséje valójában. Ő 
csak , mondja a magáét", mert , így hallottam idesanyámtól". Ez az ösztönös- 
ség a szó használói szerint nem azonos a biológiai ösztönnel. A freudi tudat- 
alattihoz, a jungi kollektív tudattalanhoz, az archetípusokhoz van köze, mely 
fogalmakkal kitalálóik és használóik mind egy állatitól független — istenadta? 
— ösztönvilágra szeretnének utalni, de ami mégiscsak genetikai (, zsigeri") ere- 
detű, és amit a kulturális közeg, a nevelés befolyásol. Ahogy mondták régen a 
jó képességű emberről, hogy mesélőkedvét, faragókészségét stb. , az anyatej- 

jel szívta magába", ami alatt azt értették, hogy örökölte a szüleitől, meg a (szü- 
lói) környezet is hatott rá. 

Mindenesetre álljon itt az ATKINSON-ATKINSON-SMITH-BEM szerzőnégyes Pszi- 
chológia tankönyvének meghatározása az ösztönről: , Ahhoz, hogy egy viselke- 
dést ösztönösnek nevezhessünk, az szükséges, hogy veleszületetten meghatáro- 
zott legyen, jellemző legyen bizonyos fajokra, és a faj összes egyedénél azonos 
formában jelenjen meg. Így a veleszületettség, a fajspecifikusság és a rögzített visel- 
kedésminták az ösztönös viselkedés etológiai megközelítésének kulcsfogalmaivá 
váltak... a fajspecifikusság és a rögzített viselkedésminta fogalmain túl az etoló- 
gusok bevezették még a kulcsinger fogalmát is, ami a fajspecifikus viselkedést 
kiváltó meghatározott környezeti inger... (A kulcsingerek az alacsonyabb rendű 
állatok szexuális viselkedésében is fontos szerepet játszanak.) Minél magasabb 
helyet foglal el egy állat az evolúciós rangsorban, annál kevesebb ösztönös visel- 
kedést hajt végre, és cselekedeteit annál inkább a tanulás határozza meg. Még az 
embernek is van azonban néhány ösztönös viselkedésmintája, mint amilyen pél- 
dául az újszülöttek szopási reflexe.” (i.m. 1997: 300-301.) 

A fentiek értelmében pl. a nemi , ösztön" sem ösztön igazán, lévén nem 
fajspecifikus és nem is rögzített teljesen (legkevésbé az embernél). Az idézett 
tankönyv nemi identitásról beszél, s kialakulását részint a születés előtt kapott 
hormonoknak, részint a környezeti hatásnak tulajdonítja. Nem beszélhetünk 
anyai ösztönről sem az embernél (a könyv szerint), mégpedig a nálunk vi- 
szonylag gyenge hormonális hatás miatt. , Állati" hormonszint esetén elkép- 
zelhetetlen volna, hogy egy anya megölje, vagy akár csak eltaszítsa magától a 
gyermekét, ami civilizált világunkban lassan már mindennapos jelenség. (Bár 
macskáknál bizonyos esetekben előfordul. De hát a macska is , civilizált" lény.) 
A szülői magatartást mindazonáltal mégis alapvetően biológiailag meghatáro- 
zottnak tekinthetjük. Ilyen meghatározó, befolyásoló tényező pl. a csecsemő 
gömbölydedsége, és viselkedése (gőgicsélése, sírása, mosolya). A legtöbb faj 
úgy fejlődött ki, hogy a bébikre jellemző bájos vonások és lefegyverző maga- 
tartásformák kiváltsák a felnőtt állatban a szülői érzést. Csak az Istentől (ösz- 
töntől?) elrugaszkodott (génhibás), illetőleg a gyermekkorában szüleitől sokat 
szenvedett ember nem ismeri. 

Mari néni mesemondásában csak az az HÖSZKÖNÖS (hiszen tanulta az a 
tól), hogy nem változtat fölöslegesen a mesén, , érzi", a „lelke mélyén tudja" i 


évezredeken át fennmaradhatott. A mese (mítosz, hiedelem) ugyanakkor annyi 
mindenről szól, amit időközben a tudomány fölfedezett, korábban azonban — 


legalábbis hivatalosan — nem volt ismert, hogy azt kell mondjuk, a bennük lévő 
tudás részben , ösztönösen megsejtett igazságok", részben egyszer már fölfe- 
dezett, időközben azonban feledésbe merült ismeretek tárháza. 

Mint azt az agykutatók, és dr. ARATÓ MIHÁLY jóvoltából a tévénézők is tudják 
ma már: az ember nem üres aggyal jön a világra. Attól, hogy a csecsemő még 
nincs tudatánál, még lehet emlékezete. De mire emlékszik? A mesék és míto- 
szok egy része a méhbeli tartózkodás és a születés traumáiról szól (pl. HÉsziDosz: 
Az Istenek születése; de részben erre utal a mesebeli alvilágjárás, a hétszer szeb- 
ben való újjászületés mozzanata és sok egyéb). Olyasmiről, amire nem emlék- 
szünk vissza később, és amiről egy az egyben „álmodni sem merünk", mégis 
gyakran álmodunk. (Zárt térben, tekervényes, sötét folyosón bolyongok, elő- 
ször többedmagammal, aztán egyedül. A vágat egyre szűkül, de nem fordulha- 
tok vissza. Egyre nagyobb a sötétség. Már-már megfulladok, de préselem ma- 
gam előre. Majd hirtelen kiszabadulok, fényesség vakít el, zihálva jutok léleg- 
zethez, felriadok.) 

Minek nevezzük: tudományos fölismerésnek, vagy az igazság , ösztönös" 
megsejtésének, netán véletlen egybeesésnek a brahmanista kozmológia azon 
elképzelését, mely a világok keletkezését és pusztulását Brahma milliárd éve- 
ken át tartó ki- és belélegzésével fejezi ki? (Vö.: táguló és összeroppanó világ- 
egyetem.) A szabad szemmel láthatatlan, világító spirálködök az élet hordozói 
az univerzumban. (A mi galaxisunk is spirálköd.) Mondhatjuk, hogy ők lehet- 
nének a Teremtő jelképei. A bibliai Isten első teremtő aktusa, hogy a sötétség- 
ben kimondja: , Legyen világosság!" Vajon az , Ige" megfogalmazói tudták, mit 
beszélnek? Amikor a hindu szobrász a , táncoló" világegyetem urát, Sívát ábrá- 
zolta, tudta-e, hogy az isten kéztartása a kozmikus spirálkarok egymáshoz vi- 
szonyított helyzetét idézi? MICHELANGELO tudta volna, hogy az ő Utolsó ítéle- 
tének Krisztusa ugyanúgy tartja karjait, mint a mi Galaxisunk? A kérdésre a 
válasz csak nemleges lehet, de ki merjük-e jelenteni, hogy mindez csupán vé- 
letlen egybeesés? Nem lehet, hogy a tudás tudatlan is bennünk van? 

Viszonylag egyszerű a válasz arra a kérdésre, miért azonosul a bibliai Te- 
remtő a világossággal és a Pusztulás úrnője a sötétséggel (a nyelv , ösztönösen" 
fején találja a szöget: gén és Genezis egy tőről ered: 1. gör. genea: , nemzetség", 
„törzsök”, , fajta", , vérség", , had", , utódok", , nemzedék", , faj", ,nem", , kor", 
, ember", , életkor", , születés", , szülés", „születési hely", , eredet"). Azért, mert 
Nap nélkül nincs élet, tartós sötétségben minden magasabbrendű életforma 
megsemmisülne. Ezt tudták az ősök is, benne van a regéikben, de benne van 
ösztöneinkben is, hiszen majd minden élőlény, a kovamoszattól kezdve az em- 
berig bezárólag a fényt keresi. Nincs olyan génhibás mag, melyből a csíra a 
föld mélye felé, a gyökérkezdemény pedig a szabad levegő fölé növekedne. És 
mivel a világ törvénye egy(séges) — a Ludolf-féle szám értéke, a hélium atom- 


PERA 


súlya tértől és időtől függetlenül állandó -, s ezen Istennek sincs „másítni” 


ereje, a bennünk lévő biológiai program (a fény keresése) és az évmilliós ta- 
pasztalat (a Nap az élet) egybeesik a későbbi tudományos fölfedezésekkel (ami- 

kor egy csillag születik, kigyúl a fénye; amikor befejezi működését, kihuny). A 
magaskultúrában; a filozófiában és a vallásban a biológiai cél szublimálódik: a 
világosság és a sötétség jelképpé, szellemi megkülönböztetéssé lesz. Az ember 
immár nem biológiai, hanem transzcendens célt követ. De ettől még a törté- 
neti-evolúciós folyamatosság nem szakadt meg! 

A kultúra tárgya is , ösztönt" elsődlegesen. A tudomány az élet — a biológiai 
létezés - meghosszabbítását és megjobbítását tekinti első számú feladatának 
(ha olykor más létezők rovására 15); a művészet legfontosabb témája a szerelem 
és a halál, és a vallás is a lét nagy kérdéseire keresi a választ, amit lelkünk 
mélyén a halálfélelem motivál (reinkarnáció, a lélek halhatatlansága, túlvilági 
élet, testnek föltámadása) a nevelők által belénk ültetett bűntudat és a felsőbb- 
ség (szülő, ős, szuperego, Isten) iránti önkéntes alávetettség mellett: a vallás 
magasabb szinten a lét megismerésére való , önzetlen" törekvés. 

Lehet ösztöni a kultúra eszköze. Hyen a szimbólumok, jelképes cselekvések 
túlnyomó többsége. Három példa. Az első: az időben érvényesülő műalkotá- 
sok: zeneművek, irodalmi művek, a film, a színdarab, a bábjáték, táncjáték 
drámai íve rendszerint megfeleltethető a nemi felvilágosító könyvecskékben 
ábrázolt „szerelmi görbéknek"; azoknak a grafikonoknak, melyek a felek iz- 
galmi állapotának lépcsőzetes emelkedését, a csúcspontokat és a megnyugvás 
ereszkedő vonalát mutatják. (Még a ,mű drámai csúcspontja" kifejezés is a 
párhuzamot hitelesíti.) Nem új felfedezés ez. Én magam úgy jöttem rá, hogy 
már gyerekkoromban láttam ilyen grafikonokat (VAN DE WELDE: A tökéletes há- 
zasság című, szüleim könyvtárában lévő, s általam titokban lapozgatott köny- 
vében), s első gimnáziumban hasonló görbén mutatta be a tankönyv JÓKAI: És 
mégis mozog a Föld c. regényét véve alapul, milyen a hagyományos regény szer- 
kezete. Mikor , felfedezésemet" elmeséltem anyámnak, megtudtam tőle, hogy 
a konzervatóriumban már neki is úgy tanították a zeneirodalom két legszebb 
szerelmi kettősét (VERDI: Othellójából, és WAGNER: Trisztan és Izoldájából), mint 
annak iskolapéldáit, hogy mindkettő a szerelmi görbét követi, a két zeneszer- 
ző személyiségéből és vérmérsékletéből adódó sajátosságoknak megfelelően. 
Én magam is kifejezetten ezen elv szerint építettem föl a legtöbb filmemet, és 
a minap lapozgatva HorráL MiHátrY barátom új kötetét (Jel és közösség), abban is 
örömmel fedeztem föl a láncmese felépítését ábrázoló hasonló grafikonokat. 

Úgy gondolom, hogy ebben a megfelelésben nincs semmi meglepő. A 
műalkotások jelentős részének a szerelem a tárgya; maga az alkotói folya- 
mat, a viszony alkotó és alkotás között , szerelmetes". Ennek szerintem fő 
oka, hogy maga a mű - amennyiben nem szakrális célzatú — valamikor sze- 
relmünk tárgyának szóló ajándék volt, később az ő előtte — majd mások előtt 
is — a legszebb színben való feltűnés eszköze, mely eredeti céljától és tárgyá- 
tól teljes mértékben a legritkább esetben szakad el. (Miért akar az ifjú mű- 

vészpalánta világhírű és gazdag lenni?) Még akkor sem feltétlenül, amikor 
az alkotó transzcendens ambíciókat dédelget: halhatatlanságról ábrándozik. 
A szakrális művészet is sok esetben a szerelmi vágyat szublimálja (BERNINI: 
Szent Teréz extázisa c. szoborkompozíciója ennek már emlegetett, szép és ked- 
vesen irónikus példája). 

A szerelem (nemiség) és a művészet (szépség) közti kapcsolat ősforrása a 
növény- és állatvilágban lelhető föl. Noha nem minden, amit szépnek látunk, 
ébreszt nemi vágyat, mindenesetre lényege, hogy érzelmeket kelt, s szemben 
azzal a megállapítással, hogy , szép az, ami érdek nélkül tetszik", a természet- 
ben a szép nagyon is fajspecifikus fogalom, és kizárólag érdeket szolgál, a faj- 
fenntartásét. A virág azért szép, hogy felhívja magára a figyelmét azoknak a 
rovaroknak, amelyek beporozzák, — nekünk, embereknek is a beporzásra váró 
virág tetszik. A gyümölcsnek azért feltűnő a színe, formája, hogy a madarak 
észrevegyék, magostul elfogyasszák, majd a megemésztetlen magot valahol 
„elvessék”. Mi is az érett gyümölcsöt tartjuk szépnek. Az állatok hímjei azért 
szépek - „egyik szebb, mint a másik” -, hogy a nőstények kiválaszthassák kö- 
zülük a nekik - és a nekünk! — legjobban tetszőt (értsd: a legmegfelelőbbet). A 
gímszarvas agancsa, a bika dísze kizárólag a párzás jogának megszerzésére 
való fegyver, egyébként az állat számára haszontalan, mert csak akadályozza a 
gyors menekülésben; le is veti, mihelyt fölöslegessé vált, a párzási időszak vé- 


get ért. Az ember mégis szépnek, értékes trófeának tartja, de csak a bika párzó 
(hasznos) díszeként, a levetett (haszontalan) agancsot már nem. A madarak 


szebbnek -, amit a párzási időszak végeztével levedlenek, hiszen feltűnő volta 
felhívná rájuk ellenségeik figyelmét. (A madarak tojóinak azért , szürkébb" a 
megjelenése, mert a tojások kikeltése rendszerint az ő feladatuk, s jobb, ha 
ilyenkor beolvadnak a környezetükbe.) 

Van példa a szerelmes célú , alkotás", , művészkedés" tevőleges formáira is 
az állatvilágban. A fészekrakás a madarak körében egyértelműen az, hiszen 
sok madárfaj hímje épp az általa rakott, szőtt, tapasztott, vájt fészek szépségé- 
vel (alkalmasságával) nyeri el egy életre kiválasztottja szívét. Egyes madárfajok 
csillogó tárgyakat gyűjtenek (szarka, holló). Ausztrália és Új-Guinea lugasépítő 
madarai (Ptilonorhynchidae) minden haszon nélkül való lugasokat építenek az 
erdő talaján e célra előkészített térségeken, amelyeknek előterét mindenféle 
odahordott - és jó ízléssel: meghatározott szempontok szerint kiválasztott (pl. 
csupa kék) tárggyal, csontokkal, kagylóhéjakkal díszítik, s e színpadon dür- 
rögve tetszelegnek a tojók előtt. És ne feledkezzünk meg a madarak , bül-bül 
szavú" párszerző énekéről sem! 

Ha már most a törzsi művészetet, az őskori művészettel és a gyerekrajzzal 
egybevetve vizsgáljuk, azt kutatva, hogy milyen mélyen gyökeredzik az emberi 


25] 


A KULTÚRA GENETIKÁJA 


alkotókedve, rá fogunk jönni, hogy annak bizony ösztöni (genetikai) az erede- 
te. (Már csak azért is, mert a művész mindig „születetten tehetséges" .) 

Minden gyerek eleve szeret rajzolni, s gyerekkorban még szinte mindenki 
egyformán tehetségesnek mutatkozik e téren. A gyerekek rajztehetsége, rajza- 
ik színessége, kompozíciós készsége, szimbólumhasználata fokozatosan meg- 
kopik, s csak statisztikailag elhanyagolható azok száma, akikből ténylegesen 
művész lesz. A természeti népek körében szintén kiválik a művész, de a több- 
ség is sokat megőriz felnőtt korában ösztönös, veleszületett adottságaiból — 
nem úgy, mint a civilizált világ felnőtt többsége. A természeti népek , imádják" 
feldíszíteni magukat egymásnak és valamely ünnep tiszteletére (alighanem így 
tett az ősember is). Számos adatolt oka van ennek; információ végett: törzsi 
hovatartozást, rangot, életkort, szándékot kifejezendő (I. harci dísz); a termé- 
szettől, az állatoktól való megkülönböztetés vágyától vezérelten (az archaikus népek 
önmegnevezése anyanyelvükön rendszerint , ember" -t jelent); illetve figyelem- 
felkeltés céljából. Szorosabban véve ez utóbbi tartozik ide. Mivel az embernek 
nincs párzási időszaka, folytonos a nemi késztetése, természettől alkalmi nászi 
díszt öltenie genetikailag értelmetlen, ezért a másik nem figyelmének a felkel- 
téséhez, a vetélytársak fölébekerekedéséhez folyamatosan , idegen tollakkal kell 
ékeskednie". (Mivel az ember közösségben él, viszonylag védetten, mégpedig 
mennél civilizáltabb, annál inkább, ezért a díszítés egyre inkább az amúgyis 
védettebb női nem kiváltsága lett.) 

Második példa. Úgy , tudjuk", hogy a zöld a remény színe. (Minden színnek 
van a számunkra valamilyen, rendszerint összetett jelentése.) A közlekedés- 
ben a szabad jelzésé. Előszeretettel hordják a vadászok, erdőkerülők és katonák 
a terepen, mivel belesimul a környezetbe. Az utóbbi évtizedekben fölfedezték, 
hogy megnyugtatóan hat az emberre. Ezért ott, ahol erre szükség van, zöld lett 
az uralkodó szín mesterséges környezetben is. A kórházakat, ideggyógyintéze- 
teket zöldövezetbe helyezték, és parkokkal ültették körül őket, nálunk már 
meglehetősen régen (Lipótmező), s a munkaterápiának a kertészkedés fontos 
része lett. A műtők falait zöld csempe borítja, az operáló személyzet zöld ke- 
zeslábast, sapkát ölt a műtéthez. A tanintézetekben az osztálytermek falait és a 
folyosókat zöldre festik, a fekete táblákat zöldre cserélték. 

Miért nyugtat meg a zöld szín bennünket, miért tölt el reménnyel? Termé- 
szetes oka van. Amikor ui. kizöldül a természet, az jelzés a bennünk rejlő ösz- 
tönlénynek, állatnak, hogy mostantól kezdve egy ideig nyugodt lehet, az idő 
megenyhül, és lesz bőven eledel. 

Harmadik példa. A kör egyik legalapvetőbb szimbólumunk. Köröket raj- 
zol első koordinált ceruzahasználatakor a gyerek, kőkörök és kőbe vésett 
körök az ősművészet legelterjedtebb emlékei, körtánc a legáltalánosabb cso- 
portos táncforma a földön, kört ír le a kuruzsló a betege fölött (szláv eredetű 

neve is azt jelenti, hogy ,köröző"), maga körül forog a dervis Konyában, 
mágikus kört rajzol maga köré a keresztúton a szellemidéző varázsló, körfal- 
lal keríti körbe városát a városépítő, vagy árkot szánt köréje, mint Romulus, 
aki az árkon átugorni merészelő ikerfivérét ezért meg is öleti; határjáró kör- 
menetekkel ünnepel a nép és szent körmenetekkel az egyház (közvetlen előz- 
ményeik föllelhetők az ókori kelta és római szokások körében), és a politizá- 
ló tüntetők figyelemfölkeltésül ma is körbejárják a várost. A körnek mindig 
mágikus óvó-védő szerepet tulajdonított az ember. Amit körüljár, körülkerít, 
körülrajzol vagy -ír, azt akarja megvédeni, mivel azt tekinti a magáénak, ön- 
maga kivetített képének. A gyerekrajz körei is önképek, a grafológus is az 
énképre következtet az írás egyénítő körformáiból. A körre vonatkozó kép- 
zeteknek ésszerű, tudományos magyarázata is lehetne — a természetben a 
kör és gömb alak a legstabilabb: ezért gömb alakúak az égitestek, többnyire 
a gyümölcsök és a folyadék cseppjei -, s lehet bizony, hogy erre érzett rá az 
ember, merthogy mindaz, amit példaként felsoroltam, s ami oly fontos szere- 
pet tölt be az egyetemes művelődéstörténetben ösztöni, állati eredetű ben- 
nünk. A vadon élő rágcsálók, ragadozók, a félvad macska és a házőrző eb is 
megjelöli a területét: levizeli a , sarkait". Végső soron a szőlősgazda sem csi- 
nál mást, ha a régi szokás szerint Vince napján a szőlejét körbejárja, és négy 
sarkát szentelt vízzel meglocsolja; vagy ha a katolikus falvak népe Márk nap- 
ján kezében templomi zászlókkal, a plébánossal az élen kimegy a határba és 
szent énekeket énekelve megkerüli a búzavetést, amit a pap a négy égtáj felé 
hintett szentelt vízzel beszentel. 

Hasonló összefüggés mutatható ki a forgó dervis és a saját farkát , kénysze- 
resen" kergető kutya közt. Amit a kutya csinál, ma már éppúgy jelképes cselek- 
vés, mint a dervisé. Azt a szokást, hogy a kutya körbeforog a vackán, mielőtt 
karikába görbülve (!) lefeküdne, az etológia úgy értelmezi, mint olyan szimbo- 
likus cselekvést, ami kiüresedett, elvesztette eredeti értelmét. A vadon élő állat 
azért forog körbe, hogy letapossa a gazt maga körül, így készít magának nyug- 
vóhelyet éjszakára. A lefektetett fű nemcsak puha , ágy", hanem szigetel is, óv 
a talaj hűvösétől, nedvességétől. Erre a háznál tartott ebnek semmi szüksége, 
mégis csinálja. 

A rítus mint olyan általában véve is állati múltunkban gyökerezik. A hagyo- 
mányos családi rituálék éppúgy, mint a vallási szertartások, viselkedésnormák 
szerinti szokások, naptári és történelmi ünnepek, a pártpolitikai, állami és 
sportrendezvények, népünnepélyek vagy - kóros esetben - a pszichiátriai be- 
tegek kényszercselekvései. A rítus az embernél a szakrális kultúra része, a civi- 
lizáció szellemi tekintélye által előírt és a résztvevők egyetértésével gyakorolt 
közösségi viselkedésforma adott helyzetben. Elsősorban az idő strukturálását 
szolgálja. A hatalom ti. azé, aki a rítust , adja", aki időnket beosztja. Ezért (is) 

ritualizálódott a televíziózás (l. Szakonyı KÁRoLY: Adáshiba); a tévénéző töme- 
gek idejüket a tévéműsorokhoz igazítják, naptáruk a műsorújság. 

Eric BERNE, az Emberi játszmák című könyv szerzője individualista megközelí- 
tésében a rituálét külső társadalmi erők által beprogramozott egyszerű kiegészí- 
tő tranzakciók sztereotipizált sorozatának nevezi. Az állatok és a kényszerbete- 
gek rítusai azonban azt mutatják, hogy a ritualizálás belső — pszichológiai, bioló- 
giai szükséglet: konfliktus megoldó pótcselekvések sorozata, függetlenül attól, 
hogy tartalmas vagy kiürült rítusról beszélünk. Tulajdonképpen belső konfliktu- 
sokra adott válaszreakció, mely az evolúció folyamán sajátos, külsőséges szertar- 
tássá alakult, oly módon, hogy a ritualizálódási folyamat során rögződtek azok a 
kétértelmű cselekvések, amelyekkel olyankor próbálkozik az állat (és az ember), 
amikor ellentétes erők: félelem és agresszió, télelem és nemi vonzás, agresszió 
és nemi vonzás, félelem és a (szülői) gondoskodás ösztöne ellehetetlenítik az egy 
célra irányuló viselkedéssorozatok egyszerű, sima lefolyását. A viselkedésnek ez 
a megmerevedése bizonyos rögzített mintákat és szabályokat követ. Ezek segít- 
ségével érthetjük meg az üdvözlő színjátékok, az udvarlási szertartások, a szülői 
tevékenység vagy az infantilis viselkedés valódi okait. 

Hogy egy példát is mondjak, etológusok a tánc keletkezését ilyen ellentétes 
erők kiváltotta mozdulatsorozatokra vezetik vissza előre-hátra ingázó állatok 
(pl. az állatkerti elefánt) mozgásából következtetve. Velem szemben egy kívá- 
natos nő(stény), elindulnék feléje, de elbátortalanodom, ezért visszalépek, 
majd bátorságot merítve ismét teszek feléje egy lépést, majd megint hátra, 
egyet előre, egyet hátra: um-tatta, um-tatta, már csak a kísérőzene hiányzik... 
(hogy felkérhessem táncolni). 

Felsorolásszerűen íme néhány konfliktusos viselkedésforma az állatvilágból 
(DESMOND MoRrRIS nyomán), mely az embernél is megfigyelhető: a már említett 
kétértelmű cselekvések; szándékot kifejező mozdulatsor (valamilyen készte- 
tést fejez ki, de a szándékot nem viszi végbe); átirányított cselekvés (amikor az 
ember egy erősebbtől elszenvedett sérelmet egy gyengébb harmadikon torol 
meg); behelyettesítő viselkedés (tk. pótcselekvés: nemcsak a cselekvés iránya, 
hanem a természete is megváltozik); átmotiváló cselekvés (pl. a behódoló 
magatartás: a gyönge az erőset úgy közelíti meg, hogy infantilis, szexuálisan 
felkínálkozó viselkedésével leszereli annak agresszivitását; a gügyögő nő ese- 
te). A felkínálkozást — mint már jeleztem — alárendelt hímek is eljátsszák. De él 
vele domináns hím is, amikor a tőle félő kicsinyeket akarja megnyugtatni (I. 
gyerekkel gügyögő, négykézlábra ereszkedő vagy vele hanyatt fekve játszó fel- 
nőtt: kisebbnek mutatja magát a gyereknél). 

Aztán: testápolás, grooming (tetvészkedés a majmoknál, ami érdekes módon 
mitologikus szövegekben fennmaradt, l. , fejbenézés" a Szent László és a kún 
vitéztől megmentett leány legendájában, a Molnár Anna balladában, a Kékszakáll 

mesében; jellemző megnyilvánulása ennek, hogy a szerelmes nők , imádják 
kinyomni választottjuk pattanásait); kikapcsolás (struccpolitika, szőnyeg al 
söprés, elnézés — szó szerint és átvitt értelemben); autonóm jeizések (az álla- 
tok imponáló pózolása). Hasonló tünetek az embernél: , fölmegy a pumpa" — 
az adrenalinszint -, pulykavörös lesz, kiszárad a szája, lúdbőrzik a bőre, égnek 
áll a haja, szőrzete, légzése fölgyorsul, izzad, vizelnie kell — vegyi riasztás! Ez az 
utóbbi különösen érdekes, mivel meglehetősen gyakran fordul elő az ember- 
rel, hogy amikor hazaérkezik, és keresi a kulcsát, hirtelen ellenállhatatlanul 
vizelnie kell. A jelenség analóg lehet azzal, hogy egyes állatfajok vizeletükkel 
jelölik meg a területüket. Mintha a hazaérkezett ember is öntudatlanul impo- 
nálni akarna területe védelmében nem létező vetélytársainak, s ezért kellene 
„érthetetlen módon" pisilnie. 

Embernél, állatnál rituálissá vált más cselekvések: csúfolódás (majmok, gye- 
rekek), csalogató magatartás (nők), figyelmeztető jelzések (villogó tekintet, 
emelt hang), udvarlási pózok, rituális harc (küzdősportok, lovagi párbaj), elte- 
relő hadmozdulatok (társalgás közben eltérünk a tárgytól, nem akarunk tudo- 
mást venni arról, amiről partnerünk beszél), riogató, figyelemelterelő színjá- 
tékok, színlelt halál (rosszullét, ájulás nőknél). 

A rítusok egy társadalmi szempontból igen fontos alesete a hagyományos csa- 
ládi rituálé, mivelhogy a család is igen fontos alegysége a társadalomnak. A család 
napjainkban tapasztalható széthullása bizonyosan összefügg erősen urbanizált élet- 
formánkkal és a nemiség civilizációjával. A nagyvárosi életben a család alárendelt 
szerepet játszik a közösségi szervezetekhez képest (elég, ha csak a nevelés vagy a 
gyógyítás terén bekövetkezett változásokra gondolunk). A modern társadalom 
családja egyedeire esik szét (a gyerek iskola után csavarog, a szülők az otthontól 
távol dolgoznak, korán mennek el hazulról és későn térnek haza, a nagyszülők 
külön laknak), helyette társadalmi szervezetek (ovi, iskola, kollégiumok, katona- 
ság, munkahely, egyesületek, pártok) alkotnak pótnagycsaládot. Figyelemre mél- 
tó párhuzama ennek a jelenségnek, hogy az állati civilizációk, a hártyásszárnyú 
rovarállamok , polgárai" szintén nem a családokban élnek (akkor sem, ha a méhé- 
szek az egy királynőtől származó és együtt élő méheket , családnak" nevezik), 
magasan szervezett társadalmuk a sci-fi-utópiák családmintája lehetne (l. MADÁCH 

UXLEY Szép új világában). Ha ez a feltevés igaz, mármint hogy a 
civilizáció a kis- és nagycsaládszervezet ellen hat, akkor a civilizálódást ebből a 
szempontból is ösztönleépítő, „emberré válást" siettető folyamatnak tekinthetjük. 
Kérdés, hogy ez együttjár-e az emberi szabadság növekedésével (nem a 


megapoliszok anarchisztikus viszonyaiból adódó „azt csinálok, amit akarok” sza- 
badságára gondolok). Úgy tűnik a számomra, hogy nem, MapácH, HuxLEY hősei- 
gyermekeink — mintha kevesebb igazi szabadsággal rendelkeznének, mint mi, és 
még kevesebb, mint az előttünk járó nemzedékek! 

Az állatvilágban rendkívül változatos családalakulatok léteznek: életre szó- 
ló hűséges és hűtlen párkapcsolat, többférjűség, többnejűség, állandó párok 
csapatban együtt, párzási időszakban alkalmilag összeálló párok; az utódokat 
együtt fölnevelő szülők, kölykeit magányosan nevelő anya, anyák és ivadékok 
közös csoportja, a csapatot messziről kerülgető apajelöltekkel és apákkal; csa- 
pat, mely együtt neveli az éppen ügyeletes családalapító pár nagyszámú köly- 
két; csordaállatok háremalakulatai (a zebra típusú: több hárem él együtt 1-1 
csődörrel az élükön, s velük a fiatal csődörök csoportja; a szarvas típusú: a 
háremek elkülönülnek egymástól, a bika csak a párzási időszakban jár együtt a 
teheneivel, s nem tűr meg más bikát a közelben). 

Ha a család nem oszlik fel egy szaporodási ciklust követően, aminek a fejlet- 
tebb emlősök esetében az az oka, hogy az ivadékoknak hosszabb időre van szük- 
ségük ahhoz, hogy önállósíthassák magukat, , nemzetség", tartós nagycsalád jön 
létre. Az olyan nagycsaládok, amelyekben az utódgondozásból a szülőkön kívül 
a többi felnőtt és az idősebb testvérek is kiveszik a részüket — a tartós nagycsalá- 
dok kivétel nélkül ilyenek (pingvinek, delfinek, hiénakutyák, vándorpatkányok, 
csimpánzok) ott az ivadékgondozás keretei addig tágulhatnak a csapatlétszám 
tekintetében, hogy az emberi társadalom nemzetségnél nagyobb struktúráinak 
(törzs, nemzet) feleltethetjük meg őket. Az elefántok, farkasok, gorillák, oroszlá- 
nok, gnúk nem globalizálnak, kisebb-nagyobb csapatokba oszolva különülnek el 
fajtársaiktól, azokkal olykor territoriális harcba is keverednek — ésszerű okokból: 
az élelmen meg kell osztozniok, s ha nincs elegendő táplálék az adott területen, 
az osztozkodás nem megy vita nélkül. (Csak a vándorló állatfajok verődnek a 
vándorlás idejére a szokottnál nagyobb csapatokba.) 

A család első számú feladata az utódgondozás és -nevelés, alakulatra és 
létszámra való tekintet nélkül. Az utódok mellett a felnőtt egyedek számára is 
védettséget ad a családban élés. Még a családon belüli rangsor is előnyös és 
hasznos, mindenki fejlettsége és adottságai, következésképpen teljesítménye 
szerint kap helyet a csapatban, s a tartós együttlét az utánzás lehetősége révén 
megkönnyíti a tanulást. (Újból közbevetem: a tehetség, intelligencia — noha 
megítélésük társadalmi elvárásoktól függ — az embernél is öröklött, genetikai 
adottság.) A különböző életkorú egyedek együttélése javítja a változtatás ké- 
pességét, az egymásra utaltság felismerését (vö.: közösségi érzés). A korai be- 
vésődés lehetővé teszi, hogy az egyed felismerje szüleit és közeli rokonait, s ne 
őket, hanem mást válasszon párjának. A kötődés fontosságát jelzik, hogy az 
árvaságra jutott kölyök rendszerint depresszióba esik, és elpusztul, ha nem 
talál pótmamára. (Az ember számára is rendkívüli nehézséget jelent a szülők 
nélkül felnövekvő fiatalok integrálása a társadalomba.) Pótmama lehet az idő- 
sebb nővér (pl. a karmosmajmoknál), mely éppen mert gondozta kisebb test- 
véreit, jobb anya lesz, mint a legkisebb (neki nem volt kin gyakorolnia; ezért 

oly fontos, hogy a kislányok babázzanak legalább, és kisbabaszerűvel, nem 
Barbie-babával). Más állatfajoknál is megfigyelhető, hogy a nőstény második, 
harmadik kölykének jobb anyja lesz, mint amilyen az elsőnél volt. 

A rituálék a családban az összetartozást hivatottak erősíteni. A társasélet 
előnye általában, hogy megkönnyíti a fentebb említett konfliktusok megoldá- 
sát, segít feldolgozni bizonyos traumákat (reflektív családterápia), és mint 
BERNE írja az emberre is vonatkoztatva, jó esetben kielégíti a bennünk lévő 
ingeréhséget. Időkitöltő, unaloműző közös tevékenységekkel, játékkal. A játék 
tárgyunkat tekintve mérhetetlenül fontos, hiszen nemcsak a gyermek játszik, a 
felnőtt ember is javarészt játékkal tölti ki egyre több szabadidejét. Homo ludens 
— mondjuk, pedig a játék sem emberi lelemény, az állati egyedfejlődésnek is 
nélkülözhetetlen eleme. A család kielégítheti — jó esetben — struktúraéhségün- 
ket (,az embernek valahová tartoznia kell", , mindenkinek megvan a család- 
ban a maga helye" — jól ismert közhelyek ezek), elismeréséhségünket (vissza- 
jelzésre — dicséretre meg különösen — mindnyájunknak szüksége van; nem- 
csak az embernek, a fejlettebb állatfajok mindegyike , sikerorientált", márpe- 
dig a sikerérzethez közönség kell, és a leghálásabb közönség az elfogult rokon- 
ság tud lenni: minden anya zseninek tartja a fiát). Hataloméhségünket is ki- 
elégíthetjük a családban, ha mi vagyunk a család feje, és egyre többet hallunk, 
olvasunk arról, hogy a családfő — képzelhetjük, milyen lehet az a család -— a 
nemi éhségét is a családján belül, leányain elégíti ki. 

Az emberi és állati rituálékat aszerint ítélhetjük meg, hogy a konfliktus- 
megoldás pozitív vagy negatív formáját választja az egyed (egyén). A pozitív 
megoldás lehet spontán, lehet tudatos, a negatív megoldás mindig időkitöltő 
pótcselekvés, ún. játszma, aminek szinte mindegyik résztvevője tudja, hogy 
értelmetlen, amit csinál. Ilyenek a rosszul működő családok hagyományos ri- 
tuáléi — lásd közös vasárnapi ebédek —, melyek hangulatát az adrenalinszint 
növekedése határozza meg, heti ismétlődés esetén az állandósuló veszekedés. 

Hasonló játszmák folynak anyós és meny között a világ minden részén, ami 
egyrészt rávilágít arra, hogy mindig (valamelyik) nő az úr a háznál (ha a házon 
kívül nem is), másrészt, hogy nem elégséges kettejük rituáléját az őskori mat- 
riarchátusig, a formátlanná hízott , anyósok" kultuszára visszavezetni, hiszen a 
főemlősök, az oroszlánok vagy az elefántok csapatát is egy-egy domináns, idő- 
sebb nőstény irányítja. Ott, ahol többnejűség van szokásban, nem az anyós és 
meny, hanem a feleségek (első feleség, kedvenc feleség, ágyasok) közt dől el a 
rangsor. 

Ha már a házasságnál tartunk, a kultúra és civilizáció történetében kiemelt 
jelentősége van a házasodási szokásoknak illetve tilalmaknak, annak, hogy a 
közösségben endogámia vagy exogámia az uralkodó szokás, tabu-e a közeli 
rokonnal kötött frigy avagy sem. Noha mindenre van példa, ha a Föld összes 

műveltségét számba vesszük, kiderül, hogy az ember alapvetően exogám — 
biológiai értelemben és normális esetben. Nem létesít szexuális kapcsolatot 
közeli rokonnal. E téren nem él többnyire még a törvény adta lehetőséggel 
sem (unokatestvérek közötti házasság). Civilizációs ártalom, ha egy társada- 
lomban az incestus az átlagosnál gyakoribb, ha a civilizáció liberalizmusa si- 
kerrel döntögeti a kulturális tabukat, ott rendszerint bajok vannak. (L. ETTORE 
SCOLA: Csúfak és gonoszak c. 1976-ban készült filmjét.) 

Figyelemre méltónak tartom, hogy a kutya vadon élő rokonai monogám, 
tartós párkapcsolatban élnek, ezzel szemben ő, a civilizált eb, ha rajta múlik, 
válogatás nélkül összeáll mindenkivel; sem a legközelebbi rokonsági fok, sem 
az eltérő fajtára utaló küllem nem akadály a számára, fajtalankodásra is képes 
emberrel és — tanúsíthatom — még macskával is. Olyan, mint az ember. Ezért 
mondták régen, felvilágosulatlanabb időkben a promiscuus férfira, hogy , ku- 
tyálkodik”. 

A (ritka) endogámia és a (gyakori) exogámia egyaránt állati örökség. Az 
állatok endogámiáját beltenyészetnek, rokonszelekciónak nevezzük. Értelme 
a saját (jó) gének továbbörökítésének biztosítása. A csordában, falkában élő 
állatok többnyire rokonok. Az állattenyésztésben, például új kutyafajták kite- 
nyésztésekor a rokonszelekcióra alapoz az ember. Az állatfajok a degeneráló- 
dás ellen viszont szintén ösztönösen, a vérfertőzést kerülve védekeznek. En- 
nek többféle formája van. Közös lényegük, hogy a fiatal hím saját családjában 
nem kap nőstényt, vagy a vezérhím (tk. az apa) űzi el, vagy az anyja, mihelyt 
alkalmasnak találja az önálló életre. Oroszláncsapatban csak az anya, a leányai 
és fiatalabb leánynővérei élnek együtt — az utóbbiak tanulják az anyaszerepet — 
valamint azok a hím kölykök, melyek még anyjukra szorulnak. Aktív hímet 
csak a párzási időszakban tűr meg az anya a közelében. Az elűzött fiatal hímek 
agglegénycsapatba verődnek, vagy magányosan kóborolnak addig, amíg nem 
lelnek egy másik nősténycsapatra, amelyik befogadja őket, azaz, amíg nem ala- 
pítanak maguknak családot. A beltenyészet elkerülésének ösztönös módja le- 
het (a prérikutyáknál), hogy az apaállat jelenlétekor a leányai ritkábban tüzel- 
nek, mint a távollétében, vagy a fogamzóképes nőstény elkerüli a párosodást a 
nagycsaládon belüli hímekkel. A példák bizonyítják, hogy az incestus-tabu ösz- 
töntartalmú és ösztöni eredetű kulturális (erkölcsi) motiváció az emberben. 

Miért írom le mindezt? Azért, mert az archaikus mítoszok egyik fő témája a 
vérfertőzés, amit a legnagyobb bűnök egyikének tartottak (Oidipusz), de ami- 
nek tilalma alól az istenek fel voltak oldva (Zeusz megerőszakolta anyját, 
Rheiát; feleségül vette a nővérét, Hérát; gyermeket nemzett másik nővérével, 
Démétérrel). Pszichológiai oldalról értelmezve ezeket a történeteket azt mond- 
hatnánk, hogy a régi görögök , lelkük mélyén" az állatok közé sorolták magu- 
kat, és nem mérték magukat az istenekhez, annak ellenére, hogy antropomor- 

fizálták őket. (Vö. a latin közmondással: „Amit szabad Jupiternek, nem szabad 
az ökörnek.") 

Ösztönökre irányuló kultúra. A kultúra nemcsak eredetét és tárgyát tekintve 
ösztöni, hanem célját illetően is lehet az. Arra gondolok, amikor a kultúra 
művelése biológiai örömérzet forrása lesz. (A minap egy divatról szóló műsort 
néztem a televízióban, épp narancs színű ruhákat és kiegészítőket mutattak be 
a manökenek, a szakértőtől pedig megtudhattuk, hogy a narancsszín közvetle- 
nül ingerli az agyalapi mirigyet.) 

A kultúra nem merő értelem és ésszerűség (ráció), nagy adag érzelmet is 
hordoz meg közvetít. (Az érzelmet tág értelemben ösztöninek tekintem.) Men- 
nél archaikusabb, primitívebb, gyermekibb, annál nagyobb szerepe van a mű- 
veltségben az érzelemnek, érzékiségnek, érzeteknek. Felfogásom szerint eb- 
ből következik, hogy a civilizáció fejlődésével, a műveltség civilizálódásával 
egyre nagyobb szerephez jut a „tiszta ész", a „hideg számítás", az analitikus 
tudomány és a technicizálódás. A baj, ami ezzel jár, az érzelmek elsorvadása. 
Ennek következményeként lesz a személy, aki csak mint a közösség tagja társa- 
ihoz való viszonyában válik egyéniséggé, a tömegben élő magányos egyed; 
váltja föl a szerelmet a - tudományosan megalapozott — nemi élet, hullik szét a 
család, fogy a gyermek, és helyettesítődik állatkedvenccel, végzi az öregember 
„szeretetotthonban” illetve kórházi ágyon, s durvul el általánosságban min- 
denféle emberi érintkezés. 

A modern közgondolkozás a műveltség, művelődés egészéből kiemeli a 
művészeteket (e gyűjtőfogalomba sorolva azoknak mind , magas", mind népi, 
mind populáris formáit), s rájuk bízza elsősorban a társadalom közérzetének, 
az ember érzelmi életének a karbantartását (l. műélvezet), mivel úgy tartja, 
hogy a vallások, az egyházak elveszítették e téren vezető szerepüket, a lélek- 
gyógyászok dolga pedig nem az egészséges többséggel (?) való foglalkozás. 
Míg a művészektől elvárják, hogy érdekeset, elragadót, kacagtatót, megrendí- 
tőt, egyszóval érzelmeket keltő alkotásokat hozzanak létre, addig a tudomá- 
nyok művelői lehetnek hidegek, s szár: sak unalmasak (vö. latin humis: „ned- 


Az RERA a ET terén is az érzelemmentes ráció a felelős (I. ne 
dekafon zene). Mint jelenség kimutatható, hogy azokban az időszakokban, ami- 
kor a rációval szemben a kultúra, a vallás és a művészetek ösztöni jellege, érzel- 
messége, életszerűsége háttérbe szorul, a szellemi élet egésze unalmassá válik. 

Ma már sok mindent tudunk arról - lám csak, még a divatszakértők is -, 
hogy az örömérzetet az agyban lezajló kémiai folyamat váltja ki, olyan örömét 
is, melyről azt hihetnők, hogy csak az ember érezheti (merthogy egy narancs- 
nak az éhes majom is örül). A boldog, beteljesült szerelemről például megálla- 

pították, hogy egy amphetamin, feniletilamin nevű szerelemhormon a , fele- 
lőse". Az amphetaminok általában eufóriát okoznak, amivel izgatottság, kipi- 
rulás, izzadás, szapora szívverés, lelki vonatkozásban túláradó lelkesültség, „bol- 
dogságérzet", mániákus viselkedési állapot jár, a hatás elmúltával pedig levert 
lesz az alany. A feniletilaminra rászokik a szervezet, hiányának elvonási tünet a 
következménye. Mániákusak vagyunk imádottunk társaságában — viszonzott 
szerelem esetén —; levertek leszünk, ha el kell szakadnunk tőle; elvonási tüne- 
tek vesznek rajtunk erőt, ha szakít velünk. 

Amphetaminokra szüksége van mindenkinek: endorphinra pl. a szeretet- 
éhes embernek; aki szeretetet kap és megelégedett, azt valójában a kapott 
szeretet reakciójaként az agyában termelődő endorphinszármazékok teszi „bol- 
doggá". Vannak más amphetaminok is. A sportok, általában a fizikai erőkifej- 
tés, a „jó mulatság: férfimunka" segítenek szervezetünkből amphetaminokat 
kiválasztani. Ezért van az, hogy a rendszeres testmozgáshoz szokott ember, ha 
akadályoztatva van és kényszerpihenő: tart, elvonási tünetként lehangoltságot 
érez, vagy épp ellenkezőleg, olyan feszült lesz, hogy „szét tudna robbanni”. 
Másokból az életveszély, a halálfélelem vált ki furcsamód elégedettséget: 
amphetaminokat. A veszélyes sportok, mint a hegymászás, autóversenyzés 
mániákusait ezért lehet megérteni. A növőfélben lévő, éretlen kamaszokat ál- 
talában vonzza a veszély (úgy mondjuk „nyughatatlanok”, vagy hogy azért , ját- 
szanak a tűzzel", mert nem tudják, milyen veszélyes), pedig valójában több 
amphetaminra van szükségük, mint egy kisgyereknek vagy a már , kész" fel- 
nőtt embernek. Ezért imádják a veszélyes játékokat, a gördeszkázást, a moun- 
tainbike-ot, ezért jó tornászok, s ezért válnak könnyen áldozatává a mestersé- 
ges anphetaminoknak: az LSD-nek, az Extasynak, a Speednek és a többi kábí- 
tószernek. Különösen, ha nem kapnak otthon elég endorphint kiváltó szerete- 
tet. Ismét mások azért tömik magukat, mert az evésben találnak vigaszt. A 
csokoládéra azért mondják, hogy jót tesz az elhagyott szerelmeseknek, mert 
van benne egy feniletilaminhoz hasonló hatóanyag, ami a kárpótlásérzetet adja. 
Úgy szintén vannak olyan biogén aminok, ún. neurotranszmitterek, amelyek- 
kel a pszichiáterek a hangulatbetegségekben szenvedőket kezelik. A norad- 
renalin és a szerotonin ilyen. , Egy széles körben elfogadott hipotézis szerint a 
depresszió e két neurotranszmitter egyikének vagy másikának csökkent 
mennyiségével, míg a mánia ugyanezen anyagok túlzottan nagy mennyiségé- 
vel magyarázható...) az anphetaminok, amelyek emocionális felhangoltságot 
okoznak, e két transzmitter felszabadulását fokozzák.” ATKINSON-Á-TKINSON- 
SMITH-BEM 1997, 469.) 

Az öröm mérhetetlenül fontos feltétele a jó életnek. Kutatók kimutatták, 
hogy örömteli állapotban az ember szervezetében, pl. a nyálában megnövek- 
szik az immunanyagok mennyisége, míg örömtelen állapotban, sok bosszúság 

hatására csökken, tartósan stresszes életforma, túlzott aggodalmaskodás pe- 
dig lerombolja a szervezet védekező mechanizmusát. 

A nevetés és a sírás, az érzelemnek eme jellegzetesen emberi megnyilvánu- 
lásai, egyúttal az örömszerzés velünk született , neurobiológiai" eszközei is. A 
nevetés fenntartja a felhangolt lelkiállapotot, a sírás elmossa a lehangoltságot. 
A megkönnyebbülést szolgálja akár gyász, akár más szomorú eset következté- 
ben. A nők szeretik az olyan történeteket regényben és filmben, amelyek meg- 
könnyeztetik őket. Gyakrabban depressziósok, mint a férfiak, ezért is sírnak 
többet: gyakrabban van ui. szükségük a sírás kiváltotta megkönnyebbülésre. 
(A férfiak szégyellik a könnyeiket — így nevelik őket; „katona dolog” — mondta 
apám, amikor kisfiúkoromban elestem — pedig a sírás csak biológiai alapon 
nevezhető férfiatlan viselkedésnek.) 

A régi görögök tragédiát és komédiát együtt játszattak színházaikban. Tud- 
ták, hogy nem egy út vezet a szürkeség megszínesítéséhez. A kétféle katarzis: a 
sírásra és a nevetésre való alkalom együtt bevallottan , mentálhigiénés" célo- 
kat szolgált. Előadás után a néző dupla adag, ráadásul kétféle anphetamin- 
többlettel a , lelkében" térhetett vissza a mindennapokhoz. A művelődés bizo- 
nyos formái: olvasás, zenehallgatás, színház, mozi, televíziós film napjainkig 
ellátták e , mentálhigiénés" feladatot. Színvonalától függetlenül a tömegszó- 
rakoztatás egyetlen mentsége a szememben, ha meg tudja ríkatni és nevettet- 
ni a közönségét, néhány csepp örömöt lopva ürömteli életébe. De a tömegszó- 
rakoztatás színvonala az olcsóság és felhígulás (a dömpingszerű gyártás) okán 
oly mélyre süllyedt mára, hogy egyre kevésbé képes fontos feladatát ellátni. A 
nézők egyre érzéketlenebbek a szappanoperák hősnőinek problémái iránt — e 
műsorkígyóknak a médiaguruk előírásai alapján pozitív életérzést kell sugá- 
rozniuk, ezért drámai konfliktusaik katarzisnélküliek a nevetségességig (egész 
egyszerűen unalmasak) -, és lassan már arcizmuk sem rándul a showman-ek 
erőltetett poénjain. Mára az egész világon általánossá vált az a gyakorlat, hogy 
a műsorkészítők a megfelelő helyre nevetést kevernek, hadd tudja a néző, hol 
kellett volna nevetnie. Hát nem végtelenül szánalmas? . 

Az öröm tehát karbantart bennünket. (Mily kifejező és pontos a nyelv! Azt 
mondjuk: "karban tarť’, vagyis karjában tartja, mint anya a gyermekét, szerel- 
mes férfi az asszonyát. Sokatmondó tény, hogy ma már szinte csak mestersé- 
ges környezetünkre vonatkoztatva használjuk , javít", ,szerel" értelemben ezt 
a kifejezést. L. autókarbantartó, lakáskarbantartó, írógépkarbantartó.) 

Nem csak triviális eszközökkel juthatunk a kívánt örömérzethez. Mint az 
ógörög példa mutatja, az igazi kultúra (játék, sport, művészetek) is , fizikai 
örömet" okoz, termel az agyban amphetaminokat. A műélvezet elnevezés is erre 
utal, még ha az élvezet ez esetben nem is , valódi", hanem , mű(vi)". A műalko- 
tás, a felfedező tudományos munka és a közért fáradozás minden formája szem- 


261 


A KULTÚRA GENETIKÁJA 


pontunkból nézve nem más, mint annak humanizált változata, magas szintű 
szublimálása, amit az egyes állatfajok hímjei vagy nőstényei azért művelnek, 
hogy választottjaikat, vagy akár egész csapatukat elkápráztassák. Ezt szolgál- 
ják díszeik, illatuk, énekük és táncuk és a parádézás minden egyéb formája. Az 
ember mindezt művészi fokra emelte. 

A magam részéről úgy találom, hogy minden művészet közül a zene hat a 
„legtermészetesebben”, minden intellektuális szűrő nélkül is az emberre. , Ké- 
pes arra, hogy azonnali emóciót ragadjon meg (vagy ébresszen) — írja KUNDERA 
a klasszikus dallamról — s íly módon sokkal inkább, mint addig bármikor, ha- 
talmas szemantikai feladatot állít a zene elé, nevezetesen azt, hogy foglyul 
ejtse és zeneileg meghatározza valamennyi emóciót és azok minden árnyala- 
tát. Ezért nevezi a közönség nagy dallamteremtőnek a második félidő zene- 
szerzőit, Mozartot, Chopint. (...) 

Pedig nem igaz, hogy Bach kevésbé dallamos, mint Mozart, csak más a 
dallama. ... Igen sokra tartom Herman Scherchen hangszerelését és interpre- 
tációját; például a negyedik egyszerű fúgát; kétszer lassabban játszatja, mint ahogy 
szokásos (Bach nem írta elő a tempókat); ebben a lassúságban egy csapásra 
megmutatkozik a nem is gyanított dallamosság. ... olyan dallam (dallamok 
összefonódása), amely elbűvöl páratlan fönségének derűjével. Az ember kép- 
telen felindulás nélkül hallgatni. Ez a megindultság azonban lényegileg más, 
mint amilyent egy Chopin-noktürn ébreszt bennünk. 

Mintha a dallam művészete mögött két lehetséges, egymással szembenálló 
szándék rejtőzne: mintha egy Bach-fúga azáltal, hogy a lény szubjektivitásán 
kívül álló szépséget csodáltat meg, el akarná feledtetni velünk lelkiállapotunkat, 
szenvedélyünket és fájdalmainkat, egész önmagunkat; és ellenkezőleg, a roman- 
tikus dallam mintha önmagunkba akarna lemeríteni bennünket, mintha iszo- 
nyatos intenzitással éreztetni akarná velünk énünket, és mintha azt akarná, hogy 
mindent felejtsünk el, ami odakint van." És amitől úgy érezzük magunkat — 
teszem most már én hozzá -, mint a dürgő fajdkakas, az énekébe belefeledkező 
kabóca, kecskebéka, fülemüle, oroszlán. (KUNDERA 1996: 69—70.) Ó, természet- 
től elfajzott botfülűek, akiket nem indít meg a hang szépsége, legyen az tenger- 
morajlás, tücsökciripelés, gregorián kórus, öreg parasztasszony kesergője, VEHUDI 
MENUHIN Stradivari-ja vagy LATINOVITS ZOLTÁN Ady-szavalata! 

A zene nemcsak bennünket varázsol el; ismeretesek azok a kísérletek, ame- 
lyek során megállapították, hogy a zenétől az állatok is jobb kedvre derülnek 
(zenére a tehenek több tejet adnak). Tény, hogy a , fülbemászó muzsika", az 
(örökzöld) sláger, amit az előadóval együtt dúdolunk, általánosságban bizo- 
nyos zenei harmóniák ugyanúgy fokozzák az agy amphetamintermelését, 
ugyanúgy boldogságérzetet váltanak ki belőlünk (felkavarnak, megindítanak, 
magukkal ragadnak), mint szerelmesünk megpillantása. 

Megfordítva a dolgot, a dudorászás a legbiztosabb jele annak, hogy az illető 
jókedvű (vagy öntudatlanul jókedvre akarja hangolni magát). Mint a szólás 
tartja: „örömében dalra fakad,” „örömében táncra perdül", vagy, mint a sláger 
mondja: ,a boldogságtól ordítani tudnék". Az érzelmek túláradásának ezen 
formái, a dalra fakadás pl. mintha azt célozná, hogy az örömteli állapotot 
megnyújtsuk, a magunk éneke váltson ki újabb és újabb amphetamin adago- 
kat az agyunkban. A népdaléneklés okául a megkérdezettek rendre olyan vála- 
szokat adnak, amelyek ha nem is szó szerint, de ilyen értelműek: , ha valami 
nagy bánat ér, vagy ha nem találom a helyem örömömben, muszáj énekelnem, 
az éneklés megnyugtat, megkönnyebbülök általa." A , szívbe markoló" nép- 
dalok szövegei is ezeknek a biokémiai folyamatoknak , ösztönös" megsejtésé- 
ről árulkodnak. 

A magányos éneklés a megingott lelki egyensúly helyreállítását vagy a 
, repeső" öröm érzetének elnyújtását szolgálja. A közös éneklés, zenélés, tánc 
mindezeken túl az egyén és a közösség kapcsolatát, a közösségi érzést magát 
is karbantartja. Ezer helyről hozhatnék példát a népzeneköröktől a munkás- 
kórusokig, amatőr táncegyüttesektől a házimuzsikáláson át a pódiumi zené- 
lésig. Ha van művészet, amelyet művelője nem képes megunni, akkor legin- 
kább a zene lehet az, különben hogyan lenne elképzelhető, hogy egy előadó- 
művész egy életen át naponta sok-sok órát gyakoroljon fellépései és zene- 
haligatás mellett? legyü ogy két-háromszáz évvel ezelőtt még min- 
den verset megzenésítettek, és nem szavalták, hanem énekelték őket. (A for- 

(egászénék), lírai költemségy (a líra a lant görög eve tragédia (gorg elne- 
vezés ez is; szó szerint „kecskeének”-et jelent.) A szent szövegeket minden 
vallás előírása szerint énekelték, de legalábbis éneklő hangzású prozódiával, 
emelkedetten adták elő. Az emelkedettség szó szerint a hang éneklői magassá- 
gokba emelését jelenti, és az emelkedett lelkiállapot elérését célozza, a kö- 
zösségben való feloldódást megkönnyítendő. Ezért is énekeltek a közös mun- 
kát végzők (munkadal); ezért énekeltetik a menetelő katonákat, politikai 
mozgalmak vezetői ezért tartják fontosnak a közös éneklést: táborozás, fel- 
vonulás és más, paramilitáris mozgalmi tevékenységek alkalmával, a közös 
éneklés ezért elmaradhatatlan része a templomi szertartásoknak. A templo- 
mi orgonaszó mesterségesen , emel" a hangulaton, azokén is, akik lanyha 
hitük folytán nem érzik át a szertartás áhitatát. Nem mellékes, hogy a temp- 
lomi orgona neve egy másik, nagyon is triviális emelkedettségre utaló ógö- 
rög szóból származik. Organon: , (nemijszerv", , zeneszerszám" ; orgász: „buja, 
föld", „szent körzet"; orgaó: , duzzad", „buja vágy feszíti"; orgia: , istentiszte- 
let", ,orgia". A régi görögök tudták, miről beszélnek. Még , emlékeztek arra, 

hogy a kultuszok a profán szexualitást előbb megszentelték (orgiasztikus rí- 
tusok), utóbb pedig szublimálták. 

Ez a kétértelműség magyarázza, hogy a helyét, szerepét nem találó, rosszul 
nevelt, mai — elsősorban nagyvárosi — fiatalok tömege miért keres feloldódást 
az emelkedettnek igazán nem mondható diszkózenében, a közösülés mono- 
ton ritmusát idéző gépies diszkótáncban (vö. a , primitív" népek zenéjével), 
miért remél extatikus élményt a rockkoncertek ritualizáltságától, miért , imád- 
ja" rocksztárjait, ami tk. nem lenne társadalmi méretű bajok okozója (hiszen 
inkább okozat, s nem ok: a jelzett réteg nem vagy alig jut természetes úton 
amphetaminhoz: a széthullott család, hiányzó életkilátások, ideálok, a nevelés 
elmaradása, rossz minták, elkényeztetettség, munkanélküliség illetve túl sok 
szabadidő és más jellegzetesen jelenkori probléma miatt), csakhogy a diszkó 
önmagában kevés. A diszkózó rákap a „gyorsítókra”, amilyen a Speed, az Extasy 
és a többi mesterséges amphetamin, a könnyebb és nehezebb drogokra. 

A mesterséges ajzó- és nyugtatószerek alkalmazása nem a jelenkor és a civi- 
lizáció sajátja, de társadalmi gondként csak ott találkozunk vele, ahol tömegek 
élnek rendszeresen velük, hogy kárpótolják magukat azért, amit — úgymond -— 
az élet megtagadott tőlük. Az e téren tapasztalt mértéktelenség az, ami jellem- 
zően civilizációs jelenség, a fogyasztói társadalom torzulása. Elég, ha gondo- 
latban végigkövetjük az alkoholizmus, az ópiumszívás vagy a dohányzás világ- 
történetét. Hogy csak az utóbbi mellett maradjunk, a dohányzást a civilizált 
fehér ember terjesztette el a világon (cserébe tüzes vizet adott az , őstermelő" 
indiánoknak, hogy nekik is meglegyen a bajuk). A sápadt arcú megjelenése 
előtt az amerikai indián kultúrákban csak a ritka kultikus cselekmények alkal- 
mával füstöltek, s az indián pipa meg szivar a dohánylevelen kívül más növé- 
nyi szárítmányokat is tartalmazott. A , szent" dohányost így a rászokás nem 
fenyegette. A modern dohányzási szokásokat a mértéktelenség jellemzi, és 
következményeivel együtt az elmaradott országok napi gondokkal küzdő mil- 
lióit sújtja leginkább — lévén a cigaretta a legolcsóbb kábítószer. Hogy csak 
előre menekülhetünk, arra bizonyíték a leggazdagabb és legcivilizáltabb or- 
szágok napjainkban csökkenő, nagy anyagi áldozatok árán csökkentett ciga- 
rettafogyasztása. (Más kérdés, hogy a nagy amerikai dohánytermelők és -gyá- 
rak sem járhatnak rosszul, ezért aztán minket, a nemrég felszabadított (piacú) 
kelet-európaikat , szívatnak meg", (hogy stílusosan fejezzem ki magamat) meg 
a kimeríthetetlen fogyasztói bázist jelentő ázsiai országokat. 

Mivel az állatvilágban a mesterséges örömszerzési módok véletlenszerűek, 
s az állatok csak emberi közvetítéssel válnak valamilyen örömérzetet okozó 
növényi hatóanyag rabjává, kijelenthetjük, hogy egy sajátosan emberi, erede- 
tileg kulturális jelenséggel, állunk szemben, mely idővel egyre inkább civilizá- 
ciós ártalommá vált. 

Vannak olyan, ösztöneinket megcélzó inkább civilizációs, mint kulturális 
, technikák", melyek testi épségünket nem, csak lelki egészségünket veszélyez- 
tetik. Ilyen alapvetően a reklám, ami teljesen elárasztja életünket, s ami ha 
sikeres, érzékszerveinken keresztül pavlovi reflexeinkre, , ösztöneinkre" hat; a 
kultúra eszközeivel, technikáival: esztétizáló (tk. giccses) megjelenésével, ha- 
tásos (hatásvadászó) kísérőzenéjével, harsányságával (giccses, hatásvadász és 
harsány, mert nem a kifinomult ízlésű kisebbségre, hanem a közönségesebb 
ízlésű nagyközönségre kíván hatni). Hogy szomjazzunk meg, amikor nem va- 
gyunk szomjasak, hogy hűsítsük le magunkat, amikor nincs melegünk, hogy 
csorogjon a nyálunk, mint Pavlov kutyájának, akkor is, amikor jól vagyunk 
lakva (a reklámozott élelmiszerek és italok tömegáruk és nem is jó ízűek, naná, 
hogy szükség van a reklámozásukra, az étvágy fölkeltésére). Ha másképp nem 
megy, közvetett módon, például nemi ösztöneinket ébresztgetve. Amikor a 
már említett reklámfilm pompás nősténye úgy veszi a szájába a rúd alakú cso- 
koládét, hogy az félreérthetetlen, átmotiválás révén a felébresztett nemi vágy a 
szándék szerint étvággyá alakul. (A kísérleti hím patkány az elébe rakott étel 
és nőstény közül előbb az utóbbival végez, bizonyítván a nemi késztetés min- 
dent elsöprő erejét. Igaz ennek az ellenkezője is; a szerelemben sikertelen 
ember evéssel kárpótolja magát. Mit tesz — az elvárások szerint — a fogyasztó, 
ha egy plakáton, filmen erotikusan táplálkozó, ivó vonzó férfit vagy nőt lát, és 
mint a legtöbbünknek, nincs sok választása? A nőt (férfit) nem kaphatja meg, 
de a csokoládé (mely amúgyis szerelempótló) könnyen elérhető a számára. 

És a környezet? 


Mottó: „— Azt hiszed talán 
Hogy Leonídász meghal a szorosban, 
Ha ahelyett, hogy barna levesével 
Táplálkozik olyan köztársaságban 
Melynek még pénze sincs, lucullusi 
Villában issza édes mámorát 
Kelet minden kéjének? ... 


Ha nagy Hunyad nem méltó nép körében 
Jó a világra, hogyha szerecsen 

Sátornak árnya reszket bölcsején: 

Mi lesz első hőséből a keresztnek? 

Vagy Luther hogyha pápa lesz esetleg 

S Leó tanár egy német egyetemben: 

Ki tudja, nem reformál-é emez, 

S az sujtja átkát a dúló merészre?” 


(Lucifer, Az ember tragédiája, XIV. szín) 


MapÁácH Lucifer ellentmond önmagának (és MapácH Ádámnak - I. a többi 
idézetet), amikor azt állítja, hogy az ember sorsát döntő mértékben meghatá- 
rozza a környezete. Most ne vitassuk, hogy MapÁcH Lucifer „mi lett volna, ha" 
példálódzása magában véve is történelmietlen, azt azonban, hogy mennyi te- 
ret enged az „esetleg”-eknek a biológia és a történelem, azaz az egyedi — egyé- 
ni esetek esetlegességei — a véletlenek — mekkora szerepet játszanak a szükség- 
szerű, törvényszerű folyamatokban, sokan vitatták és vitatják ma is. Még Ma- 
pácH Lucifer is vitatkozik magával e kérdésben. Egy helyütt azt mondja ui., 
hogy : „Végzet áll a történet felett.” (XV. szín) Ezzel együtt nyilvánvaló, hogy 
mennél fejlettebb egy élőlény, annál könnyebben tud alkalmazkodni a környe- 
zetváltozáshoz, annál nagyobb lehet a szerepe az életében a tanulásnak, annál 
szabadabb. Ezért mondjuk a szólással, hogy ,az ember a jég hátán is megél." 
És mennél szabadabb az ember, annál több esélye van, hogy , átalakítsa a ter- 
mészetet", és „megváltoztassa a történelmet". — a többi élőlényhez és ember- 
társaihoz viszonyítva. (L. Hitler, Sztalin, Mao-ce Tung , életművét"; de hogy ez 
sem századunk emberére jellemző, azt Isten hajdanvolt „ostorai” példázzák.) 

A genetikai mutáció csak akkor játszik evolúciót befolyásoló szerepet, ha 
nem véletlenszerűen keletkezik (génhiba), hanem a környezethez való alkal- 

mazkodás kényszerének a következménye, vagyis szükségszerűen jött létre. A 
környezetnek tehát meghatározó szerepe van a természet és a társadalom éle- 
tében. A gének, az egyed és a faj, az egyén és a közösség, kultúrák és civilizáci- 
ók kénytelen-kelletlen alkalmazkodnak hozzá, hogy élhessenek és jól érezhes- 
sék magukat benne. Ha nem alkalmazkodnak, nem tanulnak, életképtelen- 
nek bizonyulnak és elpusztulnak. 

Részben igazat kell adnom SzABÓ MixLósnak, amikor így ír: „A magyar tár- 
sadalom már-már közmondásos béketűrése... a történelmi tapasztalatból szár- 
mazik, és nem a magyar népkarakter keleti bölcsességéből és mértéktartásá- 
ból. Magyarországon nincsenek tüntetések, ahol ég a gumiabroncs, törik a 
kirakatüveg és borul az autó, mert a magyar tüntető nem hiszi, hogy a túlerő- 
vel szemben tüntetéssel bármit el lehet érni, viszont tart attól, hogy a tüntetés 
során össze fogják törni a kocsit a járdán." (Az előítélet neutralizálása, Mozgó 
Világ, 1998. 1. sz.) Bár állításával szemben kételyeim is vannak, azaz a népka- 
rakter szerepét sem becsülném le teljesen, hiszen az (észak-)írek vagy a basz- 
kok hasonló történelmi tapasztalatokat szereztek, mint amilyenekre — kissé 
pontatlanul — Sz IS : , Magyarország 
csak 1920-tól 1938-ig volt államilag független. A magyar társadalom négy év- 
századon át olyan uralommal állt szemben, amely számára túlerőt biztosított a 
mögötte álló idegen nagyhatalom túlereje." Az észak-írek és a baszkok földjén 
mégis égnek a gumiabroncsok, törik a kirakatüveg, és borul az autó, és a hely- 
beliek nemcsak tüntetgetnek, hanem fegyverrel, terrorista akciókkal próbál- 
ják elérni céljaikat a túlerővel szemben. Ráadásul a baszk éppúgy idegennek, 
másnak minősül a maga francia-spanyol környezetében, mint a magyar, és kul- 
turális értelemben az írek is mások, nem protestánsok, mint az angolok, ha- 
nem katolikusok; van saját, bár csak kevesek által beszélt nyelvük az angol 
mellett; a kelták leszármazottai és nem az (angol)szászoké, dánoké, norman- 
noké, akik évszázadokkal később vetették meg lábukat a Brit-szigeteken. Az 
íreken majdnem beteljesült a herderi jóslat, de az írül beszélők száma ma is- 
mét növekszik, már több, mint 1 millióan beszélik ismét anyanyelvüket. A pár- 
huzam az ír és a magyar történelem között tovább boncolgatható. Az írek 
ugyanakkor voltak , nagyok", mint mi, és a 20. századi önálló Írország is a 
független Magyarországgal közel egy időben, és hasonlóan felemás módon szü- 
letett meg. Mi teszi a különbséget a baszk és ír illetve a magyar politikai maga- 
tartás között, ha nem a népkarakter? Talán az eltérő földrajzi, geopolitikai kör- 
nyezet? Igen, az is. Annak is van , nevelő", , alkalmazkodásra" késztető szerepe. 
(De, legalábbis, ami a földrajzi adottságokat illeti, annak befolyásoló szerepe 
minden élőlényre kiterjed, nemcsak a magyarokra, vagy általában az emberre.) 

Erre nézve tanulságos az a kimutatás, amelyet az 1998-as választásokat kö- 
vetően Nacy N. PÉTER a Népszabadság május 30-i számában adott közre (Győz- 

tesek és vesztesek választásai. A Duna két részre osztja a politikai térképet, de állnak a 
hidak). A szerző nem kevesebbet állít, mint azt, hogy a jobboldal és a baloldal 
iránti szimpátia nagyjából úgy osztja meg a lakosságot, ahogy a Duna az orszá- 
got; hogy a Dunától jobbra eső, fejlettebb Dunántúl jobbára a baloldali párto- 
kat támogatta, fejletlenebb bal partja inkább balra szavazott. Nacy N. P ennél 
is továbbmegy, amikor ebben az , oldalazásban" egy választói hagyomány köve- 
tését ismeri föl, másokkal egyetemben: , A meglepetés erejével hat továbbá, 
hogy az egyes régiók sokszor olyanformán szavaztak, mint amilyen a bethleni 
konszolidáció idején, illetve 1945—47 között a politikai arculatuk volt. Tekin- 
tettel a lakosság országon belüli átrendeződésének a mértékére, alighanem 
nem az egy családon belüli pártpreferenciák, jobb- vagy baloldaliság volt a 
választás végső kimenetelében a döntő, hanem ténylegesen a lakhely és az 
ahhoz kapcsolódó hagyományok: gazdasági szempontból, hogy fejlett régió-e 
avagy sem." 

A Népszabadság egy héttel későbbi szombati számában TÖLGYESSY PÉTER ezen 
állítás tagadásával ugyan mintha ellentmondana Nacy N. PérERnek: „A politi- 
kai törésvonal ma nyilvánvalóan nem "Pannónia és Hunnia" magyarjai között 
húzódik, ... hanem inkább a valódi polgárosodásra vágyó közönség különül el 
az államszocialista évtizedek országától". Néhány sorral lejjebb viszont azt írja, 
hogy ,a válságövezetek MSZP szavazói számára a kulturális azonosság (kiem. 
tőlem) fontosabbnak bizonyult, mint a szociális sérelmek súlya." (Itt van Rhodus, 
most ugorj!" 1998. június 6.) Összeolvasva a két tanulmányt, kiegészítve a ma- 
gam ismereteivel mégis csak azt kell mondjam, hogy a kulturális azonosság és 
másság ez esetben javarészt egybeesik Pannóniával és Hunniával, azaz a belső 
magyar önazonosság (és másság) kialakulásában a földrajzi elhelyezkedésnek, 
a lakhely kiválasztásának meghatározó szerepe van, s az — pl. hazánk esetében 
— az egy nyelvű magyar népességet is megoszthatja. Ti., s ez már az én vélemé- 
nyem, a Duna nemcsak természetes határ, történelmileg is az volt. , Választó- 
víz" szerepe a történelem során végig kimutatható. 

A Dunántúl kulturális tekintetben mindig különbözött az Alföldtől. A ma- 
gyar történelem során ezt a földrajzi választóvonalat három tényező mélyítette 
el. I. A német hódító törekvések, melyek arra irányultak, hogy legalább a Du- 
náig kiterjesszék a Szent Római Birodalom határait; Bizánc viszont, és önjelölt 
örököse, Románia szintén a Duna, illetve a Tisza vonalában húzta meg nyugati 
„álomhatárát”. 2. A török, noha időlegesen a fél Dunántúlt is bekebelezte, 
tartósan csak az Alföldet lakta be. Itt 100 éven át harcok sem folytak, uralkod- 
hatott a balkáni szellem. A Közép-Dunántúl viszont végig hadszíntér volt, s a 
hódoltság határa is állandóan változott; a török befolyás nem tudott maradék- 
talanul érvényesülni. 3. A protestantizmus a Dunántúlon -— a katolikus birodal- 
mi szomszédság miatt — nem terjedt el igazán, míg az Alföldön a török vallási 

türelme folytán szabadon érvényesülhetett. Mindennek következtében a Du- 
nántúl európaibb maradt, s jobban lépést tartott a nyugattal, népsűrűsége 
nagyobb, gazdasága fejlettebb volt, hagyományvilága, tárgyi környezete keve- 
sebbet sérült, mint az Alföldé, mely ekkor vált pusztává. A vallási megosztott- 
ság az Udvartól való távolság függvényében politikai hasadást is eredménye- 
zett; az udvarhű, katolikus labanc nyugati részekkel állt szemben az ország 
rebellis, javarészt protestáns kuruc keleti fele. , Jobboldali konzervatívok" a 
„baloldali liberálisokkal" szemben. E jelképes határok nem voltak sohasem 
élesek, de a választási térkép szerint sem azok. 

Hátrálhatunk tovább az időben. Mint a karosi honfoglaláskori sírok ásató 
régésze, Révész LÁSZLÓ feltételezi, Géza fejedelem lehetett az, aki a honfogla- 
lók felső-Tisza-vidéki hatalmi központját fölszámolta, és udvarát a Dunántúl- 
ra, Esztergomba helyezte át. Ez olyan tudatos(?) döntés volt, bárki hozta meg, 
mely a magyarságot egyszer s mindenkorra a nyugathoz láncolta a Duna ré- 
vén, mely mint fő közlekedési útvonal összekötötte a magyar fejedelmi szék- 
helyet a birodalmi fővárossal: az Esztergomhoz viszonylag közeli Regens- 
burggal. (Mint Lucifer, eljátszhatnánk a gondolattal, hogy mi történt volna 
velünk, ha a fejedelmi székhely keleten marad. Szinte bizonyos, hogy eleink 
nem katolikus, hanem ortodox hitre tértek volna, István alighanem Kijevből 
vagy Bizáncból kapott volna feleséget, a német-római császár támadó hadjára- 
tai a rosszabbul őrzött Dunántúlon sikeresebbek lettek volna, a magyarok egy- 
oldalú szláv hatás alá kerültek volna,... hadd ne folytassam.) 

Magyarország történelmét meghatározza, hogy , Kelet" és , Nyugat" határvo- 
nala épp az ország közepén fut keresztül. Ezért kompország. Jó esetben híd, 
rossz esetben országút. Küszöb, lábtörlő. A Duna már a római korban határ volt, 
a birodalom limese. Tőle nyugatra Pannóniában, igaz, provinciális, de mégis csak 
földművelő kultúra és városias civilizáció virágzott, miközben a Duna túlpartján 
évszázadokon át nomád lovasok nyargalásztak, s rövid életű birodalmaik szinte 
nemzedékenként omoltak össze. Ahogy a mai Itália elképzelhetetlen a maga 
latin múltja nélkül, ugyanez elmondható a mai Dunántúlról is. S hasonlókép- 
pen, ahogy a közép-ázsiai sztyeppék mai világát még mindig meghatározza a 
nomád múlt, az alföldi csikós romantikus alakját is pusztai lovas ősei éltetik. 

Nagy Konstantin császár a ,, Kelet" és , Nyugat" közti szakadékot tovább mé- 
lyítette, amikor a Birodalmat a Duna vonalát délen meghosszabbítva kettéosz- 
totta. Ma is ott húzódik a nyugati és a keleti keresztények, horvátok és szerbek, 
illetve az időközben muzulmánná lett bosnyákok közt a határ, s ez az 1700 éves 
megosztás még ma is harcra tüzeli a két oldalon élőket. 

De hátráljunk csak tovább a múltba. A Kárpát-medencei újkőkor (kb. Kr.e. 
4000-2500) régészeti hagyatéka szerint az itteni műveltségek határai igazod- 
tak a Duna-vonalhoz. Vagy a Dunántúlon és a nyugati Felvidéken lelhetők fel 

emlékeik (Zselizi, Lengyeli kultúra, Balatoni csoport), vagy a Dunától keletre, 
Északkelet- és Délkelet-Magyarországon (Kőrös-kultúra, Bánáti-kultúra, Tiszai 
műveltségek, Bodrogkeresztúri csoport). (KaLicz 1970.) 

Hasonló tagozódás figyelhető meg a hazánk területén egykor volt bronzko- 
ri műveltségeket és a vaskort (keltákat) illetően, bár a korai bronzkor egy népe 
(Zóki kultúra) 2 évszázadon át (Kr. e. 20-19. sz.) az egész Kárpát-medencét 
belakta, és a középső, valamint késő bronzkor egy-egy műveltsége (Vatyai kul- 
túra; 17-15. sz., Urnamezős kultúra: 11—9. sz.) nyomott hagyott a Duna mind- 
két oldalán (Kovács 1977). Kelta leleteket túlnyomórészt a Dunántúlon és a 
Felvidéken találtak a régészek, az Alföld és Erdély vaskori térképe szinte telje- 
sen üres (Szabó 1971). 

Ha valahol 6000 éven át egy folyó népeket, műveltségeket, szellemisége- 
ket elválasztó vonal lehetett, akkor hogyne lenne igaz az állítás, miszerint az 
emberre hat a környezet. A hagyomány a környezettől való, a hagyományait 
tanulja, megismeri az ember, és a földrajzi környezetnél egy másik, a társa- 
dalmi-környezeti hatás, a tanulás ezért sokkal jelentősebb. A tanulás az örök- 
lött tulajdonságokkal együtt közvetlenül határozza meg személyiségünket, a 
környezet a tanuláson keresztül csak áttételesen (földrajzi és történelmi kör- 
nyezetismeretek). Lucifer példájával élve: Leonidászt részben spártai nevel- 
tetése, részben veleszületett adottságai (köztük , halálmegvető bátorsága", 
azaz fokozott adrenalin igénye) tették hőssé, de az az állítás nem áll, hogy 
hazájukért csak a puritán neveltetésűek képesek föláldozni életüket; Hunya- 
di János , szerecsen sátorban" fölnevekedve kiváló mór hadvezérré vált vol- 
na, és lehetett volna első hőse — ha nem is a keresztnek, de a félholdnak 
mindenesetre — ugyanezen okok miatt; Luther pedig, ha onnét emelkedett 
volna Szent Péter székébe, ahonnét indult, alighanem pápaként sem fért 
volna a bőrébe. 

Sem a környezetismeret, sem a tanulás nem az ember privilégiuma. Az 
állat is tanul, s mennél fejlettebb fajhoz tartozik, annál kevésbé bízhat ösztöne- 
iben, annál nagyobb a tanultak jelentősége. Az ember gyerekének csaknem 
mindent meg kell tanulnia, nem hallgathat ösztöneire, mert nem hallja már 
meg, mit súgnak neki. Nem véletlen, hogy ösztönéletünket szinte csak pszichi- 
átriai esettanulmányokból ismerjük. Az állati ösztönlények ugyanakkor olyas- 
mit is meg tudnak tanulni, amitől az ember szája tátva marad, s amire ő képte- 
len lenne. A lazac , megtanulja" annak a víznek a kémiai összetételét, amely- 
ben az ikrából kikelt, s évek múlva sok ezer kilométer távolságból a hazai vizek 
illata és ízek nyomán haladva talál vissza szülőhelyére. Pedig ezen ugyanúgy 
nem kellene meglepődnünk, mint azon, hogy a madarak repülni tudnak, s ők 
is hazatalálnak, hogy a szárazföldi állatok többsége gyorsabban fut nálunk, 
hogy a hal lélegezni tud a víz alatt. 

Az ember külön-külön minden téren alulmarad az állatokkal szemben, 
viszont sokoldalúságában verhetetlen. Emlékezzünk BEM kisasszonyra — fel- 
találta a repülőt, az autót, a tengeralattjárót, s feltalált olyan műszereket, 
amelyek segítségével a lazacnál hamarabb visszatalál kiindulási helyére. A 
maga számára fontos tudnivalókat illetően kétségtelenül az ember a terem- 
tés koronája. E téren is a cél az, ami immár sokszázezer éve elválasztja az 
állatot és az embert. Az állatnak csak biológiai céljai vannak, az emberi faj 
nemesebbjének nem. Képes elvonatkoztatni a mindennapoktól, és magasra 
törő egyedei a biológiai szükségleteket csak szükségleteknek, kielégítésüket 
nem életcéljuknak tekintik, inkább szükséges rossznak, tehernek, a testet 
börtönnek. 

„Hogyan jutnak el az állatok odáig, hogy azt tegyék, amit tesznek? A kér- 
dést másképpen is föltehetjük: "A viselkedésüket ösztönök irányítják-e, vagy a 
tanulás alakítja?" Amikor az etológusok részletesebben kezdték tanulmányoz- 
ni a viselkedést, fölismerték, hogy a kérdést nem lehet ilyen egyszerűen két 
részre bontani, és hogy a viselkedés evolúciója sok apró részletet, mozzanatot 
foglai magában. Egy állat öröklött tulajdonságai befolyásolják tanulási képes- 
ségét, így könnyebben megtanulhat bizonyos dolgokat, mint mások. Másfelől 
számos olyan viselkedésforma van, amely tanulás nélkül alakul ki, de ez nem 
jelenti azt, hogy ezek elkerülhetetlenül megjelennek, vagy hogy a ‘tervrajzuk a 
génekben rögzítve van’. Még az erősen rögzült viselkedésformákat is módosít- 
hatja a környezet megváltozása. Ez reménykeltő, ha saját fajunk néhány kevés- 
bé kívánatos tulajdonságára gondolunk." (Rorer 1992: 95.) 

A tanulást az állat világra jövetele pillanatában elkezdi. (Van faj, amelynek 
egyedei már az anyaméhben tanulnak, sőt, szaporodnak is.) KONRAD LORENZtől 
tudjuk, hogy a fészekhagyó madarak fiókái kikeléskor „tanulják meg” fölis- 
merni anyjukat, , akit" aztán soha többé nem tévesztenek össze mással. Ezt a 
, villámcsapásszerű" megismerést nevezi az etológia bevésődésnek (imprinting). 
LoRrNzet saját mókás tapasztalata győzte meg a bevésődés jelentőségéről. Ő 
maga volt ui., akit egyik kislibája az anyjának tekintett, mivel a tudós volt az 
első, akit a tojásból kikelve megpillantott (LORENZ 1970). 

A tanulás többi lehetséges módja közül a legegyszerűbb és legáltalánosabb, 
amit megszokásnak (habituációnak) nevezünk. A megszokás negatív illetve 
passzív tanulási folyamat. Negatív, amennyiben az állat — az egysejtűtől az 
emberig — megtanulja, hogy egy számára új jelenségnek semmi rá vonatkozó 
következménye nincs, s figyelmen kívül hagyható. Így tanulja meg kiszűrni a 
számtalan őt érő inger közül a nem fontosakat. Jó példával szolgálnak erre 
India szent tehenei, melyek — miután megtapasztalhatták, hogy a nagyvárosok 
forgalma is leáll a kedvükért — a fülük botját sem mozdítva kérődznek a mér- 
hetetlen torlódásban és zajban az utak közepén. Képzeljük el, mit csinálna 

Mari néni Riska tehene, ha egyszercsak csúcsidőben a Nagykörút és a Rákóczi 
út kereszteződésében találná magát! 

Pozitív, hasznos tudnivalók megtanulását az etológia és pszichológia , próbál- 
kozás-tévedés" vagy instrumentális tanulási folyamatnak nevezi. Ennek során a 
, Saját kárán" tanul az állat. Hogy a patkánykísérletekből vagy a cirkuszi idomí- 
tásból vett példával éljünk, csak jó válasz esetén kap jutalmat: kerüli el a ve- 
szélyt, ismeri föl fajtársait, képes tájékozódni, jut ivóvízhez, élelemhez, párhoz, 
otthonhoz. Ez a tanulási forma aktív. Van átmeneti forrna is: a megszokás és az 
aktív tanulási módok közötti átmenet például az anyanyelv gyermekkori elsajá- 
títása. Összehasonlítva az idegen nyelvek későbbi tanulásának kínkeserves, inst- 
rumentális jellegével, gyermekkorban a nyelv szinte ragad az emberre. A gyer- 
mek , rászokik" anyanyelvére, miközben , próbálkozás-tévedés" is jellemzi; ez 
utóbbi az oka a , gyerekszájnak" sok aranyos gyerekkori nyelvbotlásnak. 

A tanulás legáltalánosabb módja az utánzás. Célja az ismeretek elraktározása 
az agyban, amiből következik, hogy az állatoknak is van memóriája, de hogy 
mire emlékeznek, azt agyuk fejlettsége és biológiai céljaik határolják be. Például 
az állatok is tudnak számolni, de csak igen korlátozott mértékben. (A méhek 
képesek arra, hogy fölbecsüljék a táplálék lelőhelyének a kaptártól való távolsá- 
gát, egy otthonnak megfelelő odú űrméretét, talajszint feletti magasságát, és a 
régi odútól való távolságát. Mindezt még közölni is tudják társaikkal.) Nem 
emlékeznek viszont semmi haszontalan, fölösleges dologra, mint az ember, aki 
épp fölös(leges) tudásával lépett ki a természetből, és váltott át a társadalmi 
evolúcióra (amit szándékosan nem , fejlődésnek" értek, hiszen kimenetele na- 
gyon is kétséges; l. KONRAD LORENZ Embervoltunk hanyatlása c. könyvét, mely már 
címével elárulja, hogyan vélekedik a szerző a társadalmi , fejlődésről"). 

A viselkedéskutatók régóta vitatkoznak azon, hogy az állat képes-e , ráesz- 
mélni" valamire, képes-e úgy , összpontosítani gondolatait", hogy a megoldás 
, megvilágosodjék" a számára. A megvilágosodást a szellemi folyamatok leg- 
magasabb rendű formájának tekintjük. A Buddha neve azt jelenti, hogy , Meg- 
világosodott", és arra vonatkozik, hogy megvilágosodás révén, azaz egy fa alatt 
ülve, böjtölve és gondolataiba merülve jutott el a megértés legmagasabb foká- 
ra, a Lét értelmének felismeréséhez. S (részben) ugyanezért nevez egy másik 
Tanítót, Jézust útjának egyengetője, Keresztelő János az Evangélista János sza- 
vaival „világosságnak” (Jn 1 skk). Azért csak részben, mert Jézus esetében a 
, világosság" eredeti fizikai természete is része az ő istenségének — az evangé- 
liumok ezért számos napisteni vonással ruházzák föl —, ez a Buddhára vonat- 
koztatva a buddhista mitológiában is jelen van, de áttételesebben. 

Csimpánzokkal végzett kísérletek alapján nem dőlt el, hogy az állat ráesz- 
mél, vagy véletlenül talál rá megoldásokra. De ez nem is csoda, mivel a ráesz- 
mélés, megvilágosodás nem különbözik lényegesen az állatoknál megfigyelt 

tanulási módok egyszerűbb fajtáitól. Mert ugyan a megvilágosodás, a „villám- 
csapásszerű fölismerés" tényleg elvont gondolkodás, szellemi tréning ered- 
ménye, ahogy az ihlet is, de még ez az absztrakt folyamat is egyfajta szellemi 
síkon végbemenő , próbálkozás-tévedés-korrekció" sorozatként írható le. 

Állatok és az ember közti észbeli különbségek sorában a laikus vélekedés 
bevezetné a racionalitás (ésszerűség) fogalmát. Hétköznapi értelemben hasz- 
nálva jogosan, feltéve, hogy a rációval élést kizárólag tudati megnyilvánulás- 
nak tekintjük, és a fentiek ellenére kitartunk amellett, hogy az állatoknak nin- 
csen tudata. (Szerintem van.) Nem tagadható, hogy a természetben általános- 
ságban van ráció (ok-okozati összefüggés, rendszer), és az élőlények is csak 
egy fajspecifikus biológiai ésszerűségnek engedelmeskedve tudnak életben ma- 
radni. Viselkedésük irracionalitása, ami lehet tévedések végzetessé váló soro- 
zata, lehet agyi rendellenesség, fogyatékosság következménye, azonban épp 
természetellenességénél fogva az. (Mint azé az antilopborjúé, mely a reá lesel- 
kedő gepárdot az anyjának nézte, s odament hozzá játszani; a természetfilm- 
ben látható jelenet végkimenetele nem lehetett kétséges: a gepárd ui. ésszerű- 
en viselkedett, noha a borjú egy pillanatra őt is megzavarta. Tett egy-két tétova 
játékos mozdulatot ő is, aztán megelégelte az ostobaságot, és átharapta az ön- 
kéntes áldozat torkát.) 

Ugyanakkor az emberről is elmondható általánosságban, hogy a faj min- 
den racionális adottsága ellenére, biológiailag és tudatosan is hihetetlen éssze- 
rűtlenségekre képes. Egyedi esetben: a nagy tudós babonás, a nagy művész 
részeges, a bankár kártyaszenvedély rabja, a gyönyörű és sikeres színésznő ön- 
gyilkosságot követ el, a táncdalénekesnő mérhetetlen étvágyának foglya, a gim- 
nazista leány viszont halálra éhezteti magát, a tüdőtágulásos öregasszony még 
a halálos ágyán is rágyújt. Közösségi szinten: az ember úgy él, dolgozik, szóra- 
kozik, pihen ma is, hogy azt Swirr után HUXLEY, SZATHMÁRI SÁNDOR, ORWELL és 
sokan mások még mindig tollukra tűzhetik. A szórakoztató televíziózás, a disz- 
kózás, és a vásári mulatságok különféle formái az oktalanság, a teljes ésszerűt- 
lenség, sőt, olykor az elmebaj határát súrolják, miközben mégis egyfajta éssze- 
rűség működteti őket: a haszonlesés és az a lehangoló felismerés, hogy ezek- 
nél értelmesebben lekötni a tömegek túl sok szabadidejét egyelőre nem lehet. 
Ennek egy 1998-as koranyári felmérés ékesszóló bizonyítéka. A legnézettebb 
televíziós műsorok (2 millió feletti nézőszámmal) az 1998. május 25-31. kö- 
zötti héten 19.30-21.30 közötti időben a következők voltak: a Rex felügyelő 
(kutyadetektíves német-osztrák krimi-szappanopera), Dáridó (már bemutat- 
tam), Forró nyomon (bűnügyi magazin). Majdnem 2 milliós nézőtábora volt a 
másik bűnügyi magazinnak, a Kriminálisnak. Ha számba vesszük a további si- 
kereket: thrillereket, krimisorozatokat, akciófilmeket és a többit, megértjük, 
miért a nyilvános kivégzés ma is sok helyütt a csőcselék kedvenc szórakozása. 

Hol ebben a ráció? És hol a ráció a globális őrületekben: az atomfegyverkezés- 
ben, a környezet katasztrofális pusztításában, a kábítószertermelésben, a túlné- 
pesedésben? (L. mint fent.) El kell ismerjem ugyanakkor, hogy az olyan lényegé- 
ben üzleti szemléletű, tömegszórakoztató globális attrakciók, mint amilyenek 
például az expók, kulturáltan szórakoztatnak; úgy viszonyulnak más vásári mu- 
latságokhoz, mint a kulturális tévécsatornák: a National Geographic, Duna TV, 
Spectrum, MTV2 műsorfolyama a kereskedelmi adók programjához.) 

E jelenségeket biológiai és tudati irracionalitásnak neveztem. Biológiainak, 
mivel az egyén és a faj fennmaradását veszélyezteti, és mert egyedi esetekben 
az agy és a lélek öröklött vagy szerzett betegsége állhat mögöttük. Tudatinak, 
mivel az ember(i faj) mintha nem egyszer tudatosan cselekedne önérdeke elle- 
nében, ami nem igen különbözik a példaként említett szegény buta kis anti- 
lopborjú viselkedésétől. 

Mind az , ösztön", mind a , ráció" irányíthat lineáris és komplex viselkedési 
folyamatokat. Lineáris az a folyamat, amely egyszálú ok-okozati láncot alkot, 
komplex az, aminek mind oka, mind okozata szerteágazóan összetett lehet. 
Lineáris, egy célra irányuló késztetés a bevésődés (a kisliba mindenhová köve- 
ti , anyukáját", a professzort), komplex ösztöni viselkedésformák az állati ritu- 
álék. Az ember világában a kétféle viselkedésforma egykönnyen nem választ- 
ható szét, és az sem állítható, hogy a civilizációs fejlődés a lineáristól a komp- 
lexig, az egyszerűtől a bonyolult irányába vezetne. 

A rációval a tudományos gondolkodásmódot szokás azonosítani, melyről — 
noha már a régi görögök is tudóskodtak — igazában csak a 18. századi felvilágo- 
sodástól kezdve beszélhetünk. A felvilágosodásra úgy tekintünk, mint a ráció (az 
, ész", franciául la philosophie) diadalára. Az azt megelőző korok gondolkodás- 
módját egyszerűen mitologikus vagy szimbolikus gondolkodásnak nevezhetjük. 
Míg az előbbi inkább a civilizációra jellemző, az utóbbi a vallás és a művészetek, 
tehát a szűkebb értelemben vett kultúra területére vonult vissza. (Noha bizonyos 
tudományágak művelői egzakt módon kutatják a szimbólumok és a szimbolizáció 
természetét, a tudósok legfeljebb akaratlanul , szimbolizálnak" a szó hagyomá- 
nyos értelmében. Más kérdés, hogy — elvben — szimbólumnak tekinthető a tudo- 
mányos leírás minden eszköze: maga a nyelv és írás általában is, a szakzsargon 
közmegegyezésen alapuló, a társadalomtudományok esetében annak a valódi 
szimbólumokéhoz hasonlóan többértelmű kifejezései, a matematikai és fizikai 
jelek, a nyelvészek különleges írásjelei, az Internet hívójelei stb.) 

Ez az újabb kori racionalitás lineáris, míg a korábbi, de máig élő szim- 
bolizáció megőrizte komplexitását. Ez a tudományos jelek, jelzések illetőleg a 
hagyományos szimbólumok között a különbség. A tudomány jeleinél, jelzése- 
inél lényeges, hogy egyértelműek legyenek, a hagyományos szimbólumok, 
amilyen pl. a kereszt, hallatlanul összetett, rétegzett jelentős tartalommal bír- 

nak egy kultúrán belül is, hát még ha egyetemleges tartalmukat nézzük. A 
példánál maradva: az anakonda kígyók , keresztje", a maják, PLATÓN, SZENT 
BONAVENTURA és a gyöngyöspatai plébános keresztértelmezései eltérnek ugyan 
egymástól, de mivel alapjelentésük, ami magát a jelet életre hívta, közös, azok 
elválnak más szimbólumok jelentéseitől, ugyanakkor e tágasság időben és tér- 
ben egyaránt egyetemes érvényűvé teszi őket. Az archetípusnak nevezett szim- 
bólumokról nem tudjuk, mikor és hogyan keletkeztek, de — mint már fentebb 
jeleztem — kimutathatóan állati múltunkban gyökereznek, érvényességüket, 
amíg a világ ez a világ, el nem vesztik; a kereszt esetében, ameddig az ekliptika 
és az égi egyenlítő keresztezni fogja egymást, legfeljebb jelentőségük halványul 
el. Ezzel szemben a tudományos jelek kitaláltak, keletkezésük ideje 15 ponto- 
san ismert, és bármikor fölcserélhetőek másra (l. a német helyesírási szabá- 
lyok 1998-as évi, nagy port fölvert módosítását). 

Az egyértelműség a lineáris logikából következik, aminek jellemzője a vagy- 
vagy az is-is helyett. A lineáris logika viszont az írásbeliség következménye, 
igen régen játszik tehát szerepet a gondolkodásban, de csak az írni, ołvasni 
tudás általánossá válása után jutott főszerephez, hogy aztán a „megállíthatat- 
lan” szövegelések (a rádió- és tévébeszéd) korában rákényszerítse az embert, 
hogy úgy használja az eszét, ahogy ír és olvas, ahogy folyik a szó, azaz lineári- 
san: szóról szóra, sorról sorra. Olyanok persze mindig lesznek — s ezt nem 
szójátéknak szánom, tessék a komplexitásra érteni —, akik a sorok között is 
olvasnak, aminek az a , lineáris" oka, hogy olyanok is vannak, akik eleve a 
sorok közé írnak. A komplexitás elvesztéséért nem a beszéd és az írás önmagá- 
ban a felelős, hanem a beszélő és az írástudó: az orális kultúra, pl. a mesemon- 
dás, de az írott költészet is gazdagon árnyalt tud lenni a maga többértelműsé- 
gében. A mese — lévén, hogy a legszimbolikusabb szövegek közé tartozik — 
beindítja a gyermek fantáziáját, vizualitását; lehetővé teszi, hogy tetszése, pil- 
lanatnyi szükséglete szerint képzelje el, értelmezze a hallottakat. Mind az írott, 
mind az elhangzó szöveg lehet , kétértelmű", a hangsúlyozástól vagy közpon- 
tozástól függően (Il. „A királynőt megölni nem kell félnetek jó lesz..."), a sza- 
vaknak külön-külön is több jelentése lehet (e téren is tapasztalható azonban az 
, egyértelműsödés" a köznyelvben; a szócsavarásban nem), és bizonyos esetek- 
ben - I. a korábbi kínai példát — az íráskép is igen mélyértelmű lehet. 

Az írott sajtó hatalma és az írástudók felelőssége azért volt oly nagy a tévé- 
kép megjelenéséig, mert miután az emberek rákaptak az olvasásra, könnyeb- 
ben szoktak le az önálló és komplex gondolkodásról (Lenin, Sztalin, Mao, 
Castro és társaik ezért tartották oly fontosnak az analfabétizmus felszámolását, 
vö. nálunk az Olvasó népért mozgalommal), mivel a lineárisan fogalmazó raci- 
onalista tollforgató egyértelműségre törekszik — nem úgy, mint a (szimbolista) 
költő —, kénytelen bonyolult bikkfa-nyelven írni. 

Bármennyire is szidalmazom a képernyő-kultúrát, az kétségtelen, hogy 
benne rejlik annak a lehetősége, hogy a szimbolikus gondolkodásmódnak egy 
magasabb szinten, a rációval ötvözve ismét teret adjon. Azzal pl., hogy egy 
CD-Rom lemezről a nebuló ugyanarról a tárgyról egyidejűleg több, egymást 
kiegészítő információt szerezhet (amikor a hiénáról tanul, nemcsak olvashat 
róla, de a hangját is hallhatja, és megnézheti, milyen; hogyan mozog, hogyan 
él). Az így szerzett tudás kétségtelenül komplexebb, mintha csak olvasna, vagy 
csak filmet látna róla. (A televíziók persze nem azzal vannak elfoglalva, hogy 
komplex tudást, műveltséget adjanak a nézőnek. Viszont övék a hatalom a 
nézők fölött, és az ezzel járó felelősség.) Mondhatná az olvasó, hogy az írott 
szövegeken kívül van más, szintén csak , lineárisan" élvezhető, befogadható 
médium, pl. az opera, a színház, a film mind az. Igaz, de ezek eleve komple- 
xebbek, mondhatnók, térhatásúak, egyszerre több ponton hatnak ránk. 

A linearitás és komplexitás összehasonlításakor óhatatlanul fölmerül, hogy 
míg az állatok esetében a test és a , lélek" gondja el sem válik: az állat éppoly 
magától értetődően törődik fizikai kondíciójával, mint ahogy ismeretet szerez 
és beilleszkedik a közösségbe; míg a régi görögök műveltség-művelődés esz- 
ménye szerint az embernek nemcsak a testét, hanem a lelkét is gondoznia kell 
a „(sz)ép testben (sz)ép lélek” gondolat jegyében; s míg a keleti ember mind- 
máig ebben a szellemben él és cselekszik, addig európai és amerikai kortársa 
vagy a testére fordít gondot, vagy szelleme ápolására, vagy — és ez a többség — 
egyikre sem: ritkaság számba megy az , épített" test nyakán ülő kiművelt em- 
berfő, vagy az olyan tudós, művész, akire ne férne rá, hogy , törődjön többet az 
egészségével". 

A magasabb rendű ráció, amely komplexitásában a testre is gondol, a szim- 
bolikus gondolkodáshoz, illetve a lineáris racionalitáshoz úgy viszonylik, mint 
PáL apostol szerint az Isteni Bölcsesség: „Szent Szófia" a hithez (hitélmény- 
hez), illetve a közönséges dolgok tudásához (1Kor 2,6 skk). 

Művelődéstörténeti vonatkozásban az állat és az ember közötti különbsége- 
ket a következőképpen összegezném. A növény- és állatvilág minden egyes 
fajának összes természetben élő egészséges egyede (a legalacsonyabb rendű és 
éppen ezért még változásra képes létformákon kívül, amilyenek a vírusok és 
baktériumok, emberi-történelmi léptékkel mérve alighanem befejezett lény. 
Szabad akarata kevéske, tanul ugyan, de fajspecifikus biológiai programján 
nem változtat — csak ha , mutál", vagy ha az ember beleavatkozik ~, hiszen 
annak sikeres végrehajtása a számára kitűzött cél. , Kultúrája", , civilizációja" 
ugyanezen okból nem fejlődik és egyoldalú. Ha megpróbálna öntörvényűen, 
mint az ember, szembefordulni a természettel, kihalna. A mutáció jó esetben 
megmentheti, de a mutáns utódaiban új faj jön létre, mely már más megvál- 
toztathatatlan program foglya. Fontos tulajdonsága még, hogy csak a pillanat- 

nak él, nem látja át a múltat és a jövőt. Igaz, egyre több ember is ilyen. (Vö. 
azzal, amit fentebb a modern ember televíziózásnak köszönhető új időfogal- 
máról, az örökös jelenidőről írtam: L. 136. o.) 

Az ember bizonyos, de nem tisztán biológiai értelemben befejezetlen lény. 
Az állatnál szabadabb, amennyiben szabadsága a fölismert szükségszerűség. 
Tanulékonysága és együttműködő készsége révén változ(tat)ni képes, biológi- 
ai programját a körülményekhez igazítja, anélkül, hogy , mutálnia" kellene: 
ezt éljük meg fejlődésként. E fejlődés eredményeként kilépett a tisztán termé- 
szeti környezetből: illetve átalakította azt és a történelmi szereplője lett. Ké- 
pessé vált arra, hogy ne csak létezzen, mint Ádám és Éva az Édenben, hanem 
biológiai céljait szublimálva , pótcselekedetekkel" kultúrát és civilizációt hoz- 
zon létre. 

Az ember , tudja, mit csinál", van múlt- és jövőképe, mégha az merő illúzió 
csupán. 


Ösztön és Isten 


Mottó I.: , Nézd ugranám, és testem visszahull, 


S ha képzetem magasb körökbe von, 
Az éhség kényszerít, hunyászkodottan 
leszállni ismét a tiprott anyaghoz." 


(Ádám, Az ember tragédiája, III. szín) 


Mottó II.: , ... végzet áll a történet felett, 


Te eszköz vagy csak, melyet hajt előre. — 


Nem, nem, hazudsz, az akarat szabad. 
Lemondtam érte a paradicsomról, 


Tőlem függ, útam másképpen vezetni." 


(Lucifer és Ádám, Az ember tragédiája, XV. 
szín) 


MapácH Ádám már a III. színben kijelenti, mit jelent számára a szabad 
akarat: „...Igérted a Tudást, — mondja Lucifernek — az ösztön kéjéről lemond- 

tam Érette, hogy, bár küzdve, nagy legyek." Azaz MADÁCH szerint a tudás kul- 
csa a szabad akarat, az , Ösztön kéje" Isten paradicsoma. Felfogása ellentétes a 
bűnbeesés elbeszélésének hagyományos értelmezésével, mely szerint az em- 
ber a kéjért, azaz az asszony megismerésének a vágyától vezettetve mond le 
isteni részéről, a személyes halhatatlanságról. Ebben a magyarázatban éppúgy 
van logika, mint MapácHéban, aki a paradicsomi állapotokat „állati sornak" 
tekinti, persze irigylésre méltó állati sornak (vö. azzal a romantikus nézettel, 
mely a természeti népek életét, különösen azokét, melyek a déltengeri szige- 
teken élnek, az ősszülők Édenkert-beli időzéséhez hasonlította). E logika sze- 
rint a szexualitás, amely fenntartja a fajt, értelmetlenné teszi a személyes hal- 
hatatlanságot. A bűnbeesett ember az utódaiban él tovább. 

Noha tisztában vagyok azzal, hogy e két magyar szó: , ösztön" és , isten" 
között a közös nyelvi eredetet lehetetlen bizonyítani, nemcsak hangzásra ille- 
nek össze, hanem fogalmilag is. Az ösztön belső, genetikai késztetés, parancs, 
tilalom, ösztökélésével szemben tehetetlenek vagyunk, s „üstöllést” engedel- 
meskednünk kell. A hívő ember Istent hasonlóképp fogja föl, csak tágabb érte- 
lemben és magasabb szinten. Isten a világegyetemnek mindenhol, rajtunk kí- 
vül, de bennünk is (a génekben pl.) jelenlévő teremtője, törvényeinek megal- 
kotója és betartatója, aki azért áldott meg minket szabad akarattal (egyes vallá- 
sok szerint, mások szerint azonban nem, vagy csak korlátozott mértékben), 
hogy fölismerhessük mi a helyes, mi a szükségszerű (az Ő törvényei, amelyek 
közé az egészséges ösztönök parancsa is beletartozik), s annak engedelmes- 
kedve cselekedjünk. 

Isten és az ösztön vallástörténeti szempontból is egymáshoz illő fogalmak. 
A vallás ősi formái közt meghatározó szerepe volt az őskultusznak (Isten 
, Ősten? is, aki az első embernek, ősünknek a maga képére és hasonlatosságá- 
ra adott testet, lelket a Biblia szerint, akibe tehát - mondhatnók így is — génjeit 
tovább örökítette), valamint a totemizmusnak, vagyis állatős-tiszteletnek, ami- 
nek az a lényege, hogy az ember valamely állatot bizonyos kiválósága (jó gene- 
tikai adottságai) miatt nemzetsége, törzse, nemzete őseként tisztelt: pl. a szar- 
vast, a fehér lovat, a szürke farkast, a barna medvét vagy a turulmadarat. 

Az istenhit, az őskultusz és totemizmus genetikus magyarázata, vagyis az, 
hogy az utolsó évtizedek tudományos felismeréseivel igazoljuk a vallások taní- 
tásait, hívő tudósok részéről újabban bevett szokás — más szakterületen is. A 
Newsweek c. amerikai folyóirat 1998. július 27-i száma több érdekes példával 
szolgál e téren (SHARON BEGLEY Science finds God c. cikkében). Egyet idéznék 
közülük: „Vegyük például a Jézus kétszeresen teljes, isteni és emberi természe- 
tére vonatkozó, nehezen befogadható keresztény elképzelést. Kiderült, hogy 
ennek a kettősségnek megvan a párhuzama a kvantumfizikában. Századunk 
első éveiben fölfedezték, hogy olyan entitások, amelyeket (anyagi) részecskék- 

nek gondoltak, mint pl. az elektronok, úgy is tudnak viselkedni mintha (ener- 
gia-) hullámok lennének. És a fény, amit hullámnak tekintettek, bizonyos kí- 
sérletekben úgy viselkedik, mintha részecskék kilövellése lenne. Ortodox ér- 
telmezése ennek a különös helyzetnek az, hogy a fény felváltva hullám és ré- 
szecske, az elektronok felváltva hullámok és részecskék. A körülményektől 
függ, hogy a fény melyik aspektusát látjuk, az elektron melyik oldalát fordítja 
a megfigyelő felé. Így van ez Jézussal is, véli F. RUSSEL STANNARD, az angliai 
Open University fizikusa. Jézusra nem úgy kell néznünk, mint valójában Is- 
tenre, aki emberalakot öltött, vagy valójában egy emberi lényre, aki istenként 
cselekedett, mondja STANNARD: ,, Ő mindkét minőségében teljes (értékű) volt.” 
(Hadd tegyem hozzá, ami sem a cikk írójának, és a fizikus professzornak sem 
jutott az eszébe, hogy ti. a párhuzam azért is tökéletes, mert Jézus, maga volt 
a megtestesült Fény.) 

Isten és az ösztön nemcsak fogalmilag illenek össze. A vallás és a hit (a 
képesség a hitre), amit a vallásos és hívő ember a kultúra legmagasabb rendű 
megnyilvánulásának tart, mélyen, ösztöneinkben gyökerezik. A vallásos hit 
mind tartalmában, mind külsőségeiben állati múltunkig nyomon követhető. 

A vallástörténet általában megelégszik azzal, hogy a vallásosság első jeleit 
az ősember leletein kutassa: a halottkultusz, az őstisztelet, a totemizmus legko- 
rábbi nyomait, amilyenek a neandervölgyi ember sírjában talált festéknyomok, 
virágmaradványok, az ősművészet állatkultuszra utaló emlékei — pl. a barlangi 
medvéé az őskőkorban. Ami az ősök tiszteletét illeti, erre részint a természeti 
népek műveltségében föllelhető párhuzamok, részint pedig a már említett 
temetkezési szokások önmagukban véve is utalnak: a szertartásos temetéssel a 
hátramaradottak megtisztelik az elhunytat. A vallás ösztöni eredetére vonatkozó 
fejtegetéseim szempontjából különösen fontosnak tartom a primitív totemiz- 
mus alapvetően , evolucionista" jellegét, vagyis annak , ösztönös" megsejtését, 
hogy az ember az állatok közül emelkedett ki (ezt fejezi ki, ha azt hiszem, hogy 
az ősöm állat volt). E feltevés mellett szól, hogy az animizmus (a totemizmus- 
nál is , primitívebbnek" tekintett hiedelemrendszer) mindent, ami a Földön, 
az emberen kívül található, szellemmel (lélekkel) bíró testként tisztel: nem- 
csak a növényeket és az állatokat, hanem az élettelen természet képződmé- 
nyelt is. 

A következő lépcsőfok a felsőbbrendű lény antropomorfizációja. Az őskor 
vége felé megjelennek a végtelenül elhízott nőket ábrázoló faragványok. Ezek 
nem feltétlenül istennők. Mondhatnók, csak , kamaszosan" túltengő szexuális 
fantázia termékei, bár ez aligha helytálló. A terjedelmes, , szétült" hátsó, a 
lógó has, a hatalmas csüngő mellek túlérett és túltáplált idősebb asszonyokat, 
anyákat és anyósokat mutatnak, olykor szemlátomást magas rangúakat: áldo- 
zatot bemutatót (Lausell, Franciaország), trónon ülőt (Çatal Hüyük, Törökor- 

szág), napistennel közösülőt (Sa"1ib Szamma, Jemen), sőt, még templomot mo- 
dellezőt is, (Feltevésem szerint a Máltán található újkőkori szentélyek alapraj- 
za a helyben talált nőszobrocskák formáját követi; e szentélyeket alighanem a 
földanyának emelték. Jankovics 1991:; 89.) Fölteszem továbbá, hogy a nők 
kövérsége a megszemélyesített anyaföld , formátlanságát" illetve a tőle várt 
adományok bőségét szimbolizálta. Általánosan elterjedt ősi hiedelem szerint, 
amit a föld terem, azt a föld istennője szüli. (Az anya és a templom megfelelte- 
tése ma is él; 1. a katolikus anyaszentegyház elnevezését, a Szűzanya megszólítá- 
sát a litániában: Mária, aranyház; a vallásos szrnboltkában a Szent Szűz azono- 
sult magával a templomhajóval is.) 

Bárhogy is legyen, az bizonyosnak tűnik, hogy az őskori nőkultusz eme for- 
máihoz az anyák állati eredetű, megkülönböztetett tisztelete vezetett. A ter- 
mészeti népek körében végzett kutatások arról árulkodnak, hogy az ember 
sokáig nem ismerte föl a férfi valódi szerepét az utódnemzésben, félreértette, 
másodlagosnak tekintette (pl. csak azért kell behatolnia a nőbe, hogy meg- 
nyissa az utat a fogamzásra kész lélek számára). E téveszmék társadalmi követ- 
kezményének tekintjük a matrilineáris (anyai ágon számon tartott) leszárma- 
zást, és a matriarchátust (anyajogú társadalmakat). Az anyatisztelet magába 
foglalja az összes női felmenő, a megistenült nemzetségi, törzsi ősanya tiszte- 
letét, és a mindnyájunk közös ősanyjának tekintett földanyáét is. Ez is egy 
állomása az ősvallás feltételezett evolucionizmusának. 

Mindezidáig egy alapvetően biológiai szemléletű, földközeli vallásról be- 
szélhetünk. Csak sejthetjük, hogyan alakult át eleink világképe, miért költöz- 
tek föl az istenek az égbe, hogy ott égitestekben, a Napban a Holdban, a pla- 
nétákban és a csillagokban testesüljenek meg; mikor és mi módon vált előbb 
alárendelt, majd egyenrangú istentárssá a férfi princípium a női mellett, majd 
hogyan emelkedett rangban fölébe. Azt azonban tudjuk, hogy már az animista 
hiedelmek is szellemi hatalommal ruházzák föl az égitesteket, és valószínűsít- 
hető, hogy a férfi nemző szerepének fölismerése emelte őt is a teremtő istenek 
sorába. Ha ez igaz, akkor megint csak biológiai érvek játszottak döntő szere- 
pet a vallás további fejlődésében. 

Egyszer már megírtam, paleoszibériai és népmesei példákból kiindulva, 
hogyan mehetett végbe ez a folyamat. (Jankovics 1996B: 141.) Az anyaistennő 
oldalán először a fia nyer isteni rangot, igaz, csupán meghaló és föltámadó, 
tehát nem egészen halhatatlan istenség lesz belőle. Ilyenek voltak a későbbi 
misztériumvallások vegetációs istenei: Ozirisz, Dumuzi, Tammúz, Attisz, 
Adónisz és a naiv szimbolikában Jézus Krisztus, de ilyenek az eposzi és mesei 
hősök is. A fiúisten idővel , felnő" anyja mellé: és atyaisten lesz belőle. Ezt 
példázza a babiloni Marduk története. 

Arra is találunk példát szép számmal már egy kialakultabb világkép része- 

ként, hogy egy kis vagy nagylétszámú istencsalád ügyel a világra. Ilyen az 
óegyiptomi fővárosok (Memphisz, Théba) apa, anya, fiú háromsága, főhelyen 
immár az , atyával", mely a kopt és örmény keresztények szentháromság-képé- 
ben ma is él: náluk a Szűzanya foglalja el a gyakorlatban a Szentlélek helyét. 
Ilyenek voltak természetesen az ókori mitologikus vallások isteni családjai ki- 
vétel nélkül. Noha a vallások fejlődésük során eljutnak az egy, antropomorf 
jegyeit levető, tiszta isteni Szellem fogalmához (l. a zsidó, muszlim istenábrá- 
zolási tilalmat, a keresztény Atyaisten szimbolikus megjelenítését), számos te- 
rületen megmaradtak biológiai jellegzetességeik, és nemcsak a fundamenta- 
listák és a naiv vallásosság körében. Ide tartoznak az étkezési előírások, tilal- 
mak, a szexuális tabuk, tisztálkodási rituálék minden vallásban, a testi higiéné 
összekapcsolása a mentálhigiénével, a természetgyógyászat és a keleti orvoslás 
vallásos, ezoterikus jellege. 

A népszerű és népi vallásosság a kezdetektől fogva biológiai célú. Fohász a 
jó termésért, szertartás az esőért, fogadalomtétel a sikeres vadászatért, hála- 
adás a teljesített kívánságokért (1l. MapácHnál az eszkimó könyörgését Ádám és 
Lucifer , istenekhez": ,— Ha isten vagy, tegyed, Könyörgök, hogy kevesb ember 
legyen S több fóka. —"); aztán a nagy ünnepi zabálások és annak szublimált, 
jelképes formái, az áldozati és a szeretetlakoma: az Úrvacsora, ami azonban 
mint az isten testének és vérének elfogyasztása véres kannibál emberáldozati 
rítusokra vezethető vissza; továbbá orgiasztikus szertartások s a szakrális pros- 
titúció. Ez utóbbiak mint vallásos cselekmények kivesztek a civilizált világból, 
bár egyes titkos szektákról terjengő híreket hallva, azt kell hinnem, hogy vissza- 
térőben vannak. 

Elgondolkoztatónak tartom, hogy a felsorolt jegyek jellemzik az alapvetően 
ösztöneinket megcélzó reklámokat is. Lásd a testi higiénére, enni- s innivalók 
fogyasztására a vallásos rajongás hangján felszólító képeket, zenéket, szövege- 
ket: „Tchibo, a legtöbb, ami adható" — mondja a reklám. Akárha magát Jézust 
vagy Szent Pált hallanánk prédikálni a szeretetről. De a hangnem és a képi 
megoldás nem is titkolt szexuális túlfűtöttséggel elegyedik, mintha a már em- 
lített phallikus csokirúd egyszersmint eucharisztia lenne. 

A népszerű, népi vallásosságot a családközpontúság jellemzi — ez is biolo- 
gizmus -, a vallásos családokban rendszerint sok a gyermek. A nemzetközi 
statisztikák szerint a déli (katolikus és ortodox) országokban még mindig na- 
gyobb a családalapítási kedv, mint északon, protestáns környezetben. A népi 
vallásosság erősen közösségi szemléletű. Hogy egy negatív példával éljek: az 
egy valláshoz tartozó hívők sok helyütt még ma is halálos ellenségüknek tekin- 
tik a másvallásúakat, mint pl. a hinduk a muzulmánokat és fordítva (vö. „zsige- 
ri gyűlölet"). Amit meg is ideologizálnak: a hindu magát felsőbbrendűnek tartja 
a nem hinduhoz képest, még a tisztátalan hindu is felette áll a nem hindunak, 

ráadásul hindunak csak születni lehet, betérni nem. (GLAseNarr 1975: 28—29.) 
Mindeközben a vallásos összetűzések Indiában rendszerint olyasmik miatt rob- 
bannak ki, hogy pl. a muzulmán megeszi a marhahúst, míg a hindu a marhát 
szentként tiszteli. Mindez nem más, mint biologizmus, s a hinduk felsőbbren- 
dűségi tudata semmiben sem különbözik a nácikétól. (Egykorú források sze- 
rint az első antiszemita pogromot a világtörténelemben az egyiptomi Ele- 
phantiné szigetén rendezték a Kr. e. 4. században a helyi kosisten, Hnum hí- 
vei, mégpedig azért, mert nem tudták elviselni, hogy az ott letelepült zsidók 
minden évben pészah alkalmával tömegével áldoztak bárányt Jahvénak. Az 
egyiptomiak szemében Hnum megtestesülésének levágása istengyilkosságnak 
számított, húsának elfogyasztása tabu volt. 

A vallási közösségi felfogás szerint az egyén alá kell hogy rendelje magát a 
közösség akaratának, amit a közösség vallási vezetői képviselnek. A katolikus 
egyház önmagát hagyományosan , Krisztus titokzatos testének" nevezi, amely- 
nek eszerint önálló életre képtelennek tekintett sejtjei a hívek. A , modern" 
Hit Gyülekezete és sok más működő szekta is teljes odaadást, sőt önfeladást 
követel híveitől. A csoporttudat ezen jegyei, kiegészülten a , többiekkel" szem- 
beni differenciálatlan ellenérzésekkel, melyek szélsőséges esetben nagyon ha- 
sonlóak a nacionalista nemzettudat megnyilvánulásaihoz (minden más nem- 
zethez tartozó elmaradottabb, , kulturálatlanabb", potenciális ellenség, lété- 
ben fenyegeti a nemzethez tartozókat; aki egy ponton túl nyitottabb, más érté- 
kek iránt, hazaárulónak minősül stb.), gyökereiket tekintve az állatvilágba ve- 
zetnek vissza, és nemcsak a fejlettebb, nagycsaládban, falkában élő emlősökig, 
hanem még távolabb, a tökéletes harmóniában együtt úszó hal- és együtt re- 
pülő madárrajokig, a fényjelzéseiket egyidejűleg kibocsátó szentjánosbogár 
kolóniákig, s még azon is túl, a tubifexekig. 

A fundamentalista, ortodox vagy egyszerűen csak szélsőséges szekták, az- 
zal, hogy így vagy úgy korlátozzák híveiket egyéni szabadságukban, ténykedé- 
sükkel tagadják, hogy az ember szabad akarattal rendelkezne; akkor is, ha hit- 
tételeik között az akaratszabadságra vonatkozó állítás szerepel. Számos világ- 
vallás nem tanítja, s a keresztény KÁLVIN is tk.szembefordul a SZENT ÁGOSTON-i 
(augustinusi) akaratszabadságtannal, amikor azt vallja, hogy az ember sorsa 
általában , eleve elrendelt", ha nem is olyan mértékben, mint az állaté (és nem 
is azért), míg SZENT ÁGOSTON szerint ez nem általános, SZENT PÁL nyomán azt 
vallja, hogy vannak, akiket Isten születésüktől fogva kegyelemben részesített, 
és vannak, akiket nem. 

Persze, a szabad akarat fogalma ma már többféleképpen értelmezhető. 
SZENT ÁGOSTON eredendően arra vonatkoztatja, hogy az embernek isteni ke- 
gyelem (vagyis szerencsés adottságok) híján is szabadságában áll választani jó és 
rossz között; akaratlagosan tesz jót vagy követ el rosszat; felelős önmagáért és 

cselekedeteiért akkor is, ha veleszületett hajlama viszi a bűnbe. AUGUSTINUS 
szerint — mai szóhasználattal élve — ez örökletes tulajdonságunk. Az iszlám 
tanításában viszont jóval nagyobb szerepet tulajdonít az ember által befolyá- 
solhatatlan erőknek: Allahnak illetőleg a kiszmet (végzet) akaratának. A brah- 
manizmus és a buddhizmus kifejezetten azt hirdeti, hogy az ember kármája 
(sorsa) előző életeiben szabad akaratából végrehajtott tetteiből következik, és 
a lélek e korábbi tettekért kapott büntetések vagy jutalmak révén jut el a törzs- 
fejlődés különböző stációinak megfeleltethető reinkarnációk során át, hosszabb-rövi- 
debb idő alatt a végcélhoz, a vágytalanság állapotaként értelmezett nirvánába, 
a teljes megsemmisülésbe. 

Fontos a vágy, a késztetés említése. Fokozatosan megszabadulva a vágytól — s 
így egyre magasabb rendű létállapotba jutva — végül az ember elérkezik odáig, 
hogy , levesse" mindazt magáról, ami állati (és testi vonatkozásban emberi), va- 
gyis biológiai benne. De nem ez az egyetlen, ami mint cél rokonítható az 
augustinusi gondolatmenettel: vagyis hogy az embernek, ha élni tud szabadsá- 
gával, jutalma a mennyek országa lesz. Az akaratszabadság mindkét felfogásban 
az ösztöni, a testiség tökéletes ellentéte. SZENT ÁGOSTON így ír: „aki rosszat tesz, 
maga az oka. (...) A rosszat (...) nem tanuljuk (...) valamennyi rossz cselekedet- 
ben a vágy tör uralomra, (...) abűnöktől (...) egyedül a bölcsesség szabadít meg." 
(...A bölcsek azok), „akik az értelem uralmának segítségével minden vágyukat 
leigázták, és békességben élnek." (SZENT ÁGosron 1997: 46-64.) 

A brahmanizmus és a buddhizmus szerint a vágy (kéjvágy, bírvágy, becsvágy, 
hatalomvágy) meglétének a jele, ha a lélek a test halála után nem lesz végleg 
szabad, hanem kénytelen új, esetleg alacsonyabb rendű testbe, állatbőrbe (k)öl- 
tözni. SZENT ÁGOSTON is felismeri az igazi emberség lényegét az állatokhoz viszo- 
nyítva: „bármi legyen is az, ami az embert az állatok fölé helyezi, akár az érte- 
lem, akár a szellem, vagy még jobb, ha mindkét szóval jelöljük (...), ha ez uralko- 
dik és parancsol mindannak, ami az embert alkotja, akkor az ember a lehető 
legjobban el van rendezve. (...) egyazon nembe tartozunk az állatokkal, márpe- 
dig az állati élettevékenység a testi gönyör keresésében és a fájdalom keresésé- 
ben merül ki. (...) Van három fogalmunk: a létezés, az élet és a megismerés. A kő 
létezik, az állat él, a kő viszont nem él. Az állat nem képes a megismerésre," — 
ma már tudjuk, hogy képes, korlátozott mértékben - „viszont (...) mindhárom 
megvan az emberben. (...) Vannak olyan dolgok is, amelyek, úgy látszik, nem 
jutottak osztályrészül az állatoknak, de az emberben sem tartoznak a legmaga- 
sabb rendű tulajdonságok közé. (...) Az emberben tehát csak akkor válik uralko- 
dóvá az, (...) amelyet mint örök törvényt ismertünk meg, (...) ha az ész, értelem 
vagy szellem kormányozza a lélek irracionális ösztöneit. (...) Nevetséges lenne, 
ha a közönségesen állatszelídítőnek nevezett embereket (...) bölcsnek tartanánk 
azért, mert (...) a megfékezett barmok engedelmeskednek nekik, s értenek hoz- 

zá, hogy a be nem törteket betörjék. (...) az emberben létezhet értelem anélkül, 
hogy uralkodóvá válnék! Ezekben ugyanis van, mert olyasmit tesznek, amit ér- 
telem nélkül nem lehetne megtenni, de nem ez az uralkodó bennük, mert osto- 
bák, és tudjuk, hogy az értelem uralmáról csak a bölcsek esetében beszélhetünk. 
(...) a legtöbb ember ostoba." (uo.: 62, 88, 62—65.) 

A keresztény egyházatya szerint tehát az emberi nem egyike az állatfajok- 
nak, de a többi állat felett áll, mivel értelme van, míg az utóbbi ösztöneinek és 
tudatlanságának a rabja. És bár a legtöbb ember ostoba, mivel értelmük nem 
uralkodik vágyaikon; csak akaraterejükön, jóakaratukon múlik, hogy ez mégis 
bekövetkezzék, és a testi dolgoktól értelmük elvezesse őket a testetlenekig. 
(Nincs itt ellentmondás?) Így vezethet a test salakanyagoktól való megtisztítá- 
sa, a böjt is a „megvilágosodáshoz”, ahogy a manicheisták tanították, akik kö- 
zött AUGUSTINUS is megfordult, s ahogy a mai természetgyógyászok is vélik. 

„=. ugyanazokat a dolgokat az egyik jóra, míg a másik rosszra használja. 
Aki rosszul használja őket, az szeretettel csüng rajtuk és beléjük gabalyodik, 
alávetettjükké válik, holott neki magának kellene alávetnie őket." (uo.: 79.) 
Vö. azzal, hogy az archaikus vallások , jól" használták az emberre nézve veszé- 
lyes drogokat, fogyasztásukat pontosan szabályozva, míg a civilizált ember ezer 
dologtól vált függővé. Mint a legújabb hírekben hallom, drogfüggő az emberi- 
ség 3%-a. A nem (?) életveszélyes, pl. virtuális kábítószerek, köztük első helyen 
a „nép ópiuma”: a televízió — mint korábban más autoriter hatalmak — az em- 
beriség civilizált felének 90 %-át tartják függőben. 

A személyes fölemelkedés mellett e gondolatkörbe a faj fölemelkedése és a 
testi dolgoktól való fokozatos megszabadulása értelemszerűen beletartozik, 
abban a reményben, hogy a test bilincseit az emberi faj végleg levetheti. (Az 
emberevő rituáléktól a teljes aszkézisig csak az , út" első szakasza vezet, ame- 
lyen azonban meg is fordulhat az ember. L. sátánizmus.) MADÁCH szerint az 
ember nem lesz erre képes, mert — erről szól az Űr szín — a test halála az 
értelem halálát is jelenti. Nem feltétlenül. El tudok — másokkal együtt — kép- 
zelni olyan önvezérlő és önfenntartó számítógépeket: cyborgokat, amelyek az 
embernél is értelmesebbek, és , akik" az ember teremtményeiként lehetnek 
eljövendő uralkodó faj, és ha testben nem is nevezhetők majd embereknek, 
értelmük mégis csak emberi lesz. 

SZENT ÁGosros erről persze már nem ír, ő a világ állapotát különben is 
befejezettnek tekinti. Csak az erkölcsök evolúcióját hirdeti: , Rosszat tenni 
annyi, mint elhanyagolni az örök dolgokat,..." (uo.: 89.) A nehézség az, hogy a 
„test figyelmet követel az őt kormányzó lélektől, s így azt a gyönyör és a fájda- 
lom állandó feszültségben tartja" — írja KENDEFFY GÁBOR ÁUGUSTINUS dialógusá- 
hoz írt utószavában - . .. s az elementáris boldogságvágy mellett legalább annyi- 
ra érvényesül a szerzőnél az isteni törvénynek való önalávetés gondolata." 

És ezzel elérkeztünk a szabad akaratról szóló tanítás alapellentmondásá- 
hoz. E szerint ui. a biológiai ember akaratszabadsága kimerül abban, hogy 
kitapogatva tömlöce falait (gnószisz!) rabtartója akaratának önként aláveti ma- 
gát. Marad az öntudatra ébredés és a megismerés: önnön korlátaink felisme- 
résének a lehetősége, amivel élhetünk — SZENT ÁGOSTON általánosításaiból kö- 
vetkezően még ostoba embertársaink is —; akik pedig le tudnak mondani vá- 
gyaikról, bölcseknek neveztetnek. (Vagy öregeknek: az öreg embernek a le- 
mondás nem okoz túl nagy nehézséget.) Még ennek a viszonylag szerény cél- 
nak az elérése is azonban nagy feladat a civilizált tömegember számára. Hogy- 
ne, amikor épp ellenkező irányba halad a világ! 

A rosszat nem tanuljuk - állítja az ókeresztény bölcselő — a „jóra való rest- 
ség" velünk született tulajdonság. Ezért könnyű megmaradni benne, vagy 
visszazuhanni ebbe az állapotba, ha nincs kultúra, mely újból és újból a jóra 
serkentene. Napi tapasztalat, hogy az emberek túlnyomó többségének szabad- 
ságvágya alig több, mint egyéni lázongás a közösség rá nézve kellemetlen, ké- 
nyelmetlen szabályzóival szemben, és szabad akaratának pusztán e téren pró- 
bál érvényt szerezni. (Aktívan: sorba állásnál tolakszik, a forgalomban mások 
elébe vág, mások , alá" szemetel; passzívan: ha vele szemben járnak el ugyan- 
így, bosszúért liheg.) Ha deviáns vagy a társadalom kivételezett tagja, akkor a 
többségnél szabadabban ga(rájzdálkodhat idejével, a (maga és mások) tulaj- 
donával, és (élet)tereit is tágíthatja. De mindeközben nem vált minőséget, 
marad a vágyak bűvkörében. Amikor egy bankelnök barátomat arról kérdez- 
tem, hogy ugyan mi szüksége van az utódának arra, hogy csillagokat rúgó 
fizetése és egyéb javadalmai mellett még korrupt is legyen, lakonikusan azt 
válaszolta: , Mert minden kell.") 

Hasonlóan kiábrándító az eredmény, ha az egyéni akaratok összegződnek. 
A , közös akarat" az egyéni különbségeket kioltva rendszerint alacsonyabb szin- 
ten nyilvánul meg (ez a demokrácia hátulütője). A szervezett közösség eleve 
határt szab az egyéni kilengéseknek, akármilyen természetűek legyenek is, (l. 
vallási előírások, pártfegyelem, a választási lehetőségek idő- és térbeli, vagyo- 
ni korlátai, az információk visszatartása stb.), ha pedig szervezetlen, a tömeg 
lefelé húzza minden egyes tagját, csőcselékké válik szélsőséges helyzetekben: 
még akik külön-külön Krisztust kiáltanának is, együtt Barabást üvöltenek. (L. 
tömegverekedés, törés-zúzás, fosztogatás, gyújtogatás, lincselés; nagyvárosok- 
ban, ha kitör a balhé, a tömeg takarásában , akciózókat" még a lebukástól való 
félelem sem tartja vissza. Híradókból jól ismert kép, ahogy , gettólázadások" 
alkalmával a fosztogatók a tévékamerákra sem hederítve, léleknyugalommal 
hordják ki a rablott holmit a felgyújtott üzletekből.) 

AUGUSTINUS egyházatya bizonyára nem lepődne meg, ha látná, hogy könyve 
megírása után 1500 évvel — a századelőn — az egyszerű hívők serege majdnem 

ugyanúgy élte hétköznapjait és ülte ünnepeit, mint az ő idejében, aláveti ma- 
gát egyháza parancsainak, melyek a szabad akarat érvényesítését az istenes 
életmódban látják. Formailag ez nem jelent mást, mint hogy a paraszti világ- 
ban - a II. világháború előtt hazánk lakosságának és a hívőknek a túlnyomó 
többsége még paraszt volt —, rendesen dolgozik (ellátja állatait igényük sze- 
rint, szánt, vet, arat alkalmazkodva a növényzet életciklusához), józan családi 
életet él (testi és lelki higiénében, gyermekeit az előírt erkölcsök szellemében 
nevelve), szellemi műveltsége (szórakozásai és ünnepei) változatlanul a termé- 
szet körforgásához igazodnak. Legfeljebb azért szorulna össze a szíve, hogy 
ezek a liberális szabadságeszményekről nem is álmodó emberek a legutóbbi 
évtizedekben hogy megfogyatkoztak szerte a világon. 

A hagyományos falusi életet azért övezi — joggal — annyi nosztalgia, mert az 
tényleg szerves világ volt minden tekintetben. A szokások és ünnepek a termé- 
szetből nőttek ki együtt az emberrel. Nem kívülről erőltették rá, mint a közel- 
múlt elnyomó civilizátorai a maguk történelmi emlékünnepeiket, melyek bu- 
kásuk után oda 15 kerültek, ahová valók, a történelem süllyesztőjébe. A törté- 
neti ünnep csak akkor válik általánosan elfogadottá, ha nem megakasztja az 
idő kerekét, hanem annak küllőjévé válik, azaz, ha a természet és az ég körfor- 
gásához, valamint a hagyományokhoz illeszkedik, mint a zsidó Purim, a ke- 
resztény virágvasárnap, a magyarok március 15-i nemzeti ünnepe. 

Szeretném hinni, és emberi hiúságomnak jól esik hallani, hogy a , kultúra 
általában a szabadságérzetből és a létszükséglet feletti többletből fakad". (Ba- 
KÁCS TIBOR SETTENKEDŐ, És, 1998. június 12.) Jó, hogy a szerző , szabadságérze- 
tet", és nem , szabadságot" emleget. Így könnyebb egyetértenem, hiszen e szó- 
ban az is benne van, hogy ez a szabadság jórészt illúzió. Milyen szabadságra is 
kellene gondolnom? A fentebb taglalt akaratszabadságra? (Láttuk, mire korlá- 
tozódik.) A biológiai szabadságunkra? A Larousse Filozófiai Kislexikon szerint a 
szabadság alap- vagyis biológiai szinten azt jelenti, hogy a szervezetünk egész- 
séges, a beteg ember a testének rabja. (Viszonylagos egy szabadság. Emlékez- 
tetőül soroljam föl ismét mennyi időnket rabolja el egészséges testünkkel való 
mindennapos törődésünk?) Netán arra a szabadságra, amit az epikureusok 
vallottak, miszerint az a szabad ember, aki SzENT Ácosronra fittyet hányva 
megvalósítja vágyait (ami főleg abból áll, hogy annyit és azt eszik, iszik, amennyit 
és amit akar, azzal szeretkezik és annyiszor, akivel és ahányszor kedve van)? 
Vagy épp ellenkezőleg, AuGusriNusnak és atyamesterének, PLaróNnak, vala- 
mint késői tanítványaiknak, SpPiINozának és KaNrnak a véleménye szerinti sza- 
badságra, miszerint csak az szabad, akit nem a vágy hajt, hanem az eszére 
hallgatva cselekszik? Vagy gondoljak az ember állatokéhoz képest megnöve- 
kedett szabadidejére? (Ez az emberek többségére vonatkozóan ráadásul még 


“or 


csak nem is igaz.) Esetleg a fajspecifikus késztetések hálójában vergődő állati 

, én"-nel szemben az ember felszabaduló, kibontakoztatható egyéniségére? (Ha 
a „néhány kivált egyén”-re gondolok csak, helytálló is lenne, de megint kérde- 
zem; mi van a többséggel?) Vagy a választás szabadságára, mellyel — úgymond 
— az állat nem rendelkezik? (Erre nem is tapasztalati példát szoktak fölhozni, 
nem is lehet, hiszen az állatnak is van választási lehetősége — a maga körein 
belül -, hanem Buridan szamaráét, mely nem tudván választani két zsák zab 
között, éhen pusztult. A példázat a szamár emberről szól; egy igazi szamár 
nem lenne ilyen ostoba.) Netán a sztoikusok szabadságképzetére, mely szerint 
a szabadság nem más, mint a dolgok rendjéhez, menetéhez igazodó alkalmaz- 
kodókészség, — képesség (vö. unos untig ismételt közhelyünkkel: hogy a sza- 
badság fölismert szükségszerűség)? Avagy az egzisztencialistákéra, mely sze- 
rint az ember azáltal lett szabaddá, hogy a helyzetek elviselése helyett cselekvő 
magatartást vett föl (JASPERS, SARTRE), JÓZSEF ATTILA rendet szülő szabadságá- 
ra? (Vágyálom az is csupán.) Póriasabban: a csavargók koldus-szabadságára? A 
léhűtő szabadságára? A már annyiszor emlegetett tömegember megnövekedett 
szabadidejére? A testőreinek , fogságában" élő gaz(dag) ember szabadságára? 
A nyilvánosságnak élők szabadságára? A munkájától , lenyűgözött" alkotó em- 
ber szabadságára? Ugyan miféle szabadságocskák ezek? Ráadásul egyik meg- 
állapításból sem következik, hogy a kultúrateremtés lehetőségét az ember a 
szabadságának köszönheti. 

A személy szerint beteg ember igenis képes kultúrát teremteni, noha a fen- 
tiek értelmében nem szabad. L. a vak Mitroxt, a süket BEETHOVENt, a kábító- 
szeres VERLAINE-t, az alkoholista Anyt, a tuberkulózis, szifilisz és elmebaj szám- 

alan ismert alkotó áldozatát. Sőt, azt kell mondjuk, a Doktor Faustus írójával 
THOMAS MANN-nal együtt, hogy a kultúrateremtéshez szükséges belső és külső 
szabadságot az élet bizonyos területén gátolt ember könnyebben leli meg, mint 
az, aki ,szabadon", parttalanul kiélheti közönséges vágyait, hisz kénytelen ural- 
kodni szenvedélyein, s alkotásokba szublimálni. De ha ez lenne az egyetlen 
igazság, akkor minek nevezzük a beteljesült szenvedély ihlette szerelmes ver- 
seket, a nagyevő AQUINÓI SZENT Tamás teológiai munkásságát. MICHELANGELO És 
RODIN testiségben tobzódó műveit, vagy a bűnöző bohémek: VILLON, CELLINI, 
CARAVAGGIO műremekeit? f 

Ami a szabadidőt illeti: az állatnak mérhetetlenül sok ideje van, aminek 
nagy részét alvással, játékkal, emésztéssel tölti ki. Ha a megnövekedett sza- 
badidő kihasználásán azt értjük, hogy az ember tudatra ébredve rájött, hogy 
unatkozik, s az unalom ellen tenni akart valamit, már közelebb járunk az igaz- 
sághoz. Evett a Tudás fájának gyümölcséből, s ezzel kiűzetett a boldog sem- 
mittevés paradicsomi állapotából, hogy orcája verejtékével keresse kenyerét és 
örömét. Igen, a kultúra- és civilizációteremtő embernek szinte semmi „sza- 
bad"-ideje nincs. Munkájának, hivatásának él szenvedélyének rabjaként. Aki vi- 

szont , szabad" (lett légyen munkanélküli, tőkepénzes vagy munkakerülő) sa- 
ját akaratából eljutott — nem a testi, hanem -~ a szellemi vágytalanság állapotá- 
ig. Ilyen értelemben a , szabadidő helyes kihasználása" csak a közösség egyén- 
re gyakorolt hatása eredményeként nevezhető fajspecifikusan emberi tevékeny- 
ségnek. 

Megjegyzendő, hogy a kultúra állati viselkedésben kimutatható előzményei 
mind érzelmi, , szenvedély"-késztetésűek és közösségiek, akár a kommuniká- 
ció és együttműködés különféle formáira, akár a párzás és utódnevelés velejá- 
róira gondolunk. Az állati egyednek, ha felül akar kerekedni (vetély)társain, 
szintén föl kell áldoznia szabadidejének nagy részét. (Egy majomhorda vezér- 
hímjének állandóan dolga akad.) De nem azzal válik ki a többiek közül, hogy 
másképp viselkedik, hanem fajtulajdonságai jobbak, mint amazoké. Hasonló- 
képpen az embernél sem az egyéniség szabadsága teremt kultúrát elsősorban. 
A tudós a zsenialitását, a művész a tálentumát nem a szabadságának köszönhe- 
ti, hanem genetikus adottságainak; kibontakoztatását neveltetésüknek és a 
kedvező körülményeknek; életművük pedig rendszerint ,nem lóg ki a sor- 
ból". (Picassoé sem. A 20. század legnagyobb festője minden volt, csak avant- 
gard, újító, a művészetet forradalmasító, senkihez sem hasonlítható művész 
nem. Életműve szerves folytatása a világ képzőművészetének: az antik medi- 
terrán tradíciónak, a spanyol-katalán festészetnek, a Spanyolországhoz és Fran- 
ciaországhoz viszonylag , közeli" fekete Afrika művészetének. Picasso életmű- 
ve a művészettörténet szerves része, s mint ilyen, magasodik ki belőle.) 

Mindenre van ellenpélda is (I. meg nem értett művész, senki sem próféta a 
saját hazájában). A kultúra történetében a forradalmi változásoknak, melyek 
megváltoztatják a történet menetének irányát, a rendhagyó esetek, a nagy fel- 
forgatók az életre hívói — ugyanúgy, mint a természetben a célszerű mutációk 
~, de miután a történet nekik köszönhetően folytatódik új irányban, már ők 
sem lógnak ki többé a sorból. , Madártávlatból" szemlélve a műveltségek túl- 
nyomórészt névtelen közreműködők, kisebb részt nagy egyéniségek együtt- 
működésének köszönhetők. Nem a „sem utóda, sem boldog őse" típusú kü- 
lönleges személyiségek múlttal és jövővel kapcsolatba nem hozható tevékeny- 
ségének. Szegény Any! Minden igyekezete ellenére életműve része a magyar és 
a világirodalom történetének. 

Az alkotói személyes szabadság mértékétől nem függ a kultúra és civilizáció 
színvonala. Sokkal inkább a megrendelő szabadságától. Egyiptom piramisait, 
ha nem is rabszolgák, mindenesetre az Isteni fáraók által kényszermunkára 
parancsolt parasztok tízezrei építették az évnek abban az időszakában, amikor 
a Nílus elöntötte földjeiket, és más dolguk nem akadt. A kínai Nagy Falat Csin 
Si Huang-ti, az Első Császár építtette az általa üldözött konfuciánusokat dol- 
goztatva. Óriási síremlékén, amelyet a közelmúltban fölfedezett terrakotta had- 

sereg vigyázott, a hagyomány szerint 700 000 közmunkára sorozott művész, 
mesterember és munkás dolgozott, akiket aztán elevenen betemettek a sírba, 
nehogy elfecseghessék, hol található. Ugyanez az uralkodó büszkén kijelenti: 
„A haszontalan könyveket a világon mind elpusztítottam. Udvaromba hívtam 
az irodalomban és a bűvös tudományokban jártas tudósok seregét". Nagy Sán- 
dor (a hellenizmus elterjesztője, Perszepolisz fölégetője), a római cézárok (akik 
kultúrák sorát megsemmisítve adtak egyetemes műveltséget Európának), II. 
Gyula pápa (aki MICHELANGELÓbólL szó szerint, a botjával verte ki, hogy meg- 
rendelései elkészüljenek), Napoleon (a franciák megtizedelője és az empire- 
stílus imperiális megszemélyesítője), valamint későkori utánzójuk, Sztalin (10? 
30? 70? millió szovjet állampolgár gyilkosa, a sajátos szovjet kultúra mecénása 
egy személyben) mind azt példázzák, hogyha a személyes szabadság egyálta- 
lán szerepet játszik a műveltségek Jó és rossz sorsában, akkor a kényúr szabad- 
sága az. Erről szól ALBERI Camus: Caligula című drámája (1945). 

A kevésbé szélsőséges helyzetek (l. a Kádár-féle puha diktatúra és az azt 
követő rendszerváltozással visszatért szabadság művelődési, műveltségi szín- 
vonalának ellentmondásos megítélését: sokak szemében a Kádár-korszak kul- 
turálisan igényesebbnek tűnik visszapillantva, mint a jelen) ugyancsak arra 
engednek következtetni, hogy az alkotó ember szabadságától nem feltétlenül 
függ munkája minősége. Ami pedig a jelen liberalizálódott átlagemberét ille- 
ti, a közösség felbomlásával magára maradt tömeglényt, ő legfeljebb csak szub- 
kultúra-teremtésre képes reménytelen közösségkeresésében. 

Mit jelent a , létszükséglet feletti többlet" ember és állat viszonylatában? 
Gondolom, nem azt a biológiai többletet (a fölegyenesedett tartást, a két lábon 
járást, a térlátást, a beszédre alkalmas hangképző szerveket, az igen fejlett és 
barázdált agyat, a precíziós műszerré finomodott két kezet együtt), amire a 
kulturálódás és civilizálódás (—emberré válás) évmilliói alatt tett szert az em- 
ber a kölcsönösség (a hatás-visszahatás) jegyében, hanem a már sokat emlege- 
tett megnövekedett szabadidőt. Anélkül, hogy a korábban írtak ellenére lebe- 
csülném ez utóbbi jelentőségét, a kultúrateremtésben legalább akkora szerepe 
volt (van) a szóban forgó biológiai többletnek. 

Az ember megnövekedett szabadidejét már a korai időkben is a civilizációs 
haladásnak köszönheti. Vagy egy millió éve rájött, — s hol volt még akkor attól, 
hogy Sapiens legyen! — hogyan csináljon tüzet, amin a húst megsüthette, mi- 
nek utána nem kellett annyi időt szánnia a falatok megrágására és megemész- 
tésére, feltalálta a dárdahajítót, amivel zsákmányát gyorsabban elejthette, pat- 
tintott kőeszközeivel minden munkát hamarébb elvégezhetett, sok olyant is, 
amire korábban nem gondolhatott (puszta kézzel fát nem vághatott ki, és zsák- 
mányát sem nyúzhatta meg). Így valóban egyre több ideje maradt a családjára, 
a gyermeknevelésre, és társaival egyre többet töprenghetett azon a sok tekin- 

tetben biológiai természetű problémán, hogy mi végre is vagyunk a világon, 
miért halunk meg, ami végső soron a kultúra értelme. Mindezt nem tehette 
volna azonban, ha a kulturálódás és civilizálódás több millió évig tartó fárad- 
sággal és szenvedéssel teli időszakában nem tesz szert épp a kultúra és civilizá- 
ció egyre tökéletesebb gyakorlása során arra a bizonyos biológiai többletre: 
nem válik majomszerű lényből előbb Homo Habilis-szé, majd Homo Erectus-szá, 
végül Homo Sapiens-szé: , ügyes", „egyenes tartású", , bölcs" emberré. 

A bevezetőben említett korábbi írásomban megkíséreltem rendszerezni a 
normális állati viselkedés, a vallások külsőségei és a hit, valamint a kényszer- 
betegségek (Obsessive Compulsive Disorder, a továbbiakban OCD) közti meglepő 
párhuzamosságokat, lényegi egyezéseket. E téren nem a beteges, hanem a be- 
tegség által kórossá növelt, egyébként mindannyiunknál föllelhető viselkedés- 
jegyek az érdekesek. Mindnyájunkkal előfordul, hogy visszamegyünk és ellen- 
őrizzük, bezártuk-e a kaput, avagy sem; az OCD-ben szenvedő ember ezt na- 
ponta akár többszázszor is kénytelen megismételni. Ianulságos idéznem egy 
táblázatot, melynek két végpontján a szélsőségesen kockázatkerülő, kompulzív, 
illetőleg a szélsőségesen kockázatvállaló, impulzív, szuicid magatartással jelle- 
mezhető kóresetek találhatók, közöttük a fokozatosan átmeneti jellegű kórké- 
pekkel. A két szélsőség prototípusa a vakbuzgó hívő illetve a halálmegvető, 
javíthatatlan visszaeső bűnöző. Mindkettőre , születni kell", azaz e betegségek 
oka biológiai rendellenesség, de mivel az javarészt a beteg neuro-kémiájának 
(pl. szerotonin többletének illetve hiányának) a következménye, a pszichiáte- 
rek egy része szerint gyógyszeresen (és kiegészítő terápiákkal) kezelhető. Íme 
a betegségek sorrendje: 


Erkölcsi és vallásos skrupulozitás (bigottria) 
Kényerbetegség 

Egy-tünetes hipochondria 
Test-dismorfiás zavar 

Anorexia nervosa 

Hajtépegetés 

Kóros játékszenvedély 
Kleptománia 

Parafiliák 

Kóros féltékenység 

Borderline személyiségzavar 
Antiszociális személyiségzavar 
Erőszakos öngyilkosságot elkövetők 


(NÉMETH 1994: 184 nyomán) 


Jelzem, a betegségek sorrendjében a betegek szabadságigénye egyre na- 

gyobb, a teljes és önkéntes alávetettségtől a leggátlástalanabb önkényeskedé- 
sig (mi más a buddhai, platóni, augustinusi, spinozai, kanti akaratszabadság 
, legsikeresebb" beteljesítése, ha nem az öngyilkosság?) 

Hadd idézzem hivatkozott tanulmányom ide kívánkozó végkövetkeztetéseit: 


„A bennünk működő ösztönök (úgyis mondhatni, mindaz, amiben , állatok" ma- 
radtunk) elsősorban a szexualitás és a vallás terén, nem fogalmi, hanem formai 
részében nyilvánulnak meg. Ha stílusosan oppozíciópárokba foglalnám össze mind- 
azt, ami sajátosan emberi vagy állati bennünk az eddig írtak tükrében, a két oszlop 


valahogy így festene: 

Állat(i) Ember(i) 

Osztön (általában) Tudat 

Nemi ösztön Nemi ösztön többnyire tudati kontroll alatt 
Közösségi lét Egyéni lét (a közösségnek részben alávetve) 


(egyedi alárendeltség) 


Belső parancs (genetikus kód, Belső parancs (a „velünk született erkölcsnek” 
a hormonok uralma) nevezett kategória) 

Külső parancs (kollektív . Külső parancs (kollektív tudattalanban 
tudattalan, faji meghatározottság, gyökerezik, de a vallásos felfogás szerint 

1. fentebb: közösségi lét) isteni kinyilatkoztatás formájában kaptuk) 
Szimbolizáció, rítus (, eleve Szimbolizáció, rítus (részben velünk 
elrendelt") született, ösztöni gyökerű: 1. archetípusok, 


részben tudatosan továbbfejlesztett) 


Ha a kényszerbetegségek leírt tünetcsoportjaiból levonható tanulságokat (is) fi- 
gyelembe vesszük a vallás- és művelődéstörténet terén, az állati és emberi viselke- 
désről eddig szerzett ismereteink beépítésével a fenti hevenyészett ellentétpárok 
közötti átjárhatóság szembeszökő lesz. A genetikai meghatározottság ugyan erkölccsé 
nemesedhet teológusok, filozófusok, szociológusok, pszichológusok ajkán, használ- 
hatjuk mi is ezt a fogalmat — nincs jobb -, de ha elfogadjuk a vallás tanítását, hogy 
az erkölcs velünk született, akkor azt is be kellene látnunk, hogy nem más az, mint 
tudatosított ösztön. (Ha pl. a hívő és hitetlen legfőbb erkölcsi parancsát, a Ne ölj! 
parancsot, helyesebben szólva, tilalmat vesszük alapul, és annak különféle vallások 
által szentesített értelmezéseit, ha a megengedett kivételeket is figyelembe vesszük 
- ezek közé a rituális kannibalizmustól a törvényes halálbüntetésig, az önvédelem- 
ből elkövetett emberöléstől a vallásháborúkig minden belefér —, akkor be kell vall- 
juk, hogy az állatvilágban a fajtársak az embernél sokkal ritkábban törnek egymás 
életére, s ha igen, abban mindig munkál valamilyen ésszerűség. Más szóval, a fajtárs 
életének tisztelete ösztönösnek tűnik, a gyilkolászásban, amit mi folytatunk, határo- 
zottan van valami sajátosan emberi. 

Ez a megközelítés nem tagadja Isten létezését, éppen ellenkezőleg. Ha valami le- 
szűrhető a fentiekből, akkor ez az: mindnyájan ugyanannak a kozmikus rendnek, 


291 


A KULTÚRA GENETIKÁJA 


törvénynek engedelmeskedünk. Az állat ösztönösen ismeri és tartja be a törvényt, 
az ember fölismeri és tudatosan próbál alkalmazkodni hozzá, vagy éppen lázadni 
ellene, de a kényszerbeteg viselkedése sem más, mint a helyes magatartás torzképe. 
Minden mindennel összefügg, mondták a régiek, s ez bizony így van. Hogy a Tör- 
vény magától van, a létezésből következően, vagy pedig egy kozmikus Szellem te- 
remtménye az anyaggal és az élettel együtt, talán nem is olyan lényeges különbség, 
mint hisszük." (i.m. 235—236.) 

Csak egy kiegészítés kívánkozik ide. A New Scientist 1997. augusztus 2-i szá- 
mában beszámol a legújabb fölfedezésről, aminek a lényege, hogy függetlenül 
attól, hogyan és milyen sikerrel kezelik (gyógyszerrel vagy viselkedésterápiá- 
val), az OCD nem , megfoghatatlan" lelkibetegség, azaz nem érzelmi trauma 
váltja ki, hanem „egy sor valóságos tényező, köztük hibás gének, ritka alkal- 
makkor fejsérülés, és mind e közt a legmeglepőbb és legellentmondásosabb 
ok: egy bizarr autoimmun reakció, mely egy közönséges gyermekkori fertőzés 
következménye." Ez azt jelenti, hogy pl. ez a túlzott hitbuzgóságban is meg- 
nyilvánuló, külsőségeiben a rituális előírásokat idéző viselkedésformákkal 
leírható betegség kizárólag biológiai (neurokémiai) eredetű, és a pszichiáterek 
fele szerint hatékonyan egyedül gyógyszerekkel, azaz biokémiai módszerrel 
gyógyítható. A betegség , Svédországtól Kínáig és Szudánig egyforma tünetek- 
kel és gyakorisággal támad. ... Világméretű elterjedtsége a betegség evolúciós 
eredetét engedi sejtetni." Akkor ez a vallásosságra is igaz! (Mármint hogy evo- 
lúciós eredetű.) A hitbuzgóság, a vallási rituálék hasonló külsőségei, a mitolo- 
gikus világmagyarázatok is minden népnél megtalálhatók! (Jelen voltam az 
első magyarországi buddhista templom fölavatásán. Ha elfogulatlan megfi- 
gyelőként kellene a szertartást összehasonlítanom egy katolikus vagy ortodox 
templom fölszentelésével, a két esemény közt szembetűnőbbek lennének a 
hasonlóságok, mint a különbségek.) 

Az idézett cikk szerzője szerint az OCD jellemzői, ha nem szélsőséges for- 
mában jelentkeznek, a túlélés szempontjából minden műveltségben haszno- 
sak lehetnek. Ahogy az evolúciós biológusok mondanák, alkalmazkodókész- 
séget jelez. A mi primitív őseink több eséllyel élhették túl a rájuk leselkedő 
veszélyeket, és adhatták tovább utódaiknak jó génjeiket, ha nagyobb hűhót 
csaptak a tisztálkodásból a szokásosnál (a mosdási kényszer tipikus OCD), vagy 
ha a feltétlenül szükségesnél alaposabban néztek szét maguk körül (az ellen- 
őrzési kényszer is tipikus OCD). 

„Igaz, a sok rituális kurkászás és föl-alá rohangálás időnként energiapazar- 
lásnak tűnhetett, ugyanakkor biztosította, hogy az egyedet soha nem lepják el 
teljesen a paraziták, s hogy abban az egy pillanatban, amikor tényleg zsák- 
mányra leső vadállatba botlik, el tudjon menekülni. A szokatlan után kutató 
környezetmegfigyelés és az aprólékosan gondoskodó rituális viselkedés he- 
lyénvaló. A baj akkor kezdődik, amikor ezek a viselkedésformák kikapcsolha- 

tatlanokká válnak." Néhány évvel ezelőtt 3 amerikai ideggyógyász, LEWIS 
BAXTER, JEFFREY SCHWARTZ és SUSAN SwEDO betegeik agyát pozitron emissziós 
tomográffal vizsgálták, és a képernyőn látottak alapján fel tudták mérni az agy 
különböző területeinek aktivitását, milyen látható elváltozásokkal jár, ha a be- 
tegre rátör a nyugtalanság. Vagyis pl. a kóros hitbuzgóságnak látható nyoma 
van — nem a , lélekben"! — az agyban! 


Régi és új hitek 


Mottó: , Hah, szemtelen, igaz hittel dicsekszel?" 


(Egyik barát, Az ember tragédiája, VII. szín) 


Ha a vallás(osság) külsőségeiből — és értelméből! — annak ösztöni eredetére 
következtethetünk, akkor hasonló eredményre kellene jutnunk a hittel kapcso- 
latban. Vallás és hit nem keverendő össze: a vallás a hit formája (vö. hitvallás). 

Egészen pontosan definiálja a vallás értelmét latin megfelelője: a religio, 
mely a religo ige főnévi alakja. Ez utóbbi jelentése: , hátraköt", , megkötöz", 
„odakötöz” és az azzal ellentétes értelmű „feloldoz”. Első jelentése szerint az 
ösztönhöz, OCD-hez illő értelemmel bír. Azt jelenti, hogy halálos bűn terhe 
mellett engedelmeskednünk kell Isten parancsolatainak. Második jelentése az 
ember bűneitől, értsd úgy is: állati ösztöneitől, az AUGUSTINUS emlegette vá- 
gyaktól való szabadulásra utal. Míg az ösztön külső (fajra jellemző) és belső (az 
egyed génjeibe kódolt) kötöttség egyszerre, a vallás csak külsőleg (tételeivel, 
tiltásaival, parancsaival), s a hit az, ami belsőleg köti meg az egyént (hiszem és 
elfogadom vallásom tételeit, tiltásait és parancsolatait, így azok számomra nem 
jelentenek tehertételt, megkötöttséget). 

Az oldás és kötés Jézusnak az első római püspökhöz, Péterhez intézett szavai 
nyomán kifejezetten az egyház, a vallási vezető feladata: „Én is mondom ne- 
ked: Péter vagy, erre a sziklára építem egyházamat, s az alvilág kapui sem 
vesznek rajta erőt. Neked adom a mennyek országa kulcsait. Amit megkötsz a 
földön, a mennyben is meg lesz kötve, s amit föloldasz a földön, a mennyben is 
föl lesz oldva." (Mt 165, 18-19.) Ez a kijelentés az alapja a pápai csalhatatlan- 
ság és a zsinati tévedhetetlenség dogmáinak, melyek emberi döntéseket isteni 
törvényekké emeltek. 

Az oldás és kötés nemcsak a keresztény eszmekörben kapott vallási jelentő- 

ségű értelmet. A védikus vallásban Varuna, a legfelső istentriász egyik tagja, 


293 


A KULTÚRA GENETIKÁJA 


aki a halottak egyik ítélkező királya is volt, , kötött és oldott." Ezért kötélhu- 
rokkal ábrázolták. A kötélhurok prózai értelemben az akasztófa kötele, vagy 
az, amellyel a foglyul ejtett embert megkötözik, vagy, amit ha a foglyot el akar- 
ják bocsátani, eloldoznak. Meteorológiai istenségek (pl. Aiolosz) kezében a sze- 
leket megkötő illetve eloldó hurok lesz, a halálisten (Ningirszu) markában az 
elhunytak lelkeit összefogó háló. Az oldás és kötés mint varázslat, ma is él a 
boszorkányhitben. Régen általános volt az a hiedelem, hogy a boszorkány meg 
tudja , kötni", átokkal az embert, de az alól fel is tudja oldani. (Pl. „megköti a 
nyelvét", hogy ne tudjon beszélni; , megoldja" a nyelvét, hogy ismét tudjon). 
Magát a varázslatot tényleges hurokkötéssel, -oldással hajtották végre. 

Keveredik a hit és a vallás fogalma az ógörög doxa jelentéseiben: , véle- 
mény”, , képzelem", , nézet", , balhit", , külszín", , látszat", , várakozás", , hatá- 
rozat", , tantétel", , terv", , hírnév", , dicsőség", , dicsvágy" , , tekintély". A felso- 
rolt jelentések elég sokat elárulnak a görögök vallásfelfogásáról (l. még: or- 
thodox: „igaz hitű", „egyenes hitű"). Hasonló a helyzet az angol tenet szóval 
(., tétel", , dogma", , doktrína", , elv"), mely a latin teneo igéből ered, aminek 
szintén tanulságos elgondolkozni a jelentésein: , tart", , fog", , irányít", , eljut", 
, elnyer", „felfog”, , megért", , birtokol", „megszállva tart", , visszatart", , elfog- 
lal”, „beletartozik vmibe", , eltölt", „erőt vesz vmin", , leköt", „elbájoľ”(!), „vá- 
gyat érez" (!). Összetételben: fidem teneo „szavát megtartja”, „esküje kötelezi" 
(vö. kötél — kötelez). Ezekben a jelentéshalmazokban mind az állati (ösztönös, 
kényszeres, vágyfüggő), mind az emberi (az állati késztetések szublimálása, a 
megismerés akarása) benne rejlik. 

A hitre a latinnak két szava van. A credo ige, mely a keresztény apostoli hitval- 
lás kezdőszava is, azt jelenti: „rábíz”, ,átad", ,átenged", „kölcsönad”, , hitelez", 
„bízik vkiben”, „hisz vkinek", „igaznak tart vmit", , elhisz", ,vél", „gondol”. (A 
praktikus rómaiak — vagy szótárírók? — a jelentések sorrendjében előbbre tették 
az anyagi javakkal kapcsolatos kölcsönügyletek szavait. Vö. angol, francia credit: 
, hitel". Eszerint a vallási életre vonatkozó jelentések fejlemények lennének. 
Mindenesetre az utóbbiak köre (, elhisz", , vél", „igaznak tart", , gondol") is tük- 
rözi az emberi gondolkodás evolúcióját, s figyelemre méltónak tartom a szó 
alaki hasonlóságát és tartalmi rokonságát a creo igével: , teremt", , létrehoz"; 
creator: „teremtő isten” (vö. görög krator: , úr", , uralkodó"). 

A fido („bízik vkiben", , hisz") ige az alapszava a , hit" jelentésű fides szónak, 
amit ebben az értelemben az , Isteni Bölcsesség" (Sancta Sophia) , legszebb" 
leányaként személyesítettek meg , Remény" (Spes) és keresztényi , Szeretet" 
(Charitas) mellett. Az allegória PÁL apostol tanítására megy vissza (lKor 13,13). 
A fidesnek azonban szintén sok más jelentése van: , bizalom", , hitel", „szavahi- 
hetőség", , hitelesség", , valódiság", ,bizonyosság", , teljesülés", , eredmény" 
(vö. creatura: „teremtmény”), , hűség", , őszinteség", , becsületesség", , lelkiis- 

meretesség", „adott szó", , biztosíték", , ígéret", , védelem", , oltalom", „mene- 
déklevél". E jelentéskörben több az emberi erényre utaló és kevesebb az ösztö- 
ni jellegű jelentés (amilyen az , oltalom", , védelem", , bizalom" .) 

A modern európai nyelvek zömmel a credo és fido igéből képezték , hit" 
jelentésű szavaikat (l. angol faith, confidence, credence,: francia foi, croir). A mi hit 
szavunk magyar eredetű, a hű(ség) szóval rokon, s ilyen értelemben , vallásos- 
ságot" is jelent: valamely tanításhoz való hűséget (l. „új hitű", , óhitű"). Bizo- 
nyos azonban, hogy az elhív igével is közös a gyökere. (L. , hívő", „isteni elhí- 
vás", „elhivatás”, , hivatás".) Mind hű, mind pedig hív szavunk jelentésének 
köze van az ösztöni késztetésnek. Bár a hűségre nevelni is lehet az embert 
több-kevesebb sikerrel, kétségtelen, hogy pl. a szexuális hűség, hűtlenség örök- 
letesen hajlam kérdése, amit persze a látott minták, a nevelés befolyásolhat. 
(Genetikai okoknál fogva a nők inkább hűségesek: az utódgondozás, ami igen 
hosszú időt vesz igénybe az embernél, az ő vállukon nyugszik elsősorban; a 
szülni vágyó nőknek tehát a stabil párkapcsolat ösztöni érdeke. A férfiak ezzel 
szemben inkább hűtlenek, mivel úgy vannak programozva, hogy mennél több 
nőt megtermékenyítsenek, saját génjeiket mennél több utódban örökítsék to- 
vább.) Külön elemzést kívánna, vajon hév és hús szavunknak származás tekin- 
tetében van-e köze a hisz igéhez. Értelmileg igen: a hívő ember hévvel harcol a 
hitéért, akár életét is föláldozná érte, a bűnnel, vágyaival is hévvel tusakodik, de 
a vallás fegyelme lehűti, nyugtatólag hat a lélek különféle háborgásaira. 

A nyelv megkülönbözteti a hit fokozatait. Vakbuzgónak, vakhitűnek, meg- 
szállottnak, rajongónak, idegen szóval fanatikusnak, bigottnak, skrupulózus- 
nak nevezzük azokat, akik , gondolkodás nélkül" hisznek. A skrupulozitás — 
láttuk — a pszichiátria szótárában is szerepel. Magyarul kényszeres aggályosko- 
dást jelent, s a kényszeres vallásosság jellemző megnyilvánulása. Aggályosko- 
dónak nevezzük azt, aki aggályosan ügyel minden külsőségre és saját , ben- 
sőjét" is folyamatosan ellenőrzi; minden gondolatánál, minden szónál, amit 
kiejt a száján, és minden tetténél alapos önvizsgálatot tart. 

A vakbuzgóság sajátos formája a fatalizmus. A szabad akarat létét tagadó 
fatalizmus lehet személyes és hittétel (fatalista volt az olümposzi vallás, I. gö- 
rög sorstragédiák, a hindu kárma tan, az iszlám, és a kálvinizmus predestináci- 
óról szóló tanítása). A fatalista azt hiszi, hogy nem tud változtatni a sorsán, 
vakon bízik az isteni rendelésben. , Előnye", hogy leveszi az ember válláról a 
felelősséget (latin fatum: , végzet"). A fatalista ember azt vallja, hogy a lélek és 
a test Isten (vagy az ösztönök) hatalmával szemben tehetetlen, béklyóikat nem 
tudja lerázni. (Csak Isten szabad -— tökéletesen, ezt fejezi ki, hogy mindenható- 
nak nevezik az Írások. Pl. Zsolt 135,6.) 

A hit nem feltétlenül istenhitet jelent, a hinajána buddhizmus szerint nincs 

is isten, s tk. az ateista is hívő; abban hisz, némelyikük fanatikusan, hogy nincs 

isten. Minden kultúrának jellemzője, hogy hívek közössége alapozza meg, a 
keresztényt éppúgy, mint a szovjetet. Hanyatlása, civilizálódása együttjár a 
közösséget összetartó hit lanyhulásával, a hívek számának csökkenésével, a 
közömbösek és az ellenséges érzületű hitetlenek számának növekedésével, a 
hitet fenntartó egyház tér- és hatalomvesztésével, a vallás szekularizálódásá- 
val, állam és egyházak szétválasztásával, a hitélet külsőségekre korlátozódásá- 
val, hipokrízissel, a kis ,bomlasztó" szekták elszaporodásával, a vallásosság elüz- 
" letiesedésével, csupa olyasmivel, ami civilizációnk jellemző kísérőjelensége, 
de amire már Pál apostol levelei, és a Jelenések könyve fölhívják a figyelmet. 

Figyelembe véve, hogy a tételes vallások hittételei különböznek, a hit, a 
„hívés” nem in concreto nevezhető örökletes tulajdonságnak. Hogy miben hi- 
szünk, az neveltetésünk, szerzett tudásunk, befolyásoltságunk, igazodási vá- 
gyunkat betöltő felsőbbség függvénye (sokan hittek megszállottan Leninben, 
Sztalinban, Hitlerben, Maoban és más hasonló szörnyetegben). Maga a hinni 
, akarás" viszont igen. (Az , akarást" idézőjelbe teszem, mivel jelen esetben egy 
feltételezett ösztöni késztetésről beszélünk, ami a szabad akarattal épp ellen- 
tétes.) 

A hinni „akarás” elsődleges megnyilvánulása az igazodási vágy, a rend- 
pártiság (a zavarost csak a benne halászó deviánsok kedvelik), a „valahová tar- 
tozni kell” igénye a legtöbb emberben. A rend(szer) pártolása a zűrzavarral 
szemben természetes óhaj, és minden világvallásra jellemző. Bennük a rend a 
legfőbb jóval, a testi-lelki tisztasággal, a fizikai és szellemi világossággal, az 
állandósággal, s az abból fakadó biztonságérzettel, az abszolút szabadsággal 
(mely Istené), magával Istennel azonosul, materiális értelemben a természet 
törvényeivel: a zűrzavar mindazzal, ami a felsoroltakkal ellentétes; tehát a leg- 
aljasabb rosszal, a testi-lelki tisztátalansággal, a fizikai és szellemi sötétséggel, 
az átmenetiséggel, s az abból adódó bizonytalansággal, az abszolút alávetett- 
séggel (mely a Sátáné), magával a Sátánnal, materiális értelemben a törvény- 
telenség állapotával (ami a természetben nem létezik). A hit megvallásán ala- 
puló , könyvvallások" (judaizmus, kereszténység, iszlám) a keleti vallások, a 
társadalomfilozófiák, politikai rendszereket alapozó ideológiák, de még a kény- 
szerbetegségek is , rendpártiak". Az OCD-n belül egész kórcsoport produkál 
ilyen természetű tünetegyütteseket (kényszeres rendszeretet, tisztálkodási má- 
nia). 

A vallás és a hit valamint az OCD a tárgya dr. NÉMETH ATTILA pszichiáter 
tanulmányának (Vallás és kényszer - különös tekintettel az iszlám szokásokra, Pszicho- 
terápia, 1996. március). Ebben a nagy világvallások három jellegzetes vonalát 
emeli ki. Ezek: „l. A halál. 2. A Jó és a Rossz’, az Isten és a Sátán, a tökéletes és 
a bűnös ellentétpárok elemzése. 3. A lelki tisztaság és a testi tisztálkodás kap- 
csolata. 

Minden vallás alapkérdése, honnét jövünk és hová megyünk, mi lesz ve- 
lünk halálunk után? Mégsem állítható, hogy ezek csupán a vallások kérdésfel- 
tevései. Szerintem hitbéliek is, és az ember már azelőtt föltette magának őket, 
mielőtt vallásrói egyáltalán beszélhetünk. (Hiszen a vallás e kérdésekre adott 
válaszok összességét jelenti.) Hitbéliek azért is, mert egy valláshoz való tarto- 
zás feltétele a vallás ezen kérdésekre adott válaszaiba vetett hit. , Hiszek (...) a 
testnek föltámadásában" — az apostoli hitvallás egyik krédója, ha ezt nem hi- 
szem, nem vagyok hívő katolikus. A hit ösztöni természetét illetően fontos, 
hogy ezek a kérdések az egész emberi nemet mindig foglalkoztatták, mond- 
hatni fajspecifikusak. Az alapkérdések egyikére, a halálra vonatkozóra már a 
tudatra ébredése előtt kereste az ember a választ, hiszen a halálfélelem szülte. 
Halálfélelmet különféle mértékben valamennyi élőlény érez, muszáj nekik, 
mivel életben maradásuknak ez a feltétele (l. menekülési ösztön, mimikri, hor- 
monálisan indukált harcias védekezési módok). A halálfélelem külső jelei az 
emlősök körében hasonlóak az emberéhez. (Nézett már az olvasó haldokló 
állat szemébe, hallott már halálhörgést? Aki volt már disznóölésen, vagy rend- 
szeresen nézi az újabban divatba jött thriller típusú természetfilmeket, az tud- 
ja, miről beszélek.) Az OCD-ben szenvedők egyik , gyakori kényszergondolata 
a félelem a haláltól. Egyes betegek extrém módon félnek a súlyos, halálos 
kimenetelű betegségektől (pl. AIDS vagy rák), s ez ad alapot a tisztálkodási 
kényszerre és a sajátos elkerülő viselkedési módokra..." (i.m.) 

Hasonlóképpen ösztöni eredetűnek tűnnek s inkább a hit, mint a vallás 
tárgykörébe tartoznak a fentebb sorolt ellentétpárok. Korábban már írtam ar- 
ról, hogy Istennek és az égi világosságnak az összekapcsolása, visszavezethető 
arra, hogy a magból a hajtás mindig a fény felé törekszik, ahogy a születőfélben 
lévő magzat is. Meggyőződésem szerint ez nemcsak tapasztalat-szülte, tudatos 
metaforája az embernek, hanem génjeinkben tárolt tudat alatti emléke hajdan 
volt növényi múltunk átélt élményének. Ezzel a gondolattal kezdődik a Szent- 
írás (Ter I, 1skk), s különösen explicit módon jelenik meg a gnosztikus tanok- 
ban, az esszénusoknál, a zoroasztriánus vallásban, a manicheizmusban és an- 
nak késő keresztényies eretnek változataiban (bogumilok, katarok). Tanításuk 
közös lényege, ami fennmaradt a népmesékben is, hogy az ember a , fény fia", 
aki alapvető biológiai szükségletének megfelelően a világosságot segíti a sötét- 
séggel vívott harcában. (Még a növényi szimbolika is fontos szerepet játszik e 
tanokban; a püthagóreusok, manicheisták azt hirdették, hogy az ember lelke 
növényi magokban - pl. a babban lakozik, ehhez igazították táplálkozási elő- 
írásaikat. E hiedelem a Babszem Jankó típusú mesék egyik magyar változatában 
máig fennmaradt. A mesebeli gyermektelen asszony imáját Isten meghallgat- 
Ja, és ad neki 3 szem babot azzal, hogy kapja be őket este. Az asszony úgy is 
tesz, mire a babszemek megfogannak benne, és még este, majd éjfélkor, végül 

hajnalban egy-egy fiút szellent a világra: (szellem, szél, szellentés szavak egy tőről 
erednek, akárcsak a lélek, levegő, lélegzet, s eleink ennek tudatában használták, 
olykor még föl is cserélték őket.) 

Ami Isten oldalán jó, az a sátáni oldalon rossz (jó ösztön > <rossz ösztön, 
jó, érdemes dolgok tudása >< rossz, káros ismeretek: vö. , fehér" illetve , feke- 
te" mágia). De az ellentétpárok az eddig írtak szellemében másképpen is sza- 
poríthatók: mivel a vallás és a hit közösségszervező, mint ahogy a kényszerbe- 
teget is kényszeres megfelelni , akarás" jellemzi, a Sátán pedig a lázadó egyén 
szellemi megtestesítője a Szentírástól kezdve MaApÁcH művéig bezárólag. Jelez- 
ni kívánom, hogy ez a szembeállítás is dialektikus, itt is találkozunk mindkét 
oldalon ugyanazzal a fogalommal, amilyen a szellem, kényszer, szabadság, de 
míg az isteni térfélen a Szellem őt magát, a közösségi szellemet, a közösségi 
tudatot, a kényszer az Ő (illetve az ösztönök) ránk kényszerített akaratát vagy 
éppenséggel kegyelmét jelenti, a szabadság az ő abszolút szabadságát, amire 
(reménytelenül) áhítozunk, de amelyből mennél többet szeretnénk elnyerni; 
mindazt tehát, aminek az ember az alávetettje; addig a Sátán térfelén a szel- 
lem (tudás) az Istennel, közösséggel, ösztönivel szembeforduló egyén lázadó 
szellemét, az egyéni tudatot a kényszer ebben az összefüggésben nem a go- 
nosz hajlamokat jelenti, hanem azt, amit az ember gyakorol mások, akár a 
Sátán fölött is — Isten segítségével az ördögűző , kényszeríti" a Gonoszt, hogy 
hagyja el a megszállott embert —, a szabadság az ő viszonylagos önállóságát, 
amelyre kétfrontos harca során tesz szert. (A kényszer efféle értelmével kap- 
csolatban Il. a Jel 20,1—4: amikor az utolsó ítélet alkalmával a fényességes Lo- 
vas győzedelmeskedik a Sátán felett, és angyala azt 1000 évre a mélységhez 
láncolja; illetőleg amit PÁL apostol ír magáról: , Ezért vagyok én, Pál, értetek, 
pogányokért Jézus foglya." Ef 3,1. Kedvelt írói fordulat ez később is: I. GARDO- 
NYI GÉza: Isten rabjai, NYÍRŐ JÓZSEF: Jézus igájában.) 

Az a fénypárti elfogultság, amely a zsidó-keresztény, muzulmán és zoroaszt- 
riánus-gnosztikus felfogást jellemzi, az ember felemelkedési vágyát a termé- 
szettől (állatságától) való teljes elszakadási törekvését, az Istennel (az istenivel) 
való azonosulási vágyat fejezi ki. Hiszen hiába félünk a sötétben, éjszakára, 
sötétre éppúgy szükségünk van (a növényeknek is) mint a világosságra: Emlé- 
keztetnénk arra is, hogy a „sátáni ontológia” is ezt az emberi törekvést jelzi. Az 
ördögnek az Ószövetségben elhanyagolható szerepe van, s még az Újszövetség- 
ben is a kísértőjére, a megszálló gonosz lélekére szorítkozik. Kivétel a Jelenések 
Könyve, mely az ószövetségi apokalipszisekkel ellentétben nem Izraelt és el- 
lenségeit állítja szembe egymással, hanem az Úr égi seregeit és a sátáni Ellen- 
séget — nyilvánvalóan perzsa-gnosztikus hatásra. A kereszténység ennek nyo- 
mán egyre nagyobb szerepet tulajdonít az ördögnek. (Az Évát bűnbe ejtő kí- 
gyót a keresztények azonosították a Kísértővel, a zsidók nem.) Eredetileg a 

„sátáni oldalt" is Isten képviselte a szentírási szövegekben. Elóhim, akinek a 
neve , kettes számban" van, illetőleg Elóhim és Jahve osztozott meg a rossz és 
és a jó dolgok kezelésén. A Zohár, a középkori zsidó kabala szent könyve sze- 
rint mint Anya és Atya, mint a kínai Jin és Jang. Néhány, a történeti könyvek- 

“ben felbukkanó epizódot leszámítva, amelyben a „gonosz lélek" felbukkan, az 
Ószövetségben minden jó és rossz Istentől való, az utóbbi abban az értelemben, 
hogy Isten büntetését az ember által elkövetett rossz vonja maga után. Az Egy 
Igaz Isten ebben az összefüggésben mind a jó, mind a rossz késztetések, ösztö- 
nök ura jelenik meg. (Másképp el sem lehetne képzelni egy igazán monoteista 
tant.) 

A vallás belső fejlődéséből következett az is, hogy a testi dolgoktól indul s 
jut el a szellemiekig, a tisztálkodási és étkezési előírásoktól a lelki tisztaság 
dicséretéig, a fény természetes igénylésétől a szellemi megvilágosodás szüksé- 
gességének a hirdetéséig. A Biblián végigvonul a kép, mely a balga embert, a 
vakhoz, a sötétségben botorkálóhoz hasonlítja, s Jézusnak, a , világ világossá- 
gának" (Jn 8,12) ezen a világon az a dolga, hogy világosságot hozzon és szeme- 
iket megnyissa (l. a vakok meggyógyításának evangélumi csodáit). Ezek a me- 
taforák a költői szövegekben és a köznyelvben is jelen vannak („Ha majd a 
szellem napvilága...", , felvilágosítás"). 

Mindazonáltal a páli levelekben már, s később is az egyházi felfogás szerint 
a tudás (a közönséges tudás) alábbvaló a hitnél, mivel az utóbbi befogad olyas- 
mit is, amit az ész föl nem ér (hittitok): , Hol marad a bölcs? Hol az írástudó? 
Hol az e világ tudós szólója? Nem megmutatta Isten, hogy a világ bölcsessége 
balgaság? (...) Tanításom és igehirdetésem ezért nem a bölcsesség elragadó 
szavaiból állt, hanem a lélek és az erő bizonyságából, hogy hiteteknek ne em- 
beri bölcsesség, hanem Isten ereje legyen az alapja.” (1Kor 1,20skk.) 

Szem nem látta, fül nem hallotta, emberi szív föl nem fogta, amit Isten 
azoknak készített, akik őt szeretik. 

Nekünk azonban föltárta Isten a lélek által, (...) de nem az emberi bölcses- 
ség tanította szavakkal, (...) A testi ember nem fogja föl, (...) nem képes megér- 
teni, — mert lelkileg kellene megítélnie." (1 Kor 2,9 skk.) 

A PAL által emlegetett emberi bölcsesség nem Szent Ágoston , értelmessé- 
ge", amivel egy kocsis rendelkezik, sokkal több annál, a kortárs görög filozófia 
csúcsai is beleértendők. A hitet mégis fölébe helyezi, s ezzel megnyitja az egy- 
ház kapuját az együgyűek, a Jézus által már meghívott lelki szegények, a jám- 
borok előtt. 

Mindamellett PÁL azt hirdeti, hogy létezik egy, a hitnél is magasabb rendű 
tudás, aminek a birtokában Isten megismerhető. Ennek a tudásnak, amit a 
vallásos allegória a „Hit anyjának", Szent Szófiának nevez, és , akinek" tisztele- 
tére Iustinianus császár Bizáncban a Hagia Sophia székesegyházat emelte, a 

megszerzésére törekedtek az egyházdoktorok, legfőképpen AOUINÓI SZENT TA- 
Más, aki a , tudás szeretőjeként", azaz filozófusként Isten létét e tudomány esz- 
közeivel kívánta bebizonyítani. „A tökéletesek körében - írja ugyanott PÁL 
apostol — azonban mi is bölcsességet hirdetünk. Nem ennek a világnak a böl- 
csességét, ... hanem Isten titokzatos, rejtett bölcsességét,..." Szent Szófiából 
csak egy van, a Mari nénikből sok. Az isteni bölcsesség megismerése és a jámbo- 
rok buzgósága közötti megkülönböztetésként is érthetjük Jézus e szavait: „So- 
kan vannak a meghívottak, de kevesen a választottak" (Mt 22,14). Más vallások 
tanítói is használták ezt a kettős mércét. A buddhizmus Kis Szekér és Nagy 
Szekér ága azért vált ketté, mert a Tan terjesztői tapasztalták, hogy kevesen 
vannak, akik nemcsak elhiszik, de fel is fogják a Tant, akik megértik, hogy 
nem feltétlenül kell egy antropomorf, személyes istenben hinniük - ők a Kis 
Szekér utasai a megvilágosodás útján -; annál többen utaznak a Nagy Szeké- 
ren. Nekik, ahhoz, hogy higgyenek és „jók legyenek", mesékre, mítoszokra, 
sok-sok istenre, angyali szellemekre és pokoli szörnyekre, mennyországra és 
pokolra van szükségük. 

Az isteni bölcsességnél alábbvaló hit tanulságos példái az egyént, a szemé- 
lyiséget leigázó jelenkori szekták, amelyekben - tisztelet a kivételnek — a hit 
gyakorlása testies rituálékra szorítkozik: énfeladás és az anyagiakról való le- 
mondás a közösség javára, étkezési, öltözködési, szexuális korlátozások, nyil- 
vános megalázkodás, transzállapot, hisztéria előidézése a szertartásokon vég- 
nélküli közös éneklések, extatikus szónoklatok útján. Ezen a szinten, a hit (hű- 
ség) az elmagányosodott ember társkeresését fejezi ki. A szekta vallásos-aszké- 
tikus, extatikus formája a (társkereső) kluboknak, pártoknak, paramilitáris és 
valódi katonai szervezeteknek, a rendi szerzetességnek, szabadkőművesség- 
nek és mindenféle más , civil szerveződésnek". A szekta vezetőinek (a közös- 
ségnek) való önkéntes, olykor erőszakolt alávetettségre hajló személyeknél ti- 
pikus kísérőjelenség pl. a hisztériára való hajlam, a médiumnak való alkalmas- 
ság, kóros bűntudat, a nyilvános gyónás kényszere. Ezek mind az OCD típusos 
megnyilvánulásai. Ugyanezen személyi tulajdonságok miatt válik a szektatag 
könnyen a szélhámosság áldozatává. Közismert, hogy némely szektaalapító 
közönséges csaló, olykor a haszonszerzés mellett politikai érdek irányítja, 
rosszabb esetben maga is őrült, akinek vezetésével a szektatagok tömegesen 
öngyilkosságot követnek el (amire az utóbbi években egyre több példa akadt). 
Nincsen új a Nap alatt. Az apostolok is többször óvnak leveleikben a hamis 
prófétáktól, azoktól, akik nagyravágyásból, haszonszerzés vágyától vezettetve 
lesznek keresztények és hirdetik Isten igéjét. Írják ezt alig néhány évvel Jézus 
színrelépte után, az első nagy keresztényüldözéseket megelőzően, amikor a 
kereszténység az volt még csak, aminek JULES RENARD nevezte: , A zsidó vallás 
eretneksége”. 

A Kis és Nagy Szekér nem is ugyanazon az úton halad. A vallás a jámboro- 
kat úgy próbálja rossz szokásaiktól, bűnös hajlamaiktól megszabadítani: , föl- 
emelni őket", hogy azokat korlátozza, s kiegészítésképpen pótcselekvési lehe- 
tőségeket, kiélési módokat ajánl helyettük. A bölcs nem keres kibúvókat, hátat 
fordít — ha tud - az ösztönvilágnak, mint a ballasztot leveti magáról földi vá- 
gyait, és úgy emelkedik a magasba. Ha nem tud róluk teljesen lemondani, 
szublimálja őket. Szélsőséges példája ennek a szerzetes szüzességi fogadalma. 
A rendbe lépő ifjúnál a hit váltja fel az ösztönt. A hit parancsára mond le az 
„ösztön kéjéről", és Venus iránt táplált földi szerelmét Szűz Mária iránti égi 
szerelemmé szublimálja. (A protestáns felekeztek papjai nősülhetnek, nincs 
szükségük az égi kézfogóra; a protestánsok a Szűzanyát nem is tisztelik.) Az 
aszkézis az állatival való szembefordulás következetesen végigvitt formája. 
Csakhogy társadalmi méretekben nem gyakorolható, a faj kiveszésével járna. 
Ezért nem voltak azok a vallások soha széles körben népszerűek, amelyek hí- 
veik , ösztönkiélését" erősen korlátozták (esszénusok, manicheizmus, albi- 
gensek. Maga Szent PÁL is csak amazon kiváltságos keveseknek ajánlja az asz- 
kézist, akik Isten szolgálatának szentelik magukat. 

Az általam , ösztöninek" tekintett vagy ahhoz hasonlított hittől különbözik 
az, amit a Bölcsek: a Buddha, Kung-fu-ce, Jézus és Szent PáL kérnek rajtunk 
számon. Ők épp ellenkezőleg, a belátásra, azaz a hit fölé emelkedésre és a 
bölcsesség (szófia) elnyerésére próbálnak rábeszélni bennünket. Ugyanakkor 
újra és újra kinyilatkozzák, hogy ez a kiváltságosak osztályrésze. Amivel mint- 
ha azt mondanák, hogy ez velünk született adottság. De éppen, mert ez csak 
keveseknek adatik meg, a többségre vonatkozóan, amikor a hitről beszélnek, 
érzésem szerint arra gondolhattak, amit jó érzéknek, jó ösztönnek nevezünk, 
olyan velünk született adottságot értve ezalatt, amely jámborrá tesz bennün- 
ket, és fékezi a rossz ösztönöket (mint a szerotonin). Ezt nevezi a teológia , jóra 
való készségnek", és mondja az ellenkezőjéről a közvélemény, hogy , rossz haj- 
lam". Nem igazi ösztönről van szó természetesen, csak hajlamról, amit a kör- 
nyezet és a nevelés bontakoztat ki, vagy sorvaszt el, de amit én, a laikus nem 
tudok igazán megkülönböztetően definiálni az ösztönhöz képest, hiszen az 
állatok is rendelkeznek olyan szerzett tulajdonságokkal, amelyeket szüleiktől, 
idősebb fajtársaiktól tanultak, s amelyek ugyanakkor fajspecifikusak, s idővel 
még örökletessé is válhatnak jelen tudásunk szerint. 

Egy személyes példával hadd világítsam meg, mire gondolok. 

Szakmai vélemény szerint a pedofília szerzett betegség. Ezt az állítást újab- 
. ban arra szokás alapozni, hogy pedofil rendszerint az a (férfi) lesz, akit gyerek- 
korában egy felnőtt pedofil (férfi) megrontott. A gyerekek között, akiket pedo- 
fillal hoz össze a sors, és nagyon sokan vannak ilyenek — néhányan külső körül- 
mény (szerencse) folytán ússzák meg a találkozást (pl. a pedofilt megzavarták), 

van gyerek, aki ellenáll, és ez elegendő ahhoz, hogy a pedofil letegyen a továb- 
bi próbálkozásról, van, akit jól neveltek, és időben elhárítja az idegen közele- 
dését, mások megérzik a veszélyt és elszaladnak, ismét mások félelmükben 
segítségért , mernek" kiabálni, s így szabadulnak a nem kívánt ölelésből, vé- 
gül, sajnos, olyanok is vannak, akik önként, húzódozva vagy erőszaknak en- 
gedve áldozatul esnek, akiket megölnek, akikből gyerekprostituált, felnőtt ko- 
rában pedig pedofil lesz. Nekem két ilyen gyerekkori , kalandom" volt. Mind- 
kettőt megúsztam. Mindkét esetben döntő szerepet játszott a dolgok alakulá- 
sában, hogy arról, amit velem akartak csinálni, , tudtam", hogy rossz, hogy 
undorító. Tudtam, mondom, pedig korábban senki sem világosított fel arra 
nézve, milyen a helyes és helytelen nemi magatartás, hogyan viselkedjek ide- 
genekkel, fogalmam sem volt arról, hogy ilyen előfordulhat egyáltalán: ma- 
gyarán szólva, nekem senki sem mondta, hogy „ne fogadj el édességet idegen- 
től" (sőt, az egyik , bácsi" kifejezetten szívesen látott vendég volt nálunk, enni- 
valót, nekem cipőt és más egyebet hozott ajándékba, és anyám nyugodtan , rá- 
bízott"); miközben már olvastam az egészséges szexről szóló felvilágosító köny- 
vet; falun élvén, láttam, és tudtam, hogy csinálják az állatok; a haverjaimmal 
együtt néztünk disznó képeket, és fantáziáltunk , arról", és játszottunk is már 
magunkkal (10 és 13 éves voltam a két eset idején). 

Hasonló tapasztalataikról kevesen beszélnek őszintén, de egy kedves bará- 
tomtól kivételesen megtudtam, hogy ugyanezt az , élményt" ugyanolyan sike- 
resen megúszta. Ebből, valamint abból, hogy a férfiak túlnyomó többsége 
mégsem lesz pedofil, holott állítólag közel egyharmadunk még férfivá érése 
előtt, gyermek- vagy kamaszkorában szerez az alternatív szexre vonatkozó ta- 
pasztalatot, arra kell következtetnem, hogy a barátom és én kisfiú létünkre azért 
úsztuk meg a kalandot, mert az ösztönünk idejében megsúgta, hogy ez rossz. 
Nevezhetjük ,jó szerencsénknek", , Isten kegyelmének" — a hitet, erkölcsöt is 
értve alatta (PÁL apostol - mint alább látni fogjuk - a hitet előszeretettel nevezi a 
Szentlélek adományának, kegyelmi ajándéknak), de , ösztönnek", , hajlamnak" 
is (hiszen a pedofilek számaránya még züllött világunkban is oly elenyésző a 
többséghez képest, hogy a velük szembeni ellenérzés nyugodtan tekinthető 
fajspecifikusnak). Vagyis alighanem biológiai programozottságunk — magyarul 
beállítottságunk (tessék ízlelgetni ezt a szót, tökéletesen fedi az értelmét!) lehetett 
az, ami eleve normális volt, és megóvott bennünket a félresiklástól. 

Sokan vannak, akiknek a hitük kevés, erkölcsük laza ahhoz, hogy megvédje 
őket a rossztól, mindazonáltal a vallási kötelmek, a szekularizált világban a 
törvények visszatartják őket, feltéve, hogy legalább formálisan hajlandók azok- 
nak alávetni magukat. A többség hajlandó, csak bocsánatos bűnökre veteme- 
dik. Ez a hétköznapi vagy kulturális vallásosság, aminek pozitívumaként azt 
szokták fölemlegetni, hogy legalább addig, amíg az illető a templomban bó- 

biskol, nem csinál rosszat, s legalább a szokások megtartása a közösségbe kap- 
csolja. Ami ezen túl van: az egyén (totális) felszabadítása eredményezi a civili- 
zált világban tapasztalható kaotikus állapotot. A hit és erkölcs (belső kötöttség) 
meglazulása, a vallási tilalmak és világi törvények (külső kötöttségek) alól való 
részleges, majd teljes felszabadítása az énnek egybevethető a kultúra végletek- 
be menő civilizálódásával. A véglet, a végkifejlet a történelem vége (FUKUYAMA), 
amit MaAapÁCcH is fölismert, ezért lett nála — az én olvasatomban - a Kísértő a 
, szabadság géniusza". A liberalizmus tényleg kísértő, hiszen, amivel kísért ben- 
nünket, a legtöbb ember számára még a Tudás almájánál is kívánatosabb falat- 
nak tűnik. Mindeközben az egyén valódi felszabadítása — a jelen tapasztalata- 
ink alapján ítélve — ezúttal is elmarad: a szekularizált, materialista világban 
élő, minden kötelesség és követelmény alól felszabadított egyén újra és újra 
talál hitének tárgyat „álistent tévén álisten helyébe." De hát ezt a szellem le- 
igázói 15 pontosan tudják. 

A szekularizálódás folyamata igaz lehet egy adott kultúrára és az egész glo- 
bális civilizációra vonatkoztatva (bár azért a dolog nem ilyen egyszerű) az 
egyénre azonban, ha a hitet ösztöni eredetűnek tekintjük, nem vonatkozhat. 
És valóban, úgy tűnik, a hívő, hiszékeny ember nem vagy csak elvétve válik 
hitetlenné. Kiábrándulása ui. nem észokból, hanem érzelmi alapon követke- 
zik be. Aki kezdettől fogva okoskodik, az eleve kételkedő, nem a hiányzó hite, 
hanem az esze (állati kíváncsisága) az, ami a figyelmét valamire vagy valakire 
irányítja. A kiábrándult hívő hitet (vallást) cserél, harcos ateista lesz, de hitet- 
len — merem állítani — soha. 

Megboldogult, kissé bolondos barátom, aki matematikus létére mélyen 
hívő és vallásos ember volt — ministrálni járt még egyetemista korában is -, 
amikor megtudta édesanyjától, hogy ő szerelemgyerek, és apja fölszentelt 
pap, mérhetetlen csalódottságában és fölháborodottságában elrohant a te- 
rületileg illetékes plébániahivatalba, s közölte az elképedt pappal, hogy ő 
kilép az egyházból. Haláláig gyűlölte a papokat, de nem lett hitetlen, akkor 
közömbössé vált volna, és visszamenőleg meg tudott volna bocsátani anyjá- 
nak, apjának. 

A kereszténység története számtalan legendás megtérésről számol be. A 
följegyzések rendszerint hangsúlyozzák, hogy az illető pogány volt, alkalma- 
sint üldözte a keresztényeket, züllött életet élt korábban. Azt azonban sehol 
sem olvashatjuk, hogy az illető hitetlen, közömbös lett volna. (A pogányság és 
züllött életmód nem feltétlenül jelent hitetlenséget. A züllöttség alatt rendsze- 
rint csak a fiatal korban természetes nemi vágyak kiélését kell értenünk, pl. 
SZENT BENEDEK vagy SZENT ÁGOSTON esetében, amit az érintettek ugyanolyan 
rajongó lelkesedéssel műveltek, mint később vallásukat. L. az utóbbi Vallomá- 
sok c. művének erre vonatkozó terjedelmes passzusait.) Ezek a megtérők ko- 

rábban is valahová, valamely közösséghez tartoztak, képviseltek valamilyen, 
számukra szent ügyet. Vallásos pogány volt pl. a korábban keresztény, utóbb a 
keresztényüldöző Iulianus Apostata római császár, aki javíthatatlan álmodozó- 
ként próbálta az akkor már államvallás kereszténységgel szemben föltámasz- 
tani az antik római hagyományokat. 

A leírásokban a , megtérést" valamilyen nagy megrázkódtatás, hitélmény, 
csoda átélése váltja ki. Hétköznapi körülmények közt ez csupán azt jelenti, 
hogy a , megtérő", akit eredetileg vallásos szellemben neveltek, s aki, miután 
felnőtt, vallási kötelességeit elhanyagolja, legfeljebb bizonyos külsőségeknek 
tesz eleget hirtelen valamilyen okból , jobb belátásra tér". De ekkor is csak 
vallásos lesz, nem hívő. Mint apám, aki csak a vasárnapi nagymise prédikáció- 
ját meghallgatni járt templomba, katolikus létére evangélikus leányt vett fele- 
ségül evangélikus rítus szerint, és még reverzálist is adott. Amikor azonban 
politikai okból börténbe csukták, s ott agyvérzés érte, egyik pap cellatársa 
meggyőzte arról, hogy meg kell változnia. Ezért szabadulása után még egyszer 
feleségül vette anyámat katolikus szertartás szerint is, vasárnaponként végig- 
hallgatta a teljes szentmisét, és amikor káromkodott, nem vette a szájára Isten 
nevét. Vallásosabb lett, mint korábban volt, de nem lett , hívőbb". Hogy klasszi- 
kus példát is idézzek, a , hitetlen" Tamás apostol soha nem lett hívő a szó igaz 
értelmében. Bizonyosság híján kért bizonyítékokat Jézustól, és miután meg- 
kapta, megvallotta ugyan hitét, mondván: , Én Uram, és Istenem!" Amire Jé- 
zus csak ennyit mondott: , Hittél, mert láttál. Boldogok, akik nem látnak, mégis 
hisznek." (Jn 20,29) Az evangéliumi történetnek egy példaértékű apokrif pár- 
huzama is van, ami tanúsítja, hogy a korai keresztények megértették, mire 
gondolt Krisztus, és maguk is látták a különbséget a , tamáskodó? és az „igaz- 
hitű" hívők között. A szóban forgó legenda Mária csodás mennybevitelét me- 
séli el, s mint írja, Tamás ugyanúgy nem volt tanúja a jelenetnek, ahogy akkor 
sem, amikor Jézus először jelent meg halála után a tanítványoknak. Miután 
hallott felőle, újfent kételkedett, s jelet kért. Meg is kapta, A Szűzanya az égből 
ledobta neki az övét bizonyságul, hogy legyen, amiben (a hite) megkapasz- 
kodhassék. Tamás kételkedő, bizonyosságot kereső , hitére" a tudományos meg- 
győződés lenne igazából a helyes kifejezés. 

Híres, gyakran idézett példa a , megtérésre" PAL apostolé. Így beszélnek gyak- 
ran a damaszkuszi úton történtekről, holott az Írás pontosan fogalmaz, nem 
, megtérés" volt, ami ott megesett, hanem , fordulat". Saul (ez PÁL zsidó neve) 
nem pogány volt, hanem mélyen hívő zsidó ember. Méghozzá fanatikus, hiszen 
hite védelmében üldözte a keresztényeket. Amikor Krisztus megszólította a da- 
maszkuszi úton, az élmény hatására nem megtért, hanem kitért: vallást cserélt, 
miközben hívő maradt. Attól kezdve, igaz, most már inkább csak szóval, és nem 
fegyverrel, de a régi hévvel támadta korábbi hitsorsosait. PáL odáig megy, hogy 

születésétől fogva , igazhitűnek" vallja magát: ,,.. teszett annak, aki már születé- 
semtől fogva kiválasztott és kegyelmével meghívott, hogy kinyilatkoztassa ben- 
nem a Fiát, hogy hirdessem a pogányoknak, ..." (Gal 1,15.) 

Ha az ember az Apostolok cselekedeteit és Pál leveleit olvassa, óhatatlanul föl- 
merül benne, hogy a hit , ösztöni" természetét az apostol életútja példázza a 
legszebben, s hogy ezzel ő maga is — persze a saját fogalmai szerint — tisztában 
volt. Már a fenti idézet is erre vall. Születésétől fogva választotta ki, és hívta 
meg kegyelmével Isten - írja —, és nem tudatra ébredésétől kezdődően. Ezzel 
mintegy azt állítja, hogy a hit nem szerezhető, csak kapható; tudásunk gyara- 
podásával nem nő a hitünk, a megismerés útján tudásra szert tehetünk, hitre 
nem. És valóban: 

„Kegyelemben részesültetek a megváltásban, a hit által, ez tehát nem a 
magatok érdeme, hanem Isten ajándéka” — írja másutt (Ef 2,7), igaz, itt nem 
születéstől való kiválasztottságról beszél. Ismét másutt: , A lelki adományok 
ugyan különfélék, a Lélek azonban ugyanaz. ... A lélek ajándékait mindenki 
azért kapja, hogy szolgáljon vele. Az egyik ugyanis a bölcsesség ajándékát kap- 
ja a Lélektől, a másik a tudás adományát ugyanattól a Lélektől, a harmadik a 
hitet kapja ugyanabban a Lélekben..." (1Kor 12,44skk). Az apostol a követke- 
zőkben hosszan sorolja ugyanazon Lélek különb-különb ajándékait, amellyel 
azt mondja, hogy a kegyelmi ajándékok, bármifélék is legyenek, egyénítenek 
ugyan bennünket, embereket, de akinek azokat köszönhetjük, az a mindnyá- 
junkban jelenvaló ugyanazon Lélek. SzeNr Ácosronnak az isteni kegyelemről 
vallott nézetei megegyeznek PáLéval. Ő az, aki kifejti, hogy a kegyelem az üd- 
vösség feltétele, és Isten annak adja, akit függetlenül jó vagy rossz cselekedete- 
itől öröktől fogva az üdvösségre szánt. 

Az én fogalmaim szerint a kegyelmi ajándék genetikai adottságnak, egy 
személy veleszületett jó tulajdonságának felel meg (a kegyelem a jó ösztön, 
másképpen fogalmazva: a rossz ösztönök — pl. a testi vágy — hiánya); a Lélek 
pedig, amelyiktől van, a gének fajspecifikus meghatározottságának, amiből ez 
vagy az a személyes képesség, adottság következik. MapácHnál ez így hangzik: 
„Az ember sincs egyénileg lekötve, De az egész nem hordja láncait." 

Ugyane levelében kicsit később PÁL a hit, remény, szeretet viszonylatában 
legkiválóbb adományról, a szeretetről mintegy végkövetkeztetésül kijelenti, 
hogy a szeretet a legnagyobb ajándék, s hogy míg a többi adományt, köztük a 
hitet vagy kapja Istentől az ember, vagy nem, addig szeretni tudatosan kell: 
„Törekedjetek a szeretetre”. Majd olyan , adományokat", adottságokat sorolva 
(az adomány és az adottság végsősoron ugyanazt jelenti), amelyek nemcsak örö- 
kölhetőek vagy velünk születettek, hanem ha csírájukban bennünk vannak, 
vagyis van reájuk hajlamunk fejleszthetőek: ,,... igyekezzetek a lelki adomá- 
nyokat is elnyerni, különösen azt, hogy prófétálhassatok. Aki ugyanis az elra- 

gadtatás nyelvén szól, nem emberekhez beszél, hanem az Istenhez. Senki sem 
érti, hiszen a Lélektől indíttatva titokzatos dolgokat mond. Aki viszont prófé- 
tál, az emberek épülésére (...) beszél, (...) a közösséget építi vele (...). 

Ha tehát elmennék hozzátok, testvérek, (...) a tudás szavait intézném hoz- 
zátok (...) Testvérek, értelem dolgában ne legyetek gyerekek. Csak a gonosz- 
ság terén maradjatok kiskorúak, gondolkodástokban azonban legyetek felnőt- 
tek." (1Kor 14, Iskk.) 

Nagy horderejű, amit mond, hiszen mintha felismerné annak lehetőségét, 
hogy a hit dolgában is van fejlődésre mód, hogy az isteni igazságnak, a világ 
rendjének, valódi összefüggéseinek a megismerése és megértése nem lehetet- 
len. Ebben az összefüggésben a hit csupán azt jelenti, hogy a világot elfoga- 
dom olyannak, amilyen, nem kutakodom, mi miért van, nincs szükségem bi- 
zonyítékokra, mint Iamásnak, s hogy ugyanakkor a megismerésre (az isteni 
bölcsességre!) való törekvés, a hit felett álló cél elérése viszont eredményes 
lehet. Ez több, mint amit MaApácH Istene mond Ádámnak, hogy küzdjön és 
bizakodjék. 

Hogyan képzelhető ez el? A magam nyelvére lefordítva, ha csak történelmi 
időben, néhány száz vagy néhány ezer évben gondolkodunk, a tudatot átfor- 
máló és az egész fajra kiható biológiai fejlődésre az embernél nem számítha- 
tunk a jövőben. (Noha Homo Sapiens agya fejlettebb elődeiéhez képest, az- 
óta, hogy kultúra és civilizáció teremtő vállalkozásába belefogott, biológiai ér- 
telemben nem fejlődött tovább.) Nem is ez a cél, hanem a szellemi fölemel- 
kedés, ami alighanem a jól ismert biológiai (DNS) mintájú filozófiai spirál men- 
tén képzelhető el, legalábbis a közeljövőre nézve. Kezdetben volt a tényekkel 
való együttélés, a tények kényszerű tudomásulvétele; ezt a tapasztaltak mö- 
götti igazság sejtéseken, megérzésen keresztül való , ösztönös" megismerése 
követte, a befolyásolás szándékának jámbor, de már tudatos megnyilvánulása- 
itól kísérve (a mitologikus gondolkodástól a tételes vallásokig); amire antité- 
zisként a magasabb igazság tagadása, a szűkebb anyagi valóság analízise követ- 
kezett szigorúan tudományos módszerekkel (a szellem lázadása a felvilágoso- 


dástól napjainkig); s amit a nemsokára bekövetkező csőd reményeim szerint 
ránk kényszerít majd; szintézis, az igazság magasabb szintű megértése és ta- 
án hasznosítása követ. 


Van esély a szintézisre? A régiek hitték, hogy igen. Az olyan antagoniszti- 
kus fogalmak, mint idealizmus és materializmus csak az újkori gondolkodás- 
ban (a jelenkorig tartó harmadik szakaszban) állnak szemben „vagy-vagy”- 
ként egymással. Elég felütni a régi szótárakat, s kiderül, hogy idea és matéria 
mint „is—is” kiegészítik egymást, nem ellentétes értelműek. 

Az idea, PLATÓN ideája, az idealizmus alapszava görög eredetű. Jelentése 
ógörögül: , külalak", , külszín", , tekintet", „kép”, , jelenet", , mivolt", , minő- 

ség", , tulajdonság", „útmód”, „érzék feletti: szellemi vizsgálódás által nyert 
képzelet", , eszme", ,eszmény(kép)", „elvont fogalom". A jelentések sora — hogy 
természetes fejlődést jelez, vagy önkényes-e, azt nem tudom -— a látszati ta- 
pasztalattal indul (, külalak", stb.), ami később filozófiailag mint , csalóka káp- 
rázat”, „Mája fátyla" már illik az idealisztikus tanok fogalomtárába, de valljuk 
be, érzéki és anyagi fogalom valójában, hiszen a látás révén megszerezhető 
ismeretekre utal, és a látás mindmáig a valóság megismerésének (egyik) leg- 
megbízhatóbb eszköze. A jelentéssor végén már — a szó jelentésének belső 
fejlődése, a görög filozófia evolúciójának eredményeiént? — az áll már, ami 
valóban immateriális (, elvont fogalom"), de a jelentések sora is azt jelzi, hogy 
csak az anyagi valóságból kiindulva, ha úgy tetszik, Mája fátylát félre vonva pil- 
lanthatjuk meg lelki szemeinkkel azt, ami nem a valóság mögött, hiszen annak a 
része, hanem a külszín mögött van. (Nyelvi analógia: „lelki szemeink" is csak 
azért lehetnek — a szókép szintjén legalábbis — mert valóságosak is vannak.) 

Eszmefuttatásomat igazolja, hogy az idea az eidó (idó) ige képződménye. Eidó 
jelentése: , lát", , észrevesz", , meglát", , tud". Ebből az igéből képződött az eidosz 
(idosz). Jelentése: , alak", , szépség", „idom” (ez a , magyar" szó a görög eredeti 
magyar képzővel ellátott alakja), , alkat", , ábrázat", , tekintet"; a „közönséges, 
az általános"; , nem", , faj", ,állapot", , mivolt". Nagyon érdekes: a jelentések 
részint tárgyilagosan vonatkoznak a , külalakra" (pl. ,ábrázat"), részint minősí- 
tenek (, szépség"), nem elvontak, hanem nagyon is érzékiek, hogy úgy mond- 
jam, egyenesen genetikusak: (, közönséges", , általános", ,nem", , faj"). 

Igenám, csakhogy ugyanezen eidó igéből képezték a görögök az ősvallások 
egyik alapszavát, az eidólon szót, ami magyarul , idolt", ,bálványképet", , kép- 
zelmet" jelent. Az idol, az istenábrázolás kézzel fogható kapocs az anyagi világ 
és a transzcendencia között. (Nekem az idol szó hallatán elsőre azok a csupa 
hús, csupa zsír „anyósszobrocskák” jutnak az eszembe.) 

Van még egy ógörög szó, amelyik ide kívánkozik. Az idé, ami , erdőséget", 
, élőfát" jelent, olyasmit tehát, ami nagyon anyagi természetű, s ugyanakkor 
tele van élettel — a szó szoros és elvont értelmében —: SIR JAMES FRAZER több 
ezer oldalt, s én magam is egy egész könyvet szenteltem a Fának (1991), mely- 
ben őseink a legfőbb anyát, az élet és a halál földtől az égig magasodó úrnőjét 
tisztelték. 


tás): nyelvújítóink egyik legsikeresebb leleménye volt a magyar nyelvben a ma- 
tériát anyagra , fordítani", hiszen az eredetre való megfelelő utalással a szónak 


szinte teljes értelmét sikerült megőrizni. De nem a teljeset: a latin materia „épü- 
letfát", , szerszámfát", általában „kivágott, holt fát" is jelent! Idé és matéria , élő- 
fa”, és „holt fa” így együtt maguk a teljesség (a középkori misztikus SZENT 

BONAVENTURA Keresztneve, a Lignum Vitae ugyanezt a teljességet fejezi ki: (A 
Kereszt=Az Élet Halott Fája). Maguk a teljesség (vallás) filozófiai értelemben is: 
a holt (?) anyagot (matéria) élettel az idol jelképezte Szellem (Idea) tölti meg: az 


emberre vonatkoztatva: az öntudatlan matéria-embert a szellem ébresztette 
öntudatra. A kultúra és a civilizáció fejlődésének tekintetében: a matéria szülte 
az ideát az emberben, az emberi idea új idomokat és matériákat teremtett. 

A hit boldoggá tesz, a megismerés, a tudás önmagában nem. Az ember — 
úgymond - a legboldogtalanabb állat, mivel tudatában van sorsának, önnön 
végességének. Az abszolút (paradicsomi) boldogság visszaszerzésére tett kísér- 
letei sorozatosan kudarcot vallanak (a legszánalmasabb próbálkozás az öntu- 
datlan állapot elérése alkohollal, kábítószerekkel), s a hit sem segíthet min- 
denkin, csak azokon, akik a , kegyelmében? részesültek. Hisz láttuk, a hitre 
hiába , törekszünk", tudati úton nem szerezhető meg. Kémiai bevitellel viszont 
igen! (L. a szerotoninfüggő skrupulozitásról írtakat fentebb.) De ily módon 
szert tenni hitre éppoly önbecsapás, mint amikor gyógyszerrel próbáljuk , hely- 
rebiccenteni" lelki egyensúlyunkat. Nincs visszaút a Paradicsomba. 

Akik a hitben boldogok, valamilyen formában egy másik életben, a Paradi- 
csomban pl. vagy a végső megsemmisülésben , látják" megtalálni magát a Bol- 
dogságot. Vö. Jézus fentebb idézett Tamáshoz intézett szavaival, illetőleg ahogy 
a nyolc boldogságról szól a Hegyi beszédben: „Boldogok a lelki szegények, mert 
övéké a mennyek országa.” (Mt 5,3skk.) A (szent) együgyűség jutalma tehát az 
örök élet, ami örök boldogságot jelent, míg akinek nem egy ügye van, nem- 
csak Istennek szenteli magát itt a földön, annak tennie, szenvednie kell érte: 
szomorúnak lenni, szelídnek, éhezni és szomjúhozni az igazságot, irgalmassá- 
got gyakorolni, tiszta szívvel, békességben élni, üldözést elszenvedni (Miatta). 
Lefordítva a ma nyelvére ez azt jelenti, hogy nemcsak PÁL és később SZENT 
Ácosron, hanem a fenti felsorolás szerint már Jézus Krisztus szerint is van 
mód a hitetlen számára az abszolút Boldogság (örök élet) elnyerésére. Csak 
neki tudatosan kell erkölcsösen élnie, törekednie a szeretetre és megismerés- 
re: az isteni bölcsesség elnyerésére és az önfeláldozásra. 

Az együgyűek abszolút boldogsága viszont mintha megrekedne a biológia 
szintjén. Olyan, mint a szerelmesé, akinek beteljesült a szerelme; olyan, mint az 
éhezőé, aki jóllakott; olyan, mint a szenvedélybetegé, aki épp , belőtte magát". 
Mindnyájan megismerszenek üdvözült mosolyukról. Van persze relatív boldog- 
ság (hétköznapi öröm) is, ezt adhatja a kultúra és közösség, hívő és hitetlen 
számára egyaránt, de aminek híján civilizált , szép új világunkban" egyre többen 
vannak, akik már csak mesterséges beavatkozással, természetellenes módon és 
virtuálisan képesek akár csak egy kis „hétköznapi boldogsághoz” jutni. Már 
(olasz) filmszatíra is készült arról a szerelmespárocskáról, akik csak az Interneten 
keresztül ismerik egymást, pedig a valóságban egy házban lakó szomszédok. 

Elszomorító látni, hogy a magasabb rendű ideáktól való elfordulás, a tech- 
nikai-civilizációs fejlődéssel — úgy látszik — szükségszerűen együttjáró materia- 
lista világszemlélet a tévéjéhez, Internet-jéhez, videójához, személyi számító- 
gépéhez láncolt elmagányosodott és hitetlen, ám mégis hinni és , boldogulni" 
vágyó tömeglényt a boldogságkeresés legprimitívebb, legzavarosabb anyagelvű 
formáihoz tereli vissza, s most nem is a kémia adta örömökről beszélek, hanem 
, Csupán a nép (valójában tömeg szellemi) ópiumáról", a , megannyi összefüggő 
képernyőről" (az utóbbi GYÖRGY PÉTER kifejezése), mely látszólag (idealisztiku- 
san) valódit mutat, de (materialisztikusan) csak virtuálist, illúziót ad. 

A tévébambát illetően: most olvasom, hogy az AGB májusi felmérése sze- 
rint a magyar felnőtt férfi napi 4 órát ül a tévé előtt átlagban: 3-at a 24 éven 
aluli fiatal, több, mint 5-öt az ötvenes. Akkor mégiscsak igaz lehet az az állítá- 
som, hogy a népesség 90 %-a kizárólag tévén keresztül , fogyaszt" kultúrát. 
Hogy „tévéfüggővé” válhat az ember orvosi értelemben is, arról is egy tévé- 
műsorból értesültem: a tévézésből kigyógyult amerikaiak , vallottak" arról, 
hogy tette tönkre őket egzisztenciálisan, hogyan bontotta le személyiségüket a 
folytonos szappanopera-nézés. 

Megírtam fentebb (137 skk), miben nyilvánul meg a televízió valláspótló 
virtualitása, a reklámok boldogságígérete, a paradicsomian idealizált szappan- 
operák üdvözült mosolyú és kenetteljes erkölcsisége. Ez a vallás- (és hitypótlék 
úgy viszonylik a nagy vallásokhoz, mint a , Nagy Paródia" (E.T. és más UFO- 
lények krisztusi szerepkörben) a Minden Idők Legnagyobb Történetéhez (hogy 
stílusosan Hollywood szellemében fogalmazzak). Nem árt azonban, ha az embe- 
riség önjelölt krémje, az értelmiség fölfigyel arra, hogy ennek a vallásos tömeg- 
tébolynak is van elitista formája, a már emlegetett Internet, mely ugyanolyan 
csapda lesz az elit számára, amilyen a tömegnek a kereskedelmi televízió. 

Halad ez a világ a vége felé. Kultúrája lassan föloldódik az általános civilizá- 
lódásban, csak múzeumi tárlók, könyvtárak és CD-lemezek őriznek meg vala- 
mit belőle (kevésbé fontos, diszperz részecskéit) az utókor számára. 

Hogyan lábolhat ki az ember e világvégi (ezredvégi) káoszból? A trendet 
meg kell fordítanunk, a civilizációnak kell immár kulturálódnia. Új kultúrát 


azonban csak új világnézet, új erkölcs szülhet. Ám nem biztos, hogy annak 
feltétlenül újnak kell lennie. Jó lenne a régi is — magasabb szinten megújítva. 

zt is tudták a régiek, ezért várták — szinte távozása pillanatától — Krisztus 
második eljövetelét, ezért beszélnek az ősi vallások az istenség ismétlődő meg- 


testesüléseiről.) Mi kell ehhez? Az többek között, hogy amit a tudomány és 


technika segítségével fölaprítottunk, újból össze tudjuk rakni — nem kis fel- 
adat — hogy a tömeglény is újra közösséghez tartozó személy(iség) lehessen, 
hogy a részletek közt elveszett ember ismét megpillanthasson valamit az egész- 
ből, tudománya és a sok tanulság birtokában többet, mint korábban. Hogy 

fölismerje ismét, minden mindennel összefügg, de ebben az összefüggő min- 
denségben valóban rendszer van (vagy létrejön a fölismerés által), amely rend- 
szert a rend és a rendetlenség dinamikus egyensúlya alkotja, s amit oly világo- 
san kifejeznek a régi tanítások, vagy a távol-keleti szimbólum: a jin és jang, és 
amelyben nem jó és rossz áll szemben egymással (ennyiben fejlődtünk mi nyu- 
gati emberek is, hogy ma már tudjuk, a világosság mellett- a sötétségre is szük- 
ség van), s ha a Rossz mégis bejutott a rendszerbe, mert bizony előfordul, az 
nem kívülről jön, hanem tőlünk van, és épp ezért a mi dolgunk, hogy eltávo- 
lítsuk onnan. Az ember azért ébredt öntudatra, hogy jól — bölcsen — éljen vele 
(kinek mi jutott), s tudatát tudással töltve használja. 

Az ember az ösztönök rabságából, állati sorból indult és Isten abszolút sza- 
badsága (a boldogság?) a célja. Vajon lesz-e valaki, aki egy újabb kétezer évre 
(beérném kevesebbel is) az emberiségnek az út folytatását megmutatja? A Szent- 
írás utolsó szavaival szólva: , Jöjj el, Uram Jézus!" Akárki vagy. 

